
.    PÁLYAVIGJÁTÉKOK. 

Előadattak  a  Nemzeti  Színházban  1863  deczember,  tovább 
1864  január  és  február  hónapokban. 

A  Nemzeti  Színház  részéről  kitűzött  50  és  30 
arany  díjért  pályázó  vígjátékok  megkezdték 
versenyöket.  A  mint  tudjuk,  a  bírálók  mintegy 
tíz  vígjátékot  bocsátottak  színpadi  versenyre 
s  a  pályahirdetés  föltétele  szerint  csak  elő- 
adatásuk  után  fogják  elitélni  a  jutalmat.  Az 
ily  pályázást  sokan  föléje  helyezik  a  rendes 
pályázásnak ;  azt  hiszik,  hogy  így  nem  téved- 
hetni, mert  a  siker,  a  közönség  tetszése  oly 
Ítélet,  honnan  nincs  föllebbezés,  »  a  bírálók 
kötelességöket  teljesítik,  ha  ez  ítéletnek  va- 
kon engedelmeskednek.  De  vajon  a  közönség 
nem  tévedhet-e  épen  úgy,  mint  a  bírálók,  va- 
jon kalapot  emeljünk-e  mindennemű  sikernek, 
az  esetlegességeket  is  sesthetikai  hatásnak  ve- 
gyük s  a  netalán  mesterségesen  előidézett 
tapsok  előtt  is  fejet  hajtson  a  jó  ízlés  és  erős 
meggyőződés  ?  Elég  példát  látunk  arra,  hogy 
nagy  tetszéssel  fogadott  színművek  hamar  el- 

avulnak,  míg  mások,  melyek  közöny  nyel  talál- 
koztak, lassanként  kivívják  érdemelt  helyöket. 
íme  Katona  Bánk  bán- ját  mellőzték  a  bírálók, 
a  közönség  figyelembe  sem  vette  s  néhány  év- 
tized alatt  közönség  és  kritika  egyaránt  mel- 
léje szegődtek.  A  közönség  ízlése  a  társadalmi 
és  politikai  élet  hullámzásai  közt  oly  hamar 
válik  előítéletessé,  szeszélyessé,  sőt  esetleges- 
ségek rabjává  is.  A  kritikus  is  ki  van  téve  e 
veszélynek;  e  mellett  még  egy  más  örvény 
is  fenyegeti:  a  rendszer  és  elvek  csökönyös- 
sége,  mely  még  a  lángész  ostromainak  sem 
könnyen  enged.  Mindezzel  nem  azt  akarjuk 
mondani,  hogy  se  a  közönségnek,  se  a  kriti- 
kának ne  higyjetek,  csak  azt,  hogy  mindkettő 
tévedhet,  s  a  végső  fórum  nem  a  mostani  kö- 
zönség, hanem  újabb  meg  újabb  nemzedékek 
közönségének  és  kritikusainak  véleménye,  a 
honnan  csakugyan  nincs  föllebbezés,  de  a  hová 
csak  föllebbezni  is  kevés  írónak  sikerül,  mert  a 
legtöbb  esetben  az  alsó  forumok  ítéletében  se 
kétkedik  többé  senki.  Továbbá  figyelmeztetni 
kívántuk  a  bírálókat,  ha  netalán  szükségök 
van  reá,  hogy  vegyék  ugyan  tekintetbe  a  kö- 
zönség véleményét,  de  különböztessék  meg  a 
nagy  közönséget  a  valódi  közönségtől  vizsgál- 
ják meg  mindkettő  tetszése  indokait  s  ítélje- 
nek szabadon  a  jó  ízlés  és  meggyőződésök 
szerint. 
Némelyek  hibáztatják  a  Nemzeti  Színházat, 

hogy  miért  nyitott  épen  egy  felvonásos  víg- 
játékokra pályázatot  s  miért  nem  inkább  na- 
gyobb vígjátékokra,  vagy  épen  tragédiákra. 
Tehát  három-négy  pályadíjunk  legyen  ugyan- 
egyféle  műre  ?  Ott  a  Teleki-  és  Karácsonyi- 
díj ;  lígy  hiszsziik,  hogy  két  ily  állandó  pálya- 
díj a  tragédiákra  és  nagyobb  vígjátékokra  elég 
még  nagyobb  irodalomban  is,  mint  a  minő  a 
miénk.  A  mi  azt  a  másik  ellenvetést  illeti,  melyet 
a  Hölgyfutár-haLíi  olvashatni,  hogy  tudniillik  egy 
felvonásos  vígjátékra  csekély  díj  50  arany,  mert 
az  nehezebb,  mint  a  három — öt  felvonásos, 
nem  tudja  az  ember,  csodálkozzék-e  vagy 
mosolyogjon  rajta.  Nem  csak  a  költészetben, 
hanem  másban  is,  hogy  kinek  mi  nehéz  vagy 
könnyű,  tehetségétől  és  hajlamától  függ.  Pe- 
tőfinek könnyű  volt  szép  dalokat  írni,  de 
igen  nehéz  drámát.  Kazinczy  könnyen  írt  jó 
epigrammot,  de  a  költői  beszély  vagy  eposz 
alkalmasint  nehezen  sikerült  volna  neki.  Egé- 
szen más  kérdés  az,  melyik  génre  nevezetesb, 
nagyobbszerű,  melyik  genreben  sikerülnek  rit- 
kábban a  költők  kísérletei.  Azonban  e  szem- 
pontból sincs  a  Hölgyfutár-nsik  igaza.  Moliére 
elsőrendű  nagyobb  vígjátékaival,  értékre  nézve, 
bajosan  vetekedhetnek  bármily  sikerült  egy 
felvonásos  vígjátékok,  mert  itt  a  génre  kicsiny, 
ha  a  mÍL  magában  véve  nagy  is  míg  amott  a 
génre  is  nagy,  a  mű  is,  nagy.  E  mellett  áta- 
lában  véve   egy  kis  vígjáték  inkább   sikerül- 

het,  mint  a  nagyobbszerű,  már  csak  azért  is, 
mert  kevesebb  inventio  kell  hozzá,  s  eleme 
inkább  a  könnyed  komikum,  mint  a  mélyebb. 
De  hagyjuk  a  vitát ;  az  az  ellenvetés  talán 
ennyi  szót  sem  érdemelt.  Szóljunk  a  pályázó 
vígjátékokról. 


TÉNYEK. 

Vígjáték  I  felvonásban.    Előadatott   a  Nemzeti  Színházban 
1063  deczember  ii-én. 


E  vígjátékocskának  nagyon  csekély  értéke 
van.  Alapeszméjéből  lehetne  alkotni  valamit, 
de  a  szerző  képtelen  volt  reá.  Inventiója  na- 
gyón  szegény,  alakjaiban  nincs  élet  s  általá- 
ban vontatott,  unalmas  tréfa  az  egész.  Min- 
denütt látszik  rajta,  hogy  csinálva  van  s  a 
természetes  fejlemény  helyét  az  író  mester- 
kedése foglalja  el.  Meséje  röviden  az,  hogy 
Adél  egy  philosopháló  leány,  teli  beszéli  unoka- 
testvére, Emma  fejét,  a  ki  szeret  és  boldog, 
hogy  addig  ne  higyen  kedvesének,  míg  tények- 
kel be  nem  bizonyítja  szerelmét.  A  szerelmes 
leány  hajol  e  tanácsra  s  hidegen  fogadja  je- 
gyesét, gondolván,  hogy  ha  valóban  szereti  őt 
így  is  szeretni  fogja,  ha  nem,  akkor  inkább 
szakadjon  vége  mindennek.  Azaz  hogy  ezt 
tulaj  donkép  nem  Emma  gondolja,  hanem  Adél, 

szegény  Emmíi  csak  úgy  elhiszi  egy  pár  pillíi- 
natra.  A  jegyes  átlát  kedvese  szándékán, 
azt  is  észre  veszi,  hogy  ez  Adél  műve.  Szö- 
vetkezik kigyógyítására  nagybátyjával.  Először 
is  visszaküldi  kedvesének  a  gyűrűt,  ki  erre 
mindjárt  megadja  magát  s  egyesül  a  két  szö- 
vetségessel Adél  megbüntetésére.  Adél  is  sze- 
ret, mit  eddig  észre  sem  vettünk.  Elhitetik 
vele,  hogy  mind  Emma  jegyese,  mind  pedig 
az  ő  udvarlója  elbujdostak  Amerikába,  mivel 
elvesztették  reményőket. 

A  philosopháló  leány  kezd  kétségbeesni ; 
ekkor  a  jegyes  és  udvarló  belépnek  s  mind- 
nyájan boldogok.  Mindjárt  az  expositió  jele- 
nete nagyon  hibás.  A  két  leány  hosszú  és  unal- 
mas párbeszédében  nem  jelentkezik  a  kedély- 
nek olynemű  mozzanata,  mely  kiindulási  pon- 
tulszolgáljon a  cselekvény  megindulásra.  Emma 
elfogadja  Adél  tanácsát,  mert  a  szerző  úgy 
akarja,  de  mi  nem  érthetjük  miért.  Mi  sokkal 
élénkebb  és  könnyebben  megfogható  lesz  vala 
a  jelenet,  ha  Emma  valami  semmiség  miatt 
összezördül  jegyesével,  mi  sokszor  megtörté- 
nik a  legboldogabb  szerelmesek  között  is  s 
ezt  panaszolja  el  Adélnak.  Ekkor  lett  volna 
valami  ok,  miért  Emma  oly  könnyen  hajoljon 
Adél  tanácsára,  míg  most  semmi  sincs  a  szerző 
akaratán  kívül.  S  ez  így  megy  tovább  is 
Szerző  mozgatja  alakjait,  mint  a  marionett 
bábokat,  de  csak  maga  tesz,  beszél  mindent  s 

nem  alakjai.  Mindamellett  a  cselekvény  von- 
tatva, nehezen  halad,  talán  épen  azért,  mert  a 
szerző  igen  nagy  erőfeszítéssel  akarná  taszí- 
tani. Mire  az  a  nagy  szövetség  a  két  leány 
ellen,  kik  valóban  nem  valami  félelmes  ellen- 
felek. A  nagybácsi  meglehetősen  szükségtelen 
személy,  nélküle  könnyen  megtörténhetnék  az 
egész. 

Továbbá,  hogy  mindkét  leány  ugyanegy  mó- 
don gyógyul  ki  a  tények  betegségéből,  nem 
csak  szegény  inventióra  mutat,  hanem  lélek- 
tanilag is  hibás.  Azt  értjük,  hogy  Emma  a 
gyűrű  visszaküldésére  tüstént  megadja  magát, 
ő  úgy  se  jó  kedvéből  vállalta  el  e  szerepet,  de 
hogy  Adélt  is  oly  könnyen  legyőzze  az  első 
tény,  holott  ő  elvből,  csaknem  rögeszméből 
cselekszik,  azt  bajosan  hihetni  el.  A  párbeszé- 
dekben nincs  se  drámaiasság,  se  könnyedség. 
Közönséges  hírlapi  nyelv  sallangokkal  felczif- 
rázva,  mely  alól  itt-ott  germanismusok  kandi- 
kálnak ki. 


II. 


EGY  SZELLEMDÚS  HÖLGY. 

Vígjáték  I  felvonásban.    Előadatott   a    Nemzeti  Színházban 
i86^  deczember  ii-én. 


E  második  mű  az  alakok  rajzolásában  s  né- 
mely részletben  több  tehetséget  árult  el,  mint 
az  első,  de  úgy  tetszik  mintha  alapja  gyön- 
gébb volna  amazénál.  Szerző  egy  férjet  léptet 
fel,  kinek  szép  és  derék  neje  van ;  a  férj  sze- 
reti a  nejét,  mégis  hiányzik  valami  boldogságá- 
ból s  ez  a  valami  előtte  nagy  dolog.  Neje  nem 
tud  se  zongorázni,  se  énekelni,  se  festeni  s 
nem  oly  olvasott,  szellemdús,  hogy  társaságok- 
ban ragyoghasson,  irigyeltessék.  A  nő  igyek- 
szik zongorát,  éneket  tanulni,  szellemdúskodni. 
A  férj  beleszeret.  Ilma  megsajnálja  barátnőjét 
s  elhatározza  a  férj  kigyógyítását  hóbortjából. 
A  férj  udvarol  neki,  ő  pedig  kinozza  ideges- 
ségével. A  férj  összehasonlítja  ez  ideges  terem- 
tést kedves  nejével  s  kezd  kigyógyulni  a  szel- 
lemdús hölgyek  bámulatából.   Ilma  nem  elég- 

szik  meg  ezzel,  megijeszteni,  büntetni  is  akarja 
s  bevonja  Bellát  a  tervébe  s  a  férjnek  levelet 
irat  vele,  melyben  ez  tudtára  adja,  hogy  nem 
felelhetvén  meg  igényeinek,  elbujdosott.  A  férj 
megijed,  neje  keresésére  indul.  Meghfíti  ma- 
gát, náthásan  tér  vissza  s  ím  otthon  találja 
nejét  a  pamlagon  szunnyadva.  Kibékülnek,  Ilma 
pedig  külföldre  indul,  honnan  nem  rég  tért 
vissza. 

A  szerző  a  szellemdús  hölgyet  eleinte  gúnyos 
értelemben  látszott  venni,  azaz  a  nők  azt  a 
faját  akarta  volna  rajzolni,  kiket  a  művészeti 
vagy  irodalmi  dilettanismus  bizarrá,  phantas- 
tává  s  olykor  emanczipálttá  tesz,  bár  látszólag 
némi  ragyogó,  vonzó  tulajdonokat  is  kölcsönöz 
nekik.  Ilma  rajza  eleinte  így  is  indul,  de  ha- 
mar összezavarodik  minden,  s  tulaj  donkép  nem 
tudjuk  kivel  van  bajunk.  Különösen  hiba,  az 
midőn  Ilma  tervet  gondol  ki  barátnője  férjé- 
nek kigyógyítására,  nem  csak  azért,  mert  már 
nagyon  elhasznált  vígjátékírói  fogás  s  itt  nincs 
valami  új  módosításban  feltüntetve,  hanem 
azért  is,  mert  az  ily  szellemdiís  emanczipált 
hölgyek  nem  szoktak  ily  szánakozók  lenni  s 
örömest  elfogadják  az  udvarlást,  ha  nem  egyéb- 
ért, csak  a  férfi  szívek  tanulmányozásáért  is. 
Azonban  majdnem  leggyöngébb  az  egész  mű- 
ben az  a  jelenet,  midőn  Ilma  idegességével 
utáltatja  meg  magát.  Hát  az  idegesség  az  ily 
értelemben   vett  szellem  dússág  kényszerű  kö- 

vetkezménye-e  vagy  inkább  esetleges,  szellemi 
tulajdon-e  vagy  materiális?  Nem  szenvednek- e 
derék  hölgyek  is  idegességben,  önhibájukon 
kívül  s  vajon  Bella  nem  lehet-e  betegség  kö- 
vetkeztében ideges,  s  akkor  mi  lesz  a  megtért 
férjből  ?  A  férjnek  a  phantastaság,  bizarrság 
és  emanczipáltság  jelenségeitől  kellene  meg- 
undorodni, melyek  a  szellemdússág  burkából 
lassanként  kifejlenek.  Szerző  mindezt  mellőzi 
s  úgyszólva  maga  dúlja  föl  vígjátéka  alapját. 
Bella  igen  együgyűnek  van  rajzolva,  mit  az 
előadó  színésznő  még  túlzott,  holott  neki  csak 
akkor  kellene  nevetségesnek  lenni,  midőn  férje 
kedvéért  énekel,  szellemeskedik,  mihez  nem 
ért,  másként  pedig  kedvesnek,  szeretetreméltó- 
nak, csak  az  ellentét  kedveért  is.  így  néha 
kísértetbe  jövünk  azt  hinni,  hogy  a  férjnek 
csakugyan  van  oka  elégedetlennek  lenni  neje 
libaságával.  A  levélírás,  a  meghűlés,  a  náthás 
tüszkölés  mind  elmaradhattak  volna.  A  mű 
hosszabbra  nyúlik,  mint  a  hogy  kellene,  némi 
hatást  vadászó  fogásokért,  melyek  azonban 
nem  tettek  hatást.  Párbeszédei  élénkebbek  s 
drámaibbak,  miijt  az  első  vígjátéké,  de  nyelve 
sem  eléggé  szabatos,  sem  eléggé  magyar.  Cso- 
dálatos, hogy  költőink  között  a  színműírók  gon- 
dolnak legkevesebbet  a  nyelvvel.  Istenem,  mi- 
kor érjük  meg,  hogy  színházunkban  egy-egy 
hibás  szókötés,  rosszul  hangzó  mondat,  vagy 
kirívó  germanismus  a  nem  tetszés  jeleit  idézze 

elő  a  hallgatóság  ajkáról,  mint  a  Theátre  Fran- 
98isban?  Szegény  magyar  kritikus,  miről  ál- 
modozol ?  Elégedjél  meg,  hogy  van  nemzeti 
színházunk,  s  hogy  közönségét  még  nem  csalo- 
gatta el  egy  pár  magyar  lap  a  német  szin- 
házba.  Különös  jele  az  időnek  hogy  néhány 
magyar  író  hogy  buzog  a  német  szmház  mel- 
lett a  nemzeti  rovására.  Nem  egyszer  olvas- 
hatni egy-két  magyar  lapban,  hogy  mily  jeles 
a  német  színház,  s  mily  gyönge  a  nemzeti. 
Mindez"  mintegy  izgatásként  tűnik  föl,  hogy  a 
magyar  közönség  pártoljon  el  színházától.  Ér- 
demes pályatársaink  tagjai  az  cdfjú  Magyar- 
országnak)), kik  egyébiránt  velünk  együtt  a 
c(Vén  Magyarországba))  is  beilletek,  nem  így 
szokás  ellenzéket  alkotni  bárminő  igazgatóság 
ellenében.  Ostromoljátok  a  színházi  igazgató- 
ságot, a  ti  szerencsétek  lesz,  ha  valami  okosat 
tudtak  mondani,  de  ne  menjetek  tovább.  Mily 
furcsa  lenne  például,  ha  valamelyiteket  az  a 
szerencsétlenség  érné,  hogy  kineveznék  a  nem- 
zeti színház  igazgatójának  s  íme,  mikor  át- 
veszi az  igazgatóságot,  már  az  egész  magyar 
közönség  az  új  téri  színházba  pártolt !  Szeren- 
csére soha  sem  fog  ilyesmi  történni,  bár  hogy 
megtörténjék,  nem  rajtatok  múlt. 


Gyulai  Pál;  Dramaturgiai  dolgozatok    II. 


III. 
AZ  APÁM  FELESÉGE. 

Vígjáték   egy  felvonásban.   Előadatott   a    Nemzeti  Színház- 
ban 1863  deczember  21-én. 

Sándor  nem  akar  házasodni.  Apja,  a  már 
régóta  nőtlen  Mezei,  hogy  fiát  kigyógyítsa  ebből 
a  nyavalyából  tetteti,  mintha  maga  megháza- 
sodott volna,  hogy  Sándorban  ((irigységet,  fél- 
tést, vágyat  költsön.)) 

Ez  az,  a  minek  sikerülni  kell  a  kis  egy  fel- 
vonásos vígjátékban.  —  A  tárgy  valóban  kényes 
s  csak  ennyiből  is  láthatjuk,  hogy  itt  alig 
lehet  eltalálni  az  utat  a  nélkül,  hogy  a  fiúi  és 
apai  érzelmek  kellemetlenebbül  ne  érintesse- 
nek, mintsem  egy  vígjátékban  szeretnők.  Nincs 
is  benne  lélektani  valóság.  Az  apa  természetes- 
nek találja,  a  mit  a  nézők  közül  senki  sem  talál 
annak,  hogy  t.  i.  a  nőtlen  fiúban  irigység, 
féltés  vagy  csak  vágy  is  támadjon  apja  máso- 
dik felesége  iránt.  Vajon  Sándor  csak  olyan 
szívű  és  jellemű  ember  volna-e,  hogy  erre  apja 

oly  teljes  biztossággal  számíthat  a  sikerre  ? 
Azonban  szerencsére  Sándor  derekabb  fiú,  hogy 
sem  a  fiúi  érzelmekkel  s  az  erkölcsi  renddel 
oly  ellenkező  érzelmek  támadnának  benne. 
Legfeljebb  búslakodik,  midőn  egy  levéből  érte- 
sül, hogy  apja  házasodik,  hogy  az  öreg  úr  egy 
fiatal  menyecskét  hoz  a  házhoz.  Egy  megfejt- 
hetetlen, maga  előtt  sem  világos  érzelem 
sugallja  neki,  hogy  ez  fonák  dolog,  s  van  ügyes- 
ség abban  a  pártbeszédben,  melyben  mindun- 
talan ez  a  szomorú  refrain  fordul  elő :  aapám 
házasodik)),  sok  ügyességgel  van  írva. 

Mondom,  Sándor  a  fiú  érzet  szerencséjére 
sokkal  különb  legény,  hogy  sem  apja  fentebbi 
számítása  jó  alapra  volna  fektetve  ;  de  másfelől 
ugyanaz  a  mű  szerencsétlensége  is,  melynek, 
a  mint  alkotva  van,  ez  élj  a  az,  hogy  Sándor 
házasodjék,    s    ezt  a  czélt  el  is  éreti  a  szerző. 

Azonban  a  fiú  oly  derék  ember  lévén,  más- 
kép nem  lehetett  czélra  jutni,  mint  ha  a 
véletlen  hivatik  segítségül.  Az  apa  véletlenül 
gyámmá  lesz  távollétében,  —  az  árván  maradt 
Róza  kisasszony  gyámjává.  Erről  füllenti  az 
öreg  úr  levélben,  hogy  az  ő  felesége,  a  kit  nem- 
sokára haza  viszen.  A  véletlen  pedig  abban 
segíti  ki  az  egész  mesét,  hogy  Róza  nem  más, 
mint  a  kit  Sándor  szeret,  mióta  Párádon  egy 
estélyen  találkozott  vele  --  először  és  utoljára. 

Azonban  így  is  kényes  a  helyzet:  ismét  a 
gyöngéd  érzelmek  igen  erős  súrlódásától  tart- 

hatunk.  Mert  Rózát  a  gyámapának  rá  kell 
beszélnie  (a  mi  nem  előttünk  történik  ugyan, 
de  annál  különösebb),  hogy  úgy  viselje  magát, 
mintha  neje  volna.  Sándor  pedig  oda  jutott, 
hogy  a  véletlennél  fogva  csakugyan  hajlandóvá 
legyen  az  apja  elleni  féltékenységre,  miután 
az  tvette  el,  a  ki  szerelme  tárgya  volt,  s  a  kinek 
emléke  gátolta  eddig,  hogy  semmi  vágya  nem 
volt  a  házasságra.  Minden  mellett  ez  utóbbi 
helyzetet  föl  lehet  vala  használni  drámaibb 
jelenetre.  Nagy  feszültséggel  várja  a  néző, 
mint  foly  le  majd  az  a  jelenet,  melyben  Róza 
és  Sándor  négyszemközt  beszélnek,  —  annyival 
inkább,  hogy  az  előkészületek  még  jobban  föl- 
keltik a  kíváncsiságot.  De  a  jelenetben  majdnem 
semmi  drámai  sincs.  —  Sándor  még  szerelme 
daczára  is  kiállja  a  tűzpróbát  s  úgy  akarja 
megoldani  a  bonyolódást,  hogy  elutazik  messze 
földre  Amerikába.  Természetes,  hogy  ez  szük- 
ségtelen. Mert  apja  úgy  véli,  —  eleget  bűnhődött 
már  a  fiú  a  házasodni  nem  akarásért  —  s  föl- 
fedezi neki,  hogy  Róza  nem  neje,  hanem 
gyámleánya,  s  ha  szeretik  egymást,  legyenek 
egymáséi. 

Látni,  hogy  a  mesének  nincs  lélektani,  erköl- 
csi alapja  s  következőleg  nincs  drámai,  s  annál 
kevésbbé  komikus  magva.  Az  öreg  úr  meg- 
tréfálja fiát.  Az  úgynevezett  megbüntetésre 
nincs  bűne  a  fíunak,  s  a  bünhödésnek  sincs 
elég  értelme. 

Egy  mellékszemély  van  e  műben,  a  ki  sze- 
rencsésebben van  rajzolva,  Mezei  úrnak  egy 
távoli  rokona,  egy  vén  leány,  a  ki  gazdasszonyi 
minőségben  van  a  háznál.  Nem  azért  dicsérjük, 
mintha  helyeslenők,  hogy  oly  nagyon  kitün- 
teti, mennyire  szeretné,  hogy  az  öreg  úr  nőtlen 
maradjon  s  talán  még  el  is  vegye,  hanem 
mivel  ügyesen  van  színpadra  állítva  s  valódi 
komikum  foglaltatik  bukásában,  midőn  kép- 
mutató szenteskedéssel  és  kárörömmel  árulja 
el  Mezeinek,  hogy  Sándor  és  Róza,  a  Mezei 
vélt  neje,  szeretik  egymást.  A  mellékszemély 
jobban  sikerült  a  főszemélyeknél,  az  episod  a 
drámai  főcselekvénynél.  —  Nem  szólunk  Sándor 
barátjáról  és  mentoráról,  a  ki  arra  való,  hogy 
legyen  kivel  párbeszédet  folytasson  Sándor, 

Az  irói  tehetség  meglátszik  a  műben.  -Meg- 
lehetős, habár  a  színpadon  elmosódó  párbeszéd- 
beli  fordulatok  vannak  benne  s  nyelve,  —  ki- 
véve némely  igen  durva  kifejezéseket—  a  job- 
bak közé  tartozik. — A  hiba  a  cselekvényben, 
a  mese  alkotásában  van. 


IV. 


AZ  ÉGBEN. 

Vígjáték  2  felvonásban.    Előadatott    a   Nemzeti    Színházban 
1864  január  4-én. 


E  vígjáték  valamivel  nagyobb  hatást  tett 
mint  társai,  azonban  ezt  nem  annyira  belérték- 
nek  köszöni,  mint  inkább  annak,  hogy  a  szerző 
a  körülünk  hullámzó  életbe  merült  s  elég  bá- 
tor volt  oly  osztályokból  szemelni  ki  a  komi- 
kai személyeit,  melyek  nálunk  igen  is  nagy 
kiméi  étben  részesülnek.  Egy  írónő,  egy  író,  egy 
szájaskodó  hazafi,  a  mű  legnevetségesebb  sze- 
mélyei s  nem  egy  czélzás  van  benne  társa- 
dalmi és  irodalmi  viszonyainkra.  Ez  a  mű  leg- 
inkább méltánylást  érdemlő  oldala.  Tudjuk, 
hogy  némelyek  épen  ezt  fogják  hibáztatni 
benne.  Emlékezünk,  hogy  ezelőtt  néhány  évvel 
egyik  pályavígjáték  elitélése  alkalmával  még 
az  Akadémiában  is  élénk  vita  folyt  e  kérdés- 
ről ;  vajon  helyes-e  írót  választani  komikai 
személynek  s  ez   által   az   egész   írói   osztályt 

mintegy  nevetségessé  tenni,  mely  különben 
sem  részesül  nagy  tiszteletben  ?  De  vajon  az 
írói  osztály  van-e  nevetségessé  téve,  ha  az 
írók  bizonyos  faját  nevetségessé  teszszük  ? 
Vajon  az  aristokrátia,  az  ügyvédi  kar,  a  ke- 
reskedőség  van-e  pellengérre  állítva,  ha  az  aris- 
tokraták,  ügyvédek  és  kereskedők  bizonyos 
fáját  valamely  költött  személy  komikai  alakjá- 
ban színpadra  hozztik  ?  Bizonyosan  nem.  De 
mit  is  csinálna  a  vígjátékíró,  ha  az  osztá- 
lyokat különböző  ürügyek  alatt  lassanként  el- 
szednők  tőle  s  csak  a  fősvény,  pazar,  kaczér  s 
más  ilyesmi  abstract  fogalmaira  utasítnók  ? 
Ily  elméletek  ellen,  úgy  hiszszük,  közönség 
és  kritika  egyaránt  tiltakozni  fog.  S  ha  más 
osztályokhoz  szabadon  nyitlhat  a  költő,  csak 
az  íróknak  legyen  az  a  szabadítékiik,  hogy  ne 
lehessenek  komédia  vagy  szatíra  tárgyai,  az 
íróknak,  kik  közül  annyi  keresi  diadalát  el- 
vek, rendszerek,  írók  és  államférfiak  kigunyo- 
lásában  megdöntésében,  a  visszaélések  ostoro- 
zásában  —  életben,  tudományban,  költészetben, 
egyaránt.  Ennél  nevetségesebb  tant  soha  sem 
hallottunk  s  ha  épen  író  szájából  halljuk  :  diffi- 
cile  est  satiram  non  scribere.  Mi  részünkről 
mindig  bátorítni  fogjuk  komikus  és  szatirikus 
költőinket,  hogy  nyúljanak  társadalmi  és  iro- 
dalmi életünket  minél  közelebb  érintő  tárgy- 
hoz. A  világ  legnagyobb  komikus  és  szatirikus 
költői  az  ily   tárgyakat   kedvelték   leginkább. 


24  GYULAI   PAIi 

Aztán  különben  is  jobb,  ha  mi  nevetjük  bohó- 
ságainkat, mint  ha  mások. 

A  vígjáték  hősnője  Semiramina,  egy  írónő, 
akar  lenni.  Épen  egy  jótékony  czélú.  Lármás- 
megye nemzetgazdasszony aljavára  adott  táncz- 
vigalomban  vagyunk.  Mindjárt  az  első  jelenet- 
ben két  vendég  lép  föl :  Bors  és  Zord,  amaz 
tisztviselő,  ez  független  közbirtokos.  Beszél- 
getnek egyről-másról,  az  üres  hazafiságról  is, 
azonban  beszedők  nem  az  expositió  dialógja, 
hanem  csak  okoskodó  colloquium.  Általában 
minket  tőszükségtelen  személy,  a  kik  a  cselek- 
vényre legcsekélyebb  hatással  sincsenek.  Titá- 
nok megjelennek  Lelkes  Eduárd,  egy  száj  hős 
hazafi,  a  ki  a  tisztviselőt  ki  akarná  nézni  a  bál- 
ból, fia  Gáspár,  egy  fiatal  költő  és  vidéki  leve- 
lező, a  bálrendező,  egyik  tiszteletbeli  aljegyző. 
Galambos,  egy  fiatal  birtokos,  a  ki  rajong  a  köl- 
tőnőkért. Mindnyájan  Semiraminát  várják,  a  ki 
igeretet  tett,  hogy  megjelen  a  bálban  és  sza- 
valni fog.  Meg  is  jelen  férjével,  Hámorival 
együtt,  a  ki  igen  gazdag  ember  s  nem  szenved- 
heti neje  költőnősködését.  Magokkal  hozzák  a 
férj  unokahúgát  is,  Ilkát,  a  ki  Galambos  iránt 
nem  épen  viszonzott  hajlammal  viseltetik. 
A  vidék  ünnepelt  költőnőjét  nagy  éljenzéssel 
és  beszéddel  fogadják.  Itt  egy  pár  jelenet  kö- 
vetkezik, melyek  rajzolni  törekesznek  ugyan 
mind  az  írónőt,  mind  Lármásmegye  fiatalságát, 
de  a  cselekvényt  semmivel  sem  viszik  előbbre. 

Megszólal  Bors  úr  is,  hogy  megszégyenítse  az 
őt  üldöző  Lelkesít ;  jelentékeny  összeget  ír  alá 
a  körülhordozott  aláírási  ívre,  míg  Lelkesi  egy 
fillért  se.  A  cselekvény  tulaj  donkép  ott  indul 
meg,  midőn  Hámori  észre  veszi  Galambos 
közönyét  Ilka  iránt  a  költőnőért  rajongó  lel- 
kesülésében s  elhatározza  kigyógyítását.  Ezért 
elküldi  Ilkát  egy  hétre  rokonához  látogatóba, 
Lelkesít  és  Galambost  pedig  meghívja  jószá- 
gára, hogy  együtt  üljék  meg  boldog  házassága 
második  évfordulóját.  A  második  felvonás  Há- 
mori falusi  jószágán  és  lakában  történik.  Ilka 
nem  levén  otthon,  a  ki  eddig  a  ház  gondjait 
vitte,  minden  fel  van  fordulva.  Semiramina  ír 
s  nincs  gondja  semmire.  A  két  vendég  már  jó 
reggel  megérkezik.  Nagyon  rossz  kávét  kap- 
nak, melyet  a  cselédek  számára  főző  szolgáló 
készített  leveses  fazékban.  A  költőnőért  rajongó 
vendégeket  már  a  kávé  is  kezdi  kigyógyítani, 
de  még  inkább  az  ebéd,  melyet  Semiramina 
főz  szakácskönyvvel  kezében.  A  leves  el  van 
sózva,  a  marhahús  kemény,  a  sült  égett,  a 
torta  pedig  foghagymával  van  készítve,  mert 
Semiramina  szakácskönyvéből  ki  levén  sza- 
kadva egy  levél,  a  torta  reczeptje  elejét  egy 
más  étel  reczeptje  végével  zavarta  össze.  A  ven- 
dégek éheznek,  Lelkesi  a  mellbetegség  ürügye 
alatt  szalonnát  kér,  hogy  jól  lakhassék.  Ekkor 
megjelen  Lármásmegye  nemzetgazdasszonyi 
egyletének   követsége  hírül  adni  Semiramina- 

nak  elnőknővé  választatását;  de  megérkezik 
egyszersmind  Ilka  is,  kit  a  kigyógyult  Galam- 
bos nőül  kér. 

E  vázlatból  láthatni,  hogy  a  cselekvény  sze- 
gény, kevéssé  drámai  érdekű,  sőt  kiinduló 
pontja  is  hibás.  Egy  oly  vagyonos  embernél, 
mint  Hámori  bizony  nem  nagy  dolog,  ha  neje 
rossz  szobaleány  vagy  szakácsnő.  Nem  egy  nő 
van  ilyen,  ki  mégis  a  legjobb  rendben  tartja 
házát  s  így  állásához  képest  jó  gazdasszony. 
Oly  nagy  és  fényes  házat,  mint  a  Hámorié, 
bajos  is  szobalány  és  szakácsnő  nélkül  jó  rend- 
ben tartani.  Ily  körülmények  között  elég,  ha 
a  házi  nő  a  gondok  szellemibb  részét  hordozza, 
az  igazgatást  és  felügyeletet.  A  szerző  egészen 
a  szobalányságra  és  szakácsnőségre  fekteti 
a  fősúlyt,  miből  aztán  az  jő  ki,  hogy  a  nő  mi- 
nél vagyonosb,  annál  jobb  szobalánynak  és 
szakácsnőnek  lennie.  Egy  csekély  jellemében 
sokkal  érdekesb  és  komikaibb  vonásokat  talál- 
hatott volna  a  szerző.  így  csaknem  azt  kell 
gondolnunk  a  szerzőről,  hogy  a  női  eszmény 
előtte  nem  egyéb,  mint  a  jó  szobalány  és 
szakácsnő  vegyülete.  De  Semiramina  más  te- 
kintetben sem  állja  ki  a  birálatot.  Élettelen 
abstractio  s  nem  csak  főhősnek  nem  való,  de 
egyszerű  drámai  személynek  se.  Hogyan  is 
lehetne  az,  midőn  semmiért  se  küzd,  senkivel 
nem  jő  összeütközésbe,  önválasztott  czél  nél- 
kül j ár-kel  a  színpadon,  csak  azért,  hogy  férje 

egy  fiatal  ember  kigyógyít  ás  ára  felhasználja? 
E  vígjáték  tulajdonképi  hőse  Galambos  volna, 
de  ez  igen  háttérbe  van  szorítva  s  oly  keveset 
akar  és  cselekszik,  hogy  egészen  melléksze- 
mély. Helyette  Lelkesi  emelkedik  ki,  a  ki  kü- 
lönben is  az  egész  vígjáték  legjobb  alakja. 
Azonban  itt  az  a  baj,  hogy  Lelkesi  csak  any- 
nyiban  tartozik  a  főszemélyek  közé,  a  meny- 
nyiben sokat  beszél,  j ár-kel,  de  különben  a 
cselekvényből  folyólag  csaknem  a  szükség- 
telenségig mellékszemély.  Változtatna-e  az  a 
cselekvényen,  ha  Lelkesi  nem  gyógyulna  ki  az 
írónők  iránti  lelkesüléséből !  Vajon  nem  tör- 
ténhetnék-e meg  nélküle  is  az  egész  ?  Már 
fentebb  megjegyeztük,  hogy  e  műben  sok 
szükségtelen  személy  és  jelenet  van:  általában 
az  egész  nem  úgy  van  írva,  mint  dráma,  ha- 
nem mint  beszély.  Legszükségtelenebbek  a 
Bors  jelenetei,  melyeket  egészen  kihagyni  ta- 
nácsiunk, nem  csak  drámai,  de  egyébb  indok- 
ból is,  melyet  most  nem  akarunk  fejtegetni. 
Még  azt  is  meg  kell  jegyeznünk,  hogy  a  szerző 
a  jellemzésben  nem  emelkedik  felül  a  photo- 
graphirozáson,  pedig  az  magában  még  genre- 
festés  sem.  Minden  esetre  méltányolnunk  kell 
a  szerző  törekvését,  bátorságát,  valamint  azt 
is,  hogy  egy  pár  az  életből  elesett  vonást  ügye- 
sen felhasznált.  Megelégedjünk-e  ennyivel  ? 
Bizony  nem  sok,  de  mégis  valami  ily  szűk 
időben. 


V. 


A  JÓ  MADÁR. 

Vígjáték  3  felvonásban.    Előadatott   a   Nemzeti  Színházban 
1864  január  12-én. 


E  vígjátékot  oly  keményen  megbírálták  már 
kritikusaink,  s  itt-ott  annyira  hibás  szempont- 
ból, hogy  nekünk  sokkal  több  kedvünk  volna 
őket  venni  bonczkés  alá,  mint  magát  a  művet. 
Sajnáljuk,  hogy  nincs  reá  terünk,  azonban  egy 
pár  általánosb  megjegyzésnek  mégis  csak  szo- 
rítunk egy  kis  helyet. 

Egyik  politikai  nagy  lapunk  az  Egben-t 
és  Jó  madár-t  összefogván,  mindkettőt  el- 
itéli, nem  annyira  sesthetikai,  mint  politikai 
szempontból.  Megvallja  ugyan,  hogy  mindkét 
műben  nagy  adománya  van  a  hatásos  élczek- 
nek,  eredeti  humornak,  de  egyszersmind  mind- 
kettőt veszélyes  irányúnak  tartja.  Az  «Égben)) 
czíműt  azért,  mert  kigúnyolja  az  oly  nőket, 
kik  honleányi  érzelmeikről  beszélnek  versben 
és   prózában,   továbbá   szájhősőkké,   idiótákká 

alacsonyítja  íe  az  oly  férfiakat,  kik  mereven 
ragaszkodnak  egy  s  más  kimondott  elvhez;  a 
Jó  madár-t  pedig  azért,  mert  azt  az  elvet 
állítja  fel,  hogy  valaki  csak  azért  mert  szláv 
eredetű,  csaló,  hálátlan,  áruló,  holott  a  mai 
kor  jelszava  egyetértés,  kölcsönös  támogatás 
a  nemzetiségek  közt.  Nem  tudjuk:  vajon  ez 
Ítéletben  a  dicséretnek  vagy  megrovásnak 
van-e  kevesebb  alapja.  Mi  részünkről  a  hatá- 
sos élczeknek  s  az  eredeti  humornak  nagy  ado- 
mányát nem  tudtuk  fölfedezni  sem  egyik,  sem 
másik  műben,  de  nem  is  hisszük,  hogy  az  élez 
dicséretes  oldala  legyen  a  vígjátékoknak,  mert, 
a  mint  egy  kitűnő  angol  kritikus  mondja,  az 
élez  épen  oly  megölő  betűje  a  vígjátéknak, 
mint  a  rhetorika  a  tragédiának.  A  megrovást 
sem  fogadhatjuk  el  ily  alakban.  Az  Égben 
czímű  vígjáték  nem  a  honleányokat  akarja 
kigúnyolni,  hanem  a  tehetségtelen  írónői  dilet- 
tantismust,  a  hiu  és  aífectáló  szerepjátszást ; 
sem  pedig  a  szilárd  hazafiakat,  hanem  pusztán 
csak  a  száj  hős  hazafiságot.  Nem  az  irányt  kell 
hát  hibáztatni  e  műben,  hanem  azt,  hogy  az 
író  képtelen  a  tárgy  komikumát  jól  felfogni  s 
jó  vígjátékká  alakítani,  aztán  meg  azt,  hogy 
a  száj  hős  hazafival  oly  embert  állít  szembe, 
kinek  hazafisága  csak  annyit  ér,  mint  a  száj- 
hősőké.  A  Jó  madár  sem-  állít  föl  oly  elvet, 
hogy  valaki  csak  azért,  mert  szláv  eredetű, 
csaló,  hálátlan  és   áruló.   E   vígjáték   szerzője 

hősét  épen  oly  emberek  osztályából  válasz- 
totta, a  kiknek  se  hazája,  se  nemzetisége.  Waw- 
ranecz  sem  morva,  sem  német,  sőt  ha  kell, 
magyarnak  is  fölcsap.  Nem  képviselője  semmi- 
nemű nemzetiségnek ;  gőgjében  sincs  semmi 
nemzeti  vonás,  csak  általában  czivilizálatlan- 
nak  tartja  a  magyart,  mint  némely  léha  kül- 
földi, kik  legfeljebb  a  civilisatiónak  csak 
mázával  büszkélkedhetnek.  Tulaj  donkép  hazát- 
lan vándor,  kinek  tibi  bene,  ibi  patria,  ki  épen 
azért  más  nemzet  hazafiságát  képtelen  felfogni 
s  gúnyt  űz  belőle.  Hogy  ily  emberek  vannak 
a  világon,  hogy  ez  osztály  nincs  nemzetiség- 
hez kötve,  sőt  minden  nemzetiségből  tijon- 
czozni  szokott,  úgy  hiszem  nincs  szükség  fej- 
tegetnünk, épen  azért  nem  értjük,  hogy  ez 
osztályból  komikai  hőst  választani  annyi,  mint 
a  nemzetiségek  egymás  elleni  izgatása.  Egé- 
szen más  kérdés :  vajon  képes  volt-e  a  szerző 
e  tárgyat  tapintatosan  feldolgozni  s  átalában 
van-e  művének  sesthetikai  becse  ?  Mi  mind  két 
vígjátékot  kevésre  becsüljük,  de  a  fennebbi 
vádak  ellen,  habár  röviden  is,  védelmökre  kel- 
lett száll antink.  Érdemes  pályatársaink  külön- 
ben tiszteletreméltó  buzgóságokban  igen  mesz- 
sze  mennek,  s  a  komikum  és  szatíra  leggazda- 
gabb forrásait  törekesznek  bedugni.  Jusson 
eszökbe,  ha  kicsiny  dolgokat  nagyokhoz  lehet 
hasonlítani,  hogy  Moliéret  vallástalansággal 
vádolták,   mert  Ta rtuffe- jéhen  a  vallásos   kép- 

mutatót  választotta  komikai  hősül,  hogy  fér- 
fiúi durvaságot  vetettek  szemére,  mert  Tudós 
nöi-hen  a  női  tudákosságot  tette  nevetsé- 
gessé. Ha  vígjátékíróink  nem  képesek  társa- 
dalmi életünket  közelről  érdeklő  s  így  ké- 
nyesebb tárgyakat  elég  tapintatosan  és  művé- 
szien feldolgozni,  a  kritika  ne  kövesse  őket  a 
tapintatlanságban,  s  legkevésbbé  se  mondjon 
ki  oly  elveket,  melyek  különböző  ürügyek 
alatt  a  komikum  legalkalmasb  tárgyait  el- 
tiltják. 

Ennek  az  új  vígjátéknak  annyi  árnyoldala  van, 
hogy  azt  sem  tudja  az  ember,  hol  kezdje,  míg 
fényoldalával  hamar  készen  lehet,  mert  nem 
egyéb,  mint  egy  pár  jelenet,  mely  egy-két 
alaknak  találó,  bár  durván  vázolt,  jellemvoná- 
sait elég  komikai  erővel  tárja  élőnkbe.  Ilyen 
mindjárt  az  első  felvonásban  Hubonyákné  jele- 
nete az  ügyvéddel.  Hubonyákné  tűzről  pattant 
menyecske,  hirtelen  haragú,  de  hamar  békülő, 
fenyegetődző,  de  csak  a  szája  jár,  nem  mívelt,  de 
sokat  tart  eszére,  a  fukarságig  takarékosságot 
aíFectáló,  de  elég  bőkezű,  van  benne  egy  jó 
adag  parasztgőg,  de  különben  nagyon  jó  indu- 
latú. E  vonások  illő  vegyülettel  jól  vannak 
feltüntetve  az  említett  jelenetben.  Kár,  hogy 
ez  alak  a  cselekvény  folytán  egészen  elromlik 
s  a  cselekvény^e  sokkal  csekélyebb  befolyás- 
sal van,  mint  első  föllépte  sejteti ;  mások  előtt 
férjével  oly   goromba,   hogy   egészen   elveszti 


32  GYULAI   PÁL 

komikai  részvétünket,  később  pedig  oly  gyön- 
géd, hogy  rá  sem  tudunk  ismerni.  Wawra- 
necznek  is  van  egy  pár  jó  jelenete.  Ilyen  pél- 
dául,  midőn  úrrá  lévén,  mindenkép  éreztetni 
akarja,  mind  magával,  mind  mással  uraságát, 
továbbá  egy  pár  monológja,  melyekben  igen 
mulatságos  dialektikával  fontolgatja  teendőit. 
Mindössze  csak  ennyi,  mit  sesthetikai  szem- 
pontból e  műben  méltányolhatni.  A  többi 
részben,  ha  van  is  valami  jó,  vagy  nem  foly 
a  *mű  organismusából,  vagy  annyi  rosszal  van 
vegyülve,  hogy  nem  érdemli  a  különválasz- 
tást. Szívesen  elismerjük,  hogy  egy  pár  rész- 
let a  szerző  tehetségéről  tesz  bizonyságot,  de 
az  is  kétségtelen,  hogy  e  műve,  mint  egész, 
semmit  sem  ér  s  a  különben  alkalmas  tárgy- 
ból sehogy  sem  tudott  valami  költői  becsűt 
alkotni. 

Először  is  cselekvénye  nagyon  szegény,  bár 
nem  annyira,  mint  az  Égben  czímű  társáé, 
melyben  majd  semmi  drámai  küzdelem  nincs. 
Ez  legalább  cselekvény,  csak  hogy  hibás  cse- 
lekvény, mert  épen  oly  rosszul  van  szőve, 
mint  nagyon  elnyújtva.  Néhány  pontban  ha- 
sonlít a  Tartu/f'e  cselekvényéhez,  nem  a  szöve- 
vényt és  módját,  hanem  a  szövevénynek  alapul 
szolgáló  eseményeket  tekintve.  Itt  is  egy  csaló 
fúrja  be  magát  egy  család  kfebelébe  a  férj 
gyöngeségénél  fogva;  itt  is  az  egész  családot 
tönkre  jutás   fenyegeti  a  férj  meggondolatlan 

tette  miatt ;  itt  is  a  felsőség  hatalomszava 
oldja  meg  a  csomót:  szóval  úgy  látszik,  hogy 
a  szerző  előtt  lebegett  a  Tartiiffe  meséje.  A  vi- 
lágért sem  vádoljuk  plágiummal,  sőt  még  mint 
reminiscentiát  sem  rójuk  meg.  Moliére  is  vett 
elődeitől  egyet-mást,  miért  ne  vegyenek  utó- 
dai is  tőle  ?  Nem  ebben  áll  az  eredetiség,  ha- 
nem abban,  hogy  a  mit  mástól  vettünk  is,  újjá 
s  magunkévá  alkossuk.  A  szerző  nem  volt  erre 
képes,  épen  azért  nem  árt  vala,  ha  jobban 
megvizsgálja  Moliére  Tartuffe-jét  s  ha  már  tár- 
gyából vett,  feldolgozási  módjából  is  tanul 
valamit.  Moliére  úgy  lépteti  föl  képmutatóját, 
mint  a  ki  a  családba  már  beférkezett  s  itt 
legfőbb  czélja  elérésére  tör,  tehát  valódi  drá- 
mai módon ;  szerzőnk  nagyon  elől  kezdi  a  dol- 
got, mint  bizonyos  fajtájú  beszélyekben  szo- 
kás, s  majdnem  egy  egész  felvonásban  raj- 
zolja hősének  a  családhoz  érkezését  és  fogad- 
tatását. S  hogyan  lépteti  föl!  Mint  egy  ron- 
gyos koldust,  a  ki  éhenhalással  küzd.  Előttünk 
eszik-iszik  nagy  mohósággal  s  térdelve  csó- 
kolja jóltevőjének  kezét  és  ruháit.  E  jelenet- 
ben nincs  semmi  komikum ;  némi  undorral 
vegyes  szánalmat  érzünk  s  egyebet  semmit. 
Egészen  más  lesz  vala,  ha  Wawranecz  ütött- 
kopottsága,  szegénysége  mellett  valami  rosz- 
sztil  takart  fenhéj  ázással  vagy  nagy  míveltsé- 
get  aífectáló  modorral  lép  föl.  Ebből  aztán 
lehetett    volna    komikumot    fejleszteni,    míg 

ellenben  így,  nemcsak  undorító  jelenetet  raj- 
zolt, hanem  egyelőre  azt  a  gyanút  is  vonta 
magára,  mintha  egy  vándor  idegen  szegény- 
ségével akart  volna  gúnyolódni,  holott,  a  mint 
a  többi  felvonások  mutatják,  ez  távolról  sem 
volt  czéljában.  Úgy  látszik,  e  jelenettel  nem 
egyebet  'czélzott  a  szerző,  mint  azt,  hogy  Waw- 
renecz  későbbi  fenhéjázó  uraskodása  annál  éle- 
sebben, annál,  komikaibban  tűnjék  föl.  De  ezt 
máskép,  a  cselekvény  folytában  el  is  lehetett 
volna  érni,  s  teljességgel  nem  volt  szükség  oly 
módhoz  folyamodni,  a  mely  minden  szempont- 
ból csak  megrovást  érdemel. 

Ezen  kívül  még  egy  más  hibája  is  van  Waw- 
ranecz  föllépésének  s  a  cselekvény  megindítá- 
sának. Itt  is  tanulhatott  volna  szerzőnk  Moliéré- 
től.  Tartuffe  vallásos  képmutatással  nyeri  s 
tartja  meg  egy  darabig  az  őszintén  vallásos 
férj  kegyét.  Szerzőnk  minden  erősebb  indok  fel- 
tüntetése nélkül  csak  kegyébe  fogadtatja  Hubo- 
nyákkal  Wawraneczet.  Egy  nyárspolgár,  a  ki 
egyszersmind  csaknem  fukar,  bajosan  fogad 
házába  s  tesz  magával  egy  rangú  úrrá  egy 
rongyos  koldust,  csak  azért,  mert  földije.  Mik 
Wawranecznek  azon  valódi  vagy  színlelt  tu- 
lajdonai, melyekbe  annyira  szerelmes  a  rideg 
Hubonyák  ?  Aztán  Hubonyáknak  úgy  szólva 
semmi  feltűnőbb  gyöngesége  nincs,  csak  az  a 
baj,  hogy  nem  kedveli  a  vele  gorombáskodó 
magyarokat,  a  miben  csakugyr.n  van  egy    kis 

igaza,  mert  feleségénél  gorombább  nőt  s  leánya 
kedvesénél  nyersebb  ügyvédet  csakjigyan  ke- 
resve kellene  keresni  széles  Magyarországon. 
Azt  sem  hihemi,  bogy  mint  jó  gazda  és  fukar, 
Wawraneczre  bizza  dolgait,  a  ki  semmivel  nem 
mutatja  ki,  hogy  hasznára  van,  sőt  oly  feltű- 
nően csalja,  hogy  a  gyermek  is  észre  veheti. 
Mindent  összevéve,  Hubonyák  ragaszkodása 
Wawraneczhez  annyira  nincs  indokolva,  hogy 
semmikép  nem  szolgálhat  a  szövevény  alap- 
jául. A  mi  némi  indokkép  tűnnék  is  fel  itt-ott, 
nagyon  meg  van  gyengítve  a  cselekvény  foly- 
tában. Hubonyák  leginkább  azért  fogadja  ma- 
gához Wawraneczet,  mert  földije,  épen  faluja- 
béli. Jól  van,  de  vajon  egy  oly  aggodalmas  és 
körültekintő  nyárspolgárnak,  a  minőnek  Hubo- 
nyákot  rajzolja  a  szerző,  van-e  oka  ismeretlen 
földijével  oly  nyiltan  szólani  ?  Nem  szökött 
katona-e  Hubonyák,  ki  azelőtt  husz-huszonöt 
évvel,  kiütvén  katonapajtása  szemét,  Magyar- 
országra menekült?  Nem  titkolja-e  e  csinyét 
még  felesége  előtt  is  ?  Bevall  hatja-e  oly  köny- 
nyen  szülőfaluját,  a  hol  még  tán  atyafiai  is  él- 
nek, a  kiktől  Wawranecz  hallhatott  róla  vala- 
mit ?  De  menjünk  tovább.  Hubonyák  nem 
kedveli  a  goromba  és  pazar  magyarokat  s 
ezért  üdvözli  oly  örömmel  a  derék  Wawrane- 
czet. Ám  legyen,  de  vajon  Wawranecz  nem 
gorombáskodik-e  az  egész  házzal,  sőt  magával 
Hubonyákkal    is,    még    összeveszésök     előtt? 

Nem  pazar,  fényűző,  részeges-e,  ki. csak  ezüst 
tálczáról  issza  meg  a  bort,  s  nagyobb  urat 
játszik  a  háznál  a  házi  úrnál  is  ?  A  harmadik 
indok  is  nagyon  gyönge.  Hubonyák  olvasván 
Wawranecz  iskolai  és  másnemű  bizonyítvá- 
nyait, elcsodálkozik,  hogy  ily  derék,  mívelt 
ember  hivatal,  kereset  nélkül  kénytelen  ten- 
gődni. Megengedjük  ezt  is,  noha  a  csodálkozás 
nem  igen  illik  egy  semmiből  fölcseperedett 
nyárspolgárhoz,  a  ki  igen  jól  tudja  magáról, 
hogy  az  ember  mindig  kap  valami  foglalko- 
dást,  ha  dolgozni  akar.  Azonban  azt  kérdjük: 
miben  tűnik  ki  Wawranecz  csak  szinleg  is, 
miben  van  hasznára  Hubonyáknak  csak  látszó- 
lag is  ?  A  kegyencz  öt  forintjával  számolja  be 
a  hat  forintjával  járó  gabonát,  ennyi  az  egész 
és  nem  több,  a  mivel  a  szerző  rajzolni  kivánja 
Wawranecz  gazdálkodását.  Megengedjük,  hogy 
ez  jellemzi  a  csaló  Wawraneczet,  de  az,  hogy 
Hubonyák  elhiszi  legkevésbbé  sem  jellemzi  a 
fukarságig  takarékos  és  jó  gazda  Hubonyákot, 
s  értheti  enné  teszi  a  kettőjök  közti  viszonyt. 
Moliére  Tartuffe-jét^  ha  már  gondolt  reá  a 
szerző  s  reminiscentiáit  nem  tudta  eredeti  módon 
feldolgozni,  jobban  meg  kellett  volna  vizsgál- 
nia, s  nagyjában  követnie  is.  Mily  gondot  for- 
dít Moliére  arra,  hogy  az  Orgon  és  Tartuífe 
közti  viszonyt  minél  érthetőbbé  és  természe- 
tesebbé tegye!  Az  egész  expositio  Tartuffere 
vonja  figyelmünket   s   a   Pernelle    asszony    és 

Orgon  családja  közti  viszálykodás  egész  drá- 
maisággal leplezi  föl  előttünk  a  dolgok  állását. 
A  Kleánt  és  Orgon  közti  párbeszéd  mennyire 
megmagyarázza  Orgon  ragaszkodását  Tartuf- 
fehöz,  s  Orgon  heves  és  makacs  természete, 
melylyel  egész  családja  daczolni  próbál,  meny- 
nyire fokozza  e  ragaszkodást,  egész  az  elvakult- 
ságig.  A  TartuíFe  és  Orgon  közti  viszonynak 
három  indok  alkotja  alapját,  melyek  nagyon 
drámai  módon  olvadnak  össze,  folyvást  hatván 
a  bonyodalom  előidézésére :  Tarttíífe  jól  ki- 
számított képmutatása,  Orgon  vallásos  érzü- 
lete, hiszékeny,  heves  és  makacs  természete  s 
az  egész  család  föltámadása  Tartuífe  ellen. 
A  Jó  madár  szerzője  se  Hubonyák,  se  Waw- 
ranecz  jellemébe  nem  tett  le  semmi  erősebb  in- 
dokot ;  a  család  feltámadását  Wawranecz  ellen 
egészen  mellőzi  a  míg  szükség  volna  reá  s 
csak  akkor  használja,  midŐn  már  Hubonyák 
is  kijózanodott.  E  nagy  hiba  az  egész  cselek- 
vényt elrontotta.  A  Hubonyák  és  Wawranecz 
közti  viszony  nem  levén  természetes,  azt  sem 
találhatjuk  természetesnek,  hogy  Hubonyák 
minden  ok  nélkül  közli  Wawraneczczel  egy  oly 
titkát,  melyet  még  nejének  sem  mondott  meg 
soha.  A  szerző  még  némi  általános  indokot  is 
mellőzött,  melyre  különben  gondolni  látszott 
s  a  mi  legalább  surrogátumnak  beillett  volna. 
Hubonyák  poharazás  közben  vallja  be  Waw- 
ranecznek,  hogy  ő  szökött  katona,  azonban    a 

poharazás  nagyon  józan,  Hiibonyák  nem  csak 
hogy  nem  részeg,  hanem  még  csak  nem  is 
igen  jobb  kedvű  a  szokottnál.  Ha  mint  részeg 
vallja  be  titkát,  némi  általánosságban  indo- 
kolva lesz  vala  e  jelenet,  mely  különben  tel- 
jességgel nem  foly  Hubonyák  jelleméből.  Mi 
máskép  járt  el  Moliére  a  kényes  pont  körül, 
mely  mind  nála,  mind  szerzőnknél  a  bonyo- 
dalomra oly  nagy  hatással  van.  Barátja  Argas 
titkos,  bizonyos  összeesküvésre  vonatkozó  ira- 
tait lelkiismeretbe  vágó  ok  miatt  közli  TartuíFe- 
vel,  a  ki  aztán  vallásos  sophisma  útján  csalja 
ki  kezéből.  Orgon  összevesz  fiával  épen  Tar- 
tuíFe  miatt,  a  fiú  épen  oly  heves,  mint  atyja, 
a  fiút  bántja,  hogy  Tartuffe  még  akkor  is  el 
tudja  bolondítani  atyját,  midőn  ő  a  képmuta- 
tót épen  leálarczozni  hitte ;  a  felbőszült  atya 
kitagadja  fiát,  vagyonát  pedig  Tartuífere  Íratja 
át  részint  bosszúból,  részint  Tartuffe  meg- 
engesztelése  végett,  részint  pedig  azért,  mert 
azt  hiszi,  hogy  családja  jövőjét  a  magáénál  is 
jobb  kezekbe  teszi  le.  Mennyi  indok  támogatja 
Moliérenél  Orgon  meggondolatlan  tettét! 

Szerzőnknél  a  poharazás  az  egyedüli  indok, 
de  azt  sem  tudta  feldolgozni.  Tartuffe  csak 
akkor  használja  föl  a  titkot  s  az  átiratási  ok- 
mányt, midőn  leálíirczoztatott  Orgon  előtt  s  ez 
kiűzi  házából.  Wawranecz  nem  vár  be  ily 
nemű  fejlődést,  hanem  tüstént  fenyegetőzni 
kezd,    feladást    emleget    mihelyt    megtagadja 


A   JO    MADÁR.  39 

tőle  Hubonyák  leánya  kezét,  melyet  min  eljárt 
a  titok  közlése  után  kér  meg.  Nem  azt  hibáz- 
tatjuk, hogy  a  szerző  művében  más  fordulat- 
tal akarta  feldolgozni  a  Moliére-ével  hasonló 
összeütközést,  hanem  azt,  hogy  e  fordulatot 
értheti  enné  tette.  Ugyan  miért  haragszik  meg 
Hubonyák  oly  hamar  Wawraneczre,  az  ő  leg- 
kedvesebb barátjára  ?  Miért  nem  igéri  oda 
leánya  kezét  az  ő  kedvelt  földijének?  Hiszen, 
lígy  látszik  a  férfiak  eszményének  tartja,  aztán 
Wawranecz  nem  is  vén  ember.  Azt  sem  helye- 
selhetni, hogy  Wawranecz,  a  míg  véletlenül 
meg  nem  tudja  Hubonyák  titkát,  semminemű 
cselszövényt  nem  indít  meg  a  leány  keze  el- 
nyerése végett  s  így  a  szerző  mintegy  előre 
biztatja  hősét:  csak  várjon,  majd  ő  segít  rajta 
és  souverain  kegyelméből  megajándékozza  tit- 
kával. 

íme  mily  csinált  és  indokolatlan  e  fordulat, 
semennyire  megáll  itt  a  fejlődés  egész  az  utolsó 
felvonás  végjelenetéig.  Hubonyák  óbégat,  fele- 
sége s  az  ügyvéd  vigasztalják,  ez  utóbbi  föl- 
megy Bécsbe  előre  feljelenteni  a  huszonöt  éves 
szökési  históriát  s  kegyelmet  eszközölni  most 
már  leendő  ipa  számára.  Megnyeri  a  kegyel- 
met, megnyeri  a  leányt  s  kivetteti  a  házból 
Wawraneczet,  a  kit  már  egészen  ártalmatlanná 
tett.  Mindez  az  utolsó  felvonás  végjelenetében 
történik.  Mi  szükség  ezért  egy  egész  felvonást 
írni,  egy  csoport  henye  jelenetet   tenni    épen 

oda,  a  hol  a  leggj^orsabb  fejlődést  várjtik  ?  Mo- 
liére  az  utolsó  felvonásban  is  gazdag  drámai 
életet  fejt  ki,  folyvást  fentartja  az  érdeket 
egész  a  végjelenetig,  s  művészien  hozza  össze 
műve  összes  személyzetét,  mindenkit  a  maga 
helyén.  Szerzőnk  átvette  tőle  a  csomónak  egy 
a  cselekvénytől  távol  álló,  épen  idegen  sze- 
mély általi  megoldását;  ő  is  a  műben  nem 
szereplő  fejedelem  kegyelme  által  szabadít- 
tatja  ki  hősét  épen  mint  Moliére.  Csak  ezt 
nem  kellett  volna  a  szerzőnek  átvenni  Moliére- 
ből,  s  úgy  látszik  épen  ezt  vette  át  a  leg- 
szívesebben. Tudjuk,  hogy  TartuflPe  csomójá- 
nak megoldását  nem  egy  kritikus  hibáztatja, 
kivált  a  németek,  különösen  Schlegel.  Nem 
mondjuk,  hogy  ok  nélkül,  de  előttünk  úgy 
látszik,  hogy  Schlegeli  tt  is,  a  hollegtöbb  igaza 
lett  volna  Moliére  ellenében,  csak  oly  felüle- 
tesen Ítélt,  mint  némely  magyar  kritikus,  a  kik 
az  ő  példáján  lelkesülve,  Moliéret  minden  bő- 
vebb vizsgálat  nélkül  le  akarják  dorongolni 
trónjáról.  Moliére  sokkal  leleményesebb  költő 
volt,  mintsem  ne  tudta  volna  idegen  beavat- 
kozás nélkül  is  megoldani  vígjátéka  csomóját. 
Mi  nem  vagyunk  drámaíró,  mégis  van  annyi 
inventiónk,  hogy  ki  tudtuk  volna  Orgont 
emelni  a  hínárból  a  fejedelem  kegyelme  nél- 
kül is.  S  Moliére,  a  nagy,  még  eddig  fölül 
nem  múlt  vígjátékíró  képtelen  lett  volna  reá? 
O  csak  kényszerült  úgy  végezni  be  vígjátékát 

a  hogy  bevégezte  a  kor  fogalmainál  fogva  is, 
de  leginkább  saját  egyéni  körülményei  miatt. 
A  fejedelem  a  régi  drámákban  néha  a  Gond- 
viselés szerepet  játszotta,  továbbá  a  középkor 
letűntével,  a  hűbér  urak  hatalma  romján  emel- 
kedő új  monarchiára  áhítattal  tekintettek  föl 
az  eddig  elnyomott  néposztályok.  Mindez  von- 
zotta Moliéret  csomójának  kegyelem  általi  meg- 
oldására, de  az  a  körülmény,  hogy  még  csak 
félig  kész  művét  is  már  megtámadták  ellen- 
ségei, vallástalansággal  vádolták,  később  el- 
tiltatták a  királylyal,  kényszerítette  a  fejede- 
lem által  buktatni  meg  képmutatóját  az  utolsó 
stádiumban  s  a  trón  védszárnyai  alatt  keresni 
menedéket.  Azonban  e  kényszerített  bevégzést 
lángeszéhez  méltóan  hajtotta  végre.  Orgonnak 
nem  minden  ok  nélkül  kegyelmez  meg  a  feje- 
delem :  Orgon  szolgálatokat  tett  régen  az  állam- 
nak, melyeket  a  fejedélem  most  akar  megjutal- 
mazni. Továbbá  TartuíFe  Orgon  elleni  föllépése 
által  maga  ejti  magát  tőrbe  ;  a  f elsőség  egy  rég 
nyomozott  gonosztévőre  ismer  benne,  ki  felett 
már  csak  a  törvény  Ítéletét  kell  kimondani. 
A  nem  tisztán  drámai  megoldásba  is  mennyi 
drámai  indokot  vegyít  Moliére,  s  mily  szép  az, 
a  mit  a  rendőrrel  Orgonnak,  közönségének  s 
királyának  mondat. 

Vajon  oly  nyomás  alatt  állott-e  a  Jó  ma- 
dár szerzője,  mint  Moliére  ?  Volt-e  kénytelen 
rosszul  használni  azt,  a  mit  Moliére  kényszerítve 

a  lehető  legjobban  használt  ?  Úgy  hiszsziik  a 
szerző  is  belátja,  hogy  igazunk  van.  Nem  foly- 
tatjuk tovább  vizsgálatunkat.  Alkalmasint 
szerző  és  olvasó  egyaránt  megsokalták,  nem 
baj,  csak  azt  ne  sokalják,  hogy  Moliéret  foly- 
vást ajánlgatjuk  a  közönségnek,  vígjátékírók- 
nak, kritikusoknak.  Ezzel  nem  a  Koszorú 
szín  bírálóját  sértenék,  hanem  sesth  etikai  mí- 
veltségünk  erősbulését  hoznák  kétségbe. 


VI. 


BECSÜLET  ÉS  SZERELEM. 

Vigjáték  I  felvonásban.    Előadatott    a    Nemzeti  Színházban 
1864  január  i6-án. 


A  pályavigjátékok  bevégezték  versenyöket: 
hála  Istennek,  már  mind  a  kilenczet  előadták 
Nem  tudjuk,  hogy  a  közönség  mint  van  velők, 
de  mi  nagyon  belefáradtunk  mind  nézésökbe, 
mind  birálatukba.  Akárki  találta  ki  a  pályázás 
e  módját,  jobb  lett  volna,  ha  valami  másban 
töri  a  fejét.  Annak  van  értelme,  hogy  egy  év 
alatt  előadott  vígjátékok  vagy  tragédiák  kcztil 
itéltjünk  oda  valamely  jutalmat;  a  közönség 
tetszését,  a  journalistika  nyilatkozatát  is  föl 
lehet  venni  egyik  tényezőül  s  e  mellett  annak 
is  kevésbbé  leszünk  kitéve,  hogy  a  pályázás 
kedvéért  gyengénél  gyengébb  műveket  legyünk 
kénytelenek  vég-ignézni.  Ellenben  igy  a  birálók 
kényszerülnek  oly  műveket  is  pályázásra  bocsá- 
tani, melyeket  különben  előadásra  nem  fogad- 
tak volna  el.  Ha  például  a  pályázó  művek  közül 


44  GYULAI   PAL 

csak  egy  van  jobb,  nem  zárhatni  ki  a  többiek 
közül  mindazt,  a  mi  némikép  figyelemre  méltó, 
mert  ez  aztiin  nem  pályázás,  hanem  közvetett 
jutalmazás.  Ha  egy  pár  van  jobb  s  a  többiek 
közt  a  feltűnőbbek  többé-kevésbbé  mind  egy 
értékűek,  szintén  nem  bocsáthatni  csak  kettőt 
a  pályázásra,  különösen  akkor,  midőn  két  pálya 
dij  van  kitűzve.  Ha  a  pályázó  művek  jobb- 
iai  egy  s  más  szempontból  majdnem  egy  érté- 
kűek, igen  természetesen  mindenik  előtt  meg 
kell  nyitni  a  pálya  sorompóit.  Ily  eset  a  mos- 
tani is.  Lehet,  hogy  a  pályára  bocsátott  művek 
közül  egy  párt  ki  kellett  volna  zárni,  azonban 
ez  még  keveset  változtatott  volna  a  pályázás 
unalmasságán.  íme  az  ilynemű  pályázás  ne- 
hézségei pályabirákra  és  közönségre  egyaránt. 
Hát  a  játékrend  és  szinészek  nem  szenvednek-e 
miatta?  Az  ily  pályaműveknek  rövid  idő 
alatt,  egymás  után  kell  szinre  kerűlniök,  más 
uj  darabra  nem  lehet  készülni!  a  szinészek 
nagy  fáradsággal  elkészülnek  néhány  oly 
darabra,  melyeket  különben  nem  adtak  volna 
s  egyszernél  többször  nem  is  adnak  elő.  Tart- 
suk meg  hát  a  rendes  pályázást,  vagy  ha  a 
színpadi  sikert,  a  journalistika  véleményért  is 
tekintetbe  akarjuk  venni,  mielőtt  jutal- 
maznánk, tűzzük  ki  ugy  a  jutalmat,  hogy  egy 
év  alatt  előadott  művekből  válasszíinnk  a 
bírálók.  Most  térjünk  át  a  még  hátralevő  mű- 
vek    bírálatára;   ezúttal    rövidséggel   akarjuk 


BECSÜLET    ÉS    SZERELEM.  45 

r 

jóvá  tenni  eddigi  meglehetősen  részletes  bírá- 
latainkat. 

Az  eddig  előadott  pályavigjátékok  közt  a 
Becsület  és  szerelem  eziműt  tartjuk  leggyÖn- 
gébbnek.  Igaz,  nyelve  jobb  mint  némelyik 
pályatársáé,  de  cselekvénye  rósz,  szelleme 
cynismust  árul  el,  nem  csak  komikai  alap- 
eszméje nincs,  de  még  egyetlen  komikai 
helyzetet  sem  képes  nyújtani.  Tarnai,  gróf 
Alberti  titkára,  szerelmes  a  házi  kisasz- 
szonyba,  Szerénába  s  ez  is  beléje.  Azonban 
Alberti  grófnénak,  Szeréna  mostohaanyjának 
is  tetszik  a  titkár,  a  mit  egyébiránt  ez  még 
csak  nem  is  sejt.  A  titkár  örökre  oda  akarja 
hagyni  a  házat,  de  mielőtt  elmenne,  búcsú- 
levelet ír  Szerénának,  azt  egy  bokrétába  szúrja 
s  indul  átadni  neki,  midőn  épen  a  grófnéval 
találkozik.  A  grófné  némi  szemtelen  kaczér- 
sággal  magának  tulajdonítja  a  bokrétát,  a 
levélkét  hozzá  intézett  szerelmi  vallomásnak 
hiszi,  azért  egész  nyiltan  szerelmet  vall  a 
titkárnak,  elkéri  arczképét,  s  karpereczébe  il- 
leszti. Tarnai  térden  állva  kéri  vissza  a  levél- 
két, azonban  jő  báró  Zombori,  meglepi  őket, 
szétrebbennek,  mialatt  karperecz,  levélke  földre 
hull.  A  báró  fölszed  a  földről  mindent,  szerel- 
met vall  a  grófnénak,  visszautasíttatik ;  köve- 
teléssel, fenyegetéssel  áll  elő,  és  a  reggelinél 
csakugyan  hozzá  kezd  a  grófné  titkának  föl- 
fedezéséhez. A  titkár  közbe    szól,    összevesz  a 

báróval  s  végre  párbajra  bivja,  amit  a  báró  el- 
fogad. Alberti  gróf  gyanakszik  nejére,  kivált 
midőn  a  karperecz  kezébe  jut.  Szeréna  felál- 
dozza magát  mostohaanyjáért  vagy  a  titkár- 
ért vagy  atyja  becsületeért,  (tisztán  nem  vehet- 
tük ki)  s  magáénak  vallja  a  karpereczet, 
melyet  az  anyjáéval  a  minap  cserélt  volt  el. 
A  grófné  e  vallomás  alatt  kifut,  és  szobájából 
levelet  ír  férjének,  melyben  kijelenti,  hogy  ő 
a  bűnös,  és  elhagyja  a  házat.  A  grófot  meg- 
hatja e  nyíltság,  érzi  magában,  hogy  ő  is 
hibázhatott  volna,  vagy  talán  hibázott  is.  Meg- 
bocsát nejének,  leányát  pedig  férjhez  adja  a 
titkárhoz.  Báró  Zombori  a  párbaj  elől  elszökik, 
még  pedig  gróf  Alberti  lován,  s  e  szerint  még 
lólopásba  is  elegyedik.  —  Hol  itt  a  komikai 
alapeszme,  jellem  vagy  helyzet?  Még  figyel- 
met igénylő  jelenetre  sem  találunk ;  annyira 
utálja  az  ember  az  egész  históriát,  hogy  kifej- 
lődésére teljességgel  nem  kíváncsi.  A  mi  hibá- 
nak van  festve,  az  csak  puszta  gazság  mint  a 
báró  Zomborié,  mi  erénynek  vagy  nyomorultság, 
mint  a  gróf  Albertié,  vagy  émelygős  aífecta- 
tió,  mint  a  titkáré  és  Szerénáé.  Nem  így  szo- 
kás az  emberi  gyöngeségnek  kómikai  kifeje- 
zést adni  s  a  félreértést  komikai  helyzetekre 
használni  föl.  S  mennyire  nem  ismeri  a  szerző 
a  magyar  társadalmi  életet.  Művében  egyetlen 
vonás  sincs,  mely  sejtetné,  hogy  legalább 
akarna  magyar  életet,  még  pedig  magyar  fen- 

sőbb  körti  életet  rajzolni.  S  mennyire  nem 
tudja  az  emberi  gyöngéket  vagy  bűnöket  a 
szereplők  társadalmi  állása  színében  fölmu- 
tatni. Lehet  gyáva  báró,  de  gyávasága  nem 
úgy  nyilatkozik,  mint  a  báró  Zomborié.  Lehet 
férji  becsületét  számba  nem  vevő  gróf,  de  nem 
olyan,  mint  Alberti.  S  miért  a  gróf  e  tettét 
részvétgerjesztően  rajzolni,  mely  tulajdonkép 
komikai  tárgyalást  kivan  ?  A  részvétgerjesztés 
törekvése  csak  undort  kelt  minden  józan 
emberben. 


VII. 


A  HÁZASSÁG  POLITIKÁJA. 

Vígjáték  I  felvonásban.    Előadatott    a   Nemzeti    Szinhá?:ban 
1864  január  20-án. 


Őszintén  megvalljuk,  hogy  mi  é  kis  művet 
legtöbbre  becsüljük  az  egy  felvonásos  pálya- 
vígjátékok között,  habár  nem  tartjuk  jeles 
műnek,  sőt  hogy  cselekvényesség  és  kerek- 
dedség  tekintetében  a  két-három  felvonásos 
pályatársaival  is  szembe  merjük  állítani.  Épen 
azért  senki  sem  veheti  rossz  néven  tőlünk,  ha 
csodálkozunk,  hogy  a  Fővárosi  Lapok  épen 
ezt  tartják  legértéktelenebbnek  s  e  mellett 
még  durva  frivolitással  és  bántó  cynismussal 
is  vádolják,  míg  a  Becsület  és  szerelem  czí- 
műt  eléggé  dicsérik  s  inkább  csak  a  végét 
mondjuk  elhibázottnak.  Igaz,  alapeszméje  nem 
új,  sőt  már  elcsépelt,  de  tárgyalásában  nem 
találhatni  feltűnőbb  reminiscentiát.  Nagyon 
méltánylandó  benne,  hogy  tárgyát  úgy  válasz- 
totta és    fogta   fel,    a   mit   az    egy   felvonásos 

vígjáték  formája  megkívánja.  Egy  felvoná- 
sos pályavígjátékaink  mind  többet  öleltek  föl, 
mint  a  mennyit  egy  felvonásban  kifejthetni, 
s  vagy  alapeszméjökben  vagy  tárgyalásukban 
oly  hiba  van,  hogy  már  e  miatt  sem  számít- 
hattak valódi  sikerre.  E  vígjáték  legalább 
kikerülte  ezt  az  örvényt,  s  ha  nincs  feltűnőbb 
fényoldala,  legalább  nem  szenved  organikus 
betegségben.  Egy  fiatal  és  boldog  házaspárt 
fest,  kik  semmiség  miatt  összezördülnek.  A  nő , 
oda  akarja  hagyni  a  házat,  a  férj  nem  igyek- 
szik megkérlelni,  erősen  tartja  magát,  de 
egyszersmind  fél  a  következményektől.  A  nő 
bánni  kezdi  a  mit  tett,  de  nem  akar  nyíltan 
közeledni  férjéhez,  hanem  kerülő  úton,  míg 
végre  kibékülnek.  Tulaj  donkép  a  nő  a  komi- 
kai alak,  kíváncsisága  teszi  azzá  a  férj  inkább 
csak  akkor  nyer  némi  komikus  színezetet, 
midőn  minél  szilárdabban  tartja  magát,  annál 
inkább  fél  a  következményektől.  Az  össze- 
zördülés és  kibékülés  folyama  szüli  a  komi- 
kai helyzeteket.  Könnyed  komikum,  de  épen 
egy  felvonásos  vígjátékba  való.  Hibája  az, 
hogy  a  boldogságból  az  összezördülésre  való 
átmenet  kissé  el  van  hamarkodva,  nem  eléggé 
indokolt,  s  egész  folyamatja  leleményesb  és 
lélektanibb  lehetne.  A  kibékülés  végső  moz- 
zanata eléggé  sikerült,  bár  előzményeit  szin- 
tén jobbaknak  óhajtanok.  Úgy  látszik,  a  Fővárosi 
Lapok   bírálója    épen   ebben   találja   a   cynis- 

must,  mert:  c(A  férj  azt  kiáltja:  tüzet!  az  ifjú 
hölgy  letérdel  ez  elébe  a  basa  elébe  s  gyufát 
véve  meggyújtja  a  esi  bukót.  Gratulálunk  éhez 
a  morálhoz  és  jó  ízléshez)).  Hogy  ebben  mi 
cynismus  van,  teljességgel  nem  értjük.  A  nő  a 
szobában  sokféleképen  tudtára  akarja  adni  fér- 
jének, hogy  jelen  van,  leül,  közelebb  húzza 
hozzá  székét,  de  ez  háttal  fordul  feléje  s  tet- 
teti magát,  mintha  észre  sem  venné.  A  nő 
mindenkép  észre  kivánja  magátvétetni,  s  erre 
jó  alkalom,  midőn  a  férj  cselédjét  kiáltja, 
hogy  pipájába  tüzet  hozzon;  a  késedelmező 
cseléd  helyett  ő  gyújt  tüzet,  lehajol,  vagy  ha 
jobban  tetszik,  letérdel,  hogy  férje  jobban 
meggyújthassa  a  csibukját.  Közvetett,  önmeg- 
alázó  vallomás  nélküli  kérlelés  az  egész.  A  férj 
észre  veszi,  keblére  emeli,  kibékül  vele,  s  el- 
beszéli a  szelencze  titkát,  a  miért  összezördül- 
tek.  Ha  ez  cynismus,  akkor  nem  tudjuk  mit 
mondanak  a  Fővárosi  Lapok  Shakespeare 
Makranczos  hölgy  czímű  vígjátékára,  alkal- 
masint a  cynismus  netovábbjával  fogják  meg- 
bélyegezni.  Frivolitást  sem  vettünk  észre,  csak 
egy  helyt;  de,  ha  jól  emlékszünk,  ez  is  a 
színész  (Réthy)  hibája,  a  ki  bizonyos  szót  nagyon 
kétértelműén  és  előszeretettel  hangoztatott. 
Más  szót  kell  tenni  helyébe,  ezt  aztán  kár  nél- 
kül lehet  hangoztatni,  a  hogy  tetszik.  Nem  árt, 
ha  még  egy  nagyobb  hibán  is  segít  a  szerző, 
mit  annyival  könnyebben  tehet,  mert  nem  vág 

a  mű  organismusába.  A  férj  atyja  a  lakoda- 
lom után  egy  levelet  adott  át  fia  szolgájának 
oly  meghagyással,  hogy  csak  akkor  szolgál- 
tassa fia  kezébe,  midőn  nejével  először  össze- 
zördül.  E  levélben  az  van  írva:  nem  kell  en- 
gedni a  nő  szeszélyeinek.  A  szolga  mihelyt 
észreveszi  az  összezördülést,  átadja  a  levelet, 
mely  aztán  befoly  a  férj  magaviseletére  szem- 
ben nejével.  Szükségtelen  az  egész.  Jobb,  ha 
a  férj  maga  jő  arra  a  gondolatra.  De  ha  már 
a  szerző  annyira  ragaszkodik  e  leleményéhez, 
legalább  ne  a  szolgára  bizassa  az  apa  által  a 
levelet,  hanem  magára  a  fiúra.  A  szolga  nem 
tudhatja  mindig  és  pontosan,  hogy  gazdája 
mikor  zördtil  össze  nejével,  de  különben  is 
ttilbizalmasság  egy  cseléd  iránt,  ha  mindjárt 
régi  is. 


VIII. 


DIVATOS  BETEG. 

Vígjáték  3  felvonásban.  Előadatott    a   Nemzeti    Szinházban 
1864  január  29-én. 


Nem  merjük,  nem  tudjuk  elmondani  e  víg- 
játék meséjét,  épen  azért  bírálni  sem  igen  van 
kedvünk.  Félünk,  hogy  belezavarodunk,  pedig 
eléggé  figyelmeztünk  és  se  szomszédaink 
beszélgetése,  se  a  kegyetlen  zártszéknyitónő 
((tessék  felkelni))  kiáltásai  nem  zavartak  bírá- 
lói kötelességünk  teljesítésében.  Azonban,  úgy 
hiszem,  nemcsak  figyelmünk  fogékony talan- 
ságában  rejlett  a  hiba,  hanem  magában  a 
szerzőben  is.  Úgy  összebonyolította  a  cselek- 
vény szálait,  hogy  nemcsak  személyeit  játszsza 
meg  a  félreértés,  hanem  közönségét  is.  Az  ex- 
positió  elég  világos,  de  mihelyt  a  bonyolódás 
megkezdődik,  oly  kevéssé  értjük  a  szereplők 
jellemét,  oly  kevéssé  vagyunk  elkészülve  a 
történendőkre,  oly  sebesen,  egymást  keresztül- 
vágva, sőt  itt-ott  egymásnak  ellenmondva  tör- 

ténik  minden,  hogy  elvégre  nem  tudunk  el- 
igazodni. Szerző  erős  bonyodalmat  akart  szőni 
s  halmozott  lett  belőle,  gyors  menetűvé  ki- 
van ta  tenni  művét  s  úgy  járt,  mint  a  habari 
ember,  a  ki  többé-kevésbbé  érthetetlenné  válik. 
Lehet,  hogy  nyugodtan  elolvasva,  mindent 
gonddal  összevetve,  tisztábban  kivehetnők 
cselekvényét,  de  így,  legalább  mi,  se  eléggé 
megérteni,  se  emlékünkben  tartani  nem  vol- 
tunk képesek.  Nem  is  szólunk  hozzá  tüzetesen, 
de  a  mit  itt-ott  megjegyeztünk,  röviden  el- 
mondjuk róla  nézetünket.  A  szerző  az  idegesség 
divatját  kivánj a  gúnyolni,  azonban  nem  vehetni 
ki  elég  tisztán:  vajon  Vilma,  a  mű  hősnője, 
igazán  ideges-e  vagy  csak  affectált  ideges.  Ez 
gúnyt  érdemel,  amaz  nem,  ezt  gyógyíthatja  a 
vígjátékíró,  amazt  bízzuk  az  orvosra.  De  akár- 
melyik idegességet  érti  a  szerző,  tagadjuk, 
hogy  korunknak  oly  divatos  betegsége  volna, 
mint  volt,  ha  jól  emlékszünk,  a  XVII-ik  és 
XVIII-ik  századnak.  Menjünk  tovább.  Vajon 
elérte-e  a  szerző  czélját,  kigyógyult-e  Vilma 
idegességéből  akár  komikai,  akár  más  úton? 
Mi  úgy  vettük  észre,  hogy  a  darab  végével 
ismét  újra  lehetne  kezdeni  egy  más  darabot, 
mely  szintén  Vilma  idegességét  vehetné  tár- 
gyul, csak  hogy  más  körülmények  között. 
Vilma  alapjában  az  maradt  a  ki  volt,  míg 
ellenben  az  orvos  urak,  tudniillik  férje  és 
Bátorfi  Kálmán,  egészen  elidegesednek  s  csak- 

nem  féleszüekké  válnak.  Egy  pár  kisebb  hi- 
bát is  megjegyeztünk.  A  nejével  szemben  oly 
félénknek  rajzolt  férj  igen  hamar,  s  igen  na- 
gyon neki  bátorodik  Bátoríi  tanácsára,  Tárnoki 
Dezső  úr  pedig,  a  beszélyíró,  oly  együgyűnek 
van  rajzolva,  hogy  nem  hihetjük  képesnek 
valamire  való  beszély  írásra.  Ö  Bátorfi  taná- 
csára udvarol  Vilmának,  hogy  féltékenységre 
gerjeszsze  férjét,  s  így  annál  hamarább  elnyer- 
hesse a  férj  rokonát  Etelkát,  a  kit  szeret,  de  a 
kinek  nőül  vételét  épen  Vilma  férje  akadá- 
lyozza. Jól  van,  de  miért  nem  mondja  meg 
szeretett  kedvesének,  hogy  ez  csak  csel,  miért 
engedi,  hogy  ez  hütelennek  gondolja  s  epesz- 
sze  magát  érte  ?  Mi  szükség  erre  ?  Elég  a 
bonyodalom,  s  nem  volt  szükség  még  egy 
indokolatlannal  is  szaporítani.  Egyébiránt  a  mű 
jól  kezdődik,  a.közönséget  kellemesen  lepte  meg 
egy  pár  részlet.  Valóban  a  szerző  nem  egy 
helyt  tesz  tanúságot  tehetségéről  és  ügyességé- 
ről, de  a  mi  fődolog,  az  mind  el  van  hibázva : 
alapeszme,  bonyodalom,  jellemrajz. 

A  Divatos  beteg  czimű  pályavígjátékról  írt 
bírálatunkat  illetőleg,  színházunk  egyik  szor- 
galmas látogatójától,  a  ki  egyszersmind  e  lap 
figyelmes  olvasója  is,  némi  helyreigazító  levél- 
két vettünk.  E  levélke  két  pontban  megrója 
bírálatunkat.  lm  itt  közöljük  írója  beleegye- 
zésével :  ((Ön  azt  mondja,  hogy  Vilmával  gyó- 
gyulására nézve  mi  sem  történt.  Ez  nem   áll. 

Ö  elvonul  a  világtól,  nem  fogad  el  senkit  és 
házánál  dohányozni  tiltva  van,  mert  idegeit 
bántja.  Az  első  felvonásban,  nézetem  szerint, 
eléggé  indokolva  megszivaroztatják,  a  máso- 
dikban bálba  viszik,  a  harmadikban  maga  ád 
bált.  Nem  elég  gyógyulás-e  ez  ?  Vagy  talán 
önt  még  az  is  érdekli,  hogy  bál  után  vagy 
másnap  mit  csinál  Vilma  ?í)  Nem  állítottuk, 
hogy  Vilma  gyógyulására  mi  sem  történt, 
csak  azt,  hogy  alapjában  a  végső  jelenetben 
is  az,  a  mi  az  elsőben,  s  így  nem  gyógyult  ki 
valódi  vagy  aflPectált  idegességéből,  pedig  a 
szerző  ezt  czélozta.  A  mit  a  levélíró  mond, 
mind  igaz :  Vilma  szivarra  gyújt,  bálozik. 
Azonban  csak  ennyiből  állott-e  az  ő  ideges- 
sége ?  Nem  az  volt-e  főbaja,  hogy  szeszélyeivel 
és  féltékenységével  kínozza  férjét  s  nem  épen 
ezen  alapszik-e  a  vígj  áték  bonyodalma  ?  Hogy 
ebből  kigyógyult  volna,  nem  vettük  észre. 
Kibékül  ugyan  férjével,  de  e  tekintetben  oly 
kevés  változáson  ment  át,  hogy  a  jövő  felvo- 
násban akár  újra  kezdhetnék.  E  mellett  még 
az  a  baj  is  megvan,  hogy  nem  vehetjük  ki 
tisztán,  hogy  Vilma  szeszélye,  féltékenysége 
mennyiben  valódi  vagy  afifectált  idegesség  s 
általában  drámai  úton  gyógyítható-e? 

A  második  pontra  nézve  így  nyilatkozik  a 
levélke :  «Hogy  Tárnoki  beszélyíró  együgyű, 
az  igaz,  de  úgy  látszik  a  szerző  épen  ilyet 
akart  rajzolni  s  ez  magában,  úgy  hiszem,  nem 

hiba.  Azonban^  hogy  Tárnoki  Vilmának  csak 
egy  pillanatig  is  udvarolt  vagy  udvarolni 
akart,  az  nem  áll,  mert  Bátorfi  akarta  ugyan 
rábirni  őt,  de  nem  sikerült  s  csak  azután 
használt  cselt,  a  látszatot  akarván  ellene  fel- 
tüntetni s  így  arra  biztatá,  hogy  a  bál  folyama 
alatt  nyerje  ki  Vilma  megegyezését  Etelka 
birására ;  ő  tehát  nem  udvarolt,  hanem  kérel- 
mével tolakodott,  minek  aztán  Bátorít  a  férj 
és  Etelka  előtt  más  szint  adott.  És  ezen  körül- 
mény, nem  pedig  a  mint  ön  írja,  Bátorfi  biz- 
tatásai birták  férfiasb  föllépésre  a  férjet,  kivel 
elhitette  barátja,  hogy  az  egész  neje  viszo- 
nyáról suttog,  sőt  egy  iparlovagot  e  hírrel 
nyakára  is  küldött.  Az  sem  áll,  hogy  Vilma 
férje  ellenezte  volna  a  Tárnoki  és  Etelka  közti 
viszonyt,  sőt  az  első  felvonásban  mondja  is, 
((hogy  nem  tudom  miért  ellenzi  nőm,  de  ő  a 
házi  nyugalomért  mindent  tesz,  mit  neje 
akar)).  Nem  vitatkozunk  a  tisztelt  levelezővel, 
megengedjük,  hogy  e  pontban  neki  van  igaza. 
Bírálatunkban  bevallottuk,  hogy  nem  értjük 
eléggé  e  darabot  s  azért  tüzetesen  nem  me- 
rünk hozzá  szólani.  Elismerjük  hibánkat, 
lehet  e  jelenetet  egyben-másban  félre  értet- 
tük, mindamellett  a  mesének  e  része  ily  pon- 
tosan elbeszélve  sem  győzött  meg  bennünket 
arról,  hogy  ide  vonatkozó  gáncsunk  épen  min- 
den alap  nélküli  volna. 
A   divatos   beteg   czimü   pályavigjátékról    irt 

bírálatunkra  vonatkozólag,  színházunk  egyik 
szorgalmas  látogatójától,  ki  egyszersmind  a 
Koszorú  figyelmes  olvasója  is,  némi  helyreiga- 
zító levélkét  vettünk.  Ez  a  levélke  két  pont- 
ban megrója  bírálatunkat.  íme  itt  közöljük 
írója  beleegyezésével :  ((Ön  azt  mondja,  hogy 
Vilmával  gyógyulására  nézve  semmi  sem  tör- 
tént. Ez  nem  áll.  Ö  elvonul  a  világtól,  nem 
fogad  el  senkit  és  házánál  dohányozni  tiltva 
van,  mert  idegeit  bántja.  Az  első  fölvonásban, 
nézetem  szerint  eléggé  indokolva,  megszívaroz- 
tatják,  a  másodikban  bálba  viszik,  a  harmadik- 
ban maga  ad  bált.  Nem  elég  gyógyulás-e  ez  ? 
Vagy  talán  önt  még  az  is  érdekli,  hogy  bál 
után,  vagy  másnap  mit  csinál  Vilma?))  Nem 
állítottuk,  hogy  Vilma  gyógyulására  nézve 
semmi  sem  történt,  csak  az,  kogy  alapjában 
a  végső  jelenetben  is  az,  a  mi  az  elsőben,  s 
így  nem  gyógyult  ki  valódi  vagy  affektált  ideges- 
ségéből, pedig  a  szerző  ezt  czélozta  A  mit 
a  levélíró  mond,  mind  igaz:  Vilma  szivarra 
gyújt,  bálozik.  Azonban  csak  ennyiből  állott-e 
az  ő  idegessége  ?  Nem  az  volt-e  főbaja,  hogy 
szeszélyeivel  és  féltékenységével  kínozza  fér- 
jét s  nem  épen  ezen  alapszík-e  a  vígjáték  bonyo- 
dalma? Hogy  ebből  kigyógyult  volna,  ne^ 
vettük  észre.  Kibékül  ugyan  férjével,  de  ebben 
a  tekintetben  oly  kevés  változáson  ment  át, 
hogy  a  jövő  fölvonásban  akár  újra  kezdhetnék. 
E  mellett  még  az  a  baj  is  megvan,  hogy  nem 

vehetjük  ki  tisztán,  hogy  Vilmíi  szeszélye,  fél- 
tékenysége mennyiben  valódi  vagy  aíFektált  ide- 
gesség, s  általában  drámai  utón  gyógyitható-e  ? 
A  másik  pontra  nézve  igy  nyilatkozik  a 
levélke :  ((Hogy  Tárnoki  beszélyiró  együgyű, 
az  igaz,  de  ngy  látszik,  a  szerző  épen  ilyet 
akart  rajzolni  s  ez  magában,  iigy  hiszem,  nem 
hiba.  Azonban,  hogy  Tárnoki  csak  egy  pillanatig 
is  udvarolt  vagy  udvarolni  akart  Vilmának,  az 
nem  áll,  mert  Bátoríi  akarta  ugyan  rábirni  őt, 
de  ez  nem  sikerült,  s  csak  azután  használt  cselt, 
a  látszatot  akarván  ellene  föltüntetni  s  igy  arra 
biztatá,  hogy  a  bál  folyama  alatt  nyerje  ki 
Vilma  beleegyezését  Etelka  bírására;  ő  tehát 
nem  udvarolt,  hanem  kérelmével  tolakodott ; 
ennek  azután  Bátorfi  a  férj  és  Etelka  előtt 
más  szint  adott.  És  ez  a  körülmény,  nem  pedig, 
mint  ön  irja,  Bátorfi  biztatásai  birták  férfiasb 
föllépésre  a  férjet,  kivel  elhitette  barátja,  hogy 
az  egész  bál  neje  viszonyáról  suttog,  sőt  egy 
iparlovagot  e  hírrel  nyakára  is  küldött.  Az  sem 
áll,  hogy  Vilma  férje  ellenezte  volna  a  Tárnoki 
és  Etelka  közötti  viszonyt,  sőt  az  első  fölvo- 
násban mondja  is,  hogy  nem  tudom  miért  ellenzi 
nőm,  de  a  maga  házi  nyugalmáért  mindent 
megtesz,  a  mit  neje  akar.))  Nem  vitatkozunk 
a  tisztelt  levelezővel;  megengedjük,  hogy  e 
pontban  neki  van  igaza.  Birálatunkban  beval- 
lottuk,  hogy  nem  értjük  eléggé  a  darabot  s 
azért  tüzetesen  nem  merünk  hozzászólani.  Elis- 

mérjük  hibánkat ;  lehet,  hogy  némely  jelene- 
tet egyben  vagy  másban  félre  értettünk,  mind- 
amellett a  mesének  ez  a  része  ily  pontosan 
elbeszélve  sem  győzött  meg  bennünket  arról, 
hogy  ide  vonatkozó  gáncsunk  épen  minden  alap 
nélküli  volna. 


IX. 


ELSŐ  NYILATKOZAT. 

Vígjáték  2  felvonásban.    Előadatott  a  Nemzeti  Színházban 
1864.  február  5-én. 

íme  a  pálya  vígjátékok  utolsó  mohikánja. 
Mindenki  elismeri,  hogy  ez  volt  a  legunal- 
masabb. Nagy  vád,  midőn  épen  olyasmi  untatja 
az  embert,  a  minek  főczélja  gyönyörködtetés. 
Azonban  mi  szivesen  unatkozunk  is  itt-ott,  ha 
aztán  az  író  tud  érte  némi  kárpótlást  nyúj- 
tani, sőt  hirhedt  epésségünk  mellett  is  még  a 
puszta  törekvést  is  tudjuk  méltányolni,  ha  az 
valóban  törekvés.  Csak  azt  ne  kívánja  tőlünk 
senki,  hogy  tragédiát  tragikai  és  komédiát 
komikai  alap  nélkül  képzeljünk  s  ne  boszan- 
kodjunk,  ha  oly  sokszor  találkozunk  ily- 
nemű színművekkel. 

Jól  tudjuk,  hogy  a  tragikai  vagy  komikai 
alap  még  magában  sem  tragédia,  sem  komédia 
azt  a  reflexió  teremtő  phantasia  nélkül  is  ki- 
gondolhatja s  nagyon  sok  kell  még  hozzá,  míg 
jó  drámai  mű  válik  belőle,  de  az  is  igaz,  hogy 
nélküle  nincs  se  jó  tragédia,  se  jó  vígjáték. 

Ily  komikai  alap  nélküli  mű  az  Első  nyi- 
latkozat. Az  a  különös  benne,  hogy  a  költő 
a  kinálkozó  komikai  hősből  egész  eszményt 
alkot  s  a  mit  nevetségessé  kellett  volna  tennie, 
ránk  akarja  vitatni,  mint  valami  bámulandó 
tulajdont. 

A  mű  hőse  Várszegi  Kálmán,  a  kinek  atyja 
oly  végrendeletet  tett,  hogy  Kálmán  vegye 
nőül  Idát,  Várszegi  Samu  leányát ;  ha  teljesíti 
e  kivánságot,  reá  marad  az  egész  vagyon,  ha 
nem,  akkor  adjon  ki  a  vagyonból  Idának  ezer 
hold  földet  s  éljen  kedve  szerint.  Kálmán 
szenvedélyesen  szereti  Idát,  de  hogy  ne  gya- 
núsíthassák azzal :  im  e  fiú  ezer  holdért  vette 
nőül  a  kit  szeret,  elhatározza,  hogy  csak  ak- 
kor veszi  nőül  imádottját,  ha  ez  nyilatkozik 
először,  szóval,  ha  Ida  vall  neki  szerelmet  s 
nem  ő  neki.  Ez  álszemérem,  mely  némi  női 
szemérmetlenséget  követel,  elég  nagy  bolond- 
ság arra  nézve,  hogy  bármely  derék  embert 
nevetségessé  tegyen.  Hanem  költőnk  más  vé- 
leményen van,  helyesnek  tartja  hőse  rögesz- 
méjét, igazságot  szolgáltat  neki  s  végre  Idát 
csakugyan  szerelmi  nyilatkozatra  kényszeríti. 
Nem  az  következik-e  ebből,  hogy  a  nőnek  kö- 
telessége némely  körülmények  között  tiszte- 
letben tartani  a  férfiak  szemérmetlen  álsze- 
mérmét,  a  férfinak  többre  kell  becsülni  egy 
pár  kávénénike  pletykáját,  mint  kedvese  leg- 
gyöngédebb érzelmeit  s  az  erkölcsi  világrend 

Örök  törvénye,  az  hogy  hóbortos  rögeszméink 
megaláztatás  vagy  nevetség  helyett  diadalt  ül- 
jenek? Urak,  költő  urak,  a  régiek  nem  hiába 
nevezték  a  költőt  vatesnek.  Alapjában  most 
is  szent  dolog  a  költészet,  s  a  költőnek,  kivált 
a  tragédia-  és  vígjátékirónak,  az  eszmény  fel- 
kent papjának  kell  lenni,  a  ki  az  erkölcsi  és 
társadalmi  rend  törvényeit  hirdeti  a  tömeg- 
nek. A  kinek  minderről  nincs  helyes  fogalma, 
a  kinek  nincs  erős  érzéke  az  emberi  tévedések 
nemesisének  tragikai  és  komikai  nyilatkozatai 
iránt,  az  jól  teszi,  ha  nem  áll  fel  papnak,  s 
egyszerű  hallgató  marad. 

Nincs  kedvünk  tovább  birálni  e  művet.  El- 
ismerjük, hogy  a  szerző  nem  minden  tehetség 
nélküli  író,  de  megvalljuk,  örvendünk  rajta, 
hogy  tehetsége  az  annyira  elhibázott  conceptio 
megalkotásában  nem  nyilatkozott  feltűnőbben. 
Ha  leleménye  erősebb,  jellemzése  találóbb,  a 
cselekvény  fejlődése  folyamatosabb  és  sebe- 
sebb, talán  nem  egy  ifjú  emberrel  elhitetheti, 
hogy  szent  igazság  mindaz,  a  mit  alapeszmé- 
jében morálként  hirdet.  így  mindenki  csak 
unatkozott  s  nem  hiszszük,  hogy  egyetlen 
árva  szív  is  megtántorodott  volna. 

Némi  kedvtelen  érzések  közt  fejezzük  be 
szemlénket  a  pályavígjátékokról.  Kedvetlen- 
ségünket neveli  magának  a  pályadíjnak  oda- 
itélése  is.  Igaz,  a  pályabirák  helyzete  nagyon 
nehéz  volt.  Azon    három-négy   mű   közt,   me- 

lyek  szóba  jöhettek,  nem  könnyű  volt  válasz- 
tani. A  jó  és  rossz  oldalok  meglehetősen  egy- 
súlyozták  egymást.  Azonban  szerintünk  leg- 
alább a  Jő  madár  díját  a  Házasság  politikája 
érdemelte  volna.  A  Jó  madár  egy  pár  rész- 
letben kitűnőbb  tehetséget  tanúsít  ugyan, 
mint  a  Házasság  politikája,  de  ez  egészen 
véve  sokkal  jobb  amannál,  ügy  tudjuk,  hogy 
két  pályabíró  a  Házasság  politikája  mellett 
nyilatkozott,  s  a  Jó  madár  csak  egy  szavazat 
többséggel  nyerte  el  a  pályadíjat. 

Sajnáljuk,  hogy  nemcsak  a  pályadíj  elité- 
lését kell  legalább  részben  hibáztatnunk,  ha- 
nem a  nem  nyertes  vígjátékok  jeligés  levélkéi 
felbontását  is.  Tudjuk,  hogy  ezt  nem  a  bíráló 
választmány  tette,  hanem  az  igazgatóság,  azt 
is  ,elhiszszük,  hogy  az  igazgatóság  részéről 
nem  rossz  czélzatból  történt,  hanem  a  hiba 
hiba  marad,  akármiből  foly.  A  pályahirdetés- 
ben, hajói  emlékszünk,  nem  volt  kitéve,  hogy 
az  előadásra  elfogadott,  de  pályadíjat  nem 
nyerő  darabok  jeligés  levélkéi  felfognak  bon- 
tatni. A  pályázók  tehát  azon  reményben  pá- 
lyáztak, hogy  ha  nem  nyernek,  nevök  titok- 
ban marad,  vagy  legalább  is  beleegyezésök 
nélkül  nem  fog  közzététetni.  Azt  értjük,  hogy 
az  igazgatóság  nem  égettette  meg  a  jeligés 
levélkéket  s  őrizte,  mint  leghitelesebb  okmányt 
a  tantiéme  kivétele  esetére,  de  felbontania 
előleges  értesítés  nélkül  nem  lett   volna   sza- 

bad.  Hírlapi  felhívást  kellett  volna  intézni  az 
ismeretlen  írókhoz,  hogy  egy  hónap  alatt  ren- 
delkezzenek tantiemökről,  hogy  az  illető  je- 
lentkezése esetére  a  személy  azonosság  bebi- 
zonyítása végett,  fel  fog  bontatni  ugyan  a 
jeligés  levélke  s  a  tantiéme  kiadatik,  azon- 
ban a  név  csak  akkor  fog  közzététetni,  ha  a 
mű  másodszor  is  előadatik  s  az  író  beleegye- 
zik nevének  a  színlapon  való  kitételében.  így 
a  színház  érdeke  sem  szenvedett  volna  csor- 
bát s  egyetlen  pályázóval  sem  történt  volna 
olyasmi,  a  mi  bizonyosan  nem  egyre  hatot 
épen  oly  váratlan,  mint  kedvtelen.  Az  igazga- 
tóság, a  mint  a  Színházi  Ldtcsö-hen  olvassuk, 
azzal  menti  magát,  hogy  a  mostani  pályázat 
jeligés  levélkéivel  is  csak  úgy  járt  el,  mint  a 
Nemzeti  Színház  által  hirdetett  pályázatoknál 
eddig  is  szokásban  volt,  azoknál  tudniillik, 
melyekben  a  pályadíjak  nem  előlegesen,  elő- 
adás előtt,  hanem  utólagosan  a  pályázott 
művek  előadása   után   ítéltettek   el. 

Nem  alaptalan  mentség,  de  minden  esetre  jó 
lett  volna  e  szokásos  módot  a  pályahirdetésbe 
beleszőni,  hogy  senkinek  ne  lehessen  oka  jo- 
gos panaszra  Jövőre,  ha  ugyan  az  ilynemű 
pályázásnak  még  vannak  pártolói,  azt  az  el- 
járást ajánljuk  az  igazgatóság  figyelmébe, 
melyet  fennebb,  bár  röviden,  kifejteni  igye- 
keztünk. 

Szinmü   5    felvonásban,    Hugó   Victor    Nyomorultak    czímű 

regénye  után  színre  alkalmazta  Németh  György.  Előadatott 

a  Nemzeti  Színházban  1864  márczius  13-án. 


E  dráma  nem  költői  mű,  csak  csinálmány, 
mindamellett  el  kell  ismernünk,  hogy  Hugó 
nagy  terjedelmű  regényét,  ha  nem  is  a  leg- 
sikerültebben, de  elég  ügyesen  alkalmazta 
színre  a  szerző. 

Egy  darabig  alkalmasint  fenn  fogja  magát 
tartani  a  színpadon.  Minden  esetre  van  olyan, 
mint  Birchpfeiífer  Notredam-i  harangozó-^ay 
mely  a  maga  idejében  fővárosban  és  vidéken 
annyi  tetszésben  részesült.  Nem  szeretjük,  ha 
drámaíróink  Birchpfeiífer  koszorúiért  verse- 
nyeznek; az  sem  örvendetes  jelenség,  hogy 
ez  évben  majdnem  mindnyája  a  melodráma 
oltárán  áldozott;  de  azt  nem  hiszszük,  mit 
sokan  állítanak,  hogy  valamely  regény  alap- 
ján épen  lehetetlen  volna  jó  drámát  írni.  Re- 
gény alapján  drámát  írni    s    regényt    drama- 

tizálni  két  különböző  dolog,  s  épen  az  a  baj, 
hogy  a  drámaírók  rendesen  inkább  ez  utóbbit 
teszik. 

A  görög  drámaírók  mondákból,  eposzokból 
dolgoztak,  sőt  Horatius  ezt  egész  tanná  emeli, 
midőn  így  szól :  Rectias  Iliaciim  carmen  deducis 
in  adus,  quam  si  proferres  ignota  indictaque  pri- 
mus.  Shakespeare  szintén  mondákból  és  novel- 
lákból dolgozott.  Miért  ne  lehetne  az  újabb  kori 
költőnek  a  regényeket  és  novellákat  épen  úgy 
használni,  mint  használták  a  régiek  a  mon- 
dákat és  eposzokat  ?  Miért  ne  szolgáltathatna 
a  drámaírónak  tárgyat  valamely  regény,  mint 
szolgáltat  a  történelem  ?  Azonban  értsük  meg 
egymást,  itt  csak  tárgyról,  egy  pár  félig  kész 
részletről,  vagy  jól  alakítható  anyagokról  van 
szó;  a  drámai  conceptio,  compositio  és  jellem- 
zés egészen  a  drámaíró  dolga.  Neki  egészen 
új  művet  kell  teremteni,  épen  oly  függetlenül, 
mintha  csak  történelmi  adatokkal  volna  dolga. 
Sophokles  nem  dramatizálta  az  Iliász-%  de  írt 
belőle  néhány  művet  s  minő  különbség  van 
a  Homer  s  az  ő  hősei  és  hősnői  közt,  pedig 
az  események  nagyrészt  ugyanazok. 

Azonban  azt  nem  tagadjuk,  hogy  a  régibb 
költő  helyzete  e  tekintetben  kedvezőbb  volt. 
Azt  csak  mellékesen  említjük,  hogy  a  régi 
mondát  és  eposzt  közkincsnek  tekintették, 
melyhez  mindenki  hozzányúlhatott  a  reminis- 
centia  vagy  plágium  vádja  nélkül.    A   regény 

nem  ilyen  s  az  újabbkori  költő  és  kritikus 
nagyon  is  hajhászsza  az  eredetiséget.  Nagy- 
részt inkább  a  tárgyban  keresik,  mint  az  al- 
kotásban és  szellemben.  Láttunk  eredetinél 
eredetibb  műveket,  de  mit  ér,  ha  a  tárgy  bi- 
zarr, kivételes  vagy  ha  nem  is  az,  de  a  szel- 
lem és  feldolgozás  nem  eredeti.  Mi  hajlandók 
vagyunk  az  annnyira  követelt  eredetiség  he- 
lyett egy  nem  épen  tisztességes,  sőt  tolvaj - 
szabályt  ajánlani  költőink  figyelmébe:  a  mit 
loptál  jól  eldugd,  vagy  csinálj  belőle  valami 
egyebet,  hogy  még  gazdája  se  ismerhessen 
reá.  Az  eldugás  és  mássá  csinálás  elméletét 
senki  se  értette  jobban  Shakespearenél  és  Mo- 
liérenél,  kik  bizonyára  eredetiebbek  napjaink 
legeredetibb  lángeszeinél  is.  A  nem  eredetiség 
vádjánál  sokkal  fontosb  az  a  körülmény,  hogy 
az  úgynevezett  modern  regény,  egyes  drámai 
jelenetei  mellett  is,  a  legdrámaiatlanabb  valami. 
Rendesen  alapeszméjét  nem  igen  használhatni 
drámában,  de  különösen  jellemfejlesztése  oly 
nemű,  hogy  drámába  áttéve  nagyrészt  elveszti 
mindazt,  mi  főszemélyeit  élő  egyénekké  tette. 
Egyebet  nem  is  említve,  a  drámában  elesvén 
a  részletek,  melyek  a  regényben  életet  öntöt- 
tek beléjök,  általánosság,  abstractio  vagy  mes- 
terkéltség, vagy  épen  érthetlenség  fog  előál- 
lani.  Épen  azért  regényiróknak  nem  tanácsol- 
juk, hogy  saját  regény  őket  drámává  dolgoz- 
zák. Alkalmasint  ők  legkevésbbé  képesek  arra, 

hogy  már  egyszer  megalkotott  személyeiket 
drámaiakká  alakítsák  át;  hozzá  szokván  re- 
gényi  módon  fejleszteni  a  jellemet,  legnehe- 
zebben akkor  tagadhatják  meg  vérré  vált 
szokásokat,  midőn  saját  regény ök  befolyása 
alatt  állanak.  Általában  mindenkinek  azt  ta 
nácsoljuk,  hogy  ha  regényt  vesz  drámája  alap- 
jául, egészen  tetszése  szerint  bánjék  vele,  te- 
kintse tárgynak,  melyet  épen  oly  szabadon, 
sőt  szabadabban  alakíthatni,  mint  a  hagyo- 
mányt és  történelmi  adatokat.  Csak  így  lehet 
jó  drámát  írni  regényekből,  kivált  az  újabb 
kor  regényeiből  s  ily  szempontból  nem  min* 
dig  szükséges  az  egész  regényt  felölelni.  Le- 
het, hogy  csak  egy  pár  főszemélyre  vagy  ese- 
ményre van  az  embernek  szüksége,  csak  a 
cselekvény  egyik  szálára,  vagy  épen  vala- 
melyik episodra.  Minden  attól  függ,  vajon  a 
regény  minő  drámai  conceptiora  ihli  a  dráma- 
írót, mert  hogy  itt  két  külön  és  eredeti  mű- 
ről van  szó,  a  fennebbiek  után  mondanunk  is 
fölösleges. 

Némethy  nem  írt  külön  és  eredeti  művet, 
csak  dramatizálta  Hugó  regényét,  vagy  job- 
ban mondva  scenirozta.  Ezért  mondottuk,  hogy 
ez  nem  költői  mű,  csak  csinálmány  bár  elég 
ügyes  csinálmány.  Minden  esetre  Némethy 
színpadi  jártasságának  nem  épen  mindennapi 
jelét  adtn.  Óhajtottuk  volna,  hogy  más  re- 
gényt   válaszszon.    Az    irányregények    legke- 

vésbbé  valók  drámai  compositióia  s  Hugo  e 
réBzletekben  kitűnő,  de  egészben  véve  elhibá- 
2;ott  regényéből  tehetségesb  drámaíró  sem  igen 
alkothatott  volna  valami  jeles  művet.  Némethyt 
egy  pár  lap  nemcsak  lelketlen  feldolgozónak 
nevezi,  hanem  még  a  szinpadra  való  alkalmazás 
ügyességét  is  megtagadja  tőle.  Mi  nem  tart- 
jtik  ugyan  e  drámát  költői  műnek,  de  a  szín- 
padi jártasságon  kívül  még  valami  egyebet  is 
méltánylunk  benne,  mi  elkerülte  kritikusaink 
figyelmét,  kik  nagyon  engedékenyek  Hugo 
irányában,  mert  nagy  költő  s  igen  szigorúan 
Ítélik  meg  Némethyt,  mert  csak  ügyes  sce- 
nirozó.  Hugo  regénye  szenvedélyes  polémia  a 
társadalom  ellen ;  benne  a  támadó  syllogis- 
musok  lánczolatát  oly  események  vagy  jelle- 
mek képezik,  melyek  nagyrészt  vagy  kivéte- 
lesek vagy  nem  épen  valószínűek.  De  a  való- 
színűtlenségét nagy  ékesszólás  támogatja.  Né- 
methy  átvette  a  regény  egész  főcselekvényét, 
sőt  a  mellék  cselekvényekből  is  egyet-m  ást, 
mit  bátran  kihagyhatott  volna,  de  az  egész 
regény  irányát  vagy  nem  értette,  vagy  nem 
akarta  érteni,  teljességgel  nem  törekedett  arra, 
hogy  az  irányt  kitüntesse.  Hugo  ékesszólása 
sem  bájolta  el,  minél  kevesebbet  vett  át  szín- 
művébe. A  cselekvény  a  regényben  és  drá- 
mában egy  ugyan,  de  a  dráma  Valjeanja  nem 
úgy  tűnik  föl,  mint  a  társadalom  áldozata  s 
izgatás  a  társadalmi  intézmények  ellen. 

A  színmű  Valjeanja  inkább  oly  hatást  tesz 
a  nézőkre,  mintha  a  bűn  vagy  tévedés  a  ja- 
vulás után  is  folytatná  nemezisét,  s  bár  az 
ég  megbocsát  a  tévedt-  vagy  bűnösnek,  de 
az  események  véletlene,  az  emberek  szen- 
vedélyei előidézik  a  kikerülhetlen  visszatorlást. 
Szóval  a  scenirozás  és  scenirozó  közönye  a 
regény  iránya  iránt,  a  cselekvény  összes  ha- 
tásának némi  más  színezetet  adtak.  S  ezt  ne- 
künk már  csak  azért  is  méltánylanunk  kell, 
mert  nem  vagyunk  nagy  barátjai  Hugó  tár- 
sadalmi elméleteinek. 


MŰKEDVELŐ  ELŐADÁS  A  SZŰKÖL- 
KÖDŐK JAVÁRA. 

1S64  márczius  21-én. 

A  főrangú  műkedvelők  rég  várt  előadása 
csakugyan  véghez  ment  és  jó  sikerrel.  Való- 
ban szép  esténk  volt.  Játszók  és  közönség 
egyaránt  forró  köszönetünket  érdemlik;  ama- 
zok, hogy  minden  eszközt  megragadnak  a 
szűkölködik  segélyezésére,  még  egy  szinpadi 
előadás  fáradalmaitól  sem  ijednek  vissza,  eme- 
zek pedig,  hogy  minden  belépti  jegyet  elkap- 
kodtak, bár  egy  páholy  díja  ötven,  egy  zárt- 
széké hat  forint  volt.  Két  egy  felvonásos  víg- 
játék adatott  elő.  Az  első  czime :  Hol  töltsem 
estéimet  ?  előadták :  Gyűrki  Ábrahámné,  szül. 
Orczy  Sarolta  bárónő,  gr.  Andrássy  Gyuláné 
és  Tisza  Lajos  úr.  A  második  czime :  Női 
könnyek,  előadták :  Csáky  Melánia  grófnő,  Vay 
Gizella  bárónő,  Beöthy  Ákos,  KendeflFy  Árpád, 
ifjú  gr.  Károlyi  István  urak.  A^  érdekeltség, 
vidám  hangulat,  tetszés,    taps    általános    volt. 

Kivált  a  nők  szűnni  nem  akaró  tapsokkal 
halmoztattak  el.  Mintha  egy  családi  előadáson 
lettünk  volna,  hol  csupa  rokonság  gyűlt  össze, 
oly  részvéttel,  szeretettel  csüggött  a  közönség 
főrangú  műkedvelőinken,  kik  oly  kitűnő  részt 
vesznek  Ínséggel  küzdő  honfitársaink  segélye- 
zésében, lm  a  jó  példának,  a  nemes  tettnek 
minő  hatása,  olvasztó  ereje  van,  s  mennyire 
kedveli  a  magyar,  ha  aristocratiája  helyét  va- 
lóban betölteni  igyekszik. 

A  két  vígjátékot  három  tableau  követte.  Az 
első:  Béla  választ  korona  és  kard  között 
Geiger  képe  után.  Előadták:  Bohus  László, 
gt.  Festetics  Leó,  gr.  Keglevich  Béla,  gr.  Vay 
Alajos  és  gr.  Zichy  Manó  urak.  A  második: 
Bornemista  Anna  egy  órai  uralma  Vizkelety 
rajza  után.  Előadták:  gr.  Károlyi  Edéné,  gr. 
Keglevich  Béláné,  gr.  Pejacsevich  Pálné  asz- 
szonyságok,  gr.  Erdődy  Henriette,  gr.  Degenfeld 
Berta,  b.  Révay  Sarolta  és  b.  Eötvös  Ilona 
kisasszonyok;  továbbá:  gr.  Esterházy  István, 
gr.  Fesztetics  Pál,  KendeflPy  Árpád)  b.  Podma- 
niczky  Ármin,  berezeg  Odescalchi  Gyula,  gr. 
Károlyi  Gyula,  gr.  Szapáry  Imre  és  Bohus 
László  urak.  A  harmadik:  //  decamerone 
Winterthaler  festménye  után,  mely  Bocaccio 
száz  novellájának  bevezetését  tárgyazza.  Elő- 
adták:  gr.  Zichy  Jánosné,  gr.  Zichy  Pálné, 
berezeg  Odescalchiné  asszonyságok,  Wesselényi 
Róza,    gr.    Zichy    Melánia,    Königsegg    Irma, 

Degetifeld  Emma  kisasszonyok,  és  ifj.  gr.  Ká- 
rolyi István,  Nyéki  Gyula  és  Szögyényi  László 
urak. 

Mind  a  három  igen  sikertilt,  s  az  utolsó 
valóságos  ttindéries  bájával,  méltó  befejezése 
volt  az  egésznek.  A  közönség  a  meghatottság 
és  felindulása  jelei  közt  hagyta  oda  a  színházat. 
Azonban  e  felindulást  nemcsak  a  jótékony 
czél  és  nemes  példa  idézték  elő.  Nem  csekély 
része  volt  abban  azon  körülménynek  is,  hogy 
főrangú  hölgyeink  ajkairól  oly  szépen,  oly 
édesen  hallotta  zengeni  nemzeti  nyelvünket. 
Minő,  különbség  most  s  ezelőtt  egy  félszázad- 
dal, midőn  egy  magyarul  is  beszélő  főrangú 
hölgy  oly  ritkaság  volt.  De  miért  mondjunk 
egy  félszázadot?  Ezelőtt  csak  húsz  évvel  is, 
minő  fájdalommal  töltötte  el  jobbjaink  keblét 
főúri  köreink  idegenszerűsége.  lm  Vörösmarty, 
ki  a  mérsékelt  magyar  h-ók  közé  tartozott  s 
oly  ritkán  szólt  élesen  bármiről,  még  1841-ben 
ily  keserű  panaszban  tör  ki : 

aNem  szólhatunk-e  néha  egy  esdeklő,  pana- 
szos, vagy  hosszú  gyümölcstelen  várakozás 
után  elkeseredett  szót  magunkról,  véreinkről, 
véreinknek  —  ha  így  szabad  mondani  —  virá- 
gairól, kik  még  mai  napig  sem  akarnak 
egészen  megmagyarosodni,  kiknek  nagy  száma 
csaknem  minden  nyelven  jobban  beszél,  mint 
magyarul  ?  kiknek  töredezett  magyar  beszéde 
lélekharagként  hirdetni   látszik  a  nemzet  hal- 

doklását.  Ne  szóljunk-e  nagy  urainkról,  fő- 
nemeseinkről, s  kivált  uri  hölgyeinkről  ?  Halld 
neveiket  s  véredet  felforralja  öröm  és  lelke- 
sedés ;  mert  a  nevek  nagyok,  honiak,  beirot- 
tak  a  nemzet  történet  könyvébe:  mert  hozzá- 
jok  érdem  :  a  szenvedés  vagy  diadalmak  dicső- 
sége van  kapcsolva.  De  hallgasd  beszédeiket, 
azon  beszédeket,  melyekben  szivök  szól,  nem 
ünnepély,  nem  fitogtatás,  vagy  épen  gúny, 
hogy  a  c(csorda  megengeszteltessék»,  hallgasd 
meg  őket,  elszomorodol,  megszégyenülsz,  el- 
csüggedsz ;  mert  e  megvetésben  rövidlátás, 
gőg  s  egy  jellemtelen  kornak  hitvány sága  van. 
Csak  egy  eltévedt  magyar  szót  nem  hallasz 
ajkaikról,  ha  magokban  vannak.  Hol  itt  azon 
kútfő,  melyet  nemzettisztelés  —  vagy  hon- 
szeretetnek nevezhetnénk  ?  Pedig  ha  tudnák  e 
hatalmasok,  mint  lesi  őket  a  magyar  nép  jó, 
lelkes,  de  szegényebb  osztálya,  mily  örömtel- 
jes büszkeséggel  mutatná  be  őket  a  világnak  : 
ime  !  ezek  a  mi  nemzetünk  virágai ;  gazdagok, 
miveltek,  nagylelkűek,  és  magyarok !  ezek  a 
mi  vérünk,  atyánkfiai,  rokonunk !  De  nem,  ez 
örömben  ők  nem  részesítenek.  Nagy  része  — 
mert  kivétel  itt  is  van  —  csak  farsangi  divat- 
ból alakul  magyarrá,  hanem  minden  egyéb, 
mint  az.  Minden  nemzetnek  csak  saját  nyel- 
vében vannak  letéve  kiirthatatlanul  gondol- 
kozása, érzelmei :  lehetünk  e  biztosak  felölök 
mig  ezt  magokévá  nem  teszik  ?    S  ki   fogja  a 

díszesebb  magyar  társalkodást  előteremthetni, 
ha  ők  nem  ?  Hányat  fog  fényes  példájok  el- 
csábítani s  a  különben  is  hatalmas  —  a  maga 
helyén  minden  tiszteletre  méltó,  de  nálunk 
nemzetiség  fogyasztó  —  német  ez  és  zászlója 
alá  hódítani  ?  Ne  tegytink-e  kérdést  koron- 
ként, vajon  történik-e  részben  valami  javítás? 
úgy  neveltetik-e  az  újabb  nemzedék,  hogy  a 
rég  óhajtott  kort  elővarázsolni  képes  legyen  ? 
s  végre,  hogy  a  legsetétebb  oldalt  is  lefátyo- 
lozzuk, nem  fog-e  ezen  megvetésért  gyűlölet 
gerjedni?  Gyűlölet  és  irigység,  hogy  Magyar- 
ország harmadának  urai,  midőn  nem  mint 
őseiknek  verőket,  csak  szivet,  hajlandóságot 
kellene  adniok  a  hazának,  a  haza  féltendő 
kincsének  a  nemzeti  nyelvnek,  e  helyett  meg- 
vetésükkel, hanyagságokkal,  idegenségökkel 
megmérgezik  reményeinket,  pusztulni  engedik 
a  nemzeti  örököt,  sőt  azt  magok,  fényes  és 
csábító  példáj okkal,  rontani  segítik.  De  tűr- 
jünk és  hallgassunk,  nehogy  a  tulhajtás  s 
idétlen  avatkozás  vétke  rovassék  ránk)). 

E  panasznak  most  már  alig  van  értelme. 
Hála  istennek,  csak  a  multat  illeti,  s  többé 
nem  a  jelent.  Mi  akkor  általános  volt,  most 
csak  a  kivételek  közé  tartozik.  A  fiatalabb 
nemzedék  egészen  magyar  nevelést  nyert,  s 
kivált  pesti  főúri  köreinkben,  helyét  újra 
visszafoglalta  nyelvünk,  s  e  változást  lassan- 
ként mindinkább  fogja  érezni   irodalmunk  is. 

Kiszenvedt  nagy  költője  hazánknak,  vajha  él- 
nél még !  d Annyi  balszerencse  közt»  egy  aggo- 
dalmaddal kevesebb  lenne  s  azon  búskomor 
felindulás,  mely  oly  keserűn  ékesszólóvá  tett, 
mennyire  enyhtilt  volna  e  műkedvelői  előadás 
alatt  is. 


A  SZENT- IVÁN  ÉJI  ÁLOM. 

Színmű   5    felvonásban.    Irta  Shakespeare,  fordította  Arany 

János.     Előadatott    a    Nemzeti    Színházban     április    2;^-án. 

Ünnepélyes  előadás  Shakespeare  születésének  háromszázados 

emlékére. 


I. 


A  magyar  irodalom  és  színészet  is  megülte 
a  Shakespeare  emlékünnepét.  A  Kisfaludy- 
társaság  e  napon  adta  ki  Shakespeare  min- 
den munkái  fordításának  első  kötetét ;  a  lapok 
tárczái  tele  vannak  Shakespearet  dicsőítő 
czikkekkel ;  a  Nemzeti  Szinház  fényes  előadást 
rendezett  és  Shakespeare  egy  új  művét  hozta 
színre  ;  a  közönség  omlott  a  színházba,  annyira, 
hogy  az  előadást  egymásután  még  kétszer  kellett 
ismételni.  íme  Kelet  népe  is  leróvta  adóját 
Nyugat  legnagyobb  költőjének.  Lehet,  hogy  e 
lelkestilésbe  a  divatnak  is  volt  része,  hogy  e 
zajba  aífectatio  is  vegyült.  Lapjaink  megko- 
szorúzták Shakespearet  versben  és  prózában, 
üdvözölték  a  Kisfaludy-társaság  Shakespeare- 
vállalatát,  de  vajon  szivökön  fekszik-e  mindig 

a  drámai  művészet  és  irodalom  valódi  érdeke  ? 
Vajon  szépirodalmi  lapjaink  ezelőtt  egy  pár 
hónappal  nem  gtinyolódtak-e  a  Kisfaludy-tár- 
sasággal,  mert  holmi  eredeti  regények  helyett 
Moliére  és  Shakespeare  fordításokat  cA  ki  ? 
Vajon  politikai  nagy  lapjaink  nem  gondolnak-e 
napról-napra  kevesebhet  az  irodalommal  és 
művészettel  ?  Szinészeink  igyekeztek  emelni  az 
ünnepély  fényét,  de  vajon  igyekeznek-e  mind- 
nyájan azon,  hogy  évenként  egy  pár  Shakes- 
peare drámát  lehető  gonddal  adjanak  elő  s  a 
régi  rossz  fordítások  helyett,  melyek  a  re- 
pertoire  szégyenei,  jobb  líjakat  tanulják  be  ? 
A  közönség  nagy  számmal  tisztelte  meg  a 
költőt,  de  vajon  megtiszteli-e  máskor  a  szokott- 
nál valamivel  számosabban,  s  a  Shakespeare 
drámák  adatásakor  nem  épen  páholyaink  üre- 
sek-e, honnan  méltán  várhatnánk  egy  kis 
Shakespeare-ctiltust. 

E  kérdések  önkéntelen  jöttek  tollam  alá  s 
lehetetlen  volt  őket  elnyomnom,  de  távolról 
sem  állítom,  hogy  irodalmunk  és  színészetünk 
csak  divat  és  aíFectatióból  ülte  volna  meg 
Shakespeare  emlékünnepét.  Az  őszinteségnek 
és  valódiságnak  is  volt  abban  része.  Nem  di- 
csekedhetünk ugyan  oly  Shakespeare-cultussal, 
mint  a  németek,  nem  mutathatunk  föl  gazdag 
Shakespeare-irodalmat,  mint  ők,  kik  közül 
némelyek  már  oly  nevetséges  állításokra  is 
vetemedtek,  hogy  a  német  nemzet  elébb  mél- 

tányolta  és  jobban  érti  Shakespearet,  mint  az 
angol,  de  annyi  bizonyos,  hogy  negyven  év 
óta  folyvást  erezhetni  Shakespeare  hatását 
irodalmunkban. 

Katona  Bánk  bán-ja,  e  hatás  első  szüle- 
ménye. Katonát,  ki  hivatva  volt  megalapí- 
tani a  magyar  tragédiát,  Shakespeare,  szel- 
leme gyujtá  lángra.  S  minő  erőteljes  kezde- 
mény, erőteljesebb,  mint  Goethe  és  Schiller  első 
kisérletei,  kiket  szintén  Shakespeare  lelkesített. 
Költészetünk  újjászületése  harczaiban  is  részt 
vett  Shakespeare  szelleme.  Az  a  két  legna- 
gyobb magyar  költő,  kik  végkép  megdöntöt- 
ték a  classikai  eszményt  s  leghathatósban 
eszközlötték  költészetünk  nemzeties  újjászü- 
letését, az  uj  kor  legnagyobb  nemzeti  költője 
Shakespeare  tanítványai  voltak,  ki  először  rázta 
le  Hellasz  és  Róma  aranyos  igáját,  először 
hirdette  a  gondolatot  és  képzelet  szabadságát, 
először  olvasztotta  össze  a  népiest  és  nemzetit 
az  uj  kor  míveltségével. 

((Shakespeare  jó  fordítása  a  leggazdagabb 
literaturának  is  fölér  legalább  felével))  —  kiált 
föl  Vörösmarty:  ((Shakespeare  egy  maga  fele 
a  teremtésnek))  —  mondja  Petőfi.  S  a  két  költő 
ajándékozta  meg  egyszersmind  nemzetét  elő- 
ször Shakespeare  egy  pár  művének  oly  fordí- 
tásával, mely  méltó  e  nagy  névhez. 

Színészetünk  emelkedése,  művészibb  fejlése 
is  Shakespeare  nevével  van  kapcsolatban.  Leg- 

szebb  korszaka  épen  azon  évekre  esik,  midőn 
színészeink,  kivált  Egressy  és  Lendvay,  veteked- 
tek Shakespeare  drámái  szinrehozatalában  s  ér- 
deket tudtak  gerjeszteni  Hamlet,  Lear,  Coriolán^ 
Richárd,  Romeo  és  Júlia  iránt,  oly  időben  midőn 
még  kritikánk  igen  keveset  tett  a  Shakespeare- 
tanulmány  fölébresztésére  nézve.  Shakespeare 
vezette  vissza  színészeinket  a  természethez  a 
bár  a  shakespeare-i  szenvedélyek  erőteljes  áb- 
rázolata s  a  magasabb  drámai  szavalat  még  nem 
ülhette  teljes  diadalát,  mégis  színészetünk  a 
fejlődés  oly  stádiumát  érte  el,  hogy  már  némi 
büszkeséggel  tekinthetünk  reá.  Nem  ok  nélkül 
ünnepelte  hát  Shakespeare  emlékét  a  magyar 
irodalom  és  színészet,  s  a  ki  ismeri  nemzeti 
költészetünk  és  művészetünk  történetét,  a  kit 
áthatottak  fejlődésünk  reményei  és  aggodalmai, 
nem  divatból  s  affectátioból  vett  részt  az  ün- 
nepélyen. Vajha  e  nap  Shakespeare  nyomosabb 
és  átalánosabb  tanulmányának  volna  kezdete  ! 
Vajha  Shakespeare  műveinek  átültetése,  melyet 
a  Kisfalndy-társaság  annyi  küzdelmek  után 
végre  megindított,  a  közönség  részvétével  ta- 
lálkoznék !  Valóban  így  ünnepeinők  legméltób- 
ban Shakespeare  emlékét. 

Miért  épen  a  Szentivánéji  álom-mai  ünne- 
pelni meg  Shakespeare  emlékét,  miért  nem 
Macbeth-te\  vagy  Othelló-vaX,  valamelyik  első 
rendű  tragédiájával,  mondák  némelyek,  kik 
csak  híréből  ismerik  e  művet,  vagy  ha  ismerik 

is,  egyoldalú  izlésöknél  fogva  képtelenek  mél- 
tánylatára.  Valóban  én  is  félteni  ez  ünneptől, 
nem  mintha  Shakespearet  féltettem  volna,  mert 
e  műve  is  méltó  nagy  nevéhez,  hanem  féltet- 
tem közönségünket,  s  kritikánk  némely  kép- 
viselőit. Tartottam  tőle,  hogy  közönségünk 
előtt  épen  a  Shakespeare-ünnepen  fog  megbukni 
Shakespeare,  mert  nehézkesebb,  ünnepélyesb 
természetű,  mintsem  ilyenkor  a  legköltőibb 
bohózaton  is  gyönyörködjék.  Féltem,  hogy 
Puck  a  földszinten  épen  úgy  megtréfálja  va- 
lamelyik tisztes  kritikusunkat,  mint  Zuboly 
uramat  a  szinpadon,  s  másnap  olvasni  fogunk 
egy  pár  oly  kritikát  is,  mely  Shakespearet 
annak  rendi  szerint  ledorongolja.  Hála  Isten- 
nek, csalódtunk.  A  közönség,  bár  eleinte  von- 
tatva, de  mégis  csakugyan  átadta  magát  e 
mű  varázsának.  Kritikusaink  majd  mindnyájan 
méltánylattal  szólnak  róla,  habár  kissé  mérsé- 
kelt lelkesüléssel.  Csak  egy  lap  akadt,  mely 
illőnek  találta  Shakespearet  ledorongolni  —  a 
Pesti  Hirnök.  Tudniillik  azt  mondja,  hogy  e 
mű  csak  azoknak  tetszhetik,  kiknek  minden 
jó,  ha  Shakespearetől  jő,  a  mint  ez  a  nagy 
költőnek  igen  sok  felületes  ismerőivel  így  van, 
kik  félnek  valamit  remeknek  el  nem  fogadni 
tőle,  nehogy  az  által  tudatlanságot  áruljanak 
el.  Puszta  vasárnapi  darabnak  tartja  az  egészet, 
mely  komoly  bírálatra  nem  érdemes  s  a  budai 
szinház    Ördög  pilulái-yái    és    Szamárbör-éYel 

teszi  egy  sorba.  íme  a  Pesti  Hírnök  hogyan 
tiszteli  meg  Shakespeare  születésének  három- 
százados emlékünnepét.  Hja !  ennek  így  kell 
lenni,  mert  a  Pesti  Hirnök  egy  idő  óta 
sesthe  tikára  adta  fejét.  Ugy  látszik,  hogy 
Széchenyinek  herolddá  alázott  képe,  melyet 
e  lap  homlokán  visel,  lassanként  sesthetikai 
jelvénynyé  alakul  át ;  nagy  buzogányával  nem 
azokat  fogja  többé  ijeszteni,  kik  a  szerkesztőt 
sehogy  sem  akarják  Széchenyi  tanítványának 
elismerni,  hanem  azokat,  kik  nem  hódolnak 
ízlésének.  De  van-e  a  szerkesztőnek  ízlése, 
adta-e  jelét  irodai  tanulmányának,  kritikai 
lelkiismeretességének  bármily  csekély  részben 
csak  mint  szerkesztő  is  ?  Ezelőtt  kilencz  éwel 
megfeleltem  a  kérdésre,  midőn  az  akkor  ál- 
tala szerkesztett  Pesti  Napló  irodalmi  el- 
járását bírálat  alá  vettem,  furcsábbnál  fur- 
csább dolgokat  mutattam  ki  benne,  különö- 
sen oly  irodalmi  elvtelenséget,  melyhez  hason- 
lót alig  találunk  journalistikánk  történetében.* 
S  vajon  ily  szerkesztő,  ily  lap  ellenében 
kell-e  védenünk  Shakespearet  ?  Képes-e  a 
Pesti  Hirnök  Shakespeareről  írni  vagy  álta- 
lában a  drámai  költészethez  hozzá  szólani  ? 
Hiszen  csak  ezelőtt  néhány  nappal  is  a  dra- 
maturgiában való  járatlanságának  oly  jelét 
adta,  mely    még  a  mi  irodalmunkban    is  hal- 

*  Szilágyi  Ferencz  Budapesti  f/z/'/íí/)-jában  1855 

latlan.  E  számában  az  akadémia  dráma  bi- 
ráló-választmányának  tartott  leczkét  s  a  tra- 
gikumot úgy  határozta  meg,  hogy  az  tulaj - 
donkép  nem  egyéb,  mint  azon  egymásból 
folyása  a  drámai  cselekvényeknek,  melyek 
által  egyik  esemény  a  másikat  mintegy  kény- 
szerűleg  követi.  E  tan  szerint  minden  dráma 
tragédia,  még  a  vígjáték  is,  mert  ebben  is 
meg  kell  lenni  ez  egymást  követő  események 
kényszerűségének ;  e  szerint  a  történelem  és 
élet  minden  oly  eseményei,  melyek  egymással 
szoros  kapcsolatban  állanak,  már  tragikum ; 
e  szerint,  ha  a  Hírnök  szerkesztője  elveszti 
kalapját,  aztán  bemegy  a  boltba  s  mást  vásá- 
rol, az  is  tragikum,  mert  e  két  esemény  közt 
kényszerű  kapcsolat  van.  Ily  fogalma  van  a 
Hirnök-nék  a  tragikumról.  Ily  lap  meri  Shakes- 
peare egyik  ritka  becsű  művét  silánynak  ne- 
vezni !  Minő  fogalma  lehet  a  Hirnök-nek 
Shakespeareről,  mutatja  az  hogy  a  midőn  di- 
csérni akarja  is,  olyanokat  mond,  melyek  lé- 
lektani képtelenségek.  Romeo  és  Júlia  hő 
képzeletű  írója  —  mond  a  Hirnök  —  valóban 
nem  ismeré  az  érzelmeket;  hidegen,  anyagi 
gondok  közt  folyt  le  élete,  mindazon  indulatok 
és  gerjedelmek  nélkül,  melyek  a  nagy  költők 
műveit  sugallták.))  Ilyeneket  mondanak  1864- 
ben  a  magyar  irodalomban  Shakespeareről  és 
ily  írók  merik  bírálni  Shakespearet !  Valóban 
kedvem    volna    a   Pesti    Hirnök    Shakespeare 

czikkei  bonczolásával  tölteni  meg  e  hasábokat, 
hogy  megtoroljam  Shakespeare  szelleme  ily 
megcsúfolását.  De  egyéb  dolgom  van.  A  Szent- 
ivánéji álom-tői  kell  írnom  s  már  kifogyok  a 
térből,  bár  hozzá  se  kezdtem. 


II. 


A  Szentivánéji  álom-ró\  írni  mindenesetre 
nehéz  föladat.  Alig  van  műve  Shakespeare- 
nek,  mely  annyira  megpróbálja  a  kritikust, 
nem  mintha  ez  volna  a  legremekebb  vagy 
épen  a  legnehezebben  felfogható.  Oh  nem, 
de  e  művet  tulaj  donkép  érzeni,  élvezni  kell 
s  egészen  átadni  magunkat  annak  az  önkény- 
telén  és  naiv  felindulásnak,  a  minőt  csak  egy 
bohó,  de  kedves  álomkép,  egy  rég  elhang- 
zott, de  folyvást  visszhangó  népmese  emléke 
költ  föl  lelkünkben. 

A  kritikai  eszmélet  ily  műnél  sokfélekép  árt- 
hat. Nem  az  élet  tragikum-  vagy  komikumával 
van  dolgunk,  melyek  a  már  tárgyul  vettposi- 
tiv  viszonyoknál  fogva  is  igénybe  veszik  értel- 
münk egész  komolyságát,  a  bánat,  a  derültség 
felmdulásai  közt  is.  A  könnyű,  vidám,  naiv 
képzelet  űz  itt  játékot  velünk ;  leigázza  értel- 
münket, elvarázsolja  kedélyünket,  mint  a  nép- 
mesék bizonyos  fajában.  Ki  foga  phantasiaés 
kedély  némi  naivitása  nélkül   gyönyörködni  a 

népmesékben^  ki  fogja  csak  magyarázatból, 
érteni  és  érzeni  szépségeket  ?  Ide  nem  elég  az 
értelem,  bármily  mívelt  legyen,  nem  elég  az 
érzés,  bármily  nemes  szívből  áradjon,  sőt  oly 
phantasia  sem,  melynek  csak  a  nagyszerű  és 
fönséges  iránt  van  érzéke.  Ide  bizonyos  primi- 
tiv  fogékonyság  szükséges,  vagy  sokoldalúan 
kimívelt  ízlés.  A  ki  érzi  a  népmesék  szépsé- 
geit, nem  igen  van  szüksége  magyarázóra, 
például  a  népnek ;  a  ki  nem  érzi,  az  a  legjobb 
magyarázót  sem  fogja  megérteni.  így  van  a 
dolog  a  Szentivánéji  álom-mai  is.  Ha  bon- 
czolni  kezdi  az  ember  e  szeszélyes,  játszi  s 
mégis  minden  követelés  nélkül  mély  értelmű 
álomképet,  e  mintegy  oda  lehelt  tündéri  láto- 
mást: úgy  jár,  mint  a  gyermek  a  pillangóval, 
letörölte  minden  fény  por  át  s  csak  roncsolt 
szárnyakat  szorít  kezébe. 

De  minthogy  szerencsétlenségem  kritikát 
írni,  megpróbálom  a  mit  tehetek.  Bizonyára 
most  lesz  legkevésbbé  az  én  hibám,  ha  nem 
tudom  kellő  világításba  helyezni  ezt  az  any- 
nyira  sajátságos  és  ritka  becsű  művet.  Tulaj- 
donítsa ezt  az  olvasó  Shakespeare  csodálatos 
geniusának,  mely  annyiszor  daczolt  már  a  leg- 
kitűnőbb kritikusok  éleselműségével  is,  és  e 
művében  a  vásott  Puckként  épen  gúnyt  űzött 
bölcseségökből. 

E  műről  is,  mint  Shakespeare  mindenik  mű- 
véről, sok  mindent  írtak  már  össze  a  Shakes- 

peare-magyarázók,  de  nekem  úgy  tetszik, 
hogy  bár  sok  szépségét  kiemelték,  az  egész 
alapeszméjét  és  compositióját  illetőleg  egy 
pár  lényeges  dolgot  mellőztek.  Nem  ismerem 
ugyan  a  Shakespeare-magyarázók  mindnyáját, 
sőt  negyedét  sem,  de  néhányat,  sőt  egy  párt  a 
hiresebbek  kÖztil,  megforgattam.  Nem  támasz- 
kodhatom hát  egészen  reájok,  bár  inkább  sze- 
retném csak  az  ő  fejtegetéseiket  összeállítani 
s  még.  részben  sem  tolni  elő  az  enyémet.  Egy 
pár  pontban  mindenesetre  el  kell  tőlök  térnem. 

Úgy  hiszem,  az  alkalom,  melyre  Shakespeare 
írta  e  színművét  és  a  népmese,  mely  részben 
alapeszméül  szolgált,  nagyobb  szerepet  ját- 
szik az  egész  mű  sesthetikai  becse  megítélé- 
sében, mint  egyelőre  látszik.  Lássuk  először, 
hogy  az  elsőre  nézve  mit  mondanak  Shakespeare 
életírói  és  magyarázói. 

Némelyek  szerint  Shakespeare  e  művet 
1594-ben  írta,  mert  ekkor  volt  oly  időjárás, 
a  minőre  a  második  felvonás  első  színjében 
czéloz:  hideg,  esős  nyár,  terméketlen  év;  má- 
sok szerint  1598-ban,  még  pedig  barátja  Sou- 
thampton  lord  tiszteletére,  a  ki  ez  évben  kelt 
össze  MissVernonnal.  Sokan  az  1597-ik  évet  vitat- 
ják benső  okokra  támaszkodva,  mert  e  művé- 
ben tehetségének  oly  fejlődését  találják,  mely 
költői  pályájának  csak  második  korszaka  végére 
vagy  a  harmadik  elejére  eshetik  s  így  1591 — 
1597-ik  évekre.    Annyi  bizonyos,  hogy    e    mű 

1598-ban  már .  ismeretes  volt,  1600-ban  már 
nyomtatásban  is  megjelent.  Az  is  kétségtelen, 
hogy  alkalmi  szinmű  volt,  melyet  a  költő, 
valamelyik  nagyúri  pártfogója  vagy  barátja 
lakodalmi  ünnepélyére  írt.  Minket  ez  utóbbi 
körülmény  érdekel,  az  elsőt  csak  azért  emlí- 
tettem, hogy  megczáfoljam  a  Pesti  Hirnök-öt 
mely  e  művet  Shakespeare  első  gyarló  kísér- 
letének hirdeti.  Tehát  Shakespearenek  alkalmi 
művet  kellett  irni,  egy  főúri  ünnepély  fényét 
emelni,  vidám  és  szellemes  lakodalmi  népet 
mulattatni.  Ez  igen  divatos  volt  akkor  Angol- 
orezágban,  főúri  körökben  nem  eshetett  ily 
ünnepély  drámai  előadás  nélkül,  sőt  a  mester- 
emberek is  játszottak  a  magok  és  mások  mu- 
latságára. A  drámának  egy  egész  új  faja  ala- 
kult ki,  melynek  épen  úgy  nem  volt  hatá- 
rozott formája,  mint  az  akkor  szintén  divatos 
ugy  nevezett  históriáknak. 

E  körülmény  is  mutatja,  hogy  Shakespeare 
kora  mennyire  kedvezett  a  drámai  költészet 
fejlődésének.  Népnek  és  aristocratiának  ked- 
vencz  mulatsága  volt  a  dráma,  nem  unalomból, 
divatból,  hanem  benső  szükségből.  Valóban  ez 
a  nép  és  aristocratia  megérdemelte  a  nagy 
drámaírót ;  még  a  telivér  democrata  is  elismer- 
heti, hogy  Shakespeare  a  mai  fogalmak  szerint 
sem  alázta  meg  magát,  midőn  geniusa  fényé- 
vel tisztelte  meg  valamelyik  derék  angol  lord 
lakodalmát.  Már   csak    azért    is    örvendenünk 

kell,  hogy  nem  vetette  meg  az  alkalmi  szinmű 
nemét,  mert  oly  költőivé  alkotta,  a  minő  se 
előtte,  se  utána  nem  volt. 

Shakespeare  mint  alkalmi  költő  is  Shakes- 
peare maradt  ;  itt  is  követte  és  fölülmúlta 
kortársait;  átvette  mások  kezéből  a  rosszul 
vagy  csak  félig-meddig  megírt  művet,  s  jobbá 
alkotta;  megrabolt  mindent,  amire  szüksége  volt 
s  egy  új  egészbe  olvasztotta  át.  Ha  most  élne, 
bizonyosan  epigonnak  vagy  plagiatornak  ne- 
veznék mindazok,  a  kik  azt  hiszik,  hogy  a  láng- 
elmét nagy  részt  nem  kora  szüli,  hanem  meg- 
fordítva egészen  ő  szüli  a  kort,  s  az  eredetiség 
nem  a  más  vállain  emelkedés,  hanem  fegy- 
veres Minerva  kiugrása  Jupiter  fejéből. 

Shakespeare  oly  kevéssé  találta  föl  az  ily  ün- 
nepélyes alkalmakra  írt  színműveket,  mint  akár 
a  tragédiát.  Készen  találta  e  műfajt  is,  mint  a 
többit,  sőt  itt  is  ugyanazon  elemekből  dolgo- 
zott, mint  elődjei.  Ily  alkalmi  szinmű  termé- 
szetesen nem  lehetett  se  tragédia,  se  vígjáték, 
se  szoros  értelemben  vett  dráma.  Kivált  lako- 
dalmi ünnepélyen  ki  fogja  élvezni  a  tragédia 
megrázó  jeleneteit,  sőt  ki  fog  igazán  gyönyör- 
ködni oly  komikumban  is,  mely  mélyen  az 
életbe  vág  s  talán  épen  a  házasélet  köréből  van 
véve  ?  A  bohózat  az,  a  mi  ilyenkor  leginkább 
tetszhetik,  s  valóban  a  népies  clown,  az  angol 
humor  ez  ősi  képviselője  nélkül  nem  is  eshe- 
tett meg  ily  mulatság.     De    puszta    bohózatot 

máskor  is  lát  a  közönség.  Egy  alkalmi  műnek 
kapcsolatban  kell  lenni  az  alkalommal,  melyet 
épen  ünnepel.  Ily  körülmények  között  termé- 
szetes, hogy  allegóriái  és  jelképes  elemeket 
kellett  használni  a  költőnek,  melyeknek  leple 
fedezze  és  kiemelje  az  ünnepelt  személyeket ; 
jól  ismert  viszonyokra  vonatkozó  czélzatokkal 
és  bókokkal  átszőni  művét,  s  mindenek  fölött 
ügyelni,  hogy  az  egész  ne  zavarja,  sőt  emelje 
az  ünnepély  hangulatát. 

íme,  minő  czélra  s  minő  elemekből  dolgoz- 
tak az  ily  alkalmi  színművek  költői  Shakes- 
peare idejében.  O  maga  sem  tett  mást,  csak- 
hogy valamivel  máskép.  O  sem  írt  ily  alka- 
lomra se  tragédiát,  se  vígjátékot,  sőt  puszta 
bohózatot  sem;  ő  is  némi  alkalomszerű  alle- 
góriához folyamodott,  de  az  abstract  tündér- 
alakok vagy  classikai  reminiscentiák  helyett, 
a  népmesékhez  fordult  s  itt  is  mint  egész 
költői  pályáján  a  népnemzeti  elemnek  adott 
magasabb  emelkedést.  Méltán  mondja  egy  angol 
kritikus,  Drake,  hogy  a  Szentivánéji  álom 
első  oly  műve  Shakespearenek,  melyben  az 
idegen  példányoknak  már  nem  látszik  nyoma  s 
mely  lángeszét  már  egész  fejlődésében  mutatja. 

Az  angol  clown  bohóságai  természetesen  az 
ő  művéből  sem  maradhattak  ki,  de  mélyebben 
olvadnak  a  mű  organismusába,  mint  elődjeinél ; 
valamint  a  czélzások  és  bókok  is  megszűnnek 
nála    csak    puszta    diszítményül   szolgálni.    A 


A    SZENTTVÁNÉJI   ÁLOM.  91 

terméketlen  évre  való  czélzás  önként  követ- 
kezik a  Titania  és  Oberon  közti  viszályból. 
A  bűvös  virág  története,  midőn,  a  mint  Oberon 
mondja  Pucknak,  tegzes  Cupido  biztos  czélba  vőn 

Egy  vestaszüzet  nyúgot  trónusán. 
Pattant  az  ívről  a  szerelmi  vessző, 
Átfúrni  képes  százezer  szivet ; 
De  láttam  a  tűznyíl  hogyan  aludt  ki 
A  vizenyős  hold  szűz  sugáriban 
S  a  fejedelmi  papnő  elhaladt 
Szűz  gondolattal  szerelem  ne'kül, 

Erzsébet  királynőre  vonatkozik,  a  ki  alkalma- 
sint maga  is  jelen  volt  az  előadáson.  A  költő 
bókot  mond  az  általa  annyira  tisztelt  király- 
nőnek, mert  ellentállott  Leicester  csábításainak, 
de  e  bók  nem  az  udvaroncz  hizelgése,  hanem 
az  önérző  hazafi  hódolata,  a  ki  örvend,  hogy 
királynője  nem  áldozta  föl  Angolország  jól- 
létét a  szerelem  szeszélyeinek. 

Oberon  elbeszélésének  mindjárt  a  fönteb- 
biek  után  következő  e  helyeiben : 

Szemmel  kisértem  az  eső  nyilat : 
Egy  kis  virágra  hullt  az  nyugaton 
Tejszín  előbb,  most  bíbor  sebben  ég; 
Hívják  a  lányok  «égö  szerélemnek)). 
Hozz  ily  virágot,  hisz'  mutattam  egyszer: 
Alvó  szemekre  csöppenő  leve 
Nőt,  férfit  őrjöngő  szerel'mre  gyújt, 
Az  ébren  elsőbb  látta  lény  iránt. 

szintén  czélzás  rejlik.  A  nyiltól  megsebzett 
virág  alatt  Essex  Letice    grófnét    kell    érteni, 

kivel  Leicester  titkos  viszonyban  élt  s  kinek 
ez  idő  alatt  Irlandban  mulató  férje  meggyil- 
koltatott. 

Mindkét  czélzás  szoros  kapcsolatban  van 
a  művel,  mely  a  minden  erkölcsi  tartalmat 
nélkülöző  szerelmi  szenvedély  tévelygéseit 
tárgyazza,  s  melyben  e  varázst  épen  a  bűvös 
virág  csöpjei  idézik  elő. 

Az  ünnepelt  személyek  is  be  vannak  fog- 
lalva a  műbe.  Theseus  és  Hippolyta  nem  má- 
sok, mint  a  vőlegény  és  menyasszony,  kiknek 
tiszteletére  írta  Shakespeare  színművét.  Né- 
hány vonással  egy  valódi  angol  gentlemant 
rajzol  Theseusban ;  higgadt,  eszes  és  vitéz 
férfiút,  jó  vadászt,  nemes  szívű  s  valódi  mű- 
értőt, de  Shakespeare  nem  hideg  allegó- 
riával akart  kedveskedni  pártfogójának  és 
barátjának;  Theseus,  Hippolyta  s  kiséretök 
csak  fényes  rámája  az  egésznek,  maga  a  lako- 
dalmi ünnepély,  a  lakodalmas  vendégcsoport, 
mely  elébe  a  phantasia  bűvös  tükrét  tartja  a 
költő.  S  e  napon  mi  inkább  ilhetett  inkább  e 
tükörbe,  mint  ez  álomképek  csoportozata,  az 
az  ábránd  és  való,  a  szeszély  és  érzelem,  a 
bohóság  és  bölcsesség  e  kedves  játéka,  melyen 
valami  kimondhatatlan  derültség  ömlik  el  ? 
A  költő  egy  pár  népmese  töredékből  czéljának 
megfelelő  egészet  alkotott  és  oly  alapeszmével, 
mely  épen  illett  az  alkalomhoz,  de  egyúttal, 
mint  minden  költői  gondolat,  örök  időkre  szól. 

Mi  az  alapeszme  ?  A  tőlem  ismert  Shakes- 
peare-magyarázók  érzik,  érintik,  sőt  félig- 
meddig  ki  is  fejtik  s  még  se  mondják  meg 
világosan.  Gervinus,  ki  majd  minden  angol 
magyarázót  felhasznált  s  ő  maga  a  németek 
közt  leghiresb  magyarázó,  szintén  mellőz  va- 
lami olyant,  a  mi  nélkül  az  alapeszme  magya- 
rázata sem  elég  természetes,  sem  elég  világos. 
0  álomképnek  tartja  a  művet,  csodálkozik, 
hogy  Coleridge,  a  ki  szintén  e  véleményben  van, 
e  felfogással  nem  tudott  behatolni  a  mű  bel- 
sejébe, holott  e  mű  nem  csak  külső  színeze- 
tére és  alakjára  nézve  álom,  hanem  benső  je- 
lentőségében is.  A  szerelem  szeszélye  űz  itt 
játékot.  A  vak  szenvedély  e  csalódásai,  az  ér- 
zékiség szemfényvesztő  játékai,  az  ((égő  agy)) 
változékonysága  és  tévelygései,  a  szeszély  és 
ábránd  ez  eszmélet  nélküli  fél-éber  varázsa,  e 
minden  magasabb  szelJemiés  erkölcsi  központot 
nélkülöző  cselekedetek,  mind  álomhoz  hason- 
lítanak, mely  szorongató  bonyodalmakkal  hú- 
zódik el  előttünk,  melyből  nincs  más  szaba- 
dulás, mint  az  ébredés,  az  öntudat  helyreállása. 
Minden  oda  mutat,  hogy  a  költő  nem  czélzott 
egyebet,  mint  az  érzéki  szerelmet  az  álom- 
élettel allegoriailag  összehasonlítani. 

Ez  röviden  összevonva  Gervinus  véleménye 
a  mű  alapeszméjéről ;  nagyrészt  igaz,  de  csak 
így  felfogva,  hol  marad  a  mű  alkalomszerű- 
sége, mi  szükség  Theseusra    és  Hippolytára  s 

általában  miért  választott  Shakespeare  ily 
alapeszmét  épen  egy  oly  művének,  melyet 
egy  boldog  mátkapár  lakodalmi  ünnepélyére 
írt  ?  Gervinus  ugyan  említi,  hogy  e  mű 
lakodalmi  ünnepélyre  íratott,  de  nemcsak 
mint  történelmi  adatot,  s  az  alapeszme  ki- 
magyarázásával  semmiféle  viszonyba  nem 
hozza.  A  dolog  pedig  igen  egyszerű  és 
világos.  Theseus  jellemzése  mindent  meg- 
magyaráz. Shakespeare  benne  egy  higgadt 
férfiút  rajzol,  ki  túl  van  a  fölületes  szerelem 
bohóságain  s  érett  a  valódi  szerelemre,  a  házas 
életre.  Nem  ábrándozó,  megvetéssel  szól  a 
képzelgő  szerelemről,  nem  indítják  meg  a  nagy 
hangú  szerelmesek  panaszai,  de  valóságos 
férfiúi  hévvel  szereti  menyasszonyát,  s  épen 
úgy  tudja  élvezni  az  élet  reális  örömeit,  mint 
a  művészet  báját.  E  férfiú  az  ünnepelt  vőle- 
gény képe,  és  Shakespeare  mivel  dicsőíthette 
volna  jobban  házasságát  s  általában  a  házas- 
ságot, mint  azzal,  hogy  ellentétül  egy  tündér 
álomképben  oda  rajzolta  a  könnyelmű  és  éret- 
len, az  ábrándozó  és  érzéki  szerelem  minden 
bohóságát  ?  .  .  .  Ki  előtt  kedvesebb  és  nevetsé- 
gesebb az  i^ukori  illusiók  emléke,  mint  a  ki 
már  tul  van  rajtok  és  boldog  valóságra  ébredt? 
S  kell-e  költőibb  bók,  szellemesebb  üdvözlet, 
bölcsebb  tréfa,  melyet  a  költő  pártfogójának 
és  barátjának  nyújt?  Mennyire  eltalálta  Sha- 
kespeare  alapeszméje    megérzékítésének   for- 

máját  is.  A  mindennapi  élet  rajza  akár  komoly, 
akár  komikai  vagy  épen  bohózatos  oldalról 
igen  komoly  vagy  igen  víg  lett  volna  ez  ün- 
nepély derültségéhez  és  méltóságához  képest, 
s  még  sem  fejezte  volna  ki  épen  azt,  a  mit 
akart.  Mindennek  vegyülete  kellett,  a  phan- 
tasia  könnyű  játéka,  a  szeszély,  a  kedvcsa- 
pongás  költészetének  bizonyos  neme,  mely- 
ben kár  nélkül  sokat  lehet  merni  s  mindent 
összeolvaszthatni.  A  népmeséhez  folyamodott, 
melynek  lényege  épen  a  csodálatos  és  köz- 
napi vegyülete,  mely  túlteszi  magát  a  termé- 
szet törvényein,  de  nem  a  szellemén,  mely  a 
naivitás  burkában  gyakran  egyszerű,  de  mély 
bölcseséget  rejt. 

De  magának  az  alapeszmének  is  ide  kellett 
vezetni  őt.  Az  ifjúkori  ábránd,  érzékiség,  mely- 
nek ingere  és  szeszélye,  makacssága  és  vál- 
tozékonysága, bohósága  és  tévedései  a  legne- 
mesebb szívet  is  megejtik,  nem  hasonlítanak- e 
a  mesebeli  varázshoz  ?  S  míg  rabjai  vagyunk, 
életünk  nem  álmodozás-e,  melyben  csak  beteg 
képzelődésünk  és  hŐ  vágyaink  vezérelnek  s 
ha  szükség,  daczolunk  minden  physikai  és 
erkölcsi  lehetetlenséggel  ?  Mindennek  költői 
feltüntetésére  mi  alkalmasabb,  mint  az  elfek, 
az  éj  e  mystikus  álomtündérei,  kik  köny- 
nyelmű  szerelem  tündérei  is  ?  S  a  bonyo- 
dalmak előidézésére  kell-e  jobb  alak,  mint 
Rick  (Robin  Goodfellow),  az  angol   népmesék 

e  bohócza,  ki  az  északi  parasztot  és  vadászt 
annyiszor  megtréfálta ;  e  kissé  napégette  arczu 
parasztos,  tündér,  ki  részint  kujonságból,  ré- 
szint ügyetlenségből  annyi  furcsa  bajt  idéz 
elő,  s  kinek  szájába  Shakespeare  e  szavakat 
adja: 

.  .  .  Én  vagyok  az  éj  víg  vándora 
Ki  Oberont  is  megnevettetem, 
Ha  a  zabszúrta  mént  rá-rászedem 
Nyerítve  hozzá,  mint  szép  kanczaló, 
Vagy,  ha  tü-tüzget  holmi  vén  anyó, 
Vaczkor  gyanánt  rejt  a  kancsó-fenek 
1  vaskor  én  ajkához  billenek, 
Hogy  a  sör  mind  aszú  keblére  fut. 
Mesél  egy  néni  szörnyű  szomorút, 
S  engem  néz  háromlábú  zsámolyul[: 
Kibiczczenek  alóla,  felborul, 
Óbégat  és  majd  megfúl,  úgy  köhög; 
A  többi  oldalához  kap,  röhög. 
Tüszköl,  csuklik  nevettében  s  hitet 
Mond  rá,  hogy  ily  jól  sohsem  nevetett. 

íme,  az  alkalomszerűség  és  népmeséi  alap 
legjobban  megmagyaráz  mindent,  magát  a 
ezimet  is,  a  Szentivánéjet,  mint  a  melyen  a 
szellemek  leginkább  szoktak  játékot  űzni  a 
halandókkal.  Ebből  kiindulva  minden  rész 
egy  organikus  egésznek  fog  feltűnni  s  nincs 
szükségünk  erőitett  magyarázatra,  melyhez 
nem  egy  német  sesthetikus  kénytelen  folya- 
modni. 

így  egy  a  cselekvényre  vetett  futó  pil- 
lanat is  mindent  megértet  velünk.  A  mű  egész 

drámai  összeütközéssel  kezdődik  s  híre-hamva 
sincs  a  tündéreknek,  de  a  négy  szerelmes  ke- 
délyén már  nyilatkozik  a  bohó  ábránd,  a  lán- 
goló, de  felületes  szerelem  egész  varázsa, 
melyet  aztán  Oberon  bűvcsepjei  annál  termé- 
szetesebben valódi  örjöngéssé  változtatnak. 
Hermia  összetűz  atyjával  Lysander  miatt, 
kibe  halálosan  szerelmes,  könnyelműen  szét- 
tépi a  szülői  köteléket  s  kész  elszökni  vele. 
Demetriust  üldözi,  ostromolj  a  szer  elmével.  íme  a 
szerelmi  ábránd,  mely  nem  ismer  physikai  és  er- 
kölcsi lehetetlenséget,  íme  az  érzéki  erős  mámor, 
mely  nem  tisztel  semmi  szentet  s  benső  üres- 
ségét hiányzatos  phrásisokkal  takarja. 

A  tündérudvarban  is  hasonló  felfordultság 
uralkodik.  Oberon  és  Titania,  e  két  köny- 
nyelmű  házaspár,  viszálykodásban  élnek  egy- 
mással. A  szenvedély  és  könnyelműség  e  mind- 
inkább emelkedő  mámorában  oly  természetes 
az  az  őrjöngés,  melyet  a  bűvös  virág  cseppjei 
később  előidéznek.  Lysander  odahagyja  Her- 
miát  és  Helénába  lesz  szerelmes  ;  Demetrius 
hasonlókép.  Hermia  most  arra  a  sorsra  jut,  a 
melyben  az  előbb  Helénát  kigúnyolta.  A  két 
szerelmes  ifjú  párbajt  akar  vívni.  Egy  ember- 
élet legkevesebb,  a  mit  szerelmi  szenvedé- 
lyünknek áldozhatunk.  A  földi  szenvedélyek 
bohósága  lépést  tart  a  tündérekével.  Titánia, 
a  szép  finom  és  ragyogó  királyné  egy  szamár- 
fejűvé   bűvölt    mesteremberbe     szeret    bele. 

Gyulai  Pál:  Dramaturgiai  dolgozatok.  II.  7 


95  GYULAI   PAL 

A  bűvölet  a  legfurcsább  bonyodalmakra  ad 
alkalmat,  míg  végre  tűnik  a  varázs,  a  mámor, 
az  álom  s  mindnyájan  megenyhülve,  kiszen- 
vedve szép  valóságra  ébrednek.  A  két  ifjú  pár 
kiocsúdva  elvakult  szenvedélyből,  mint  meny- 
asszony és  vőlegény  Theseus  lakodalmi  ünne- 
pélyéhez csatlakozik ;  Oberon  és  Titánia  is  ki- 
békülnek s  megáldják  a  hármas  házasságot. 
Mindez  a  legerősebb  kapcsolatban  van  az 
alapeszmével ;  még  az  is  mi,  csak  groteszk 
tréfaként  látszik  közbe  szőve ;  a  mesterembe- 
rek szinelőadása. 

Pyramus  és  Thisbe  története,  a  mint  ezt  a  jó 
mesteremberek  kidolgozzák  és  előadják,  nem- 
csak a  Shakespeare  idejebeli  műkedvelők  és 
rossz  színészek  kiparodiázása,  de  egyszersmind 
azon  nagy  és  üres  szenvedélyé  is,  mely  az 
egész  mű  tárgyát  teszi,  s  melyben  már  Pyramus 
személyesítő) e  mint  szamár  szerepelt  is. 

Való,  hogy  a  negyedik  felvonásban  már  be  van 
fejezve  a  cselekvény,  s  az  utolsó  felvonás,  mely- 
nek e  paródia  színhelye,  szorosan  vett  drámai 
szempontból  hibás.  Bizonyára  Shakespeare,  a 
drámai  művészet  e  nagy  mestere,  ki  a  kriti- 
kának törvényt  szabott,  jobban  érezte  ezt  bár- 
mely kritikusnál.  De  minthogy  alkalmi  művet 
írt  s  az  ünnepély  hősét  nem  léptethette  föl 
drámailag,  lehetetlen  volt  drámailag  leléptetnie 
is.  Foglalványnak  használta  s  e  fényes  foglal- 
ványt    be  kellett   fejezni.    S  mivel   fejezhette 

volna  be  méltóbban,  mintha  lakodalmi  ünne- 
pélyén láttatja  egész  méltóságában;  e  költött 
lakodalmi  ünnepélyt  mintegy  összeolvasztja  a 
valódival,  saját  maga  művét  a  mesterembe- 
rekéivel, s  a  mű  alapeszméjének  néhány  pil- 
lanatnyi groteszk  föltüntetése  után  a  tündérek 
áldásával  és  saját  szerény  engedelem  kérésé- 
vel bocsátja  el  a  közönséget.  E  szempontból 
minden  dicséretet  érdemel  a  befejezés.  Külön- 
ben is  a  mesteremberek  előadására  már  rég 
kiváncsiak  vagyunk,  s  ha  magában  a  műben 
be  is  van  már  fejezve  a  drámai  élet,  az  övék- 
ben most  kezdődik  és  Shakespeare  elég  ügyes 
arra,  hogy  e  drámaitlan  és  mégis  drámai  fo- 
gással lekösse  figyelmünket. 

Sokat  akartam  írni  e  műről  s  alig  tettem 
többet,  mint  azt,  hogy  talán  némi  kulcsot 
nyújtottam  alapeszméje  és  compositiója  helyes 
fölfogásához.  Még  mennyi  mindenről  kellene 
írni,  ha  ugyan  képes  volnék  száraz  bonczolással 
e  mű  szépségeit  éreztetni ;  ha  ugyan  a  közönség 
örömmel  olvasná  a  hosszabb  kritikai  dolgoza- 
tokat. 

De  Shakespeare  mindig  megérdemli  a  ki- 
vételt. Közelebbről  hát  bátor  leszek  vissza- 
térni e  műre  s  az  előadást  bírálva  elmondani 
egyet-mást  mit  most  tér  hiány  miatt  is  el 
kellett  hagynom.  Örömest  elszenvedem  Shakes- 
peare-ért,  és  emlékünnepén  azt  a  szemrehányást, 
hogy  a  magyar  kritikusok  között  én  gyönyör- 

ködöm  leglelkesültebben  Shakespeare  ez  úgy- 
nevezett sületlenségében.  Van  egy-két  oly 
magyar  kritikus,  ki  Moliéret  letette  trónjábólj 
most  néhány  másik  Shakespeare-rel  birkózik; 
hadd  legyen  olyan  is,  ki  védni  meri  e  nagy 
szellemeket.  Ma  holnap  oda  jutunk,  hogy  még 
ehhez  is  egy  kis  bátorság  kell. 


III. 


Ma  ötödikszer  került  színre  e  mű ;  e  körül- 
mény alkalmat  szolgáltat  nekem  arra,  hogy 
beváltsam  igéretemet  s  még  egy  czikket  írjak 
róla.  Miért  is  ne  ?  Ha  divatlapjaink  két-három 
czikket  írnak  a  budai  színház  Genovevá-járól 
s  lelkesülésökben  nem  tudják  hová  legyenek, 
talán  nekem  is  szabad  még  egyszer  vissza- 
térnem a  Nemzeti  Színház  Szentivánéji  áí- 
md-ra.  Igaz,  amazt  Jaime  és  TreíFreu  írták, 
emezt  pedig  csak  Shakespeare,  egy  elavult 
költő ;  amahhoz  a  híres  Offenbach  írta  a  ze- 
nét, ehhez  pedig  csak  Mendelssohn ;  de  a  Ko- 
szorú nem  levén  divatlap,  nem  köteles  minden- 
nemű divat  szószólója  lenni,  sőt  elavult  dol- 
gokat is  kedvelhet  minden  önmegtagadás 
nélkül. 

A  Szentivánéji  álom  alkalmi  mű,  de  kér- 
dés: vajon  az  alkalmi  mű  alkot-e  külÖn  ne- 
met a  drámai  költészetben  s  mennyiben  jogo- 
san? Hogy  gyakorlatilag  alkot,  nem  lehet 
tagadni. 

Egész  napjainkig  fentartotta  magát,  s  nagy- 
költők  is  dolgoztak  e  nemben,  például  Goethe, 
sőt  a  mi  irodalmunkban  sem  hiányoznak  ily 
alkalmi  drámák.  Hogy  többet  ne  említsek,  ott 
van  Vörösmartytól  Árpád  ébredése.  Azonban 
az  ily  alkalmi  művek,  mint  drámák,  csekély 
becsűek,  sehogy  sem  tudnak  valódi  drámává 
lenni,  mint  az  alkalmi  dal,  óda,  vagy  elégia 
valódi  dallá,  ódává,  elegiává.  Rendesen  nem 
egyebek  dialogizált  allegóriáknál,  néha  ének- 
kel vegyítve.  Sokszor  van  bennök  költői  alap- 
eszme, de  nincs  drámai  élet,  ezért  a  drámai 
költészetnek  inkább  csak  kinövései,  -melyeket 
az  alkalomszerűség  ment  s  az  általában  vett 
költőiség,  később  is  olvasásra  méltók,  de  mint 
drámáknak  a  színpadhoz  tulaj  donkép  nincs 
többé  joguk.  Épen  az  bámulatos  Shakespeare- 
ben,  hogy  e  sikamlós  téren  is  valódi  drámát 
tudott  írni,  oly  drámát,  melynek,  mint  ilyen- 
nek, alig  van  versenytársa :  szóval  az  alkalmi- 
ságot szoros  kapcsolatba  hozta  a  drámai  köl- 
tészet belső  igényeivel  is.  De  minő  drámát  írt: 
tragédiát,  szoros  értelemben  vett  drámát,  víg- 
játékot vagy  bohózatot-e  ?  Tulajdonkép  egyiket 
sem.  Leginkább  bohózatos  vígjátékot  vagy 
jobban  mondva  a  bohózat  egy  magasb  faját 
tartalomban  és  formában  egyaránt.  Tudom, 
hogy  a  bohózat  rossz  hangzású  szó  irodal- 
munkban; emlékszem,  hogy  ezelőtt  egy  pár 
hónappal  két  politikai  nagy  lap,  melyek  sem- 

miben  sem  értenek  egyet,  abban  szépen  meg- 
egyeztek, hogy  a  bohózat  annyi,  mint  puszta 
semmiskedés  s  rendesen  oly  iró  munkája,  a  ki 
képtelen  jó  vígjátékot  írni,  vagy  a  vasárnapi 
közönség  ízléséhez  aljasul.  íróink,  kritikusaink, 
közönségünk  jó  része  souverain  megvetéssel 
tekint  a  szegény  bohózatra,  s  ha  néha  mulat 
is  rajta,  mintegy  szégyenli  bevallani. 

Honnan  vettük  e  nézeteket,  e  szokást,  e  ke- 
délyhangulatot ?  Aesthetikai  míveltségünk  hiá- 
nyossága-e vagy  a  magyar  természet  sajátsága  ? 
Ez  utóbbit  nem  merném  állítani.  Népünk  igen 
jól  mulat  a  maga  bohózatos  meséin.  Úgy  hiszem, 
másutt  rejlik  az  ok.  Sokáig  a  bécsi  nagyrészt 
ízlés-  és  erkölcstelen  1  okai-bohózatok  járma 
alatt  nyögtünk  s  miattok  megutáltuk  a  bobó- 
zatnakm  ég  a  fogalmát  is. 

Újabban  a  budai  színház  a  franczia  bohó- 
zatok selejtesebbjeivel  vendégli  a  magyart;  a 
táncz,  zene  és  látvány  mulattatják  ugyan  a 
közönséget,  de  magoknak  e  műveknek  cse- 
kély értéke  nem  igen  hozhatja  jobb  hírbe  a 
bohózatot.  Talán  maga  az  elnevezés  is  rossz, 
s  az  egyoldalii  fölfogás  könnyen  hajlandó 
az  úgynevezett  bohóságot  csak  bohóságnak 
tartani,  melyhez  az  sesthetikának  nincs  köze. 
A  jobb  bohózat  nálunk  már  vígjáték  számá- 
ban megy ;  például  Moliére  Botcsinálta  doc- 
tor-át  nem  meri  bohózatnak  nevezni,  talán 
már    csak    azért   sem,   mert   a  Théátre  Fran- 

cais-ben  adják,  s  ezt  bizonynyal  nem  tennék, 
ha  valósággal  csak  pusztán  bohózat  volna. 
Szóval  közönségünk  nem  becsüli  a  bohóza- 
tot s  a  kritika  általában  véve  elősegíti  a 
fogalomzavart.  Ez  még  ugyan  magában  nem 
oly  nagy  baj,  sokkal  nagyobft  az,  hogy  nem 
volt  s  nincs  költőnk,  a  ki  kivívja  a  bohózat 
becsületét.  Költészetünk  a  fajok  tekintetében 
nagyon  szűk  körben  mozog;  majd  mindenik 
költő  ugyanegy  úton  jár,  pedig  a  kezdeménye- 
zés és  bátorság  nemcsak  a  genie  kiváltsága, 
hanem  a  talentumoké  is. 

Bárki  bármit  mondjon,  a  bohózat  épen  oly  jo- 
gos nem,  mint  a  vígjáték;  s  ha  alsóbb  komi- 
kumnak nevezik,  ez  nem  azt  teszi,  mintha 
sokkal  csekélyebb  becsű  volna  a  fensőbbnél, 
hanem  inkább  csak  azt,  hogy  alsóbb  körben 
mozog,  kevésbbé  korlátolt,  erősebb  vagy  ha  úgy 
tetszik  durvább  hatásra  törekszik :  mosoly  he- 
lyett hahotára.  Megengedem,  hogy  a  mosoly 
tiszteségesebb  a  hahotánál,  kivált  szalonban,  de 
azért  a  hahota  kunyhóban,  palotában  mindig 
drága  kincse  marad  az  embereknek.  A  bohó- 
zat tulaj  donkép  nem  egyéb,  mint  a  komikai 
jellemek  és  helyzetek  túlzása;  épen  úgy  meg 
kell  lenni  benne  a  komikai  összeütközésnek, 
drámai  életnek  és  költői  igazságnak,  mint  a 
vígjátékban,  csakhogy  máskép.  A  bohózat  nem 
a  jellemrajz  pontosságával  hat,  hanem  a  jel- 
lemző vonások    éles   kiemelésével,   túlzásával. 

épen  mint  a  torzkép.  Kit  nem  hat  meg  egy 
jó  torzkép  komikuma,  ki  fogja  tőle  megtagadni 
a  művészi  igazságot,  pedig  egyetlen  vonása 
sem  hű  a  természethez  ?  A  hűséget  és  valósá- 
got épen  a  pontatlanság,  a  túlzás  fejezi  ki, 
csakhogy  a  túlzásnak  is  van  túlzása,  a  pontat- 
lanságnak is  pontatlansága,  s  épen  abban  rej- 
lik a  művészet  titka,  eltalálni  az  illő  határt 
és  mértéket. 

A  bohózat  a  cselekvényben  is  sokkal  sza- 
badabb, túlzóbb  a  vígjátéknál.  A  jellemrajz 
és  viszonyok  túlzásából  önként  következik  a 
helyzetek  és  bonyodalom  túlzása  is,  de  ter- 
mészetesen soha  sem  a  költői  igazság  ro- 
vására, mely  nem  mindig  egy  a  valószínű- 
séggel. Ha  az  alapeszme  és  cselekvény  az  em- 
beri szív  és  viszonyok  komikumán  alapul :  ak- 
kor a  túlzás  úgynevezett  valószínűtlensége  a 
cselekvény  folyamában  sem  igen  jÖhet  kér- 
désbe. Ha  a  költő  valóban  tud  hatni  reánk, 
magával  ragad  s  csakhamar  otthon  érezzük 
magunkat  a  tévedések,  hibák  és  bohóságok 
ez  eltorzult  világában  is,  mely  külsőleg  ke- 
véssé hasonlít  az  élethez,  de  bensőleg  mégis 
egészen  az. 

A  bohózat  e  sajátságából  foly  az  is,  hogy  a 
drámai  költészet  egyetlen  faja  sem  kedveli 
annyira  a  phantastikust,  mint  épen  ez.  A  nép- 
mesék tündérei  Örömest  mulatnak  az  emberi 
hibák  és  gyöngeségek  legbohóbb  képviselőivel. 

Nem  műköltő  találta  föl  íiz  erősebb  komikum  és 
tündérvilág  e  vegyítését.  Ott  van  minden  nem- 
zet népköltészetében.  A  műköltők  csak  átvet- 
ték és  fölhasználták. 

Érdekes,  hogy  a  műköltészet  hogyan  oszto- 
zott meg  mindazon,  mi  a  népköltészetben  cso- 
dás. A  nép  mondákban  nyilatkozó  csodás  az 
eposznak  lett  elválhatlan  társa,  mint  a  végzet- 
szerűség fönséges  kifejezője;  a  népmesei  cso- 
dás legörömestebb  a  bohózattal  és  szatirával 
párosodik ;  a  tragédia  is  megtaitott  valamit,  a 
stibjectiv  csodást,  a  népballadák  léleklátását, 
melyet  Shakespeare  oly  megrendítőn  használt 
föl  Macbeth-hen^  Hamht-hen. 

De  csodálatoskép  épen  a  csodás  elem  az,  a 
mit  leginkább  hibáztat  néhány  magyar  kritikus 
a  Szentivánéji  álom-hany  s  úgy  látszik,  általában 
pálczát  akar  törni  minden  oly  költői  mű  felett, 
melyben  a  csodás  szerepel,  legyen  az  eposz, 
satira,  népmese  vagy  ballada.  Először  a  Pesti- 
Hírnök  mondotta  ki  e  nagy  igazságot,  nem 
sokára  akadt  két  társa  is :  egy  tudományos  s 
egy  divatlap.  Shakespeare  művében  kidobta  lába 
alól  a  valóságot,  mely  nélkül  nincs  költészet 
monda  amaz.  ((Ez  a  mű  képtelenség,  melyet, 
ha  ma  írna  valaki,  csiíful  megbuknék))  —  tó- 
dítá  a  másik.  íme  minő  kritikákat  kell  olvas- 
nunk, minő  £eesthetikai  leczkéket  hallgatnunk. 
Nem  hiszem,  hogy  meggondoltátok  volna,  a 
mit  mondotok.  Együgyű  bölcsei  a  magyar 'kri- 

tikátiak,  tudjátok-e,  hogy  a  Szentivánéji  álom 
elleni  ingertiltségtökben  a  költészet  fele  biro- 
dalmát tagadjátok  meg,  a  régi  és  újkor  leg- 
kitűnőbb művei  felett  törtök  pálczát  ?  Égessé- 
tek meg  Homert,  Virgilt,  Dantét,  Miltont, 
Goethét ;  vigyétek  borstakarónak  Swift  sati- 
ráit :  szakítsátok  ki  Shakespeareből  mindazt, 
hol  szellem  vagy  tündér  jelen  meg;  törjétek 
össze  a  népköltészet  legdrágább  kincseit ;  tépjé- 
tek le  a  legnagyobb  képírók  műveit  s  bámul- 
játok a  photograph  arcz-  és  genreképeket,  a 
reális  ízlés  e  remekeit.  Nektek  nem  a  költői, 
a  művészeti  valóság  kell,  hanem  a  materialis, 
melyet  kézzel  lehet  tapintani;  nektek  minden 
képtelenség,  a  mit  együgyű  józan  ságtokban  fel 
nem  foghattok.  Ti  itélni  akartok  a  legnagyobb 
költők  műveiről  s  még  az  sesthetika  ábéczéjét 
sem  értitek,  mert  íme  összezavarjátok  a  mű- 
vészet valóságát  a  mindennapi  élet  valóságával. 
Nincs  itt  helye  a  csodásról  bővebben  érte- 
keznem. Legyen  elég  megemlítenem  annyit, 
hogy  a  csodás  túl  teszi  ugyan  magát  a  termé- 
szet törvényein,  de  nem  a  szellemén,  ellenke- 
zik ugyan  a  valószínűséggel,  de  nem  az  illu- 
sióval,  a  művészetben  pedig  ez  a  fődolog.  S  mi 
teremti  itt  az  illusiót?  Három  oly  elem,  me- 
lyet, ha  a  költő  sikerrel  olvaszt  össze,  neín 
tévesztheti  hatását. 

Először  a  jelképesség,  mely  az  erkölcsi  világ- 
rend eszméit  igyekszik  feltüntetni ;  másodszor 

az  emberi  szív  és  szenvedélyek  rajza,  mert  a 
jó  és  rossz  szellemek,  tündérek  nem  egyebek, 
mint  az  emberi  tulajdonok  legmagasabb  kifeje- 
zései ;  harmadszor  a  naiv  hit,  vagy  ha  ez  hiány- 
zik, a  hagyományok  és  gyermekkori  emlékek 
varázsa,  mely  csak  oly  ember  phantasiájára 
nem  hat,  a  ki  egyoldalú  ízlés  rabja,  s  mintegy 
mesterséggel  Ölt  ki  magából  minden  ilynemű 
fogékonyságot.  Mindebből  önként  következik, 
hogy  eszmei  valóság,  lélektani  igaz  nélkül  a 
csodás  nem  költői,  s  a  legnagyobb  költők  is 
mindig  oly  csodást  használtak  föl  s  alakítottak 
át  szükségök  szerint,  melyét  a  hagyományok- 
ban találtak.  E  három  elemben  a  valónak 
annyi  alapja  van,  a  mennyi  az  elégnél  is  több 
a  művészeti  való  előállítására,  ha  a  költő,  va- 
lódi költő.  Ki  ezt  nem  érti,  vagy  legalább  nem 
érzi,  az  általában  bajosan  értheti  a  művészet 
lényegét,  s  a  művészeti  valót,  a  kÖltŐi  igazat, 
a  csodás  nélküli  művekben  is  nagyon  anya- 
giasán fogja  föl. 

Shakespeare  a  csodás  használatában  is  felül- 
múl minden  drámaírót.  Másnemű  csodást  hasz- 
nál tragédiáiban,  mint  vígjátékaiban.  Tragé- 
diáiban a  csodás  sohasem  hat  külsőkép  ma- 
gára a  cselekvényre,  se  akadályozón,  se  előse- 
gítően ;  nagyobbára  subjectiv  csodás,  a  küzdő 
hős  lélekállapotjának  kifejezése,  még  pedig  any- 
nyiban  drámai  módon,  a  mennyiben  visszahat- 
ván a  kedélyre  mintegy  motívumul  szolgál.  Mac- 

betli  boszorkányaiban  a  belső  megkísértés  van 
megtestesítve :  Macbeth  dsemoní  álmodozása. 
A  boszorkányok  viharban  jelennek  meg,  lég- 
ben tűnnek  el,  mintegy  jelképezve  a  lélek 
felindulását,  s  a  nagyravágyó  képzelődés  ré- 
mes árnyait.  Mi  természetesebb,  mint  hogy  az, 
a  ki  a  legféktelenebb  nagyravágyással  a  bűn 
magvát  hordja  keblében,  a  szél  zúgásában,  a 
vízesés  morajában  is  a  nagyravágyás  és  bűn 
suttogását  hallja  s  épen  akkor,  midőn  saját 
érdemei  és  a  szerencse  kedvezése  már  oly  ma- 
gasra emelték,  a  hol  könnyen  megszédülhetni  ? 
Ily  lélekállapotban  lép  fel  Macbeth  a  tragédia 
expositiójában.  Hamlet-hen  a  lélek  megjelenése 
nem  egyéb,  mint  magának  a  természetlen  és 
iszonyú  bűnnek  sejtelme,  mely  a  királyi  ud- 
varban minden  becsületes  ember  kedélyét  kí- 
nozna, leginkább  pedig  Hamletet,  kiben  ez 
mély  meggyőződéssé  érik  s  boszúra  ingerli. 
S  valóban  a  lélek  csak  vele  áll  szóba,  ki  leg- 
inkább hiszi  a  bűnt.  Azonban  Shakespeare  e 
csodást  nem  csak  jelképesen,  s  hősei  kedély- 
állapotának költői  kifejezésére  használja,  ha- 
nem egyszersmind  úgy  használja,  hogy  lehet- 
len  képzelődésünkre  nem  hatnia.  Hamlet  aty- 
jának lelke  az  éjfél  óráiban,  elhagyott  helyen 
jelen  meg  s  akkor,  midőn  az  iszonyú  bűn  sej- 
telme Hamletből  a  közönségre  is  elragadt. 
Macbeth  viharos  időben,  egy  magános  pusztán 
találkozik    boszorkányokkal.    Mindkét  műben 

a  szellemek  nem  annyira  magokban  hatnak, 
mint  inkább  a  tragédia  hősei  lélekállapota  s 
a  hely  és  körülmények  által,  a  hol  és  melyek 
közt  megjelennek.  Sehol  sem  gátolják  vagy 
segítik  elő  a  cselekvény  külső  folyamát,  mint 
az  eposzban,  de  igen  bensőkép,  a  mennyiben 
Hamletben  a  sejtelem  hitté  t^rlelődik,  Macbeth- 
ben  pedig  a  dicsvágy  és  bűn  csírázni  kezd. 

Szóval  Shakespeare  tragédiáiban  a  csodás  a 
szereplő  egyének  subjectiv  körében  marad  s 
belküzdelmeiket  fejezi  ki. 

Máskép  van  vígjátékaiban.  Itt  a  szellemek 
nem  a  sejtelem  és  bűn  rémes  árnyai,  kiket 
csak  az  illető  lát,  s  kik  mindjárt  eltűnnek, 
mihelyt  a  felindulás,  a  szenvedély  mámora 
csillapul.  Itt  egészen  önállóan  szerepelnek  s 
befolynak  a  cselekvény  külső  folyamára  is, 
sőt  magok  intézik,  mint  a  gondviselés  eszközei, 
a  véletlen  képviselői.  Épen  a  vígjátékba  il- 
lenek, hol  az  események  véletlensége  nagyobb 
szerepet  játszik,  mint  a  tragédiában,  de  leg- 
inkább a  bohózatba,  hol  a  jellemek  és  bonyo- 
dalmak művészi  túlzása  a  fődolog,  s  hol  né- 
mely esetben  a  komikai  túlzást  csodák  nélkül 
nem  is  lehetne  eléggé  költőileg  megérzékíteni 
Természetesen  itt  csak  derült,  vidoi,  néha  köny- 
nyelmű  szellemekkel  van  bajunk,  kik  mulat- 
nak az  emberi  gyarlóságokon,  megtréfálják  a 
bohókat,  de  az  okos,  jó  és  derék  emberek  fe- 
lett tulaj  donkép   nincs   hatalmok.  E  jellemző 

vonás,  melyet  némely  népmesében  is  feltalál- 
hatni, adja  meg  tulajdonkép  a  bohózatbeli 
csodás  jelképességét. 

Minél  szeszélyesebb,  bohóbb  az  ember,  annál 
inkább  elveszti  maga  felett  az  erkölcsi  ural- 
mat s  válik  a  véletlen  játékszerévé  ;  lassanként 
ösztönei,  vágyai  szeszélyei,  képzelődései  rab- 
jává lesz  s  minden  megtörténhetik  rajta. 

Vágyaink,  rögeszméink  és  képzelődésünk  e 
csodássága,  képtelensége  összhangzik  az  ese- 
mények csodásságával  és  képtelenségével,  s  a 
csodásság  és  képtelenség  az  emberi  gyarlósá- 
gok és  bohóságok  való  képévé  alakul.  így 
fogta  föl  Shakespeare  a  komikai  csodást  a 
Szentiuánéji  d/om-ban.  íme  Theseus,  Hippo- 
lyta,  Egeus,  nem  jutnak  a  tündérek  hatalma 
alá,  míg  a  képzelődő  szerelmesek  egészen  az 
alatt  állanak,  s  itt  is  némi  fokozat  van,  a  he- 
ves férfiak  inkább,  mint  a  szelidebb  nők. 
A  mesteremberek  között  is  egyedül  Zuboly 
jár  pórul,  a  legképzelgőbb  és  legbohóbb  társai 
közt. 

De  a  csodást  e  műben  nem  csak  e  jel- 
képesség olvasztja  a  mű  organismusába,  ha- 
nem még  egyéb  is.  A  mű  egy  álomkép  s  a 
szereplő  egyének  mintegy  álomból  ébrednek 
föl,  miután  megszenvedtek  és  nevetségessé 
váltak.  S  kik  e  mű  tündérei  ?  Az  elf ek,  az 
álom  tündérei,  kik  hajnalban  szétoszolnak.  Az 
álom  és  szenvedély,  az  ébredés  és  kijózanul  ás, 

egymásba  játszanak  s  a  hajnal  elűzi  az  éj  lá- 
tomásait vagy  ha  úgy  tetszik,  a  való  a  képze- 
lődés  képtelenségét.  Mi  könnyen  szállhat  kép- 
zelmünk  a  költő  után!  Kell-e  teljesb  és  mű- 
vészibb illusio  ? 

E  mellett  mily  költőileg  és  lélektanilag  van- 
nak rajzolva  e  tündérek.  Mellőzöm  a  ttindérdalo- 
kat,  melyeket  az  angol  kritikusok  a  hangza- 
tosság és  báj  példányainak  neveznek,  csak  a 
jellemrajzról  szólok  valamit.  Shakespeare  ké- 
szen találta  a  mondákban  és  mesékben,  sőt 
magában  az  irodalomban  is  az  elfeket.  Szo- 
kása szerint  átvette  és  szüksége  szerint  átala- 
kította őket.  Letörölt  róluk  minden  dsemonit 
és  kisértetest  s  vidorabb,  kevésbbé  ártalmas 
viszonyba  hozta  az  emberrel. 

Shakespeare  elfei  kiválón  az  ábránd,  szeszély 
és  álom  tündérei,  kik  a  holdnál  sebesebben 
kerülik  meg  a  földgolyót,  nem  kedvelik  a  nap- 
világot, szeretik  a  homályt  és  holdfényt,  de 
leginkább  a  félhomályt,  az  éber  alvó  álmado- 
zás  idejét;  hatalmuk  is  csak  ez  időre  szorít- 
kozik, íme  e  tündéri  tulajdonoknak  is  meg 
van  lélektani  alapjok,  de  még  inkább  az  em- 
bereiknek. Ők  nem  az  ember  jó  vagy  rossz 
tulajdonainak  összpontosított  kifejezései,  mint 
más  szellemek. 

Tulaj  donkép  se  jók,  se  rosszak,  szorosan 
véve  nincs  erkölcsi  világuk,  mint  némely  nagy- 
világi gavallérnak  vagy  delnőnek,   kik   kellé- 

mesék,  elmések,  szeretik  a  szépet,  utálják  a 
rútat,  de  éle  tök  csak  táncz,  mulatság,  tréfa, 
bohóság.  Titania  és  Oberon  nem  rossz  szívűek, 
legfeljebb  egy  kis  féltékenység  és  méreg  bántja 
őket,  hamar  összevesznek,  megtréfálják  egy- 
mást, de  egy  vidám  tánczban  hamar  is  kibé- 
külnek. 

A  mily  légiesen  könnyű  alakjok,  épen  oly 
felületes  kedélyviláguk.  A  emberek  iránt  nincs 
mélyebb  részvetők,  nevetnek  rajtok  és  sajnál- 
ják őket,  de  nem  erős  rokonszenvből,  sem 
rosszaságból. 

Leginkább  a  phantastákhoz  és  bohókhoz 
vonzódnak,  s  tulaj  donkép  csak  felettök  van 
igazi  hatalmuk.  Varázsaik  alapja  az  emberi 
kedélyben  rejlik.  Természetes,  hogy  Demetrius 
és  Lysander  oly  könnyen  hatalmokba  esnek, 
s  bizony  nem  csoda,  hogy  Zuboly  a  szamárfej 
külalakját  is  megkapja.  A  gondviselés  esz- 
közei, hogy  megtréfálják  és  csúffá  tegyék  a 
bohót  s  ha  lehet  kijózanítsák.  Puck  valamivel 
durvább  a  többinél :  ő  a  tündér-udvar  bohócza, 
van  benne  valami  dsemoni  is,  de  ez  alig  több 
a  vásottságnál. 

E  vázlatból  is  láthatni,  mily  bajosan  játsz- 
hatni jól  e  szerepeket.  A  tündérek  jellemzőbb 
vonásait  fölfogni  bizonyára  nem  nehéz,  de 
megérzékíteni  a  kecs,  kellem,  naivitás  phan- 
tastikus  alakjában  nagyon  nehéz  s  kivált  szí- 
nésznek, még  a  legjobbnak  is,  csaknem  lehet- 

len.  Honnan  vegye  a  gyermekies  termetet, 
rendkívüli  könnyedséget,  kecsét,  vidorságot, 
melybe  mégis  bizonyos  méltóságos  és  királyi 
vegyül?  Oberont  Egressy  játszotta,  Puckot 
Szerdahelyi,  Titaniát  Szigligeti  Anna.  Két  leg- 
jobb szinészünk  kezében  volt  a  két  főtündér ; 
mégis  nem  csodálkozom,  hogy  játékuk  nem 
sikerült,  inkább  azon  csodálkozom,  hogy  ezen 
némely  lap  csodálkozik,  az  Ungarische  Nach- 
richten pedig  épen  ebből  itéli  meg  a  Nem- 
zeti Színház  egész  művészetét.  Csodálatos,  hogy 
az  Ungarische  Nachrichten  német  létére  nem 
tudja:  mennyire  nem  sikerült  e  mű  a  legelső 
német  színpadokon  is. 

Tieck,  midőn  1843-ban  Dresdában  új  rende- 
zéssel előadatta,  rövid  és  szelíd  kritikájában 
sem  állhatta  meg,  hogy  a  Puck  szerepét  játszó 
színésznőt  keményen  meg  ne  rója.  Bécsben 
szintén  rosszul  adják.  Gervinus  nagy  eléget- 
lenséggel  nyilatkozik  a  berlini  előadásról  s 
egyenesen  kimondja,  hogy  a  német  színészet 
mostani  hanyatlásában  legkevésbbé  remélhetni 
e  mű  sikerét.  Pedig  ott  nők  játszották  a  két  fő- 
tündért,  nem  pedig  mint  nálunk,  szükségből 
férfiak,  kiknek  alkalmasint  soha  sem  fog  sike- 
rülni. Shakespeare  idejében  inkább  sikerülhet- 
tek e  szerepek ;  korán  a  színészetre  képzett 
gyermekek  adták  s  így  ha  tehetségök  volt, 
sokkal  hívebben  tükrözhették  vissza  a  szerep 
lényegét,  mint  akár  a  jobb  színésznők  is. 

E  körtiíményeket  a  legszigorúbb  kritikának 
is  számba  kell  venni.  Részemről  méltánylom 
mind  Egressyt,  mind  Szerdahelyit  azért,  hogy 
elég  önmegtagadások  volt  szükségből  e  szere- 
peket eljátszani. 

Egressy  mindent  megtett,  a  mit  megtehe- 
tett ;  kevésbbé  Szerdahelyi,  ki  némely  franczia 
vígjátékban  is  vidorabb  és  vásottabb  tud  lenni, 
mint  a  vidorság  és  vásottság  e  tündéri  sze- 
repében. 

Sokkal  jobban  sikerült  a  négy  szerelmes 
szerepe.  Hermia  (Prielle  Kornélia),  Heléna 
(Lendvayné),  Lysander  (Lendvay),  Demetritis 
(Paulai).  Kár,  hogy  nem  öntöttek  szerepeikbe 
több  hevet,  szerelmi  lázt  egyéni  jellemök  ár- 
nyalatai szerint,  kivált  a  bűvös  csÖppek  után, 
midőn  a  szenvedély  majdnem  az  őrjöngésig 
emelkedik,  melyet  aztán  oly  természetesen  kö- 
vet az  elbágyadás.  Az  est  koszorúja  minden 
esetre  a  mesterembereket  illeti,  kivált  Szigetit, 
ki  Zuboly  szerepét  sok  kedvvel,  eredetiséggel 
s  néhol  igen  sikerülten  játszotta,  de  a  túlzás  nem 
keveset  rontott,   kivált   az  utolsó  felvonásban. 

Szigeti  igen  jó  volt  az  első  felvonásban,  mi- 
dőn minden  szerepet  el  akar  játszani,  de  mi- 
dőn szamárfejet  kap  és  Titánia  nyájaskodik 
vele,  kissé  mérsékelni  kellett  volna  magát. 
Már  magában  oly  nevetséges  a  helyzet,  hogy 
nincs  szükség  erősb  szinezésre  s  Titania  nyá- 
iaskodásának    komikuma    egészen    elvész,    ha 

Zuboly  fölébred  álmából ;  azt  is  igen  jól  játszotta 
Szigeti,  tulaj  donkép  ez  fénypontja  játékának, 
azonban  a  szini  előadás  igen  túlzott  volt.  Éit- 
sük  meg  egymást.  Nem  arról  van  szó,  hogy  a 
bohózatos,  túlzott  jellemet  nem  kell  túlozva 
adni,  hanem  arról,  hogy.  a  túlzást  nem  kell 
még  túlozni  is  s  főleg  megtartani  a  túlzás  ko- 
molyságát. Szigeti  és  Szathmáry  (Dudás)  úgy 
játszottak  a  fejedelem  előtt,  mintha  tréfálná- 
nak, pedig  akkor  lettek  volna  igazán  nevet- 
ségesek, midőn  legtúlzottabb  erőlködéseikben 
is  látszott  volna  rajtok,  hogy  komolyan  tet- 
szeni akarnak. 

E  tekintetben  legjobb  volt  Tóth  (Vaczkor) 
és  Sántha  (Ösztövér)  Azonban  úgy  látszik, 
hogy  Szigeti  különben  derék  játékának  e  hiá- 
nyát sejteni  is  kezdi,  legalább  az  ötödik  elő- 
adáskor sokkal  kevésbbé  túlzott  az  utolsó  fel- 
vonásban. 


A  BUDAI  Népszínházról. 

Corf-adini,    féllábú   tánczos  föllépte.  —  Dunanan  apó  és  fia 

utazása.  Víg  operetté  3  felvonásban   Offenbachtól.  Siraudin 

és  Meineaux  után  fordította  Tarnai  Pál.  Előadatott  a  Budai 

Népszínházban  1864  július  ii-én. 


I. 


A  Nemzeti  Színház  zárva  lévén,  megragadom 
az  alkalmat,  hogy  a  Budai  Népszínházról  is  szól- 
hassak valamit.  Ezt  eddig  is  örömest  tettem 
volna,  ha  körülményeim  engedik,  mert  elisme- 
rem a  Budai  Népszinház  fontosságát,  bár  tá- 
volról sem  tartozom  azok  közé,  a  kik  erőnek 
erejével  nemzeti  tigygyé  kívánják  varázsolni. 
Csodálatos,  hogy  a  nagyközönség  józan  belá- 
tását néha  épen  a  journalisták  rontják  meg. 
Midőn  a  Budai  Népszinház  építése  és  megala- 
pítása szóba  jött,  néhány  lap  oly  hűhót  csa- 
pott, mintha  egy  nemzeti  intézetről  volna  szó. 
Még  csekélyebb  ügynek  is,  mint  a  Népszín- 
házé, megvan  a  maga  fontossága  a  magyar 
társadalmi  életben  s  a  journalistika  jól  teszi, 
ha  részvétet  ébreszt  iránta,  de  nemzeti  nagy 
ügygyé  emelni  mindent,  a  mi  a  nemzetiséggel 

többé-kevésbbé  kapcsolatban  van,  éretlenség*. 
Egy  valóban  nemzeti  intézet  virágzása  vagy 
bukása  mindig  a  nemzeti  becsület  kérdésébe 
vágó  ügy;  s  mi  lenne  az.  ha  egyesek,  társu- 
latok, községek,  városok  mindennemű  válla- 
latai a  nemzeti  becsület  paizsa  alá  helyeztet- 
nének? Küzdjön  mindenki  a  maga  becsüle- 
tére, használjon  hazájának  a  hogy  tud  s  vegye 
figyelembe,  mit  Vörösmarty  Ősz  bajnok-jáhan 
Toldi  mondott  egy  pár  meggondolatlan  ifjú 
embernek,  kik  az  ország  czímerét  koczkáz- 
tatták : 

Máskor  —  úgymond  —  e  szent  jelnek, 

Ha  erctök  nem  felel  meg, 

Békét  hagyjatok. 

Küzdjön  a  ki  mer,  czímére 

S  tűrje  —  kit  mily  végzet  ére.  ,  .  . 

E  fogalomzavar  nem  hogy  tisztult  volna, 
hanem  még  nevekedett.  A  journalisták  egy 
része  szembe  állította  a  budai  színházat  a 
nemzeti  színházzal  s  a  versenytárs  szerepére 
unszolta,  sőt  még  ma  is  találkoznak  néme- 
lyek, kik  úgy  mutatják  fel  a  budai  népszín- 
házát, mint  példányt,  hova  a  nemzeti  színház- 
nak törekedni  kellene.  Soha  sem  olvastuk, 
hogy  találkozott  volna  franczia  journalista,  ki 
valamely  Vaudeville  színházat  a  Théátre  Fran- 
cais-val  állított  volna  szemben,  ha  mmdjárt 
helyes  oka  volt  is  az  utóbbira  neheztelni.  De 
nálunk  az  ilyesmi  nem  ritkaság,  csak  bátorság 


A   BUDAI   népszínházról.  II9 

kell  hozzá  s  ha  valakinek  ily  gyönge  ítélő  te- 
hetsége van,  nem  csoda,  ha  tovább  megy,  s 
az  anyagilag  s  szellemileg  annyira  sülyedt  vá- 
rosi német  színházat  is  untalan  dicsőíti  a  nem- 
zeti színház  rovására.  De  hagyjuk  ezt.  Elég  az 
hozzá,  hogy  Molnárnak  csak  annyi  belátása 
volt,  mint  kritikusainak,  elfogadta  e  nevetsé- 
ges helyzetet  s  a  drámai  alsó  nemek  helyett, 
a  mi  nélkül  a  népszínháznak  nincs  értelme,  a 
drámai  felsőbb  nemekben  próbált  szerencsét 
s  úgy  látszik,  azzal  kecsegtette  magát,  hogy 
egymaga  oly  nemzeti  színházat  alapít,  minő 
egy  egész  országnak  sem  sikerült.  Azonban 
csakhamar  belátta  ez  iránynak  ha  nem  is  ne- 
vetségességét,  de  anyagilag  káros  voltát.  Föl- 
hagyott a  tragédiával,  felsőbb  vígjátékkal,  s 
leszállott  a  drámai  alsóbb  nemekhez :  az  ope- 
rettéhez, népszinmtíhöz,  bohózathoz,  kisebb 
vígjátékhoz  s  látványos  színművekhez.  Ez  volt 
legörvendetesb  fordulat  a  népszínház  történe- 
tében, legalább  öntudatára  jutott  hivatásának 
s  oly  tért  foglalt  el,  melyen  egyedül  lehet  jö- 
vője. Mi  szükség  is  két  nemzeti  színházra? 
Bár  egyik  tudna  megfelelni  feladatának.  Oly 
számosak-e  nálunk  a  drámai  magasabb  nemek 
költői  és  színészei,  hogy  nem  fémek  meg  egy 
házban  ?  Oly  nagy-e  a  közönség,  hogy  egy 
második  főszinházra  is  szüksége  van?  Oly 
gazdag-e  a  közönség,  hogy  két  színházat  do- 
tálhasson ?    Vajon    nem   azt   óhajtotta-e   évek 

Óta  minden  józan  kritikus,  hogy  lassanként 
szoruljanak  le  a  nemzeti  színpadtól  a  drámai 
alsóbb  nemek  s  mint  főszinház  egészen  csak 
a  főnemeknek  szentelje  erejét  ?  S  mi  különös ! 
Midőn  egy  Népszínház  áll  elő,  Nemzeti  Szín- 
házzá akarjuk  alakítani,  s  midőn  némi  bal- 
kísérlet után  saját  kerékvágásába  zökken, 
fennen  hibáztatjuk.  Valóban  a  Népszínház 
emez  örvendetes  fordulata  néhány  journalis- 
tának  tetszett  legkevésbbé.  Előbb  sajnálták, 
hogy  elejti  az  úgynevezett  dráma  ügyét,  azután 
abban  nyugodtak  meg,  hogy  ez  csak  átmeneti 
állapot  s  ha  a  színház  megerősödik  anyagilag. 
Újra  áttér  a  jó  útra  s  a  Nemzeti  Színház  ver- 
senytársa lesz.  Mindamellett  az  állítólagos  át- 
meneti korszak  operettéi,  bohózatai  annyira 
megnyerték  tetszésöket,  hogy  közülök  néme- 
lyek az  Ördög  pilulái-ért  Bécsbe  is  felrán- 
dultak. A  Népszínház  szembe  állítása  a  Nem- 
zeti Színházzal  később  sem  szűnt  meg ;  törik- 
szakad ;  így  is  úgy  is  meg  kellett  lenni  a  pár- 
huzamnak, nemcsak  véleményekben,  hanem 
tényekben  is.  Tavaly  néhány  író  kérvényt  vitt 
fel  Bécsbe  a  Nemzeti  Színház  választmánya  és 
igazgatója  ellen  ;  az  idén  sem  maradhatott  el  a 
bécsi  út,  néhány  írónak  fel  kellett  oda  rán- 
dulni, hogy  a  Budai  Népszínház  igazgatójának 
mintegy  diadalmenetét  képezze. 


II. 


Azonban  ez  örvendetes  fordulat  bajt  is  idé- 
zett elő,  még  pedig  két  oly  főbajt,  melyeket 
az  a  képzelt  és  dicsőített  verseny  a  Nemzeti 
Szinházzal  még  inkább  kiemel.  Egyik  az,  hogy 
a  Népszínház  semminemű  lendületet  nem  adott 
a  drámai  alsóbb  nemek  eredeti  irodalmának; 
másik  az,  hogy  néha  nagyon  is  könnyelműen 
lábbal  tapod  minden  ízlést  és  erkölcsöt.  Ez 
utóbbin  sokkal  könnyebb  segíteni,  mint  az 
elsőn.  Az  a  körülmény,  hogy  három  év  alatt 
a  Népszínház  eredeti  népszínművei,  bohózatai, 
kisebb  vígjátékai  közül  egy  sem  tett  némi 
figyelemre  méltó  hatást,  igen  rossz  jelenség. 
Úgy  látszik,  a  Népszínháznak  még  nem  szü- 
lettek költői,  pedig  nélkülök  nem  fejlődhetik 
nemzeti  alapon,  s  üvegházi  növény  marad. 
A  Népszínháznak  tulaj  donkép  eredetibbnek  a 
magyarabbnak  kellene  lenni  a  nemzetinél, 
mert  a  nép  mindig  állandóbb  és  sajátsá- 
gosb  ízlésű,  mint  a  szorosabb  értelemben  vett 
nemzet,  mely  több  oldalú  míveltségénél  fogva 
inkább    ki    van   téve   az  ízlés  hullámzatának. 

E  mellett  egy  Népszínház  jórészt  nemcsak  a 
a  hazai  népélet,  hanem  a  speciális  fővárosi 
élet  viszonyaiból  szívja  éltető  nedvét.  Közön- 
sége kedveli  a  mindennapi  élet  komikumát, 
mely  őt  közelről  érdekli;  oly  viszonyok  költői 
feldolgozását,  melyeket  átélt,  tapasztalt ;  egy 
jó  tréfát,  mely  talán  holnap  vele  is  megtörtén- 
hetik, egy  találó  dalt,  melyet  eltanulva  hol- 
nap műhelyében  elmormolhasson.  S  mit  talá- 
lunk Népszínházunkban  ?  A  franczia  operettek, 
vaudevillek  és  bluettek  majdnem  kizárólagos 
uralmát.  Hol  vannak  a  vidéki  és  fővárosi  élet 
rajzai?  Hol  egyetlen  eredeti  komikai  alak, 
mel  a  nép  kedvenczévé  válhatnék,  mint  a  nép 
szellem  hű  kifejezése  ?  Sehol.  Mind  ezt  nem 
vádkép  mondom.  Tudom,  hogy  senkinek  sem 
áll  hatalmában  költőket  teremteni;  az  sem 
ismeretlen  előttem,  hogy  drámaíróink  megve- 
tik a  drámai  alsóbb  nemeket,  még  akkor  is, 
ha  több  tehetségök  van  reá,  mint  a  felsőb- 
bekre; Pest  vegyes  lakossága  nem  csekély 
akadály  egy  önálló  népszínház  fejlődési  folya- 
mában ;  aztán  elvégre  a  budai  népszínház  még 
fiatal  intézet;  mennyit  küzdött  Nemzeti  Szín- 
házunk is,  míg  néhány  drámaíróra  tett  szert 
s  az  eredeti  drámairodalomnak  némi  lendüle- 
tet adhatott.  Igaz,  várnunk  és  rémélnünk  kell, 
de  egyszersmind  szólanunk  a  dologról  és  foly- 
vást szemünk  előtt  tartani  a  czélt,  melyet 
elébb-utóbb  elérni  kellene.  A  kritikusnak  épen 

oly  kötelessége  részvétet  ébresztem  a  dráma- 
írókban a  drámai  alsóbb  nemek  iránt,  mint 
magának  a  népszínháznak  inkább  keresni  és 
becsülni  a  drámaírókat,  mint  eddig  teve.  Éven- 
ként legalább  egy  pár  kísérletet  minden  esetre 
lehetne  koczkáztatni.  Ott  áll  összegyűjtve  egy 
csoport  népmesénk ;  miért  ne  lehetne  valame- 
lyikből oly  látványos  színművet  szerkesztem, 
mely  sesth etikai  becsre  nézve  felülmúlja  az 
Ördög  pilulái  t.  A  vidéki  és  pesti  életnek 
egy  pár  oly  jellemző  sajátsága  van,  mely  kivált 
alsóbb  komikumra  igen  alkalmas,  hozzá  kell 
nyúlni,  ha  ma  nem  sikerül,  sikerül  holnap. 
Van  egy  pár  régibb,  nem  épen  értéktelen 
bohózatunk,  például  a  Garaboncziás  diák;  ár- 
tana-e, ha  valaki  újra  átdolgozná  ?  E  mellett 
hány  oly  franczia  vaudevillet,  bluettet  olvas- 
hatni, melyekből  az  alapeszmét  s  egy-két  helye- 
zetet  átvéve  egészen  új,  a  magyar  és  pesti  vi- 
szonyokhoz alkalmazott  műveket  lehetne  írni. 
Hát  a  zeneszerzők  mit  vétettek  ?  Aránylag 
sok  magyar  zeneszerzemény  jelen  meg  éven- 
ként Rózsavölgyinél.  Nem  lehetne-e  a  jobba- 
kat hol  ide,  hol  oda  beszőni  ?  Népdalaink 
gyűjteménye  nem  válhatnék-e  a  Népszínház 
valódi  kincsbányájává  ?  S  hogyan  van  az, 
hogy  a  magyar  operetté  sehogy  sem  találja 
meg  útját  a  népszínházhoz  ? 

A  mi  a  másik  főbajt  illeti,   ezen   segíteni 
magától  a  színháztól  függ,  s  ideje  is,  hogy  se- 

gítsen.  Nem  a,  pietista,  sem  a  szalonember 
szempontjából  indulok  ki,  s  jól  tudom,  hogy 
az  alsóbb  komikumnak  sesthetikai  kiváltság- 
levele van  a  nagyon  is  illedelmes  és  kényes 
ízlés  követelései  ellen.  De  jegyezzük  meg  jól, 
hogy  a  kiváltságlevél  az  sesthetikai  érzésen 
alapszik  s  nincs  semmi  köze  azon  speculátió- 
val,  nniely  a  nemtelen  hajlamok  hevületeinek 
hízeleg  s  pusztán  csak  az  érzékiséget  csiklan- 
doztatja.  Egy  valódi  komikai  jelenetnek  sokat 
megbocsáthatni,  ha  valamiben  áthágja  is  az 
illedelmet,  de  a  mi  az  sesthetikai  gyönyörrel 
kapcsolatban  sincs,  annak  épenséggel  semmit, 
íme  példa  rá  Dananan  apó  és  fia  utazása  a 
népszínháznak  e  már  régi  darabja,  de  a  me- 
lyet most  először  néztem  meg  figyelemmel. 
Maga  a  mű  ellen  nem  szólok;  elég  kedves  zenéje 
van ;  cselekvénye,  kidolgozása  több  és  mulat- 
tatóbb lehetne,  de  így  is  megjár.  E  mellett  a 
színészek  épen  nem  játszottak  rosszul,  dicsér- 
nem kell  az  élénk,  sebes  és  összevágó  elő- 
adást, mely  a  magyar  színészetben  nem  min- 
dennapi jelenség.  Igaz,  hogy  e  darabot  már 
szokszor  adták  s  ennyi  próba  után  akaratlanul 
is  összevágó  játszáshoz  kell  szokniok.  De  az 
reám  nézve  mindegy  s  nem  csorbíthatja  mél- 
tány latomat.  Azonban  mirevaló  a  mű  végén  az 
a  nyomorúságos  cancantáncz?  Tulaj  donkép 
nem  is  tartozik  a  darabhoz  ;  nem  hiszem,  hogy 
az    eredetiben    ezzel    végződjék,    alkalmasint 

csak  későbbi  találmány.  E  tánczot  Paris  egyet- 
len színházában  sem  járják,  csak  oly  nem 
épen  jó  hírben  álló  mulatóhelyeken,  minő  a 
Mabille  és  Jardin  d'Hiver,  de  itt  is  ott  áll  a 
tánczolók  körül  egy  pár  sergeant,  kik  rendre- 
utasítják az  illetlenkedőket.  S  nekünk  ezt  a 
színházban  kell  látnunk  s  nálunk  még  talál- 
koznak hírlapírók,  kik  védelmök  alá  veszik. 
Nincs  kedvem  erkölcsi  prédikácziót  tartani ; 
azt  hiszem,  hogy  a  közönség  inkább  csak  kí- 
váncsiságból s  egy  kis  vásoltságból  lel  benne 
gyönyört,  de  azonban,  bizonyára  csekély  az 
erkölcsi  érzék,  kik  erre  neki  alkalmat  adnak 
és  ajánlgatják. 


III. 


Corradini  féllábú  tánczos  vendégszereplése 
szintén  csak  azt  bizonyítja,  hogy  a  Budai  Nép- 
színház néha  épen  oly  keveset  gondol  erkölcsi 
mint  sestethikai  érzésünkkel.  S  mindezt  ugyan- 
egy este,  kissé  mégis  sok.  Részemről  csak 
azért  néztem  végig  Corradini  tánczát,  mert 
írnom  kellett  róla,  de  örömest  oda  hagytam 
volna  a  színházat,  ha  mindjárt  kimenti  díjat 
kellett  volna  is  ítzetni.  Minő  gondolat  egy 
sánta,  egy  béna  ember  tánczától  remélni 
sesthetikai  gyönyört !  Megteremtheti-e  a  moz- 
dulatok plasticitását,  könnyűséget,  az  öröm,  jó- 
kedv, vágy  és  szenvedély  kifejezésének  azt  a 
báját,  melyet  egy  szép  táncz  elővarázsol  ? 
Teljes  lehetetlen.  Már  megjelenésének  le  kell 
hangolnia  a  kedélyt  s  a  nézők  csak  kíváncsi- 
ságot, csak  sajnálkozást  érezhetnek  és  egyebet 
semmit.  Mi  köze  e  kínzó  curiosumnak  az 
sesthetikával  ?  E  mellett  minden  érzőbb  em- 
ber nem  fog-e  magában  vádat  érezni,  hogy 
elég  kegyetlen  egy  béna  kínlódásain  mulatni, 
mert  ha  még  nem  is  kínlódik,   képzeletünkre 

azt  a  hatást  teszi.  Valami  kellemetlen  érzés 
lepi  meg  az  embert,  melytől  menekülni  kíván 
s  még  jó,  ha  csak  ez,  mert  ha  kíváncsi- 
sága gyönyört  lel  az  ilynemű  látványban,  az 
annak  a  jele,  hogy  sesthetikai  érzéke  eltom- 
pult s  lassanként  egy  ember  kivégzését  is  az 
izgalom  gyönyörével  nézné  végig.  A  féllábú 
tánczművészet  e  divata  és  kedvelése  az  ízlés 
némi  hanyatlására  mutat.  Semmi  sem  árt  in- 
kább a  művészetnek,  mint  az,  midőn  a  dur- 
vulni kezdő  ízlés  sesthetikai  gyönyör  helyett 
oly  izgalmakhoz  szokik,  melyek  inkább  ide- 
geire hatnak,  mint  kedélyére.  A  görög  színésze- 
tet a  gladiátorok  játéka  buktatta  meg ;  a  ki  a 
római  circus  látványaiban  gyönyört  talált, 
többé  nem  indíthatnák  meg  Sophokles  tragé- 
diái. Vajon  az  összemarczangolt  rabszolgák 
kínlódása  nem  hasonlít-e  egy  kissé  egy  szegény 
béna  tánczához  ?  Reám  legalább  ilynemű  be- 
nyomást tett.  Azért,  úgy  hiszem,  fölmentenek 
olvasóim  az  alól,  hogy  Corradini  tánczának 
részletesebb  rajzát  adjam.  De  én  s  velem  együtt 
alkalmasint  többen,  nem  menthetjük  fel  a 
budai  színházat  az  erkölcs  és  ízlés  olynemű 
követelései  alól,  melyek  valóban  a  szerényeb- 
bek közé  tartoznak. 


EGYIK  SÍR,  MÁSIK  NEVET. 

Szinmű  4  felvonásban.    írták  Dumanoir  és  Keraniou,  .ordí- 
totta Radnotfáy  Sámuel.  Előadatott  a  Nemzeti  Színházban 
1864  augusztus  8-án. 


E  mű  nem  ma  került  először  színpadra,  egy- 
párszor már  adták  s  a  közönség  elég  jól  fo- 
gadta. Én  ma  láttam  először,  unalom  nélkül 
néztem  végig,  sőt  jól  mulattam ;  oly  jól,  mint 
akármely  társaságban,  hol  tisztességes  embe- 
rek mulatnak,  élénken,  helyenként  szellem- 
dúsán,  beszélgetnek  a  napi  eseményekről,  s 
egy-egy  találó  reflexióval,  egy-egy  sikerült 
élczczel  fűszerezik  társalgásukat.  Ki  unatkoznék 
ilyenkor?  Hanem  az  is  igaz,  hogy  az  ember 
minden  erősb  benyomás  nélkül  tér  haza,  s 
midőn  másnap  fölkel,  csak  arra  emlékszik, 
hogy  tegnap  itt  s  itt  volt,  elég  jól  mulatott  és 
egyébre  semmire. 

Valóban  sok  franczia  újabb  szinmű  hatása 
ilynemű.  Semminemű  ügyesség,  találékonyság, 
mesterkedés  nem  pótolhat  bizonyos  varázst, 
V  költészet    varázsát,   mely   még   némely  na- 

gyon  hibás   művekben  is  ellenállhatatlan   hat 
lelkünkre. 

A  Hugó  és  Dumas-féle  romanticismus  szilaj, 
féktelen,  de  mégis  költői  s  néha  megrázó  vagy 
legalább  megdöbbentő  teremtményeit,  önmér- 
séklő,  csendes,  szelíd,  mondhatnám  közönyös 
szinművek  váltották  föl  a  franczia  szinpadon. 
Nem  találkozunk  többé  nagy  szenvedélylyel, 
vagy  a  nagy  szenvedély  aífectatiójával ;  a 
phantasia  nagy  tévedései  eltűntek,  de  magát 
a  phantasiát  is  hiába  keresed;  nem  panasz- 
kodhatni többé  a  bonyolult,  megriadt  cselek- 
vényen, mely  szinpadi  csínyekkel  vadászsza 
a  hatást,  azonban  a  dráma  nem  akar  már 
több  lenni,  mint  egy  hosszú  beszély;  regényi 
tárgyakat  és  motívumokat  vesz  föl  s  keveset 
gondol  a  dráma  formájával.  A  történelem  nagy 
tényei,  alakjai  többé  senkit  sem  lelkesítenek, 
a  dráma  múzsája  csak  a  jelenben  él,  utczai 
pletykákkal  táplálkozik,  mint  egy  grisette, 
vagy  nagy  szalonfecsegésbe  merül,  mint  egy 
unatkozó  úrhölgy.  A  költők  írtóznak  a  nagy  fel- 
indulástól, nem  keresik  az  erősebb  összeütkö- 
zést, a  mélyebb  tragikumot,  ha  mindjárt  kétes 
úton,  groteszkkel  vegyítve  dissonans  benyomást 
hagyva  is  hátra,  mint  azelőtt  husz-huszonöt  év- 
vel ;  megelégszenek  a  mindennapi  élet  szen- 
vedéseivel és  gondjaival,  oly  bukással,  melyet 
elviselhet  az  ember,  oly  diadallal,  melynek 
nem  mindig  örülhetni.   A   szenvedély   nyelve 

kiveszett  a  franczia  színpadokról;  helyét  szel- 
lemdús vagy  elmés  társalgás  foglalta  el  vagy 
épen  közönséges  fecsegés,  az  idealismus  realis- 
mussá  változott  át,  vagy  a  mi  megmaradt, 
nincsenek  nagy  eszméi;  elszokott  vagy  fél  a 
lelkestiléstől,  nehogy  nevetségessé   váljék. 

A  franczia  dráma  ez  újabb  irányának,  bár 
különböző  oldalról,  a  fiatal  Dumas  és  Feuillet 
a  képviselői.  Mindkettő  tehetséges  ember,  de 
az  a  drámai  génre,  melyet  mívelnek,  nem  nagy 
értékű*  A  fiatal  Dumas  vastag  realista  és  cy- 
nikus,  ki  egyébiránt  néha  szeret  az  erkölcscsel 
kaczérkodni.  Büszkesége,  hogy  a  valódi  életet 
másolja  és  fölmenti  magát  a  phantasia,  találé- 
konyság és  gondolkodás  terhétől.  Azt  hiszem, 
nincs  is  elég  ereje  hozzá.  Kikap  valamit  a 
mindennapi  életből,  a  jnit  látott,  hallott,  ta- 
pasztalt, rendesen  holmi  botrányt,  s  leírja 
szélesen  és  hosszan,  nem  viseltetik  alakjai 
iránt  benső  részvéttel,  másolói  szerepéhez  hí- 
ven közönyös  hozzájok;  cselekvényeit  ritkán 
emeli  eszmeiségig,  vagy  ha  igen,  az  nem  egyéb 
mint  paradoxon  ;  a  legtöbbször  egy  pár  adomái 
fordulat  minden  leleményessége,  bon-mot  az 
alapeszméje  s  holmi  cynikus  irónia  egész  böl- 
cseség^.  Ügyesen  és  elevenen  másolja  a  való 
életet,  tudniillik  az  úgynevezett  d^mi-monde 
titkait,  s  azt  hiszi,  hogy  az  mindenkit  úgy  ér- 
dekel, mint  őt;  nem  tartja  magát  erkölcsbiró- 
nak,  költőnek  sem ;  ő  csak  rajzol  fecseg  s  néha 

szellemdúsan,  egyébre  nincs  gondja;  lássa  a 
közönség,  mit  csinál,  Ítéljen;  óvakodik  érez- 
tetni meggyőződését,  világnézetét,  mely  talán 
nincs  is.  S  mégis  művei  drámai  szegénységök 
mellett  is,  nagy  részt  feltűnő  sikert  vívtak  ki 
a  párisi  színpadokon.  Rajzbeli  tehetségének, 
elmésségének  tulajdonítsuk-e  ezt,  vagy  tárgyai 
botrányos  újdonságának?  Ítéljék  el  a  franczia 
mtíbírák.  Annyi  igaz,  hogy  kevesb  specifikus 
drámai  tehetséggel  ritka  költő  vívott  ki  ily 
drámaírói  nagy  hírt. 

Feuillet  egészen  más  ember.  Távolról  sem 
oly  realista,  mint  a  fiatal  Dumas,  s  egészen 
más  körben  mozog,  azonban  idealismusa  nem 
fenszárnyaló.  Ö  is  őrizkedik  a  nagy  fel- 
indulástól, a  nagy  szenvedély  rajzától,  de 
gyöngéd  kedélye,  választékos,  finom  ízlése  jó 
hatást  tesznek  a  lélekre,  ha  nem  is  mélyet  és 
maradandót.  O  is  inkább  csak  a  mindennapi 
élettel  foglalkozik,  de  nem  a  demi-monde,  ha- 
nem a  valódi  salonélet  körében.  Nem  veti  meg 
úgy  a  phantasiát,  mint  Dumas,  vagy  jobban 
mondva  több  phantasiája  van,  de  sem  széles 
körű,  sem  erős.  A  romantikai  iskola  némi  ma- 
radványa még  meg  van  benne,  de  féktelensé- 
géből  semmi.  Annyira  önmérséklő,  illemes, 
választékos,  hogy  néha  mesterkélt  és  erőtlen. 
Csak  a  kecseshez,  az  érzelmeshez  van  érzéke ; 
erkölcsi  világnézetei  elég  józanok,  de  igen  ki- 
tünteti őket.  Költészetének  jó  oldalai   egyéb- 

iránt  beszélyeiben  és  regényeiben  tűnnek  ki, 
melyek  az  újabb  franczia  regényirodalomban 
kitűnő  helyet  foglalnak  el :  drámáiban  nagy- 
részt árnyoldalait  látjuk,  mit  különösen  akkor 
vehetni  észre,  midőn  regényeit  és  beszél yeit 
dramatizálja.  Mily  különbség  a  dráma  és  a 
beszély  között !  Bár  sokban  különbözik  Dumas- 
tól,  de  abban  egyezik  vele,  hogy  a  világos  és 
biztos  expositióhoz  keveset  ért,  erősebb  drámai 
helyzeteket  nem  tud  teremteni,  formája  drámai 
szempontból  laza,  s  cselekvénye,  bár  érdeke- 
sen, de  vontatva  halad :  a  specifikus  drámai 
erő  épen  úgy  hiányzik  benne,  mint  Dumasban. 
Dumanoir  és  Keraniou  urak  e  drámája  a 
Feuillet  iskolájához  tartozik,  ha  ugyan  iskolá- 
nak lehet  nevezni  Feuillet  kisérleteit.  Nincs 
benne  semmi  botrányos.  Feuillet  jóakarattel- 
jes, gyöngéd  szellemének,  választékos  ízlésé- 
nek némi  halvány  visszfénye  sugárzik  rajta. 
Nem  bajlódik  heves  szenvedélylyel,  erős  össze- 
ütközéssel —  az  újabb  franczia  drámák  egészen 
oda  hagyták  e  tért  —  nincsenek  benne  hatá- 
sos, megrázó  helyzetek,  a  szenvedély  nyelvét 
sem  halljuk  sehol,  de  hallunk  élénk,  elmés  tár- 
salgást, láttunk  egy  pár  érdekes  jelenetet  és 
fordulatot  s  némi  könnyed  kellemet,  mely  az 
egészen  átvonul.  Egyébiránt  alapeszméje  nem 
annyira  meglett  embernek,  mint  növendék 
leánynak  vagy  ifjúnak  való.  Az  van  benne 
kifejezve,  hogy  ne  higyjűnk  a  kűlszínnek,  nem 

az  a  nő  szereti  férjét  igazán,  ki  csak  ruhával 
és  bánatos  arczczal  gyászolja,  hanem  az,  ki 
szívével,  s  ha  kell,  önfeláldozásában  moso- 
lyogni is  tud.  Ennyiért  kár  volt  drámát  írni 
s  kivált  oly  gyönge  alapon,  mint  Rey  Jeanette 
története. 

Két  Jeanette  áll  előttünk,  Rey  és  Vanneau 
Jeanette.  Emez  gyászolja,  siratja  férjét,  de 
örömest  férjhez  menne,  sőt  gyásza,  nagy  bá- 
natja  tulajdonkép  nem  egyéb,  mint  kaczérság. 
Nem  tudjuk  ugyan  a  kire  számít,  de  csak  akad 
valaki,  a  mint  hogy  akad  is  mindjárt  az  első 
felvonásban,  Borel  Móricz  orvos  és  törzstiszt, 
ki  épen  Algirből  jő  haza,  s  kivel  a  fiatal  öz- 
vegynek még  lyánykorában  némi  viszonya 
volt.  Hát  a  másik  Jeanette  ?  Ez  épen  nem 
gyászolja  Algírban  elesett  ezredes  férjét,  min- 
dig nevet  s  férje  testvérével,  Laurence  kis- 
asszonynyal, minden  mulatságban  részt  vesz  s 
kivált  a  bálban  majd  halálra  tánczoljamagát. 
Vajon  miért  teszi  mindezt  ?  Bizonyára  se  ki- 
találni, se  megérteni  nem  fogja  az  olvasó. 
Kissé  kivételes  helyzete  van,  de  a  melyet  a 
szerzők  minden  mesterkedések  mellett  sem 
indokoltak  eléggé.  A  nevető  Jeanette  férjének 
tudniillik  egy  vak  és  idegességben  szenvedő 
anyja  van,  ki  előtt  titkolja  fia  halálát,  minden 
héten  költött  leveleket  olvas  föl  neki  fiától. 
Tehát  Jeanette  azért  nem  gyászol,  azért  nevet, 
jár  a  bálba,    s   veszi   magára    az    egész   világ 

rágalmát.  Ez  mind  jó,  csak  az  a  kis  baj  van, 
melyet  akármely  növendéklyány  vagy  ifja 
kritikája  is  észrevesz,  hogy  mi  szükség  a  Rey 
Jeanettnek  vak  napa  előtt  nem  gyász,  hanem 
világos  színű  ruhát  fölvenni ;  mi  szűk  ég  napa 
körén  kivül  is  vígnak  lennie  s  annyira  bálozni 
csak  azért,  hogy  napa  fia  halálát  meg  ne  tttdja, 
melyet  az  egész  világ  tud  ?  Vajon  nem  jobb 
volna-e  otthon  ülni,  nehogy  valaki  idegen  lá- 
togassa meg  az  öreget,  s  beszédközben  kipat- 
tanjon a  titok  ?  Szóval  a  szükség  vagy  is  szű- 
kölködés nem  a  viszonyokban  rejlik,  hanem 
az  írók  leleményességében.  Nem  tudták  to- 
vább szőni  drámájokat,  azért  volt  szükségök 
Rey  Jeanette  vígságára,  bálozására  a  házon 
kívül  is.  Ugyanis  Borel  orvos  úr,  meghallván 
az  ő  elesett  kedves  ezredese  nejének  bálozá- 
sát,  szörnyen  megbotránkozik,  hamar  belé  esik 
a  másik  Jeanette  hálójába  s  nem  akar  sem- 
mit tudni  ezredese  végső  óhajtásáról,  hogy 
tudniillik  vegye  nőül  testvérét  Laurence-ot  s 
legyen  védje  családjának.  Azonban  látogatása 
alkalmával  történetesen  tanuja  lesz  Rey  Jea- 
nette vígsága  és  bálozása  okának,  látja,  ho- 
gyan titkolják  az  anya  előtt  fia  halálát,  ho- 
gyan olvasnak  neki  a  levegőből  Algírban  kelt 
leveleket.  A  hályog  leesik  szeméről,  tisztelni 
kezdi  e  nevetve  gyászoló  nőket,  örömest  el- 
venné Laurence-ot,  de  már  minden  késő,  mert 
a  másik   Jeanettenek,   a    gyászoló   özvegynek 

szavát  adta.  A  bús  Jeanette  sietteti  is  a  házas- 
ságot; szerencsére  férje  halálát  nem  tudja  hi- 
telesen bebizonyítani,  sőt  a  mint  Bidaut  jegyző 
úrtól  halljuk,  az  meg  sem  halt,  csak  a  hajó 
sülyedt  el,  melyen  elvitorlázott,  de  nem  egy- 
szersmind O  is.  Borel  föl  van  mentve  szava 
alól.  Ha  már  az  egyik  holtnak  vett  férj  meg- 
került, miért  ne  kerülne  meg  a  másik  is  ?  Rey 
ezredes  csakugyan  levelet  ír,  hogy  hála  Isten- 
nek kiszabadult  az  arabok  fogságából  s  mint 
tábornok  tér  haza.  Képzelhetni  az  anya  nő  és 
testvér  örömét.  Borel  eljegyzi  Laurenee-ot  s  a 
dráma  azzal  végződik,  hogy  Rey  Jeanette  be- 
lépő férje  karjaiba  omlik,  ki  az  egész  darab- 
ban most  jelenik  meg  először,  de  nem  hall- 
hatjuk szavát,  mert  a  függöny  hirtelen  legördül. 
Istenem,  ha  csak  ennyi  baj  és  ily  szenvedés 
volna  az  életben,  ha  az  emberi  tettek  szigorú 
nemezisét  ily  jóakaratú  véletlen  váltaná  föl  ? 
Istenem,  ha  ily  drámai  rajz  mélyebben  fel 
tudná  indítani  a  szívet,  mi  könnyű  volna  köl- 
tőkké válnunk !  De  nem  panaszolok,  a  darab 
teljességgel  nem  unalmas,  ügyesen  van  írva, 
elég  jól  mulattam,  oly  jól,  mint  akármely 
theaestélyben,  hol  sok  mindent  kellemesen 
összefecseg  az  ember ;  igaz,  reggel  midőn  írni 
akartam  róla,  alig  emlékeztem  már  reá  s  épeh 
nem  merném  részletesen  megbírálni.  Mindegy : 
nem  unatkoztam,  s  várjunk-e  többet  a  franczia 
drámairodalom  újabb  irányától  ? 


A  CSAPODÁR. 

Vígjáték    3    felvonásban.    Irta   Sardou   Viktor.    Fordították 

Bérezik  Árpád   és    Fésűs   György.    Előadatott   a   Nemzeti 

Szinházban  1864  szeptember  i6-án. 


Majd  minden  újabb  franczia  dráma  csak  azt  az 
állításunkat  igazolja,  melyet  a  minap  mondot- 
tunk, tudniillik,  hogy  a  franczia  újabb  drámai 
iskola  kevesebbet  ér  elődénél.  Hugó  Victor, 
Dumas  Sándor,  Seribe  Jenő  helyét  Feuillet, 
ifjú  Dumas  és  Sardou  foglaltak  el.  Minő  kü- 
lönbség nem  csak  a  tehetséget,  de  a  szellemet 
és  drámai  stílt  illetőleg  is.  Hányszor  gúnyol- 
ták Seribet,  hogy  a  bourgeoisie  költője,  de  vajon 
szebb  helyzet-e  a  demi-monde  költőjének  lenni  ? 
Szemére  hányták  a  magasb  idealismus  hiányát, 
de  vajon  lehet-e  czinizmussal  vádolni,  mint 
utódait,  s  gyakorlati  józan  esze  nem  többet 
ér-e  az  újabb  költők  paradoxonainál  ?  Seribe 
leleményességét  mindenki  elismerte,  azonban 
a  jellemrajzot  s  a  mélyebb  indokolást  senki 
sem  tartotta  erős  oldalának.  Igaz,  de  melyik 
újabb  franczia  vígjátékíró  az,  ki  leleményes- 
sége   hiányát    csak    valamennyire    is    fedezni 


A   CSAPODÁR.  137 

tudja  jellemrajzai  erejével  ?  ím  itt  van  Sar- 
dou,  ki  meglehetős  hírre  kapott,  nálunk  talán 
még  inkább,  mint  Francziaországban.  Jellem- 
rajzai távolról  sem  állják  ki  a  versenyt  a 
Scribe-éivel ;  legjobb  művében,  a  Jó  barátok- 
ban  is  inkább  csak  a  genreképi  alakok,  s  mel- 
lék személyei  sikerültebbek.  Leleménye  is  ily- 
nemű. Egy  egész  cselekvénynek  soha  sem  ura, 
de  vannak  jó  ötletei,  és  egy-két  helyzetet  sze- 
rencsésen megalkot.  Inkább  víg  jelenetek,  mint 
vígjáték  költője.  Ilyesmit  tapasztalunk  jellem- 
rajzaiban is.  Egy-egy  jellemző  vonást  találóan 
kiemel,  de  a  mint  a  cselekvény  fordulópont- 
hoz ér,  főbb  alakjai  rendesen  belé  bicsaklanak. 
Azonban  legnagyobb  baj,  hogy  a  specifikus 
drámai  formát  ő  is  épen  úgy  el  hanyagolj  r.. 
mint  társai.  Világos  expositióval  felkölteni 
a  várakozást,  a  jól  előkészített  cselek  vény 
gyors,  de  könnyen  felfogható  bonyodalmával 
folyvást  ébren  tartani  a  nézőket,  nem  áll  ha- 
talmában. Expositiói  nehézkesek,  bonyodalma 
egyenetlen :  hol  lassú,  hol  sebes,  de  kissé  ho- 
mályos s  gyakran  erőltetett.  Vannak  szükség- 
telen személyei,  kikkel  kezd  valamit,  de  nem 
tud  végezni.  Cselek  vénye  vagy  elnyújtott  vagy 
túlterhelt;  sokat  markol,  keveset  szorít,  s  a 
mit  megszorított  is,  úgy  kizsákmányolja,  hogy 
fele  is  elég  lenne. 

Sardou  ez  új  művét  leleményben   majdnem 
szegénynek  mondhatni.  Egy  férfi,  ki  megunja 

a  boldog  házas  életet  és  csapó dárkodni  óhajt, 
s  kifáradva  egy  ostoba  kalandban,  ójra  vissza- 
tér nejéhez,  ki  épen  azért  vonult  falura,  s  kezd 
kaczérkodni  udvarlójával,  hogy  férjét  vissza- 
édesítse, meglehetősen  elkoptatott  gondolat. 
Azonban  Sardoti  új  formában,  új  fordulattal 
akarta  feldolgozni.  A  kalandozó  férjet  nejének 
egyik  rokona,  kit  ez  a  vasúton  bizonyos  olasz 
nő  komornájának  néz,  az  olasz  nő  helyett  nejé- 
hez viszi  légyottra,  hogy  ott  megvárassa,  ki- 
éheztesse, átfázassa,  kellemetlenségekbe  bonyo- 
lítsa, szóval  megtérítse.  Ez  magában  nem  rossz, 
de  rosszak  az  eszközök,  melyeket  e  czélra 
használ  s  tulajdonkép  ebben  rejlik  a  mű  lele- 
ményességének szegénysége.  Egyik  laptársunk 
sajnálkozik,  hogy  Sardou,  e  kiválóan  nemes 
és  komoly  emelkedettségű  költő  —  úgy  hisz- 
szük  ilyesmit  maga  Sardou  sem  igényel  magá- 
nak —  belé  dobta  magát  a  bohózat  harlekin 
ruhás  karjaiba.  Bár  dobta  volna  az  Isten  adta, 
oly  kevéssé  vált  volna  szégyenére,  mint  Sha- 
kespearenek  vagy  Moliérenek.  Csak  írt  volna 
jó  bohózatot,  hanem  épen  az  a  baj,  hogy  egész- 
ben véve  épen  oly  gyönge  bohózatot  írt,  mint 
vígjátékot,  azaz  sem  egyiket  sem  másikat.  Tár- 
gyából, úgy  a  hogy  felfogta,  lehetett  volna 
ögy  igö^  mulatságos  egy  felvonásos  farce-ot 
írni,  e  helyett  három  felvonásos  vígjátékra 
törekedett,  á  czélt  jól  kigondolta,  de  lelemé- 
nye cserben  hagyta  az  eszközök   megtalálása- 

b'an,  azért  kipked-kapkod,  s  ez  a  minden  biz- 
tosság nélküli  kézzel-lábbal  dolgozás  művének 
valószinűtlenségeit,  lélektani  botlásait  még  ki- 
rivóbbakká  teszi.  A  valódi  leleményesség  nem 
abban  áll,  hogy  a  száraz  értelemmel  bonyo- 
dalmat combináljunk,  hanem  hogy  képzelődé- 
siinkkel  képzelődésre  hatva,  a  czélt  hozzávaló 
eszközzel  szolgáljuk  s  ez  eszközöket  mintegy 
önkénytelen  leljük  meg.  Sardou  tudta  mit  akar, 
de  nem  tudta,  hogyan  akarja;  értelme  látta  a 
czélt,  a  képzelmében  nem  tudott  megszületni 
a  cselekvény  és  jellemrajz  ikre.  Nem  várt 
utána,  vagy  talán  hiába  is  várt  volna.  Törik- 
szakad,  helyzeteket  g  hozzá  személyeket  com- 
binált;  akadt  egy  pár  jó  ötlete  is;  egy  csoport 
szellemdús  vagy  legalább  szellemdúsnak  látszó 
reflexió,  mint  mindig,  úgy  most  is  szolgálatára 
állott. 

Nincs  kedvünk  e  mű  cselekvényét  és  jel- 
lemrajzát elemezni.  Fogyatkozásai  oly  szembe- 
ötlők, hogy  akárki  észreveheti.  Sokkal  örÖ- 
mestebb  foglalkozunk  azzal,  mi  az  újabb  fran- 
czia  vígjátékok  sajátságosb  betegsége,  s  mely 
már  a  miénkre  is  elragadt.  A  kritikus  is  ked- 
veli, mint  az  orvog,  az  érdekes  betegségeket,  a 
szép  sebeket,  bár  nem  oly  nyegle,  hogy  meg- 
gy ógyításukr  a  vállalkozzék. 

Az  újabb  franczia  vígjátékban  gyakori  eset, 
hogy  komikai  főszemély  kigyógyul  hibájából 
és  bűnéből.  Tulajdonkép  ez   a  komikai  össze- 

Ütközés,  a  küzdelem  végczélja.  Néha  mintha 
alapeszmében  gyermekbeszélkéket  hallanánk, 
hol  a  hazug  Feriből  s  a  nyúlánk  Jánoskából 
derék  fiuk  válnak,  miután  pórul  jártak,  vagy 
a  mama  és  tanító  bácsi  megbüntették  őket.  Ez 
a  gyógyítási  düh  a  mi  vígjátékíróinkat  is  meg- 
szállotta. A  múlt  héten  a  pályavígjátékok  majd 
mind  ilyenek  voltak.  Nem  mondjuk,  hogy  az 
ily  conceptióból  nem  válhatik  jó  vígjáték,  de 
azt  állítjuk,  hogy  a  komikumnak  rendesen 
csak  könnyedébb  nemét  képezhetik.  Bezzeg 
Moliére  és  Seribe  nem  gyógyítgatták  komikai 
főbb  személyeiket,  megelégedtek  r.zzal,  hogy 
megbuktatták  és  csuíFá  tették. 

Valóban,  a  rögzött  hibának,  komikai  erősebb 
szenvedélynek  nem  természete,  hogy  átváltoz- 
zék, ha  az  emberekkel  és  viszonyokkal  össze- 
ütközik ;  sőt  ellenkezőleg  még  rögzöttebb,  heve- 
sebb lesz,  s  mikor  pórul  jár  sem  hiszi  el,  hogy 
nevetséges  volt,  legfeljebb  csak  azt,  hogy  ki- 
játszották, most  az  egyszer  tévedett,  de  más- 
kor nem  fog.  Rosszul  fognók  fel  a  komikai 
főszemély  drámaiasságát,  ha  azt  hinnők,  hogy 
szükségeskép  át  kell  változnia.  Ez  egy  bizo- 
nyos tekintetben  inkább  illik  a  tragikai  hősre, 
kit  szenvedélye  mind  inkább  ragad  ballépés- 
ről-ballépésre,  míg  végre  a  csak  nagyravágyó 
Macbethből  gyilkos  és  bitorló  lesz.  A  komikíii 
hős  inkább  állandó  jellem,  mint  a  tragikai,  de 
abban  mindenik   egyezik,   hogy  nem   annyira 


A   CSAPODÁR.  141 

a  gyógyulás,  hanem  inkább  a  bukás  felé  siet- 
nek. A  kigyógyítást  vígjátékban  leginkább 
ifjaknál  lehet  használni,  avagy  oly  hibánál 
vagy  szenvedélynél,  melynek  csak  küszöbén 
vagyunk  s  úgy  szólva  most  kezdünk  bele  esni. 
S  épen  az  a  baja  a  legtöbb  gyógyító  vígjáték- 
nak, hogy  rögzöttnek  festi  a  hibát,  erősnek  a 
szenvedélyt,  s  mégis  nagyon  könnyen  és  hirte- 
len gyógyít.  Azt  értjük,  hogy  Shakespearenál 
jó  indulatú,  s  csak  elkényeztetett  makranczos 
hölgyet  a  szerelem  fokozatosan  meggyógyítja ; 
de  azt  teljességgel  nem  értjük,  hogyan  térhet 
meg  Sardounál,  egy  kis  éhezés  és  átfázás  után 
egy  oly  csapodár  férj,  ki  neje  iránt  még  kül- 
sőleg sem  viseltetik  gyöngédséggel,  ki  már 
csaknem  roué  s  egy  alig  ismert  szép  hölgy 
után  mérföldeket  bekóborol. 

A  franczia  újabb  vígjáték  e  gyógyító  szen- 
vedélye egyébiránt  távolról  sem  oly  baj,  mint 
az,  hogy  a  drámai  szorosb  forma  iránti  érzék 
kezd  tompulni  a  franczia  drámaíróknál.  A  ne- 
hézkes expositió,  laza  szerkezet,  szükségtelen 
személyek,  hosszan  elnyújtott  okoskodások,  szó- 
val mindaz,  mi  Seribe  idejében  kivétel  volt, 
most  mindennapi  jelenség.  Mily  nehézkesen 
tud  exponálni  Sardou  is,  kinek  épen  élénkségét 
szokták  dicsérni.  Az  első  jeienetben  Fridolin 
és  két  kárpitos  áll  előttünk.  Ebből  megtudjuk, 
hogy  a  falusi  lakás  újra  bútoroztatott  s  így 
azt  is,  hogy  falun  vagyunk,  Champignac  nejé- 

nél,  ki  nem  rég  költözött  ide  Parisból.  Frido- 
lin  az  árjegyzék  utalványozásakor  szórakozott- 
ságból a  maga  neve  helyett  Constance  a  Cham- 
pignac  neje  nevét  írja  alá.  Ez  által  az  író  tud- 
tunkraadja, hogy  Fridolin  szereti  Constance-ot. 
A  kárpitosok  elmennek  és  többé  nem  térnek 
vissza.  Fridolin  magára  marad  s  elmondja, 
hogy  szereti  Constance-ot,  ki  aztán  betoppan 
és  rendelkezik  valamiről.  A  negyedik  jelenet- 
ben megérkezik  Camilla,  elmondja  utikaland- 
ját,  Constance  szin  én  elbeszéli,  hogy  a  mióta 
nem  látták  egymást,  mi  tortént,  hogy  férje 
elhanyagolja.  Camilla  okoskodik,  elmélkedik  s 
tanácsokat  ad  neki  Az  ötödik  jelenetben  bejő 
Champignac,  nem  tudva,  hogy  kalandozásában 
tulajdon  nyaralójába  érkezett;  elbeszéli  a  kö- 
zönségnek, s  Fridolinnak,  hogy  ő  minő  ember, 
mily  kalandja  volt;  Fridolint  hasonló  kalan- 
dokra bátorítja.  Ekkor  belép  Camilla,  kit  Cham- 
pignae  komornának  vél,  s  itt  aztán  valahára 
megkezdődik  a  cselekvény. 

Mennyi  az  ismétlés,  nyújtás,  s  mily  kevés 
a  biztosság,  világosság  ez  expositióban!  Egyik 
kerékvágásból  nehezen  zökken  a  másikba  és 
sehogy  sem  tud  megindulni.  Hát  vajon  bonyo- 
dalomban és  kifej  lésben  oly  tigyesek-e  a  mos- 
tani franezia  vígjátékírók,  mint  a  régiek?  Tá- 
volról sem.  Sardounak  épen  az  a  szokása, 
hogy  ha  a  bonyodalomban  egy-egy  jó  ötlete 
van,  mintha  nem  tudná  hasonló  jóval   tovább 

fűzni,  egész  az  unalomig  kizsákmányolja.  Példa 
rá  Camilla  szembekötősdije,  mely  elég  mulat- 
ságos jelenet,  de  minthogy  hosszúra  nyúlik, 
egészen  bele  lankadunk.  Hát  a  mű  kif ellése 
mennyire  el  van  nyújtva,  sőt  rontva.  Midőn 
Champignac  kiéhezik,  átfázik,  Riveroltól  meg- 
szalad, a  bonyodalom  legfőbb  fokát  érte  el,  s 
a  kifejlésnek  gyorsan  kellene  bekövetkezni. 
Azonbr.n  még  egy  egész  felvonást  kell  látnunk. 
A  szerző  még  itt  is  bonyolítani  akar,  de  mint- 
hogy nincs  mit,  csak  mesterkedik,  s  épen  úgy 
megrontja  cselekvénye,  mint  jó  kedvünk  folya- 
matosságát. Hátha  még  ide  veszszük  Fridolin 
szerelmét,  melyet  a  költő  sehogy  sem  tudott  a 
mű  organismusába  olvasztani ;  Constance-ot,  ki 
henye  jelenetei  miatt  sehogy  se  tudja  érde- 
kelni a  közönséget !  Vajon  nincs-e  jogunk  állí- 
tani, hogy  a  franczia  vígjátékban  épen  az  kezd 
romlani,  mivel  eddig  a  francziák  minden  nem- 
zetet felülmultak,  a  forma  szabatossága,  a 
technika  virtuozitása.  Épen  azért  teljességgel 
nem  ajánlhatjuk  vigjátékíróinknak  ez  líj  isko- 
lát s  óhajtjuk,  hogy  a  régibb  franczia  vígjáték- 
írók művei  többször  kerüljenek  színpadra. 


A  FÖSVÉNY. 

Vígjáték  5  felvonásban.  Irta  Moliére,  fordította  Kazinczy  Gábor. 
Előadatott  a  Nemzeti  Színházban  1864  szeptember  23-án. 


I. 


Tartuffe  Öt  és  Dandin  György-öt  kivéve,  talán 
Moliére  egyetlen  vígjátékát  sem  vádolták  any- 
nyira  erkölcstelen  iránynyal,  mint  épen  a 
Fösvény-t.  Természetesen  nem  annyira  a  kö- 
zönség, mint  a  kritika,  leginkább  oly  kritiku- 
sok, kik  affectálták  az  erkölcsiséget,  vagy  ha 
mélyen  érzetek  is,  olynemű  elmélettel  ron- 
tották meg  izlésöket,  mely  szerint  a  költészet 
pusztán  csak  erkölcsi  prédikáczió.  Nem  tudjuk 
Rousseaut  hova  számítsuk:  az  aífectált  vagy 
őszinte  erkölcsbírák  közé,  de  annyi  bizonyos, 
hogy  e  nagy  író,  kinek,  mint  a  színpad  elv- 
beli  ellenségének,  kár  volt  színműveket  bí- 
rálni, aligha  hirdetett  nagyobb  előítéletet, 
mint  akkor,  midőn  Moliére  Fösvényét  erkölcs- 
telen vígjátékának  bélyegezte.  Nagy  bűn,  úgy- 
mond, a  fösvénység  éö  uzsoráskodás,   de  nem 


A   FÖSVÉNY.  145 

nagyobb-e  még  meglopni  az  atyát  s  oly  tiszte- 
letlenül bánni  vele,  mint  a  negyedik  felvonás 
ötödik  jelenetében.  Ezért  nem  haboz  kimondani, 
hogy  a  Fösvény  a  rossz  erkölcsök  iskolája, 
mely  a  tiszteletlen  és  tolvaj  fiút  a  nézővel 
megszerettetve,  magát  az  erényt  akarja  ne- 
vetségessé tenni.  Ily  egyoldalú  erkölcsi  szem- 
pontból ítélni  meg  költői  művet,  Rousseau  előtt 
is  divatos  volt,  s  most  még  divatosb,  kivált 
oly  körben,  hol  egyébiránt  Rousseau  a  legke- 
vésbbé  kedvelt  író.  E  divat  természetesen  a 
mi  irodalmunkat  sem  kerülte  ki.  Nem  szólok 
az  Idők  Tanuja  és  Pesti  Hirnök-féle  bírálatok- 
ról ;  kívülök  is  elég  kritikus  van,  kik  ha  nem 
is  oly  nevetségesen,  de  szintoly  tévúton  kere- 
sik az  erkölcsiséget  a  drámai  költészetben. 
Hiszen,  alig  múlt  egy  pár  éve,  hogy  egyik 
vígjátékírónk  akadémiánkra  oly  elmélettel 
köszöntött  be,  mely  szerint  Moliére  legkitű- 
nőbb vígjátékai  erkölcstelenek,  sőt  általában 
a  valódi  komikum  lehetetlenné  válik.  Az  er- 
kölcsi szempont  ez  egyoldalú  képviselői  hatá- 
sát sok  tekintetben  elősegíti  az  a  körülmény, 
hogy  a  művészeti  szempont  képviselői  rende- 
sen hasonló  egyoldalúságban  sinylenek.  A  mű- 
vészet önmagának  czélja,  semmi  köze  a  mo- 
rállal —  mondja  az  ellenfél  ;  —  a  művész 
ecsete  csak  úgy  adja  vissza  a  rajzot  igazán, 
ha  logikája  csupán  a  tárgyat  tartja  szem  előtt 
s  nem  törődve    sem  jóval,  sem  rosszal,  megy 

czélja  felé.  Ily  egyoldalú  általánossággal  nem 
dönthetni  el  még  csekélyebb  érdekű  kérdése- 
ket sem.  Ha  a  költészetben  minden  a  morál, 
akkor  tulajdonkép  nincs  szükség  költészetre  ; 
ha  a  morál  semmi,  akkor  a  költészet  nemcsak 
hűtelen  rajza  az  emberi  szívnek,  hanem  egész 
létében  művészietlen  is.  Hogyan,  tehát  a  köl- 
tőnek semmi  köze  sem  volna  a  morállal  s 
épen  a  drámaköltő  sérthetné  erkölcsi  érzésün- 
ket, az  a  költő,  ki  a  szenvedélyek  küzdelmét 
rajzolja  az  erkölcs,  társadalom  és  állam  nagy 
érdekeivel,  s  egyszersmind  a  tévedések  és 
bűnök  nemesise  által  rázza  meg  szívünket? 
Ha  így  áll  a  dolog,  akkor  a  költői  igazság- 
szolgáltatás közönyös  kérdés  s  csak  a  szeszély 
játéka ;  akkor  a  szenvedélyek  küzdelmét  akár 
a  véletlen  döntheti  el ;  a  részben  legművé- 
sziebb  rajz  véghatásába  a  legművészietlenebbé 
válik  ;  s  a  drámai  művészet,  melyet  Aristoteles 
a  szenvedélyek  tisztításának  nevezett,  a  szen- 
vedélyek felzavarásává  válnék.  A  morál  épen 
úgy  része  a  drámai  művészetnek,  mint  a 
léi ekbu várlat,  jellemrajz,  cselekvény,  sőt  úgy 
szólva  egymásba  játszanak.  Holmi  kevély 
phrásisokkal  nem  a  morált  kell  kiküszöbölni 
a  drámai  művészetből,  hanem  a  moralisták 
balga  követeléseit,  de  annyiban  küzdenünk  a 
morál  mellett,  a  mennyiben  a  drámai  művé- 
szet alkatrésze.  A  moralisták  ily  balga  köve- 
telése a  többek  közt  mindjárt  az,  hogy  a  köl- 

tőnek  főszemélyeiben  az  erény  képviselőit,  az 
emberi  tökély  eszményeit  kell  rajzolni.  A  drá- 
maköltő épen  ily  hősöket  használhat  legke- 
vésbbé.  Hová  lesz  a  tragédia  megrázó  hatása, 
a  tévedésbe  vagy  bűnbe  sodort  szenvedély 
rajza  nélkül  ?  Vagy  ártatlan  erényes  embere- 
ket szenvedtessen  a  költő,  kiket  végül  meg- 
jutalmaz, így  lehetetlen  tragédiát  írni,  legfel- 
jebb csak  érzékeny  drámát  s  mellőzve  a  köl- 
tői szempontot,  csak  tisztán  erkölcsből  is,  me- 
lyik nagyobb  hatású :  az  erkölcsi  nemesis 
sitjtó  karja-e,  melyet  az  élet  majd  minden- 
nemű viszonyaiban  többé-kevésbbé  feltalálunk, 
vagy  a  gondviselés  jutalmazása,  mely  ritkább 
az  életben  s  melyet  maga  a  keresztyén  vallás 
is  a  túlvilágba  helyez  ?  E  mellett  az  ilynemű 
drámák,  melyek  között  alig  találhatni  kittinőt, 
igen  hajlanak  amaz  erkölcstelen  tan  felé,  hogy 
az  erény  ne  önmagában  keresse  a  jutalmat, 
hanem  világi  javakban.  A  martyrologia  költői 
formája  a  legenda  s  nem  a  dráma,  s  erkölcsi 
túlbuzgalmunkban  kár  összezavarni  a  műfajo- 
kat. Hogy  komédiát  hogyan  lehet  írni  erényes 
hősökről,  épen  nem  képzelhetjük,  mert  azt 
csak  föl  nem  tehetni  a  moralistákról,  hogy  az 
erényt  akarják  kigúnyolni.  A  komikus  költő 
még  kevéábbé  használhatja  az  erény  hőseit, 
mint  a  tragikus.  A  moralisták  követelései  ki- 
fogyhatatlanok, de  csak  azt  érintjük,  mely 
némikép    rokon    a    fennebbivel    s    a    Moliére 

Fösvény -e  ellen  emelt  vádat  alkotja.  A  drámá- 
ban —  így  szólnak  —  a  jónak  kell  győzni  a 
a  rossz  felett;  a  tévedt  vagy  bűnös  ember 
bukását  az  erényes  diadalának  kell  követni 
akár  a  tragikum,  akár  a  komikum  alakjában. 
Az  igaz,  hogy  mind  a  tragédiában,  mind  a 
komédiában  valaminek  győzedelmeskedni  kell 
s  ez  nem  lehet  ellentétben  a  morállal,  sőt 
széles  értelemben  maga  a  morál  :  de  tulaj - 
kép  eszmének  kell  győzni,  nem  személynek  s 
hogy  a  személyek,  kik  erre  befolynak,  eré- 
nyes vagy  nem  erényes  emberek  legyenek-e, 
inkább  csak  a  tárgytól  függ  s  épen  nem  ab- 
solut  szükségesség,  sőt  a  tragikum  és  komikum 
legjobb  tárgyat  közül  sok  épen  meg  sem  turné. 
Mind  a  tragédiában,  mind  a  komédiában  a 
katastropha  a  megsértett  erkölcsi  érdek  ki- 
engesztelése s  itt  az  a  pont,  hol  az  erkölcsi 
és  művészeti  elem  legláthatóbban  összeolvad. 
Ezt  támadjátok  meg,  ha  erkölcstelen,  mert  ak- 
kor művészietlen,  de  ne  vessétek  latra  azok 
erényét,  kik  e  katastrophát  előidézhetik,  mert 
akkor  oly  kevéssé  vagytok  lélekbúvárok,  mint 
sesthetikusok.  íme  Sophokles  Eleldrá-jáhan^ 
Klütemnesztra,  a  férjgyilkos  nő,  fia  kardja 
alatt  vérzik  el.  Ti  felsóhajtotok,  hogy  a  férj- 
gyil kosság  nagy  bűn,  de  az  anyagyilkosság 
még  nagyobb.  Szerintetek  talán  idegen,  de 
erényes  embernek  kellett  volna  végrehajtani 
e  tettet.  De  az    erényes    ember    bossztíálló-e  ? 

Va'gy  a  tragédiákat  törvényszéki  ítélettel  akar- 
játok-e bevégezni,  mely  inkább  külső,  mint 
belsőkép  büntet?  De  a  költő  nemcsak  nagy 
bűnöket  rajzol,  hanem  nagy  tévedéseket  is, 
s  a  nagy  bűnök  némely  tárgyainál  vajon 
miféle  törvényszék  fog  ítélni  a  királyok  és  ki- 
rálynők bűnei  felett.  ím  ott  van  Shakespeare 
Brutusa,  megbukik,  nem  azért,  mert  a  szabad- 
ságot szerette,  hanem  mert  nem  okosan  sze- 
rette, s  oly  körülmények  alatt  akarta  vissza- 
állítani a  respublikát,  midőn  már  hiányoztak 
a  respublikái  erkölcsök.  Vajon  a  győzőknek 
hazafiság  és  erény  képviselőmek  kell-e  lenni  ? 
Antonius  és  Octavianus  nem  azok,  de  az  ter- 
mészetes az  erkölcsi  szükségesség  fejleménye, 
hogy  a  szabadság  nevében  elkövetett  politikai 
orgyil  kórságot,  a  szabadsággal  kaczérkodó 
zsarnokság  kövesse,  s  a  szabadságot  nem  ér- 
demlő Róma  végkép  a  csesarismus  karjaiba 
dőljön.  Ebben  rejlik  a  morál,  a  költői  igaz- 
ságszolgáltatás, kiengesztelés,  s  nem  holmi 
erényes  mesterkedésekben.  A  drámaköltő  in- 
kább csak  felvett  hőse  pályáját  rajzolja  buká- 
sáig s  nem  egyszersmind  a  többi  személyeket 
is.  A  görög  drámaírók  ugyan  trilógiákat  írtak, 
hol  a  tévedések  és  bűnök  egymásból  folyó  lán- 
czolatát  rajzolják  külön  főszemély  ékben  s  így 
Orestes  bűne  egy  új  dráma  alapja  lesz,  de 
arra  a  gondolatra  soha  sem  vetemedtek,  hogy 
a  tragikai  hatást  az  erényes  emberek  győzcl- 


I5:>  GYULAI    PÁL 

mében  keressék  s  nem  a  tévedők  vagy  bűnö- 
sök btikáí-ában.  A  fődolog  az,  hogy  a  tévedés 
vagy  bűn  magában  hozdozza  a  nemesisst,  mely 
végre  eléri  a  viszonyok  kényszerűségénél 
fogva :  ez  az  eszme  győzelme,  ez  a  morál,  a 
többi  e  tekintetben  kevésbbé  lényeges  vagy 
épen  lényegtelen.  A  komikus  költő  még  ke- 
vésbbé fogadhatja  el  a  moralisták  eme  taná- 
csát, mint  a  tragikus.  A  vígjáték  hőse  mindig 
olyat  akar,  mi  helytelen,  mi  ellentétben  van 
vagy  saját  tulajdonságaival,  vagy  az  er- 
kölcs, társadalom,  életbÖlcseség,  közszokás, 
illem  követeléseivel.  Személyiségénél  vagy 
viszonyainál  fogva  már  akarata  is  nevet- 
séges, nem  is  érheti  el,  a  mit  akar  vagy 
ha  eléri,  el  kell  vesztenie,  pórul  járnia,  mit 
cselszövény  eszközöl  a  többi  személyek  részé- 
ről. E  cselszövényt  önkénytelen  maga  a  fő- 
személy is  elősegíti,  mi  emeli  a  komikai  ha- 
tást, mind  a  jellemrajzot,  mind  a  helyzeteket 
illetőleg.  A  komikai  hős  pórul  jár,  kijátszod- 
ják,  megcsalják,  csúfiFá  teszik,  meg  is  javul 
olykor,  ha  a  körülmények  engedik,  de  csak 
akkor,  ha  komikailag  megszenvedett.  Vajon 
erényes,  jámbor  emberek  képesek-e  valakit 
kijátszani,  megcsalni,  hogy  czéljukat  elérjék  ? 
Nem  kell-e  ide  egy  kis  ravaszság,  gonoszság, 
ha  nem  is  épen  bűn,  de  mindenesetre  mégis 
annyi,  a  mennyi  a  szigorú  moralisták  kritiká- 
ját ki  nem  állja.  Mit  csináljon  a  szegény  víg- 

játékíró  erényes,  jámbor  személyekkel,  kiket 
arra  kell  használnia,  hogy  komikai  hősét 
tönkre  tegyék  ?  A  cselekvény  megindul  s  ha 
a  jámbor  emberek  nem  gonoszodnak  el  egy 
kissé  bizony  a  bohó,  sőt  bűnÖs  ember  fog 
győzedelmeskedni  feletlük,  mi  épen  aztán  épen 
oly  művészietlen,  mint  erkölcstelen.  Azonban 
van  egy  más  körülmény  is,  mi  a  komikai 
cselszövők  győzelmes  ravaszságát  nemcsak 
szükségessé  teszi,  hanem  enyhíti  is  annyira, 
hogy  épen  nem  sérti  erkölcsi  érzésünket. 
A  valódi  komikai  hős  maga  idézi  föl  maga 
ellen  a  cselszövényt  saját  hibájával  vagy  bű- 
nével kelti  ki  környezetében  a  ravaszságot,  a 
megtorló  szenvedélyt  s  így  midőn  pórul  jár: 
azt  az  érzést  kelti  föl  bennünk,  hogy  meg- 
kapta a  mit  keresett  és  megérdemelt,  s  távol- 
ról sem  azt,  hogy  azok  a  gonoszok  mily  rútul 
bántak  e  szegény  emberrel.  Az  erkölcsi  érdek 
itt  is  a  katastrophába  olvad,  a  fódolog  itt  is  az, 
hogy  a  hős  magában  hordozza  nemesisét,  mely 
eléri  s  nem  az,  hogy  a  kik  befolytak  buká- 
sára, hány  próbás  erényűek.  Ha  az  igazság 
szolgáinak  megengedünk  egy  kis  ravaszságot 
a  bűn  üldözése,  az  igazság  kiderítése  körül, 
még  inkább  meg  lehet  azt  engednünk  szemé- 
lyeire nézve  a  drámaírónak,  ki  ugyan  nem 
poroszló,  de,  ha  valódi  költő,  minden  törvény- 
széknél igazságosb. 

Ily    valódi,    ily     igazságos     költő     Moliére. 

Az  erkölcsi  és  művészeti  elem  összeolvasz- 
tását a  komikumban  senki  se  értette  job- 
ban nálánál.  Főszemélyei  magok  idézik  föl  a 
cselszövényt  és  a  szenvedélyekben  lelik  bün- 
tetésöket,  bukásukat.  Az  a  vád,  mit  Rousseau 
Fösuény-e  ellen  emel,  a  műnek  épen  egyik 
legfőbb  érdeme.  Harpagon  fösvénységével 
kinozza  egész  családját,  még  a  legszüksé- 
gesebbet is  megvonja  gyermekeitől.  Mi  ter- 
mészetesb,  hogy  a  fiú  adósságot  csináljon  és 
tékozló  legyen.  Kell-e  komikaibb  valami,  mint 
az,  hogy  a  ki  magától  is  megvon  mindent, 
idegen  uzsorásoknak  gyűjti  vagyonát?  Mi 
utánozhatlan  jelenet,  midőn  tudtán  kívül,  saját 
fiának  akar  nagy  uzsorára  pénzt  kölcsönözni 
s  óhajtja  a  gazdag  atya  saját  maga,  halálát! 
Nem  vitatjuk,  a  tékozlás  nagyobb  bűn-e  vagy 
a  fösvénység,  de  vajon  ki  idézte  elő  e  tékoz- 
lást  s  ki  szenved  miatta?  Nem  az-e,  a  ki 
megérdemelte.  Tulaj  donkép  ez  itt  a  kérdés  s 
nem  az,  hogy  melyik  nagyobb  bűn.  Harpagon 
vén  létére  szerelmes  is  s  egy  fiatal  leányt  akar 
elvenni,  kit  fia  szeret.  Fia  kijátsza  atyja  ter- 
vét, hogy  házapodhassék,  átveszi  a  szolgája 
által  ellopott  pénzes  ládát  s  addig  nem  adja 
vissza  atyjának,  míg  házasságába  bele  nem 
egyezik.  Megint  nem  vitatjuk ;  vajon  a  lopás 
és  fiúi  tiszteletlenség  nagyobb  bűn-e  a  fös- 
vénységnél és  uzsoráskodásnál  ?  De  ismét 
kérdjük,    nem   oly    embert    ér-e,  a  ki  ezt  fel- 

idézte  s  megérdemli.  Jól  esik  nevetnünk  rajta, 
hogy  ily  pórul  járt  s  e  nevetésben  több  er- 
kölcsi érzés  nyilatkozik,  mint  Rousseau  mora- 
lizálásában.  Nem  a  tiszteletlen  és  tolvaj  fiút 
szeretjük,  de  csodálnók,  ha  Harpagon  nevelési 
rendszere  máskép  ütne  ki  s  boszankodnánk, 
ha  egy  szerény,  engedelmes  fiút  látnánk  ma- 
gunk előtt,  ki  eltűri,  hogy  atyja  boldogtalanná 
tegye.  Rousseau  nem  gondolta  meg,  hogy  mi- 
dőn a  tékozló  és  tiszteletlen  fiú  miatt  annyira 
feljajdul,  okvetlen  a  fösvény  és  rossz  atyát 
védi,  s  ha  ő  maga  írta  volna  meg  e  művet, 
már  conceptiójában  is  lélektani  hibát  követett 
volna  el  s  épen  úgy  gyengítette  volna  az  er- 
kölcsi, mint  a  művéssi  hatást.  Ha  a  fösvény 
katastropháját  nem  családja  tagjai  idézik  elő, 
kevésbbé  lesz  vala  természetes  és  komikai. 
A  fösvénység  veszélye  és  nevetségessége  sehol 
sem  tűnhet  fel  élénkebben  és  sehol  sem  szül- 
het oly  könnyen  más  bűnt,  s  vonhat  magára 
visszatorlást,  mint  épen  a  családi  körben.  Csak 
itt  lehetett  kifejteni  erős  komikai  nemesist, 
vagy  más  névvel  valódi  drámai  morált.  Kell-e 
több  morál,  mint  egy  fösvény  atya,  ki  té- 
kozlóvá, sőt  tolvajjá  teszi  fiát,  egy  vén  sze- 
relmes, ki,  mert  nem  tiszteli  magát,  gyerme- 
keitől sem  tiszteltethetik,  és  semmit  sem  ér 
el,  mire  nevetséges  szenvedélyében  törekszik  ? 
Vajon  lehető  lett  volna-e  ez  más  conceptió- 
val  ?  Nagyon    kétlem,    de    arról    meg  vagyok 

győződve,  hogy  a  moralisták  némely  balga 
követelései  a  drámai  művészetben  épen  úgy 
tönkretennék  a  tragikumot,  mint  a  komiku- 
mot s  velők  együtt  erkölcsi  mélyebb  hatást. 
Azonban  a  moralista  Rousseau  gáncsait  sokkal 
inkább  megbocsáthatni,  mint  az  sesthetikus 
Schlegeléit. 

Rousseau  jól  értette  ugyan  a  zenét,  de  nem 
foglalkozott  az  sesthetika  más  ágaival,  írt 
ugyan  operát,  sőt  vígjátékot  is,  de  mintha  meg- 
bánta volna  ez  ifjúkori  bűneit,  megtámadta  a 
drámai  művészetet,  a  romlottság  szüleményé- 
nek nevezte,  mi  igen  illett  oly  bölcshöz,  ki 
civilisatióban  csak  a  romlottságot  látta  s  a 
természeti  ősállapot  után  sóhajtozott.  Schlegel 
kiválóan  mint  sesthetikus  szerepelt  s  egy  négy 
kötetes  munkájában  majd  minden  nemzet 
drámairodalmát  megbírálta.  Űber  die  dráma- 
tische  Kunst  und  Literatiir  czímű  munkájá- 
nak sok  érdeme  lehet,  de  semminemű  érdem 
nem  ellensúlyozhatja  azokat  a  nyomorult  kriti- 
kákat, melyekkel  e  könyvben  Moliéret  sárba 
tiporni  igyekszik.  Valóban,  más  nemzetek  a 
francziákat  a  költészet  majd  minden  nemében 
felülmúlják,  de  a  vígjátékban  nem  mérkőz- 
hetnek velők,  s  Moliére,  a  komikus,  majd  oly 
magasan  áll  az  európai  irodalomban,  mint 
Shakespeare,  a  tragikus.  S  íme,  épen  Német- 
országon áll  elő  egy  oly  kritikus,  ki  Moliéret 
lenézi,  azon  a  Németországon,    melynek  máig 

sincs  egyetlen  kitűnő  vigjátékírója ;  csak 
Kotzebueval  dicsekedhetik,  s  egyik  legnagyobb 
költője  Goethe  gyöngénél  gyöngébb  vígjáté- 
kokat hagyott  hátra.  Azt  érthetni,  hogy  a 
francziáktól  akkortájt  a  csatatéren  annyiszor 
megalázott  Németország  örömujjongva  foga- 
dott egy  oly  kritikust,  ki  a  legnagyobb  fran- 
czia  költő  dicsőségében  gázol,  de  az  megfog- 
hatatlan, hogy  Magyarországon  is  találkozhat- 
tak oly  kritikusok,  kik  Schlegel  uszályhordo- 
zóivá alázták  magokat.  Ezelőtt  tizenkét  évvel 
Dandin  György -öt  Schlegel  kardjával  támadta 
meg  egyik  kritikusunk,  ezelőtt  két  évvel  egy 
másik  szintén  Schlegel  Corpus  Jurisából  olva- 
sott halálos  ítéletet  Tartu/f'e-re.  Csodálatos,  hogy 
most  Fösvény-e  ellen  senki  sem  hívta  segítsé- 
gül Schlegel  bölcseségét.  Vagy  talán  meg  is 
történt,  csak  én  nem  olvastam. 


11. 


De  mit  mond  tulaj  donkép  Schlegel  ?  Saj- 
nálja, nagyon  sajnálja,  hogy  Moliére  annyira 
elrontotta  Pl au tust,  kinek  egyik  művéből  köl- 
csönözte tárgyát.  Sokszor  veti  Moliére  szemére 
azt  a  léha  vádat,  hogy  latin,  olasz  és  spanyol 
elődeitől  egyet-mást  kölcsönzött,  azonban  itt 
megelégszik  azzal,  ha  kimdndhatja,  hogy  a 
mit  kölcsönzött,  tökéletesen  elrontotta.  És  mi- 
vel rontotta  el  ?  Szerinte  épen  azzal,  mi  a  darab 
érdeme,  hogy  tudniülik  alapeszmében,  cselek- 
vényben, jellemrajzban  különbözik  a  Plautus 
vígjátékától.  Schlegel  dicséri  Plautus  egyszerű 
cselekvényét  s  hibáztatja,  hogy  a  Moliére-é 
bonyolultabb ;  tetszik  neki,  hogy  Plautusnál 
az  egész  cselekvény  központja  a  kincs  ello- 
pása, melyet  a  fösvény  épen  az  által  idéz  elő, 
hogy  gondosan  rejtegeti;  megrója  Moliéret, 
bogy  a  kincs  rejtegetésére  nem  helyez  oly 
nagy  súlyt,  mint  Plautus,  hogy  egy  pár  fel- 
vonáson át  a  kincsről  nincs  is  szó  s  MoUére 
igen  művéazietlentil  lepi  meg  nézőit,  midőn  a 
szolga  az  ellopott  kincscsel  belép. 

Ez  ellenvetés  mind  állana,  ha  Moliére  nem 
akart  volna  egyebet,  mint  Plautus  vígjátékát 
reprodukálni.  Azonban  történetesen  egészen  új 
vígjátékot  írt  s  mind  alapeszméje,  mint  jel- 
lemrajza másnemű  cselekvényt  kívántak.  Mo- 
liére fösvénye  híirczban  áll  gyermekeivel  fös- 
vénysége és  szerelme  miatt,  s  így  a  jellem  és 
helyzet  e  bonyolultsága  szükségeskép  bonyo- 
lultabb cselekvényt  kíván,  minő  a  Plautusé  ; 
a  kincs  rejtegetése  is  épen  azért  nem  válhatik 
a  cselekvény  központjává  s  csak  mint  másod- 
rendű dolognak  kell  szerepelnie.  Schlegel  oly 
követeléssel  áll  elő,  mely  szerint  Moliére 
kénytelen  lett  volna  vagy  csak  Plautust  má- 
solni, vagy  saját  eredeti  conceptióját  megron- 
tani. S  vajon  miért  művészietlen  meglepetés 
az  a  jelenet,  midőn  a  szolga  az  ellopott  kincs- 
csel belép  ?  La  Fléche  nem  haragszik-e  Har- 
pagonra,  Kleant  nincs-e  a  legnagyobb  szorult- 
ságban ?  A  szolgát  kettős  indok  ösztönzi  e 
lépésre  :  a  Harpagon  elleni  gyűlölet  s  a  segítni 
kívánás  urán,  míg  Kleant  az  ellopott  kincsben 
eszközt  talál  arra  nézve,  hogy  vagy  elszöktesse 
a  leányt,  vagy  pedig  lemondásra  kénysze- 
rítse atyját. 

Azonban  halljuk  Schlegel  fontosabb  gán- 
csait, melyek  ha  állanának,  valóban  megdönt- 
hetnék  Moliére  Fösvény-ét.  ((Moliére  —  úgy- 
mond —  a  fösvénység  minden  nemét  egy  sze- 
mélyben   halmozta    össze,    s   mégis   az  a  fcs- 

vény,  ki  kincsét  elássa  s  az,  ki  uzsorára  köl- 
csönöz, bajosan  lehet  ugyanazon  személy. 
Harpagon  éhezteti  lovait,  de  hát  miért  van 
kocsija  és  lova  ?  Ez  csak  oly  embert  illet 
meg,  ki  aránytalan  csekély  költséggel  bizo- 
nyos rang  tekintélyét  kívánja  megőrizni.  A  ko- 
mikai jellemrajz  hamat  véget  érne,  ha  Moliére 
csak  egy  fösvény  jellemét  rajzolná.  Moliérenek 
legnevezetesb  eltérése  Plau tustól  az,  hogy 
hogy  emez  csak  kincsőrzőt  állít  élőnkbe,  amaz 
pedig  még  szerelmessé  is  teszi  fösvényét. 
A  szerelmes  vén  ember  nevetséges,  az  aggódó 
fösvény  szintén  az.  Könnyű  belátni,  hogy  az 
éles  ellentétet  szül,  ha  a  fösvénység  szenve- 
délyéhez, mely  az  embert  különhuzóvá  és 
zárkózottá  teszi,  a  szerelmet  csatoljuk,  mely 
közlékeny  és  pazar  szenvedély.  Azonban  a 
fösvénység  rendesen  jó  óvszer  a  szerelem 
ellen.  Hol  a  finomabb  jellemzés,  vagy  erkölcsi 
hatás,  minthogy  itt  erre  kiváló  súlyt  helyez- 
nek, Plautusnál-e  vagy  Moliérenél  ?  Harpagont 
a  mint  végig  nézi  a  fösvény  és  a  vén  szerel- 
mes, mindkettő  elégülten  térhet  haza  a  szín- 
házból. A  fösvény  azt  fogja  magában  mon- 
dani: ((Én  legalább  nem  vagyok  szerelmese, 
a  vén  szerelmes  pedig :  ccÉn  legalább  nem 
vagyok  fösvény)).  A  magasabb  vígjáték  az  em- 
beri bohóságokat,  bármily  feltűnők  legyenek 
is,  a  dolgok  rendes  kerékvágásában  rajzolja ; 
a  mit  csak  fkivételességeknek,  a  felfordultság 

idétlen  szülöttének  gondolhatni,  csak  túlzó  bo- 
hózatba illhetik  be)). 

Schlegel,  úgy  látszik,  épen  oly  figyelmetlenül 
olvasta  el  Moliére  Fösvény-ét^  mint  a  mennyire 
nem  érti  vagy  nem  akarja  érteni  a  complicált 
szenvedélyek  lélektani  és  művészi  jogosult- 
ságát. Ellenkezést  lát  abban,  hogy  Harpagon 
elássa  kincsét  és  mégis  uzsorára  kölcsönöz. 
De  vajon  Harpagon  oly  fösvény-e,  ki  abban 
találja  örömét,  ha  a  holt  kincsben  gyönyör- 
ködhetik ;  azért  ássa  el  a  tízezer  tallérát,  mert 
nem  akarja  uzsorára  kiadni,  vagy  azért,  mert 
még  nem  akadt  erre  jó  alkatom  ?  A  mű  min- 
den sora  ez  utóbbi  kérdést  igenli.  Harpagon 
tízezer  tallérát  azelőtt  való  nap  hozták  haza, 
melyen  a  mű  kezdődik.  ((Mindamellett  — 
mond  (i.  felv.  5-ik  jel.)  —  nem  tudom,  tettem-e, 
hogy  tízezer  tallért,  a  mit  tegnap  meghoztak, 
kertemben  ástam  eb).  Már  ebből  is  látszik, 
hogy  ő  nem  igen  szokott  magánál  pénzt  tar- 
tani, hanem  uzsoráskodik  s  épen  a  nagy  uzso- 
rával visszakerült  pénze  okoz  neki  nagy  aggo- 
dalmat. Harpagon,  hacsak  a  körülmények  nem 
kényszerítik,  nem  szokott  magánál  pénzt  tar- 
tani. ((Bizony  nem  kis  gondot  ad  —  kiált  fel 
(i.  felv.  4-ik  jelenet)  —  ha  az  ember  egy  jó 
csomó  pénzt  rejteget  magánál  s  be  boldog, 
ki  jól  elhelyezte  vagyonkáját  s  csak  annyit 
tart  kezénél,  a  mi  napról-napra  kelb).  Moliére 
az  egész  műben   úgy  jellemzi  fösvényét,  mint 

egy  telhetetlen  embert,  ki  minél  több  pénzre 
vágyik  s  ezt  fösvénységgel  és  uzsorával  igyek- 
szik elérni,  de  sehol  sem  olyannak,  a  ki  a  mit 
bevesz,  rejtegeti,  elássa  szenvedélyből.  Mellőzve 
a  Simon  mesterrel  való  jelenetét,  csak  az  első 
felvonás  ötödik  jelenetét  említem,  midőn  fiának 
így  szól:  ((Ha  szerencséd  van  a  játékban,  ha- 
szonra kellene  fordítanod,  s  a  mit  nyersz,  ki- 
adnod becsületes  kamatra,  hogy  annak  idején 
megtaláld.  Egyébiránt,  mellőzve  a  többit,  sze- 
retném tudni,  mire  való  njind  e  szalag,  mely 
tetőtől  talpig  elborít  s  nadrágot  tartani  nem 
elég-e  egy  féltuczat  kapocs  ?  Szükscges-e  pa- 
rókákra vesztegetni  a  pénzt,  ha  az  ember  sa- 
ját természetes  haját  viselheti,  a  mi  semmibe 
sem  kerül.  Fogadnék  reá,  hogy  paróka  és 
szalag  húsz  pistolra  rúg  s  húsz  pistol  évenkint, 
csak  S^/o  kamattal  tizennyolcz  livret,  hat  sout, 
nyolcz  fillért  jövedelmez.  Azt  tanácsolja-e  fiá- 
nak, hogy  megtakarított  pénzét  elrejtse,  vagy 
azt,  hogy  uzsorára  adja?  Nem  az  uzsorás  fös- 
vény szól-e  belőle?  íme,  mily  alaptalan  az 
egész  ellenvetés.  Nem  Moliére  következetlen, 
hanem  Schlegel  nem  fogta  föl  Harpagon  jel- 
lemét s  nagyfelületesen  a  kincsásást  és  uzso- 
rát csak  magában  tekintve  a  legigazságtala- 
nabb  ítéletre  vetemedett.  Az  az  ellenvetés  is, 
hogy  miért  tart  a  fösvény  kocsit  és  lovakat, 
ha  fösvény  csak  oly  ellenvetés,  mint  a  fen- 
nebbi.   Moliére   vígjátékainak    főbb   személyei 


A   FÖSVÉNY,  l6l 

nagyrészt  a  nemesi  osztályhoz  vagy  a  vagyo- 
nos polgársághoz  tartoznak.  Hogy  Harpagon 
úri  ember,  több  körülmény  mutatja,  bár  a 
cselekvény  nem  tette  szükségessé,  hogy  a  költő 
Harpagon  társadalmi  állásáról  részletes  felvi- 
lágosítást adjon.  Harpagonnak  szakácsa,  cse- 
lédjei vannak,  sőt  fiának  szolgát  tart.  Valér 
nem  állhat  vala  be  hozzá  udvarmesternek,  ha 
Harpagon  holmi  obscurus  szatócs.  Ha  a  társa- 
dalom alsó  fokán  állana,  szabadon  élhetne 
aljas  szenvedélyének,  de  így  kötve  van,  kény- 
telen megőrizni  társadalmi  állásának  külszínét 
s  a  lehető  olcsón  úri  házat  tartani.  Ez  is  egyik 
komikai  vonás  benne.  Schlegel  követelése  itt 
is,  mint  mindenütt,  csak  rosszabbá  tenné  a 
vígjátékot. 

A  nagy  német  kritikus  megvetően  néz  le  a 
törpe  franczia  költőre,  a  fösvénység  és  szere- 
lem között  is  ellenkezést  lát  s  lehetőségét 
csak  a  legritkább  kivétel ességnek  hirdeti.  S  ezt 
Schlegel  mondja,  ki  bámulja  Shakespearet,  azt 
a  Shakespearet,  ki  a  drámaírók  között  legin- 
kább használ  bonyolult  szenvedélyeket,  vagy 
jobban  mondva,  különböző  szenvedélyekből 
összeolvasztott  jellemeket.  Miért  csak  Moliére 
kontár,  miért  nem  Shakespeare  is  ?  Miért  csak 
Harpagon  kivételes  szörny,  miért  nem  Shylock, 
Macbeth  is  és  így  tovább  ?  E  szempontból  ki- 
indulva, Schlegelnek  Shakespeareről  szóltában 
először  is  Shylockot  kellett  volna  megtámadni 

ilyformán :  Könnyű  belátni,  hogy  az  éles  el- 
lentétet szül,  ha  a  pénzvágyat,  mely  ravasz  és 
tartózkodó  szenvedély,  összekapcsoljuk  a  bo- 
szúval,  mely  meggondolatlan  és  koczkáztató ; 
a  nyereség  áhítozása  rendesen  jó  óvszer  a 
boszú  ellen.  Macbethet  így  kellett  volna  meg- 
támadnia :  Mily  össze  nem  illő  dolgokat  kever 
össze  ez  a  Shakespeare ;  a  nagyravágyó  azért 
nagyravágyó,  mert  merész,  azért  merész,  mert 
nem  hajt  senkire,  legkevésbbé  a  feleségére  s 
ezt  a  Macbethet,  ki  áhítja  a  koronát,  feleségé- 
nek kell  a  véres  tettre  ösztönözni.  Papucshős 
és  királygyilkos,  minő  szörnyű  kivételesség. 
így  lehet  végigmenni  az  egész  Shakespearen 
s  csodálatos,  hogy  Schlegel  a  bölcs  szempon- 
tot, az  éles  analysist  nem  alkalmazza  Shake- 
speare is.  Vagy  talán  mérsékelni  kellene  ma- 
gát, mert  Shakespeare  angol  s  az  angolok 
szövetségesei  voltak  azon  német  fejedelmek- 
nek, kiket  Schlegel  szolgált  s  kik  nem  keve- 
sebb szerencsével  harczoltak  a  francziák,  mint 
ő  Moliére  ellen.  Schlegel  tulaj  donkép  azért 
hibáztatja  Moliéret,  mi  egyik  ok  arra  nézve, 
hogy  sokkal  nagyobb  költőnek  tartsuk  őt,  mint 
tragikus  társait,  Corneillet  és  Racinet,  kik 
nagyrészt  egy  uralkodó  szenvedélyt  rajzolnak, 
míg  Moliére  több  szenvedélyt  vegyít  egy  fő- 
személybe,  hasonlóan  Shakespearehez,  ^  bár 
nem  tudja  épen  oly  életteljesen  összeolvasz- 
tani, mint  a  nagy  britt  költő.  Innen  van,  hogy 

Moliére  typusai  némileg  hajlanak  az  egyén- 
hez és  sokkal  közelebb  állanak  az  élethez, 
mint  a  franczia  classicismiis  bármely  teremt- 
ménye. Csaknem  elmondhatni,  hogy  Moliére 
jellemrajza  mintegy  középet  képez  az  egyéni 
és  eszményi  közt.  Ha  Moliére  Fösvény-éhen 
hiba  van,  az  nem  a  fösvénység  és  szerelem 
vegyítése,  a  mi  épen  oly  természetes,  mint  ko- 
mikai, hanem  az,  hogy  nem  mindenütt  olvad 
egy  életteljes  egészszé.  Harpagonban  ugyan 
van  hiúság,  fiatalabb  óhajt  lenni,  szeretne  tet- 
szeni a  hölgyeknek,  e  mellett  azért  házasodik, 
hogy  gazdagabb  legyen,  felesége  hozzon  va- 
lamit a  házhoz,  azonban  mindez  talán  élén- 
kebben és  természetesben  olvadhatna  be  a 
jellemrajzba.  De  ki  tehet  róla,  hogy  Moliére 
nem  épen  Shakespeare  a  jellemrajzban  ?  így 
is  nagy  költő  marad  s  egyedül  méltó  az  európai 
drámairodalomban,  hogy  Shakespeare  mellett 
foglaljon  helyet. 

A  mit  Schlegel  a  fösvény  erkölcsi  hatásáról 
mond,  az  épen  nevetséges.  O  úgy  látszik, 
azt  hiszi,  hogy  a  fösvényről,  nagyravágyóról 
vagy  féltékenyről  írt  művek  csak  a  fösvények, 
nagyravágyók  és  féltékenyek  számára  készül- 
nek s  az  író  erkölcsi  hatása  egyedül  az,  ha  a 
fösvény,  nagyravágyó  vagy  féltékeny  egészen 
magára  ismer,  azaz  a  színpadi  fösvény  egészen 
ő.  így  egyetlen  tragédiának,  egyetlen  vígjáté- 
kának sem  volt  és  lesz  soha   erkölcsi   hatása. 

II* 

A  közönség  nagy  része  azt  fogja  mondani 
Schlegel  szerint :  én  nem  vagyok  se  féltékeny, 
se  fösvény,  se  nagyravágyó,  nem  tartozik  reám 
az  egész ;  a  valóságos  fösvény,  nagyravágyó, 
vagy  féltékeny,  kik  nem  találják  a  rajzon 
minden  szőrszálakat,  rósz  photografnak  ne- 
vezik a  költőt  s  erkölcsi  épület  nélkül  hagyják 
oda  a  szinházat,  a  kritikus  pedig  előáll  és  ír 
ilyforma  kritikát :  Othellónak  nincs  erkölcsi 
hatása,  mert  sok  féltékeny  lesz  a  színházban, 
ki  így  fog  szólani:  (cÉn  legalább  nem  vagyok 
szerecsen)) ;  ha  pedig  szerecsen  találna  lenni, 
ez  így  vigasztalja  magát:  ((Én  legalább  nem 
vagyok  féltékeny-);  Macbeth  hatása  olyan, 
mint  Othellóé,  mert  a  nős  ember  így  fog  szó- 
lani: ((Reám  ugyan  sok  hatása  van  a  felesé- 
gem ösztönzéseinek,  de  legalább  nem  vagyok 
nagyravágyó)) ;  a  nagyravágyó  pedig  így  kiált 
fel :  ((Én  ugyan  nagyravágyó  vagyok,  de  nem 
hallgatok  nőmre,  sőt  nincs  is  nőm !»  E  szem- 
pontból tönkre  lehet  tenni  az  egész  dráma- 
irodalmat s  az  a  hatás,  melyet  a  moralisták 
követelnek  a  drámából,  sokkal  többet  ér,  mint 
az,  a  mivel  Schlegel  épen  oly  bárgyún,  mint 
nagy  garral  elő  mert  állani. 

Szolgáljanak  Moliére  Fösvcnif-éről  e  heve- 
nyében összeírt  polemikus  iegyzetek  némi 
elégtételül,  szemben  azon  igazságságtalan  kri- 
tikákkal, melyeket  Schlegel  nyomán  nem  egy- 
szer olvashattunk  irodalmunkban. 

TRÉFÁLNI. 


Vígjáték  3  felvonásban.  Irta  Kovács  Pál.  Előadatott  a  Nem- 
zeti Színházban  1864  október  14-én. 


t(A  történeti  vígjáték  színpadunkon  —  írja 
egyik  laptársunk  —  azt  lehet  mondani,  csak' 
nem  gagyogó  gyermekkorát  éli.  Szépen  meg- 
indult már  ugyan,  de  nem  halad  elég  bizto- 
san, önállóan,  gyakran  idegen  támaszt  keres, 
hogy  megállhasson.  De  bár  még  gyönge,  mégis 
látszik,  hogy  van  életereje,  s  lassanként  fejlő 
vonásai  szebb  jövővel  kecsegtetnek.))  A  ga- 
gyogó gyermek  alatt  nem  tudiuk  mit  ért  lap- 
társunk. Azt-e,  hogy  történeti  vígjátékot  csak 
most  kezdenek  drámaíróink,  vagy  azt,  hogy 
mindeddig  nem  mutathatunk  fel  sikerültebb 
kísérletet  e  nemben.  Az  úgynevezett  történelmi 
vígjáték  irodalmunkban  épen  oly  régi,  mint  a 
nem  történelmi  vígjáték,  írt  ilyesmit  már 
Kisfaludy  Károly  is,  ki  a  magyar  vígjáték  út- 
törője. Gaálnak  Király  Ludason  czímű  víg- 
játéka   szintén     ilyen,    valamint    a    Szigligeti 

Rózsá-jsL  és .  Kinizsije  is.  A  különbség  tör- 
téneti régibb  és  újabb  vígjátékaink  között 
leginkább  csak  az,  hogy  amazokon  a  német 
vígjáték  hatása  érzik,  emezeken  pedig  a  fran- 
czia,  kivált  Seribe.  Laptársunk,  úgy  látszik  azt 
hiszi,  hogy  csak  egy  pár  év  óta  van  úgyneve- 
zett történelmi  vígjátékunk  s  az  napról-napra 
szebben  fejlődik.  Csodálkozunk,  hogy  ez  épen 
a  jelen  vígjáték  előadásakor  jutott  laptársunk 
eszébe,  mert  bármily  tisztelettel  legyünk  kü- 
lönben a  jeles  író  iránt,  ki  kell  mondanunk, 
hogy  e  műve  legkevésbbé  sikerült  mindazon 
művek  között,  melyek  e  nemben  harmincz  év 
óta  színpadunkon  megfordultak.  Laptársunk 
egyszersmind  a  történelmi  vígjáték  akadályait 
is  megemlíti.  Gyors  fejlődésének  legnagyobb 
akadályát  abban  találja,  hogy  a  közérzület 
igen  komoly  kegyelettel  viseltetik  minden  fé- 
nyesebb történeti  név  s  legkivált  a  nagy  em- 
lékű régi  magyar  királyok  iránt.  Tehát  ha  a 
közönség  lemond  a  magyar  történelem  nagy 
emberei  iránti  kegyeletéről,  történelmi  víg- 
játékaink sokkal  sikerültebbek  lesznek.  Ily 
áron  nincs  kedvünk  történelmi  jó  vígjátékot 
vásárolni;  s  a  melyik  költőnek  a  nemzeti  ke- 
gyelet akadály,  jól  teszi,  ha  békét  hagy  a 
drámának.  Megérdemelné- e  az  a  költő  nevét, 
ki  Szent  Lászlóból,  Hunyadi  Jánosból,  Mátyás 
királyból,  Nagy  Lajosból,  komikai  személye- 
ket merne    faragni,  s  lenne-e  annak  a  közön- 

ségnek  nemcsak  nemzeti  önérzete,  de  ízlése  is, 
mely  ilyesmit  eltűrne  ?  A  költő  bárhonnan 
vegye  tárgyát,  akár  a  múltból,  akár  a  jelen- 
ből, mindenesetre  olyat  kell  választania,  mely- 
ből komikumot  fejthet  ki.  A  történelemben 
is  találhatni  komikai  tárgyat,  bár  kevesebbet, 
mint  a  jelen  életben,  mely  a  vígjáték  valódi 
tere ;  de  hogy  oly  tárgyból  igyekezzünk  ko- 
mikumot kisajtolni,  mely  azzal  homlokegye- 
nest ellenkezik,  az  a  legművészietlenebb  va- 
lami. 

Kovács  Pál  nem  törekedett  ily  művésziet- 
lenségre,  s  nem  ő,  hanem  laptársunk  hibás, 
midőn  a  mű  egyik  legnagyobb  hibáját  abban 
találja,  hogy  Mátyás  nem  elég  víg  személy,  s 
bohócza  vidorabb.  Az  lesz  vala  szép,  ha  Má- 
tyás király  komikai  hősként  szerepel,  bohócza 
pedig  komolykodik.  Mátyás  hibásan  rajzolt 
alak,  de  nem  azért,  hogy  nincs  benne  semmi 
élet.  Szerzőnk  igen  helyesen  Bánfíit  vette  föl 
komikai  hősnek,  a  mint  hogy  ezt  kívánta  maga 
a  történelmi  adoma,  mely  a  mű  alapjául  szol- 
gált. Bánfíit  féltékenysége  teszi  komikai  sze- 
mélylyé,  s  épen  a  királynak  kell  megtréfálnia, 
kire  oktalanul  gyanakodott.  Ez  magában  elég 
jó  tárgy,  de  kidolgozása  nagyon  elhibázott, 
mind  a  cselekvényt,  mind  a  jellemeket  illető- 
leg. Az  exposiíio  vontatott.  Szerző  a  helyett, 
hogy  nézőit  hirtelen  tájékozza  s  a  cselekvényt 
megkezdje  egy  hosszas   és   ízetlen  jelenetben 

a  várnagyot  és  nejét  lépteti  föl,  azután  még 
királyt  és  bohóczát.  Egy  felvonás  felét  paza- 
rolja arra,  mire  elég  lett  volna  egy  rövid  je- 
lenet. Tárgyához  képest  sokkal  természetes- 
ben kezdődik  vala  a  vígjáték  s  indul  meg  a 
cselekvény,  ha  Bánffinak  hírűi  hoznák,  hogy 
a  király  meg  akarja  látogatni,  s  Bánffi  félté- 
kenységből hozzáfog  neje  rejtegetéséhez.  így 
az  expositio  gyorsabbá  válhatik,  a  főhős  is 
előbbre  nyomulhat,  s  komikai  oldalai  inkább 
feltárulhatnak.  Szerző  e  vontatott  expositiot 
még  azzal  tetézi,  hogy  azt  a  jelenetet,  mely 
az  egész  cselekvényre  elhatározóan  befoly,  a 
színfalak  mögött  viteti  véghez.  Bánffi  az  ál- 
ruhába öltözött  Mátyás  királyra  bízza  nejét, 
hogy  vigye  át  a  Dunán  rejtekhelyére.  Szerző 
távolról  sem  indokolja  e  nehezen  indokolható 
eényt.  De  ha  képes  indokolni  s  előttünk  hajtja 
végre,  valódi  komikai  helyzetet  rajzolhat. 
Ennyi  az  első  felvonás,  mely  legjobb  az 
egészben. 

Ezután  a  mű  még  inkább  gyöngül  és  unal- 
masodik.  A  főcselekvény  lassan  mozog,  mel- 
lékesemények borítják  el,  melyek  egész  epi- 
sodokká  nőnek.  Egy  pár  mellékszemély,  pél- 
dául a  várnagy  és  neje,  aránytalanul  sok 
helyet  foglalnak  el  és  Bánffiné,  kit  igen  jól 
lehetett  volna  használni  a  cselekvény  gyor- 
sítása- és  élénkítésére,  csaknem  néma  személy. 
Feltűnő,  hogy  a  főhős,  kilen  leginkább  volna 

meg  a  komikum  magva,  sehogy  sem  tud  maga 
iránt  komikai  érdeket  gerjeszteni.  A  physikai 
és  lélektani  valószíntítlenségek  egész  sora  vo- 
nul el  előttünk,  melyeket  nem  feledtethetnek 
a  néhol  igen  is  durva  élezek  és  üres  hazafi 
frázisok.  Szóval,  e  mű  sokkal  gyöngébb,  mint 
társai,  az  a  két  eredeti,  szintén  történelmi 
vígjáték,  melyek  a  múlt  év  végén  s  a  jelen 
tavaszán  adattak,  s  melyek  szintén  igen  gyön- 
gék. Nem  tudjuk,  drámaíróink  miért  erőltetik 
a  történelmi  vígjátékot,  mely  kétes  becsű 
génre,  s  melyhez  úgy  látszik  nem  igen  van 
szerencséjök. 


NADÁNYI. 

Tragédia  5  felvonásban.    Irta    Szigligeti    Ede.    Előadatott  a 
Nemzeti  Szinházban  1864  október  31-én. 


Szigligeti  e  legújabb  tragédiájáról  meg- 
lehetős egyformán  nyilatkoztak  a  lapok  s  mint 
nem  sikertilt  vagy  csak  részben  sikerült  mű- 
vet elitélték.  Nincs  kedvem  vitatkozni  meny- 
nyiben van  igázok  s  mennyiben  nincs.  A  vég- 
eredményben egyet  értek  velők,  ha  indokolá- 
sokat nem  helyeselhetem  is.  Olyat  is  róttak 
meg  benne,  mi  jó  vagy  legalább  nem  hiba. 
Azonban  van  e  műben  valami,  a  mi  a  kritikust 
nagyon  érdekelheti,  ha  figyelemmel  kisérte 
Szigligeti  pályáját.  Szigligeti  eddigi  tragédiáit 
inkább  a  szerkezet  virtuozitása  tüntette  ki, 
mint  a  tragikai  mélyebb  conceptio  s  az  erősb 
szenvedélyek  sikerült  rajza.  Föllépte  neveze- 
tes mozzanat  volt  a  magyar  dráma  fejlődésé- 
ben :  erősb  érzéke  volt  a  drámai  forma  iránt, 
mint  elődei  bármelyikének,  s  technikai  ügyes- 
ségével néha  fedezte  a  belső  fogyatkozásokat 
is.  Épen  azzal  ajándékozta  meg  a  magyar  szín- 

padot,  mire  idő  szerint  legnagyobb  szüksége 
volt.  S  ime  e  művében  a  drámai  forma  oly 
laza,  mintha  nem  Szigligeti  írta  volna,  s  a 
technikai  virtuozitást  inkább  csak  egy  pár  jele- 
netben vehetni  észre.  Ellenben  a  tragikai  mé- 
lyebb conceptio  s  az  erősb  szenvedélyek  rajza 
felé  való  törekvés  szembetűnőbb,  mint  régebbi 
műveiben,  habár  nem  a  valódi  siker  kísére- 
tében. Uj  forduló  pont-e  ez  Szigligeti  költé- 
szetében vay  csak  esetlegesség  ?  Emelkedni 
fog-e  vagy  sülyedni  mint  tragédiaköltő  ?  Ki 
mondja  meg,  de  figyelmet  érdemlő  jelenség. 
Nadányi  cselekvénye  sokkal  előbb  kezdődik, 
mint  a  hogy  a  mű  alapjául  szolgáló  tragikai 
összeütközés  kívánná.  Csaknem  másfél  felvo- 
nást expositiónak  nevezhetni.  Igaz,  hogy  az 
első  felvonásban  is  drámai  haladást  látunk,  de 
e  részletnek  csak  külső  s  nem  belső  kapcsolata 
van  a  valódi  cselekvénynyel,  mely  Nadányi 
megszabadulásával  kezdődik.  A  vár  ostroma 
Nadányi  elfogatása,  a  tragikus  alappal  szem- 
ben mind  csak  események  és  valósággal  nem 
a  cselekvény  részei.  Vajon  nem  érthetnők-e 
meg  a  egész  cselevényt,  ha  a  mű  a  börtön - 
jeleneten  kezdődnék?  A  két  rabnak  úgy  sincs 
miről  beszéljen,  s  itt  szépen  elbeszélhetné 
egyik  a  másiknak^  hogyan  jutott  fogságba, 
minő  pártviszály  szaggatja.  Erdélyt,  kivált  ha 
Zámbót  épen  akkor  vezetnék  be  a  börtönbe. 
Azonban  ezzel  csak  a  cselekvény  megkezdésé- 

nek  hibáját  kívánom  kimutatni  s  nem  egyszers- 
mind ezt  a  tanácsot  adni,  hogy  Szigligeti  így 
könyűszerűen  kijavíthatná  művét.  Csak  lénye- 
ges átdolgozással  lehet  megjavítani  mind  az 
expositio,  mind  a  szerkezet  hibáját.  Nem  egy 
felesleges  személy  és  jelenet  van  itt,  s  mel- 
lőzve egy  s  más,  mit  a  szerző  czélja  megkívánt 
volna.  Bizonyára  csak  nyert  volna  a  mű,  ha 
Zámbó,  Imreíi,  Géczi  helyett  Bátorival  többet 
foglalkozik  a  szerző  s  az  első  felvonás  helyett 
a  végső  felvonásokat  teszi  gyorsabb  mene- 
tűvé. De  nemcsak  a  lassúság  árt  a  vég- 
felvonásokban, hanem  a  tablószerűség  is.  Hiány- 
zik bennök  a  természetes  folytonosság,  s  mi 
több,  Nadányi  bukásának  fokozatai  olyanok, 
hogy  itt  vagy  amott  már  bevégződni  hisszük 
a  cselek  vényt  Nadányi  és  neje  nem  tudnak 
se  élni,  se  halni,  részint  a  cselekvény  vonta- 
tottsága  miatt,  részint  más  okból,  mi  sokat  le- 
von a  végjelenet  hatásából. 

De  a  mily  gyönge  e  szerkezete,  majdnem 
oly  erős  törekvést  látunk  a  tragikai  hatás  felé. 
Sajnálhatni,  hogy  e  törekvést  nem  koronázta 
siker.  Azt  hiszem  nemcsak  én,  hanem  a 
közönség  is  örömest  megbocsátana  egy  kis 
formátlanságot,  számos  technikai  hibát,  ha 
valódi  tragikai  hatás  élveiben  részesülhetne. 
Nadányiné,  hogy  megmentse  férje  életét,  föl- 
áldozza erényét  s  nemcsak  magát  teszi  sem- 
mivé, hanem  férjét.  A  gyalázat  kínjai  közt,  a  bősz- 

SZU  hevében.  Nadányi,  a  hős  a  szabaság  bajnoka 
orgyilkossá  sülyed,  s  midŐn  a  zsarnok  halála 
után  az  ország  felszabadul,  nem  csak  barátjai 
vetik  meg  e  tette  miatt,  hanem  az  uj  fejedelem 
is,  sőt  ez  üldözteti  és  meggyilkoltatja.  Mind- 
ebben elég  tragikai  elem  rejlik,  talán  egyszerre 
igen  sok  is.  Alig  van  nehezebb  feladat  mint 
^gy  oly  nő  rajza,  ki  erényét  erényből  áldozza 
föl,  épen  azért,  kinek  szerelmét  e  tette  által 
nemcsak  örökre  eljátsza,  hanem  boldogtalanná 
is  teszi.  Valóban  senkinek  sem  merném  aján- 
lani ilyesmi  feldolgozását,  mert  inkább  csak 
kinozni  fogja  az  embert,  mint  meghatni. 
A  fő  baj  az,  hogy  a  míg  egyrészt  növekedik 
a  tragikai  érdek,  addig  másfelől  romlik. 
Szigligeti  e  bajt  még  azzal  tetézi,  hogy  a  nő 
küzdelmét  a  tett  előtt  nem  rajzolja  s  a  tett 
után  nem  mint  őrültet,  vagy  öngyilkost 
lépteti  föl.  Nadányiné  csak  válni  akar,  mert 
gyermekéért  élni  kell.  A  néző  vele  együtt 
egyszerre  csak  kijózanodik  s  puszta  sajná- 
latnál alig  érezhet  egyebet.  S  mire  való 
az  a  sok  jeremiád?  Oly  nő,  ki  önfeláldozásá- 
ban oly  tettre  képes  arra  is  képes  lesz,  hogy 
ne  élje  tul  gyalázatát.  Vajon  nem  lett  volna-e 
jobb,  ha  Nadányiné  nem  igy  téved,  ha  Báthori 
a  jövő  reményben  ad  kegyelmet  a  férjnek 
vagy  más  okból;  ha  Nadányiné,  mert  férje 
tilalma  ellenére  járta  az  udvart,  gyanúba  jő  a 
világ  előtt  s  ebből  származnak  a  bonyodalmak? 

Nadányi  felfogása  már  jobb,  de  bukásában  a 
rajzolt  körülmények  között  nem  hihetünk. 
A  szerző  Báthorit  a  legelvetemültebb  zsarnok- 
nak tünteti  föl.  Imrefin  kivül  senki  sincs,  a  ki 
vesztét  nem  óhajtaná.  S  íme  halála  után  egy- 
szerre csak  Nadányi  ellen  fordul  a  közvéle- 
mény. A  tény  igaz,  de  a  drámában  nincs  hozzá 
kulcsunk.  Ha  a  drámában  szereplő  Nadányi 
más,  mint  a  történelmi:  a  bukás  indokát  is 
ahhoz  képest  kellett  volna  módosítani.  Nadányi 
nem  oly  nevezetes  történelmi  személy,  hogy 
a  költőek  sok  szabadságot  ne  engedjen.  Buká- 
sában szerepet  kellett  volna  játszani  a  politi- 
kai viszonyoknak  is ;  ezeknek  rajza  talán  ért- 
hetőbbé tette  volna  azt,  mit  így  bajosan  ért- 
hetünk. 

Tragédia  5  felvonásban.  Irta  Vörösmarty  Mihály,  Előadatott 
a  Nemzeti  Szinházban  1864  november  i8-án. 


A  költő  halála  évnapjának  előestéjén  adatott 
e  tragédia  és  nagyszámú  közönség  jelenlété- 
ben. Örömest  jegyezzük  fel  mind  a  szinház 
mint  a  közönség  kegyeletének  e  nyilatkozását. 
Vörösmarty  ugyan  nem  mint  drámairó  nagy, 
de  az  ő  korszakot  alkotó  költői  géniusza  hatá- 
sát, kivált  nyelv  és  szellem  tekintetében,  érezte 
a  szinpad  is.  E  mellett  ő  volt  a  Nemzeti  Szin- 
ház első  kritikusa,  a  ki  a  szinház  megújításától 
fogva  éveken  át  fáradhatlan  figyelemmel  kisérte 
az  előadásokat  s  jeles  kritikáival  nem  csekély 
mértékben  segíté  elő  a  szinészek  és  dráma- 
írók művészibb  törekvéseit.  0  az  első  magyar 
szinkritikus,  ki  megérdemli  e  nevet,  s  az  Athe- 
naeiim  nagy  befolyását  a  drámaírókra  és  színé- 
szekre senki  sem  tagadhatja,  ki  ismeri  akkori 
viszonyainkat.  Sajnáljuk  hogy  e  kegyeletes  nap 
ünnepélyességét  némi  gáncscsal  kell  megzavar- 
nunk. Egyik  laptársunk  azt  jegyezte  meg,  hogy 


176  GYULAI   PÁL 

kettős  világítással  cs  jobb  zenével  kellett  volna 
a  színháznak  megünnepelni  e  napot.  Mi  szíve- 
sen elengedjük  mind  a  kettős  világítást,  mind 
a  jó  zenét,  de  nem  engedhetjük  el  Vörösmarty 
jámbusainak  csonkítását,  változtatását,  mely 
az  egész  előadás  alatt  többször  sértette  fülünket. 
Nem  mondhatni,  hogy  színészeink  ne  igyekez- 
tek volna  emelni  azt  est  ünnepélyességét.  Kivált 
Jókainénak  volt  egy  jelenete  (III  felv.  II  jele- 
net), melyhez  hasonlót  mostanság  nem  igen  lát- 
tunk tőle,  midőn  Szabolcs  lábához  omlik,  s  a 
fájdalom,  félelem,  önvád  és  enyhül et  érzései 
közt  kiált  fel:  ((Oh  ég,  Szabolcs!))  Felekiné  is 
jól  betöltötte  helyét,  mint  Csillár,  bár  meg- 
gyilkolt mátkája  holtteste  mellett  több  szen- 
vedélyt és  kétségbeesést  óhajtottunk  volna.  A 
többiek  igyekezetét  és  készültségét  sem  akar- 
juk tagadni,  azonban  e  szép  nyelv  és  versek 
megrontását  egy  Talmának  sem  tudnók  meg- 
bocsátani, kivált  oly  műben,  melynek  legfőbb 
ereje  épen  a  szép  nyelvben  rejlik.  Különösen 
Lendvaira  kell  panaszolnunk.  Többször  meg- 
vontatta a  jámbusokat  s  néhol  a  legszebb  sorok- 
ban. Élénken  emlékezünk,  hogy  e  sort: 

Igen,  hazátok  dús,  nagy  büszke  hon, 
Méltó  hazája  bátor  férfiaknak, 

így  mondotta: 

Méltó  hazája  jeles  férfiaknak 

s  min^árt  alább  öt— hat  verssort  hagyott  ki. 

Az  és  és  az  kihagyása  vagy  odatétele,  a  hol 
nem  kellett  volna,  többször  előfordult.  Felekiné 
nem  egy  ily  kisebb  hibát  ejtett  például : 

Aggódva  várom,  a  mint  szólni  fogsz, 

így  mondotta :  szólani  fogsz,  másutt  az  egy- 
arúnt-ot  egijirúnt-isX  cserélte  föl.  A  többi  szerep- 
lők is  mindnyájan  követtek  ily  hibát.  Nem  any- 
nyira  szerep-nemtudással  vádoljuk  színészein- 
ket, mint  inkább  azzal,  hogy  a  jambus  zengése 
iránt  nem  igen  van  kifejlődve  érzékök.  Egy 
szótag  hiányát  vagy  fölöslegét  nem  érzik  meg, 
pedig  ha  éreznék,  a  vers  zengésével  a  szavak  is 
inkább  emiékökbe  tapadnának.  Semmit  sem 
lehet  könyv  nélkül  jobban  megtanulni,  mint 
a  verset,  ha  értjük  és  érezzük  rhythmusát. 

A  mű  tapintatos  scenirozását  dicsérnünk  kell, 
de  figyelmeztetjük  a  rendezőséget,  hogy  az 
utolsó  felvonást  maga  a  költő  megváltoztatta, 
még  pedig  igen  helyesen  és  igy  nyomatta  ki. 
A  szinház  birtokában  levő  első  kidolgozás  kéz- 
iratát a  nyomatott  szerint  kellene  módosítani. 
A  költő  e  felvonásban  oly  lényeges  változtatáso- 
kat tett,  melyek  mind  a  cselekvényt  gyorsabbá 
teszik,  mind  a  jellemrajzra  befolynak. 

MONTJOYE. 

Dráma  5  felvonásban.  Irta  Feuillet  Octáv,   fordította  Deák 

Farkas.    Előadatott    a    Nemzeti    Színházban   1864   deczem- 

ber  i2-én. 


Az  újabb  franczia  drámaírókról  szólván,  már 
többször  érintettem  azt  a  különbséget,  mely 
e  nemzet  régibb  és  újabb  drámai  iskoláját  jel- 
lemzi, sőt  nagyjában  össze  is  hasonlítottam  e 
két  korszakot :  Hngo  Viktor,  Dumas  és  Seribe 
korszakát,  napjaink  mozgalmával,  melynek 
Feuillet,  ifjabb  Dumas  és  Sardou  kiválóbb  kép- 
viselői. Tehetek-e  róla,  hogy  ez  állítást  semmi 
sem  bizonyítja  erősebben  mint  épen  Feuillet 
Mo 77 //oí/e-j a,  mert  a  legélesebben  tünteti  föl  a 
franczia  ujabb  dráma  fény-  és  árnyoldalait? 

A  régibb  és  újabb  franczia  dráma  közt  egyik 
legfőbb  különbség  az,  hogy  amaz  kereste,  sőt 
vadászta  a  hatást,  ez  mintegy  megvetni  látszik  ; 
amaz  nagy  súlyt  helyezett  a  cselekvény  gyors  fej- 
lődésére, emez  egész  regényi  kényelemmel  fej- 
leszt ;  amaz  a  bonyolítás  kedvéért  sokszor 
mindent  föláldozott,   valószínűséget  és  jellem- 

rajzot,  s  némikép  az  ellentétre  és  meglepetésre 
alapította  rendszerét;  emez  a  bonyolításra 
keveset  ad,  cselekvénye  inkább  szegény,  mint 
egyszerű,  de  örömest  foglalkozik  a  viszonyok 
rajzával;  amaz  nagy,  néha  igen  durva  voná- 
sokat használt,  emez  kedveli  a  finom  részlete- 
zést egész  az  elmosódásig;  amaz  barátja  a 
páthosznak,  bár  másneműek,  mint  a  Corneille- 
és  Racine-é,  és  szerette  minél  élénkebben,  minél 
vadabban  festeni  a  szenvedélyeket ;  emez  kerüli 
a  nagy  felindulást,  s  elemében  találja  magát, 
ha  elmés  társalgással,  szellemes  reflexiókkal 
gyönyörködtetheti  hallgatóit.  Montjoye  tükör- 
ként sugároztatja  vissza  az  újabb  franczia  drá- 
mának e  ^játságait.  Majdnem  két  hosszú  fel- 
vonást foglal  el  az  expositio.  A  mit  Hugó  egy  pár 
felvonások  jelenetben  eligazított  volna,  arra 
Feuilletnek  kellenek.  A  harmadik  és  negyedik 
felvonásban  gyorsabb  fejlődés  következik  s  va- 
lóban drámai  .összeütközéseket  látunk,  de  ime 
az  ötödik  felvonásban  már  semmi  drámai,  a 
személyek  nem  tesznek  egyebet,  mint  elmond- 
ják, a  mi  a  negyedik  és  ötödik  felvonás  között 
történt,  oly  nemű  változásokat,  melyeket  a 
dráma  szűk  keretében  nem  is  tárgyalhatni. 

Ily  katastrophát  Hugó  kevésbbé  tehetséges 
tanítványai  is  elutasítottak  volna,  ily  kata- 
stropha  nem  egyéb,  mint  hadat  izenni  a  speci- 
fikus drámai  compositiónak.  Nem  tudom,  vajon 
Montjoije  eregényből  írt  dráma-e,  de  azt  a  ha- 

tást  teszi,  mintha  az  volna.  Általában  az  újabb 
franczia  drámának  jellemvonása,  hogy  csak  any- 
nyiban  tud  dráma  lenni,  mennyiben  a  regény  is 
az,  melynek  szintén  vannak  drámai  mozzanatai. 
S  épen  ez  a  pont  az,  melyben  a  fraczia  régibb 
dráma  végtelenül  felülmúlja  az  újabbat.  Az 
újabb  drámának  vannak  ugyan  negativ  érdemei, 
melyeket  abban  foglalhatni  össze,  hogy  kerüli 
a  képzelet  kicsapongá:^^ait,  a  szinpadi  hatás 
mesterkéltségét;  azonban  elvből  vagy  erőt- 
lenségből, de  oly  határozottan  és  annyira  com- 
positio  ellen,  hogy  tisztán  drámai  szempontból, 
minden  nagy  árnyoldalai  mellett  is  a  régibb 
dráma  részére  kell  állanunk. 

De  nem  csak  formára  nézve  küfönbözik  az 
új  franczia  dráma  a  régitől,  hanem  tartalomra 
és  felfogására  nézve  is.  A  régibb  dráma  a 
történelemből  szerette  szedni  tárgyait,  s  csak 
később  merült  a  jelen  társadalom  bírálatába, 
midőn  a  romaticismus  a  socialismussal  vegyült ; 
de  Hugó  és  Dumas,  mint  drámaírók,  nem  csatla- 
koztak a  romanticismus  e  fordulatához.  Az  új 
dráma  épen  nem  kedveli  a  történelmet,  csak  a 
jelen  élethez  fordul  előszeretettel,  de  már  nem 
socialista,  sem  köztársasági,  csak  democrata,  s 
ragadt  valami  reá  a  napóleoni  korszakból,  némi 
könnyelmű  élvezetvágy,  egy  kis  tág  lelki- 
ismeret ;  nem  idealista,  józan,  de  szeret  morali- 
zálni, nem  tudhatni,  képmutatásból-e  vagy 
szívből ;  mindamellett  elnéző,  engedékeny,  sőt 

néha  cynikus  is  a  maga  finom  módja  szerint. 
Hugó  és  Dumas  csak  drámáknak  nevezték 
műveiket,  hogy  megkülönböztessék  magukat 
Corneille-  és  Racinetől,  de  tulajdonkép  leg- 
inkább tragédiákat  irtak.  Az  újabb  drámairók 
nem  igen  irnak  tragédiát ;  feldolgoznak  ugyan 
egyet-mást  a  romanticismus  hagyományaiból, 
de  a  magok  rendszere  szerint,  s  lehetőleg  őriz- 
kednek az  erős  felindulástól.  Különösen  Feuil- 
let  a  polgári,  vagy  a  mi  Francziaországban 
mindegy,  a  szalon  drámákat  kedveli.  Úgy  lát- 
szik, ellenszenve  van  a  tragikum  iránt.  Nála  a 
befejezésben  jóra  fordul  minden,  az  összeütkö- 
zések kibékülnek,  a  hős  megjavul,  s  azzal  a 
kétes  becsű  vigaszszal  bocsájtja  el  hallgatóit, 
hogy  tévedéseink  és  bűneink  nemesise  épen 
nem  kiengesztelhetlen.  Csak  elérzékenyítni 
kivánja  közönségét,  de  nem  tragikailag  meg- 
hatni. A  tévedt  vagy  bűnös  szenvedélyek  bünhő- 
dését,  a  kérlelhetlen  nemesist,  mintegy  szám- 
űzték a  franczia  ujabb  drámából,  s  épen  ez  a 
második  fő  különbség  a  régibb  és  újabb  fran- 
czia dráma  közt.  Hugó  és  Dumas  kedvelték  a 
tragikumot,  bár  majd  mindig  vegyítettek  bele 
valami  bizarrt,  groteszket,  s  a  véghatást  néha 
megzavarta  a  kegyetlenség  vagy  iszony.  Le- 
het, ez  abból  is  folyt,  hogy  a  tragikumnak,  oly 
neme  iránt  viseltettek  nagy  előszeretettel,  mely 
jogos  ugyan,  de  kevésbbé  természetes,  s  épen 
azért    nehezebb,    mint    a    szokottabb.   Nem  a 

tévedők  vagy  bűnbe  sodortak  tragikuma  volt 
igazi  elemök,  hanem  a  nagy  bűnösöké,  űgy- 
szólva  szörnyeké,  kik  kész  bűnösökként  lép- 
nek föl,  s  mint  Ill-ik  Richárd,  merészen  halad- 
nak pályájokon,  míg  végre  a  siker  pillanatá- 
ban minden  ellenök  fordul  és  semmivé  lesz- 
nek; avagy  oly  bűnösöké,  kik  egy  nemesebb 
érzés  hatása  alatt  javulni  kezdenek,  részvétet 
keltenek  magok  iránt,  de  már  késő,  a  multat 
jóvá  nem  tehetik,  s  épen  a  fölébredt  nemes 
érzés  bonyodalmai  készítik  elő  nemesisöket. 
Kivált  Hugó  a  tragikum  ez  utóbbi  nemét  ked- 
velte. Ilyen  a  többek  között  Borgia  Lucretiá-ja; 
ilyen,  noha  más  árnyalattal,  a  Király  mulat 
ezimű  drámájában  Triboulet.  Mindkét  műben 
sokat  lehet  hibáztatni;  az  elveteműltség  és 
erény  vegyületének  rajza,  a  lélektani  leg- 
nehezebb feladatok  egyike,  kivált  oly  költőnek, 
mint  Hugó,  ki  az  ellentétből  egész  drámai 
rendszert  alkotott ;  de  azt  el  kell  ismernünk,hogy 
mindkét  mű  tragikai  hatásra  törekszik  s  a  köl- 
tőnek sokkal  több  érzéke  van  a  nemesis  iránt, 
mintsem  feltartóztassa  a  viszonyok  kényszerű- 
ségét, s  az  ily  hősöket  megjavítani  s  az  ellenök 
küzdő  szenvedélyeket  kibékít  ni  merje.  A  mit 
a  régibb  franczia  dráma  nem  mert,  nagyon 
ismeri  az  újabb.  Eddig  csak  kerülte  a  tragiku- 
mot s  oly  tárgyakat  választott,  melyeket  többc- 
kevésbbé  tragikai  katastropha  nélkül  is  tárgyal- 
hatni :  mert,  a  mint  Montjoye  mutatja,  divatba 

jő  előszedni  a  romanticismus  kcdvencz  tárgyait, 
oly  tárgyakat,  melyeket  szükségképpen  tragi- 
kailag  kell  feldolgozni,  és  feldolgozzák  tragi- 
kai  katastropha  nélkül. 

Montjoye  egy  erkölcsi  szörny,  sőt  annyiban 
felülmúlja  mind  Ill-ik  Richárdot,  mint  Borgia 
Lucretiát,  a  mennyiben  III  ik  Richárdban  a  testi 
rútság  gonoszságának  egyik  forrása;  Borgia 
Lucretiát  pedig  a  női  féktelen  szenvedélyek 
tették  elvetemültté.  Montjoye  nyugodt  ember, 
hideg  számító,  és  negatiója  minden  erkölcs- 
nek, minden  idealismusnak.  Nem  annyira 
szenvedélye  ragadja,  mint  rendszere,elvei  vezér- 
lik. Csalással  veti  meg  vagyona  alapját,  gúnyt 
űz  a  házasságból  és  barátságból,  eszköznek 
tekint  minden  embert,  még  saját  gyermekeit 
is,  s  gazdagodni,  élvezni  minden  törekvése. 
Igaz,  nem  gyilkol  mint  Ill-ik  Richárd,  nem 
mérgeztet  mint  Borgia  Lucretia,  s  finom  modor 
alá  rejti  elvetemül tségét :  de  az  a  dolog  lényegén 
keveset  változtat;  Montjoye  épen  úgy  hadat 
izén  az  egész  erkölcsi  világrendnek,  mint 
amazok.  S  mit  mivel  Feuillet?  Polgári  tra- 
gédia helyett  egy  Kotzebue-féle  érzékeny 
drámát  ir  :  ezt  a  rettentő  embert  megjavítja  és 
boldoggá  teszi,  csak  azért,  mert  neje,  kit  nem 
szeretett,  oda  hagyja ;  mert  leánya,  kit  eszköz- 
nek tekint,  elájul  sebesült  kedvese  mellett, 
kit  ő  sebesített  meg  egy  párbajban.  Egy  fran- 
czia   kritikus    épen    ugy   csodálkozik   Feuillet 

merészségén,  hogy  nem  félt  ily  rettentő  embert 
rajzolni,  mint  azon,  hogy  a  közönség  és  kritika 
nem  találta  hűtelennek,  mert  ily  ember  nincs 
Francziaországban.  Legyen  nekem  szabad  még 
nagyobb  csodálkozással  kérdenem:  nem  kigu- 
nyolása-  e  ez  a  lélektannak,  erkölcsnek  s  minde- 
nek felett  a  tragikumnak  ?  Ha  ily  tragikai 
összeütközést  ki  lehet  békiteni,  akkor  nincs 
tragikum ;  akkor  nem  csak  Coriolán,  Brutus  tra- 
gikuma kegyetlenség,  hanem  az  Ill-ik  Richárdé 
és  Borgia  Lucrétiáé  is.  Feuillet  ki  fogja  javí- 
tani :  mily  megható  lesz,  midőn  Richárd  kibékül 
népével  és  ellenségeivel  s  egy  derék  öreg  ur 
válik  belőle ;  Borgia  nem  fog  elveszni  saját 
fiától  kapott  sebében,  hanem  összeölelkezik 
vele  s  holtig  boldogul  élnek.  Feuillettől  egy 
Don  Jüant  is  várhatunk,  ki  megjavulva,  mint 
boldog  és  engedelmes  férj  végzi  pályáját. 
Feuillet  finom  érzékenysége  ki  nem  állhatja 
a  nemesis  kérlelhetetlen  bosszúját ;  elég  merész 
rettentő  alakot  rajzolni,  de  nem  elég  bátor 
azt  rettentően  lakoltatni  is. 

A  drámai  összeütközések  kibékéltetése  bizo- 
nyára nehéz,  de  nem  lehetetlen,  s  ha  ritkán 
sikerül,  oka  rendesen  az,  hogy  az  összeütkö- 
zés sokkal  erősb,  mintsem  kibékíteni  lehes- 
sen. Ezért  rossz  hírűek  a  tragikai  katastropha 
nélküli  drámák.  A  drámaírók  rendesen  nagy 
tévedéseket,  erős  összeütközéseket  vesznek  föl, 
mert  hatni  akarnak ;  de  nem  veszik  észre,  hogy 

a  véghatást  épen  azzal  rontják  el,  hogy  az 
előzmények  ellenére  a  katastropha  olyan,  mely 
az  összeütközést  mintegy  erőszakosan  állítja 
meg  s  nagy  tévedés  következményeit,  bocsánat 
és  bűnbánat  által,  némi  hamis  sentimentális- 
mussal  jóra  fordítja.  De  merjen  bármit  e  tekin- 
tetben a  drámaíró,  talán  még  eltűrhetni,  de  a 
nagy  bűnök  drámáját  derült  katastrophával 
végezni,  művészeti  lehetetlenség.  Montjoye  nem 
egyes  tévedés  vagy  bűn  képviselője,  hanem 
az  egész  erkölcsi  világ  negatiója.  Ily  embert 
oly  kevéssé  változtathat  meg  egy  ájulás,  ha 
mindjárt  saját  leánya  ájulása  is,  mint  nem 
békíthet  ki  se  velünk,  se  az  erkölcsi  nemesí- 
téssel az  a  körülmény,  hogy  szét  osztja  millióit, 
elűzött  nejét  visszaveszi  s  fiával  vitézen 
harczol  Magentánál.  A  ki  annyi  szivet  meg- 
mérgezett, annyi  viszonyt  széttépett,  ki  gúnyt 
űz  mindennel  a  mi  az  emberi  szívnek  szent  — 
egy  pillanatnyi  szenvedéssel,  vagyis  inkább  el- 
lágyulással vásárolja  meg  boldogságát,  s  milliói- 
val vált  magának  bűnbocsátó  czédulát.  Az  erő- 
szakos Hugó  a  könnyelmű  Dumas  ilyet  nem 
mertek  volna,  s  már  magában  ez  is  mutatja, 
mennyire  felülmúlja  a  franczia  régibb  dráma 
az  újabbat.  Sokat  merhet  a  költő,  lángeszétől 
függ  a  siker,  de  kettő  a  leglángeszűbb  dráma- 
írónak sem  fog  sikerülni  :  az  ártatlanok  szenved- 
tetése  s  a  nagy  bűnösök  boldoggá  tétele.  Ha 
Fenillet  és  társai  nem  kedvelik  a  tragikumot, 

ám  legyen  izlésök  szerint;  de  aztán  ne  fog- 
janak oly  tárgyhoz,  mely  tragikai  katastrophát 
kivan,  s  kivált  a  romanticismusok  erkölcsi 
szörnyeit  ne  rajzolgassák.  Úgy  látszik  az  újabb 
franczia  drámát  javítási  düh  szállotta  meg, 
de  csak  hőseik  javulnak  s  nem  egyszersmind 
közönségük.  Az  erkölcsöt,  a  javulást  prédikál- 
ják s  akaratlanul  is  a  könnyelműséget  és  erkölcs- 
telenséget bátorítják  föl.  Tulajdonkép  nem  azt 
hirdetik  :  javuljatok  és  boldoggá  lesztek ;  hanem 
azt :  tévedhettek,  bűnöket  követhettek  el,  azok 
következményei  nem  épen  oly  félelmesek,  az 
erkölcsi  világ  nemesise  nem  boszuló  cherub, 
csak  jámbor  nagybácsi,  a  ki  mindent  megbocsát 
a  gyermekeknek,  ha  felfogadják,  hogy  jók  lesz- 
nek; űzd  el  nődet,  ne  félj,  visszajő,  mihelyt 
egy  bűnbánó  arczot  vágsz ;  csald  meg  bará- 
taidat, de  légy  bőkezű,  engesztelékeny  s 
megbocsátanak ;  neveld  rosszul  gyermekeidet, 
nézd  őket  eszközöknek,  s  egy  kis  összeütközés 
után  nyakadba  borulnak  s  áldani  fognak  ;  becs- 
telen ember  lehetsz  és  tagadhatsz  minden  er- 
kölcsi eszmét,  majd  elismered  később,  egy  kis 
vért  ontasz  Magentanál,  s  a  világ  épen  ugy 
fog,  becsülni  mint  te  saját  magadat. 

Skülönös,  az  újabb  franczia  drámának  ezt  az 
erkölcsös  erkölcstelenségét  épen  Feuillet  fejezi 
ki  a  legerősebben,  kit  mint  regényköltőt  méltán 
tartanak  a  mérséklet  és  jó  izlés  emberének. 
S  vajon  megütközött-e  Montjoye-én  a  közönség  ? 

A  mű  nagy  hatást  tett  Parisban  s  nálunk  is 
elég  tetszéssel  fogadtatott.  Igaz,  a  részletek- 
ben sok  olyan  van,  a  mit  méltányolni  lehet,  de 
az  egésznek  conceptiója  és  compositiója  a  leg- 
élesebb megrovást  érdemeli.  Ez  az  irány  nem 
vezethet  egyébre,  mint  a  drámai  költészet  fel- 
bontására, a  tragédia  megbuktatására,  ha  ugyan 
nem  csupán  egy  átmeneti  korszak  zavara  és 
reactio  a  romantikusok  tulságai  ellen.  Bármint 
legyen,  feltűnő,  hogy  a  franczia  kritika  oly  enge- 
dékenységgel viseltetik  e  mu  iránt.  Montégut, 
a  Revue  des  Deux  Mondes  kitűnő  kritikusa, 
lapokon  át  fejtegeti  e  mű  érdemeit;  s  nagy 
hibáját  mely  az  egészet  tönkre  teszi,  csak 
érinti  egy  pár  sorban.  Pedig  e  hiba  olyan, 
mely  iránt  a  kritika  nem  lehet  eléggé  szigorú, 
sőt  kegyetlen,  mert  a  dráma  lelkét  vesztegeti 
meg.  De  miért  polemizálni  egy  franczia  folyó- 
irattal ?  A  magyar  kritikus  szava  nem  hallik 
át  Francziaor szagba ;  boldognak  érezné  magát, 
ha  legalább  hazájában  meghallgatnák. 

Szinmü  öt  felvonásban.     Irta  Shakespeare,  fordította  Szász 
Károly.  Előadatott  a  Nemzeti  Színházban  1865  január  i-én. 

I. 

Mióta  a  Kisfaludy-társaság  fordíttatja  Shakes- 
pearet  s  a  nagy  költő  másod-  és  harmad- 
rangú színművei  is  színpadra  kerülnek,  né- 
melyek egész  gúnyt  űznek  á  Shakespeare-cul- 
turiból.  íme  az  óriási  szellem  törpe  művei,  íme 
a  gyöngébbnél-gyöngébb  színművek,  melyeket 
a  Shakespearet  bámuló  kritika  csak  azért  hir- 
det jóknak,  mert  Shakespeare  írta.  Miért 
ilyesmit  lefordítani,  vagy  ha  lefordítják  is, 
miért  előadni?  Lehet  a  Shakespeare  kora 
gyönyörködött  bennök,  de  ma  már  csak  unal- 
mat és  boszankodást  keltenek.  Elégedjünk 
meg  Shakespeare  remekeivel,  noha  ezekben 
is  itt-ott  megbotránkozhatik  a  kényesebb  ízlés, 
s  hagyjuk  békét  gyarlóbb  műveinek,  melye- 
ket hihetőleg  maga  is  kevésre  becsült  s  csak 
úgy  hevenyészett  valamely  udvari  vagy  nép- 
ünnepély kedvéért.  Beszélhetnek  a  kritikusok, 
magyarázhatják,  dicsérhetik    e    gyarlóságokat. 

a  közönségre  sohasem  fogják  rávitatni.  A  mi 
élvezhetlen,  az  annak  marad  akár  a  világhírű 
Shakespeare  tálalta  előnkhe,  akár  valamely 
ismeretlen  költőcske.  Ily  s  ezekhez  hasonló 
megjegyzéseket  lehetett  hallani  a  Téli  rege 
előadása  után  nem  egy  társaságban,  kivált  oly 
szinbirálónak,  ki  Shakespeare  őszinte  tisztelője. 
Egy  szóval  az  ismétlődött,  a  mi  a  Szentivánéji 
álom  előadásakor  történt,  csak  hogy  akkor 
a  hirlapok  is  tolmácsoltak  ily  nézeteket,  mi 
most  egészen  elmaradt.  Méltán  kérdhetni,  va- 
jon Shakespeare  szonilt-e  védelemre,  vagy  azok 
felvilágosításra,  kik  róla  oly  könnyedén  Ítél- 
nek ?  Minden  bizonynyal  nem  annyira  véde- 
lemről, mint  felvilágosításról  lehet  szó,  s  ör- 
vendenék, ha  erre  nézve  e  czikk  is  tehetne 
valamit. 

A  legnagyobb  költő  sem  alkot  mindig  re- 
meket, sőt  remekei  között  is  bizonyos  rang- 
fokozatot vehetni  észre.  A  lángész  is  fejlődik 
és  hanyatlik,  mint  más  ember  fia,  s  midőn 
ereje  teljében  alkot  is,  a  nemzeti  és  egyéni 
viszonyok  hol  kedvező,  hol  kedvezőtlen  kény- 
szerűségének van  alávetve.  E  mellett  senki 
sem  egyesíthet  magában  mindennemű  tökélyt, 
az  erőnek  is  megvan  a  maga  gyöngesége,  vagy 
legalább  egyoldalúsága. 

A  lángész  rendesen  kora  törekvéseinek  levén 
legerőteljesb  kifejezője,  nem  lehet  ment  egé- 
szen   kora   hibáitól,   s   a   fejlődés    forrongásai 

közt,  a  küzdelem  hevében  gyakran  kicsapon- 
gások  is  jelölik  diadalait.  Az  absolut  tökély  a 
a  művészetben  is  csak  eszmény  marad;  mint 
az  erkölcsi  világban ;  csak  emberi  tökélyről 
lehet  szó,  s  ez  nem  egyéb,  mint  a  jó  tulajdo- 
nok nagyobb  száma  és  ereje.  A  legnagyobb 
költő  is  csak  néhány  főművet  hagyhat  hátra, 
melyekben  a  legerőteljesebben  nyilatkozik 
ugyan  teremtő  szelleme,  de  nem  kizárósan. 
A  főművek  mellett  ott  van  néhány  másod-  és 
harmadrangú  is,  melyek  mintegy  kiegészítik 
törekvései  összegét,  megadják  pályája  és  jel- 
leme egész  képét,  néha  kulcsúi  szolgálnak 
főbb  műveihez,  vagy  eddig  nem  igen  ismert 
oldalról  tüntetik  föl,  s  a  hiányok  és  hibák 
mellett  is  többé-kevésbbé  oly  kincseket  rejte- 
nek, melyeket  a  jelesebb  tehetségek  főműveiben 
is  alig  találunk. 

Lehetnek  és  vannak  kitűnő,  sőt  nagy  köl- 
tők, kik  szeszélyből,  daczból  vagy  hiúságból, 
oly  térre  csapnak  át,  mint  például  Goethe  a 
vígjáték,  Petőfi  a  dráma  terére,  melyre  nincs 
hivatásuk,  s  ily  műveik  csak  mint  lélektani 
és  életirati  adatok  becsesek ;  de  egy  oly  nagy 
költő,  ki  a  költészet  valamelyik  ágában  úgy- 
szólva kijelentő  szellem,  mint  Shakespeare 
másod-  és  harmadrangú  műveiről  megvetőleg 
szól,  aligha  őszintén  tiszteli  első  rangú  műveit 
is  s  felületesen  fogja  fel  az  európai  összes 
újabb  költészetet.  Shakespeare  nem   avult   el, 

csak  legfeljebb  némely  külsőségben.  Az  újabb 
költészet  belőle  szívja  éltető  nedvét,  termé- 
kenyítő szellemét  megérezte  minden  nemzet, 
melynek  egy  század  óta  újjászületett  irodalma. 
A  lényeget  tekintve,  alig  van  az  újabb  költé- 
szetben, nemcsak  a  drámaiban,  hanem  a  lyrai- 
ban,  sőt  elbeszélőben  is  törekvés,  eszme,  hang 
melyet  benne  meg  ne  lehetne  találni.  A  XVI-ik 
század  egyik  nagy  szelleme  ő,  honnan  kiindul- 
nak az  újabb  civilisatio  törekvései,  Európa  e 
nagy  századáé,  mely  csodás  mozzanata  az  em- 
beri szellem  növekedésének.  A  Shakespeare- 
cultus  nem  pusztán  egy  nagy  költő  tisztelete, 
hanem  az  egész  újabb  költészet  eszményéé, 
melyet  a  középkor  romjain  az  új  életre  éb- 
redt keresztyén  és  nemzeti  szellem  szült,  a 
renaissance  termékenyítő  hatása  alatt.  Ez 
eszménynek  az  európai  irodalomban  mind 
eddig  legnagyobb  képviselője  Shakespeare. 
Épen  nem  csoda,  hogy  minden  európai  nem- 
zet foglalkozott  vele,  nyelvére  fordítá,  vizsgá- 
lódásai körébe  vonta,  hogy  az  újabb  kor 
költői  közt  az  ő  művei  jelentek  meg  legtöbb 
kiadásban,  neki  vannak  legszámosb,  leglel- 
kesb  magyarázói,  s  midőn  közelebbről  nem- 
zete emlékünnepét  ülte,  az  az  egész  mivelt 
világ  ünnepévé  vált.  Igaz,  a  Shakespeare-cul- 
tusnak  vannak  nevetséges  képviselői  is,  kik 
legegyszerűbb  sorában  is  mélységet  találnak, 
fogyatkozásait  is  bálványozzák,  majd   minden 


TELI    REGE.  195 

művét  egyaránt  remeknek  találják  s  oly  czél- 
zatokat  fedeznek  föl  bennök,  melyekről  a  költő 
nem  is  álmodott.  Igaz,  e  túlságba  néha,  leg- 
alább kivételkép,  kitűnő  férfiak  is  belé  esnek, 
mert  a  szeretet,  a  lelkesülés  könnyen  túloz, 
akár  egy  nőnek,  akár  egy  költőnek  hódolunk. 
De  van  ennél  valami  nevetségesebb  dolog  is, 
bizonyos  lenéző  szigor,  fenhéjázó  gúny  egy 
oly  nagy  költő  irányában,  kit  felfogni,  meg- 
érteni sem  igyekszünk. 

A  Téli  rege  bizonyára  nem  első  rangú  műve 
Shakespearenek,  talán  a  másodrangúak  között 
is  az  utolsók  közé  tartozik,  ha  nem  épen  har- 
madrangú. Távolról  sem  lehet  egy  sorba  álli- 
tani  a  SzenVwánéji  d/om-mal,  melylyel  lap- 
jaink némelyike  összehasonlítgatja. 

A  Szentivánéji  álom  oly  sikerült,  oly  költői 
bohózat,  melynél  kitünőbbet  e  nemben  alig 
mutathat  föl  az  európai  költészet.  Lehet,  hogy 
e  nemet  sokan  lenézik,  kivált  nálunk,  de  az 
semmit  se  vonhat  le  e  mű  érdemeiből.  A  Téli 
rege  egészen  más;  se  tragédia,  se  komédia, 
se  bohózat,  sőt  tulaj  donkép  rendes  dráma  sem, 
hanem  mindebből  valami,  különböző  elemek 
vegyülete,  mely  némikép  a  melodráma  felé 
hajlik.  A  mű  egyik  felében  a  tragikai  elem  a 
túlnyomó,  a  másikban  a  komikai,  három  fel- 
vonás mintegy  előjátéka  a  két  utolsónak,  míg 
amazokban  gazdag  drámai  élet  fejlik  ki,  eme- 
zekben lankadtságot  veszünk  észre.  A  cselek- 

vény  kettős  bár,  végkifej  lésében  összeforr;  a 
részek  aránytalanok,  s  a  mi  legfőbb,  a  vélet- 
len, a  regényes,  a  kalandszerű  épen  annyi 
vagy  talán  több  részt  vesz  a  cselekvény 
szövődésében,  mint  a  szenvedélyek  összeütkö- 
zése, a  drámai  benső  indok.  íme  mennyi 
oldala  van  e  műnek,  de  e  gyöngeségek  nagy- 
részt magából  a  tárgyból  folynak,  mely  se 
komikai,  se  tragikai  compositióra  nem  volt  al- 
kalmas, sőt  egészben  véve  nem  is  drámai. 
A  tárgy  választását  hibáztatjuk,  de  magát  a 
tárgyat  aligha  lehetett  volna  máskép  és  szeb- 
ben feldolgozni.  Tévednek,  kik  azt  hiszik,  hogy 
Shakespeare  ereje  e  műben  már  nagyon  ha- 
nyatlik. 

Igaz,  e  műve  alkalmasint  a  legutolsó,  de 
ereje  még  ép,  s  ezt  semmi  sem  bizonyítja 
jobban,  mint  az,  hogy  egy  drámának  nem  elég 
alkalmas  regéből  ily  művet  tudott  teremteni. 
E  mű  árnyoldalait  nagy  részt  a  tárgy  hozta 
magával,  fényoldalai  egészen  a  Shakespeare-éi. 

De  hogyan  választhatott  Shakespeare  ily 
tárgyat,  miért  nem  hagyta  nyugodni  Greene 
regéjét,  átalában  miért  akart  rege-meséből 
drámát  írni,  midőn  az  a  drámai  költészetben 
csak  komikai  compositiókra  alkalmas  ?  Aztán 
miért  vegye  a  műbiró  figyelembe  a  tárgyból 
folyó  akadályokat,  midőn  a  költő  szabadon  vá- 
laszthat? Valóban  nem  tartozik,  de  hátha  a 
tárgyválasztás  a  kor  törekvésével  van  kapcso- 

latban,  s  a  tisztán  aesthetikai  szempont  a  tör- 
ténelmi nélkül  puszta  gyengeségnek  tünteti 
föl  azt,  mi  az  erőnek  duzzadása,  s  csak  a  költő 
szeszélyét  látja  ott  is,  hol  a  kor  küzdelme  és 
iránya  lüktet? 

Aesthetikai  legszigorúbb  szempontból  is,  nagy 
hibái  mellett  nagy  szépségei  vannak  a  Téli 
regé-nek^  de  a  történelmi  szempont  e  hibákat 
kissé  más  színben  láttatja,  mindenesetre  ki- 
mutat annyit,  hogy  Shakespeare  és  általában 
az  angol  dráma,  aligha  emelkedett  volna  oda, 
hol  most  oly  fönséges  magasságban  áll  a  többi 
nemzeteké  felett,  ha  nem  merészel  sokat  any- 
nyit,  a  mennyi  egy  nagyszerű  mozgalomban 
majdnem  belső  kényszerűség. 

Az  antik  és  keresztyén  dráma,  már  kiin- 
duló pontjában  eltérnek  egymástól;  csak  ab- 
ban egyeznek,  hogy  mindenik  a  vallás  mys- 
teriumaiból  fejlett  ki,  de  tárgyban  és  módban 
végtelen  különböznek.  Az  antik  dráma  bölcső- 
jében a  legegyszerűbb  lyrai  compositióhoz 
hasonlít,  az  egyetlen-egy  személyhez  lassan 
társul  a  második  és  harmadik,  magokkal  hozva 
a  cselekvényt,  mely  aztán  is  folyvást  meg- 
tartja egyszerű  kerekdedségét  a  formára  nézve 
és  fönséges  szigorát  a  tárgyak  megválasztá- 
sában. 

A  keresztyén  mysteriumok  és  moralitások 
már  kezdetben  sok'  személyűek,  sok  eseményt 
ölelnek  fel,  tárgyaikban  épen  nem  választéko- 

sok,  s  Összevegyítik  a  fenségest    az   alacsony- 
nyal,  a  vígat  a  szomorúval. 

E  durva  kezdemények  a  renaissance  érinté- 
sére fejlődésbe  indulva,  szabályosabb  drámákká 
válnak  ugyan,  de  folyvást  megőrzik  eredetök 
szellemét.  Franczia-  és  Olaszországban  a  ki- 
záró uralomra  vergődött  classicismus  egy  jó 
darabig  lenyomja  e  szellemet,  de  Angol  ország- 
ban szabadon  fejlődik  és  megteremti  Shakes- 
pearet.  Az  antik  és  keresztyén  költészet  fej- 
lődésök  és  tökéletességök  legmagasb  pontján  is 
folyvást  megtartják  azt  az  ellentétet,  mely 
születésöket  jellemezte.  Ott  a  forma  cultusa 
az  uralkodó,  itt  az  eszméé ;  amaz  tárgyaiban 
szűkkörű,  ez  túlgazdag ;  amazt  fenségesebbnek 
mondhatjuk,  ezt  mélyebbnek.  Shakespeare  és 
a  korabeli  drámaírók  bekalandozták  a  költé- 
szet, történelem  és  phantasia  minden  zeg- 
zúgát:  az  angol  dráma  magába  olvasztott  min- 
dent, a  mit  talált,  az  emberi  viszonyok  minden 
árnyalatát,  a  phantasia  minden  szeszélyét,  a 
kedély  minden  hullámzását,  s  minden  kérdést, 
mit  a  gyakorlati  élet  vagy  a  philosophiai  el- 
mélkedés fölvethet.  Nem  kereste  vagy  elve- 
tette a  példányokat,  nem  utánzott,  s  elméle- 
tek helyett  csak  nemzete  és  kora  geniusát 
követve;  új,  eddig  ismeretlen  tartományokat 
hódított  meg  a  költés  világában,  az  egész  újabb 
költészet  birodalmát.  A  dráma  ez  óriási  ereje 
egy  darabig  fölemésztette  a  költészet  minden 

más  ágát.  Drámai  alakban  jelent  meg  minden 
eposz,  regény,  népmese,  tanköltemény,  szatira. 

E  drámai  nagy  mozgalom  remekeiben  ugyan- 
azon szellem  nyilatkozik,  mintegy  megtisztulva, 
szabályozva,  melyet  kevésbbé  sikertilt  művei- 
ben egész  túlságában,  féktelenségében  látunk 
megjelenni.  Nincs  itt  helye  ezt  minden  oldalról 
kifejteni  s  elég  lesz  csak  azon  oldalt  érinte- 
nem, mely  a  Téli  regé-Yel  kapcsolatos. 

A  tartalomnak,  a  cselekvénynek  az  a  gazdag- 
sága, melyet  Shakespeare  remekeiben  bámu- 
lunk, szemben  az  antik  drámávaJ,  nemcsak 
kortársainál,  hanem  nála  is  néha  többet  ölel  fel, 
mint  a  mennyit  a  drámai  forma  megbír,  mi 
lazábbá  teszi  a  cselekvényt,  avagy  épen  a  ket- 
tős cselekvény  felé  hajtja.  A  drámai  forma 
kizárólagossága,  mely  Shakespeare  korában 
oly  zsarnokilag  uralkodott  az  angol  költészet- 
ben hasonló  következményt  vont  maga  után. 
Az  angol  dráma  az  által,  hogy  mindent  fel- 
ölelt, magába  olvasztott  s  a  költészet  többi 
nemeitől  úgy  szólva  erőszakosan  elszedte  tár- 
gyait, végtelenül  gazdagult  ugyan,  de  termé- 
szetesen nem  kerülhette  el  azt  az  örvényt, 
hogy  néha  oly  tárgyakat  is  válaszszon,  me- 
lyek egészben  véve  nem  elég  drámaiak.  így 
alakultak  meg  a  drámai  költészet  oly  válfajai 
is,  melyek  legalább  kétes  becsűek.  Shakes- 
peare is  érinti  ez  örvény  szélét;  ő  sem  ment 
egészen  kortársai  hibáitól,  noha  benne  e  moz- 


200  GYULAI   PAL 

galomnak  inkább  csak  fényoldalai  tündökle- 
nek. A  mint  a  Téli  rege  mutatja,  ő  is  hozzá 
nyúlt  oly  tárgyhoz,  melyet  lehetetlen  valódi 
drámává  alkotni.  De  vajon  e  túlságok,  téve- 
dések nélkül  megnyerhette  volna-e  az  angol 
dráma  azt  a  gazdag  tartalmat,  melyet  reme- 
keiben bámulunk,  szélesbíthette  válna-e  a 
drámai  költészet  körét,  napfényre  hozhatott 
volna-e  annyi  ismeretlen  bájt,  melyekről  az 
antik  dráma  nem  is  álmodott?  Vajon  mindez 
a  gyöngeség  jele-e  vagy  pedig  az  erőé,  mely 
mindent  megkísérel,  sokszor  a  legnagyobb  dia- 
dalokat vívja  ki,  s  midőn  egészen  nem  győz- 
het is,  félgyőzelmet  képes  aratni  ?  Nem  iga- 
zolni akarom  a  Téli  rege  tárgyának  választá- 
sát, csak  megértetni,  s  ennyiben  menteni  is, 
ha  ugyan  mentségre  van  szüksége  oly  költő- 
nek, a  ki  tévedéseiben  is  oly  gazdag  kárpótlást 
nyújt  hibáiért. 


II. 


Aesthetikai  szempontból,  a  mennyire  hibáz- 
tathatni Shakespearet  e  szinmű  tárgyának 
választásáért,  épen  annyira  dicsérhetni  azt  a 
módot,  mely  szerint  azt  feldolgozta. 

Ha  egyszer  a  tárgyon  átestünk,  el  kell  is- 
mernünk, hogy  azt  csak  így  és  nem  máskép 
lehetett  feldolgozni.  Ha  összehasonlitjuk  Greene 
regéjét,  mely  a  Téli  rege  alapjául  szolgált, 
magával  a  drámával,  egy  pillanatra  feltűnik, 
hogy  Shakespeare  épen  úgy  kizsákmányolta 
a  tárgy  minden  drámai  oldalát,  mint  folyvást 
szem  előtt  tartotta,  hogy  regét,  népmesét 
dramatizál,  melyet  lehetetlen  tragédiává  vagy 
mélyebb  tartalmú  drámává  alkotni,  s  melyet 
drámai  formában  sem  lehet  kivetkőztetni  ter- 
mészetéből. Mindaz,  a  mit  változtatott,  kiha- 
gyott, megtartott,  vagy  hozzá  toldott:  épen 
úgy  tanúskodik  drámai  ereje,  mint  tárgyila- 
gossága mellett.  Először  is  a  regében  Her- 
mione  (Greenenél  Belaria)  meghal,  Leontes 
(Pandosto)  belészeret  feltalált  leányába,  s  mi- 

dőn  ez  kivilágosodik,  kétségbeesésében  megöli 
magát.  Shakespeare  mindezt  megváltoztatta  s 
az  egész  cselekvénynek  szerencsés  kifejlést 
adott.  Érezte,  hogy  oly  tárgyat,  hol  a  véletlen- 
nek annyi  szerep  jut,  hol  úgyszólva  két  nem- 
zedék hajtja  végre  a  cselekvényt:  lehetetlen 
oly  egységbe  hozni,  oly  bensőleg  indokolni,  a 
hogy  a  tragédia  természete  megkívánja. 

A  mű  czime,  a  szenvedélyek  nyilatkozása,  a 
cselekvény  menete,  a  felléptetett  Idő  mono- 
lógja, részint  előre  sejtetik  velünk,  részint 
folyvást  megerősítenek,  hogy  nem  Othello, 
Macbeth,  Coriolan  óriás  küzdelmével  és  katas- 
trophájával  akar  hatni  a  költő. 

Szorosan  tárgyához  alkalmazza  a  hangulatot, 
szövevényt  és  kifejlést.  Greene  regéjében  a 
Leontes  és  Hermione  gyászos  története  csak 
előjáték:  a  Perdita  és  Florizel  (Greenenél  Do- 
rastus  és  Fauna)  szerelmére  és  kalandjaira 
van  fektetve  a  fősúly.  Shakespeare  e  pontban 
lényegesen  megváltoztatta  a  regét  s  épen 
ellenkező  utat  követett.  Ő  az  előjátékra  he- 
lyezte a  fősúlyt,  s  a  Florizel  és  Perdita  törté- 
netét inkább  kifejlésűl  használta.  E  változta- 
tás oka  igen  egyszerű.  Leontes  és  Hermione 
története  gazdag  anyagot  nyújt  a  drámai  élet 
kifejtésére,  míg  ellenben  a  Florizel  és  Perditáé 
e  tekintetben  meglehetősen  szegény.  A  regé- 
ben annyira  szereplő  véletlen  és  kalandszerű- 
vel is  így  bánt.  Ott,  a  hol  a  szövevény  benső 

folytonossága  megengedte,  vagy  épen  kívánta : 
lélektani  erős  motívumokat  használt ;  a  hol  ez 
lehetetlen  volt,  követte  a  rege  szellemét  és 
meghagyta  a  véletlent  vagy  még  jobban  ki- 
képezte. 

Innen  foly  aztán  az  is,  hogy  a  dráma  nem 
játszik  valamely  határozott  történeti  korban. 
A  költő  az  orosz  czárt,  a  delphii  oraculumot 
és  Julio  Romanót  egy  időben  szerepelteti,  a 
a  régi  pogány  vallást  és  keresztyén  szokáso- 
kat összezavarja  és  Csehországot  tengerpartra 
helyezi. 

Shakespeare  e  tudatlansága  mennyi  gúny- 
mosolyt, éles  megjegyzést  vont  már  maga  után. 
Még  legnagyobb  tisztelői  sem  igen  merik  e 
tudatlanság  ellen  védeni,  s  a  mi  legcsodála- 
tosb,  éles  elméjű  kritikusok,  nagy  tudományú 
nyomozók  csak  átsiklanak  a  Téli  rege  e  tör- 
ténelmi és  földirati  tudatlanságain  s  legfeljebb 
azt  jegyzik  meg,  hogy  Csehország  tenger  mel- 
lett fekvését  Greene  regéjében  is  megtalál- 
hatni. De  vajon  ez  adat  Shakespeare  ellen  bi- 
zonyít-e s  az  a  megjegyzés  hallgatag  vád-e, 
hogy  tudniillik  Shakespearenek  ki  kellett  volna 
javítani  Greene  botlását  ?  Bárminő  vélemény- 
nyel legyünk  Shakespeare  szorosan  vett  tudo- 
mányos míveltségét  illetőleg,  annyi  csaknem 
bizonyos,  hogy  e  tudatlansági  vád  legkevésbbé 
illik  a  Téli  regé-ve.  Hogy  Shakespeare  a  del- 
phii oraculum  s    a   keresztyén   pünkösdi   nép- 

Ünnep  kora  közti  különbséget  tudta :  kitetszik 
a  római  korszakból  vett  drámáiból,  hol  ily- 
nemű botlásokat  nem  tapasztalunk.  Hogy  ne- 
vezetesebb drámáiban  történelmi  és  fÖldirati 
tévedéseket  kevésbbé  találhatni  s  leginkább 
csak  olyakat,  melyek  a  míveltebb  angol  kö- 
zönséggel is  közösek  voltak,  szintén  a  mellett 
bizonyít,  hogy  Csehországnak,  mint  tenger- 
melléki tartománynak  emlegetése  nem  folyt 
szükségkép  tudatlanságból.  Shakespeare  nép- 
mesét, regét  dolgozott  fel,  s  vajon  a  népmese, 
a  rege,  sőt  a  monda  is,  mikor  tisztelte  a  tör- 
ténelem és  földirat  tisztes  tudományát?  Nem 
zavar-e  mindent  össze,  s  a  jelent  nem  játszsza-e 
át  néha  a  múltba?  Olvassuk  bármely  nemzet 
népmeséit,  mindenütt  fogunk  ily  tudatlanságra 
találni,  annyira,  hogy  nem  nevezzük  tudatlan- 
ságnak, hanem  csak  naivitásnak.  S  vajon  mű- 
költők,  kik  népmeséket  dolgoznak  föl,  nem 
követnek-e  el  öntudatosan  ily  tudadtlan Ságo- 
kat, hódolva  a  népmese  szellemének  ?  Hogy 
tovább  ne  menjünk,  ott  van  Petőfi  János  vi- 
téz-e. Vajon  Petőfi  ne  tudta  volna,  hogy  Tö- 
rökország nem  fekszik  Franczíaország  mellett 
s  több  eífélét?  Vajon  érdemli-e  Shakespeare 
e  fÖldirati  botlásáért  azt  a  súlyos  vádat,  me- 
lyet minden  iskolás  gyerek,  piperkőcz  száján 
hord,  ki  tanult  egy  kis  földiratot  avagy  épen 
Prágát  is  megjárta? 
Szinészeink    Csehország    helyett    Bithyniát 

mondottak  s  a  szinlapon  is  ez  volt  írva. 
Úgy  látszik,  gyöngédségből  megakarták  kí- 
mélni Shakespearet  némely  mívelt  ember  ha- 
hotájától,  a  ki  népmeséből  akar  földiratot  ta- 
nulni. Tiszteljük  az  indokot,  bár  magára  a 
tényre  nem  volt  épen  szükség.  Bizonyára 
Shakespeare  sok  oly  dolgot  nem  tudott,  a  mit 
most  a  kontár  író  is  tud,  hanem  szerencsére 
sok  oly  egyebet  tudott,  mit  most  nem  tudunk, 
úgy  hogy  semminemű  büszke  gúnymosoly 
nincs  igazolva,  s  legkevésbbé  a  Téli  regé-hen, 
hol  Shakespeare  tudatlansága  tulajdonkép  nai- 
vitás s  magából  a  tárgyból  foly. 

Talán  e  néhány  vonás  is  eléggé  kiemeli, 
hogy  a  tárgyválasztást  s  a  belőle  folyó  hátrá- 
nyokat kivéve,  mily  művészileg  alkotta  Shakes- 
peare e  regét  drámává.  A  jellemrajz  még 
inkább  bizonyítja  ezt.  Mily  lélektani  mélység, 
mily  erő,  mennyi  drámaiság  Leontes  és  Her- 
mione  rajzában.  Mennyi  élet  a  mellékszemé- 
lyekben. Mennyi  bájt  lehel  Perdita,  s  az  idylli 
jelenetek  hatását  mennyire  emelik,  élénkítik 
s  átalában  nem  engedik  édeskéssé  fajulni  a 
részint  komikai,  részint  humoros  alakok. 

Hermione  és  Perdita  nem  vallanak  szégyent 
Shakespeare  legkitűnőbb  hölgy  jellemei  mel- 
lett se.  Leontes  méltó  Shakespeare  többi  hal- 
latlan teremtményeihez,  melyek  által  tükröt 
tartott  a  természet  elébe.  Leontesben  a  fél- 
tékenység   szenvedélyét    rajzolja,    épen    mint 

Othellóban,  de  mily  különbség  a  két  szenve- 
dély közt.  S  a  szenvedély  e  különbsége  meny- 
nyire megváltoztatja  nemcsak  a  jellemrajzot, 
hanem  magokat  a  helyzeteket  is !  Csak  abban 
hasonlít  e  két  szenvedély  egymáshoz,  hogy 
mindkettő  féltékenysége  becsületéből  és  be- 
csületességéből foly. 

Mint  becsületes  ember  féltékeny  becsületére, 
hiszi  a  mit  mások  mondanak,  mert  másokat 
is  oly  becsületeseknek  hisz,  mint  saját  magát. 
Mily  könnyű  a  Jago  játéka,  kivált,  ha  ide 
veszszük  Othello  heves  vérét  és  kétkedését 
saját  férfiúi  előnyeiben.  S  mennyire  elősegíti 
szenvedélye  kifejlődését  egész  környezete, maga 
Desdemona  is,  ki  naivitása  által  éleszti  férje 
gyanúját.  Leontes  féltékenysége  képzelődés, 
egy  rossz  pillanat  szeszélye,  melyet  az  ellen- 
mondáshoz nem  szokott  érzékenység,  zsarnoki 
hajlam  egész  rögeszmévé  érlelnek. 

Sérti,  hogy  neje  Polixenessel  oly  nyájasan 
beszél,  eszébe  jut,  hogy  a  midőn  neje  kezét 
megkérte,  az  hónapokig  váratott  reá  s  ime 
most  egyszerre  mily  nyájas  egy  idegenhez.  Azt 
hiszi,  hogy  már  rég  viszonyban  vannak  egy- 
mással s  csak  ő  nem  vette  észre.  Vizsgálja 
gyermekét,  s  kétkedik,  hogy  saját  vére  lenne. 
így  ébred  föl  féltékenysége,  melyet  senki  sem 
szít,  csak  saját  maga.  Az  egész  udvar  elakarja 
oszlatni  gyanúját,  de  ezzel  csak  jobban  meg- 
erősödik rögeszméje.  Királyi   természete   nem 

tűri  az  ellenmondást,  s  ingerli,  felbőszíti  az  a 
körülmény,  hogy  nem  osztoznak  gyanújában. 
Neki  igazának  kell  lenni,  ezt  csak  azért  is  meg- 
mutatja. Nem  rohan  megölni  nejét,  mint  Othello 
ő  király,  ki  elitéltetheti  a  hűtelent  becsülete 
sérelme  nélkül,  neki  az  oracultim  helyeslésére, 
törvényszéke  Ítéletére  van  szüksége,  s  azt  a 
fájdalmát,  melyet  nejének  képzelt  hűtlensége 
okoz,  fölülmúlja  az  az  ingerült,  lázas  törekvés, 
hogy  gyanúját,  rögeszméjét  igazolja  a  világ 
előtt. 

E  mellett  Leontesben  van  némi  gyávaság 
is,  mely  jól  összehangzik  gyanakodó  természe- 
tével, s  melyet  a  költő  aztán  is  a  harmadik  felvo- 
nás végén  fordulópontul  használ.  A  féltékeny 
király  egyik  főembere  által  meg  akarta  mér- 
geztetni  király  társát,  Polixenest;  minthogy  ez 
elárulja  szándékát,  még  inkább  megerősödik 
gyanújában  s  még  eszeveszettebben  rohan  a 
maga  útján,  de  midőn  ez  is  neje  ártatlanságát 
bizonyítja,  fia  halálát  jósolja,  ki  aztán  nem 
sokára  meg  is  hal,  erélye  megtörik,  többé 
nem  száll  szembe  a  sorssal,  megadja  magát  s 
bűnbánó  melancholiába  sülyed.  Kétségbeesése 
oly  kevéssé  az  Othellóé,  mint  szenvedélye. 
Ugyanez  áll  Hermionéról  is,  ki  semmiben  se 
hasonlít  Desdemonához,  csak  abban,  hogy  ő 
is  egy  féltékeny  férj  áldozata.  Desdemona  kép- 
zelődése élénk,  érzései  naivok.  Megszeretve 
Othellót,  tüstént  szakít  atyjával  és  követi  ked- 

vesét.  Hermione  sokat  várat  magára,  míg  el- 
határozza, hogy  Leontesé  legyen.  Desdemona 
épen  oly  eszélytelen,  mint  Hermione  eszélyes, 
ennek  lényegében  több  a  fenség,  amazéban  a 
kellem.  Desdemona  szerény  egytigyűségével 
ingerli  férjét,  Hermione  büszkeségével.  Mily 
meghatón  nyilatkozik  e  fönséges  büszkeség, 
midőn  a  törvényszék  előtt  áll  s  magát  védi. 
Sértett  nő  és  királyné  egyszerre,  a  nő  fájdal- 
mát a  királyné  büszkeségét  mérsékli  de  ím 
egyszerre  csak  az  anyát  látjuk  magunk  előtt, 
ki  fia  halála  hírére  összeomlik. 

E  jelenet  szépségével  vetekszik  szoborjele- 
nete is.  Gyermeke  nevében  és  feltalált  gyer- 
mekéért bocsát  meg  férjének,  s  midőn  előlép, 
mily  megindító  az  a  néhány  szó,  melyet  fér- 
jéhez intéz.  Perdita  hasonmása  anyjának,  Her- 
mione másodszor  születve  ifjúsága  virágában. 
Mennyire  rokon  a  többi  pásztorleánynyal,  s 
mennyire  kiválik  közülök.  Királyleány  pásztor 
ruhában,  pásztorleány  egy  királynő  emelke- 
dettségével. A  vendégekkel  szemben  mily  nyá- 
jas, elmés  affectatio  nélkül.  Szerelme  Florizel- 
hez  mily  egyszerű,  igaz  és  mély  s  a  sors  csa- 
pásai alatt  mennyi  bátorságot,  fönséget  tanú- 
sít. Erről  ismerünk  Hermione  leányára. 

Egy  ily  művet  lett  volna  kár  lefordítani  s 
előadni,  mely  fogyatkozásai  mellett  is  annyi 
kincset  rejt?  E  kincsek  közül  csak  a  ragyo- 
góbbakra mutattam,  de  figyelmes  olvasás,  tü- 

zetes  analysis  mennyi  kincset  emelhetne  még 
ki  ez  annyira  szegénynek  állított  műből,  mely- 
ben Shakespeare  gazdag  ere  szintén  nem  ta- 
gadja meg  magát.  Van-e  ennyi  azokban  a  híres 
művekben,  melyeket  oly  hévvel  fogad  a  közön- 
ség s  egy  pár  hónap  múlva  egészen  elfelejt? 
Részemről  köszönetet  szavazok  az  igazgatóság- 
nak, hogy  e  színművet  színpadra  hozta  s  fé- 
nyesen állította  ki.  Shakespeare  el  nem  avul, 
s  kevésbbé  sikerült  művei  egyetlen  jeleneté- 
ben is  több  költőiség  nyilatkozik,  mint  hogy 
egy  közel  eső  példát  hozzak  fel,  a  Sardou 
Ideges-eihen^  mely  oly  nagy  hatást  tett  szín- 
padunkon, s  melyet  napi  sajtónk  nem  épen 
megérdemelt  magasztalásban  részesít.  Igaz, 
az  Ideges-eket  nagyon  jól  adták  színészeink,  a 
Téli  regé-i  pedig  igen  rosszul. 

De  mit  bizonyít  ez  ?  Azt,  hogy  ne  hibáztas- 
suk a  színészek  helyett  a  költőt,  s  ne  dicsér- 
ttik miattok  ismét  csak  a  költőt. 

Szomorújáték  5  felvonásban.  Irta  Schiller,  fordította  Szenvey 
József.  Előadatott  a  Nemzeti  Színházban  1865  márczius  13-án. 

Az  olvasó  észrevehette,  hogy  e  rovat  inkább 
csak  a  drámák  bírálatával  foglalkozik  s  az 
előadásról  rendesen  hallgat.  Nem  annyira  elv- 
ből történik  ez,  mint  inkább  szükségből,  a 
nehézségek  miatt.  Az  ember  alig  győzi  az  u] 
szinművek  bírálatát  is,  hátha  még  az  előadásba 
is  belé  bocsátkoznék !  E  lap  egész  tárczája 
szinbirálatokkal  telnék  meg,  mi  se  a  szer- 
kesztőnek nincs  Ínyére,  se  az  olvasó  nem 
óhajtja.  Lehetne  ugyan  könnyebb  végénél 
fogni  a  dolgot  s  oly  bírálatokkal  szolgálni  az 
olvasónak,  melyek  lapjainkban  annyira  diva- 
tosak, például :  a  két  főszerepet  Lendvay  és 
Lendvayné  gonddal  és  szorgalommal  adták, 
de  mindkettőben  kevés  a  természetesség  és 
Igazi  mélység;  Jókainé  és  Tóth  művészien 
játszottak  ;  Komáromy  egyhangúságával  unta- 
tott, —  hanem  hogy  mi  haszon  van  az  ily 
bírálatokban :  teljességgél  nem  érthetni.   Leg- 

feljebb  tarkítja  a  lapot,    s   a    szinbiráló   azzal 
dicsekedhetik,  hogy  ő  minden  előadásról  ir  és 
gyorsan,  mi  mind  igen    szép    dolog   lehet,  de, 
fájdalom,     semmi    köztik    a    dramaturgiával. 
A    kritika   feladata   bonczolni,    s    vajon   nem 
nehezebb-e  a  színmű  előadását  bonczolni,  mint 
magát  a  színművet  ?  A  színművészet  elmélete 
távolról    sincs    oly  határozottan  megállapítva, 
mint   a   drámai    költészeté;   de   ha   megvolna 
is,  maga  a  boczolat  tárgya  áll-e  előttünk   oly 
állandóan,   oly   biztosan,   mint  mikor   drámát 
bírálunk?  A  költő  műve    ki   van   nyomtatva, 
vagy  megtalálhatni  kéziratban  s  egész  kénye- 
lemmel   és   gonddal  vizsgálhatjuk.   A   színész 
műve  az  idő  pillanataival  elrepül,  s  kinek  van 
oly    hű    és    élénk    emlékező  tehetsége,    hogy 
másnap  egy  előadás  minden  árnyalatát,  a  szí- 
nész minden  hangját,   mozdulatát,    arczkifeje- 
zését   lelkében   visszavarázsolhassa    s  minden 
oldalról  biztosan  bonczolhassa.    A   kritikában, 
mint  minden  emberi  dologban,  a  legjobb  aka- 
rat mellett   is  tévedhetni,  de  a  szinkritikában 
már   maga  a  helyzet   oly   örvényeket  teremt, 
hogy  a  legösszpontosítottabb  figyelem  s  a  leg- 
élénkebb emlékező  tehetség  is  alig   képes  ki- 
kerülni. E  mellett  egy  szini  előadás  szépségei 
vagy  hibái  egyrészt  olyanok,  melyeket  nagyon 
bajos,  majdnem  lehetetlen,  elég  szabatosan  és 
élénken  feltüntetni.  Valamely  szerep   felfogá- 
sáról ugyan  sok  érdekest  és  tanulságot  írhatni 

Össze,  a  siker  vagy  fogyatkozás  feltűnőbb 
pontjait  kiemelhetni  vagy  megróhatni,  de  a 
szavalat,  arez-  és  tagjáték  számtalan  mozzana- 
tait méltányolva  vagy  hibáztatva  az  olvasó 
elébe  varázslani,  oly  fáradságos  munka,  hogy 
még  akkor  sem  igen  vállalkoznék  reá  valaki, 
ha  a  nehézségeket  minden  oldalról  legyőz- 
hetné. 

Ide  járul  még  a  szinészek  érzékenysége, 
kik  nem  minden  ok  nélkül  sokkal  érzékenyeb- 
bek a  költőknél.  Részemről  sohasem  tudtam 
megfogni  a  költők,  az  irók  érzékenységét 
szemben  a  kritikával.  A  kritika  vagy  igazsá- 
gos, vagy  igazságtalan,  vagy  pedig  a  kettő 
vegyiteké.  Az  egészben  vagy  részben  igazság- 
talan kritika  ellenében  czáfolatul  mindig  ott 
az  iró  műve.  Az  olvasó  itél,  oly  olvasó,  kinek 
elég  itélőtehetsége  és  izlése  van,  mert  a  gyönge 
itéletü  és  Ízléstelen  olvasó  tetszését  egy  ön- 
érző  iró  se  óhajthatja.  Az  iró  nyugodtan  vár- 
hatja a  közönség  Ítéletét,  vagy  a  körülmények 
szerint  megvetheti  ezt  is,  ott  van  számára  az 
utókor,  évtizedek,  sőt  századok  Ítélete.  Műve, 
ha  csakugyan  sokat  ér,  paizsként  fedezi  a 
kritika  és  közönség  igaztalanságai  ellen.  De 
épen  az  szokott  fájni  a  kritikában,  a  mi  igaz. 
Megengedem,  értem,  de  ennek  nem  a  kritika 
az  oka,  hanem  az  iró,  s  ezen  a  csapáson  előbb- 
utóbb  át  kell  esnie  még  akkor  is,  ha  a  kritika 
hallgatna.  Egészen  más  a  szinész  helyzete.  Az 

ő  műve  nem  marad  fenn,  összeomlik  azon 
pillanatban,  melyben  bevégzi.  Nem  igazolhatja 
őt  szemben  a  kritikával.  Igaz  tigyan,  hogy  a 
szinész  minden  este  ujra  teremti  művét,  de  az 
nem  egészen  az  lesz,  a  mi  volt,  sokszor  rósz- 
szabb  vagy  jobb,  de  nagyon  ritkán  ugyanaz. 
A  közönség,  mely  játékáról  kritikát  olvas,  sok 
részben  nem  egy  azzal,  mely  ugyanazon  este 
látta,  s  köztök  a  legfigyelmesebb  sem  tehet 
oly  biztos  összehasonlítást,  mint  a  költői  mű 
kritikájával.  A  szinész  műve  nem  marad  az 
utókorra,  jelenhez  van  kötve,  nem  ő  éli  tul  a 
kritikát,  hanem  a  kritika  őt.  Még  más  tekin- 
tetben is  roszabb  helyzete  az  irónál.  Az  iró 
akkor  ir,  ha  kedve  tartja,  akkor  adja  ki  mű- 
vét, midőn  megtehette  rajta  a  végleges  simi- 
tást  is.  A  szinésznek  játszani  kell,  ha  nincs  is 
egészen  készen  művével,  akkor  is,  ha  phan- 
tasiája  kifáradt,  s  kedélye  megzavarva.  A  kri- 
tika, a  közönség  nem  tartozik  erről  semmit 
tudni.  Az  iró  szembeszállhat  közönségével  s 
diadalmaskodhatik  felette,  a  szinész  kevésbbé. 
Tetszése,  tapsai  képezik  egész  dicsőségét.  S  e 
tapsok  éltetik,  fokozzák  lelkestilését.  A  guny- 
mosoly,  sziszegés,  avagy  csak  a  hideg  fogad- 
tatás is,  kioltják  lelkesülését,  mert  épen  az 
alkotás  perczében  zavarják  meg,  mi  az  irónál 
sohasem  történhetik.  Aztán  a  szinész  folyvást 
és  közvetlenül  állván  a  közönség  előtt  s  csak 
a  jelenhez    levén    kötve,    ambitiója    könnyen 

hajlik  a  hiúság  felé,  s  hiusága  sokkal  inkább 
fejlődhetik  egész  betegséggé,  mint  az  Írónál. 
Szóval  a  szinész  érzékenyebb  minden  művész- 
nél, s  a  kritikusnak  vele  szemben  sokkal 
kellemetlenebb  helyzete  van,  mint  bárkivel,  a 
mennyiben  el  kell  ismernie,  hogy  érzékeny- 
ségének van  némi  alapja  is. 

íme  az  okok  és  nehézségek,  melyek  miatt 
az  olvasó  ritkábban  találkozik  e  rovatban  a 
színészek  játéka  bírálatával,  mint  a  drámáké- 
val, vagy  ha  igen,  az  nem  oly  részletes,  mint 
a  drámáké.  Azonban,  ha  a  körülmények  enge- 
dik, ezután  talán  többször  szolgálhatunk  ezzel 
is,  kivált  az  előadás  oly  pontjait  illetőleg, 
melyeket  biztosabban  —  s  tegyük  hozzá  — 
könnyebben  bonczolhatni.  Az  Ármány  és  Szere- 
lem előadása  több  ily  pontot  nyújt,  nemcsak 
azért,  mert  sokszor  látta  s  jól  ismerheti  az 
ember,  hanem  azért  is,  mert  a  színésznek  elég 
tere  van  kitüntetni  tehetségét.  Divat  ugyan 
Schiller  e  művét  lenézni,  s  valóban  e  műnek 
vannak  nagy  hibái  is,  de  az  is  bizonyos,' hogy 
a  németek  ez  óta  sem  irtak  ennél  jobb,  úgy- 
nevezett polgári  drámát,  s  a  színpadunkon 
annyira  divatos  ily  fajú  műveket,  mint  Mont- 
joy  és  társai,  messze  fölülmúlja.  Mindenesetre 
a  színésznek  elég  anyagot  nyújt  az  alkotásra, 
s  nem  egy  kitűnő  szinész  és  színésznő  vivott 
e  szerepekben  már  koszorút.  Hiszen  nálunk 
s,  hogy  többeket  ne  említsünk,  az   id.   Lend- 

vai  Ferdinándja  és  Szentpétery  MüUere  a  régi 
közönség  emlékei  közé  tartoznak. 

Ferdinándot  Lendvai  játszta,  Luizát  Lend- 
vainé.  Lendvai  a  két  első  felvonásban  sok 
tekintetben  meglepő  volt.  Nem  egy  szinész 
állásán,  járásán  s  tagjátékán  vehetni  azt  észre, 
hogy  valamelyik  tagja  tulnyomólag  játszik, 
előtérbe  nyomul  és  sokszor  épen  ugy  meg- 
zavarja a  mozgás  öszhangzatos  szépségét,  mint 
gátolja  a  szenvedélyek  erősb  nyilatkozatát, 
midőn  a  mozgás  öszhangja  felbomlik  tigyan, 
de  a  szenvedély  nyomása  alatt  és  természete 
szerint,  s  a  kellem  formái  helyett  a  fönségéit 
veszi  föl.  Némelyik  szinésznél  a  kéz  játszik, 
a  másiknál  a  nyak,  harmadiknál  a  derék  s 
igy  tovább.  Lendvainál  a  lábé  a  fő  szerep, 
s  némikép  a  nyaké,  kivált  ha  nyakkendőjét 
nagy  csokorra  kötheti,  mit,  ugy  látszik,  igen 
kedvel.  Ha  Lendvai  elfeledkezik  magáról, 
lába  oly  erőt  vesz  egész  testén,  hogy  az  mint- 
egy alakja  képviselőjévé  válik.  Egy  tagnak  ily 
kiváló  játéka  folyhat  a  természetből,  folyhat 
a  megszokásból,  de  szükség,  hogy  a  szinész 
minden  erélyét  összeszedje  mérsékletére,  las- 
sanként elnyomja,  s  a  mozgás  öszhangjának 
kellemét  kivivni  birja.  Lendvai  eddig  nem  igen 
törekedett  ide,  de  ugy  látszik,  hogy  immár 
kezd,  legalább  e  mű  két  felvonásában  lába  épen 
nem  zavarta  meg  különben  deli  alakja  moz- 
gását. Lehet,  hogy  erre  sokat  tett  az  is,  hogy 

Ferdinánd,  őrnagyi  rangjához  hiven,  kissé 
katonásan  tartotta  magát,  lehet,  hogy  az  öl- 
tözet is  segítette,  de  ez  nem  változtat  a  dol- 
gon. Lendvai  erőt  vett  egyik  hibáján,  s  óhaj- 
tandó, hogy  máskor  is,  a  külső  és  belső  esz- 
közök segélyével  mindinkább  igyekezzék  le- 
győzni lába  zsarnokságát.  Kár,  hogy  a  három 
utolsó  felvonásban  ismét  erŐt  vett  rajta  a 
lábjáték,  kivált  az  utolsóban,  a  halál  jelene- 
tében. Azonban  hagyján,  kezdetnek  elég  volt, 
s  megérdemli  a  méltánylatot.  Vajha  ezt  lehetne 
mondani  Lendvainéról  is,  kinek  szintén  van 
ilynemű  hibája.  Nála  a  tagjátékban  a  fő  lép 
előtérbe,  melyet  akaratlanul  is  igen  sokszor 
megráz.  A  felindultabb  helyeken  fejének  gya- 
kori, bár  változatos  r ázása  annyira  előtérbe 
nyomul,  hogy  uralkodik  a  kéz,  derék  s  az 
egész  test  játékán.  Nem  tagadhatni,  hogy  e 
főrázás  néha  kellemes,  csakhogy,  az  a  baj, 
nem  minden  helyzethez  való,  s  modorrá  válik. 
Egyébiránt  Lendvainét  e  szerepben  nem  kiván- 
juk  birálni.  Sokszor  láttuk  őt  sokkal  jobban 
játszani,  mint  ma  este.  Talán  szükségből 
játszott,  talán  eléggé  el  sem  készülhetett 
reá,  talán  nem  is  egészen  neki  való  e  sze- 
rep. Volt  ugyan  egy  pár  sikerültebb  helye, 
de  mindent  összevéve  nem  tudott  mélyebben 
hatni. 

Lendvai  más   tekintetben  is  kitűnt.   Jól   ki- 
emelte  Ferdinánd    ifjú    tüzét,    nemes    daczát 


ARMANY   ES    SZERELEM.  317 

szemben  a  társadalmi  és  családi  viszonyokkal, 
a  nélkül,  hogy  tulzásba  esett  volna.  Nem  igen 
hallottunk  tőle  oly  bensőség  nélküli  kiáltáso- 
kat, minőket  máskor  nem  egyszer  hallottunk. 
Kivált  az  a  jelenete,  midőn  atyjával  összetűz, 
igen  sikerült,  kivált  benső  küzdése  egész  a 
kitörésig.  Luizával  való  jelenetei  már  kevésbbé 
voltak  sikerültek.  A  szerelem  olvadékony  ér- 
cze  nem  csendtilt  meg  szavaiban  elég  varázs- 
zsal,  néha  egészen  hiányzott.  Mindjárt  az  első 
jelenetben,  midőn  belépett  s  igy  szólott :  ((Te 
halavány  vagy,  Luiza  ?»  inkább  a  csodálkozás 
és  szokásos  részvét  hangját  hallata,  s  nem 
tudta  szerelembe  olvasztani.  Aztán  e  kérdést 
változatos  arczjátéknak  kellett  volna  meg- 
előzni, mire  maga  a  költő  utasítja  a  szinészt, 
midőn  zárjel  közt  azt  mondja :  Feléje  rohan 
s  előtte  megáll,  —  egy  ideig  némán  néznek 
egymásra.  A  rohanás,  a  viszontlátás  öröme,  a 
vágy  heve,  a  megállás,  a  megütközés,  a  néma 
rátekintés,  a  részvét,  fájdalmas  sejtelem  és 
szerelem  összeolvadása  az,  mi  a  fennebbi  sza- 
vakban tör  ki.  Legelhibázottabb  volt  a  hal- 
doklási jelenet.  Meghalni  íiehéz,  életben  és 
szinpadon  egyaránt,  de  nagy  hiba,  ha  a  szin- 
padon  ugy  akarunk  meghalni,  mint  a  hogy 
az  életben  szoktak  az  emberek.  A  testi  fáj- 
dalom, a  testi  megsemmisülés  rajza  csak  any- 
nyiban  tárgya  a  szinművészetnek  és  költé- 
szetnek, a  mennyiben  lelkiállapotot  tüntet  fel 

általa.  Az  életben  hány  ember  hal  meg  öntu- 
datlan állapotban,  drámában,  színpadon  ez 
soha  nem  történhetik.  Már  e  körülmény  mu- 
tatja, hogy  itt  a  szelleminek  kell  előtérbe 
nyomulni  és  teljes  erővel  uralkodni  a  testen. 
A  halált  soha  sem  szabad  a  színésznek  reális 
oldalról  felfogni  s  oly  hűségre  törekedni,  mely 
az  orvosok  tetszését  megnyerje.  Fő  a  lélekal- 
lapot,  s  a  testnek  ehhez  kell  magát  szabni  a 
megsemmisülés  pillanatában  is,  nem  megfor- 
dítva, s  kerülni  mindazt,  mi  amannak  kifeje- 
zését gátolhatná  vagy  zavarná.  Lendvai  nem 
realisticus  oldalról  fogta  fel  a  haldoklási  jele- 
netet, de  vegyített  beléje  egy  reális  vonás  is, 
s  az  utolsó  mozzanatban  nem  tudta  kiemelni 
a  szellemit.  A  kirívó  reális  vonás  az,  hogy 
egyszer  hasához  kapott,  a  méreg  hatását  kíván- 
ván kifejezni.  A  méreg  hatását  nem  lehet-e 
máskép  kifejezni,  megrázkodással,  a  mellhez 
kapással,  miért  épen  a  hashoz  kapni,  ha  mind- 
járt az  orvosok  azt  tartanák  is  hűnek.  Az 
utolsó  mozzanatban  Lendvai  csak  az  össze- 
omlott, gyöngülő,  töredezett  hangon  beszélő 
Ferdinándot  igyekezett  ábrázolni,  s  nem  egy- 
szersmind azt,  kinek  a  költő  ezt  adja  ajkára : 
((Luiza,  Luiza  megyek.  Isten  veletek,  hagyja- 
tok engem,  ez  oltárnál  meghalni)).  A  Ferdinánd 
halála  az  utolsó  perczben  már  öröm,  hogy 
Luizával  egyesülhet,  a  halál  fájdalmán  a  lélek 
diadala.  Ezt  kell  kifejezni  az  arcznak,  a  lélek, 

a  szenvedély  hangnyomatának  kell  uralkodni 
a  testi  szerv  töredezett  hangjában. 

Lady  Milfordot  Jókainé  játszta.  E  szerep 
nemcsak  egyik  kiválóbb  alak  a  műben,  hanem 
alkalmasint  a  legsikerültebb  is.  Igaz,  hogy  a 
dráma  könnyen  el  lehetne  nélküle,  de  meny- 
nyivel erőteljesb  rajz  a  Luizáénál.  Schiller  óta 
hányszor  léptették  föl  a  drámairók  a  courti- 
sannet,  védve,  rehabilitálva,  dicsőitve  s  mily 
messze  maradtak  a  sentimentalisnak,  ab- 
stractnak  gúnyolt  német  költő  egyszerű  és  ter- 
mészetes felfogásától.  Schiller  drámai  érdeket 
ébreszt  lady  Milford  iránt,  de  nem  igyekszik 
se  dicsőíteni,  se  rehabitálni.  A  berezeg  kedvese 
unatkozik  és  utálja  helyzetét,  oly  férfiút  óhajt, 
kit  becsülhessen  s  ki  őt  is  becsülje.  Örömest 
beleegyezik  az  udvari  cselszövénybe,  mely  őt 
férjhez  akarja  adni,  mert  szive  is  hajlik  a 
választott  férjhez. 

S  ime  e  férfiú  megvetést  dob  szemei  közé, 
nemcsak  a  nyakára  tolt  jegyest  alázza  meg 
benne,  hanem  a  nőt  is.  A  ki  oly  dőrén  be- 
csültetést óhajtott,  a  ki  a  tiszta  szerelemre 
hitte  magát  méltónak,  melyet  örökre  eljátszott, 
most  érzi  legérzékenyebben  megalázott  hely- 
zetét, erkölcsi  semmiségét.  Mély  fölindulásában 
menti  magát  és  részvétet  ébreszt  épen  ugy 
Ferdinándban,  mint  a  nézőkben.  Már  nem 
remél  többé  szerelmet,  de  attól  büszkesége 
visszariad,    hogy    az    udvar,     a    világ    előtt 

is  megaláztatást  szenvedjen.  Ferdinándnak 
névvel  kell  őt  megajándékozni,  szerelem 
nélkül  is.  De  e  büszkeség  is  megaláztatást 
szenved,  és  vetélytársnőjétől,  egy  egyszerű, 
ártatlan  leánytól.  A  szerelem  válik  a  kaczér 
nő  nemesisévé,  s  büszkeségét  az  ártatlanság 
töri  meg.  Minden  vágyát  lemondásba  temeti 
s  a  vallás  vigasztal ásába  menekül. 

Mi  más  mindez,  mint  a  franczia  demi-monde- 
féle  drámák  tragikuma.  Azonban  e  szerep 
nemcsak  sikerültebb  a  többinél,  de  annyiban 
nehezebb  is,  a  mennyiben  valamivel  compli- 
káltabb.  Itt  több  nemű  s  néha  ellenkező  indu- 
latok küzdenek  s  az  átmenetek  gyorsak  egyik- 
ből a  másikba.  Jókainé  játékában  jobbak  vol- 
tak a  részletek,  mint  az  egész,  nagy  erővel 
fejezett  ki  nemcsak  egyes  mozzanatokat,  ha- 
nem egy  egész  indulatot  is,  azonban  a  vegyi- 
tést  nem  mindenütt  találta  el  s  némely  átme- 
netet mellőzött.  Alakja,  tartása  és  öltözete 
igen  illett  e  szerephez.  A  vöröses  szin,  mely 
öltözetének  jellemet  adott,  ugy  látszik,  nem 
történetből  volt  választva,  hanem  czélzatból. 
Jól  eltalálta.  Az  öltözet  szine  épen  ugy  jelle- 
mezheti a  személyt,  mint  befolyhat  arra  nézve, 
hogy  a  nézőben  bizonyos  hangulatot  ébresz- 
szen.  Színészeink  öltözetÖket  sokkal  jobban 
megválasztják  a  vígjátékokban,  mint  a  tragé- 
diákban ;  épen  azért  nem  fölösleges  Jókainé 
Öltözetét  méltányolnunk,  annyival  inkább,  mert 

nálunk  inkább  csak  a  szép  öltözetet  szokták 
dicsérni  s  nem  egyszersmind  a  jellemzőt  is. 
Sajnáljuk,  hogy  mindjárt  első  jelenetét  nem 
találhattuk  oly  sikerültnek,  mint  öltözetét. 
Nyugtalanságot  fejezett  ki,  de  nem  rendkivtili, 
ugyszólva  lázas  nyugtalanságot.  Sokkal  jobb 
volt  zavara,  megdöbbenése,  midőn  Ferdinánd 
belépett,  s  mindenek  fölött  kitűnően  sikerült 
az  a  rész,  midőn  elérzékenyülve,  de  méltó- 
sággal menti  magát  s  mindinkább  növekedő 
felindulásban  tör  ki. 

Itt  Jókainé  elemében  volt,  mert  ő  inkább 
csak  a  nagy  vonásokat  emeli  ki,  ritkábban 
árnyal  s  néha  annyira  átengedi  magát  vala- 
mely felindulásnak,  hogy  egy  másba  nem  köny- 
nyen  siklik  át.  E  jelenet  végén  is  valami 
ilyest  tapasztaltunk,  midőn  igy  szól  ott  Ferdi- 
nándhoz :  ((Összeköttetésünkről  már  tartomán y- 
szerte  beszélnek.  Minden  szem,  a  gúny  min- 
den nyila  reám  van  szegezve.  Meggy aláztatá- 
som  eltörölheti en,  ha  a  berezegnek  egy  job- 
bágya rólam  lemond.  Pörlekedjék  ön  atyjával, 
védje  magát  a  mint  lehet!  Én  mindent  elkö- 
vetek, hogy  czélhoz  jussak)).  Ez  a  kihűlés 
pillanata,  a  reflexió  erőt  vett  az  érzéseken. 
Büszkeségének  ereje  visszaadta  nyugalmát ; 
mintegy  harczot  izén  Ferdinándnak  és  gyor- 
san távozik,  hogy  véget  vessen  minden  vitá- 
nak. Jókainé  itt  se  elég  büszke  nyugalmat, 
se  elég   hideg   határozottságot   nem   tüntetett 

föl    s    még    az    előbbi    jelenet    hatása  alatt 
állott. 

A  negyedik  felvonásban  sem  volt  Jókai  né 
játéka  egyenlő,  bár  utolsó  jelenete  művészibb 
volt  mindeniknél.  Midőn  találkozik  Luizával, 
az  tirias  és  tettetett  hidegséget  találóan  emelte 
ki,  de  nem  egyszersmind  a  titkolt  kíváncsi- 
ságot, meglepetést,  boszus  felindulást  szemben 
vetélytársnőjével,  holott  mindez  néha  ki  is  tör 
belőle.  Azonban  az  utolsó  jelenet  kárpótlást 
nyújtott  e  hiányokért.  A  megtört,  lemondó, 
de  önmagán  vett  győzelmében  mintegy  gyö- 
nyörködő lady  Milford  leginkább  sikerült 
Jókainénak.  Az  a  megvetés  és  gúny,  melylyel 
Kalbhoz  szól,  az  az  elhatározottság,  mely 
erkölcsi  erejét  egészen  visszaadja,  az  az  ön- 
vádló elérzékenyülés,  melylyel  cselédeitől 
búcsúzik,  s  végre  az  a  büszkeség  és  gyűlölet, 
mely  a  berezegnek  küldött  izenetét  oly  hatá- 
sossá teszi,  mind  megelevenedtek  Jókainé  ar- 
czán,  mozdulatain,  szavalatában.  S  mégis  volt 
valami  Jókainé  játékában,  még  a  legsikerül- 
tebb helyeken  is,  mi  éreztette  a  nézővel,  hogy 
Jókainé  többre  képes.  Némi  kedvetlenséget 
vehetni  észre  rajta,  mintha  művészi  ambiti- 
ója  nem  találna  elég  táplálékot.  Talán  szomo- 
rúan hat  reá,  hogy  a  magyar  tragédia  kép- 
viselői, kikkel  egykor  diadalait  ünnepelte, 
majd  mind  kihaltak  mellőle,  hogy  a  közönség 
ízlése  egészen  a  modern  franczia    dráma   felé 

fordult,  mely  nem  igen  nyújt,  neki  szerepeket, 
hogy  a  régi  művekre,  melyekben  nagyobb 
szerepei  vannak,  csekély  közönség  szokott  be- 
gyülni, s  a  hírlapok,  akár  jól  játszik,  akár 
nem,  csak  egy  obligát  bókkal  tisztelik  meg. 
Óhajtjuk,  hogy  e  kitűnő  művésznő  ambitiója 
minden  oldalról  több  táplálékot  nyerjen,  de 
egyszersmind  meritsen  önmagából  is. 

Tóthra  épen  nem  lehet  panasz,  hogy  művé- 
szi ambitiója  apadoz :  ellenkezőleg  nőttön  nő, 
sőt  igen  is  megnőtt.  Annyit  beszélték  a  lapok, 
hogy  ő  nem  is  játszhatik  rosszul,  hogy  rop- 
pant tanulmányt  fordít  szerepeire,  hogy  min- 
dig és  mindent  művészien  alakit,  hogy  immár 
megvetni  látszik  azt  a  szakmát,  melyben  való- 
ban kitűnő,  és  szivesebben  fog  olyanba,  melyre 
kevésbbé  vagy  épen  nincs  hivatva.  O  jeles 
némely  cselszövő  és  komikai  szerepekben, 
igen  kitűnően  ábrázol  némely  genrealakokat, 
de  Richárddal,  Leonteszszel,  s  több  más  ily 
szerepekkel  csak  fél  sikerrel  vagy  épen  siker 
nélkül  birkózik.  Azonban  legyen  elég  ezt  most 
csak  érintenünk,  s  térjünk  vissza  oda,  hogy 
Tóth  valódi  szerepkörét  mintegy  elhanyagolni 
látszik.  Legalább  mai  játéka  ezt  mutatta.  Ne- 
künk ugy  tetszett,  mintha  nem  tartotta  volna 
magához  méltónak  a  Vurm  szerepét.  Lehetlen, 
hogy  oly  gondolkozó  szinész,  vagy  a  mint  a 
bécsi  magyar  lap  nevezi,  a  legnagyobb  ma- 
gyar szinész,  ha  valóban  figyelmet  fordít  szere- 

pere,  észre  ne  vegye  azt,  hogy  Vurm  nemcsak 
a  gonosz  tett  iránti  előszeretetből  szövi  csel- 
szövényét,  hanem  leginkább  azon  kettős  in- 
dokból, hogy  urának  szolgálatot  tehessen,  s 
Luizát  nőül  vehesse,  kit  szeret,  már  ngy  a 
hogy,  de  mégis  szeret,  a  maga  módja  szerint. 
Tóth  Vurm  szerelmét  sehol  sem  emelte  ki, 
sőt  nem  is  sejtette,  pedig  a  költő  még  utasí- 
tásaiban is  czéloz  reá.  Például  az  első  felvo- 
nás ötödik  jelenetében,  midőn  Vurm  dicséri 
Luiza  szépségét,  még  pedig  hévvel,  midőn  a 
jelenet  végén  jó  kedvtileg  meghajtja  magát 
az  elnök  azon  Ígéretére,  hogy  őt  feleséghez 
segíti.  Tóth  egyik  mozzanatot  sem  emelte  ki; 
meghajlása  pusztán  szolgai  alázat  volt,  melyet 
túlzott  is,  mert  kétszer  háromszor  oly  mélyen 
meghajolt,  hogy  nevetést  idézett  elő.  Itt  a  jó 
kedvnek,  a  siker  örömének  kellett  volna  túl- 
nyomónak lenni  s  a  szolgai  mély  alázatnak 
annál  kevésbbé  volt  helye,  mert  ha  Vurm 
függ  az  elnöktől,  az  elnök  is  függ  tőle  mint 
bűntársa,  s  ezt  oly  jól  tudta  Vurm,  hogy  a  mű 
végén  épen  ennél  fogva  buktatja  meg  az  el- 
nököt. A  harmadik  felvonás  végén  Tóth  oly 
némajátékot  nem  vett  igénybe,  mely  Vurm 
belsőjét  fölleplezve,  érthetőbbé  tette  volna  e 
iellemet.  Midőn  Luiza  a  kezeit  megcsókolni  s 
megkérni  akaró  Vurmot  gúnyosan  visszauta- 
sítja, Tóth  egy  arczvonással,  egy  mozdulattal 
sem    éreztette    a    megvetett    szerelem   dühét. 

melyet  elnyomni  igyekszik,  hogy  nyugodt 
maradhasson,  inkább  csak  mosolyogni  látszott 
a  leány  felindulásán.  Szóval  Tóth  Vurm  jel- 
lemét annyiban  értheti  enné  tette,  a  mennyi- 
ben egy  minden  indok  nélküli  gazembert  ál- 
lított elő.  Ezt  jól  adta,  de  mi  a  Schiller  Vurm- 

D       i 

ját  óhajtottuk  volna  látni.  Egy  szerepet  sok- 
félekép lehet  felfogni,  de  ha  értheti  enné  tesz- 
szük,  az  mindig  hibás  felfogás. 

A  többi  szereplők  ezek  voltak :  Komáromy 
(Walter),  Szilágyi  (Miller),  Benedek  (Kalb.) 
Komáromy  nem  arathatott  sikert  a  kemény, 
zord  jellemű  elnök  szerepében ;  őt  természete, 
hangja,  mozdulatai  inkább  a  lágyabb,  szelí- 
debb jellemek  ábrázolására  teszik  alkalmassá. 
Igazságtalanok  volnánk,  ha  e  szerepből  itél- 
aők  meg.  Szilágyi  játékát  sem  akarjuk  bon- 
czolni,  mert  félünk,  hogy  igazságtalanok  le- 
szünk hozzá  is.  Miller  határozottan  az  ő  szerep- 
köréhez tartozik  ugyan,  azonban  valahányszor 
Szilágyit  Szentpéteri  fő  szerepeiben  látjuk 
játszani,  hajlandók  vagyunk  kevesebbre  be- 
csülni játékát,  mint  a  mennyit  talán  valóban 
ér.  Lehet  az  az  oka,  hogy  Szilágyi  Szentpéteri 
némely  külső  fogásait  eltanulta,  mindjárt 
eszébe  juttatja  az  embernek  Szentpéterit,  s  ez 
emlék  oly  kedvezőtlen  Szilágyira  nézve,  hogy 
könnyen  elfogulttá  teheti  Ítéletünket.  Egyéb- 
iránt vannak  Szilágyinak  oly  szerepei  is, 
melyekben    semmi    se    zavarja    élvezetünket. 

Gyulai  Pál:  Dramaturgiai  dolgozatok.  II.  I5 

méltánylatunkat.  Ilyen  például  Szigligeti 
Lelenczében  a  nótárius  szerepe,  melyet  Szi- 
lágyi igen  jól  játszik.  O  is  mint  színészeink 
legtöbbje,  némely  génre  szerepben  legjobb. 
A  génre  uralkodik  most  drámában,  színészet- 
ben egyaránt,  s  átalában  az  ujabb  színészi 
nemzedék  egészen  ide  szegődik.  Benedeknek 
is  ebben  van  főereje.  Mai  játékának  nem  volt 
valami  feltűnőbb  fény-  vagy  árnyoldala.  Csak 
egyetlen  egy  jelenetét  kell  élénken  hibáztat- 
nunk. Midőn  Ferdinánd  rá  támad,  mellbe 
ragadja,  vallatja,  oly  nevetségesen  rángatózott, 
oly  hahotára  fakasztotta  a  közönséget,  hogy 
Ferdinánd  jelenetének  el  kellett  veszni,  még 
akkor  is,  ha  Lendvai  valami  rendkívül  szépen 
játssza.  Ha  valaha,  ilyenkor  kell  mérsékelni 
magát  a  színésznek.  A  Ferdinánd  dühe  a  fő, 
s  nem  a  Kalb  félelme.  Legfeljebb  mosolyt 
idézhet  elő,  de  azt  is  mi  hamar  el  kellene 
nyomni  a  Ferdinánd  iránti  részvétnek.  E  meg- 
jegyzés egyébiránt  nemcsak  Benedeket  illeti, 
hanem  színészeink  legtöbbjét  is.  Az  ily  jele- 
netek ritkán  sikerülnek  színpadunkon  s  min- 
dig a  fennebbi  ok  miatt. 


STUART  MÁRIA  SKÓTHONBAN. 

Korrajz  5  felvonásban.  Irta  Zichy  Antal.  Előadatott  a  Nem- 
zeti Szinházban  i?65  márczius  24-én. 


A  magyar  journalistika  sajátságaihoz  tar- 
tozik a  színkritika  iránti  előszeretet.  Ritkaság 
s  mintegy  kivétel,  hogy  lapjaink  egy-egy  re- 
gényt, eposzt,  lyrai  gyűjteményt,  történelmi 
vagy  bölcseimi  munkát  megbíráljanak.  Boldog 
Magyarországban  sok  mindent  szerkeszthetni, 
írhatni,  a  nélkül,  hogy  az  illető  háborgatástól 
tarthatna,  sőt  némi  siker,  egy  pár  jó  barát 
dícsérgetése  majdnem  kitűnő  íróvá  idősítheti 
az  embert.  A  drámaíró  nem  boldogul  ily 
könnyen.  A  legszegényebb  lapnak  is  van  szín- 
kritikusa, s  egy-egy  új  drámához  az  egész 
magyar  journalistika  hozzá  szól.  Sajátságos 
jelenség,  de  az  még  sajátságosb,  hogy  politikai 
lapjainkban  átalán  véve  sokkal  jobb  szinkriti- 
kákat  olvashatni,  mint  a  szépirodalmiakban, 
bár  ez  utóbbiak  annyit  bajlódnak  a  színház- 
zal, mintha  az  volna  egyedül  fontos  a  magyar 
nemzeti    életben.    Megvallom   gyengeségemet, 

engem  sokszor  boszantanak  a  színkritikák, 
nem  annyira  azért,  hogy  a  jót  gyalázzák,  a 
rosszat  dicsérik,  noha  olykor  az  is  megesik, 
mint  inkább  azért,  hogy  a  jobb  művekben 
ritkán  dicsérik  azt,  a  mi  valóban  jó,  a  gyön- 
gébb művekben  pedig  ritkán  róják  meg  azt, 
a  mi  valóban  hiba,  s  a  korlátoltság  önteltsé- 
gével a  legtévesebb  eszméket  hirdetik.  Az 
ember  néha  hajlandó  gáncsolni  dicséretöket 
még  akkor  is,  ha  különben  helyén  volna,  s 
védeni  az  írót  megrovásaik  ellen  még  akkor 
is,  ha  műve  épen  nem  sikerült. 

Ily  kritikát  olvastam  nemrég  a  Fővárosi 
Lapok-hsLTi  Zichy  drámájáról.  A  kritika  szigorú 
és  éles.  Távol  legyen  tőlem,  hogy  ezt  hibáz- 
tassam. De  vajon  megilleti-e  e  szigor  a  Fővárosi 
Lapok-aty  melyek  annyi  gyönge  művet  védtek 
s  annyi  érdemetlen  dicséreteket  oisztogattak  ? 
S  vajon,  ha  valami,  nem  épen  a  szigor  köte- 
lezi-e a  kritikust  némi  derekasabb  analysisre, 
s  van-e  ennek  nyoma  a  Fővárosi  Lapok  szín- 
kritikájában? A  Fővárosi  Lapok  színkritikusa 
Zichy  művét  leggyöngébbnek  tartja  a  szín- 
padunkon valaha  előadott  művek  között,  s 
még  nem  látott  oly  magyar  költőt,  ki  nálá- 
nál a  drámaírással  könnyebben  elbánt  volna. 
A  Fővárosi  Lapok  színkritikusának  nagyon 
gyönge  emlékező  tehetsége  van.  A  Szalma- 
özvegy-tol  kezdve  a  Mit  csinálnak  a  szomszéd- 
ban czímű    vígjátékig   egy   egész  csoport  míí 

van,  melyeket  a  legszigorúbb  műbíró  is  gyön- 
gébbeknek fog  Ítélni  Zichy  művénél.  A  Király- 
Igái  nem  jó  tréfálni  czímű  vígjátékot  sem  le- 
het egy  sorba  tenni  vele,  pedig  e  művet  véd- 
ték a  Fővárosi  Lapok  még  pedig  oly  absurd 
eszmével,  hogy  nem  maradhatott  megrovás 
nélkül.  Igaz,  Zichy  művének  épen  úgy  nincs 
drámai  organismusa,  mint  egy  más  eredeti  víg- 
játéknak, a  Király  házasodik  czíműnek,  de  van 
legalább  lélektani  alapeszméje,  mely  amabban 
hiányzik,  bár  tecknikai  készségre  nézve  felül- 
múlja emezt.  A  Fővárosi  Lapok  kritikusa 
tagadja,  hogy  Zichy  művének  alapeszméje 
volna.  ((Se  világosság,  se  értelem,  se  eszme, 
se  czél  nem  uralkodik  —  úgymond  —  e  zagy- 
valékos  képfűzérben.))  Miért  tagadni  azt,  a 
mit  akárki  észrevehet.  Zichy  drámailag  nem 
tudván  megtestesíteni  alapeszméjét,  annyi  seb- 
hető  oldalt  hagyott  kritikusainak,  hogy  teljes- 
séggel nem  szükség  őt  oly  oldalról  is  megtá- 
madni, hol  fedve  van  s  honnan  könnyen 
visszapattanhat  a  legélesb  kard  is. 

A  ki  csak  félig  figyelt  e  műre,  könnyen  át- 
láthatta, hova  czéloz  a  szerző.  Zichy  nem 
Stuart  Máriát  akarta  igazolni,  hanem  azt,  hogy 
miért  lett  e  szerencsétlen  királynő  azzá,  a  mi 
volt  s  hogyan  sodortatott  a  körülmények  és 
saját  szenvedélye  által  oda,  hol  boldogságát  és 
országát  egyaránt  el  kellett  veszítenie.  Oly  nőt 
akart  rajzolni,    ki   eléggé    szeszélyes    egészen 


83Ö  GYULAI    RIL 

átadni  magát  egy-egy  perez  felindulásának, 
eléggé  könnyelmű  tenni,  tévedni  minden  meg- 
gondolás nélkül ;  de  eléggé  belátó  és  vallásos 
megbánni,  a  mit  tett,  azonban  valahányszor 
elfordítani  törekszik  tévedése  következmé- 
nyeit, mind  nagyobb  tévedésbe,  sőt  bűnbe  so- 
sodortatik,  míg  végre  semmivé  lesz.  Ez  alap- 
eszmét eléggé  kitünteti  a  költő.  Knox  mind- 
járt az  első  felvonásban  megtámadja  a  ki- 
rálynő vallását,  Murray  pedig  házasságra  eről- 
teti. Mária  csak  azért  is  más  férjet  választ,  a 
katholikus  Darnleyt ;  mindegy,  bárki  legyen ; 
elég,  ha  csinos.  A  királynő  nem  szerethetvén 
választott  férjét,  Riccióval  ábrándozik,  kit  férje 
megölet.  Most  már  megutálja  férjét,  szaba- 
dulni akar  tőle.  Bothwellt  felbátorítják  Máriá- 
nak felindulásában  kiejtett  szavai,  s  a  légbe 
röpítteti  Darnleyt.  Mária  eléri  a  mit  óhajtott, 
Bothwelt  különben  is  szerette,  de  ím  a  bűn  után 
visszariad  tőle,  bár  nőül  megy  hozzá.  A  közös 
bűn  köti  össze  őket,  többé  nem  válhatnak  el, 
s  a  férj  a  bukás  örvényébe  vonja  magával  együtt 
a  nőt.  Az  események  ez  összefűzése  világosan 
tanúskodik  a  szerző  alapeszméje  mellett,  me- 
lyet a  Fővárosi  Lapok  kritikusa  annyira  ta- 
gad. Egészen  más  kérdés:  megtestesítette-e 
a  szerző  ez  alapeszméjét,  alakultak-e  ez  ese- 
mények valódi  drámai  cselekvénynyé  ?  Bizo- 
nyára nem.  Részint  a  tárgy  volt  nehéz,  részint 
a    szerző    erőtelen.    A    történelmi   események 

mintegy  ragadták  a  szerzőt,  hogy  sok  min- 
dent öleljen  föl  s  az  egyszerű  cselekvény 
gyönge  bonyodalmát  tűzze  ki  czélnl.  Alapesz- 
méje magában  véve  ugyan  tragikai,  de  azok 
az  események,  melyekből  ez  felmerült,  úgy  a 
mint  a  történelemben  állanak,  oly  számosak, 
hogy  belőlök  három  dráma  is  kitelik.  Csaknem 
magoktól  három  szakaszra  oszlanak,  melyek 
mindenikének  külön  hőse  van.  Csak  Mária 
személyisége  tartja  ősszé  az  egészet.  Ilyen 
tárgy,  a  benne  rejlő  tragikai  alapeszme  mellett 
is,  inkább  alkalmas  regényre,  mint  drámára, 
sőt  Mária  jellemének  fejlődését  is  inkább  ki- 
tüntetheti a  regény  detail-rajza,  mint  a  dráma 
gyors  folyama,  melyet  csak  erős  és  nagy  vo- 
násokkal jelölhetni.  A  szerző,  a  helyeit,  hogy 
az  '  anyag  e  nehézségeit  legyőzni  igyekezett 
volna,  még  azzal  tetézte,  hogy  épen  nena  tö- 
rekedett összpontosítani  az  események  kiin- 
duló pontját,  sőt  magokat  az  eseményeket  sem. 
Minden  felvonásban  egy  új  hős  lép  föl,  a  ki 
Máriára  nagy  befolyást  gyakorol :  előbb  Darn- 
ley,  aztán  Riccio,  végre  Bothwell.  Rendre, 
mintegy  felváltva  egymást,  jelennek  meg,  s 
ha  egyik  végzett,  a  költő  eldobja  s  a  másikat 
veszi  elő.  Ezt  tehetni  biographiában,  de  nem 
drámában.  Az  egymás  mellett,  de  nem  egy- 
másból folyó,  s  az  egymás  után,  de  nem  egy- 
másra hatva  föllépő  események  között  nagy 
különbség  van ;  a  dráma  csak   emezeket  ked- 

veli,  s  a  Zichy  művében  több  van  amazokból. 
Ha  mindjárt  az  első  felvonásban  föllépnének 
Riccio  és  Bothwell,  s  előkészítve  látnánk  va- 
lamit, a  mi  velők  és  á Italok  fejlik :  némi 
bensőbb  élet  szállana  e  műbe.  így  tableaura 
foszlik  e  mű ;  ott  van  ugyan  mindenikben 
Mária,  de  ez  csak  a  meg  nem  testesülhetett, 
elvont  alapeszme  egysége  s  nem  egyszersmind 
a  drámai  cselekvényé.  Ide  járul  még  az  is, 
hogy  a  szerző  Mária  családi  és  politikai  küz- 
delmeit együtt  kívánván  rajzolni,  sehogy  sem 
tudta  összeforrasztani  e  kettőt.  Eleinte  úgy 
kezdődik  a  cselekvény,  mintha  a  politikai,  a 
vallásos  pártok,  melyek  szaggatják  Skótorszá- 
got, épen  oly  nevezetes  szerepet  játszanának 
e  műben,  mint  Shakespeare  Corzo/drz-j ában  az 
aristocratia  és  democratia.  S  íme,  e  küzdelem- 
ből csak  az  elején  és  végén  látunk  valamit,  s 
ez  annyival  nagyobb  baj,  mert  ezáltal  a  ki- 
fejtés homályossá  és  erőtelenné  válik.  Miért 
bukik  Mária,  azért-e,  mert  férje  gyilkosához 
ment  férjhez,  vagy  mert  ellenszegült  az  or- 
szág közvéleményének  ?  A  dráma,  Bothwellel 
való  viszonyára  helyezi  a  fősúlyt,  de  azt  sehol 
sem  látjuk  drámailag  kifejezve,  hogy  e  viszony 
mennyivel  hozta  erősebb  összeütközésbe  az  or- 
szággal, s  mennyire  folyt  be  lényegesen  buká- 
sára. Azért  fejezik  be  a  drámát,  kik  meg- 
kezdték. Knox  és  Murray,  lemondatva  a  ki- 
rálynőt. Ez  helyes,  csak  az  a  baj,  hogy  e  két 

urat  a  három  felvonáson  át  nem  látjuk  s  a 
dráma  inkább  csak  sejteti,  mint  megérteti 
Skótország  politikai  küzdelme  fejleményeit. 

A  Fővárosi  Lapok  kritikusa,  a  helyett,  hogy  a 
dráma  e  gyönge  oldalait  fejtegesse,  furcsábbnál 
furcsább  követelésekkel  áll  elő,  melyek  valósá- 
gos sesthetikai  forgalomzavarra  mutatnak.  íme 
közülök  a  legfurcsább  :  ((Maga  Stuart  Mária  is 
oly  minden  következetesség  nélkül  van  festve, 
hogy  mindvégig  nem  jöhetünk  tisztába  vele. 
Zichy  habozott  festésében  s  a  ki  a  dráma- 
írásban haboz,  az  —  elbukott.  O  nem  merte 
se  jónak  festeni,  se  rossznak.  Úgy  látszik, 
sok  mindent  összeolvasott  róla ;  Buchanant,  ki 
a  skót  királynőt  a  sárba  rántá,  épen  úgy 
mint  Lesliet,  ki  őt  az  égbe  emelte,  de  a  kü- 
kül önböző  vélemények  sokkal  jobban  megza- 
varták, semhogy  a  szerencsétlen  királynő  egész 
alakká  domborodott  volna  képzeletében.  A  köl- 
tők ábrándos,  lobbanékony,  költői  királynőjé- 
ből itt  nem  marad  egyéb,  mint  egy  sopán- 
kodó, színeit  mindig  változtató  silány  teremtés, 
ki  pathetikusan  szónokol  és  hitványul  cselek- 
szik. Se  nagyon  erényes,  se  nagyon  bűnös 
lenni  nem  tud ;  így  se  nem  szeretjük,  se  nem 
gyűlöljük,  hanem  csak  unjuk)).  Lehet,  hogy 
unjuk,  de  nem  a  fentebbi  okok  miatt.  Pusz- 
tán csak  jó,  minden  tévedés  és  bűn  nélküli 
emberből  még  senki  sem  alkotott  se  drámai, 
se  tragikai  hőst  s    nem  is  fog  soha.  Ha  Zichy 

csak  jónak  merte  volna  festeni  Stuart  Máriát, 
épen  oly  kevéssé  értett  volna  a  drámához,  mint 
a  FÖPÓrosi  Lapok  birálója.  A  mit  a  biráló  hibá- 
nak tesz  ki,  az  tulgg donkép  legjobb  a  darab- 
ban, nem  ugyan  kivitelben,  hanem  felfogásban. 
Shakespearenak  nem  egy  drámai  hőse  van, 
a  ki  se  nagyon  erényes,  se  nagyon  bűnös  nem 
tud  lenni,  ki  pathetikusan  szónokol  s  hitványul 
cselekszik,  a  ki  változékony,  vagy  ha  tetszik  kö- 
vetkezetlen, egészen  a  Fővárosi  Lapok  felfogása 
szerint  Ilyen  például  Coriolán.  Nem  oly  erényes, 
hogy  legyőzze  büszkeségét,  de  oly  bűnös  sem, 
hogy  végigjátszsza  hazaáruló  szerepét  s  Róma 
falai  alól  el  ne  veresse  seregét.  Szereti  hazáját, 
jobban  mint  ellenségei,  a  néptribunok,  s  mégis 
elég  következetlen  és  elég  hitványul  cselek- 
szik, hogy  midőn  hazaárulónak  mondják  és 
száműzik,  elmegy  és  valósággal  hazaáruló 
lesz.  Vajon,  a  ki  a  drámában  haboz,  s  hősét 
se  egészen  rossznak,  se  egészen  jónak  nem 
festi,  elbukott-e?  Shakespeare  még  áll,  ha 
ugyan  a  Föuárosi  Lapok  kritikusa  meg  nem 
buktatja  ez  új  elmélettel. 

Nem  az  a  Stuart  Mária  hibája,  hogy  se  nem 
jó,  se  nem  rossz;  ez  épen  érdeme,  nem  pedig 
az,  hogy  változékony  és  következetlen;  a  tettek 
látszólagos  következetlensége,  a  legnagyobb 
következetlenség,  a  legmélyebb  psychologiai 
lehet,  mint  Coriolán  hazaárulása  mutatja ; 
hanem    az,  hogy  a  szerző  mindazt,  a  mit  Má- 

riában  rajzolni  akart,  nem  tudta  jól  vegyíteni, 
erős  szenvedélylyé  olvasztani  s  e  szenvedély 
nyilatkozatait  drámailag  kifejezni.  Mária  csak 
abstraet  eszme,  a  költő  intentiójának  hordo- 
zója, de  nem  költőileg  élő  nő,  kinek  szenve- 
délye láthatólag,  mintegy  előttünk  fejlik,  hogy 
mi  is  vele  erezzünk,  szenvedjünk,  küzdjünk. 
E  mellett  a  költő  ritkán  igyekszik  kitüntetni 
Mária  jellemének  lényeges  vonásait,  ritkán 
rajzolja  oly  helyzetben,  hogy  küzdelmét,  belső 
világát,  drámailag  fölleplezhesse  előttünk. 
Innen  nincs  iránta  elég  részvétünk.  A  szerző 
csak  egyetlenegyet  látszik  igazán  érteni  a 
drámai  cselekvény  szövésében,  a  felvonások 
bevégzését,  midőn  egy-egy  csattanó  jelenet, 
mint  villám,  világot  vet  a  cselekvényre  és 
sejteti  a  szövevényt.  Mi  haszna,  ha  a  villámot 
nem  előzi  meg,  vagy  nem  követi  a  szenvedé- 
lyek küzdelmének  fejleménye,  a  valódi  vihar. 
Szerzőnek  ez  első  drámai  kísérletét  inkább 
általános  írói,  mint  specifikus  drámaírói  saját- 
ságok jellemzik,  mindamellett  nem  merném  azt 
mondani  neki,  mit  a  Fővárosi  Lapok  kritikusa, 
hogy  hagyjon  fel  a  drámaírással,  mert  nincs 
tehetsége  hozzá.  Balzac  első  regényei  csekély 
tehetségre  mutattak  s  mégis  kitűnő  regényíró 
lett  belőle.  A  kritika  Ítélje  el  a  jelent,  de 
hagyjon  békét  a  jövőnek.  Hogy  valaki  jövőjé- 
ről biztosan  ítélhessünk,  még  egyebet  is  kel- 
lene ismernünk,  mint   műveit,  s  akkor  is  csa- 

lódhatunk.  Részemről  se  Zichyt,  se  a  Fővárosi 
Lapok  kritikusát  illetőleg,  nem  elegyedem 
semmi  jóslatba.  A  Fővárosi  Lapok  kritikusa 
igen  gyönge  kritikát  írt  Zichy  művéről,  sok- 
kal gyöngébbet,  mint  Zichy  drámát:  de  azért 
még  írhat  igen  jót,  mit  tiszta  szivemből  óhajtok. 


A  FÉNY  ÁRNYAI. 

A  gróf  Teleki-alapítványból    loo  arany  pályadijjal  jutalma- 
zott  szomorújáték  5  felvonásban.    Irta    Szigligeti  Ede.  Elő 
adatott  a  Nemzeti  színházban  1865  április  28-án. 


Valahányszor  jutalmazott  szímű  kerül  szín- 
padra, mind  a  közönség,  mind  a  journalistika  a 
szokottnál  élénkebb  figyelmet  tamusít.  A  közön- 
ség bírálni  kívánja  a  pályabírákat :  vajon 
igaztik  van-e,  s  az  emberi  természetnél  fogva, 
mely  majd  mindig  hajlandó  ellenmondani  a 
mintegy  reá  tolt  véleménynek,  örömest  találja 
a  jutalmazott  pályaművet  rosszabbnak  vagy 
jobbnak,  mint  a  minőnek  a  pályabírák  ítélték. 
A  journalistikában  még  erősben  nyilatkozik  e 
hajlam.  Amaz  általános  indokot  még  speciali- 
sok  is  támogatják.  Hogy  többet  ne  említsek,  min- 
den pályázatnál  tizenöt-húsz  dráma  versenyez. 
Minden  szerzőnek  van  egy  pár  barátja,  s  e  bará- 
tok valamelyike  szerkesztő  vagy  épen  szini 
referens.  Szóval  a  szerzők  versenye  a  journa- 
listákban  leli  befejezést,  a  mennyiben  a  bírá- 
latokban   itt-ott     megérezhetni     befolyásukat 

még  akkor  is,  midőn  semminemű  befolyást 
nem  kivannak  gyakorolni.  Ha  Szigligeti  nyeri 
a  pályadíjat,  a  mi  leggyakoribb  eset,  a  közönség 
és  journalistika  nagyobb  szigorra  hajlandó, 
mint  más  irányában.  Örömest  látná  új  tehet- 
ség diadalát,  s  mintegy  bosszankodni  látszik 
hogy  mindig  Szigligeti  a  győztes.  Huszonöt  év 
alatt  oly  sokszor  megtapsolta,  ledorongolta  e 
drámaírót,  hogy  szeretné  már  egy  újabb  kegyen- 
czen  gyakorolni  e  souverain  jogát.  Aztán  Szigli- 
getitől senki  sem  vár  fejlődést,  jobb  műveket  az 
eddigieknél.  Ide  járul  még  az  a  körülmény, 
hogy  Szigligeti  kénytelenségből  vagy  meg- 
szokásból sokat  írván,  nem  egyszer  buknak 
meg  jutalmazott  színművei  is  s  közönség  és 
kritikus  azzal  az  előítélettel  lép  a  színházba, 
hogy  e  koszorús  színműve  is  csak  olyan,  mint 
a  tavalyi.  Mindent  összevéve,  bár  különösen 
hangzik.  Szigligeti  egy-egy  újabb  műve,  kivált 
ha  jutalmat  nyert,  sokkal  több  nehézséggel 
kénytelen  megküzdeni,  mint  akármely  isme- 
retlen költőé.  Jelen  műve  felett  még  a  siker 
után  is  a  Damocles  kardja  függ,  mert  az  aka- 
démiai bíráló  választmány  jelentése  szerint 
hatalmas  versenytársra  talált  a  Heródes  czímű 
történeti  pályaműben,  mely,  a  mint  halljuk, 
szintén  elő  fog  adatni.  A  választmányi  jelen- 
tés drámairodalmunk  valódi  nyereségének 
nevezi  e  művet  nagy  hibái  mellett  is ;  a 
Szigligetiéről   óvakodik   így    nyilatkozni,  s  in- 


A   FÉNY   ARNYAI.  239 

kább  csak  azért  jutalmazta,  mert  jobban  meg- 
felel a  Bzínszerűség  kívánalmának,  melyet  a 
Teleki-alapítvány  szabályzata  tekintetbevétetni 
rendel.  Ha  e  mű  színpadra  kerül,  Szigligeti 
koszorúzott  művének  eddigi  sikere  újra  kétség 
alá  jöhet.  A  mellőzött  és  ismeretlen  költő  hely- 
zete sokkal  szerencsésebb,  mint  győzelmes 
vetélytársáé.  Onkénytelen  rokonszenvet  költ, 
s  ha  műve  gyöngébb  találna  is  lenni  a  Szigligetié- 
nél, könnyen  a  maga  részére  hódíthatja  a  közön- 
séget és  joiirnalistikát  egyaránt.  Azonban,  ha 
Szigligeti  koszorúzott  színművei  több  nehéz- 
séggel küzdenek,  mint  a  másokéi,  kivívott 
sikerök  is  biztosabb  amazokénál.  Hogy  jelen 
műve  sikert  aratott,  kétségtelen.  Lehet,  hogy 
Heródes  és  Marianna  megingatja,  de  annyi 
bizonyos,  hogy  a  Lelencz  óta  egyetlen  műve 
sem  részestilt  annyi  tetszésben  mint  ez,  s  bár 
a  lapok  nagy  része  inkább  árny,  mint  fény- 
oldalait látszik  keresni,  mindamellett  bukást 
egyik  sem  emleget. 

A  mi  az  én  véleményemet  illeti,  azt  tartom, 
hogy  e  mű  valamivel  jobb  mint  aminőnek  az  aka- 
démiai bírálóválasztmány  jelentése  feltünteti.  E 
jelentés  annyira  kiemeli  a  drámaírás  minden  ha- 
tásos apró  mesterfogásának  igénybe  vételét  e 
műben,  hogy  a  színpadi  csinyek  egész  halma- 
zát vártuk,  melynek  el  kell  temetni  minden 
bensőbb  drámai  életet.  Ez  nincs  úgy,  sőt,  az 
egészet  tekintve.  Szigligeti  némi  haladást  tanú- 

sít,  a  mennyiben  a  külső  eszközöket  inkább 
igyekszik  össizhangzatba  hozni  a  belsővel,  mint 
korábbi  műveiben.  Legalább  látjuk  a  törek- 
vést, ha  mindenütt  siker  nem  koronázza  is,  s 
nem  vádolhatjuk,  hogy  csak  hatást  vadász  s 
a  csattanó  meglepetéseket  épen  czélúl  ttizte 
ki.  De  más  tekintetben  is  van  e  műben  hala- 
dás. Szigligeti,  kivált  a  jelenkorból  vett  művei- 
ben vagy  igen  sokat  moralizál,  vagy  nagyon 
engedékeny,  és  sentimentalismusába  sokszor 
olyasmi  vegyül,  a  mi  kellemetlenül  hat  az 
erkölcsi  mélyebb  érzületre.  Emlékezzünk  csak 
Lelencz-ére  vissza,  mily  engedékeny  volt  azon 
ifjú  iránt,  ki  egy  egész  családra  gyászt  hozott, 
s  mily  ritkán  tudja  erőteljesben  éreztetni  azt 
a  szent  félelmet,  melyet  az  erkölcsi  világ  neme- 
sise kelt  föl  az  emberi  szívben.  E  művében 
szigorúbb,  majdnem  kérlelheti en.  Óvakodik  a 
hamis  sentimentalismustól,  nem  keresi  az  érzé- 
keny jeleneteket.  Tárgyából,  a  mennyire  lehet, 
tragikai  hatást  igyekszik  kisajtolni,  ebben  keresi 
a  morált. 

Őrizkedik  a  polgári  drámák  legveszedelme- 
sebb nyavalyától,  s  törvényszolga  helyett  saját 
tetteik  nemesisét  küldi  hőseire.  E  mellett  ör- 
vendetes jelenség  e  műben,  hogy  Szigligeti 
technikai  virtuozitása  újra  teljes,  sőt  megifjult 
erőben  nyilatkozik,  holott  évek  óta  gyöngülni 
látszott,  a  nélkül  hogy  költészete  bensőkép 
gazdagult  volna.  Inkább  csak  vígjátékai  emlé- 

keztettek  a  régi  Szigligetire,  s  nem  egyszer- 
smind drámái.  A  Lelencz-hen  ugyan  újra  meg- 
villant technikai  ereje,  a  mennyiben  egy  in- 
kább regénynek  való  tárgyat  sok  ügyességgel 
tudott  'drámává  feldolgozni,  de  más  drámái- 
ban, kivált  a  melyeket  a  legközelebbi  két  év 
alatt  írt,  valóságos  hanyatlás  mutatkozott.  Ez 
újabb  műve  technikai  tekintetben  majd  min- 
dent felülmúl,  a  mit  valaha  írt.  A  cselekvény 
fejlődése  sehol  sem  nyugszik,  s  a  drámai  emel- 
kedés mind  rohamosban  tör  a  kifej  lésre.  Csak 
az  expositio  vontatott,  hol  az  ilyesmit  még 
leginkább  eltűrhetni.  E  technikai  virtuozitás 
sokat  tett  a  dráma  hatására,  kivált  miután  a 
közönség  megunta  az  újabb  franczia  drámák 
vontatottságát,  s  bármily  szellemdús  discur- 
susnál  inkább  kedveli  a  drámai  emotiót,  még 
akkor  is,  ha  színpadi  csiny  vegyül  belé. 
Szigligeti  visszatért  a  régibb  franczia  dráma- 
írókhoz, kiktől  ifjú  korában  épen  azt  tanulta, 
mire  a  magyar  drámairodalomban  oly  nagy 
szükség  volt.  Erre  most  is  több  szükségünk 
van,  mint  ama  drámai  formátlanságra,  melyet 
a  legújabb  franczia  dráma  hirdet,  s  melyért 
semmi  kárpótlást  nem  tud  nyújtani.  De  Szigligeti 
műve  nemcsak  formára  múlja  felül  az  újabb 
franczia  drámák  legtöbbjét,  de  az  érzület 
határozottságára  nézve  is.  Semmi  sem  árt  in- 
kább a  drámai  művészetnek,  mint  ha  a  költő- 
ket erkölcsi  közöny,  nagyvilágias  türelmesség 

szállja  meg,  és  szellemdússáguk  csillogása  csak 
íneggy őzödé sök  s  szenvedélyök  gyötigeségére 
világít.  Szigligeti  e  művének,  technikai  virtuo- 
zitásán kívül,  az  érzület  határozottságában  rej- 
lik főereje.  Nem  igyekszik  megtéríteni  hősnő- 
jét, nem  engeszteli  ki  a  viszonyokkal  hősét,  s  az 
egész  cselekvény  folyamán  érzik,  hogy  a  költő 
bizonyos  erélyes  felindulás  hatása  alatt  írt. 
Talán  némely  drámájában  élénkebben  rajzolt 
egy  s  más  szenvedélyt,  de  saját  bensőjéből 
aligha  merített  többet,  mint  e  művében.  Majd- 
nem gyűlölet  érzik  rajta,  s  a  máskor  engedé- 
keny költő  egész  a  kérlelhetlenségig  szigorú, 
Erkölcsi  érzését  hazafiassága  teszi  erélyessé, 
az  ősi  vagyon  pusztulását  együtt  rajzolja  az 
erkölcsi  élet  feldulottságával.  A  külföldi  és 
fényűző  nő  Nyáray  Bélának  nem  csak  vagyo- 
nát teszi  tönkre,  hanem  egész  boldogságát  is, 
a  külső  pusztulás  párhuzamosan  halad  a  benső- 
vel, míg  végre  mindkettejöket  a  kétségbeesés 
és  halál  örvényébe  sodorja.  A  költő  ez  erélyes 
szenvedélye,  egyesülve  technikai  virtuozitásá- 
val, oly  hatást  tud  előidézni,  hogy  hirtelené- 
ben feledjük  a  mű  gyöngeségeit.  Csak  mélyebb 
vizsgálat  tünteti  föl  a  bonyolítás  és  jellemrajz 
hibáit,  mi  egyik  bizonysága  annak,  hogy  e  mű 
a  szokatlanabb  jelenségek  közé  tartozik.  Más- 
kor^ kivált  a  közelebbi  évek  alatt,  mily  kiri- 
vón  tűnt  ki  Szigligeti  műveiben  egy  s  más 
fogyatkozás  vagy  orgamikus  hiba,  könnyen  fel- 

találhatta  mindenki,  s  most  úgy  veszem  észre, 
hogy  azokat  kritikus  társaim  is  inkább  csak 
érezték  vagy  keresték,  mint  megtalálták. 

Valóban  az  e  műről  megjelent  bírálatok  sok 
mindent  megrónak  benne,  a  mi  nem  hiba,  s 
bár  némelyik  helyest  is  mond,  a  mű  fő  hibá- 
ját egyik  sem  emeli  ki  szabatosan.  E  mellett 
e  megrovások  némelyike  oly  drámai  szabályo- 
kat állít  föl,  melyeket  követni  veszélyes  volna 
akár  Szigligetinek,  akár  másnak.  Legyen  sza- 
bad tehát  bírálat  alá  vennem  e  bírálatok  leg- 
főbbjeit. Talán  így  érthetőbbé  teszem  saját 
bírálatomat  s  némi  adalékkal  járulhatok  drama- 
turgiai fogalmaink  tisztázásához. 

Lássuk  először  is,  mit  mond  a  Pesier  Lloyd. 
Ot  illeti  az  elsőség,  mert  a  legolvasottabb 
pesti  lap,  bár  hirtelenében  nem  tudnám  el- 
határozni: vajon  azért  van-  e  annyi  olvasója, 
mert  csakugyan  a  legjobb,  vagy  azért,  mert 
a  magyar  közönség  szívesebben  olvas  németül. 
A  Pester  L/oz/d-nak  először  is  az  nem  tetszik  e 
műben,  hogy  tragédia  akarna  lenni,  de  alak- 
jai tulaj  donkép  vígjátékba  valók,  csak  az  ötö- 
dik felvonásban  sötétül  el  a  láthatár,  s  a  négy 
első  felvonás  hangul atj a  úgy  illik  az  ötödik- 
hez, mint  Hamlet  ötödik  felvonása  a  Windsori 
Víg  Nők  négy  első  felvonásához.  Ha  franczia 
lap  mondaná  ezt,  nem  volna  feltűnő,  de  német- 
től kétszeresen  az.  A  franczia  majd  mindent 
comédienek   vagy   általában   drámának  nevez 

mi  tárgyánál  fogva  közel  áll  a  jelenhez  s  nincs 
úgynevezett  nagy  stilben  írva.  A  franczia 
romantikusok  ki  nem  állhatták  a  tragédia  szót 
s  például  Hugó  Victor  a  maga  tragédiáit  csak 
drámáknak  nevezi,  szemben  Corneille  és  Racine 
tragédiáival.  De  a  németeknél  már  Lessing  és 
Schiller  tragédiának  merték  nevezni  a  jelen 
életből  vett  s  tragikailag  végződő  színműveiket, 
s  a  Pester  Lloyd  az  Ármány  és  szerelem  alak- 
jait is  épen  oly  joggal  nevezhetné  vígjátékba 
valóknak,  mint  a  Fény  Arnyai-ét^  sőt  annyiban 
még  többel,  a  mennyiben  Kalb  és  Müllerné 
csakugyan  valóságos  vígjátéki  alakok  is, 
mi  egyébiránt  magában  semmit  sem  árt 
a  műnek.  Az  Ármány  és  szerelem  kezdetét 
szintén  vígjátékinak  tarthatná  az  ember,  ha 
Ferdinánd  és  Luiza  heves  szenvedélye  föl  nem 
leplezné  a  mű  tragikai  hangulatát.  S  vajon 
a  Fény  Arnyai  han  nincs-e  semmi  ilyes  ?  Az 
öreg  cseléd,  ki  a  vigalom  közepett  gazdáját 
siratja,  a  nagybátya  komoly  föllépése,  ki  szem- 
rehányásokat tesz  öcscsének,  Nyáray  elvakult 
szenvedélye  vígjátékra  hangolják-e  a  íiézőt, 
s  már  a  második  felvonásban  nem  látjuk-e 
heves  összeütközésben  a  házaspárt,  a  harma- 
dikban lélekfurdalások  közt  a  férjet,  s  a  negye- 
dikben nem  élet  és  halál,  boldogság  és  kétség- 
beesés közt  vettetik-e  el  a  koczka  ?  Mindez 
a  Windsori  Víg  Nök  négy  első  felvonása-e  s 
nincs  semmi  benső  összeköttetésben  az  ötödik- 

kel?  Vajon  a  jelen  életből  vett  tragédiákat, 
oly  hangból  kell-  e  kezdeni,  mint  azokat,  a 
melyeknek  alapul  monda  vagy  történelem 
szolgál  s  melyek  az  emberi  viszonyok  legma- 
gasb  köreiben  látszanak  ?  Az  emberi  szenve- 
dély ugyan  minden  időben  ugyanaz,  de  a  múlt 
félhomályában  inkább  nagyíthatni  a  körvona- 
lokat, s  a  hősök,  királyok  államférfiak  viszo- 
nyai a  szenvedélyek  fönséges  rajzára  hálásabb 
anyagot  szolgáltatnak,  mint  az  egyszerű  pol- 
gári állás  összeütközései.  Innen  a  jelen  élet- 
ből vett  tragédiákban,  a  tárgy  és  kör  miatt, 
bizonyos  tekintetben  több  nehézséggel  kell 
küzdeni  a  költőnek.  De  vajon  az  által  fogja-  e 
legyőzni  a  nehézségeket,  ha  tárgyánál  maga- 
sabb hangból  kezdi  művét?  Azt  hiszem,  igen 
rossz  tanácsot  ád  a  költőnek  az,  ki  csak  azért, 
mert  a  mű  főszemély ei  méreg  által  vagy  pár- 
bajban vesznek  el,  mint  Hamlet-heriy  olyasmit 
kivan,  hogy  a  kezdet  is  hamleties  legyen.  Sőt 
többet  mondok,  tegyük  át  Macbeth-et  és  Hamle- 
tet a  jelenkorba,  helyezzük  napjaink  polgári 
viszonyaiba,  bizonyára  más  hangból  fogjuk 
megindítani  a  cselekvényt,  legalább  is  egy  pár 
fokkal  alább. 

Pontosabb  a  Pester  Lloyd  második  ellenvetése, 
tudniillik,  hogy  a  főszemélyek  közül  egyik  sem 
tud  maga  iránt  valódi  érdeket  költeni,  s  oly 
hős  nem  lehet  részvétünkre  érdemes,  kit  egy 
felületes   kaczér  nő  is  meg  tud  csalni,  mert  a 

valódi  férfiúval  csak  erős  és  nemes  szenvedély 
feledteti  el  hazáját.  Az  igaz,  hogy  a  főszemé- 
ly ek  iránt  töbh  érdeket  lehetett  volna  fölkel- 
teni, de  az  elv,  melyből  a  Pester  Lloyd  kiindul, 
nagy  részt  hamis,  a  tény  pedig,  melyre  alkal- 
mazza, nem  épen  úgy  áll.  Ha  Shakespeare  az 
elv  után  indul,  bajosan  írja  meg  Coriolánt, 
Antonius  és  Cleopatrajába  pedig  belé  sem  kezd. 
Coriolánnak  legmakacsabb  büszkeséggel  páro- 
sult ambitiója  ugyan  erős  szenvedély,  de  mi- 
dőn dühében  feledi  hazáját,  sőt  épen  ellene 
fordul,  szenvedélyét  épen  nem  lehet  nemes- 
nek mondani.  Antonius  kéj  szomj  a,  melynek 
hazáját  és  saját  államférfiúi  állását  egyaránt 
feláldozza,  szintén  erős  szenvedély  ugyan,  de 
bizonyára  nem  nemes.  Cleopatráról,  az  ó  világ 
e  leghíresebb  kaczér  nőjéről  nem  is  szólok, 
mindenki  tudja,  hogy  Shakespeare  nőjellemei 
közt  mily  kitűnő  helyet  foglal  el.  Távol  legyen 
tőlem,  hogy  Szigligeti  Ny  ár  ay  át  és  Charlotteját 
e  hallatlan  alakokhoz  hasonlítsam,  csak  arra 
akartam  figyelmeztetni  a  tisztelt  referenst, 
hogy  ne  mondjunk  ki  oly  elvet,  mely  midőn 
némely  alkalmas  tárgyat  kizár  a  drámai  költé- 
szetből, ugyanakkor  pálczát  tör  egy  pár  hallat- 
lan mű  felett.  Hogy  a  drámai  vagy  tragikai  hős 
tulaj  donkép  a  jó  és  rósz,  az  erő  és  gyöngeség 
vegyülete,  de  lehet  majdnem  egészen  rósz  is, 
ha  szenvedélye  szellemi  fensőség,  hősiséggel 
párosul,  vagy  ha  egy  mozgásba  indult  neme- 

sítő  eszme  hatása  alatt  áll ;  valamint  lehet 
majdnem  egészen  jó  is,  ha  lassanként  romlani 
kezd.  Azonban  a  részvétgerjesztés  nem  any- 
nyira  e  tulajdonoktól  függ,  mint  inkább  vegyí- 
tések módjától  s  a  költői  rajz  erejéből.  De  más 
tekintetben  sincs  igaza  a  Pester  L/oz/d-nak. 
Nyárayban  nem  hiányzik  az  általa  sürgetett 
erős  és  nemes  szenvedély,  s  hazája  elleni  bűne 
csak  annyi,  hogy  Parisban  él  és  költi  el  vagyo- 
nát. Becsületes  ember,  és  szenvedélyesen  sze- 
reti nejét,  bár  nem  oly  mély  érzelemmel,  de  sem 
romlott,  sem  kaczér.  Hisz  első  föllépte  Szenczey 
visszautasítása.  Charlotte  együtt  szereti  férjét 
a  nagy  világgal,  melyet  épen  férje  nyitott  meg 
előtte,  dicsősége  napjait  éli  benne,  s  gazda- 
gabbnak hívén  őt,  mint  a  minő,  nem  is  sejt- 
heti a  közelgő  veszélyt.  A  férj  érzi,  hogy  ez 
így  nem  tarthat  soká,  nagybátyja  szemrehányá- 
sai hatnak  reá,  de  azt  hiszi,  hogy  eleget  téve 
neje  kedvteléseinek  és  saját  büszkeségének 
még  rendbe 'hozhatja  vagyonát.  Mi  van  az  expo- 
sitióban,  mi  annyira  eltörpítené  akár  Nyárayt, 
akár  Charlotteot,  hogy  semminemű  részvétet 
ne  erezhessünk  irántuk?  S  vajon,  midőn  a 
szerencsétlenség  megtörtént,  nem  nemes  oldal- 
ról látjuk-e  Nyárayt,  3  neje  iránti  szerelme  nem 
jő-e  összeütközésbe  becsületérzésével  ?  Az  igaz, 
hogy  mind  Nyáray  szenvedélzes  szerelme, 
mind  Charlotte  szeretetreméltósága  a  bizo- 
nyos tekintetben    szellemi   fensősége   költőibb 

és  erősbb  vonásokat  kívánt  volna  meg,  azon- 
ban a  költői  erő  rendkivtiliségének  hiányát  nem 
kell  a  felfogás  hibájának  vennünk. 

A  Pester  Lloyd  harmadik  ellenvetése  a  mű  nem 
értéséből  származik.  ((Ha  valami  morált  lehet  ki- 
vonni Szigligeti  művéből  —  úgymond  —  az  így 
hangzik:  pazarold  el  őseid  birtokát,  mindig  talál- 
kozni fog  egy  gazdag  nagybátya,  ki  új  milliók- 
kal téríti  meg  károdat.))  A  mű  egész  cselek- 
vénye ellenkezőt  tanúsít  s  a  morál  a  követ- 
kező lesz  :  pazarold  el  őseid  vagyonát,  bár  nem 
léha  kedvtelésből,  híjába  nyersz  uj  milliókat 
örökségben,  erkölcsi  életed  könnyen  megren- 
dülhet s  magával  temetheti  boldogságod  és 
becsületed  egyaránt.  A  nagybátya  nemesszívű- 
sége  nem  engesztelheti  ki  a  viszonyok  nemesi- 
sét, s  az  új  millióknak  nem  veheti  hasznát  az 
unokaöcs.  A  Pester  Lloyd,  úgy  látszik,  a  tékozlás 
valami  kézzelfoghatóbb,  mindennapibb  követ- 
kezményeit várta  volna,  a  nyomort  iszonyú 
alakban  s  az  általa  nemzett  bűnök  kíséretében. 
Vajon  így  az  egész  cselekvény  nem  sodródott 
volna-e  a  críminalitások  örvényébe,  melyet  a 
szerző  meglehetős  szerencsével  elkerült,  annyira, 
hogy  az  épen  egyik  érdeme  e  műnek  ? 

A  Hccsi  Hiradó  szintén  a  Pester  Lloyd  nézetei- 
hez csatlakozik,  vagyis,  rosszabbul  és  követe- 
lőbben,  oly  nemű  ellenvetéseket  hoz  föl,  mint  a 
Pester  Lloyd.  Szerinte  a  hőst  nem  önhibája  buk- 
tatja meg,  mert  a  gazdag  nagybátya  nem  hagyta 

volna  elveszni  szeretett  öcscsét.  De  hiszen  épen 
az  a  lényeges  dolog,  hogy  áldozatkészsége  sem 
segíthet  öcscsén,  s  milliókkal  sem  gyógyíthatni 
be  az  erkölcsi  életen  ütött  sebeket.  A  Bécsi  Hír- 
adó Nyárayt  gyönge,  bár  becsületes  embernek 
mondja,  a  ki  nem  érdemes  részvétünkre,  aki  ép 
azért  nem  lehet  drámai  alak,  mert  apró  előnyök 
és  csekély  hibák  nem  idézhetnek  elő  tragikumot, 
s  vagy  el  kellett  volna  veszni  a  hősnek  neje 
iránti  vak  szerelmében,  vagy  lett  volna  fék- 
telen pazarlásának  áldozata,  tertinm  non  datur. 
Ez  okoskodást  nem  értem  eléggé,  de  annyi 
belőle  világos,  hogy  a  biráló  ellenkezésben 
van  önmagával,  mert  ha  egy  hős  alapjában 
nem  drámai  alak  s  alapjában  nem  érdemes 
részvétünkre,  bárminő  katasztrófa  nem  fogja 
azzá  tenni.  A  mi  a  gyöngeséget  illeti,  az  a  kérdés, 
mit  értünk  alatta,  mert  a  legei  ősb  szenvedély- 
nek is  meg  van  a  maga  gyöngesége,  s  hogy 
Nyárady  szenvedélyes  szerelmében  és  kényes 
becsületérzésében  semmi  se  volna,  a  mi  rész- 
vétünket érdemelje  s  a  viszonyokkal  össze- 
ütközésbe jőve  drámai  érdeket  költsön,  épen 
nem  lehet  állítani.  A  Bécsi  Hiradó  csak  apró 
előnyöket  és  csekély  hibákat  lát  Nyárayban,  s 
azt  mondja,  hogy  így  minden  öngyilkos,  még 
ha  borbélylegény  is,  lehet  drámai  hős.  Meg- 
engedem, hogy  az  ilynemű  megjegyzés  az  úgy- 
nevezett tárczaírói  szerelemdússághoz  tartozik, 
hanem  egy  kisbaj  van  vele,  tudniillik  az,  hogy 

ily  módon  nemcsak  Szigligeti  hőseit  lehet  ki- 
lökdösni a  drámai  költészetből,  hanem  a  Shakes- 
pcareéit  is,  mit  bizonyára  maga  a  szerkesztő 
sem  engedné  meg,  bár  mennyire  szeret  néha 
maga  is  elmés  lenni.  Például :  Lear  gyönge,  de 
becsületes  ember,  s  így  nem  drámai  alak, 
szereti  leányait,  apró  előny,  kedveli  a  hizel- 
gést,  szeszélyes  s  bolond  fejével  elosztja  leá- 
nyai közt  vagyonát,  csekély  hibák  ;  ily  felfogás 
szerint  minden  őrült,  még  ha  csizmadia  is,  lehet 
drámai  hős. 

A  Hon  megdicséri  e  drámát,  de  a  mi  dicsé- 
retében őszinte,  távolról  sem  oly  igaz,  mint 
az,  a  mi  irónia.  ((Szigligeti  —  úgymond  —  egyet- 
len lélektani  hibát  sem  követett  el.  Ilyen  az 
élet,  de  nem  ilyen  a  költészet  ideálja.  Ha  a  nő, 
ki  szenvedő  férjét  az  őrültek  házába  csukatja, 
szenvedélylyel  függne  a  szeretőn,  kivel  azt  föl- 
cseréli, nagy  vonásokkal  lehetne  rajzolni  a 
szenvedélyt,  egész  pokol  világa  tárulna  föl  a 
lélekteni  küzdelemnek,  s  azt  talán  sokan  nem  ér- 
tenék meg  s  mindenki  azt  mondaná,hogy  hasonló 
esetre  nem  emlékszik ;  de  itt  egy  nő  áll  előt- 
tünk, ki  hideg  számítással  tesz  rosszat,  hideg 
ragyogásért,  s  ezt  mindenki  megérti ;  korunk- 
nak átka,  hogy  a  jelenkor  az  életre  ismer  benne.)) 
Hogy  Szigligeti  egyetlenegy  lélektani  hibát 
sem  követett  el,  azt  alkalmasint  maga  sem 
hiszi.  Ha  a  Hon  azt  akarta  mondani,  hogy  a 
lélektan  még  nem  költészet,  az  igaz ;  de  más- 

felől  az  is  igaz,  hogy  lélektan  nélkül  nincs 
költészet,  s  legkevésbbé  drámai;  épen  azért 
kár  voltily  kapcsolatban  csak  annyira  szembe  is 
tenni  az  élet  visszatükrözése,  az  sesthetikai  érdek 
szerint  nagyítva,  Összpontosítva  az  eszmei  fény 
világításában.  Charlotte  sok  tekintetben  hibás 
alak  kivált  a  jellemfejlesztés  leghatározóbb 
pontján,  mely  nincs  drámailag  kiemelve  ;  de  azt 
nem  merném  aláírni,  hogy  az  úgynevezett 
hideg  fényért  való  küzdelem  kizárja  a  nagyobb 
vonásti  rajzot  s  a  lelki  küzdelmek  pokol  világát. 

Az  elvesztett  vagyon,  társadalmi  állás,  fény 
visszaszerzése  sohasem  csak  a  hideg  számítás 
munkája,  valamint  megszerzése  sem,  hanem 
egy  csoport  szenvedélyé,  a  jellemek  és  viszo- 
nyok szerint.  S  havalakiben  az  éledő  vagy  sér- 
tett hiúsággal,  a  fölébredt  vagy  megalázott 
ambitióval,  még  más  szenvedély  is  összeolvad, 
a  küzdelem  erősebbé  válik.  Szigligeti  sokat 
elmulasztott  vagy  sokra  nem  volt  képes  e  nő 
jellemének  rajzában.  A  Hon  érzi  e  bajt,  hanem 
részint  abban  téved,  hogy  ilynemű  küzdel- 
met nem  tart  költőinek,  részint  abban,  hogy 
a  szerelem  mel  nem  hiszi  összeolvadhatónak. 

A  Fővárosi  Lapok  legszigorúbban  itél,  egész 
Aristarchus,  mintha  soha  sem  lett  volna 
Hölgyfutár  s  most  se  volna  Fővárosi  Lapok. 
Szerinte  Szigligeti  mindent,  de  minden  felál- 
dozott a  hatásvadászatért,  s  művében  nincs 
semmi,  csak  bizarrság  és  rémség.  Először  is  azt 

iegyzi  meg,  hogy  e  mfí  a  mai  nap  divatozó  fran- 
czia  drámai  iskola  árnyékában  termett,  de  csak 
hibái  vannak  meg  benne  s  nem  egyszersmind 
fényoldalai  is.  A  most  divatozó  franczia  dráma 
ellen  sokat  lehet  beszélni,  de  azt  senki  sem 
foghatja  reá,  hogy  vadászsza  a  hatást.  Annyira 
nem  vadászsza,  hogy  a  tragikai  tárgyakat  sem 
dolgozza  fel  tragikailag,  s  még  a  technikát  is 
mintegy  megvetni  látszik.  Ha  e  drámában 
hasonlít  valami  a  most  divatozó  franczia  drá- 
mákhoz, az  leginkább  a  jelen  életből  vett 
tárgy ;  de  épen  abban  áll  Szigligeti  egyik  ér- 
deme, hogy  nem  követte  a  franczia  újabb 
drámaírókat,  s  tragikai  természetű  tárgyát 
tragikailag  igyekezett  feldolgozni,  még  pedig 
a  franczia  régibb  drámai  iskola  virtuozitásá- 
val. A  Fővárosi  Lapok  első  kifogása  Nyárayt 
illeti,  kinek  második  felvonásbeli  magaviseletét 
ellenkezésben  látja  az  első  felvonással.  Vajon 
miért  ne  vegye  Nyáray  szívére  mindazt,  a  mi 
a  becsületet  és  lelkiismerete  nyugalmát  fenye- 
geti, ki  sem  kéjencz,  sem  cselszövő,  kinek  jel- 
lemében az  író  már  az  első  felvonásban  egy 
pár  nemes  vonást  emel  ki,  s  kinek  tévedése 
neje  iránti  szenvedélyes  szerelméből  s  némi 
aristocratiai  büszkeségből  származik  ?  Char- 
lotte-al  épen  nincs  megelégedve,  a  min,'meg- 
vallom,  csodálkoznom  kell.  A  minap  a  Zichy 
drámájáról  írt  bírálatában  azt  az  elvet  állítá 
fel,  hogy  a  mely  drámaíró   haboz  hősét,  vagy 

nagyon  bűnösnek,  vagy  nagyon  erényesnek 
rajzolni,  az  megbukott.  lm  most  teljestilt  kíván- 
sága, a  mennyiben  Szigligeti  adott  neki  egy 
nagyon  bűnössé  vált  asszonyt,  s  a  hálátlan 
nincs  megelégedve.  Mindennapi-  és  silánynak 
találja,  de  a  mint  elbeszéli  tetteit,  oly  dolgok 
jönnek  ki,  melyeket  egy  silány  és  mindennapi 
teremtés  csakugyan  nem  vihetne  véghez.  Leg 
inkább  azt  hibázhatja,  hogy  nincs  meg  benne 
a  démoni  nők  érdekes  szörnyszerűsége,  mert 
nincs  más  szenvedélye  a  gyémántokon  kívül. 
Azt  hiszem,  a  gyémántot  nem  szószerint  érti, 
csak  olyformán,  mint  a  mikor  valakiről  azt 
mondjuk,  hogy  koronára  vágyik,  a  mi,  már 
magában,  erős  szenvedély  is.  Igaz,  hogy  Szig- 
ligeti e  szerelmet  nem  tudta  jól  összeolvasz- 
tani ama  másik  szenvedélylyel,  s  kivált  a 
Szenczeyvel  való  viszonyra  nézve  sokat  homály- 
ban hagyott  mit  igen  hatásosan  kiemelhetett 
volna,  de  ha  mindezt  megteszi,  vajon  az 
úgynevezett  szörnyszerűséget  nem  azzal  teszi 
vala  érdekessé,  hogy  még  inkább  enyhíti,  s 
nem  jő-e  összeütközésbe  a  Fővárosi  Lapok  elmé- 
letével, ki  nem  kedveli  a  jó  és  rossz  vegyü- 
letét s  így  a  jó  némi  surrogatumát  sem  igen 
lehet  tűrnie,  a  mivel  a  drámaírók  enyhíteni 
szokták  a  nagy  bűnök  hőseit.  Legnyomósab, 
ban  szól  a  dologhoz  a  Pesti  Napló,  kiemeli 
a  mű  érdemeit,  alapjában  jól  gondolt  tragé- 
diának nevezi,  de  a  kidolgozást   sok   tekintet- 

ben  hiányosnak  találja.  Érintvén  némely  hibát, 
a  fő  hibát  Charlotte  jellemrajzában   találja,  s 
ebben  tökéletesen  igaza  van,  azonban   inkább 
érzi,  mint  kimagyarázza,  s  jellemzés   világos- 
sága és   következetessége   melletti   buzgalmá- 
ban   tovább    megy,  mintsem    kellene,    s    oly 
drámai  szabály  felé  látszik  hajlani,  mely  egész 
általánosságban  meg  nem  állhat.  ((A  mű  egyik 
hátránya    abban    áll    —  úgymond  —  hogy    a 
cselekvő   személz,   kié  a  főszerep  is  egyszers- 
mind, az  első  felvonásokban   nem   mutatja  ki 
valódi  jellemét.  Ez  a  főszemély   egy  franczia 
marquisnő,    ki    egy   nagybirtoku    magyarhoz 
ment  nőül.    Az    első    felvonásban    sejtelmünk 
sincs  róla,  minő  jellemet  fog  ölteni  a  második 
felvonásban ;    a    másodikban    látunk     ugyan 
valmit  e  nő  szívtel  enségéből,   de   nem  is  sejt- 
hetjük   mi  ő  a  maga   valóságában,   sőt  a  har- 
madik  felvonásban  is  úgy  viseli  magát,  hogy 
nem  teszszük  fel   róla    azt,  a  mire    a   negye- 
dik   és    ötödik    felvonásban    képes.))    A    Pesti 
Napló  ostromolván  ez  eljárást  mind  lélektani, 
mind   költői   szempontból,   így   folytatja:    ((És 
legkevésbbé  áll  természetében   a  tragédiának 
e   titkolódzás  s  a  jellemek   és  lelki    állapotok 
elleplezése.  Valódi  tragikum  ily  eljárás  mellett 
talán  lehetlenség  is,  mert  felesleges  tán  fejte- 
getni, hogy  a  tragicum  egy  tragédiában  nem- 
csak az  utolsó  felvonásban  van,  hanem  végig 
kell  húzódnia  az  egész  művön  s  többnyire  az 

első  felvonásban  is  kivehető  a  végkatasztrófa 
tompa  moraja,  mi  fokonként  emelkedvén,  az 
utolsó  felvonásban  csak  tetőpontot  ér.  Egy 
tragictis  alaphang  vonul  végig  az  egészen,  s 
ez  teszi  valódi  és  a  szó  magasabb  értelmében 
vett  költőiséget.  Bánk  bán  első  felvonásaiban 
már  nagyon  világosan  szól  s  minő  mély  hatású 
az  alaphang.  Lehetséges-e  ez  a  jellem  belső 
egysége,  a  főszereplő  egész  jellemének  s  lelki 
állapotának  és  küzdelmeinek  feltárása  nélkül? 
Ha  ez  csak  a  jellemfejlesztés  előkészítésének 
és  kapcsolatos  fokozatának  szükségességét  sür- 
getné, nem  lehetne  ellene  szólni,  de  az  a  baj,  hogy 
valamivel  több.  Lehet,  hogy  a  Pesti  Napló  csak 
ennyit  akart,  de  többet  mondott,  s  minthogy 
szavai  legnagyobb  része  igazság,  az  is  annak 
tetszik  a  mi  nem  az.  A  Pesti  Napló  azt  kívánja 
a  drámaírótól,  hogy  már  az  első  felvonásokban 
tárja  fel  hősének  valódi,  egész  jellemét,  szán- 
dékaival és  küzdelmeivel  egyetemben.  Ez  ily 
mérvbén  lehetlen,  sőt  sok  tárgy  még  kisebb 
nagy  mérvben  sem  engedi  meg,  mert  a  jellem  a 
dráma  emelkedési  pontjáig,  az  esés  kezdetiég, 
még  mind  fejlik,  sőt  néha  nagy  átváltozáso- 
kon megy  át,  s  igy  addig  nem  lehet  szó  valódi 
vagy  egész  jellemről.  Shakespearetől  fogva  az 
újabb  dráma  —  kivéve  a  vígjátékot  —  nem  ked- 
veli a  főhősben  az  úgynevezett  állandó,  kész 
jellemet,  az  ilyek  pedig  leginkább  megfelel- 
nének ama  követelésnek.  A  Pesti  Napló  alább 

Sophocles  Orestesét  hozza  föl,  ki  mindjárt  föl- 
léptekor elmondja  szándékát.  Ez  keveset  bizo- 
nyít. Az  ó  és  új  kor  drámája  közt  épen  az  az 
egyik  különbség,  hogy  amaz  az  estpositió  után 
csakhamar  az  emelkedési  pontig  ér,  az  elhatá- 
rozó tett  a  fő,  a  görög  ki  nem  állhatta  az 
önmagával  küzdő  hőst,  az  akarat  ingadozását ; 
míg  az  újabb  kor  drámája  épen  a  belső  küz- 
désnek ad  nagyobb  tért  s  a  hős  sorsa  fölötl 
végkép  határozó  tettet  minél  hátrább  tolja 
De  e  mellett  hány  oly  cselekvény  van,  mely 
ben  a  hős  tulaj  donkép  nem  akar  semmit 
hanem  az  ellene  megindult  cselszövény  hozza 
tevékenységbe,  ilyenkor  aztán  nagyrészt  a  meg- 
indított cselszövény  foglalja  el  az  első  fel- 
vonásokat, s  a  hős  jellemének  valódi  fejlesz 
tése  hátrább  esik.  Ilyen  Othello  is,  Shakespeare 
majdnem  legtökéletesb  szerkezetű  drámája ;  a 
hős  igazában  csak  a  harmadik  felvonásban 
fejlődik. 

Visszatérve  Szigligeti  Charlottejára,  nem  ott 
találom  a  hibát,  hogy  az  első  felvonásban 
nincs  letéve  a  későbbi  fejlemények  alapja, 
hanem  ott,  hogy  a  második  felvonás  után  a 
jellemek  a  függöny  mögött  fejlődnek  s  igen 
is  készen  lépnek  föl.  Charlotte  az  első  fel- 
vonásban úgy  van  feltüntetve,  mint  a  ki  saját 
férjét  együtt  szereti  vagyonával,  fényével, 
gazdagabbnak  hiszi  férjét,  mint  a  minő,  s  a 
férj  nem  világosítja  föl,  bár  sejti  a  veszélyt,  de 

azt  hiszi,  hogy  még  mindent  rendbe  hozhat. 
A  bukás  bekövetkezvén,  igen  természetes, 
hogy  a  fénnyel  együtt  a  Charlotte  szerelme 
is  apadoz,  melynek  egyik  része  csak  hiúság 
volt.  A  nő  félvén  a  nyomortól,  a  mit  lehet, 
megmenteni  igyekszik,  férje  kényes  becsület- 
érzése  ellenére  is.  Osszetűzésök  mutatja,  hogy 
a  férj  szerelme  is  apadóban,  s  a  bekövetkezett 
gyászesemény,  melynek  a  nő  az  oka,  még 
inkább  elválasztja  őket.  íme  mennyi  indok 
van  letéve  a  viszonyokban  és  jellemekben, 
hogy  szerző  természetes  úton  vigye  hőseit  ki- 
tűzött czéljához,  egy  félrelépés,  s  megbénítja 
művét.  A  férj  lelkifurdalása  és  csalódása  nejé- 
ben, már  magában  felég  ok  ama  őrültszerű 
rohamokra,  s  nincs  szükség  mesterséges  izga- 
tásra; e  beteg  kedélyállapotból  s  a  viszonyok 
kényszerűségéből  önként  következik,  hogy 
Charlotte  más  iránt  érez  rokonszenvet  s 
menekülni  akar  férjétől.  Mindezt  nem  lett 
volna  baj  OS  felmutatni  a  harmadik  felvonásban, 
fejlődésök  egy  oly  drámai  pontján,  mely  a 
cselekvényt  előbbre  tolja.  Szerző  homályban 
hagyta  nézőit,  mert  maga  is  homályban  tapo- 
gatózik. Csak  a  tettet  mutatja  föl,  s  minthogy 
jellemeit  nem  fejlesztette,  hanem  erőltette 
odáig,  elesik  a  nő  átalakulása  fejleményének 
drámai  érdeke,  el  a  Szenczey  jelleme,  pedig 
mindkettő  fontos  a  katasztrófára.  Szerző  ha  e 
pontra  figyel,   mintegy  kényszerül   Szenczeyt 

kellőbb  világításba  helyezni,  jobban  marqui- 
rozni  Charlotte  jellemét  és  ezé] ját,  mi  mind 
természetesebbé,  erősebbé  tehette  volna  a 
katasztrófát.  így  nemcsak  nem  érdeklődünk 
eléggé,  de  egy  s  mást  nem  is  értünk.  Azt  ért- 
jük, hogy  Charlotte  menekülni  akar  férjétől  és 
mást  szeret,  azt  is  értenők,  ha  férjét  azért 
csukatná  az  őrültek  házába,  mert  ez  halálát 
idézhetvén  elő,  Szenczeyhez  férjhez  mehetne, 
de  azt  nem  értjük,  hogy  mint  Szenczeynek 
nem  neje,  a  Szenczey  pénzén  hogyan  akar 
nagy  szerepet  játszani  a  fensőbb  társaságban, 
hol  mindkettőjük  vagyoni  viszonyát  igen  jól 
ismerhetik.  Szerepet  játszani  ugyan  így  is 
lehet,  de  nem  ott  és  úgy  a  hogy  Charlotte 
szerethetné,  ki  a  fensőbb  világnak  nemcsak 
fényét  szomjúhozza,  hanem  hódolatát  is,  s  a 
társadalmi  magas  állás  egész  varázsát,  legalább 
így  van  az  első  felvonásban  megindítva.  Ha 
csak  pénzt  szomjúhoz,  akkor  könnyebben  el- 
érheti vala  czélját  úgy,  hogy  elszökik  kedve- 
sével, ha  csak  szerelmet,  akkor  azt  az  el- 
vonultság  jobban  elleplezi.  Szigligeti  nem  tudta 
a  Charlotte  jelleme  fejlesztésében  a  letett 
alkatrészeket  összeolvasztani,  s  ezt  érezzük  az 
utolsó  jelenetekben  is.  Charlotte  halála  lehe- 
tett volna  a  megaláztatás  és  szerelem  kétségbe- 
esése, külön  is,  együtt  is,  de  így  kivivé  egyik 
sem.  A  harmadik  felvonásban  megbénul  a  mű ; 
e  bénaságot,  sőt  organikus  hibát   sokkal  tudja 

Ugyan  takargatni  a  szerző,  de  a  többszöri 
látás  és  gondosabb  vizsgálat  mind  élénkebben 
érezteti. 

Azonban  így  is  annyi  jó  oldala  van,  hogy 
még  sokáig  tapsok  közt  fog  adatni;  idővel 
feledésbe  mehet,  nem  halhatlan  mű,  mint 
Szigligeti  legjobb  művei  sem,  de  a  szerző  neve 
halhatlan  lesz  drámairodalmunk  történetében, 
mert  egy  korszak  képviselője,  mely  máig  sem 
végződött  be,  s  melyet  nem  szün  meg  újabb 
diadalokkal  jelölni. 


17* 


STUART  MÁRIA. 

Irta    Schiller.     Fordította     Szenvey     József.    Előadatott 
Nemzeti  Színházban  1865  november  8-án. 


Egy  ttj  színésznő  és  franczia  tij  színmű  vol- 
tak a  közelebbi  két  hét  drámai  újdonságai. 
Nagy  közönség  gyiilt  fel  mindkettőre,  taps  is 
volt  elég,  talán  kelleténél  is  több.  Most  már  nem 
volna  egyéb  hátra,  mint  megbírálni  mindket- 
tőt. De  miért  bírálni  egy  még  kezdő  színész- 
nőt, miért  bonczolgatni  egy  már  ismert  fran- 
czia drámaíró  mtivét,  midőn  annyi  minden 
bírálat  nélkül  suhan  át  irodalmi,  sőt  politikai 
életünkben  is  ?  Rendesen  megbíráljuk  a  drá- 
mákat, de  nagyrészt  hallgatunk  az  irodalom 
másszemü  termékeiről.  Szigorú  szemle  alá  vesz- 
szük  a  színész  játékát,  de  a  magyar  politikai 
színpad  szereplőivel  csak  kívételkép  foglalko- 
zunk, lm  most  is  öt-hatszáznál  több  szereplő 
lépett  föl;  mennyi  beszédet  hallunk,  program- 
mot  olvasunk  s  mégis  egyikre  sem  pazarlunk 
annyi  analysist,  a  mennyit  egy  kis  egyfelvo- 
násos vigrjátéktól  sem  szoktunk  sajnálni.  A  drá- 

mairófc  keményen  megleczkézzük,  ha  más  czélt 
ér  el,  mint  a  melyet  maga  elé  tűzött:  de  azt 
szó  nélkül  hagyjuk,  ha  valamelyik  követjelölt 
a  Lajtán  inneni  és  túli  országok  érdekeinek 
ellenkezését  mutogatván,  épen  csak  azokat  az 
édekeket  emliti,  melyek  legkönnyebben  ki- 
egyenlithetők.  A  szinészben  megrójuk,  ha  nem 
tudja  szerepét,  ha  elvéti  az  értelem  vagy  indu- 
lat hangsúlyát:  a  követjelöltek  összebeszélhet- 
nek mindent,  eltűrjük,  ha  egyik  esetenkénti 
érintkezés  helyett  esetlegest  mond,  a  másik 
pedig,  midőn  bizonyos  ügyek  közösséget  akarja 
kiemelni,  had-  és  békejogot  emleget,  melyek 
lulajonkép  fejedelmi  jogok.  A  drámiróban  ki- 
gúnyoljuk a  dagályt,  a  természetellenes  képe- 
ket: a  követjelöltek  dagálya  és  rossz  hasonlatai 
iránt  gyöngéd  tisztelettel  viseltetünk  s  nem 
bánjuk,  ha  veszélyes  betegségben  smlődő  em- 
berről beszélnek,  ki  a  patikai  kontó  miatti 
aggodalmában  nem  meri  gyógyittatiii  magát, 
vagy  ellentétes  evezőjü  hajóról,  mely  legbizto- 
sabban eléri  a  révet.  A  szinészt  hibáztatjuk,  ha 
tehetsegéhez  nem  illő  szerepben  lép  föl,  vagy 
ha  untalan  kiesik  szerepéből :  a  követjelölttől 
nem  vesszük  rossz  néven,  ha  akár  Móze  szere- 
pében izetlenkedik,  vagy  ha  követelő  kevély- 
ségét sehogysem  tudja  eltakarni  a  szerénység 
palástjával.  A  drámaírót  csaknem  üldözzük 
valahányszor  nem  művészi  eszközzel  vadászsza 
a  hatást  s  költőből  szemfényvesztővé  válik :  a 

köveijelölt  kíméletre  tarthat  számot,  még  ak- 
kor is,  ha  teljesithetlen  Ígéretekkel  lelkesíti 
választóit;  ha  az  elemi  csapások  által  előidé- 
zett Ínség  ellen  is  törvénynyel  akarja  biztosítani 
az  országot ;  ha  minden  indirect  adót  a  magyar 
nép  szellemével  megférhetetlennek  nyilatkoz- 
tat; ha  annyi  mindent  ígér,  mennyit  a  legna- 
gyobb ország  budgetje  sem  bír  el  s  mégis  az 
adó  leszállithatását  erősíti.  A  kezdő  színészt 
szigorúan  itöljük  meg:  a  politikai  pályára  elő- 
ször is  követjelöltként  föllépett  kezdő  politikus 
iránt  türelmesek  vagyunk  s  azt  sem  kérdjük: 
adta-e  tehetségének,  jártasságának,  vagy  poli- 
tikai jellemének  valami  bizonyságát  a  köz 
élet  vagy  irodalom  terén  ?  Oh  boldogtalan 
drámaírók  és  színészek,  kiket  mindenki  birál 
s  mégsem  tudtok  nagy  művészekké  válni ! 
Oh  boldog  követjelöltek,  kiket  senki  sem  birál 
s  mégis  politikai  notalibilításokká  emelked- 
hettek ! 

A  politikai  élet  ez  annyira  kritikus  s  mégis 
kritikátlan  napjaiban  vajon  helyes-e,  hogy  egye- 
dül csak  a  színkritikus  kívánjon  valóságos  kri- 
tikus lenni?  Vajon  nem  illő-e,  hogy  tanuljon 
egy  kis  türelmet,  elnézést  és  kíméletet  a  poli- 
tikai kritika  közlönyeiből  ?  Vajon,  ha  a  művé 
szeti  dolgokban  szigorúan  járunk  el  s  a  politi- 
kaiakban enyhén,  nem  azt  fogja-e  hinni  rólunk 
a  külföld,  hogy  a  művészetben  haladunk,  de 
politikai  műveltségünk  hanyatlóban  ?  Kár  volna 


STUART   MARIA. 


ily  igazságtalan  Ítéletre  bárkinek  is  ürü- 
gyet szolgátatni.  Jó  lesz,  ha  a  szinkritikus 
leszáll  triposzáról  s  türelmes  és  elnéző  igyek- 
szik lenni.  Részemről  megkisérlem  s  ha  netalán 
nem  sikerülne,  ha  kiesném  szerepemből,  szol 
gáljon  ment  ségemül,  hogy  nem  akaratomon, 
hanem  természetemen  múlt.  Olvasóim  bizonyo- 
san megbocsátják  ;  a  kik  annyi  beszédet  és  prog- 
rammot  türelemmel  végigolvastak,  talán  nem 
lesz  nehéz  megemészleniök  ráadásul  egy  nem 
épen  sikerült  szinkritikát  is. 

Bognár  Adél  Stuart  Mária  szerepében  első 
kisérletét  tette  a  nemzeti  szinpadon.  Némely 
lap  már  előlegesen  ugy  mutatta  be  e  kezdő 
színésznőt,  mint  a  tragikai  múzsa  rendkivüli 
kegyenczét.  Nem  szoktunk  az  ily  előleges  dicsér- 
getésnek  hinni,  de  most  az  egyszer  nem  csa- 
lódtunk. Termete  valóban  deli  s  majdnem  vetek- 
szik a  Jókainééval.  Hangjában  sem  csalódtunk 
annyiban,  a  mennyiben  rekedt  lévén,  nem  Ítél- 
hetünk róla  s  igy  remélhetni,  hogy  e  tekintet- 
ben is  igazolható  lesz  amaz  előleges  bemutatás. 
Nagyobb  baj  az,  hogy  szavalata  egyhangú, 
hangsúlyozása  olykor  hibás,  arczjátéka  nem 
változatom,  hanem  ez  alkalmasint  csak  a  gya- 
korlatlanság jele,  melyen  majd  segit  az  idő. 
A  művészetben  épen  ugy  nincs  ugrás,  mint  a 
természetben,  de  a  gyors  fejlődést  olykor  remél- 
hetni. Némelyek  igen  méltánylandónak  talál- 
ták, hogy  kezdő  szinésznő  elfogultság  nélkül,  sok 

Önmérséklettel  játszott  s  egy  pár  érzékeny  lyrai 
helyet  bensőséggel  fejezett  ki,  de  hibáztatták, 
hogy  a  szenvedély  egyetlen  hangját  sem  hal- 
latta s  atragikai  páthosz  teljesen  hiányzottjáté- 
kából.  Ez  igaz.  De  vajon  az  Athenaeum  kora 
óta  nem  üldözi-e  a  magyar  kritika  az  álpát- 
hoszt  oly  szenvedélyesen,  hogy  végre  a  valódit 
is  öszszetévesztette  vele  ?  Nem  vezette-e  félre 
kritikánk  e  tekintetben  az  ujabb  színészi  nem- 
zedéket s  vajon  most  egy  kezdő  színésznőt 
tegyünk  felelőssé  mindezért?  Részemről  ily 
igazságtalanságot  nem  követek  el.  Némelyek 
azt  jegyzik  meg,  hogy  Bognár  Adél  szerepének 
egyetlen  oldalát  sen  emelte  ki,  s  bár  játszott 
volna  kevesebb  önmérséklettel,  ejtett  volna 
nagyobb  hibákat,  csak  törekedett  volna  valami 
jellemet  alkotni  Stuart  Máriából ;  a  jellemal- 
kotás a  színészet  főfeladata,  szavalni  a  szónok 
is  tud,  a  mozdulat  és  taglejtés  szép  formáit  a 
világfiak  is  könnyen  elsajátítják,  de  hanggal 
szóval,  arczczal,  mozdulattal  egy  más  élő  sze- 
mélyt, egy  egyént  állítani  elő,  ez  egyedül  a 
szinész  feladata  s  az  ide  való  törekvést  a  kez- 
dőnél is  megvárhatni.  De  vajon  oly  könnyü-e 
Stuart  Mária  szerepe,  vajon  nem  oka-e  annak 
félig-meddig  Schiller  is,  hogy  e  szerepet  kész 
és  kitűnő  színésznők  sem  mindig  ábrázolják 
eléggé  találó  felfogással.  Stuart  Mária  hálás 
szerep,  mert  szenvedő  nőt  ábrázol  a  martirság 
glóriájában,  de  nem  elég  drámai   és   tragikai. 

Erzsébet  sokkal  drámaibb  alak.  Mária  jelene- 
tei, kivévén  a  kertit,  mind  szenvedőlegesek  és 
sorsát  a  tragédia  folyama  alatt  nem  annyira 
maga  vonja  magára,  mint  inkább  mások  áldo- 
zata. Az  előadásban  valamivel  drámaibbá  és 
tragikaibbá  kell  tenni  e  szerepet,  a  költő  által 
megadott,  de  eléggé  ki  nem  emelt  vonásokat 
erőteljesebben  kiemelve  és  összhangzásba 
hozva.  Ha  a  szinésznő  csak  egy  szerencsétlen 
szenvedő  s  önmegadó  nőt  játszik  benne,  e 
különben  annyira  szép  drámának  csak  árny- 
oldalára emlékezteti  a  nézőt.  Éreznünk  kell, 
hogy  Mária  szépségében  valami  démoni  van, 
mely  mind  őt,  mind  környezetét  az  örvény  felé 
vonja,  hogy  e  nő  egykor  a  szenvedély  pillana- 
tában nagy  vétket  követett  el  s  a  féktelen  szen- 
vedélyek most  is  csak  nyugszanak  benne,  de 
ki  nem  aludtak.  Minderre  a  Mortimerrel  és 
Erzsébettel  való  jelenetei  tág  tért  nyújtanak  s 
még  akkor  is,  midőn  a  vérpadra  indul  s  Leices- 
tert  meglátja,  a  vallásos  lemondás  pillanatá- 
ban is,  föl  kell  ébrednie  benne  a  szerelem  szen- 
vedélyének, hogy  mintegy  végküzdelmét  ábrá- 
zolja. Szóval  a  szinésznőnek  részvétet  kell  iránta 
fölkelteni,  de  bizonyos  rejtélyes  félelmet  is. 
Azonban  ily  felfogást,  ily  ábrázolást  nem  igen 
várhatni  egy  kezdőtől,  midőn  a  legjelesb  német 
színésznők  is  főleg  érzelmes  oldalról  fogják  föl 
e  szerepet  s  először  Rachel  és  Ristori  mutat- 
ták meg  a  világnak  a  szép,  a  bűnös,  a  vezeklő 

és  szenvedélyes  Máriát.  Bognár  Adél  második 
föllépte  bizonyosan  sikerültebb  lesz,  kivált  ha 
oly  szerepet  választ,  mely  egyéniségéhez  alkal- 
masb  s  könnyebben  is  felfogható.  Azért  e  sze- 
repből nem  itéljtik  meg,  hanem  várunk  és 
remélünk. 

Dráma  5    felvonásban.    Irta  Feuillet   Octáv.    Előadatott 
Nemzeti  Színházban  1865  november  19-én. 


Feuillet  Octáv  nem  tarthat  igényt  ily  vára- 
kozásra és  reményre.  Régi  ismerősünk,  nem 
először  lép  fel,  azonban  a  türelmes  hangulat, 
melybe  beleringattttk  magunkat,  inkább  védel- 
mére készt,  mint  gáncsolására.  Feuillet  tehet- 
séges regényíró,  s  mint  ilyen  lépett  a  drámairól 
pályára.  Csoda-e,  hogy  kevés  tisztelettel  visel- 
tetik a  drámai  forma  iránt,  mely  nem  kedveli 
a  regény  detailrajzát,  sőt  épen  nagy  vonáso- 
kat és  gyors  cselekvényt  kivan.  Aztán  Feuillet 
rendesen  tárgyát  előbb  regénynyé  dolgozza  fel, 
s  ha  tetszést  nyer,  csak  akkor  alakítja  drámává  ? 
Csoda-e,  ha  a  eetailrajzból  kivetkőzött  regény 
még  nem  válik  drámává,  ha  csak  egy  pár  oly 
részletben  mutat  fel  drámai  mozzanatokat, 
melyek  a  regényben  is  drámaiak  voltak  ?  Bizo- 
nyára mindez  természetes,  valamint  az  is,  hogy 
mig  az  iró  kettős  nyereséget  préselhet  ki  ugyan 

egy  tárgyból,  nem  fog  felhagyni  vele  s  bármit 
beszéljen  az  idealista  kritika,  egyaránt  zsebre- 
dugja a  regény  tiszteletdiját  s  a  dráma  tantié- 
mét.  A  franczia  uj  dráma  e  drámaitlan  hajla- 
mának csak  a  kormány  vethetne  véget,  ha 
megtiltaná  a  regényiróknak  a  drámaírást,  vagy 
legalább  azt,  hogy  saját  regényeikből  drámát 
Írhassanak,  azonban  a  franczia  kormány  sok- 
kal szabadelvűbb,  sokkal  inkább  tiszteli  az 
egyéni  jogot,  a  gondolat  szabadságát,  mintsem 
ily  zsarnoki  rendszabályra  szánhassa  el  magát. 
Feuillet  a  valódi  tragikumot  vagy  komikumot 
épen  oly  kevésre  becsüli,  mint  sok  más  társa 
Francziaországban.  Nem  emlékszem,  hogy 
egyetlenegy  tiszta  tragédiát,  vagy  vígjátékot 
is  irt  volna.  Az  érzékeny  drámát  kedveli,  mely 
jól  végződik;  hőse  majd  sohasem  bukik  meg, 
hanem  majd  mindig  megtér.  Mintha  a  franczia 
drámaköltészetet  Kotzebue  és  Ifflland  szelleme 
szállotta  volna  meg,  mintegy  boszuló  viszonzá- 
sul a  franczia  klasszikái  dráma  igájának,  mely 
alatt  Németország  oly  sokáig  szenvedett.  Cso- 
dálatos! a  restauratio  és  a  júliusi  trón  idejé- 
ben, a  béke  árnya  alatt,  a  franczia  dráma  ked- 
velte az  erős  felindulást,  sőt  a  borzalmast  is : 
most  a  forradalom  és  háborúk  benyomása  közt 
óhfjlja  az  érzelmes  nyugalmat,  az  idylli  hrn- 
gulatot.  t)e  mégsem  csodálatos.  A  tiszta  tra- 
gikum és  komikum  erkölcsi  mély  meggyőző- 
déseket kivan  s  bár  Francziaország  tizenöt  év 

alatt  sokat  nyert,  de  abból,  mit  I-ső  Napóleon 
ideolog  szellemnek  nevezett,  sokat  veszített, 
pedig  ez  táplálja  a  költészetet  költőben  és 
közönségben  egyaránt.  Épen  azért  természetes, 
hogy  Feuillet  oly  drámákat  igyekszik  irni, 
melyek  a  közízlésnek  leginkább  megfelelnek. 
Emellett  ő  az  udvar  kegyelt  költője,  a  ki  kény- 
telen a  hivatalos  lapok  vezérczikkeit  drámáiba 
szőni  s  oly  cselekvényeket  gondolni  ki,  melyek 
bizonyos  irányokat  népszerűsítsenek.  Feuillet 
kitűnő  tehetségű  iró,  de  helyzete  olyan,  hogy 
gyönge  drámaíróvá  kell  válnia.  Hibái  helyze- 
téből s  nem  tehetségéből  folynak  s  azt  épen 
nem  vehetni  rossz  nevén  tőle,  hogy  többre 
becsüli  az  tidvar  kegyét,  mint  a  kritika  bók- 
iait  s  inkább  szereti  a  szerencsét,  mint  a  hal- 
hatatlanságot. Jelen  drámájának  hibái  is  mind 
helyzetéből  folynak,  legfeljebb  csak  azt  róhatni 
meg,  hogy  ez  uj  drámájában  helyzete  kény- 
szerűségének inkább  alávetette  magát,  mint 
a  régebbiekben.  E  drámáját  is  alkalmasint 
regényből  irta,  vagy  regénynek  gondolta.  Egy 
franczia  marquis  és  egy  gyáros-családot  rajzol, 
melyek  egy  bretagnei  faluban  élnek  és  egy- 
mást ki  nem  állhatják.  A  marquis  szegénye- 
dik, a  gyáros  gazdagodik,  amaz  aristrocratia 
képviselője,  emez  a  democratiáé.  E  két  család 
hanyatlását  és  emelkedését,  torzsalkodását  és 
kibékűlését  mily  könnyen  lehetett  volna  ke- 
resztülszőni a  regény    detailrajzán.  Megismer- 

kedtüiik  volna  az  emberekkel  és  viszonyokkal 
s  megértettük  volna  talán  azt  is,  hogy  a  mar- 
qtiis  kevély  testvére  hogyan  szeret  bele  a 
gyárosba,  a  kit  alig  ismer  és  megvet,  a  mar- 
qiiis  pedig  a  gyáros  testvérébe,  kit  oly  neve- 
letlennek talál;  igy  az  előttünk  folyó  drámai 
cselekvényből  bajosan  okosodhatunk  ki.  íme 
a  regényi  elemek  drámaiatlan  nyomása !  A  tra- 
gikumnak érzékenységbe  és  megtérésbe  fulla- 
dása is  nagy  mértékben  jellemzi  e  drámát.  Egy 
aristocrata  bukása,  ki  nem  akar  megalkudni 
az  ujabb  kor  szellemével,  küzd  ellene  erényei 
nemességével,  előitéletei  szenvedélyességével, 
megható  és  tanulságos  lehet  egyaránt.  De  ha 
az  aristocrata  csak  azért  békül  ki  a  democra- 
tiával,  mert  elpazarolta  vagyonát,  mert  sze- 
génységrejutott, mert  demcorata  jóltevője  segé- 
lyére szorult,  kinek  húgát  el  is  veszi  vagyoná- 
val együtt,  ez  nevetséges.'A  jó  Seribe  bizonyára 
vigjátékot  csinált  volna  e  tárgyból,  nevetségessé 
tette  volna  az  aristocratát,  ki  megveti  a  pol- 
gárságot, de  szereti  vagyonát,  kigúnyolta  volna 
a  democratát,  ki  gyűlöli  az  aristocratiát,  de 
nem  élhet,  ha  nem  marquise  lesz  a  nője.  Ily 
feldolgozás  illenék  e  tárgyhoz,  nem  pedig 
holmi  Kotzebue-féle  érzékenykedés.  Talán 
Feuillet  tudta  volna  ezt  igy  is  feldolgozni,  de 
helyzete  nem  engedte.  Neki  egy  csoport  vezér- 
ezikket  kellett  beleszőni  az  aristocratiáról  és 
a  democratiáról    s   hirdetni   mint  kormánypa- 

rancsot :  ((Szegényedő  franczia  aristocraták, 
vegyétek  el  a  gazdag  polgárok  leányait, 
gazdagodó  democraták,  házasodjatok  az  ari- 
stocratiába,  s  mindketten  támogassátok  a  kor- 
mányt.)) 


» 

A  BENOITON  CSALÁD. 

Vígjáték  5  felvonásban.  Irta  Sardou  Victor,  fordította  Csepregi 
Ferencz.  Előadatott  a  Nemzeti  Színházban  1866  május  i6-án. 

Sardou  az  ujabb  franczia  vigjátékirók  között 
kétségkívül  a  legjelesebb  tehetség,  de  nekünk 
ugy  tetszik,  hogy  ez  se  neki,  se  a  franczia 
költészetnek  nem  válik  nagy  dicsőségére.  Semmi 
sem  bizonyitja  annyira  a  franczia  költészet 
hanyatlását,  mint  az,  hogy  vigjátéka  is  hanyat- 
lik. Ebben  mindig  kitűnő  volt  a  franczia,  leg- 
kitűnőbb az  összes  európai  költészetben ;  más- 
ban az  olasz,  spanyol,  angol  és  német  mindig 
tudott  hasonló  vagy  nagyobb  költőt  szembe- 
állítani a  francziával,  de  Molíére  minden  vig- 
játékirót  felülmúl  s  általában  a  franczia  víg- 
játékot egy  nemzet  költészete  sem  multa  felül. 
Emlékezzünk  csak  vissza  a  franczia  költészet- 
nek 1848  előtti  korszakára.  Seribe  nem  állott 
egyedül,  jeles  társak  környezték.  Sokban  gán- 
csolhattuk őket,  de  el  kellett  ismernünk  ben- 
nök  a  találékonyság  gazdagságát,  az  önkény- 
telén  vidámságot,  s  a  forma  erős  érzékét.  Ide- 
álismusok   nem  volt  fennszárnyaló,  a  moliérei 

mélységet  egyik  sem  közelitette  meg,  de  nem 
hiányzott  bennök  se  az  eszmei  tartalom,  se  a 
józan  tapintat.  Most  mind  ennek  napról  napra 
kevesebb  nyomaira  találhatni  s  valóban  irigyel- 
nünk kell  azt  a  boldog  együgyűséget,  mely 
egy  magyar  tárczairóval  a  napokban  azt  mon- 
datta: c(Ha  Sardounak  ideje  volna  hozzá,  két- 
ségtelenül Moliére  volna.)) 

Mi  most  a  franczia  vigjáték?  Egy  csoport 
genreképnek  cselekvénybe  erőltetése  benső 
organismus  nélkül.  A  genreképek  közül  ezt, 
vagy  amazt  érdekesnek,  hűnek  találhatod,  de 
a  valódi  drámai  cselekvényt  hiában  fogod  ke- 
resni. Régebben  ha  semmi  egyéb  nem  volt  is 
francia  vigjátékban,  a  fejlődő  és  kerek  cselek- 
vény soha  sem  hiányzott.  A  drámai  formát, 
mint  a  hatás  egyik  főeszközét  mindenki  tiszte- 
letben tartá,  Sardou  ezt  becsüli  legkevesebbre. 
E  legújabb  vígjátékának  legalább  is  két  fel- 
vonását veszi  igénybe  az  expositiv,  s  csak  a 
harmadikban  kezdődik  a  bonyolódás.  S  ez  még 
nem  elég.  A  két  első  felvonás  alatt  azt  hisz- 
szük,  hogy  a  mű  hőse  Champrosé  marqtiis,  ki 
házasodni  indul  a  világba,  s  kit  Clotilde  barát- 
nője bevezet  a  Benoiton  családba.  Benoiton 
egy  meggazdagodott  gyáros,  kinek  három  leá- 
nya s  két  fia  van.  A  leányok  legnagyobbika 
Mártha  férjnél  van,  a  más  kettő  Jeanne  és 
Camilla  hajadonok.  Mindenik  fényűző  s  az  ujab- 
ban lábra  kapott  hóbortos  divat  bolondja.  Any- 

iok  nem  gondol  velők  és  sohasem  ül  otthon. 
A  két  fiu  közül  a  lo — 12  éves  Fanchonnak  gyer- 
mekjátéka is  spectilatio,  a  nagyobbik  Theodul 
pedig  egy  korhely  diákocska.  Ide  járul  még 
a  család  ismerőse,  Adolphine,  egy  agg  szűz,  ki 
festi  magát, czifrán  és  Ízléstelenül  öltözködik; 
továbbá  két  gavallér,  Stephen,  Benoiton  unoka- 
öcscse,  ki  Camillának  udvarol,  Formichel  Pen- 
dent,  ki  pénzeért  Jeannet  akarná  elvenni.  A  két 
első  felvonás  leginkább  azzal  telik  el,  hogy 
személyeit  a  szerző  széltiben-hosszában  bemu- 
tatja, mintha  nem  is  drámát,  hanem  regény 
akarna  irni.  A  szinpadon,  épen  mint  az  utczán 
nagy  sürgés-forgás,  de  a  cselekvény  áll,  nem 
halad.  Látunk  egy  csoport  csodásnál  csodásb 
női  öltözéket,  de  a  jellemek  fejlődését  hiába 
várjuk.  E  két  első  felvonás  oly  képhez  hason- 
lít, melynek  nincs  háttere,  minden  előtérben 
van,  s  a  legkiáltóbb  szinek  vegyitvék  össze. 
Ha  valami  kiemelkedik,  az  leginkább  az  a 
körülmény,  hogy  Champrosének  megtetszik 
Jeanne  s  minden  arra  mutat,  hogy  ők  fogják 
képezni  a  cselekvény  központját. 

Azonban  várakozásunkban  csalatkoznunk 
kell.  A  harmadik  felvonásban  az  egész  cselek- 
vény Benoiton  nagyobbik  leánya,  Mártha  és 
férje,  Didier  közül  kezd  forogni.  E  jó  ember 
egészen  üzletének  él,  hogy  családjának  minél 
fényesebb  jövőt  biztosítson.  Elhanyagolja  nejét, 
ki  ugyan  nem  keres  udvarlót,  de  vadászsza  a 

mula' Ságot,  pazarol  és  bolondja  a  divatnak. 
Végre  Didier  Clotilde  figyelmeztetésére  meg- 
bánja, hogy  oly  keveset  foglalkozott  családjá- 
val, s  egy  pár  órát  szentel  nejének.  Először  is 
összevesznek.  Mártha  nem  akar  felhagyni  a 
divatkorsággal,  Didier  megtiltja  neki  bizonyos 
szörnyű  drága  csipkeszegélyzet  megvásárlását. 
Mártha  azért  is  megveszi.  A  férj  dühbe  jő,  s 
mert  nem  tudhatja,  hogy  neje  honnan  kapott 
reá  pénzt,  gyanakodni  kezd  Champroséra.  Azt 
hiszi,  hogy  nejének  kedvese.  E  gyanút  meg- 
erősiti  benne  Adolphine  pletykája,  mely  sze- 
rint Mártha  és  Champrosé  még  Dieppeben 
megismerkedtek  egymással  és  később  Parisban 
is  találkoztak.  Kinozza  a  féltékenység,  pedig 
ok  nélkül.  Mártha  azt  a  pénzt;  melylyel  ama 
drága  csipkeszegélyzetet  vásárolta,  egy  lóver- 
senyi  fogadáson  nyerte.  Hogy  miért  nem  vallja 
be  ezt  férjének,  nem  érthetni  eléggé.  Bajosabb 
a  másik  gyanú  alól  kitisztítni  magát.  Ö  ugyan 
ismeri  Champrosét,  de  sohasem  volt  kedvese. 
Dieppeben  ismerkedtek  meg  véletlenül.  Martba 
uralmában  a  szerencsejátékhoz  folyamodott, 
vesztett  s  nem  volt  miből  fizetnie.  Champrosé 
elég  udvarias  volt  megkínálni  erszényével. 
Mártha  Parisba  érve,  irt  Champrosénak  s  talál- 
kozást, kért  tőle,  hogy  visszafizethesse  adós- 
ságát. Ennyi  volt  köztük  minden  viszony.  De 
a  férj  féltékenysége  nem  enyhül,  sőt  növeke- 
dik, mert  Clotilde   Champrosénak   az  adósság 

Ügyében  Marthához  irt  leveleit,  azt  hivén,  hogy 
Márthára  nézve  compromittáló  is  lehet  ben- 
nök,  elégeti  épen  akkor,  midőn  a  férj  a  szo- 
bába lép. 

A  férj  most  már  egészen  hűtlennek  hiszi  nejét, 
annyira,  hogy  saját  gyermekét  sem  tartja 
magáénak,  hanem  a  Champrosénak.  Clotilde 
bajba  ejtvén  barátnőjét,  meg  is  akarja  men- 
teni. Valami  ötlik  eszébe,  mit  bizvást  elen- 
gedtünk volna  vinni  neki  mind  a  költőnek. 
Didier  gyermeke  beteg.  Clotilde  fölhasználja  az 
eseményt  s  az  atyának,  épen  midőn  Champro- 
séval  társalog,  azt  adja  tudtára,  hogy  gyermeke 
meghalt.  Didier  e  hirre  megrendül,  mig  Cham- 
prosé  csak  udvariasan  sajnálkozik.  Clotildenek 
épen  ez  kellett.  Fölfejti  Didiernek,  hogy  ha 
Champrosé  atyja  volna  gyermekének,  bizonyo- 
san elárulta  volna  magát  fájdalmával,  de 
minthogy  ez  nem  történt,  megnyughatik  saját 
atyaságában.  S  Didier  csakugyan  kigyógyul 
gyanújából,  féltékenységéből,  s  minthogy 
Martba  már  azelőtt  kigyógyult  divatkorságá- 
ból,  boldogul  élnek. 

E  jelenetnél  otrombább  valamit  rég  nem 
láttunk  a  szinpadon,s  nagyon  csodálkozunk,hogy 
akad  magyar  kritikus,  ki  azt  Salamon  Ítélete' 
merész,  de  azért  épen  nem  rosszul  alkalmazott 
körtiliratának  nevezi.  Ajelenetcynikus  oldalát 
nem  is  emiitjük;  lehet,  az  iró  azt  hitte,  hogy 
Salamon   Ítéletének   hasonmását  irja,  de  való- 

Sággal  paródiáját  irta  meg.  Salamon  Ítélete 
igen  természetes  és  jól  számitott,  de  a  Clotilda 
ötletében  egy  csepp  józan  ész  sincs.  A  salamoni 
anyák  egyike  biztosan  tudhatta,  hogy  a  gyer- 
mek az  övé,  de  vájjon,  Champrosé,  ha  valódi 
udvarló  lett  volna  is  honnan  tudhatta  volna 
azt,  hogy  a  gyermeknek  valósággal  ő  az 
atyja,  sőt  honnan  maga  Martba  is  ?  Didier 
azzal,  hogy  Champrosé  közönyén  megnyugszik, 
valósággal  bárgyúságot  árul  el,  pedig  a  szer- 
zőnek nem  ez  volt  czélzata.  Ily  gyönge  lábon 
áll  a  cselekvény,  ily  formátlan  valami  az  egész 
vigjáték.  Húsz  személye  van,  s  nyolczczal  is 
el  lehetett  volna  igazitani  az  egészet ;  öt  felvonás- 
ból áll,  s  háromba  is  bele  fért  volna.  De  akkor 
hova  lesz  az  a  sok  szellemes  és  szellemtelen 
fecsegés,  melylyel  az  ujabb  franczia  vigjáték- 
irók  a  cselekvény  s  általában  a  drámai  forma 
hiányát  hiszik  pótolhatni  ?  Nem  tudom,  de  any- 
nyi  bizonyos,  hogy  a  mi  közönségünk  is  meg- 
sokalta  s  másodszor  kurtítva  kellett  előadni  e 
kivül-belül  hosszú  vígjátékot.  A  mi  jó  e  víg- 
játékban, az  egy  pár  genreképi  jelenet,  melyek 
leginkább  a  cselekvény  mellékágaiban  jelent- 
keznek. Sardou  sokat  megfigyelt  az  életben,  » 
•ügyesen  tudja  itt-ott  alkalmazni.  Egy  pár  találó 
genrekép,  egy-két  jó  ötlet  ritkán  hiányzik  mű- 
veiben. Kár,  hogy  csak  jeleneteket  ir,  s  nem 
egész  darabot,  és  személyeit  csak  egy  pár  jele- 
netben festi  érdekesen  és  hiven  s  nem  tud  való- 

ban  élő  embereket  alkotni.  Egy  franczia  kri- 
tikus ezt  jegyzi  meg  róla:  ((E  pillanatban  a  föld 
mindkét  féloldalán  nincs  oly  ügyes  és  elbűvölő 
bábtánczoltató,  mint  Sardou,  de  végre  is  csak 
bábtánczoltató.))  Valóban  e  legújabb  vigjátéká- 
nak  személyei  is  csak  bábok.  Nem  báb-e  az 
öreg  Benoiton,  ki  megengedi  leányainak  az 
oktalan  pazarlást  s  mégis  ugy  örül  egyik  fia 
takarékos,  sőt  nyereségvágyó  szellemének  s 
végre  is  egyik  leányát  hozomány  nélkül  adja 
férjhez  ? 

Nem  báb-e  Camilla,  ki  addig  nem  akar 
Stephenhez  nőül  menni  mig  nem  lesz  egy 
pár  milliója,  azután  hozzá  megy  hozomány  nél- 
kül is,  csupa  szerelemből,  kedélyének  minden 
átváltozása  nélkül  ?  Nem  báb-e  Jeanne,  kit  oly 
hamar  kigyógyit  egy  lóversenyi  kaland  ?  S  miért 
szeret  bele  Champrosé  ?  Nem  szükség  a 
szerelem  indokait  elmondani,  de  azt  meg- 
kívánhatjuk, hogy  az,  kit  oly  hibák  elle- 
nére is  szeretnek,  legalább  szeretetre-  mél- 
tón legyen  rajzolva.  S  nem  bábok-e  Didier 
és  Martba,  kikben  csak  itt-ott  láttunk  némi 
szenvedélyt  felcsillámlani,  s  kik  oly  könnyen 
javulnak,  hisznek  és  megnyugodnak?  S  mi- 
féle nő  ez  a  Clotilde,  ki  oly  nagy  ostora  a 
jelenkori  házaséletnek  s  mégis  mindig  háza- 
sitani  akarja  az  embereket?  S  mily  erkölcsi 
leczkéket  tart! 

A  szerző    látván,  hogy    a    cselekvény    nem 

igen  magyarázza  meg  művét,  e  nővel  magya- 
ráztatja meg. 

Jaj  annak  a  vígjátéknak,  mely  cselekvény 
helyett  erkölcsi  predíkácziókban  keresi  az 
erkölcsi  hatást  s  az  erkölcsöt  cynismussal 
tanitja. 


BANK  BAN. 

Tragédia  5  felvonásban.   Irta   Katona  József.    Előadatott    a 
Nemzeti  Színházban  1866  május  28-án. 

Hagyjuk  Sardoiit,  ki,  egyik  collegánk  szerint 
a  mint  fennebb  is  emlitők,  kétségtelenül  Moli- 
ére  lehetne,  ha  volna  ideje  hozzá,  s  térjünk  át 
egy  magyar  költőre,  ki  ugyan,  ha  akart  volna 
sem  lehetett  Shakspeare,  de  Shakspearevel  sok- 
kal több  rokonságban  van,  mint  Sardou  Molié- 
revel.  Katona  Józsefet  értem,  kinek  Bánk  bánja 
május  28-án  került  szinpadra.  Megválj uk,  kissé 
rosszul  éreztük  magunkat  a  szinházban.  Bizo- 
nyos melancholicus  hangulat  nehezült  kedé- 
lyünkre. Szegény  Katonát,  ugy  látszik,  hogy 
épen  ugy  üldözi  a  sors  halála  után,  mint  éle- 
tében. Mig  élt,  a  censura  művének  csak  kinyo- 
matását  engedte  meg,  s  nem  egyszersmind 
előadatását  is.  Halála  után  enyhült  a  szigor  s 
a  szinmű  a  maga  valóságában  adathatott  elő, 
de  csakhamar  bekövetkezett  a  Bach  kormánya, 
Bánk  bán  leszorult  a  színpadról,  s  midőn  újra 
megengedték,  kegyetlen  törléseket  tettek 
benne.  Bach  megbukott,  de  azért  a  legmonar- 

cliikusabb  —  bár  alkotmányosan  monarchikus  — 
költő  színműve  a  régi  értelmetlen  törlésekkel 
adatik.  Nem  lehetne-e  ujabban  censurára  kül- 
deni? Nem  hiszsztik,  hogy  a  mostani  censura 
kitöröljön  oly  helyeket,  melyeket  a  Metternich 
alatti  censura  megengedett,  s  melyek  csak 
aesthetikai  tekintetben  fontosak,  de  minden 
más  egyébből  ártatlanok.  De  Katona  Bánk  bán- 
ját nem  csak  a  Bach  kormánya  alatti  censura 
tollazta  meg,  hanem  a  szinházi  rendezőség  is. 
Kétszeresen  megcsonkított  Bánk  bánt  kell  lát- 
nunk. Elismerjük  a  rendezőség  jogát  a  színmű- 
vek szinpadra  alkalmazásában,  s  nem  vitatjuk 
el  ezt  tőle  egy  Shakspeare  irányában  se,  de 
megkívánjuk,  hogy  e  jog  a  maga  korlátai  közt 
s  helyesen  használtassék.  A  rendezőség  e  szín- 
művet egy  pár  oly  kihagyással  adatja,  melye- 
ket helyeslünk.  Az  első  jelenet  kimaradhat, 
a  Micz  bán  esetének  elbeszélése  is  a  második 
jelenetben,  de  hogy  a  harmadik  felvonásban, 
Izidora  jelenete,  a  negyedikben  a  tizedik,  tizen- 
egyedik, tizenkettedik  és  tizenharmadik  rövid 
jelenetek  miért  maradnak  ki,  valamint  az  utolsó 
felvonásban  azok  az  ok  nélküli  kurtítások  mire 
valók,  teljességgel  nem  értjük. 

Katonát  más  tekintetben  is  üldözi  a  sors. 
Midőn  színműve  megjelent,  az  irodalom  hide- 
gen fogadta,  a  kritika  mellőzte.  A  színészeké 
az  érdem,  hogy  kiemelték  a  feledékenység 
porából.  Most  az  irodalom  méltányolja  e  szin- 

művet,  de  a  színészek,  ügy  látszik,  nem  igen 
kedvelik,  mert  ritkán  hozzák  szinre,  ha  pedig 
szinre  hozzák,  rendesen  elrontják.  Ez  előadást 
valódi  botránynak  neveznők,  ha  Jókainé, 
Felekiné  és  Tóth  nem  képeznének  kivételt. 
Jókainénak  Gertrúd  szerepe  majd  mindig  sike- 
rül. Ugy  látszik,  inkább  otthon  van  a  méltóság, 
a  büszke  de  hideg  szenvedélyek,  mint  a  meg- 
olvadt érzések  világában.  Illett  reá  Ottó  mon- 
dása :  ((Rettentő  királyi  néném !))  Felekinének 
az  első  jelenet  nem  sikerült  ugyan,  de  annál 
inkább  a  többi,  kivált  a  harmadik  és  negyedik 
felvonásban.  Felekiné  Melindája  az  első  felvo- 
násban igen  tüzes  és  sértett  volt.  Melinda,  az 
igaz,  sértve  érzi  magát,  de  egyszerű  érzelmes- 
ségénél  fogva  inkább  szenvedő,  mint  erélyes. 
Midőn  Ottó  térdel  s  ő  előtte  Bánk  bánt  említi, 
az  inkább  mélázó  hangulat,  s  csak  a  végén 
megy  át  némi  erélybe.  Leginkább  méltányol- 
juk Felekiné  Melindájában  azt,  hogy  a  tébolyo- 
dott Melinda  lucidum  intervallumait  jól  meg- 
különböztette a  valódi  őrült  rohamoktól,  melye- 
ket más  színésznőink  összezavarnak.  Tóth  Bibe- 
rachja  kitűnő  volt,  csak  kettőre  figyelmeztet- 
jük. Először  midőn  Ottónak  tanácsot  és  porokat 
ad,  vigye  jól  félre  Ottót  s  beszéljen  lassabban, 
a  mint  a  költő  utasításában  áll.  Tóth  a  szín 
közepén  oly  hangosan  beszélt,  hogy  az  elrejtő- 
zött Bánk  bán  is  könnyen  meghallhatta.  Másod- 
szor,  midőn    Ottóval  összevesz,    egy  pár  helyt 

tüntessen  fel  némi  szenvedélyes  fölindulást. 
E  hideg,  ravasz  embert  csak  egyszer  hagyja 
el  nyugodtsága  s  akkor  is  pórul  jár;  erre  súlyt 
helyez  a  költő.  Lendvay  Bánk  bán  szerepét 
teljesen  tönkre  tette.  Már  külső  alakja  sem  volt 
jó.  Bánk  bán  nem  ifjoncz,  hanem  ötven  felé 
járó  férfiú,  a  mint  azt  Tiborcz  szavaiból  is  ki- 
vehetni. Lendvay  a  fönséges,  önmagát  emésztő, 
és  mély  szenvedélyű  férfiú  helyett,  minden 
tekintetben  egy  puzdori  lármás  ifjonezot  állí- 
tott élénkbe.  Még  ennél  is  nagyobb  baj  volt 
az,  hogy  szerepét  igen  sok  helyt  nem  értette. 
A  sok  közül  csak  egyet  említek,  midőn  a  máso- 
dik felvonásban  Bánk  Biberachhoz  igy  szól : 
Ember !  ha  még  késő  nem  volna  —  Oh 
Angyal  szerezd  meg  üdvösségemet!  mind  a 
két  sort  Biberachhoz  intézte,  holott  csak  az  első 
sort  kell  hozzá  intézni,  a  második  sor  felkiáltás 
védangyalához,  mintha  azt  mondaná :  oh  iste- 
nem segíts! — Petur  bánt  Szigeti  játszta,  nem 
neki  való  szerep  s  csakugyan  az  indulatos, 
magát  és  mást  örökösen  izgató  békétlenből 
egy  phlegmatice  elégületlen  táblabírót  alko- 
tott. A  kisebb  szereplők  közt  csak  Paulai  nem 
rontott,  ki  Ottót  játszta.  Tiborcz  és  Mikhál 
mindent  össze-vissza  beszéltek,  s  összerontot- 
ták Katona  legszebb  gondolatait.  Hát  mit  mond- 
junk arról  a  zászlós  úrról,  ki  Pontio  di  Cruce 
levelét  olvasta  fel?  A  legkisebb  szerepeket 
kivált  tragédiákban   mindig  choristák  játszák. 

kiknek  legtöbbje  jól  énekelhet  ugyan,  de  értel- 
mesen beszélni  nem  tud.  Miért  nem  játszhat- 
nak az  ilyeneket  harmadrendű  szinészek,  vagy 
ha  ezekből  nem  telik,  oly  choristák,  kik  tud- 
nak beszélni  ?  Ha  ezekből  sem  telik,  ott  van 
a  conservatorium,  melynek  növendékei,  uj  sza- 
bályok szerint,  szinházi  gyakornokok  is  egy- 
szersmind. Ily  csekély  szerepekben  föl  lehetne 
használni  őket.  Lehangolva  tértünk  haza  a  szín- 
házból s  e  benyomás  alatt  irunk.  De  talán  elég 
is  a  gáncsból.  Jól  tudjuk,  hogy  tragédiánk  leg- 
főbb bajain  nem  segíthet  se  kritika,  se  ország- 
gyűlés, se  igazgató,  se  rendező,  de  a  kiseb- 
beken segíthetnének  valamit  a  szinészek,  az 
igazgató  és  rendező.  Ily  mű,  mint  Bánk  bán, 
több  készületet  érdemelne  meg;  e  halhatlan 
mű  nem  soká  oda  jut,  hogy  csak  az  operaszö- 
vegből fogja  élvezni  a  közönség. 

AFRANCZI A  CL  ASSIK  AIDRÁMÁRÓL. 


Néhány  vonással  rajzolni  szándékozom  a 
franczia  classikai  dráma  aranykorát.  Bocsána- 
tot kell  kérnem,  hogy  részletes  és  kimerítőbb 
tanulmány  helyett  csak  töredékes  vázlatot 
nyújtok  s  mintegy  előre  lehangolom  olvasóim 
várakozását  és  részvétét.  De  ily  vázlat  sem 
épen  fölösleges  irodalmunkban,  hol  a  franczia 
classikai  drámáról  oly  keveset  irtak  s  talán 
szempontjaim  annyiban  némi  érdeket  gerjeszt- 
hetnek, a  mennyiben  épen  olyan  távol  állanak 
a  franczia  kritika  túlzó  dicsőítésétől,  mint  a 
németek  öntetsző  s  olykor  alap  nélküli  szi- 
gorától. 

A  classicismus  a  költészet  egyetlen  nemében 
sem  gyakorolt  oly  jótékony  hatást,  mint  a 
drámai  költészet  terén.  Az  eposban,  lyrában 
nem  szült  semmi  nagyobbszerfít,  leginkább 
csak  formaérzéket  költött  fel,  de  a  drámai 
költészet  fejlődésére,  különösen  a  tragédiára, 
lényegesen,  bensőleg  folyt  be.  Bátran  kimond- 
hatni,   hogy    a    classicismus   kovásza    nélkül 

majdnem  lehetetlen  lett  volna  kifejlődni  a 
keresztyén  tragédiának  a  mysteriumokból. 
E  benső  hatás  kiváltképen  abban  rejlik,  hogy  a 
tragikum  kiképzését  elősegítette.  A  keresztyén 
drámai  költészetben  mindenütt  a  vígjáték 
fejlődött  előbb  s  csak  azután  a  tragédia,  el- 
lentétben a  göröggel,  hol  a  komédia  csak 
követte  a  tragédiát.  A  keresztyén  komédia 
már  fejlődésben  volt,  midőn  érintkezett  a 
classicismussal,  s  az  életből  meríthetve,  inkább 
fejlődhetett,  mint  a  tragédia,'  mely  sehogy 
sem  tudott  kibontakozni  a  mysteriumok  szűk 
és  tragikaiatlan  köréből.  A  keresztyén  komé- 
diának leginkább  csak  forma  tekintetében  kel- 
lett a  classicismus  iskolájába  járni,  a  tragédi- 
ának valami  egyébért  is.  A  görÖg  tragédia 
könnyebben  fejlődhetett,  mint  a  keresztyén, 
mert  a  mythos,  melyből  kiindult,  szoros  kap- 
csolatban volt  a  nemzeti  mondakörrel.  Egy 
szóval  a  görög  vallás  nemzeti  volt  s  a  hit- 
mondák a  nemzeti  történelemnek  úgyszólva 
őskorát  képezték.  A  mysteriumok  tárgya  álta- 
lános volt,  mint  maga  a  keresztyénség,  s  nem 
volt  kapcsolatban  a  nemzeti  mondakörrel. 
A  görög  hitmondákban,  melyek  a  görög  tra- 
gédia első  tárgyait  szolgáltatták,  sokkal  több 
volt  a  tragikai  elem,  mint  a  bibliai  történe- 
tekben, a  szentek  életében,  melyek  az  önmeg- 
tagadást,  szenvedést  és  martyrságot  dicsőítet- 
ték.   A    középkori   spiritualismus   siralomvöl- 

gyének  nézte  a  földet,  a  megpróbáltatás  szen- 
vedéseinek az  életet,  az  igazságtalanság  és  bűn 
diadalainak  az  emberi  eseményeket  s  a  jutal- 
mat és  büntetést  egészen  a  túlvilágra  helyezte. 
Ily  felfogás  nem  kedvezhetett  a  tragikum 
kifejlődésének,  mely  a  tévedések  és  bűn  neme- 
sisét már  e  földön  felmutatja.  A  görög  hit- 
mondák kérlelhetlen  fátuma,  kegyetlen  neme- 
sise főelemét  képezte  a  görög  tragédiának  s 
folyvást  táplálta  fejlődését.  A  keresztyén  szel- 
lem fönsége  alkalmasabb  volt  ugyan  egy 
újabb  és  mélyebb  tragikum  levegőjét  elő- 
készíteni, azonban  középkori  egyoldalúságából 
a  classicismusnak  kellett  kiemelni,  hogy  az 
embeii  életet,  a  szenvedélyek  küzdelmét  más 
szemmel  tekintve,  itt  a  földön  is  keresse  Isten 
kezét,  azaz  az  erkölcsi  világrend  benső  kény- 
szerűségét. Valóban  a  classicismus  érintésére 
indul  fejlődésbe  mindenütt  a  keresztyén  dráma 
s  kezd  tragédiává  emelkedni. 

E  vegyület,  e  képződés  különböző  alakulá- 
sokat vesz  föl,  melyek  közül  legkifejezőbbek 
a  spanyol,  angol  és  franczia  dráma.  A  két  el- 
sőben a  classicismus  nem  tudott  erőt  venni  a 
romantikai  elemeken,  de  nagyban  elősegítette 
fejlődésöket.  A  franczia  drámára  nemcsak  ben- 
sőleg  hatott,  hanem  külsőleg  is :  teljes  győ- 
zelmet vőn  rajta  s  merev  rendszerré  erősödött. 
Föltűnő,  hogy  a  classicai  rendszer  a  drama- 
turgiában a  francziáknál  fejlett  ki  legélesebben 

s  nem  az  olaszoknál,  kik  mintegy  örökösei 
voltak  a  classicai  műveltségnek  s  kikre  a 
classioismtts  hatása  nemcsak  irodalmi  volt, 
hanem  politikai  is,  mert  a  hajdani  Róma  nagy- 
sága fölébresztette  bennök  szétdaraboltságok 
fájdalmát,  az  idegenek  gyűlöletét,  Itália  egy- 
sége eszméjét,  mely  visszakövetelte  Rómát 
egy  új  köztársaság  vagy  császárság  fővárosá- 
nak. E  jelenség  okait  épen  nem  nehéz  fölfej- 
teni. Olaszország  nagy  epikusa,  Dante,  roman- 
tikus irányú  volt,  hatalmas  szelleme  roppant 
befolyást  gyakorolt  az  olasz  irodalom  fejlődé- 
sére; Olaszország  szétdarabol tsága,  mely  nél- 
külözte a  központot,  szintén  akadályozta  az 
ízlés  egyoldalú  fejlődését,  de  különben  is  az 
olaszok  leginkább  a  vígjátékot  és  dalművet 
kedvelték,  mely  utóbbi  a  classicai  tragédiából 
fejlődve,  mintegy  pótolta  azt.  Ellenben  Franczia- 
országban  nem  nagy  epikusok  virágoztatták 
föl  a  költészetet,  hanem  nagy  drámaírók;  a 
dráma  volt  a  költészet  legkedveltebb  neme, 
XIV.  Lajos  udvara,  akadémiája,  Parisban  köz- 
pontosított Francziaországa  fegyelmezte  az  Íz- 
lést s  a  classicismust  tűzte  ki  eszményül. 

Jodelle  (1533—73)  volt  az  első  franczia  költő, 
ki  classicai  minták  szerint  irta  drámáit.  Tra- 
gédiái között  Cleopatra  és  Didó  a  nevezetesbek. 
Cleopatra  prológja  bár  durván,  de  élénken 
kifejezi  azt,  mi  később  a  classicismus  egyik 
főirányává    fejlődött:     a    népies    megvetését. 

Jodelle  pöröl  benne  a  Confréries  de  la  Passión 
társaságával,  hogy  csak  a  fapapucsos  nép  szá- 
mára Írja  és  játsza  színműveit.  0  magasb  szín- 
vonalra akar  emelkedni,  s  megpróbálja  a  görög 
tragédia  külsőségeit,  szelleme  nélkül.  Azonban 
az  újság,  az  ó-kori  történelemből  kölcsönzött 
nevek,  bizonyos  szokatlan  ünnepélyesség,  a 
pathetikus  ékesszólás  kísérletei  meglepték  a 
közönséget.  Jodelle  barátjai  a  siker  lelkesülé- 
sében fölajánlották  neki  a  görög  tragédia 
kecskebakját  s  mondják,  hogy  áldoztak  is 
volna  egész  pogány  módon.  E  classicaí  külső- 
ségek lassanként  meghonosodtak  a  franczia 
színpadon  s  némi  csira  bensőleg  is  fejledezni 
kezdett.  Jodelle-t  Garnier  (1534—90)  követte, 
ki  a  latin  drámát  vette  példányul  és  Senecá- 
ból  merítette  lelkesülését.  A  magán-  és  pár- 
beszéd sententiosussága,  mely  később  a  fran- 
czia classicismus  oly  jellemző  sajátsága  lőn, 
Garnieren  kezdődik.  Garnier  nemcsak  a  latin 
tragédia  utánzását  csatolta  a  görögéhez,  hanem 
más  tekintetben  is  szélesítette  a  classicismus 
körét.  Hozzá  nyúlt  a  görög  és  római  tárgya- 
kon kívül  a  bibliai  történetekhez  is,  mit  Cor- 
neille  Po/í/euc/e-ben,  Racine  Esther  és  Athalie- 
ban  követett  is.  De  Garnier  sententiosus  böl- 
csesége  és  szabatos  verselése  nem  elégítette 
ki  a  közönséget,  mely  cselekvényt  várt.  Hardy 
(1560— 1630)  épen  ezt  igyekezett  adni,  ki  nem 
kötötte  magát  kizáróan  a  classicaí  mintákhoz, 

hanem  egyformán  fordult  mindenüvé,  honnan 
csak  kölcsönözhetett.  írt  Jodelle  és  Garnier 
szellemében,  utánozta  az  olasz  pásztoraiét,  a 
spanyol  drámát.  Összevegyítette  az  ó-kori  szín- 
pad chorusait,  dajkáit,  hírnökeit  az  olasz 
Pantalonnal  és  a  spanyol  Matamoreval,  de  a 
cselekvényre  több  gondot  fordított,  mint  elődei 
s  némi  visszahatásnak  adott  kifejezést  a  fej- 
lődő classicai  tragédia  drámaitlansága  ellené- 
ben. A  romanticismus  egy  darabig  még  mint- 
egy küzdeni  látszik  a  classicismussal.  A  szom- 
széd Spanyolország  fejlettebb  drámairodalma, 
mely  romantikus  irányú,  még  folyvást  hatás- 
sal van  a  franciára,  annyira,  hogy  a  győzel- 
mes classicismus  egyik  hősének  Corneillenek 
is  első  tragédiáján,  C/cf-en,  még  némi  roman- 
tikus szellemet  erezhetni. 

A  XVII.  század  közepén  és  végén  teljes 
győzelmet  ül  a  classicismus  Franciaországban. 
E  korszak  hősei  Corneille  Péter,  Racine  János 
és  Moliére  (Jean  Baptist  Poquelin).  Amazok  a 
tragédiát  emelték  a  tökély  magas  fokára, 
emez  a  vígjátékot.  Corneille  1606.  született 
Rouenben  s  ugyanott  halt  meg  1684-ben.  Mint- 
egy harminchárom  drámát  írt,  melyek  közül 
legnevezetesbek  :  Cid,  Horace,  Cinna,  Polyeucte. 
Racine  1639-ben  született  Ferté-Milonban,  meg- 
halt 1699-ben  Parisban.  Legnevezetesebb  mű- 
vei: Andromache,  Briianicus^  Bernice,  Bajazet, 
Iphigenia,  Phádra,   Esther   és   At halié.    Moliére 

1622-ben  Parisban  született,  s  meghalt  ugyan- 
ott 1673-ban  mint  színész.  Moliéfe  a  vígjáték 
majd  minden  fajában  tett  kísérletet  és  számos 
kitűnő  s  néhány  remek  művet  hagyott  hátra. 
Nemcsak  a  franczia  classicismus,  hanem  az 
egész  európai  költészet  legnagyobb  vígjáték- 
írója. Főbb  művei:  Tartuffe,  Misanthrope,  Fös- 
vény, Daudin  György,  Nők  iskolája,  Tudós  nők, 
Képzelt  beteg. 

E  három  költő  legfőbb  képviselője  a  franczia 
classicismusnak,  mely  később  mindinkább 
hanyatlott,  de  egész  a  jelen  századig  megtar- 
totta uralmát  a  franczia  drámai  költészetben. 
E  drámai  iskola  kizáróan  a  görög  és  római 
drámát  tűzte  ki  eszményül  s  Aristotelesből 
merítette  szabályait,  kit  némely  részben  félre 
is  magyarázott.  így  lett  a  franczia  dramatur- 
giában szigorú  és  áthághat] an  szabálylyá  a 
három  egység  elve^  a  cselekvény,  hely  és  idő 
egységéé.  A  franczia  classicismus  a  cselekvény- 
egységet majdnem  a  görög  drámák  értelmében 
veszi,  melyeknek  cselekvénye  nagyon  egyszerű 
volt.  A  bonyolultabb  cselekvényt  nem  tartja 
megegyeztethetőnek  a  cselekvényegységgel  s 
kizárja  a  romanticismusnak  mind  gazdagsá- 
gát, mind  változatosságát.  A  franczia  classica 
dráma  kevés  személylyel  a  legegyenesebb 
vonalban  siet  célra  s  bizonyos  ünnepélyes 
magas  stylt  követel  s  innen  egyszerűségében 
néha    szegény,    egyhangú   és    szabályos  ünne- 

pélyessége  bele-bele  esik  a  bideg  pompába. 
Az  idő  egységének  elve  Aristoteles  félreértésén 
alapul,  ki  csak  annyit  mond,  hogy  jó,  ha  a 
dráma  hajnaltól  alkonyig  lefoly,  de  azt  tanács- 
ként mondja  s  nem  állítja  föl,  mint  szigorú 
szabályt.  A  görög  drámaírók  műveiben  nem 
is  találhatni  e  szabály  igazolását.  A  dráma 
foly,  de  nem  tudjuk,  egy  vagy  két  nap  alatt 
folyt-e  le.  A  költők  általában  nem  jelölik  meg 
az  időt,  bár  némely  dráma  cselekvénye  lefolyá- 
sának idejét  okoskodás  utján  több  napra  is 
tehetni.  Például  Sophokles  aTrachisi  nöky) 
czímű  tragédiájában  a  Thessaliából  Euboeaig 
terjedő  tengert  háromszor  hajózzák  be  a 
személyek,  mi  bajosan  eshetett  meg  egy  nap 
alatt.  Azonban  Sophokle  nem  jelöl  meg  se 
napot,  se  órát ;  a  cselekvény  a  nélkül  foly  le, 
hogy  az  időt  valaki  emlegetné.  Az  igaz,  hogy 
számos  görög  tragédia  egy  nap  alatt  foly  le, 
de  a  görög  drámának  fő  elve  úgy  látszik  az 
volt,  hogy  az  idő  mennyiségéről  ne  tájékozza 
hallgatóit. 

A  helyegységről  épen  hallgat  Aristoteles  s 
vannak  oly  görög  drámák,  melyekben  változik 
a  szín.  Azonban  azon  köriilményből,  hogy  a 
legtöbb  görög  drámában  nem  változik  a  szín, 
azt  következtették  a  franczia  classicusok,  hogy 
az  egyik  föltétele  a  tökélynek  s  mint  ághát- 
hatlan  szabályt  állapították  meg.  Hogy  a  görög 
tragédia   az   idő   folyamát    nem   jelölte    meg. 

többnyire  egy  helyen  történt,  az  nagyobb- 
részt némely  külső  körülményből  folyt.  A  gö- 
rög dráma  nem  oszlott  felyonásokra  s  a  nyug- 
pontokat  a  chorus  töltötte  be,  mely  közbe- 
szólásával folyvást  kisérte  a  cselekvényt. 
A  chorus  állandósága  maga  után  vonta  a  hely 
állandóságát,  de  a  görög  tragédiák  különben 
is  csak  néhány  jelenetből  állottak  s  a  kifejlő- 
dés előtti  úgynevezett  pathosz  jelenetekre  fek- 
tették a  fősúlyt,  s  így  erőltetés  nélkül  lehetett 
egy  helyre  összpontosítani  a  tragédia  szemé- 
lyeit. Másfelől  a  görög  tragédiaírók  trilógiákat 
Írván  s  [az  egymásból  folyó  hármas  darab 
terjedelmére  nézve  nem  levén  több  egy  mai 
drámánál,  könnyebben  mellőzhette  az  idő  fo- 
lyama megjelölését  s  a  hely  változását  egy- 
egy  részben,  miután  a  második  rész  már  más 
helyt  történhetett,  és  hosszú  idő  választhatta 
el  az  elsőtől.  A  franczia  classicusok  elvetvén  a 
chorust,  nem  írván  trilógiát  s  általában  szin- 
padjok  más  alkatú  levén,  nem  volt  szükséges, 
hogy  külsőségeiben  is  utánozzák  a  görög  tra- 
gédiákat. Az  idő  és  hely  egysége  jármába 
hajtván  fejőket,  kénytelenek  voltak  lemondani 
sok  alkalmas  tárgyróJ,  vagy  a  mit  feldolgoz- 
tak, nem  egyszer  erőltetni  kellett,  hogy  egy 
nap  alatt  s  egy  helyen  történhessék.  E  szabály 
leginkább  a  tragédiára  volt  kártékony  befo- 
lyással, a  vígjáték  kevésbbé  érezte,  mert  tár- 
gyai inkább  megtűrhették. 

Azonban  a  franczia  classicismus  nemcsak  e 
szabályokon  alapúit.  A  görög  tragédiák  után- 
zása mindinkább  kiemelte  a  franczia  drámát  a 
romantikus  elemekből.  A  romanticismus  nem- 
zeti hagyományokból  merítette  leginkább  tár- 
gyait; a  classicismus  megvetette  hazája  törté- 
netét s  az  ó-korba,  távol  világrészekbe  mene- 
kült. A  tragédia  fönséget  nemcsak  a  régiség- 
ben kereste,  hanem  kizáróan  az  ó-kori  régi- 
ségben. Amazt  indokolhatni,  mert  a  régmúltban 
már  magában  fönség  rejlik,  az  idő  fönsége,  s 
inkább  engedi  nagyítani  a  körvonalokat,  mint 
a  jelen,  de  emez  ismét  oly  egyoldalúság,  mely 
még  szűkebbé  tette  a  classicismusnak  külön- 
ben is  szűk  körét.  Előszeretettel  viseltetett  a 
görög  és  római  mondákhoz,  történetekhez  s 
legfeljebb  csak  az  ó-kor  barbár  királyaiért  és 
héber  mondáiért  tett  néha  kivételt.  Corneille 
és  Racine  hazájok  történetéből  egyetlen  tra- 
gédiát sem  Írtak  s  elfordultak  a  nemzeti  mon- 
dáktól, melyek  az  epikai  s  drámai  költészet 
legmélyebb  forrásai.  Csak  a  vígjáték  vette 
tárgyait  a  franczia  életből,  mert  a  jelennel 
levén  kénytelen  foglalkozni,  nem  mellőzhette 
nemzetét.  Innen  van,  hogy  a  franczia  classicai 
vígjáték  már  tárgyainál  fogva  sokkal  nemze- 
tibb, mint  a  tragédia,  más  tekintetben  is  sza- 
badabb mozgású  és  kevésbbé  egyoldalú. 
A  franczia  classicai  tragédia  tárgyaiban  még 
bizonyos  állami  és  társadalmi  ranghoz   is   kö- 

tötte  magát.  Főszemélyei  csak  királyok  és 
királynők,  hercegek  és  hercegnők,  vezérek  és 
hősök  lehettek  s  alább  szállani  nem  tartotta 
megegyeztethetőnek  a  tragédia  fönségével. 
Annyi  igaz,  hogy  az  állam  és  társadalom  leg- 
magasb  köreiben  a  szenvedély  korlátlanabbúl 
nyilatkozhatik  s  a  tévedés  és  bűn  megrázóbb 
catastrophot  idézhet  elő,  s  mindig  fogékonyab- 
bak vagyunk  az  oly  emberek  szerencsétlen- 
sége iránt,  kiket  szenvedélyök  magas  polcról 
buktat  le,  mi  ritkábban,  majdnem  kivételesen 
történvén,  emeli  a  tragédia  fönséget.  De  ezt 
kizáró  szabálylyá  emelni  oly  egyoldalúság, 
mely  megint  egy  csoport  tárgytól  fosztotta 
meg  a  tragédiaköltőket.  Nem  a  rang  költi  föl 
a  tragikai  részvétet,  hanem  a  tehetség  és 
szenvedély  ereje  és  Shakspeare  megmutatta 
Othello-  s  Romeo  és  Júliában,  hogy  a  királyi 
méltóságon  és  hercegi  rangon  alul  is  meg- 
találhatni a  tragédia  anyagát.  E  szabály  egyéb- 
iránt inkább  Racinetól  származik,  mint  Cor- 
neilletől,  ki  alantibb  körből  úgynevezett  drá- 
mát is  írt  s  ezek  egyikének,  Don  Sanchenak 
előszavában  azt  fejtegeti,  hogy  a  mi  sorsunk- 
beli  emberek  szerencsétlenségének  erősben 
kellene  hatni  reánk,  mint  az  uralkodókéinak, 
melyek  leginkább  kivételességöknél  fogva  érde- 
kelnek. Oly  nemű  eszmék,  minők  a  Diderotéi, 
ki  később  a  polgári  tragédiát  kezdeményezte  s 
kinek  nyomán  indult  Lessing  és  Schiller. 

A  francia  classicismus  nemcsak  tárgyban, 
hanem  feldolgozási  módban  is  ellentéte  volt  a 
romanticismttsnak.  Kivált  a  szenvedély-  és 
iellemrajzban  vehetni  észre.  Költőiket  a  görög 
dráma  tanulmánya  itt  is  félrevezette.  Erős 
érzéket  költött  föl  bennök  a  nagy  szenvedé- 
lyek rajza  iránt,  de  egyszersmind  oly  módhoz 
szoktatta  őket,  melyre  a  gÖrög  tragikusokat 
színpadjok  alkata  és  színészetök  szokásai 
kényszerítették,  de  a  mely  alól  az  újabb  szín- 
pad és  színészet  mindenkit  föloldoz.  Elfoga- 
dott vélemény,  hogy  a  görög  epos  és  dráma 
csak  typusokat  rajzol  s  nem  egyéneket.  Nem 
tagadhatni,  hogy  ez  állítás  alapos,  de  hogy 
Homér  és  Sophokles  jellemrajzai  nem  épen 
egy  természetűek,  az  szintén  nem  alap  nélküli 
vélemény.  Homérban  van  valami,  a  mi  a 
typusból  az  egyén  felé  hajlik  s  typusai  is 
életteljesebbek,  mint  a  tragikus  költőké.  Ez 
természetes  következménye  volt  a  görög  szí- 
nész álarcának,  hangcsövének  és  cothurnu- 
sának.  Az  arc-  és  tagjáték  elveszvén,  a  sza- 
valat recitativ  énekléssé  válván,  a  költő  a 
legáltalánosb  typikus  rajzra  volt  kényszerítve, 
különben  nem  hathatott.  A  franczia  classicis- 
mus elégséges  ok  nélkül  átvette  a  jellemrajz 
e  módját,  de  nem  a  naiv  és  erőteljes  népies- 
ből táplálkozott,  mint  a  görög,  hanem  az  udvari 
szabályszérű-  és  illemesből,  mely  a  bensősé- 
get  elegantiával  korlátozta,  a  szenvedélyt  szó- 

noklathoz  szoktatta  s  természetes  nyilatkozatait 
a  styl  szépségével  akarta  pótolni.  A  franczia 
classicai  tragédia  a  legtöbbször  nem  annyira 
az  embert  rajzolja  szenvedélyeivel,  mint  inkább 
csak  magokat  a  szenvedélyeket.  Ez  a  franczia 
classicismtts  legfőbb  baja.  Azt,  hogy  tárgyairól 
letörölte  a  kor,  hely  és  nemzetiség  bélyegét, 
csekélyebb  baj  és  tÖbbé-kevésbbé  közös  majd 
minden  tragikai  költővel,  s  ha  itt  feltűnőbb, 
annak  oka  egyrészt  a  tárgyakban,  másrészt 
a  franczia  viszonyokban  rejlik.  A  költő  nem 
léphet  ki  egészen  kora  és  nemzete  köréből  s 
ha  kiléphetne,  elvesztené  hatása  jó  részét. 
Nemzeti  tárgyakban  minden  költő  hűbb  a 
korhoz,  mert  a  jelent  annyi  concret  jelenség 
köti  össze  a  múlttal,  hogy  könnyen  megter- 
mékenyíti a  phantasiát.  Shakspeare,  ha  az 
angol  mondákból  vagy  történetből  ír,  mindig 
hűbb  a  korhoz,  mintha  idegenből  veszi  tár- 
gyait. A  franczia  classicismus  elfordulván  a 
nemzeti  tárgyaktói,  e  kapcsolatot  nélkülözte  s 
mindinkább  az  általánosba  stilyedt.  Shakspeare 
ó-kori  személyei  sem  hűk  a  korhoz ;  római 
aristocratiáján-  és  népén  meg  lehet  érezni  az 
angolságot.  De  az  angol  le  nem  tiprott  aris- 
tocratia  inkább  hasonlított  a  rómaihoz,  mint  a 
francia,  melynek  csak  címei  és  előjogai  vol- 
tak, de  máskép  megtörve  és  megalázva  a 
király  udvaronc  sergévé  változott.  Shakspeare 
már  ezért    is    hívebben    festhette  Rómát.   De 

másfelől  Shakspeare  közönsége  egy  egész 
nemzet  volt,  a  francia  classicusoké  egy  udvar ; 
Shakspeare  a  népiesből  táplálkozott,  mely 
minden  időben  szélesebb  körű,  mint  egy  ki- 
választott kör  szelleme.  A  német  kritikusok 
sokat  gúnyolódnak  Corneille  és  Racine  görög 
és  római  hőseivel,  kik  igen  hasonlítanak  a 
versailli  udvar  hercegei-  és  hercegnőihez.  Való- 
ban Andromache  és  Hermione  keresztyén 
francia  hercegnők,  de  vajon  Goethe  Iphigeniája 
egyéb-e  keresztyén  német  leánynál  ?  Vajon 
szükséges-e,  hogy  a  tragédia  személyei  kielé- 
gítsék a  történelmi  kutatók  és  régiségbúvárok 
minden  követelését  ?  Mindennek  nem  sok  köze 
a  drámai  emotióval. 

De  bármily  félszegek  legyenek  a  franczia 
classikai  dráma  némely  elvei  és  szabályai, 
mindamellett  e  korlátok  között  kitűnő,  sőt  egy 
néhány  remekművet  hagyott  hátra.  Drámai 
erős  összeütktizések  rajzai  ezek  tiszta  tragikai 
vagy  komikai  alapon  s  bámulatos  technika 
kiséretében.  A  fenköltség  szelleme  lebeg  rajtok 
s  nagy  gondolatok  tárházai.  E  tekintetben  min- 
dig érdemesek  a  tanulmányra,  sőt  más  szem- 
pontból is  sok  tanulság  rejlik  bennök,  szemben 
a  franczia  romanticismussal.  A  franczia  clas- 
sicismus  csak  a  tragédiát  és  komédiát  művelte 
s  mellőzte  a  drámai  középnemeket;  később 
épen  a  középnemek  jöttek  leginkább  divatba 
s  már  alig  írnak  valódi  tragédiát  Francziaor- 

szagban.  Az  idő  és  helyegység  igája  elvette- 
tett ugyan,  de  a  szabadság  nagy  túlságokra 
vetemedett  s  van  elég  franczia  dráma,  mely 
ötven  év  alatt  történik,  három  országban,  sőt 
világrészben.  A  nagyon  is  szűk  idealismust 
nagyon  is  tág  realismus  váltotta  fel  s  az  igen 
is  egyszerű  cselekvényt  nagyon  is  bonyolult, 
tele  színpadi  csinynyel.  A  szónoklat  eltűnt,  de 
helyette  az  ntczák  nyelve  kapott  lábra.  A  régi- 
ség és  rang  korlátja  összetört,  de  a  törvény- 
széki terem  és  börtönök  titkainak  egész  raja 
lepte  el  a  színpadot. 

Racine  nagyobb  tragikai  költő,  mint  Corneille, 
de  Corneille  tulaj  donkép  a  franczia  tragédia 
megalapítója,  s  az  ő  vállain  emelkedik  Racine. 
Midőn  Corneille  föllépett,  a  franczia  drámai 
költészet  nem  volt  egyéb,  minp  a  régi  görög, 
az  uj  olasz  és  spanyol  dráma  keveréke  jelle- 
mek és  szenvedélyek  rajza  nélkül.  Corneille 
művészetté  emelte  mint  külső-,  mind  belsőleg. 
((Cíc/))-jével  először  kísérletté  meg  a  tragédiá- 
nak művészibb  formát  adni.  Mentear  vígjáté- 
kával szintén  alapját  vetet  meg  a  franczia  víg- 
játéknak s  egyengette  Moliére  útját.  Az  lígy- 
nevezett  drámára  vagy  néző  játékra,  melyet 
akkor  tragikomédiának  neveztek,  Nicoméde  és 
DonSanche  darabjaival  ő  nyujtotte  lőször  művé- 
szibb mintát.  Egyszersmind  a  franczia  drámai 
nyelvnek  is  megalapítója.  Cíd,  Pohjeucte^  Cinna, 
Horace  c^ímű  tragédiái  legjobb  művei,  mint  a 

melyekben  a  jellemek  alkotják  a  helyzeteket, 
míg  a  többiekben  a  helyzetek  uralkodnak  a 
jellemeken.  Corneille  tanulta  és  utánozta  a 
régieket,  de  a  három  egység  szabályait  inkább 
csak  tisztelte  mint  szerette.  Cidben  még  nem 
tartja  meg  a  hely  egységét.  A  spanyol  dráma 
hatása  alól  még  nem  tudta  magát  egészen  ki- 
vonni. Lope  de  Vega  drámáiból  átvette  a  hatá- 
sos helyzetek  iránti  előszeretetet  a  jellemek 
kárára,  mivel  aztán  megrontá  tehetségét.  Cor- 
neille kedveli  a  heroismust,  az  erkölcsi  hősies- 
séget rajzolni  mind  férfi-,  mind  nőszemélyei- 
ben,  kik  inkább  bámulatot  keltenek  a  nézőben, 
mint  megindulást.  Férfiai  félistenek,  női  hősök. 
Ezért  mondotta  La  Bruyére:  ((Corneille  úgy 
festi  az  embereket,  a  minőknek  kellene  lenniök. 
Több  van  bennök  olyan,  a  mit  bámulhatni, 
mint  a  mit  utánozhatni.))  A  nagy  eszmék,  dol- 
gok és  emberek  iránti  előszeretetet  a  franczia 
szellemből  merítette  s  költőivé  emelve  vissza- 
lehelte nemzetére.  Bizonyos  római  erényt  hir- 
det, keresztyén  szellemmel  vegyítve,  franczia 
finom  formák  alatt :  az  önmegtagadás,  a  becsü- 
let és  hazaszeretet  szenvedélyeit,  szemben  a 
szív  más  szenvedélyeivel.  Ez  népszerűségének 
egyik  fő  forrása.  Corneille  hatása  sokkal 
nagyobb  volt  nemzetére,  mint  egyelőre  látszik. 
A  nagy  forradalomban,  a  pártok  küzdelmei,  a 
vallás,  hazaszeretet,  szabadság,  nemzeti  becsü- 
let  őrjöngő   önfeláldozásai  közepett,  a  szószé- 

ken,  a  vérpadon,  az  ágyúk  zajában  mindenütt 
megérezhetni  Corneille  szellemét.  Méltán  kiált 
fel  egy  franczia  kritikus  Corneilleről  szólva: 
c(Mi  a  hősiesség  bálványzói  vagyunk  s  nyomo- 
raink örvényében  is  tapsolunk  annak,  a  ki  nagy 
szerepet  játszót  velünk  a  világ  színpadán,  s 
megnyeri  nekünk  az  emberiség  tapsát.  Isten 
ne  adja,  hogy  a  hősiesség  iránti  babonás  lelke- 
sülésünk kiapadjon.  Ez  lelkünk  aczélrugója; 
ez  adja  vissza  nekünk  mindig  a  dicsőséges 
békét  s  a  tiszteletes  nyugalmat.  Isten  ne  en- 
gedje, hogy  a  nagy  Corneille  valaha  népszerűt- 
len legyen  színpadunkon,  mert  az  nap  meg- 
szűnnénk nagy  nemzet  lenni.)) 

Azonban  Corneillenek  a  hősies  iránti  elősze- 
retete akadályozza  őt  abban,  hogy  valódi  tragi- 
kai  költő  legyen,  s  műveinek  véghatása  tragikai 
erős  felindulást  keltsen  fel  bennünk.  Majd  min- 
dig a  kötelesség  és  szenvedély  közti  küzdelmeket 
festi,  mi  a  tragikum  egyik  legfőbb  forrása,  de 
személyei  a  legtöbbször  hősiesebbek,  mintsem 
szenvedélyeik  martalékai  s  így  valódi  tragikai 
alakok  legyenek.  Mily  szép  mű  Cid^  mily  drámai 
erős  összeütközések  között  foly  le.  De  mi  a  vég- 
hatás ?  Rodrigo  is  Chiméne  is  hű  marad  köte- 
lességéhez, szerelmök  ellenére  legyőzik  szén 
vedélyÖket.  Vér  választja  el  őket  egymástól, 
Chiméne  atyja  vére,  melyet  Rodrigo  ontott 
ki  atyja  becsületéért.  Nem  lesznek  ugyan 
egymáséi,  de  a  költő  sejteti,  hogy  később  bol- 

dogulni  fognak.  Féltettük  őket,  de  már  nem 
sajnáljuk,  meg  nem  sirathatjuk  s  csak  félig  örü- 
lünk boldogságuknak.  Ez  nem  tragikai  hatás 
s  valóban  senki  sincs  a  költők  között,  ki  a 
tragikai  erős  összeütközéseknek  több  tapintat- 
tal tudna  jóra  fejlést  adni,  mint  Corneille.  De 
ez  nem  az  igazi  tragédia.  A  közönség  minden 
bámulata  mellett  is  érezte  ezt,  mi  később  némi 
visszahatást  idézett  elő  s  ezért  fogadta  a  mind- 
járt Corneille  sikeri  után  fellépő  Quinaultnak 
műveit  meg  nem  érdemelt  tapssal,  mert 
felindulás  után  esengett,  s  ha  Quinault  nem  is 
hatotta  meg  tragikailag,  legalább  elérzékenyí- 
tette. Végre  föllépett  az  a  költő,  ki  valóban 
tragikaivá  tette  a  franczia  tragédiát.  S  itt  kez- 
dődik Racine  pályája. 

Racine  is  nagyrészt  a  kötelesség  és  szenve- 
dély összeütközéseit  rajzolja,  mint  Corneille,  de 
de  hőseivel  nem  győzeti  le  szenvedélyeiket, 
hanem  martalékaikká  teszi,  ezért  műveinek 
hatása  tragikaibb.  Neki  nem  a  hősiesség,  hanem 
a  szenvedélyek  van  előszeretete  s  úgy  nem 
csak  tragikaibb,  hanem  a  szenvedélyeket  is 
élélnkebben  rajzolja,  különösen  a  női  szen- 
vedélyek rajzában  mester.  Corneille  leg- 
szebb szerepei  azok,  kik  szenvedélyöket 
feláldozzák  a  kötelességnek.  Mindnyájan  hő- 
sök, kiket  a  költő  erős  összeütközések  küz- 
delmei közé  helyezett,  de  ők  erősbek  helyetök- 
nél s  győzedelmeskednek   rajtok.   Chiméne  é** 

Rodrigo  feláldozzák  szerelmöket  részint  a  szülői 
kegyeletnek,  részint  a  becsületnek.  Paulina 
szereti  Severust,  de  hű  marad  Polyeuctehöz ; 
Augustus  többre  becsüli  a  kegyelmet  a  törvé- 
nyes boszúnál,  Horatius  feláldozza  nőtestvérét 
hazájáért.  Racine  nem  hősöket  rajzol,  hanem 
szenvedélyes  embereket,  kik  nem  tudják  le- 
győzni szenvedélyöket  s  örvényébe  sodortatnak. 
Phsedra,  Roxane,  Athalie,  Hermione,  Orestes, 
Pyrrhus  mind  ilyenek.  Látni  való,  hogy  Racine 
tragikuma  sokkal  erősb  s  rokonabb  a  Sohpok- 
les  és  Shakspere  tragikumával.  A  moralista 
ugyan  azt  mondhatja:  Corneille  arra  ad  példát, 
hogy  milyen  legyen  az  ember ;  Racine,  hogy 
mitől  őrizkedjék  s  úgy  a  hatás  egyenlő  becsű. 
Az  erkölcsi  hatást  jnegengedhetni,  de  nem  a 
tragikait.  A  morál  csak  úgy  része  a  tragédiá- 
nak, ha  a  félelem  és  a  szánalom  költészetté 
olvasztja.  A  hősies,  a  szenvedély  legyőzése 
bámulatra  indítja  a  szívet,  de  sem  félelemre, 
sem  szánlomra.  Az  érdemetlen  szenvedés 
szánalmat  költ  fel,  de  haragot  és  elkese- 
redést az  igazságtalanság  ellen,  s  így  a  leg- 
kellemetlenebb érzést.  Az  oly  szenvedés,  melyet 
szenvedély  és  tévedés  idéznek  föl  az  emberre, 
mindig  tiszta  szánalmat  kelt  föl,  melyet  nem 
zavar  meg  se  bámulat,  se  keserűség.  Ez  a  tra- 
gikai  érzés.  Krisztus,  midőn  a  tévedők-,  bűnö- 
sök- és  szenvedőkhöz  vonzódott,  a  legemberibb 
indulatnak  hódolt,  ugyanannak,  mi  a  tragikum 

forrása.  Corneille  ezt  kevéssé  érti,  Racinenak 
ebben  rejlik  legfőbb  ereje.  Corneilleben  némi 
epikai  szellem  lappang,  Racine  egészen  drá- 
mai. Corneille  kevésbbé  doctrianire  s  nem  épen 
merev  classikus ;  Racine  doctrinaire,  merev  s  a 
classicismusnak  szigorú  törvényhozója,  de  egy- 
szersmind ő  az,  ki  a  tragikumot  a  francziáknál 
először  képezte  ki  a  maga  teljes  erejében.  Cor- 
neille a  franczia  művészi  tragédia  kezdeménye- 
zője, Racine  tökélyesítője ;  Corneille  terméke- 
nyebb, de  egyenetlenebb ;  Racine  kevesebbet 
írt,  de  kivéve  ifjúkori  kisérleteit,  majd  minden 
művében  a  költői  magasság  egyenlő  fokán 
találjuk. 

De  mindkettőt  felülmúlja  a  franczia  classi- 
cismus  harmadik  hőse,  Moliére ;  ő  legnagyobb 
az  újkori  vígjáték- költők  között,  sőt  az  újkori 
komédiának  épen  úgy  képviselője,  mint  Shak- 
spere  a  tragédiának.  A  három  egység  elvét 
ő  is  híven  követi,  mint  trgikus  társai,  de 
kevesebb  hátrány  kíséretében  ő  is  inkább 
typusokat  rajzol  mint  egyéneket,  de  jel- 
lemei mégis  mintegy  középalakok  a  typus 
és  egyén  között.  Tárgyait  nagyrészt  a  fran- 
czia életből  vévén  s  kora,  sőt  az  egész 
európai  társadalmi  élet  hibáit  ostorozván,  sok- 
kal nemzetibb,  s  mégis  szélesb  körű,  mint  tra- 
gikus társai.  Shakspere  vígjátékaiban  a  sze- 
mélyek egyénibbek,  elevenebbek,  de  szetkezetre 
nézve  hátrább  állanak,  mint  Moliére  darabjai. 

E  mellett  Shakspere  vígjátékai  majd  mind 
vagy  bohózatok,  vagy  legalább  hajlanak  a 
bohózat  felé.  Moliére  is  írt  bohózatokat,  sőt 
azzal  kezdte  pályáját,  de  aztán  mindinkább 
emelkedett  a  fenső  komikum  felé.  Egyetlen 
ujabbkori  költő  sincs,  ki  oly  valódi  és  mély 
komikum  alapján  építi  föl  műveit,  mint  Moliére. 
Komikai  conseptiói  épen  oly  tanulmányt  érde- 
melnek, mint  Shahspere  tragikuma.  A  víg- 
játék-írók hamarabb  elavulnak,  mint  a  tragi- 
kusok. Hogy  Moliére  nem  avult  el,  annak  oka 
leginkább  ama  bámulatos  művészetben  rejlik, 
mely  az  idő  szerintibe  általános  érdekeket  tudott 
önteni,  mely  egykép  ismervén  a  szív  és  szín- 
pad titkait,  a  hatás  belső  sé  külső  eszközeit 
szerencsésen  egyesítette. 

Moliére  föllépte  előtt  a  franczia  vígjáték  nem 
volt  egyéb,  mint  durva  keveréke  a  classikai, 
olasz  és  spanyol  vígjáték  reminiscentiáinak. 
Larivay  Péter  volt  az  első,  ki  a  XVI.  század 
végén  némi  jellemzésre  törekedett,  s  kinek  Fös- 
vényéből Moliére  is  kölcsönzött  egypár  vonást. 
Általában  a  franczia  komédia  első  kísérletei 
bizonyos  nevetséges  helyzetek  összefűzései 
voltak  jellemek  nélkül,  a  természetes  komikum 
helyét  a  túlhajtott,  természetlen  vagy  képzelt 
bitorolta,  személyek  helyett  bizonyos  hivatalok 
és  állások  typusai  szerepeltek,  minők  orvos, 
kapitány,  biró,  szolga,  h  cselekvény  valószínű- 
sége épen   nem    tartatott   szükségesnek  s  alig 

volt  némi  szorosb  kapcsolata  a  jellemekkel. 
A  cselekvéiiy  tárgya  rendesen  görög  és  latin, 
majd  spanyol  vígjátékból  vétetett,  a  bohózatos 
elem  pedig,  mely  legfőbb  fűszerét  képezte  a 
franczia  vígjátéknak,  az  olasz  bohózatokból,  de 
némely  jelek  már  arra  mutattak,  hogy  a  víg- 
játék fejlésnek  indul.  A  franczia  könnyedség 
és  elmésség  nemijeiéi  a  durva  kísérletekben  is 
mutatkoztak.  Némely  czélzások  a  napi  esemé- 
nyekre előre  hirdették,  hogy  a  vígjáték  törek- 
szik szorosb  kapcsolatba  jönni  a  jelen  élettel. 
A  bohózatos  elem  torzításaiban  már  meglehe- 
tett ismerni  az  emberi  élet  rajzának  egy-egy 
igaz  vonását.  Corneille  föllépte  különösen  elő- 
segítette a  komédia  fejlődését  és  egyengette 
Moliére  útját.  Igaz  ugyan,  hogy  Corneille  csak 
azt  tette,  a  mit  Hardy  t.  i.  spanyol  drámákat 
és  vígjátékokat  ültetett  át  franczia  földbe,  de 
mind  cselekvény,  mind  jellemzés,  mind  dictio 
tekintetében  egy  fejlődési  fokkal  egyszersmind 
feljebb  emelte  mindeniket.  Corneille  Melite  s 
még  inkább  Menteur  cziraű  vígjátékában  helyen- 
ként megtalálhatni  a  komédiának  azt  a  szép 
nyelvét,  melyet  Moliére  tökél yesített.  A  hely- 
zetek és  jellemek  rajzában  is,  bár  nem  lehet 
sikerültnek  mondani,  oly  nemű  törekvést  lehet 
észrevenni,  mely  Moliére  fölléptét  mintegy 
jelenti. 

Moliére  bohózatokkal  lépett    föl,    ez   volt   a 
kornak   legkedvesebb   vígjátéka,   s   valóban  e 

művek  képezték  az  akkori  vígjátéknak  leg- 
eredetibb s  legegészségesebb  nemét.  De  a 
Menteur  előadatása  után  Moliére  is  egy  fokkal 
följebb  törekedett  s  a  L'Etoiirdi-t  irta,  melyet 
nemsokára  a  Dépit  amoureiix,  Precienses  ridi- 
cules,  Sganarelle  követtek.  Ezek  többek  mint 
bohózatok,  itt  már  a  helyzet,  az  intrigue  a  fő, 
de  a  jellemrajz  sincs  elhanyagolva,  sőt  már  a 
franczia  társadalom  rajza  is  helyet  foglal  ben- 
nök.  Innen  a  jellem-  és  erkölcsrajz  komédiára 
emelkedett :  a  L'École  des  Femmes  (A  nők  isko- 
lája), L'^co/eí/e^Möm  (A  férjek  iskolája),  LAvar 
(A  fösvény),  Dandin  György  oly  vígjátékok, 
melyekben  a  cselekvény  a  jelemmel  szoros 
kapcsolatban  áll.  Innen  egy  lépés  volt  az  úgy- 
nevezett fenső  komédiáig,  mely  tisztán  a 
Moliére  teremtménye  s  mely  nembeli  művei 
e  következők :  Le  Misanthrope  (Az  embergyű- 
lölő), Tartuffe^  Les  femmes  sauantes  (A  tudós 
asszonyok).  Mit  értett  Moliére  a  magas  komé- 
dia neve  alatt?  Az  élet  hűbb  képét,  mint  a 
minő  a  közönséges  vígjátékoké,  oly  vígjáté- 
kot, mely  kerüli  a  vígjáték  szokott  fogásait, 
színpadi  csínyeit,  megveti  a  véletlen  és  félre- 
értés komikumát,  hol  minden  természetes  ok 
kikerül  hetién  következményt  idéz  elő,  hol  az 
események  valamivel  komolyabbak,  de  a  tár- 
gyalás vidám,  mely  nem  idéz  elő  nagy  kaczajt 
csak  mosolyt,  úgyszólva  a  lélek  mosolyát. 
Moliére  költői  nagyságát   egyaránt  tanúsítják 

mind  a  három  nemben  írt  vígjátékai.  Mind  a 
három  nemben  kora  s  az  emberiség  nevetsé- 
ges oldalait  vitte  a  színpadra.  A  Precienses 
ridicules-hen  a  fensőbb  körök  s  általában  az 
elsatnyult  salonízlés  finnyás  és  idétlen  nyel- 
vét tette  nevetségessé.  A  tudós  asszonyok-hatiy 
mint  Arago  mondja,  a  nevetségesnek  legot- 
rombább  és  szenvedhetlenebb  faját,  a  tudá- 
kosságot  állította  pellengérre,  a  pedánsság 
által  megfertőztetett  tudományt,  a  fölolvasó 
körök  mániáját.  Az  orvosok  nyegleségét  nem 
egy  művében  gúnyolta  ki,  valamint  a  korabeli 
metaphysikusok  barbár  nyelvét  és  ködös  sub- 
tilitásait.  A  Nők  és  férfiak  iskolájá-ha.n  a  nők 
és  férfiak  nevetséges  követeléseit  mutatta  föl 
a  szerelem  dolgában  s  kigúnyolta  azt  a  máig 
is  táplált  előítéletet,  hogy  a  tudatlanság  és 
szolgaság  legigazabb  záloga  az  erkölcsiségnek. 
A  fösvény-heti  a  fukarságot,  Tartuffe-hen  a 
szenteskedő  képmutatást  bélyegezte  meg.  Az 
Amants  magnifiques-jéhen  az  astrologiának 
adott  halálos  döfést.  Daudin  György-hen  a 
kapaszkodó  és  hiú  szerelmest  tette  nevel  sé- 
gessé  s  egyszersmind  a  szegény  és  kevély 
nemességet.  A  Le  M/san //írojoe-ban  a  nemes  szív 
ferdeségeit  hozta  színpadra,  csodálatra  méltó 
művészettel,  finom  tapintattal  vivén  keresz- 
tül, hogy  embergyűlölőjét  a  néző  megmoso- 
lyogja, mégis  folyvást  a  legbensőbb  részvéttel 
csügg  rajta.  Élesen  szemügyre  vette  az  emberi 

SZÍV   bohóságait    s    a    társadalom   ferdeségeit. 
Méltán  nevezte  Boileau  contemplateurnek. 

De  Moliére  nemcsak  az  udvart,  környezetét, 
a  franczia  társadalmat  vizsgálta  nagy  figyelem- 
mel, hanem  saját  magát  is.  Költői  munkássá- 
gát saját  élményei  táplálták.  A  házassági  vi- 
szonyokat, melyeket  vígjátékaiban  rajzol,  nagy 
részt  saját  házas  életéből  vette,  mely  nem 
volt  a  legboldogabb.  A  mi  gyöngeséget  vagy 
nemességet  talált  szivében,  átlehelte  szemé- 
lyeibe. A  férjek  iskolájában  Ariste,  az  ember- 
gyűlölőben Alceste  többé-kevésbbé  ő  maga. 
A  franczia  társadalom  és  önszivének  vizsgálata, 
erkölcsi  mély  érzése,  illusiói,  szenvedései, 
türelme  ((philosophiája  képezték  költészete 
egyik  legfőbb  forrását.  Másik  főforrása  mivelt- 
sége  volt :  különösen  mindent  ismert  és  tanúit 
a  vígjáték  terén,  mit  elődei  irtak,  s  mit  csak 
képes  volt  megszerezni.  Jól  ismerte  a  görög 
és  római,  az  olasz  és  spanyol  vígjátékokat. 
Műveiben  nyomaikra  is  találhatni,  s  a  mit 
ellenségei  egész  a  mai  napig,  mint  vádat  hoz- 
nak föl  ellene,  t.  i.  hogy  meglopta  elődeit, 
csak  dicsőségére  szolgál.  Minden  valódi  nagy 
költő  elődei  vállán  emelkedik  s  eredetisége 
nem  abban  áll,  hogy  elődei  tárgyai-  és  inven- 
tióiból  semmit  sem  használ,  hanem  abban, 
hogy  miképen  tudja  földolgozni  és  saját  szelle- 
mébe olvasztani.  Mit  Moliére  Plautus-  és 
Terentiusból    vett,    az    keze    között    egészen 

mássá  vált.  Példa  reá  a  Fösvény,  mely  egé- 
szen francziá  és  fölülmúlja  a  Plautus  Auliilariá- 
ját.  Ugyanezt  mondhatni  arról  is,  mit  az 
olasz  és  spanyol  vígjátékokból  kölcsönzött. 
Schlegel  állítja  föl  leginkább  e  vádat,  ki 
Moliéreben  nagyon  keveset  ismer  el  s  majd 
mindent  megtagad  tőle.  Nem  fölösleges  vizs- 
gálnunk Schlegel  egy  pár  vádját  s  kimutat- 
nunk alaptalanságukat. 

Schlegel  aÜber  die  dramatische  Kunst  und 
Literatur))  czímű  művének  sok  érdeme  van,  de 
semminemű  érdem  nem  ellensúlyozhatja  azon 
silány  kritikákat,  melyekkel  e  könyvben  Mo- 
liéret  sárba  tiporni  törekszik.  A  vígjáték  mind 
e  mai  napig  a  francziá  költészet  legfőbb  dicső- 
sége s  Moliére,  a  komikus,  majd  oly  magasan 
áll  az  európai  irodalomban,  mint  Shakspeare, 
a  tragikus.  S  ime,  épen  Németországon  állott 
elő  egy  nagy  tekintélyű  kritikus,  ki  Moliéret 
lenézi,  azon  a  Németországon,  melynek  még 
máig  sincs  egyetlen  kitűnő  vígjátékírója,  csak 
Kotzebueval  dicsekedhetik  s  egyik  legnagyobb 
költője,  Goethe,  gyöngénél  gyöngébb  vígjáté- 
kokat hagyott  hátra.  Azt  érhetni,  hogy  a 
franciáktól  akkortáj  t  annyira  megalázott  Német- 
ország örömújjongva  fogadott  egy  oly  kriti- 
kust, ki  a  legnagyobb  francziá  költő  dicsősé- 
gében gázol,  de  az  megfoghatlan,  hogy  Ma- 
gyarországon is  találkoznak  oly  kritikusok,  kik 
Schlegel    uszályhordozóivá    alázták    magokat. 

Ezelőtt  tizennégy  évvel  Daudin  Györgyöt 
Schlegel  kardjával  támadta  meg  egyik  kriti- 
kusunk, ezelőtt  négy  évvel  egy  másik  szintén 
Schlegel  corpus  jurisából  olvasott  halálos  Íté- 
letet TartuíFera.  Csodálatos,  hogy  Fösvénye 
ellen  még  senki  sem  hivta  segítségül  Schlegel 
bölcseségét.  Vagy  talán  meg  is  történt^  csak 
én  nem  olvastam. 

De  mit  mond  tulaj  donkép  Schlegel  a  Fös- 
vényről ?  Sajnálja,  nagyon  sajnálja,  hogy 
Moliére  annyira  elrontotta  Pl au tust,  kinek 
Aulul áriájából  kölcsönözte  tárgyát.  Sokszor 
veti  Moliére  szemére  azt  a  léha  vádat,  hogy 
latin,  olasz  és  spanyol  elődeitől  egyet-mást 
átkölcsönzött,  azonban  itt  megelégszik  azzal, 
ha  kimondhatja,  hogy  a  mit  Plautusból  köl- 
csönzött, tökéletesen  elrontotta.  És  mivel  ron- 
totta el  ?  Szerinte  épen  azzal,  mi  a  mű  érdeme, 
hogy  alapeszmében,  cselekvényben,  jellemrajz- 
ban különbözik  a  Plautus  vígjátékától.  Schle- 
gel dicséri  Plautus  egyszerű  cselekvényét  s 
hibáztatja,  hogy  a  Moliéreé  bonyolultabb;  tet- 
szik neki,  hogy  Plautusnál  az  egész  cselek- 
vény központja  a  kincs  ellopása,  melyet  a 
fösvény  épen  az  által  idéz  elő,  hogy  azt  gon- 
dosan rejtegeti ;  megrója  Moliére t,  hogy  a  kincs 
rejtegetésére  nem  helyez  oly  nagy  súlyt,  mint 
Plautus,  hogy  egy  pár  fölvonásban  a  kincsről 
nincs  is  szó  s  Moliére  igen  művészietlentil  lepi 
meg  nézőit,  midőn  a  szolga  az  ellopott  kincs- 

csel  belép.  .  Ez  ellenvetés  mind  állana,  ha 
Moliére  nem  akart  volna  egyebet,  mint  Plau- 
tus  vígjátékát  reprodukálni.  Azonban  történe- 
tesen egészen  új  vígjátékot  írt,  s  mind  alap- 
eszméje, mind  jellemrajza  másnemű  cselek- 
vényt kivánt.  Moliére  fösvénye  harczban  áll 
gyermekeivel  fösvénysége  és  szerelme  miatt 
s  így  a  jellem  és  helyzet  e  bonyolultsága 
szükségkép  bonyolultabb  cselekvényt  kivan, 
mint  a  minő  a  Plautusé ;  a  kincs  rejtegetése 
is  épen  azért  nem  válhatik  a  cselekvény  köz- 
pontjává s  csak  mint  másodrendű  dolognak 
kell  szerepelnie.  Schlegel  oly  követeléssel  áll 
elő,  mely  szerint  Moliére  kénytelen  lett  volna 
vagy  csak  Plautust  vázolni,  vagy  saját  eredeti 
conceptióját  megrontani.  S  vajon  miért  mű- 
vészietlen meglepetés  az  a  jelenet,  midőn  a 
szolga  az  ellopott  kincscsel  belép  ?  La  Fléche 
nem  haragszik-e  Harpagonra,  Kleant  nincs-e 
a  legnagyobb  szorultságban  ?  A  szolgát  kettős 
indok  ösztönzi  e  lépésre :  Harpagon  elleni 
gyűlölet  8  a  segítni  kívánás  urán,  míg  Kleant 
az  ellopott  kincsben  eszközt  talál  arra,  hogy 
vagy  elszöktesse  a  leányt  vagy  lemondásra 
kényszerítse  atyját. 

Azonban  halljuk  Schlegel  fontosabb  gán- 
csait, melyek  ha  állanának,  valóban  megdönt- 
hetnék  Moliére  Fösvényét.  ctMoliére  —  úgy- 
mond Schlegel  —  a  fösvénység  minden  nemét 
egy  személyben  halmozta   össze  s  mégis  az  a 

fösvény,  ki  kincsét  elássa  s  az,  ki  uzsorára 
kölcsönöz,  bajosan  lehet  ugyanazon  személy. 
Harpagon  éhezteti  lovait,  de  hát  miért  van 
kocsija  és  lova  ?  Ez  csak  oly  embert  illet  meg, 
ki  aránytalan  csekély  költséggel  bizonyos 
rang  tekintélyét  kivánja  megőrizni.  A  komi- 
kai jellemrajz  hamar  véget  érne,  ha  Moliére 
csak  egy  fösvény  jellemét  rajzolná.  Moliére- 
nek  legnevezetesb  eltérése  Plautustól  az,  hogy 
emez  csak  kincsörzőt  állit  élénkbe,  amaz  pedig 
még  szerelmessé  is  teszi  fösvényét.  A  szerel- 
mes vén  ember  nevetséges,  az  aggódó  fösvény 
szintén  az.  Könnyű  belátni,  hogy  ez  éles  ellen- 
tétet szül,  ha  a  fösvénység  szenvedélyéhez, 
mely  az  embert  ktilönhúzóvá  és  zárkózottá 
teszi,  a  szerelmet  csatoljuk,  mely  közlékeny 
és  pazar  szenvedély.  Azonban  a  fösvénység 
jó  óvszer  a  szerelem  ellen.  Hol  van  itt  a 
finomabb  jellemzés  vagy  erkölcsi  hatás,  mint- 
hogy itt  erre  kiváló  súlyt  helyeznek,  Plautus- 
nál-e  vagy  Moliérenél  ?  Harpagont  a  mint 
végignézi  a  fösvény  és  a  vén  szerelmes,  mind- 
kettő elégülten  térhet  haza  a  színházból. 
A  fösvény  azt  fogja  magában  mondani :  aÉn 
legalább  nem  vagyok  vén  szerelmes)) ;  a  vén 
szerelmes  pedig:  ((Én  legalább  nem  vagyok 
fösvény)).  A  fensőbb  vígjáték  az  emberi  bohó- 
ságokat, bármily  feltűnők  legyenek  is,  a  dol- 
gok rendes  kerékvágásában  rajzolja ;  a  mit 
csak   kivételességnek,  a  fölfordultság  véletlen 

szülöttének  gondolhatni,   csak   a   túlzó   bohó- 
zatba illhetjk  be.» 

Schlegel,  úgy  látszik,  épen  oly  figyelmetlenül 
olvasta  el  Moliére  Fösvényét  mint  a  mennyire 
nem  érti  a  complicált  szenvedélyek  lélektani 
és  művészi  jogosultságát.  Ellenkezést  lát  ab- 
ban, hogy  Moliére  fösvénye  elásta  kincsét  és 
mégis  uzsorára  kölcsönöz.  De  vajon  Harpagon 
oly  fösvény-e,  ki  abban  találja  örömét,  ha  a 
holt  kincsben  gyönyörködhetik?  Azért  ássa-e 
el  tizezer  tallérát,  mert  nem  akarja  uzsorára 
kiadni,  vagy  azért,  mert  nem  akadt  még  reá 
jó  alkalom?  A  míí  minden  sora  ez  utóbbi  kér- 
dést igenli,  Harpagon  tizezer  tallérát  azelőtt 
való  nap  hozták  haza,  melyen  a  mű  kezdődik. 
((Mindamellett  —  mond  (I.  felv.  5.  jelenet)  — 
nem  tudom,  jól  tettem-e,  hogy  a  tizezer  tal- 
lért, a  mit  tegnap  meghoztak,  kertemben  ástam 
el.))  Már  ebből  is  látszik,  hogy  ő  nem  igen 
szokott  magánál  pénzt  tartani.  ((Bizony  nem  kis 
gondot  ád  —  kiált  föl  (I.  fölv.  4.  jel.)  —  ha 
az  ember  egy  jó  csomó  pénzt  rejteget  magá- 
nál s  be  boldog,  ki  jól  elhelyezte  vagyonká- 
ját, s  csak  annyit  tart  kezénél^  a  mi  nnpról-napra 
keltf>.  Moliére  az  egész  műben  úgy  jellemzi 
fösvényét,  mint  egy  telhetlen  embert,  ki  minél 
több  pénzre  áhit  s  ezt  fösvénységgel  és  uzso- 
rával igyekszik  elérni,  de  sehol  se  olyannak, 
a  ki  a  mit  bevesz,  rejtegeti,  elássa  szenve- 
délyből. Mellőzve   a   Simon   mester  jelenetét, 

csak  az  I.  fölv.  5-ik  jelenetét  említem,  midőn 
fiának  így  szól :  ((Ha  szerencséd  van  a  játék- 
ban, haszonra  kellene  fordítanod  s  a  mit  nyersz 
kiadnod  becsületes  kamatra,  hogy  annak  idejé- 
ben megtaláld.  Egyébiránt  mellőzve  a  többit, 
szeretném  ttidni,  mire  való  mind  e  szalag, 
mely  tetőtől  talpig  elborít  s  nadrág  tartani 
nem  elég-e  egy  féltuczat  kapocs  ?  Szükséges-e 
parókákra  vesztegetni  a  pénzt,  ha  az  ember 
saját  természetes  haját  viselheti,  a  mi  sem- 
mibe se  kerül  ?  Fogadnék  reá,  hogy  paróka  és 
szalag  húsz  pisztolra  rúg  s  20  pisztol  éven- 
ként csak  8%  kamattal  18  livret,  6  sout,  8 
fillért  jövedelmez.)) 

Azt  tanácsolja-e  Harpagon  fiának,  hogy  meg- 
takarított pénzét  elrejtse,  vagy  azt,  hogy  uzso- 
rára adja  ?  Nem  az  uzsorás  fösvény  szól-e 
belőle  ?  íme,  mily  alaptalan  az  egész  ellen- 
vetés. Nem  Moliére  következetlen,  hanem 
Schlegel  nem  fogta  föl  Harpagon  jellemét  s 
nagy  fölül etesen,  a  kincs  rejtegetését  és  az 
uzsorát  csak  magokban  tekintve,  a  legigazság- 
talanubbul  itélt. 

Az  az  ellenvetés  is,  hogy  miért  tart  a  fösvény 
kocsit  és  lovakat,  ha  fösvény,  csak  oly  ellen- 
vetés, mint  a  fentebbi.  Moliére  vígjátékainak 
főbb  személyei  nagy  részt  a  nemesi  osztályhoz 
vagy  a  gazdag  bourgeoishoz  tartoznak.  Hogy 
Harpagon  előkelő  polgár,  több  körülmény 
mutatja,  bár  a  cselekvény  nem  tette  szükségessé. 

hogy  a  költő  Harpagon  társadalmi  állásáról 
részletes  fölvilágosítást  adjon.  Harpagonnak 
szakácsa  és  cselédei  vannak,  sőt  fiának  is  szol- 
gát tart.  Valéré  nem  állhat  vala  be  hozzá 
udvarmesternek,  ha  Harpagon  valami  obscurus 
szatócs.  Ha  a  társadalom  alsó  fokán  állana,  sza- 
badon élhetne  aljas  szenvedélyének,  de  igy 
kötve  van,  kénytelen  megőrizni  állásának  kül- 
szinét  s  lehető  olcsón  nri  házat  tartani.  Ez  is 
egyik  komikai  vonás  benne.  Schlegel  követe- 
lése itt  is,  mint  mindenütt,  csak  rosszabbá 
tenné  a  vígjátékot. 

A  nagy  német  kritikus  megvetőn  néz  le  a 
törpe  franczia  költőre ;  a  fösvénység  és  szere- 
lem között  lélektani  ellenkezést  lát  s  lehető- 
ségét csak  a  legritkább  kivételességnek  hirdeti. 
S  ezt  Schlegel  mondja,  kibámulja  Shakespearet, 
azt  a  Shakespearet,  ki  a  drámaírók  között  leg- 
inkább rajzol  complikált  szenvedélyeket,  vagy 
jobban  mondva  különböző  szenvedélyekből 
összeolvasztott  jellemeket.  Miért  csak  Moliére 
kontár,  miért  nem  Shakespeare  is  ?  Miért  Har- 
pagon kivételes  szörny,  miért  nem  Shylock  is, 
Macbeth  is  és  igy  tovább  ?  E  szempontból 
kiindulva  Schl  egeinek  Shakespeareről  szóltában 
először  is  Shylockot  kellett  volna  megtámadni, 
ily  formán :  ((Könnyű  belátni,  hogy  az  éles  el- 
lentétet szül,  ha  a  nyereségvágyat,  mely  ravasz 
és  tartózkodó  szenvedély,  összekapcsoljuk  a 
bosszúval,  mely  meggondolatlan  és  koczkáztató : 

a  nyereség  áhitozása  rendesen  jó  óvszer  a  bosszú 
ellen.))  Macbethet  igy  kellett  volna  megtá- 
madnia: Mily  össze  nem  illő  dolgokat  kever 
össze  az  a  Shakespeare ;  a  nagyravágyó  azért 
nagyravágyó,  mert  koczkáztatni  mer,  mert 
koczkáztató  és  merész,  nem  hajt  senkire,  leg- 
kevésbbé  a  feleségére  s  ezt  a  Macbethet,  ki 
áhitja  a  koronát,  feleségének  kell  a  véres  tettre 
ösztönözni.  Papucshős  és  királygyilkos,  minő 
szörnyű  kivételesség.))  így  lehet  végig  menni 
az  egész  Shakespearen  s  csodálatos,  hogy  Schle- 
gel  e  bölcs  szempontot,  ez  éles  analysist  nem 
alkalmazta  Shakespearere  is  ?  Vagy  talán  mér- 
sékelnie kell  e  magát,  mert  Shakespeare  angol, 
s  az  angolok  szövetségesei  voltak  azon  német 
fejedelmeknek,  kiket  Schlegel  szolgált  s  kik 
nem  kevesebb  szerencsével  harczoltak  a  fran- 
cziák,  mint  ő  Moliére  ellen  ?  Schlegel  tulaj- 
donkép azért  hibáztatja  Moliéret,  mi  egyik  ok 
arra  nézve,  hogy  sokkal  nagyobb  költőnek 
tartsuk  őt,  mint  tragikus  társait,  Corneillet  és 
Racinet,  kik  nagyrészt  egy  uralkodó  szenve- 
délyt rajzolnak,  mig  Moliére  gyakran  több  szen- 
vedélyt vegyit  egy  főszenvedélybe,  hasonlóan 
Shakespearehez,  bár  nem  tu  djaoly  életteljesen 
összeolvasztani,  mint  a  nagy  angol  költő.  Innen 
van,  hogy  Moliére  typusai  némileg  hajlanak 
az  egyénhez  és  sokkal  közelebb  állanak  az  élet- 
hez, mint  a  franczia  classicismus  bármely  te- 
remtménye.  Ha   Moliére  Harpagonjában  hiba 

van,  az  nem  a  fösvénység  és  szerelem  vegyí- 
tése, mi  épen  oly  természetes,  mint  komi- 
kai, hanem  az  hogy  nem  mindenik  olvad 
egy  életteljes  egészszé.  Harpagonban  van 
ugyan  hittság,  fiatalabb  óhajt  lenni,  sze- 
retne tetszeni  a  hölgyeknek,  e  mellett  azért 
házasodik,  hogy  gazdagabb  legyen,  felesége  hoz- 
zon valamit  a  házhoz,  azonban  mindez  talán 
élénkebben,  természetesben,  több  változatos- 
sággal vegyülhetne  a  jellemrajzba.  De  ki  tehet 
róla,  hogy  Moliére  nem  Shakespeare  ?  így  is  nagy 
költő  marad  s  az  európai  drámairobalomban 
egyedül  méltó  arra,  hogy  Shakespeare  mellett 
foglaljon  helyet. 

A  mit  Schlegel  a  Fösvény  erkölcsi  hatásáról 
mond,  épen  nevetséges.  Úgy  látszik,  azt  hiszi 
hogy  a  fösvényről,  nagyravágyóról  vagy  félté- 
kenyről irt  művek  csak  a  fösvények,  nagyra- 
vágyók és  féltékenyek  számára  készülnek,  s 
az  iró  erkölcsi  hatása  egyedül  az,  ha  a  fösvény, 
féltékeny,  nagyravágyó  egészen  magára  ismer. 
így  egyetlen  tragédiának,  egyetlen  vígjáték- 
nak se  volt  és  lesz  soha  erkölcsi  hatása. 
A  közönség  nagyrésze  azt  fogja  mondani  Schle- 
gel szerint  én  nem  vagyok  se  fétékeny,  se  fös- 
vény, se  nagyravágyó,  nem  tartozik  rám  az 
egész:  a  valóságos  fösvény,  nagyravágyó,  fél- 
tékeny pedig  kik  nem  találják  meg  a  rajzon 
minden  szőrszálukat,  rossz  photographnak  neve- 
zik a  költőt  8  erkölcsi   épülés  nélkül  hagyják 


A   PRANCZIA    CLASSIKAT   DRÁMÁRÓL.  325 

dda  a  színházat,  a  kritikus  pedig  előáll  s  ir 
ilyforma  kritikákat:  Othellónak  nincs  erkölcsi 
hatása,  mert  sok  féltékeny  lesz  a  színházban, 
ki  igy  fog  szólni:))  Én  legalább  nem  vagyok 
szerecsen  ;  ((ha  pedig  szerecsen  találna  ott  lenni, 
ez  igy  vigasztalja  magát:  ((Én  legalább  nem 
vagyok  féltékeny;))  Macbeth  hatása  olyan,  mint 
Othellóé,  mert  a  nős  ember  igy  fog  szólani: 
((Reám  ugyan  sok  hatása  van  a  feleségem  ösz- 
tönzéseinek, de  tegalább  nem  vagyok  nagyra- 
vágyó;)) a  nagyravágyó  pedig  így  kiált  föl : 
((Én  ugyan  nagyravágyó  vagyok,  de  nem  hall- 
gatok nőmre,  sőt  nincs  is  nőm.))  E  szempont- 
ból tönkre  lehet  tenni  az  egész  drámairodalmat 
s  elmefuttatásnak  talán  beillik. 

Moiiére  költészetét  erkölcstelenséggel  is  vá- 
dolják. Schlegel  erkölcsi  lelkesülésében  több- 
ször megtámadja  Moiiére t,  kit  nem  átalt  XIV. 
Lajos  udvari  bohóczának  nevezni.  Rousseau 
vádja  régibb  s  egész  európai  hirüvé  lett. 
Rousseau  itt  sem  tagadhatta  meg  különczsé- 
gét.  Ö  zenész  és  költő  is  volt,  irt  operát,  sőt 
vigiátékot  is,  de  mintha  megbánta  volna  ifjú- 
kori bűneit,  megtámadta  a  drámai  művészetet 
a  romlottság  szüleményének  nevezte,  mi  igen 
illett  ily  bölcshöz,  ki  a  polgárisodásban 
csak  romlottságot  látott  s  visszavágyott  a  ter- 
mészeti ős  állapotba.  Nem  vizsgálom,  vajon 
Rousseau  az  afiPectált  vagy  őszinte  erkölcsbírák 
közé  tartozott-e,    de   annyi   bizonyos,   hogy  e 

nagy  iró,  kinek,  mint  a  szinpad  elvbeli  ellen- 
ségének, kár  volt  szinművet  birálni,  aligha 
hirdetett  nagyobb  előitéletet,  mint  akkor,  mi- 
dőn Moliére  Fösvényét  erkölcstelen  vigjáték- 
nak  nevezte. 

Nagy  bün— tigymond —  a  fösvénység  és  uzso- 
ráskodás,  de  nem  nagyobb-e  ennél  meglopni 
az  atyát,  s  oly  tiszteletlenül  bánni  vele,  mint 
a  IV.  fölvonás  5-ik  jelenetében.  Ezért  nem  haboz 
kimondani,  hogy  a  Fösvény  a  rossz  erkölcsök 
iskolája,  mely  a  tiszteletlen  és  tolvaj  fiút  a 
nézővel  megszerettetve,  magát  az  erényt  akarja 
nevetségessé  tenni.  Ily  egyoldalú  erkölcsi  szem- 
pontból Ítélni  meg  költői  művet  Rousseau  előtt 
is  divatos  volt  s  most  még  divatosb,  kivált 
oly  körben,  hol  egyébiránt  Rousseau  a  legke- 
vésbbé  kedvelt  iró.  E  divat  természetesen  a  mi 
irodalmunkat  sem  kerülte  ki.  Hiszen  minden 
nap  olvashatunk  birálatokat,  melyek  a  drámai 
költészet  erkölcsi  tartalmát  félreértik.  Hiszen 
alig  múlt  néhány  éve  annak,  hogy  egyik  vig- 
játékirónk  akadémiánkba  oly  elmélettel  köszön- 
tött be,  mely  szerint  Moliére  legkitűnőbb  vig- 
játékai  erkölcstelenek,  sőt  általában  a  valódi 
komikum  lehetlenné  válik.  Az  erkölcsi  szem- 
pont ez  egyoldalú  képviselői  hatását  sok  tekin- 
tetben elősegíti  az  a  körülmény,  hogy  a  mű- 
vészeti szempont  képviselői  rendesen  hasonló 
egyoldalúságában  sinylenek.  A  művészet  ön- 
magának czélja  —  semmi   köze  a  morállal  — 

mondja  az  ellenfél — a  művész  ecsete  csak  ugy 
adja  vissza  a  rajzot  igazán,  ha  logikája  csu- 
pán a  tárgyat  tartja  szem  előtt  s  nem  törődve 
se  jóval,  se  rosszal  megy  czélja  felé.  Ily  egy- 
oldalii általánossággal  még  csekélyebb  érdekű 
kérdéseket  sem  dönthetni  el.  Ha  a  költészet- 
ben minden  a  morál,  akkor  tulajonkép  nincs 
szükség  költészetre,  ha  a  morál  semmi,  akkor 
a  költészet  nem  csak  hűtlen  rajza  az  emberi 
szivnek,  hanem  egészletében  véve  nem  is  köl- 
tészet. Hogyan,  tehát  a  költőnek  semmi  köze  ne 
volna  a  morállal  s  épen  a  drámai  költő  sért- 
hetné erkölcsi  érzésünket,  az  a  költő,  ki  a  szen- 
vedélyek küzdelmét  rajzolja,  szemben  a  társa- 
dalom és  állam  nagy  érdekeivel  s  egyszers- 
mind a  tévedések  és  bűnök  nemesisével  rázza 
meg  szivünket  ?  Ha  ugy  áll  a  dolog,  akkor  a 
költői  igazságszolgáltatás  közönyös  kérdés  s 
csak  a  szeszély  játéka ;  akkor  a  szenvedélyek 
küzdelmét  akár  a  véletlen  döntheti  el,  e  rész- 
ben legművésziebb  rajz,  véghatásában  a  leg- 
művészietlenebbé  válik,  s  a  drámai  művészet, 
melyet  Aristoteles  a  szenvedélyek  tisztításának 
nevezett,  a  szenvedélyek  fölzavarását  tűzné  ki 
ez  élül.  A  morál  épen  ugy  része  a  drámai  művé- 
szetnek, mint  a  lélekbuvárlat,  jellemrajz,  cse- 
lekvény, sőt  ugy  szólva  egymásba  játszanak. 
Holmi  kevély  phrasisokkal  nem  a  morált  kell 
kiküszöbölni  a  drámai  művészetből,  hanem  a 
moralisták    balga    követeléseit,    de    annyiban 

küzdenünk  a  morál  mellett,  a  mennyiben  a 
drámai  művészet  alkatrésze. 

A  moralisták  ily  balga  követelése  a  többek 
közt  mindjárt  az,  hogy  a  költőnek  főszemé- 
lyeiben  az  erény  képviselőit,  az  emberi  tökély 
eszményeit  kell  rajzolni.  A  drámai  költő  épen 
ily  személyeket  használhat  legkevésbbé.  Hova 
lesz  a  tragédia  megrázó  hatása,  a  tévedésbe 
vagy  bűnbe  sodort  szenvedély  rajza  nélkül  ? 
Vagy  ártatlan  erényes  embereket  szenvedtes- 
sen  a  költő,  kiket  végül  megjutalmaz?  így 
leheti en  tragédiát  irni,  legfeljebb  csak  érzé- 
kenykedő drámát  s  mellőzve  a  költői  szem- 
pontot, csak  tisztán  erkölcsiből  is,  melyik  na- 
gyobb hatású :  az  erkölcsi  nemesis  sújtó  karja-e, 
melyet  az  élet  mindennemű  viszonyaiban  többé- 
kevésbbé  feltalálunk,  vagy  a  gondviselés  ju- 
talmazása, mely  ritkább  az  életben  s  melyet 
maga  a  keresztyén  vallás  is  túlvilágba  helyez  ? 
A  martyrologia  költői  formája  a  legenda  s 
nem  a  dráma  s  erkölcsi  tulbuzgalmunkban 
kár  összezavarni  a  műfajokat.  Hogy  komédiát 
hogyan  lehet  irni  erényes  hősökről  épen  nem 
képzelhetjük,  mert  azt  csak  föl  nem  tehetni  a 
moralistákról,  hogy  az  erényt  akarják  kigú- 
nyolni. A  komikus  költő  még  kevésbbé  hasz- 
nálhatja az  erény  hőseit,  mint  a  tragikus. 

A  moralisták  követelései  kifogyhatatlanok, 
de  csak  azt  érintjük,  mely  némikép  rokon  a 
fentebbivel  s  a  Moliére  Fösvénye  ellen  emelt 

vádat  képezi.  A  drámában  igy  szólnak:  a  jó- 
nak kell  győzni  a  rossz  felett;  a  tévedt  vagy 
bűnös  ember  bukását  az  erényes  diadalának 
kell  követni  akár  a  tragikum,  akár  a  komi- 
kum alakjában.  Az  igaz,  hogy  mind  a  tragé- 
diában, mind  a  komédiában  valaminek  győzni 
kell  s  ez  nem  lehet  ellentétben  a  morállal, 
sőt  széles  értelemben  maga  a  morál  az  az 
erkölcsi  rend ;  de  tulaj  donkép  eszmének  kell 
győzni,  nem  személynek,  s  hogy  a  személyek, 
kik  erre  befolynak,  erényes  vagy  nem  erényes 
emberek  legyenek-e,  inkább  csak  a  tárgytól 
függ  s  épen  nem  absolut  szükségesség,  sőt  a 
tragikum  és  komikum  legjobb  tárgyai  közül 
sok  épen  meg  nem  tűrné.  Mind  a  tragédiában, 
mind  a  komédiában  a  katastropf  a  megsértett 
erkölcsi  érdek  kiengesztelődése  s  itt  az  a  pont, 
hol  az  erkölcsi  és  művészeti  elem  legláthatób- 
ban  összeolvad.  Ezt  támadjátok  meg,  ha  er- 
kölcstelen, mert  akkor  művészietlen  is,  de  ne 
vessétek  latra  azok  erényét,  kik  a  katastropfot 
előidézték,  mert  akkor  oly  kevéssé  vagytok 
lélekbúvárok,  mint  sesthetikusok.  íme  Sophok- 
les  Elektrájában  Klűtemnestra,  a  férjgyilkos 
nő,  fia  kardja  alatt  vérzik  el.  Ti  felsóhajtotok, 
hogy  a  férj  gyilkosság  nagy  bűn,  de  az  anya- 
gyilkosság még  nagyobb.  Szerintetek  talán 
idegen,  de  erényes  embernek  kellett  volna 
végrehajtani  e  tettet.  De  az  erényes  ember 
boszuálló-e  ?  Vagy  a  tragédiákat  törvényszéki 

Ítélettel  akarjátok-e  befejezni,  mely  inkább 
külső-,  mint  belsőkép  büntet?  De  a  költő 
nemcsak  nagy  bűnöket  rajzol,  hanem  nagy 
tévedéseket  is,  melyek  kivül  esnek  a  törvény- 
szék hatáskörén  s' némely  nagy  bűnök  eseté- 
ben miféle  törvényszék  fog  itélni  a  királyok 
és  királynők  bűnei  felett?  íme  ott  van  Shakes- 
peare Brutusa,  megbukik :  nem  azért,  mert 
a  szabadságot  szerette,  hanem  mert  nem 
okosan  szerette,  s  oly  körülmények  között 
akarta  visszaállítani  a  respublikát,  midőn  már 
hiányoztak  a  respublikái  erkölcsök.  Vajon  a 
győzőknek  a  hazafiság  és  erény  képviselőinek 
kell-e  lenni  ?  Antonius  és  Octavius  nem  azok, 
de  az  természetes,  az  erkölcsi  szükségesség 
fejleménye,  hogy  a  szabadság  nevében  elköve- 
tett politikai  orgyilkosságot,  a  szabadsággal 
kaczérkodó  zsarnokság  kövesse,  s  a  szabadsá- 
got nem  érdemlő  Róma  végkép  cfesarismus 
karjaiba  dőljön.  Ebben  rejlik  a  morál,  a  költői 
igazságszolgáltatás,  kiengesztelés  s  nem  holmi 
erényes  mesterkedésekben.  A  drámai  költő 
inkább  csak  felvett  hőse  pályáját  rajzolja  bu- 
kásáig s  nem  egyszersmind  a  többi  személye- 
kéit is.  A  görög  drámaírók  ugyan  trilógiákat 
írtak,  melyekben  a  tévedések  és  bűnök  egy- 
másból folyó  lánczolatát  rajzolják  külön  fő 
személyekben  s  igy  Orestes  bűne  egy  u]  tra- 
gédia alapja  lesz,  de  arra  a  gondolatra  soha 
sem    vetemedtek,    hogy  a  tragikai    hatást    az 

erényes  emberek  győzelmében  keressék  s  nem 
tévedők  vagy  bűnösök  bukásában.  A  fődolog 
az,  hogy  a  tévedés  vagy  bűn  magában  hor- 
dozza nemesitét,  mely  végre  eléri  a  viszonyok 
kényszerűségénél  fogva:  ez  az  eszme  győzelme, 
az  a  morál,  a  többi  e  tekintetben  kevésbbé 
lényeges,  sőt  épen  lényegtelen. 

A  komikus  költő  még  kevésbbé  fogadhatja 
el  a  moralisták  eme,  tanácsát,  mint  a  tragikus. 
A  vígjáték  hőse  mindig  olyat  akar,  mi  hely- 
telen, mi  ellenkezésben  van  vagy  saját  tulaj- 
donságaival, vagy  az  erkölcs,  társadalom,  élet- 
bölcsesség, közszokás,  illem  követeléseivel. 
Személyiségénél  vagy  viszonyainál  fogva  már 
akarata  is  nevetséges,  nem  érheti  el,  a  mit 
akar,  vagy  ha  eléri,  el  kell  vesznie,  porul 
járnia,  mit  cselszövény  eszközöl  a  többiek 
részéről.  E  cselszövényt  önkénytelen  maga 
a  komikai  hős  is  elősegíti,  mi  emeli  a  ko- 
mikai hatást,  mind  a  jellemrajzot,  mind  a  hely- 
zeteket illetőleg.  A  komikai  hős  porul  jár ;  ki- 
játszódják,  megcsalják,  csuífá  teszik,  meg  is 
javul  olykor,  ha  a  körülmények  engedik,  de 
csak  akkor,  ha  komikailag  megszenvedett. 
Vajon  erényes,  jámbor  emberek  képesek-e 
valakit  kijátszani,  megcsalni,  hogy  czéljokat 
elérjék?  Nem  kell-e  ide  egy  kis  ravaszság, 
gonoszság,  ha  nem  is  épen  bűnd  e  mindenesetre 
mégis  annyi,  a  mennyi  a  szigorú  moralisták 
kritikáját  ki  nem  állja  ?  Mit  csináljon  a  szegény 

vigjátékiró  erényes  jámbor  személyekkel,  kiket 
arra  kell  használnia,  hogy  komikai  hősét  tönkre 
tegyék  ?  A  cselek  vény  megindul,  s  ha  a  jámbor 
embernek  egy  kissé  nem  gonoszodnak  el,  bizony 
a  bohó,  sőt  bűnös  ember  fog  győzedelmeskedni 
felettök,  mi  aztán  épen  oly  művészietlen,  mint 
erkölcstelen.  Azonban  van  egy  más  körülmény 
is,  mi  a  komikai  cselszövők  győzelmes  ravasz- 
ságát nemcsak  szükségesfeé  teszi,  hanem  eny- 
hiti  is,  annyira,  hogy  épen  nem  sérti  erkölcsi 
érzésünket.  A  valódi  komikai  hős  maga  idézi 
föl  maga  ellen  a  cselszövényt,  saját  hibájával 
vagy  bűnével  kelti  ki  környezetében  a  ravasz- 
ságot, a  megtorló  szenvedélyt  s  igy  midőn  porul 
jár,  azt  az  érzést  költi  fel  bennünk,  hogy  meg- 
kapta a  mit  keresett  és  megérdemelt,  s  távol- 
ról sem  azt,  hogy  ama  gonoszok  mily  rútul 
bántak  e  szegény  emberrel.  Az  erkölcsi  érdek 
itt  is  a  katastrophba  olvad,  a  fődolog  itt  is  az, 
hogy  a  hős  magában  hordozza  nemesisét,  mely 
eléri,  s  nem  az,  hogy  a  kik  befolytak  bukására, 
hány  próbás  erényüek.  Ha  az  igazság  szolgái- 
nak megengedünk  egy  kis  ravaszságot  a  bűn 
üldözése,  az  igazság  kiderítése  közül,  még 
inkább  meg  lehet  engednünk  személyeire  nézve 
a  drámai  költőnek,  ki  ugyan  rendőr,  nem  vizs- 
gáló biró,  de,  ha  valódi  költő,  nem  minden  tör- 
vényszéknél, minden  moralistánál  igazságosb. 
Ily  valódi,  ily  igazságos  költő  Moliére.  Az 
erkölcsi  és  művészeti  elem   összeolvasztását  a 

komikumban  senki  sem  értette  jobban,  mint  ő. 
Főszemélyei  magok  idézik  föl  a  cselszövényt, 
és  a  szenvedélyök  által  felköltött  szenvedélyek- 
ben lelik  btintetésöket,  bukásukat.  Az  a  vád, 
melyet  Rousseau  fösvénye  ellen  emel,  a  műnek 
épen  egyik  legfőbb  érdeme.  Harpagon  fösvény- 
ségével kinozza  egész  családját,  még  a  legszük- 
ségesebbet is  megvonja  gyermekeitől.  Mi  ter- 
mészetesb,  hogy  a  fiu  adósságokat  csináljon 
és  tékozló  legyen?  Kell-e  komikaibb  valami, 
mint  az,  hogy  az,  a  ki  magától  is  megvon 
mindent,  idegen  uzsorásoknak  gyűjti  vagyonát  ? 
Mi  utánozhatlan  jelenet,  midőn  tudtán  kivtil 
saját  fiának  akar  nagy  uzsorára  pénzt  kölcsö- 
nözni, s  óhajtja  a  gazdag  atya,  saját  maga 
halálát.  Nem  vitatjuk,  a  tékozlás  nagyobb 
bün-e  vagy  a  fösvénység,  de  vajon  ki  idézte 
elő  a  tékozlást  s  ki  szenved  miatta  ?  Nem  az-e 
a  ki  megérdemelte  ?  Tulaj  donkép  ez  itt  a  kér- 
dés s  nem  az,  hogy  melyik  nagyobb  bün. 
Harpagon  vén  létére  szerelmes  is,  s  egy  fiatal 
leányt  akar  elvenni,  kit  fia  szeret.  Fia  kijátsza 
atyja  tervét,  hogy  házasodhassék,  átveszi  a 
szolgája  által  ellopott  pénzes  szekrényt,  s  addig 
nem  adja  vissza  atyjának,  mig  házasságába 
belé  nem  egyezik.  Megint  nem  vitatjuk  :  vajon 
a  lopás  és  fiúi  tiszteletlenség  nagyobb  btin-e 
a  fösvénységnél  érd  uzsoráskodásnál,  de,  ismét 
kérjük  nem  oly  embert  ér-e,  ki  azt  felidézte 
és  megérdemli  ?  Jól  esik  nevetnünk  rajta,  hogy 


334  GYULA.I   PAL 

ily  porul  járt  s  e  nevetésben  több  erkölcsi 
érzés  nyilatkozik,  mint  Rousseau  moralizálásá- 
ban.  Nem  a  tiszteletlen  és  tolvaj  fiút  szeretjük 
de  csodálnók,  ha  Harpagon  nevelési  rendszere 
máskép  ütne  ki  s  boszankodnánk,  ha  egy  sze- 
rény engedelmes  fiút  látnánk  magunk  előtt, 
ki  eltűri,  hogy  atyja  boldogtalanná  tegye. 
Rosseau  nem  gondolta  meg,  hogy  midőn  a 
tékozló  és  tiszteletlen  fiu  miatt  annyira  fel- 
jajdul, okvetlen  a  fösvény  és  rósz  atyát  védi, 
s  ha  ő  maga  irta  volna  meg  e  müvet,  már 
conceptiójában  is  lélektani  hibát  követett  volna 
el  s  épen  ugy  gyöngitette  volna  az  erkölcsi, 
mint  a  művészi  hatást.  Ha  a  fösvény  katasz- 
trophját  nem  családi  tagok  idézik  elő, 
kevésbbé  lesz  vala  természetes  és  komikai. 
A  fösvénység  veszélye  és  nevetségessége  sehol- 
sem  tűnhet  föl  élénkebben  és  sehol  sem  szül- 
het oly  könnyen  más  bűnt  s  vonhat  magára 
visszatorlást,  mint  épen  a  családi  körben.  Csak 
itt  lehetett  Moliérenek  kifejteni  komikai  erős 
nemesist  vagy  más  névvel  valódi  drámai  morált. 
Kell-e  több  morál  mint  egy  fösvény  atya,  ki 
tékozlóvá,  sőt  tolvajjá  teszi  fiát,  egy  vén  sze- 
relmes, ki  mert  nem  tiszteli  magát,  gyerme- 
keitől sem  tiszteltethetik  és  semmit  sem  ér  el, 
mire  nevetséges  szenvedélyében  törekszik. 
Vajon  lehető  lett  volna-e  ez  más  conceptióval  ? 
Nagyoe  kétlem,  s  meg  vagyok  geőződve,  hogy 
a  moralisták  némely  balga  követelései  a  drá- 

mai  művészetben  épen  ugy  tönkre  tennék  a 
tragikumot,  mint  a  komikumot  s  velők  együtt 
az  erkölcsi  mélyebb  hatást. 

Az  erkölcstelenség  e  képmutató  és  léha  vád- 
jainál fontosbak  azok,  melyek  Moliére  némely 
vígjátékainak  szerkezete  ellen  hozatnak  fel. 
Legalább  van  alapjok,  ha  egy  s  más  tekintet- 
ben túlzottak  is.  Moliére  technikája  erösb  és 
változatosb,  mint  tragikus  társaié  s  ment  a 
classicismus  némely  stereotyp  eszközeitől.  Pél- 
dául a  franczia  classzikai  tragédia  expositiói 
meglehetős  egy  hangúak  és  drámaiatlanok. 
Egy  jó  barát,  nevelő,  egy  meghitt  udvaronc 
vagy  udvarhölgy  kezdik  meg  legtöbbször  az 
expositiót  s  épen  nem  azzal  a  természetes  és 
drámai  mozgással,  mely  Shakespearenek  oly  bá- 
mulatos sajátja,  hogy  nem  tudja  az  ember  tragé- 
diáitetőpontját és  katastrophjátvagy  expositióit 
bámulja-e  inkább. Corneille  és  Racine  beszéltetik 
e  meghitteket,  udvaronczokat  és  udvarhölgye- 
ket, de  tulaj  donkép  magok  beszélnek,  hogy  tájé- 
kozzák hallgatóikat,  s  csak  a  cselekvény  első 
mozzanatakor  zökkennek  bele  a  drámaiságba. 
Moliére  valódi  drámaisággal  exponál.  Például 
TartLiffe  expositiój a  majdnem  oly  drámai,  mint 
Shakespearenél  a  Romeo  es/n /ide.  Mindamellett 
annyi  igaz,  hogy  a  franczia  classicismushoz 
hiven  Moliére  is  inkább  kedveli  mint  szüksé- 
ges a  bölcs  mondatokat,  az  erkölcsi  maximák 
fejtegetését,  s  Misanthrope-jáhau  részint  a  jel- 

lemrajz,  részint  a  sentiosus  magán-  és  párbeszé- 
dek kedvéért  elhanyagolja  a  cselekvényt.  Néha 
a  cselekvény  bogát  a  mü  végén  váratlan  ese- 
ménnyel oldja  meg,  mint  a  Fösvény,  Nők  isko- 
lája, s  Tartuff'e  czimti  vígjátékaiban.  Azonban 
e  váratlan  események  nem  folynak  be  a  jel- 
lemekre, csak  a  bonyolult  helyzetből  való  ki- 
emelkedésöket  segítik  elő  s  általában  nem  oly 
lényeges  részei,  elhatározó  mozzanatai  az  emii- 
tett müveknek,  mint  azt  Moliére  némely  birá- 
lói  feltüntetik.  Inkább  csak  Tartuff'e  szenved 
e  tekintetben  kivételt,  hol  Orgonnak  kegyelem 
általi  megszabadulása  és  Tartuffe  bukása  a 
végső  stádiumon  lényeges  rész,  elhatározó  moz- 
zanat. De  Moliére  csak  kényszerült  ugy  végezni 
be  e  müvét,  mint  a  hogy  bevégezte,  a  kor 
fogalmainál  fogva  is,  de  leginkább  saját  egyéni 
körülményei  miatt.  A  fejedelem  a  régibb  drá- 
mákban a  gondviselés  szerepét  játszta,  továbbá 
a  középkor  letűntével,  a  hűbérurak  hatalma 
romjain  emelkedő  uj  monarchiára  áhítattal 
tekintettek  föl  az  eddig  elnyomott  néposztályok. 
Mindez  vonzotta  Moliéret  a  csomó  kegyelem 
utján  való  megoldására,  de  az  a  körülmény, 
hogy  csak  félig  kész  müvét  is  már  megtámad- 
ták ellenségei,  vallástalansággal,  erkölcstelen- 
séggel vádolták,  később  Qltiltatták  a  királylyal, 
kény  szeritette  a  fejedelem  által  buktatni  meg 
képmutatóját  a  végső  stádiumon,  s  a  trón  véd- 
szárnyai  alatt  keresni   menedéket.  Azonban  e 

kényszeritett  bevégzést,  lángeszéhez  méltóan 
hajtotta  végre.  Argonnak  nem  minden  ok 
nélkül  kegyelmez  meg  a  fejedelem,  Orgon 
szolgálatokat  tett  régen  az  államnak,  melyeket 
a  fejedelem  most  akar  megjutalmazni.  Továbbá 
Tartuífe  Orgon  elleni  föllépése  által  maga  ejti 
magát  tőrbe,  a  felsőség  egy  rég  nyomozott 
gonosztevőre  ismer,  kire  már  csak  a  törvény- 
szék Ítéletét  kell  kimondani.  A  nem  tisztán 
drámai  megoldásban  mennyi  drámai  indokot 
vegyit  Moliére,  s  mi  szép  az,  mit  a  rendőrrel 
Orgonnak,  közönségének  és  királyának  mon- 
dat. S  mennyi  szépség  takarja  a  miinek  nagyobb 
vagy  csekélyebb  hibáját.  Egyebet  mellőzve 
van-e  hatásosb  naiv  komikum,  mint  Marianna 
és  Valér  összezördülése  s  rajzolt-e  valaha  vig- 
játékköltő  szeretetreméltóbb,  okosabb  s  min- 
den aífectatió  nélküli,  erkölcsösebb  nőt,  mint 
a  minő  Orgon  neje.  Elmira  ? 

E  töredékes  vázlatokból  is  kitetszik,  hogy  a 
franccia  classzikai  drámának  nagy  árnyoldalai 
mellett  nagy  fényoldalai  is  vannak.  Az  árny- 
oldalakat eléggé,  sőt  túlozva  kiemelte  Lessing, 
de  a  fényoldalakat  mellőzte.  Nem  Lessing  ellen 
akarok  szólani.  Táborozása  a  franczia  classi- 
cismus  ellen,  nemcsak  korszakos  polémia, 
hanem  hazafiúi  tett  is  volt.  Megszabadította 
nemzetét  a  franczia  classicismus  jármától  s  a 
görög  classicismusra  és  Shakespearere  utalva, 
lehetővé  tette  a  német  dráma  kifejlődését.  Azon- 

ban,  hogy  polémiái  hevében  s  a  helyzet  kény- 
szerűsége miatt  egészen  igazságos  lett  volna, 
azt  épen  nem  mondhatni.  Nem  a  rendszer  teszi 
a  nagy  költőt,  legfeljebb  csak  egyben  másban 
elősegíti  vagy  akadályozza,  hanem  a  tehetség, 
s  ha  valamely  rendszerben  egészséges  elemek 
is  vannak,  még  mindig  születhetnek  nagy 
művek. 

A  német  kritika  még  most  sem  eléggé 
igazságos  a  franczia  classzikai  dráma  képvise- 
lői irányában,  s  túlbecsüli  zaját  német-görög 
classicismusa  drámai  kisérleteit.  Melyik  ér 
többett,  a  francia  klasszikái  dráma-e  vagy  a 
német-görög  dráma,  melyet  Schiller  és  Goethe 
fejlődésök  bizonyos  stádiumán  egy  pár  műben 
megkíséri  ettek.  Azt  hiszem  a  franczia  többet  ér, 
ha  nem  is  elvben,  de  művekben  s  ha  vita 
tárgga  lehet  is  e  kérdés,  annyi  bizonyos,  hogy 
a  német-görög  classicismus  nem  szült  Moliéret. 
Arago,  a  mathematikus,  majdnem  mathemati- 
kai  igazságot  mondott,  midőn  Moliére  szobra 
leleplezése  alkalmával  tartott  beszédében  igy 
szól : 

((A  nemzetek  természetszerű  hévvel  verse- 
nyeznek a  szellemi  elsőbbség  fölött.  Ha  mi 
francziák  idézzük  Descartes,  Pascal,  Corneille, 
Racine,.Bossuet,  Voltaire,  Montesquieu,  d'  Alam- 
bert,  BuíFon,  Lagrange,  Lavoisier,  Laplace  s 
mások  neveit,  válaszul  azonnal  Bacon,  Galilei, 
Newton,     Leibniz,     Huygens,    Euler,    Kepler, 

Linné,  Dante,  Shakespeare,  Milton,  Tasso,  Ari- 
osto,  Priestley,  Volta,  .Cavendish  stb.  neveit 
fogjuk  hallani.  Moliére,  az  egyetlen  Moliére 
bír  azon  kiváltsággal,  hogy  versenytársa  nincs 
az  európai  irodalomban. » 


BUDAI  színház. 

Sardou  :  A  Jó  falusiak,  —  Girardin  és  Dumas  fils  :    Egy  iw 

vétke.    —    Grange   és    Thiboust :  Egy  férj  vétke.  —  Rajkai : 

Hasznos    orvosság  a  nősülésre.  —  Előadattak  a  Budai  Nép- 

szinházban  1867  június  15 — 23-ika  közt. 

A  budai  népszínház  újra  megnyílt  egy  igaz- 
gató bizottság  felügyelete  alatt  és  Molnár  mű- 
vezetése mellett.  Örvendünk  rajta.  A  budai 
népszínház  meggyökerezése  fontos  mind  nem- 
zetiségi, mind  irodalmi,  mind  szinészeti  szem- 
pontból, mert  a  magyarság  erősödését  mutatná 
s  elősegítené  drámai  irodalmunk  és  színésze- 
tünk oly  ágainak  felzsendülését,  melyek  eddig 
nem  igen  fejlődhettek.  Némelyek  ugy  fogják 
fel  a  budai  népszínházat,  mint  a  nemzeti  szín- 
ház versenytársát,  s  fontosságát  épen  e  ver- 
senybe helyezik,  mely  mindkét  részről  csak 
üdvös  eredményeket  szülhet.  Ez  igen  balfel- 
fogás. Ha  a  budai  népszínház  a  nemzeti  szín- 
házzal akar  versenyezni,  elveszti  fontosságát, 
megbukik,  s  bukását  megérdemli.  Budapest 
nem  tarthat  el  két  ugyanegyféle  színházat,  s 
nincs  mód  benne,  hogy  a  budai  színház  diadal- 

maskodhassék  az  oly  sok  segédforrással  ren- 
delkező nemzeti  színház  felett.  A  nemzeti 
szinház,  bárminő  igazgatás  alatt,  jobb  operát 
és  drámát  állíthat  ki,  mint  a  budai,  s  ennek 
épen  ezért  oly  körben  kell  mozognia,  melyet 
a  nemzeti  szinház  többé-kevésbbé  mellőzni 
kénytelen,  minők  az  operai  és  drámai  alsóbb 
nemek:  operetté,  kisebb  vígjáték,  népszínmű, 
melodráma.  A  budai  népszínház  csak  így  tölt- 
heti be  hivatását  s  lesz  valódi  népszínház, 
mely  minden  tekintetben  szükséget  pótol. 

Molnár,  midőn  a  budai  népszínházát  meg- 
alapította, szintén  versenyezni  kívánt  a  nem- 
zeti színházzal.  Törekvését  nem  követte  siker. 
Később  felhagyott  ez  iránynyal,  jobb  útra  tért, 
habár  nem  vette  elég  figyelembe  az  ízlés  és 
erkölcsi  érdek  követeléseit.  Mily  irányt  fog 
követni  ujabban,  nem  tudjuk.  Az  eddigi  elő- 
adásokból még  nem  ítélhetni  elég  határozot- 
tan. Mind  ő,  mind  társulata  a  kezdet,  a  szer- 
vezkedés nehézségeivel  küzdenek.  Egy  pár 
drámával,  vígjátékkal  és  operettel  köszöntöt- 
tek be.  Az  újdonságok  sorát  egy  franczia  drá- 
mával, két,  szintén  franczia  vígjátékkal  kez- 
dette meg,  melyhez  ujabban  egy  eredeti  vígjá- 
ték is  járult.  E  körülmény  is  mutatja,  hogy 
a  budai  népszínháznak  nincsenek  még  költői, 
pedig  felerészben  ezektől  függ  a  népszínház 
jövője.  A  fővárosi  és  vidéki  élet  sikerült  rajzai, 
eredeti    operettek,    népszínművek,    bohózatok 

avatnák  föl  igazán  e  színházat  valódi  népszín- 
házzá. Azonban  költőket  se  az  igazgató-bizott- 
ság, se  Molnár,  se  a  kritika  nem  teremthet. 
Várjunk  és  reméljünk. 

Az  újdonságok  közül  először  Sardou  a  Jó 
falusiak  ezimű  vígjátéka  került  szinre.  A  szín- 
lap európai  hírre  emelkedett  új  s  nagy  víg- 
játéknak nevezi  Sardounak  e  legújabb  művét, 
melyet  a  népszínház  számára  Molnár  sceniro- 
zott.  Nem  ismerve  az  eredetit,  nem  tudjuk, 
vajon  ártott-e  vagy  használt  a  scenírozás  e 
műnek,  vagy  általában  az  egész  scenírozás 
alatt  csak  egy  kis  rövidítést  kell  értenünk, 
melyet  egyetlen  mű  sem  kerül  ki  színpadun- 
kon. Mindegy.  Elég  az  hozzá,  hogy  Sardou 
európai  hírű  ember  Molnár  segélye  nélkül,  sőt 
ellenére  is. 

Az  európai  hír  sokféle  és  Sardou  európai 
híre  önkénytelen  eszünkbe  juttatja  Kotzebuet, 
ki  a  maga  idejében  szintén  európai  hírű  költő 
volt  és  sokban  hasonlít  Sardouhoz.  Egyiktől 
sem  lehet  megtagadni  a  leleményességet  s  a 
genreképi  rajzok  virtuozitását ;  de  mindkettő 
szelleme  oly  felületes,  alantjárö,  sőt  léha,  hogy 
egyiket  sem  lehet  valódi  költőnek  nevezni. 
Mindkettő  erkölcsi  irányt  hajhász  erkölcstelen 
érzülettel,  mindkettőben  hiányzik  a  nevető 
bölcs  mélyebb  érdeke  az  emberiség  és  társa- 
dalom nagy  érdekei  iránt.  Mindkettő  vadászsza 
az    erős   kaczajt   és  érzélgő  könyet,  csakhogy 

Kotzebue  amazt  vígjátékaiban  igyekszik  elő- 
idézni, emezt  pedig  drámaiban,  mig  Sardou 
ugyanegy  műben  egyesíti  mindkettőt.  Sardou 
vígjátékaiban  mindig  két  részt  különböztet- 
hetni meg,  melyek  a  cselekvényben  összeforr- 
nak ugyan,  de  nem  egyszersmind  hangulat- 
ban. Az  egyik  rész  a  komikai  elem,  mely 
genreképi  rajzokban  nyilatkozik,  a  másik  a 
tragikai  összeütközés,  mely  érzékenykedésben 
olvad  föl.  Vigjátékainak  főszemély ei  ritkán 
komikaik,  hanem  komoly  drámaiak,  s  a  komi- 
kai alakok  csak  a  mellékszemélyek.  Ha  Sar- 
dou egészen  csak  könnyed  vagy  bohózat  felé 
hajló  vígjátékot  írna,  sokkal  inkább  sikerülné- 
nek művei.  De  ő,  ugy  látszik,  fensőbb  vígjáté- 
kot akar  irni,  melyet  Moliére  alapított  meg  s 
melyet  kiválóan  kedvel  a  franczia.  Mit  értett 
Moliére  a  fensőbb  vígjáték  alatt?  Oly  vígjáté- 
kot, mely  az  életnek  hűbb  képét  igyekszik 
rajzolni,  melyben  a  véletlen  csekély  szerepet 
játszik,  mely  mellőzi  a  vígjáték  szokott  fogá- 
sait vagy  épen  színpadi  csínyeit,  melyben  az 
indokolás  szigorúbb,  mely  nem  idéz  elő  erős 
kaczajt  s  megelégszik  ugy  szólva  a  lélek  mo- 
solyával, mely  az  emberi  bohóságok  komoly 
oldalát  is  fölleplezi,  vagy  mint  Horatius 
mondja:  (ílnterdum  tamen  et  vocem  comoedia 
tollit)),  de  mindamellett  alapeszméjénél,  fő- 
személyeinél  fogva  nem  szűnik  meg  vígjáték 
lenni.  Ilyen  például  Tarttiffe,  melynek  komoly 

oldala  iö  van,  mert  egy  képmutató  egy  egész 
családot  sodor  a  veszély  örvényébe,  mindamel- 
lett a  főszemélyek  TartuíFe  és  Orgon  komi- 
kaik. Ebben  a  gyöngeséget  látjuk  komikai  ol- 
dalról felfogva,  amabban  a  bűnt,  mely  utóbbi 
a  komikai  művészet  legnehezebb  feladata. 

Sardou  máskép  fogja  fel  a  franczia  vigjáté- 
kot  mint  Moliére ;  eldobja  a  komikai  főcselek- 
vényt  8  érzékenykedéssel  akarja  pótolni  a  fen- 
sőbb  komikumot.  Személyei  e  műben  is  két 
részre  oszlanak,  a  főbbek  komoly  drámaiak,  a 
mellékesek  bohózatos  komikaiak.  A  cselek- 
vény falun  foly  le.  Villepreux  báró  falusi 
jószágot  vásárol  s  a  helység  mairejévé  lesz, 
Floupein  gyógyszerész  nagy  boszuságára,  ki 
maga  szerette  volna  elnyerni  a  hivatalt.  Az 
uj  maire-re  sokan  haragusznak  s  egész  párt 
alakul  megbuktatására.  Egy  más  párisi,  Mo- 
risson,  szintén  falusi  jószágot  vesz.  Erre  is 
haragusznak  a  jó  falusiak,  mint  betolakodóra. 
A  falusiak  cselszövényeit  ez  úgynevezett  ide- 
genek ellen  jól  rajzolja  néhány  jelenet  s  az 
alakokat  néhány  komikai  vonással  biztosan 
veti  oda  a  költő.  Annál  gyöngébb  a  főcselek- 
vény.  Morissonnak  egy  fla  van,  Henrik,  ki  egy 
fürdőn  megismerkedett  Paulinával  Villepreux 
nejével  s  ennek  húgával,  Margittal.  Az  ifjú  a 
leánynak  udvarolt,  de  a  nőt  szerette,  s  most, 
midőn  a  sors  egy  faluba  hozta  őket  össze, 
újra    ostromolja   a  nőt,  ki  vele  egyszer  titkon 

találkozik  is,  de  csak  azért,  hogy  leveleit 
visszakérje,  melyek  egyébiránt  egészen  ártat- 
lanok, s  így  véget  vessen  még  a  gyanúnak 
is.  Henrik  e  mellett  Margit  iránt  is  szerelmet 
szinlel  s  kicsalja  tőle  a  park  kulcsát,  hogy 
vele  s  egyszersmind  nénjével  is  találkozhas- 
sék.  A  jó  falusiak  közül  Grinchu  észrevévén 
Henriknek  ólálkodásait,  be-  és  kilopódzásait  a 
parkba,  elmondja  azt  a  gyógyszerésznek  s  a 
maire  többi  ellenségének,  kik  neje  compro- 
mittálásával  akarják  őt  megbuktatni.  Henrik 
találkozik  Margittal,  ki  ugy  nyilatkozik,  hogy 
nem  szükség  titkolni  szerelmüket  s  holnap 
kérje  meg  kezét  Henrik  Villepreuxtől  egész 
ünnepélyesen.  Henrik  megígéri  s  ugy  látszik, 
hogy  valósággal  bele  is  szeret  Margitba.  E  fia- 
tal ember  jellemét  általában  nem  érthetni, 
csak  báb,  kivel  a  költő  kénye-kedve  szerint 
játszik.  Henrik  távozik  s  nem  akar  többé  régi 
szerelmére  gondolni ;  de  nem  mehet  ki  a  park- 
ból, mert  a  jó  falusiak,  kik  meglesték,  zajt 
ütnek,  hogy  tolvaj  van  a  kertben,  mire  aztán 
a  maire  is  az  üldözőkhöz  csatlakozik.  Henrik 
Paulina  szobájába  rohan ;  nincs  más  módja 
menekülni  a  gyanú  elől,  s  megkímélni  a  női 
becsületet,  mint  az,  hogy  Paulina  nyakáról  le- 
tépi a  gyémántos  nyaklánczot  s  tolvajnak  adja 
ki  magát.  Villepreux  kivallatja,  elhiszi  az  ál- 
tolvaj  meséjét,  sőt  mint  egy  könnyelmű,  de 
bűnbánó   ifjút,  kit  a  reá  bizott  s  általa  elköl- 

tött  pénz  tett  tolvajjá,  kéz  alatt  meg  akarja 
szabadítani.  Azonban  épen  akkor  lép  be  Mori- 
zon,  Henrik  atyja,  ki  megismeri  fiát.  Ville- 
preux  gyanakodni  kezd,  hogy  Henrik  nem 
tolvaj,  hanem  kalandor,  s  összevetvén  a  kö- 
rülményeket, gyanúja  erős  féltékenységgé  nö- 
vekszik, mely  boszura  ragadja.  Párbajra  hivja 
az  ifjút,  ki  ugyan  elfogadja  azt,  de  magában 
elhatározza,  hogy  a  párbaj  előtt  főbe  lövi  ma- 
gát. Villepreux  épen  a  párbajra  készül,  midőn 
sógornője,  Margit,  egész  jó  kedvvel  jő  haza 
egy  falusi  bálból  s  elbeszéli,  hogy  holnap  Hen- 
rik meg  fogja  kérni  kezét  s  egyszersmind  el- 
mondja, hogy  Henrikkel  ma  este  a  parkban 
találkozott,  ő  adta  neki  oda  a  park  hátsó  ajtója 
kulcsát,  egyszóval  elmond  mindent  s  egészen 
lecsillapitja  sógorát,  ki  meggyőződik  neje  ár- 
tatlanságáról. Ekkor  nagy  zaj  támad  s  egy 
lövés  hallik.  Az  ember  azt  hiszi,  hogy  Henrik 
főbe  lőtte  magát.  Oh  nem!  A  jó  falusiak  ki- 
tekerték kezéből  a  pisztolyt  s  elfogták  mint 
szökevényt.  Ekkor  Villepreux  kinyilatkoztatja, 
hogy  Henrik  m^kérte  Margit  kezét  s  érte 
szökött  be  a  parkba.  így  minden  jóra  fordul 
s  a  jó  falusiak  hoppon  maradnak. 

íme  Sardou  fenső  vigjátéka  komikai  fősze- 
mélyek  nélkül.  A  báró  nem  az,  neje  sem,  Hen- 
rik sem,  csak  Margitban  rejlik  egy  kis  naiv 
komikum,  ki  más  tekintetben  legsikerültebb 
a   főszemélyek   között.    Paulina   és   Henrik   u 

legelhibázottabb  jellemek.  Egyiknek  sem  ért- 
hetni lélekállapotját.  A  közttik  és  Villepreux 
közt  előforduló  érzékeny  jelenetek  minden 
mesterkedés  mellett  is  hidegen  hagyják  az 
embert,  mert  a  költő  nem  készitette  elő  rajok 
hallgatóit,  a  jellemek  magyarázatával,  fejlesz- 
tésével. A  technikát  sem  dicsérhetni.  Két  fel- 
vonás nem  egyéb,  mint  vontatott  hosszadal- 
mas expositio.  A  két  utolsóban  ugyan  eléggé 
rohan  a  cselekvény,  de  mi  haszna :  az  alap  a 
lehető  leggyöngébb.  Hogy  csak  egyet  emlit- 
stink :  ugyan  mi  oka  lehet  Henriknek  arra, 
hogy  be  nem  mutattatja  magát  Villepreux 
házánál,  hanem  bujkál  a  park  kÖrül  és  a  park- 
ban ?  Bemutattatva  magát  könnyen  találkoz- 
hatott volna  mind  Paulinával,  mind  Margittal, 
hanem  az  igaz,  akkor  elmaradt  volna  az  egész 
bonyodalom  és  Sardou  nem  Írhatott  volna  be- 
lőle egy  öt  felvonásos  vígjátékot.  Ily  gyönge 
alapon  nyugszik  a  főcselekvény,  melyre  épen 
oly  kevés  gondot  fordított  a  költő,  mint  fő- 
személyeire.  A  cselekvény  mellékesb  részei  és 
személyei  sokkal  sikerültebbek,  s  a  mű  leg- 
inkább ezeknek  köszöni  hatását.  Ez  Sardou 
modora;  igy  irta  a  ((Jó  barátok))-at,  a  ((Benoi- 
ton  család))-ot  is.  Mi  nem  helyeseljük  e  mo- 
dort s  épen  nem  ajánljuk  vigjátékiróinknak. 
A  minapában  egy  magyar  kritikus  azzal  di- 
csért meg  egy  eredeti  vígjátékot,  hogy  nincse- 
nek   komikai    főszemély ei,    s    ezt    eredeti    uj 

iránynak  nevezte,  mely  korszakot  alkot  a  dra- 
maturgiában. E  balirány  nem  uj  s  rendesen 
az  iró  rossz  Ízlésének  vagy  teheti enségének 
szüleménye.  A  tragikumot  és  komikumot,  a 
komoly t  és  derültet  lehet  vegyíteni,  de  nem 
ugy,  hogy  akár  a  tragédiában,  akár  a  komé- 
diában egyik  a  másiknak  ártson,  vagy  épen 
tönkre  tegye.  E  vegyítésre  nézve  is  Shakes- 
peare és  Moliére  a  legjobb  a  példányok,  amaz 
a  tragédiában,  emez  a  vigjátékban. 

A  második  újdonságot  Girardin  Emil  és  ifj. 
Dumas  Egy  nö  vétke  czimű  drámáját  még  ke- 
vésbbé  dicsérhetjük.  Ugy  látszik,  hogy  a  con- 
ceptio  és  jellemrajz  Girardintől  származik,  s 
inkább  csak  a  szerkezet  s  általában  a  szín- 
padra alkalmazás  az  ifjú  Dumas  műve.  Meg 
kell  vallani,  hogy  ez  utóbbi  jobb  az  elsőnél. 
Az  ifjú  Dumas  minden  eszközt  felhasznált, 
melyek  e  nem  eléggé  drámai  tárgyat  a  szín- 
padon élvezhetővé  tegyék.  Családi  egyszerű 
dráma  tárul  ki  előttünk,  mely  három  személy 
közt  foly  le.  Dumont  bankár  egy  derék  em- 
ber, ki  üzletének  él;  szereti  nejét,  gyermekét 
és  boldog.  Neje  boldogtalan ;  ő  is  szereti  ugyan 
férjét,  de  a  darab  kezdete  előtt  volt  oly  idő, 
midőn  hűtlen  lett  férjéhez  s  Alvarec  Jüant 
szerette,  ki  férjének  üzleti  társa  s  egykor  fér- 
jét bukása  szélén  kölcsönével  megmentette. 
Ekkor  szövődött  a  titkos  viszony  a  hűtlen  nő 
és   barát   között.  A   nő  most  bűnbánó  s  épen 

azért  gyermekét  sem  szereti,  kit  nem  férje, 
hanem  Alvarec  gyermekének  tart.  Egy  szoba- 
leány és  jó  barátnő  fecsegése  e  viszonyt  félig- 
meddig  föllebbentik  s  Alvarec  szökésre  kény- 
szeriti  a  nőt.  Azonban  a  nő  nem  szökik  el, 
hanem  mindent  fölfedez  férjének.  A  férj  nem 
hivja  párbajra  Alvarecet,  hanem  erkölcsi  esz- 
közökkel arra  kényszeríti,  hogy  követeléseivel 
szegényitse  el,  buktassa  meg  őt,  mint  üzlet- 
társát, nejét  pedig  arra,  hogy  elszegényedésé- 
nek ürügye  alatt  hagyja  el  őt  s  menjen  vissza 
anyjához.  A  kis  lánynak  választani  kell  Du- 
mont  és  Alvarec  között;  Dumontot  választja, 
ki  nem  atyja.  Alvarec  elrohan,  a  nő  távozik, 
és  visszafordul  s  kérdi,  mikor  láthatja  még 
lányát. 

E  dráma  inkább  a  tévedés  következményei- 
vel foglalkozik,  mint  magával  a  tévedéssel,  s 
innen  aztán  az,  hogy  Dumont  neje  s  Alvarec 
jellemét  nem  érthetjük  eléggé  s  kevés  rész- 
véttel viseltetünk  irántok.  Mit  és  mit  ne  tár- 
gyaljon mint  előzményt,  mely  a  mű  kezdete 
előtt  történt,  mindig  lényeges  kérdés  a  drá- 
mában, nemcsak  a  cselekvényt,  hanem  a  jel- 
lemet s  az  egész  dráma  hatását  illetőleg  is. 
Ha  csak  a  bűnhődést  látjuk  s  nem  egyszer- 
smind a  tévedést,  a  drámai  felindulást  alkotó 
négy  érzés  közül,. minők  a  részvét  és  félelem, 
szánalom  és  megnyugvás,  csak  a  két  utóbbit 
veheti  igénybe    a   költő,  s  azt  is  csak  hiányo- 

san,  mert  egyik  a  másiknak  következménye. 
E  mellett  a  jellemrajz  sem  lehet  eléggé  biz- 
tos és  kidomborodó.  Dumontné  nem  egyéb, 
mint  egy  a  legnagyobb  általánosságban  tar- 
tott bűnbánó  nő;  hiányzik  belőle  minden 
egyéni  vonás,  sőt  még  typusnak  sem  vehetni 
be.  Aztán  egy  nő  hűtlensége,  mint  pusztán 
csak  hűtlenség,  sohasem  lehet  aesthetikai  ér- 
tékű. Látnunk  kell  a  viszonyokat,  melyek  a 
nőt  tévedésbe  vagy  bűnbe  sodorják,  s  melyek 
megfoghatóvá  teszik  szenvedélyét  s  igy  iga- 
zolják részvétünket  és  szánalmunkat.  Du- 
montné rajza  egészen  elhibázott.  Általában  a 
mű  főszemélyei  többé-kevésbbé  mind  mester- 
kéltek egész  az  igen  is  okos  kis  gyermekig,  s 
a  természetnek,  a  valódi  szenvedélynek  alig 
találhatni  bennök  egy-egy  igaz  vonását.  A  mű 
hatását  leginkább  az  ügyesen  combinált  szer- 
kezetnek köszönheti,  mely  az  utolsó  fölvonás- 
ban majdnem  a  virtuozitásig  emelkedik. 

Paródiája  sem  több  értékű,  mely  ugyanazon 
este  került  szinpadra  s  melynek  czime  Egy 
férj  vétke^  Grange  és  Thibousttól,  szintén  há- 
rom felvonásban.  Itt  is  inkább  az  ügyes  szer- 
kezet s  egy  pár  jól  combinált  jelenet  idézte 
elő  a  hatást,  mint  a  komikai  ér  gazdagsága. 
Nem  azt  hibáztatjuk  benne,  hogy  a  komikai 
vonásokat  túlozzák  az  irók,  hisz  ez  a  bohózat 
jogos  eszköze ;  hanem  azt,  hogy  magukban  a 
vonásokban   kevés   az  igazság  és  természetes- 

ség.  Itt  is  legkevésbbé    sikerült  egy  nő  rajza, 
a  Turlot  Antóniáé,  kinek  lelkiállapotához  nincs 
kulcsunk.  Mindamellett  a  budai  szinpad  e  há- 
rom  újdonságát   sokkal    többre  becsülhetni  a 
negyediknél,    a    Hasznos   orvosság   a  nösülésre 
vagy  O  sohasem  akar  férjhez  menni  czimtí  két 
felvonásos  vigjátéknál,  mely    Rajkaitól  június 
22-én  került  szinre.  Alapeszméje  oly  régi,  mint 
maga  a  vigjáték,  tudniillik  az,  hogy  a  férjhez 
menni   nem   akaró   vagy   begyes  lányokat  hi- 
degséggel s  más  hölgyeknek  való  udvarlással 
kell  meghódítanunk.   E   régi   alapeszmét   sem 
öntötte  uj  formába  a  szerző.   A   vigjáték   leg- 
elhasználtabb fogásait  s  legstereotypebb  alak- 
jait használja.  E  mellett  kelleténél  hosszabbra 
nyújtja;  egy  felvonásban  el  lehetett  volna  vé- 
gezni az  egészet.   A  mit   egyik   személy,  Gár- 
donyi Vendel  mond   a   második   felvonásban: 
«Ez   igen  hosszú  história »,  legjobb  kritikája  a 
műnek.   Hogy    nem   bukott  meg,  leginkább  a 
színészeknek,    kivált   a   színésznőknek,    Kocsi- 
sovszky   Borcsa  és  Boér   Emma  kisasszonyok- 
nak köszönheti,  kik  jeles  tehetségű  kezdő  szí- 
nésznők.   Általában    Molnár    társasága,    nagy 
hiányai    mellett    is,    méltánylatot    érdemel    s 
közelebbről  e  lap  hasábjain  egy  kis  időt   sza- 
kítunk a  színészek  bírálatára  s  néhány  jó  ta- 
nács  kifejtésére,    melyek,   ugy   hisszük,    nem 
fölöslegesek. 


színházi  szemle. 

A    Szent    korona    varázsa.    Irta   Rákosi    Jenő.   Előadatott  a 

Budai  Népszinházban.    Fiesco.    Irta    Schiller.    Előadatott  a 

Nemzeti  Szinházban. 


Újra  megérttik,  hogy  Pesten  is,  Budán  is 
magyar  szinelőadásokban  gyönyörködhetünk. 
Részünkről  nem  mindig  gyönyörködünk  se  itt, 
se  ott,  néha  valósággal  unatkozunk,  de  nincs 
oly  gyönge  mű,  vagy  előadás,  mely  annyira 
untasson  vagy  épen  boszantson  bennünket, 
mint  egy  pár  lap  eljárása,  melyek  a  budai 
szinházat  minden  tekintetben  a  nemzeti  szín- 
ház fölibe  akarják  emelni. 

A  budai  színházból  mindig  pártkérdést  csi- 
nált ujdonságiróink  bölcsesége.  Már  megala- 
kulásakor bizonyos  ellenzékies  színben  tüntet- 
ték fql  s  versenyre  ösztönözték  szemben  a 
nemzeti  színházzal  a  tragédia  és  fensőbb  víg- 
játék terén.  A  terv  kivihetlennek  mutatkozott, 
mert  nem  volt  hozzá  se  költő,  se  színész,  se 
közönség.  A  budai  színház  végre  belátta,  hogy 
más  hivatása  van,  s  leszállott  a  drámai  közép- 

és  alsó-nemekhez,  mit  aztán  siker  is  követett, 
annyira,  hogy  ideiglenes  bukását  más  körül- 
mények idézték  elő,  mint  tisztán  a  közönség 
részvétlensége.  Most  újra  megnyilván,  azon  az 
utón  halad,  melyen  már  sikert  aratott  s  fej- 
lődve, még  többet  arathat. 

Az  ujdonságirók  most  nem  állottak  elő  régi 
bölcs  tanácsaikkal,  melyeket  a  tapasztalat  any- 
nyira  kinevetett,  hanem  a  helyett  ismét  valami 
olyat  tesznek,  a  mi  szintén  csekély  bölcses- 
ségre mutat.  Nem  mondják  többé,  hogy  a  bu- 
dai szinház  versenyre  szálljon  a  nemzetivel  a 
tragédia  és  fensőbb  vigjáték  terén;  azonban 
mindent  elkövetnek,  hogy  amazt  eme  fölibe 
emeljék.  A  nemzeti  szinházban  majd  semmi 
sem  el  égi  ti  ki  őket,  a  budai  szinházról  valódi 
leikestiléssel  irnak.  A  nemzeti  szinházban  a 
méltánylandó  is  rossz,  a  budai  szinházban  a 
rossz  is  méltánylandó.  A  nemzeti  színházban 
előadandó  műveket  már  előre  lerántják,  a  bu- 
dai színházéiról  szintén  előre  hosszú  magasz- 
taló tárczaczikkeket  irnak,  sőt  a  mi  több,  nem 
átallják  kimondani,  hogy  a  budai  szinház  irá- 
nyában nem  szükség  sesthetikai  szempontból 
kiindulni,  ezt  csak  a  nemzeti  szinház  irányá- 
ban alkalmazhatni,  mert  ez  a  fensőbb  drámai 
művészet  csarnoka,  s  mert  országos  segélyben 
részesült. 

Szeretjük  hinni,  hogy  az  ily  szempont  inkább 
fogalomzavar     eredménye,     mint     nem    épen 

tisztességes  szenvedélyeké.  Színház  irányában 
mindig  csak  aesthetikai  szempontból  lehet  ki- 
indulni, legyen  az  akár  a  fensőbb,  akár  az 
alsóbb  drámai  művészet  szinháza,  akár  orszá- 
gosan dotált,  akár  magánvállalat.  A  drámai 
fensőbb  és  alsóbb  nem  csak  megkülönböztetés, 
de  nem  azt  teszi,  hogy  az  alsóbb  nem  már 
nem  művészet,  vagy  a  művészetnek  csak  for- 
gácsa. Egy  jó  bohózat  épen  oly  ritka,  mint  egy 
jó  tragédia;  a  ((Szentiván-éji  álom))  ép  oly 
fénysugara  Shakespeare  dicsőségének,  mint 
akár  Macbeth;  Ira  Aldridge  nem  kevésbbé 
bámulatos  volt  Mungo  szerepében,  mint  az 
Othellóéban.  A  szinház  nem  dotáltságának  kö- 
rülménye sem  némithatja  el  az  aesth etika 
követeléseit.  Egy  országosan  dotált  szinhától 
a  nemzeti  művészet  és  irodalom  körülményei 
közt  a  lehető  legjobbat  követeljük  működése 
terén.  A  nem-dotált  színháztól  nem  követel- 
hetünk ennyit ;  de  annyit  minden  esetre  meg- 
kívánhatunk, hogy  tehetsége  szerint  a  művé- 
szetet szolgálja  s  ne  legyen  se  a  nyegleség,  se 
az  ízléstelenség  színháza.  Ha  azt  mondjátok, 
hogy  a  budai  szinház  megítélésében  nem  kell 
sesthetikai  szempontból  kiindulni,  akkor  ki- 
mondjátok, hogy  az  nem  színház,  akkor  nincs 
kapcsolata  a  nemzetiséggel,  mert  nem  a  mű- 
vészetet szolgálja,  akkor  czircussá  aljasitot- 
tátok. 

Mi  mindig  azzal  tiszteltük  meg  a  budai  nép- 

színházat,  hogy  aesthetikai  szempontból  indul- 
tunk ki  megitélésében  s  tőle  várjuk  a  drámai 
alsóbb  nemek  felvirágoztatását  mind  dráma- 
irodalmunkban, mind  szinművészetiinkben. 
E  szemponttól  ezután  sem  állhatunk  el.  Bizo- 
nyára mi  igen  méltányoljuk  az  igazgató- vá- 
lasztmány és  a  színtársulat  buzgóságát,  mely 
a  népszinház  megalapításán  fáradozik  ;  de  azért 
nem  hunyhatunk  szemet  némely  balirányra. 
Ily  balirány  az  obligát  cancan-táncz,  melynek 
semmi  köze  a  művészettel.  (cDunanan))  kelle- 
mes operetté,  de  mi  szükség  végéhez  odabigy- 
gyeszteni  azt  a  nyomorúságos  cancant.  Az  al- 
sóbb komikumnak  sok  szabad,  de  a  cancan- 
tánczot  csak  az  találhatja  komikumnak,  kinek 
múzsája  Priaposz.  Azt  sem  helyeselhetjük, 
hogy  a  budai  színház  némi  nyegle  üzletté  akarja 
alázni  a  honvédség,  a  forradalom  emlékeit.  Ha 
a  honvédek  derűsebb  oldalát  valaki  vígjátékba 
szövi,  ha  valaki  egy  drámát  ír,  melynek  hát- 
tere a  forradalom,  ez  mind  helyes ;  de  hogy  a 
színpadra  czípeljük  az  1848— 49-iki  történeti 
nagy  dolgokat,  hogy  fölszaggassuk  a  sebeket, 
melyek  alig  hegedtek  be ;  hogy  minden  mű- 
vészi czélzat  nélkül  színműveket  férczeljünk 
össze,  melyek  csak  tárgyuknál  fogva  akarnak 
hatni:  ez  nem  helyes.  Hetek  óta  olvassuk  a 
lapokban,  hogy  a  budai  színház  ily  meg  ily 
műveket  fog  színre  hozni;  bennök  ennyi  meg 
ennyi  honvédattila,  bakkancs  és  ágyú  fog  sze- 

repelni.  Egyéb  oldalát  nem  igen  emlegetik  e 
magasztalt  szinmtiveknek  a  budai  szinház  hiva- 
talos ujdonságirói.  Majdnem  tigy  beszélnek, 
mintha  hadi  mozgalmukról  tudósitanák  a  kö- 
zönséget. A  forradalom  nem  azért  történt,  a 
honvédek  nem  azért  haltak  meg,  hogy  a  budai 
szinház  speculatiói  tárgyaiul  szolgáljanak. 

A  mi  a  látványokat  illeti,  azokról  is  más 
véleményünk  van,  mint  laptársainknak.  Nem 
vagyunk  a  látványosság  ellenségei;  de  óhajt- 
juk, hogy  valami  drámai  czélt  szolgáljon.  Egy 
oly  mű,  melyben  csak  látvány  van,  da  semmi- 
nemű művészeti  érdek:  teljességgel  nem  mű. 
A  látványnak  szolgálni  kell  a  szinművet,  le- 
gyen az  akár  megfordítva.  Az  oly  szinmű,  mint 
((Zrinyi  a  költő))  melynek  szerzője  Jósika  hason- 
ezimű  regényéből  összeférczelt  néhány  szakaszt 
minden  benső  összefüggés  nélkül,  csak  gyer- 
mekeknek való  bábkomédia.  De  nagy  közön- 
ség látogatja,  vethetik  ellenünk.  Igaz ;  de  ha 
e  látványok  egy  kissé  értékes  szinművet  érde- 
kesitenének,  vájjon  elmaradna-e  akkor  a  kö- 
zönség, s  nem  jobban  szolgálná-e  a  budai  szin- 
ház az  Ízlést?  Ott  volt  például  Rákosinak  a 
ftSzent  korona  varázsa))  czimű  drámája,  melybe 
sok  látványt  lehet  beszőni.  Vájjon  nem  jobban 
megérdemelte  volna-e  ez  a  díszleteket  és  a 
görögtüzet,  mint  «Zrinyi». 

Nem  ok  nélkül  emiitettük  e  szinművet,  mely 
legtöbb    figyelmet    érdemel    a   budai    szinház 

ujabb  eredeti  színművei  közt.  Mi  örvendünk, 
ha  a  budai  színház  bármi  kis  lendületet  ad  az 
eredeti  drámairodalomnak.  Rákosi  e  művet  a 
budai  színpadra  irta,  s  a  bohózat,  operetté  és 
kisebb  vígjáték  mellett  egy  oly  génre  mivelé- 
sére  adott  példát,  mely  óhajtandó,  hogy  a  bu- 
dai színpadon  meghonosuljon.  Nem  a  történeti 
tragédiák,  hanem  az  ily  történeti  drámák  va- 
lók a  budai  színpadra,  melyek  történelmünk 
nem  tragikai,  de  mindamellett  drámai  esemé- 
nyeit veszik  tárgyul ;  tért  engednek  a  komi- 
kai elemeknek,  s  a  nem  igen  jó  hírű  melo- 
drámai hatást  összeolvasztani  igyekeznek  a 
valódi  drámai  hatással.  Nem  mondjuk,  hogy  e 
színmű  egészben  véve  sikerült ;  de  a  törekvés 
igen  méltánylandó,  s  egy  pár  részlet  tanúsá- 
got tesz  a  szerző  nem  mindennapi  tehetségé- 
ről. Rákosi  nem  tud  elég  erős  cselekvényt 
alkotni,  minden  eddigi  színműveinek  ez  egyik 
főhibája.  Itt  is  inkább  egymás  mellett  foly  a 
cselekvény,  mint  egymásból.  Imre  és  Endre 
királyok  küzdelmeiben  nincs  elég  fokozatos 
emelkedés,  s  Endre  Gertrúd  kedvéért  annyira 
háttérbe  nyomul,  hogy  csak  puszta  báb. 

Rákosi  egy  másik  hibája  is  megvan  e  szín- 
műben. Ö,  ugy  látszik,  Shakspearet  sokat  ol- 
vassa s  annyira  kedveli,  hogy  észrevétlen 
mindjárt-mindjárt  másol  belőle  valamit,  s  maga 
sem  tudja,  hogy  inspíratio  helyett  reminiscen- 
tiákból    dolgozik.  Egyebet    mellőzve,  e  művé- 

ben  is  Lipócz  és  neje,  Percy  és  nejének  el- 
mosódott másolatai,  az  élet  minden  melege 
nélkül.  Sőt  a  reminiscentia  varázsa  néha  tár- 
gya szellemét  is  megtagadtatja  vele.  Midőn 
Imre  elárulva,  elhagyatva,  kétségbeesésben 
kimerülve  sátorában  koronája  mellett  elalszik, 
s  fölébredve  az  az  eszme  támad  benne,  hogy 
koronásán,  fegyver  nélkül  az  ellen  táborába 
menjen  s  testvérét  elfogja:  álmában  nem  an- 
gyalok lebegik  körül  és  sugalmazzák  az  esz- 
mét, mint  a  hogy  a  szent  korona  mondája 
hozná  magával,  hanem  a  Szentiván-éji  álom 
vig  manói,  kik  itt  a  nemzet  jó  tündéreiként 
jelennek  meg. 

A  nemzeti  színházban  augusztus  és  szeptem- 
ber eleje  képezi  a  holt  időszakot.  A  drámairók 
őszig  nem  engedik  adatni  uj  szinműveiket,  a 
a  közönség  kevesebb  a  szokottnál  s  a  színé- 
szek talán  ez  ok  miatt  meglehetős  kedvetlenül 
játszanak.  Az  úgynevezett  összjáték  ilyenkor 
a  leggyöngébb.  Néha  a  szereplők  lassúsága,  a 
csoportozatok  életlensége  majdnem  boszantó. 
Ezt  többé-kevésbbé  még  Schiller  cíFiescó)^- 
jában  is  tapasztaltuk,  mely  uj  betanulással 
közelebbről  kétszer  is  adatott.  Talán  több  pró- 
bát kellene  tartani,  vagy  a  próbákon  némely 
jelenetet  addig  próbáltatni,  mig  a  játék  gyors, 
összevágó.  A  kisebb  szereplők,  a  néma  szemé- 
lyek közönye  némely  drámai  erős  jelenetben 
különösen   feltűnő.    Színészeink  a  józsefvárosi 

képviselőválasztásoknál  oly  élénken  mozognak, 
gesticulálnak,  mintha  szerepet  játszanának ;  a 
színpadon  pedig  és  épen  Fiescóban  az  össze- 
esküvési  és  lázadási  jelenetben  oly  csendesen 
viselik  magokat,  mintha  józsefvárosi  jámbor 
polgárok  volnának. 

Fiescóban  a  czimszerepet  Lendvay  játszta. 
Igazságtalanok  volnánk,  ha  el  nem  ismer- 
nők,  hogy  gondot  forditott  szerepére;  de 
nem  mondanánk  igazságot,  ha  azt  mondanók, 
hogy  Schillernek  e  különben  sem  sikerült 
jelleméből  valami  olyat  alkotott,  mi  kö- 
zel járt  a  költő  czélzatához.  E  szerepben  sok 
a  természetlen,  az  erőltetett,  s  a  különböző 
alkatrészek  nincsenek  ugy  vegyítve,  hogy  élet- 
teljes jellem  állhasson  előttünk.  Azonban  any- 
nyi  bizonyos,  hogy  Fiesco  nobili,  büszke,  sőt 
majdnem  kevély,  de  bizonyos  illemmel ;  le- 
ereszkedő, de  méltósággal;  udvarias,  egyszer- 
smind ravasz  és  szenvedélyesen  konok,  midőn 
tenni  kell.  Lendvay  nem  volt  eléggé  nobili; 
büszke  volt,  de  közönségesen  büszke.  Leeresz- 
kedésében  inkább  dölyf  volt,  mint  nrias  és 
finom  méltóság,  s  az  uvariasság  és  ravaszság 
vegyületének  könnyedsége  egészen  hiányzott 
belőle. 

Tóth  Muley  Hassan  szerepének  egyik  a  ma- 
gyar színpadon  eddig  talán  nem  eléggé  mél- 
tatott alkatrészét  jól  eltalálta ;  de  ez  alkat- 
részből képezvén  ki  egész  szerepét,  termesze- 

tesen  a  jellem  sok  tekintetben  érthetlenné 
vált.  Tóth  a  mór  humorára  vetette  a  fősúlyt, 
sőt  majdnem  csak  ezt  emelte  ki.  Az  igaz, 
hogy  ha  e  jellemet  a  humor  nem  enyhítené, 
visszatetsző  s  költőileg  érdektelen  volna.  A  mór 
találó  elméssége,  szeszélyeinek  frissesége  köl- 
tői érdeket  kölcsönöznek  jellemének,  melytől 
távol  van  minden  erkölcsi  tépelődés,  meg- 
hasonlás, a  lelkiismeret  minden  furdalása, 
mert  fajánál,  vallásánál,  neveltetésénél  fogva 
sohasem  jutott  erkölcsi  öntudatra  s  e  tekin- 
tetben majdnem  naivnak  mondható.  De  sok 
benne  a  démoni  hajlam  és  erő,  az  állati  düh, 
dacz  a  veszélylyel  és  a  vad  káröröm.  Tóth  az 
utóbbi  alkatrészekből  semmit  sem  tüntetett 
föl,  sőt  a  humort  itt-ott  a  bohózatig  vitte. 
Álljanak  itt  egy  német  iró  szavai,  ki  a  hires 
Seydelmannt  e  szerepben  következőkép  raj- 
zolja: 

((Seydelmann  játékában  előttünk  állott  Afrika 
e  szülötte  a  maga  egész  macskaszerü  mozgé- 
konyságában, mint  egy  exotikus  növény  euró- 
pai földön,  mint  egy  teremtvény,  mely  a  mi- 
veltség  alanti  fokának  tompa,  kifejletlen  erköl- 
csi világával  szemtelenséget  és  elmés  szeszélyt 
egyesit,  mely  ötleteit  tüzröppentytikent  emel- 
kedő kedvvel  löveli  a  magasba.  Démoni  gúny, 
szemtelenség,  naivitás  a  gazság  kifejezésében, 
szakadatlan  mozgékonyság,  nyugtalanság  és 
mohó  sietség  oly  csodásan  olvadtak  össze  Sey- 

delmann  játékában,  hogy  minden  pillanatban 
magunk  előtt  láttuk  a  mórt,  kiben  afrikai  vér 
forr  és  tombol.  Más  szinészek  (például  Dev- 
rient  és  Döring)  bármily  méltánylandók  voltak 
e  szerepben,  Muley  Hassan  szellemi  és  erköl- 
csi lényét  senki  sem  testesitette  meg  annyi 
illusióval,  mint  Sey delmann.)) 

KARÁCSONI  MYSTERIUMOK  ÉS  VIZ- 
KERESZTI  JÁTÉKOK.* 

Eddigi  népköltési  gyűjteményeink  mellőz- 
ték a  népmysteriumokat,  de  1859  óta  némi 
figyelem  fordult  feléjök,  s  folyóiratok,  lapok 
örömest  nyújtottak  tért  egy-egy  ily  tartalmú 
közleménynek.  így  jelent  meg  az  első  ma- 
gyar népmysterium  a  Magyar  Nyelvészet  IV-ik 
évi  folyamában  (1859.  ^77 — 181.  lap),  a  máso- 
dik a  Magyar  Sajtó  tárczájában  (1864.  297.  sz.), 
a  harmadik  a  Vasárnapi  Ujság-hRn  (1866.  13. 
sz.),  a  negyedik  Orbán  Balázs  Székely föld-jéhen. 
Pest,  (1869.  II.  k.  152-155.  1.). 

Itt  összesen  veszi  az  olvasó  nemcsak  az 
elszórva  megjelent  közleményeket,  hanem 
mindazt,  mi  eddig  különböző  gyűjtemények- 
ben kéziratban  lappangott.  Úgy  hittük,  hogy 
semmivel  sem  nyithatjuk  meg  méltóbban  gyűj- 
teményünket, mint  a  magyar  költészet  e  ke- 
vésbbé  ismert  és  legrégibb  maradványaival, 
mert  bár  e  népmysteriumok  nyelv-  és  részle- 
tekre nézve  változásokon  mentek  át,  de  szer- 

*  Előszó  a  Népköltési  Gyűjtemény  első  kötetéhez. 

kezetök  körrajza  s  tartalmuk  alapja  a  magyar 
egyház  és  népélet  legrégibb  korszakáig  fel- 
vihető. 

Kétségtelen  és  köztudomású  dolog,  hogy  a 
keresztyén  épen  úgy  az  oltár  bölcsője,  mint  a 
görögnek.  A  keresztyén  egyház  liturgiájából 
fejlett  ki  a  mysterium,  hit-  és  erkölcstani 
allegóriáiból  a  moralitás.  Ez  elemek  soknemű 
hatások  alatt  fejlődve,  végre  érintkeztek  a 
classicismussal,  s  megteremték  a  keresztyén 
új  drámát,  mely  különösen  Franczia-,  Angol- 
és  Spanyolországban  a  tökély  magas  fokára 
emelkedett.  A  fejlődés  különböző  fokozatait 
többé  kevésbbé  tisztába  hozta  az  európai  iro- 
dalom, de  maga  az  eredet  s  az  első  mozzana- 
tok meglehetős  homályban  vannak.  Annyi 
bizonyosnak  látszik,  hogy  a  keresztyénség  első 
századaiban  az  egyház  ellenséges  szemmel  né- 
zett mindennemű  szinészetet,  mint  a  paganis- 
mus  élő  emlékét.  Európa  déli  részeiben,  hol  a 
római  műveltség  és  nyelv  romanizálta  a  külön- 
böző népfajokat,  a  római  histriok,  pantomimok, 
bűvészek  folyvást  kedvenczei  voltak  a  nép- 
nek, északon  pedig  a  germán  népek  nagy 
szeretettel  csüngöttek  minden  drámaias  babo- 
nán, alakoskodó  szokáson,  melyek  régi  vallá- 
sukkal voltak  kapcsolatban.  A  tilalom  és  ül- 
dözés nem  használván,  az  egyház  szép  mód- 
jával a  pogány  szokásoknak  lassanként  keresz- 
tyén jelentőséget  adott,  s  magát  a  keresztyén 

ctiltust  látványosabbá  tette.  így  történt,  hogy 
a  mi  eredetileg  a  pogány  istenek  dicsőítésére 
szolgált,  idővel  az  apostolokra,  szentekre,  sőt 
magára  Krisztusra  szállott  át. 

Az  új  ünnepek  a  régiek  idejére  tétettek  vagy 
kapcsolatba  hozattak  amazokkal.  Krisztus 
születésének  ünnepe  nem  csak  azért  tétetett 
deczember  végén,  mert  a  hagyomány  szerint 
a  téli  napfordulat  idejére  esik,  hanem  azért 
is,  hogy  a  saturnaliák  keresztyén  jelentőséget 
nyerjenek.^  A  téli  napfordulat  a  germán  né- 
peknél is  szent  volt,  mert  akkor  tartattak  a 
Woutan  és  neje  Fricke  tiszteletére  rendelt 
ünnepek.  A  német,  angol  és  skandinár  kará- 
csoni  szokások  egész  vegyületét  képezik  a 
pogány  és  keresztyén  eszméknek.->^->^  Szóval  a 
keresztyén  egyház  igyekezett  magába  olvasz- 
tani a  római  és  germán  pogányság  drámaias 
szokásait  és  keresztyén  iránytadni  látványos 
hajlamainak,  mire  mindinkább  fejlődő  cultusa 
elég  eszközt  és  alkalmat  adott. 

A  már  TertuUian  idejében  (220.)  rendezett 
keresztyén  liturgia  drámai  mozzanatokat  rejt 
magában.  Maga  a  mise  nem  egyéb,  mint  mys- 
terium,  a  megváltás  nagy  titkának  ábrázolása, 


*  Gucricke :  Lehrbuch  der  Kristlichen  Kirchlichen  Archá- 
ologie.  Leipzig,  1847.  207.  1. 

**  Weinhold  K. :  Weinachtspiele  und  Lieder  aus  Süd- 
deutschland  und  Schlesien,  mit  Anleitungen  und  Erlkute- 
rungen.  Graz,  1870.   i — 30.  1. 

melynek  mint  a  primitív  görög  drámának 
megvannak  epikai,  drámai  és  lyrai  elemei. 
Epikai  elem  a  profé tia  és  evangélium,  drámai 
maga  az  áldozat,  lyraiak  pedig  a  dialóg  felé 
hajló  sesponsoriák,  antiphonák,  bymmiisok  s 
prózák."*'  A  mise  ez  elemeit  még  inkább  kifej- 
tették a  keresztyén  nagy  ünnepek,  melyek 
Krisztus  születése,  szenvedése,  feltámadása  és 
mennybe  menetele  emlékét  újítják  meg,  s 
melyek  központja  szintén  a  magváltás  nagy 
titka.  Különösen  karácson,  nagypéntek  és  hús- 
vét ünnepe  kedvezett  a  mysterium- dráma 
kifejlődésének.  Ez  ünnepek  liturgiája  mindin- 
kább hajlott  a  drámai  énekhez.  A  pap  nem 
egyedül  énekelte  többé,  mint  a  régi  időben 
Krisztus  születését  és  szenvedését,  hanem 
különböző  személyek  között  osztattak  ki  Jó- 
zsef, Mária,  Gábor  angyal,  a  pásztorok,  Heró- 
des és  a  Krisztus  beszédei.  E  mellett  oly 
czeremóniák,  látványok  szövettek  be,  melyek 
mintegy  kifejezték  a  cselekvény  főbb  mozza- 
natait, mint  a  jászol  kitétele,  a  pásztorok 
hozzájárulása,  a  három  király  megjelenése. 
Krisztus  sir  ja,  a  mellé  rejtőző  angyal,  az  asz- 
szonyokat  ábrázoló  papok  csoportja.-^"*' 


*  Lásd  bővebben  :    Klein  J.  L.  Geschichte    des  Dramas. 

IV.    I-I2.   1. 

**  Marteng  Ed. :  De  antiquis  Ecclesiae  ritibus  I.  IV.  c.  14. 
Gerbert:  Veteris  liturgiáé  alemanicae  monumenta.  II.  237. 
Duraudi :  Rationale  divinorum  bfficiorum  Lib.  6 

Ez  a  mysterium-dráma  fejlődésének  első 
foka,  melyet  liturgiái  mysterictimnak  nevez- 
hetni, a  mennyiben  a  liturgiának  egy  részét 
képezte.  Jean  de  Bayeux,  avrauchei  püspök- 
nek egy  a  normán  egyház  liturgiájáról  a  Xl-dik 
században  írt  munkája  kétségtelenné  teszi, 
hogy  akkortájt  a  templomban  előadott  mys- 
teriumok  szorosan  az  isteni  tisztelethez  tar- 
toztak.* A  fönmaradt  legrégibb  franczia  és 
német  mysteriumok,  a  XI.  és  Xll-dik  század- 
ból mind  liturgiái  mysteriumok,  latin  nyelven 
és  egyházi  stylben  írva.  A  francziák  régieb- 
beknek  látszanak,  mint  a  németek,  de  minde- 
nik hasonlít  egymáshoz,  közös  forrásuk  az 
egyházi  rituálé. 

Azonban  a  mysterium  lassanként  kiszakad 
a  liturgiából  s  annak  része  helyett  toldalékát 
kezdi  képezni.  E  körülmény  mindinkább  hát- 
térbe szorítja  a  mysterium  lyrai  elemeit:  az 
énekrészt.  A  drámai  elemelőtérbe  nyomul,  az 
egyszerű  szerkezetet  bonyolultabb  váltja  fel, 
a  latin  nyelv  a  nemzetivel  vegyül,  majd  egé- 
szen annak  adja  át  helyét,  az  előadók  jelmezbe 
öltöznek  s  többé  nemcsak  papok,  hanem  ván- 
dor énekesek,  tánczossk,  alakosok  is,  kik  a 
népnek  eddig  is  kedvenczei  voltak  s  kiket  a 
papok    az   élénkebb    előadás    kedvéért   alkal- 


*  Abrinc     (Avranche)     J.    Liber    de    officiis  ecclesiaticis 
Rothomagi,  1679. 

Gyulai  Pál:  Dramaturgiai  dolgozatok.  II.  34 

mázni  kezdenek.  A  színhely  nemcsak  a  tem- 
plom, hanem,  hogy  több  ember  láthassa,  a 
templom  előtti  tér,  temető,  klastromok  udva- 
rain. Tárgyainak  köre  is  szélesbül,  nemcsak 
a  megváltás  nagy  titkára  vonatkozó  esemé- 
nyek dolgoztatnak  fel,  hanem  vegyesen  bibliai 
történetek,  szentek  viszontagságai,  vallásos 
allegóriák  s  a  nagyobb  hatás  végett  komikai 
intermerrók,  népies  tréfák  szövetnek  be  a  leg- 
komolyabb jelenetek  közé  is. 

E  második  fok  képezi  a  mysterium-dráma 
virágzási  korát.  Nem  liturgia  többé,  de  világi 
dráma  sem.  Iránya  még  egyházias,  szerzői 
papok  s  ha  előadói  nem  is  mindig  ők,  de  egé- 
szen az  ő  befolyásuk  alatt  áll.  Azonban  e 
befolyás  lassanként  gyengül.  A  vándor  éne- 
kesek és  szinészek  részvéte  kezdi  kivetkőz- 
tetni a  mysteriumot  egyházias  jelleméből. 
A  czéhek  és  testületek  is  rendeznek  myste- 
rium-előadásokat,  előbb  a  papok  befolyásával, 
később  ellenökre.  A  mysterium  mindinkább 
elvilágiasodik.  Történeti  tárgyak  is  feldolgoz- 
tatnak s  arallegoriai  személyek  typikaiakká 
válnak.  A  classicismus  befolyása  alatt  a  myste- 
riumból  tragédia,  a  moralitásból  komédia  fej- 
lik. Nemcsak  új  nevet,  de  új  tartalmat  is  nyer, 
csak  a  keresztyén  világnézethez  marad  hű, 
de  ez  sem  többé  a  középkori  egyházé.  A  papok 
ezentúl  is  rendeznek  még  mysterium-előadá- 
sokat,  de  ezek  már   nem   oly   népszerűek.  Az 

egykor  annyira  kedvelt  mysterium  a  városi 
nagyobb  iskolákba  szorul  s  itt-ott  a  falukon 
marad  fönn  még  egy  jó  darabig,  mint  az  áj- 
tatos nép  mulatsága. 

E  fokozatos  fejlődés  különböző  országokban 
különböző  időben  ment  véghez  és  mindenütt 
a  viszonyok  és  népszellem  módosító  hatása 
alatt.  Vajon  Magyarországon  ugyanaz  volt-e 
a  fejlődés,  mint  Európa  más  országaiban  ? 
Mutat-e  különbséget  a  viszonyok  és  népszellem 
módosító  hatása?  Általában  volt-e  és  mennyi- 
ben mysteriumunk  ?  E  kérdések  még  nincse- 
nek tüzetesen  kifejtve  a  magyar  irodalomban, 
s  nekünk  nincs  bátorságunk  kifej tésöket  ígérni. 
Inkább  csak  egy  pár  gondolat-ébresztő  néze- 
tet szándékunk  elmondani,  melyek  szoros 
kapcsolatban  vannak  gyűjteményünk  népmys- 
teriumaival. 

A  magyar  egyház  liturgiája  nem  volt  más, 
mint  a  nyugoti  keresztyén  egyházé  s  ennél- 
fogva a  mysterium-dráma  elemei  épen  úgy 
meg  voltak  benne,  mint  akár  Franczia-  vagy 
Németországon.  A  liturgiái  mysterium  bizo- 
nyára nálunk  is  kifejlődött,  vagy  jobban 
mondva,  hozzánk  is  átszármazott  külföldről, 
épen  úgy,  mint  a  katholikus  cultus  másnemű 
czerimoniája.  Nincs  ugyan  reá  történeti  adat, 
mi  legalább  nem  ismerünk,  de  majdnem  két- 
ségtelenné teszi  két  körülmény :  egyik  a 
katholika  egyház  liturgiájának  egysége,  mely  a 

24* 

X.  század  óta  kevés  eltérést  mutat ;  második, 
hogy  e  korból  élő  emlékek  is  maradtak  ránk, 
mert  a  mint  alább  látni  fogjuk,  e  gyűjtemé- 
nyünk mysteriumai  alapj okban  nem  egyebek, 
mint  a  nép  közé  szállók  s  egész  napjainkig 
fönmaradt  liturgiái  mysteriumok. 

A  fejlődés  második  korszaka,  midőn  a  mys- 
terium  elválik  a  liturgiától,  csak  toldalékát 
képezi,  majd  önállóan  indul  virágzásnak,  ná- 
lunk aligha  megjelölhető.  Mindenesetre  mys- 
terium-drámánk  nem  lehetett  virágzó  és  álta- 
lános divatú.  Az  a  körülmény,  hogy  egyetlen 
emlékünk  sem  maradt  e  korszakból,  még 
magában  keveset  bizonyít,  de  hogy  a  viszo- 
nyok s  maga  a  népszellem  sem  kedveztek 
fejlődésének,  bizonyosnak  látszik.  A  román 
nemzeteknek  a  római  korból  fönmaradt  sziné- 
szethez  való  ragaszkodása  mintegy  forrásul 
szolgált  a  mysterium  fejlődésének;  ide  járult 
még  a  román  faj  formaérzéke,  a  külsőségek 
iránti  előszeretete,  mozgékonysága,  melyek 
mind  megannyi  szinészeti  tulajdonok.  A  ger- 
mán népek  ősvallásából  folyó  látványos,  ala- 
koskodó és  drámaias  szokások,  melyeknek  a 
keresztyénségbe  olvadását  épen  a  katholikus 
cultus  segítette  elő,  szintén  fejlesztő  hatással 
voltak  a  mysteriumra.  A  fogékonyság  és  fej- 
lődés ez  alapjai  hiányoztak  nálunk,  vagy  leg- 
alább kevésbbé  voltak  meg.  Az  ősmagyar  val- 
lásos szertartások  nyomait  aligha  megtalálhatni 

keresztyén  népszokásainkban.  Legalább  egy 
pár  nevet  kivéve,  nem  tudjuk  kimutatni,  hogy 
a  pogány  magyar  eszmék  és  szokások  hogyan 
nyertek  keresztyén  jelentőséget  s  voltak-e 
köztök  olyanok,  melyek  kapcsolatba  hozhatók 
a  mysterium  fejlődésével.  Másfelől  a  magyar 
népszellemben  ha  nem  is  hiányzik,  de  nincs 
feltűnőbb  szinészeti  hajlam.  A  magyar  nép 
még  napjainkban  sem  csüng  annyi  rokon- 
szenvvel a  színészeten,  mint  a  román  és  ger- 
mán népek.  E  mellett  nálunk  a  polgári  elem 
úgy  a  közép-,  mint  az  újkorban  kevésbbé  volt 
kifejlődve,  mint  Európa  déli  és  nyugoti  orszá- 
gaiban. A  mysterium  pedig  mindenütt  csak 
oly  nagyobb  városokban  virágzott,  hol  erős 
polgárság  volt.  Az  angol  mysterium-dráma 
hamar  a  polgári  testületek  kezébe  került. 
A  franczia  mysterium-dráma  gyors  fejlődését 
és  elvilágiasodását  Jubinal->^  egyenesen  a  har- 
madik rend  emelkedésének  tulajdonítja,  mely 
már  a  XIII.  században  jelentékeny  befolyásra 
vergődött.  Továbbá  mindenütt,  hol  a  myste- 
rium-dráma virágzott,  egyszersmind  erős  fej- 
lésnek  indult  a  keresztyén  uj  dráma  is.  Szó- 
val ez  úgynevezett  harmadik  korszak,  a  máso- 
diknak mintegy  kényszerű  következménye 
volt.  S  vajon  nálunk  a  XVI.  és  XVII.  század- 
ban mit  találunk?  Csak   tanodái   drámát,  s  a 

*  Juhinal  Achil :  Mystéres  inédits  I.  p.  XXI.  1. 

szintén  odaszorúlt  moralitást,  melyeket  részint 
a  jezsuiták  Hoztak  divatba,  részint  a  külföldi 
egyetemekről  hazajött  protestáns  papok.  A  vi- 
lági drámának,  szinészetnek  kevés  nyoma,  s  a 
mi  legrégibb  világi  drámánkat,  a  Balassi 
Menyhárt  árultatásá))-t  illeti,  nem  épen  bizo- 
nyos, valóban  színpadra  készült-e,  vagy  csak 
dialogisált  satyra  ?  Szóval  a  magyar  újabb 
szinészet  és  dráma  korszakát  nem  hozhatni 
szoros  kapcsolatba  a  mysterium-dráma  elvilá- 
giasodó  korszakával,  mi  azt  bizonyítja,  hogy 
nálunk  sokkal  kevésbbé  virágzott  a  mysterium- 
dráma,  mint  Európa  más  nemzeteinél.  Mind- 
ezt összevéve  bizonyosnak  látszik,  hogy  nálunk 
inkább  csak  a  liturgiái  mysterium  volt  divat- 
ban akkor  is,  midőn  másutt  a  mysterium- 
dráma  önállóan  fejlődött,  s  ha  itt-ott  valamely 
egyházban  külföldről  behozott  vagy  talán  itt 
készült  önálló  mysterium-drámák  adattak  is, 
az  csak  a  kivételek  közé  tartozott.  Ily  kivé- 
telek lehettek  a  brassói  szerzetesek  által 
1500-ban  előadott  mysteriumok,  melyekről 
Ipolyi*  emlékszik,  s  melyek  azt  is  mutatják, 
l^ogy  e  kivételeknek  leginkább  a  magyar 
birodalombeli  német  városok  voltak  színhelyei. 
Toldy  Ferencz  más  nézetben  van.  Ö  azt 
állítja,  hogy  a  mysterium-dráma  nálunk  épen 


*  Ipolyi  Arnold  :  A  mysteriumok  maradványai  hazánkban. 
Uj  M.  Múzeum.  1858.  VII.  füz. 

Úgy  virágzott,  mint  Angol-,  Franczia-,  vagy 
Németországon,  s  a  népszinjáték  és  bohózat 
már  a  XlII-dik  században  kiszakadt  a  magyar 
mysterium-drámából.-^'  Állításait  oly  történeti 
adatokkal  támogatja,  melyek  aligha  kiállják  a 
kritikát.  Felhozza  az  1271-diki  budai  zsinat 
VIII.  kánonát,  mely  tiltja,  hogy  az  egyháziak 
a  mimusokat,  histriokat  és  joculatosokat  (hege- 
dősöket) ne  hallgassák ;  továbbá  az  1460-diki 
szepesi  zsinat  XXXVIII-dik  kánonát,  mely 
inti  a  papokat,  hogy  mimusoknak,  histrioknak, 
siposoknak  krisztus  alamizsnájából,  mely  a 
szegényeket  illeti,  ne  adjanak  semmit.  Hivat- 
kozik egy  pesti  barát-,  Laskai  Osváldra,  a 
((Biga  salutis))  (1498.)  írójára,  ki  panaszolja, 
hogy  magukban  a  klastromokban  is  színi  éne- 
kek zengenek  (cautus  theatrales  perstrepunt) ; 
és  Zsámboki  tizenhatodik  századbeli  történet- 
írónkra, ki  szerint  a  törökök  azért  határozták 
el  II.  Lajos  ellen  a  háborút,  mert  tapasztal- 
ták, hogy  a  magyarok  a  lakomák  és  theatru- 
mok  örömeibe  sűlyedtek. 

Vajon  ama  két  kanon  a  mysterium-drámára 
czéloz-e,  vagy  részint  a  magyar  vándor  hege- 
dősökre, kik  a  nép  ősmondáit  fentartották  s 
a  keresztyénség  előtti  emlékeit  élesztgették, 
részint  pedig  amaz  idegen  bohóczokra,    bűvé- 

*  Toldy  F. :  A  magyar  költészet  története.  Második  kia- 
dás, egy  kötetben.  Pest  1861.  98—101.  1. 

székre,  kötéltánczosokra,  zenészekre,  kik  hol 
Német-,  hol  Olaszországból  jőve,  bebarangol- 
ták az  országot,  mint  azt  napjainkban  is  tapasz- 
taljuk? Az  úgynevezett  joculatorokat,  histri- 
ókat,  mimusokat  folyvást  üldözte  az  egyház 
jóval  a  mysterium-dráma  keletkezése  előtt, 
sőt  a  mysterium-drámát  is  főleg  azért  kez- 
dette, hogy  tőlök  elvonja  a  népet.  A  második 
arelati  zsinat  már  az  V-dik  században  meny- 
dörög ellenök/  A  karolingek  conciliumai, 
capitularei^  számos  tilalmat  bocsátanak  ki  a 
kóbor  színészek  ellen,  kiknek  még  ekk:r  nincs 
közük  a  mysterium-drámával.  Agobard,  lyoni 
püspök  (816-840)  megbélyegzi  kora  histrioit 
és  mimusait,  kiket  a  főurak  az  egyházi  sze- 
gények rovására  táplálnak.^ 

A  magyar  egyház  követve  a  külföld  példá- 
ját, szintén  felvette  kánonjai  közé  a  histriok, 
mimusok  és  joculatorok  elleni  tilalmat  s  nem 
ok  nélkül.  A  magyar  és  szláv  hegedősök  széj- 
jel jártak  az  országban,  nemzeti  dalukat  ked- 
velhették maguk  az  egyháziak  is ;  a  kóbor 
olasz  és  német  bohóczok,  tánczosok,  zenészek, 
bűvészek  mutatványaiban  gyönyört  talált  a 
nép,  sőt  maguk  a  papok  is,  s  talán  alkalmaz- 
ták is   őket    egy-egy   liturgiái    nagyobbszerű 

'  Coll.  Concil.  VII.  t.  881.  col.  ed.  Zatta. 

2  Baluz :  Capit.  reg^  franc 

3  Agobard  Lugd,  Arcliep.  opera  c.  not.  Baluzii.  1866.  De 
Dispens.  p,  297. 

mysterititn  előadásakor.  De  ebből  nem  követ- 
kezik, hogy  e  mimusok  és  histriok  magyarok 
lettek  volna,  sem  az,  hogy  mint  idegenek 
nagyban  befolytak  volna  a  mystei-ium-dráma 
fejlődésére,  legkevésbbé  pedig  az,  hogy  már 
a  XlII-dik  században  a  mysterium-drámából 
kiszakadt  népszínjátékiink  és  bohózatunk  lett 
volna.  Hiszen  a  Xll-dik  és  XlII-dik  században 
a  németeknél  is,  mintReidt-*'  megjegyzi,  együtt 
de  egymástól  függetlenül  találjuk  a  világi 
színjátékot  az  egyházi  színjátékkal  (mysterium), 
csak  a  XlV-dik  században  olvad  egymásba  a 
kettő,  vagy  jobban  mondva  a  világi  az  egy- 
háziba, hogy  a  XV.  és  XVI-dik  század  folya- 
mán a  farsangi  bohózatokban  uj  életre  ébred- 
ien.  Lehetetlen  tehát,  hogy  nálunk,  kik  később 
lettünk  keresztyének  és  fejlődésünk  lassúbb 
volt,  már  a  XlII-dik  században  megtörtént 
volna  az,  mi  szomszédainknál  is  csak  a  XV-dik 
században  ment  véghez. 

A  más  két  történeti  adat  sem  nagy  fontos- 
ságú. A  ccCantus  Aheatrales))  a  hegedősök 
énekeire,  az  idegen  kóbor  színészek  zenéjére 
vonatkozhatik ;  a  mi  pedig  a  II.  Lajos  alatti 
theatrum  örömeit  illeti,  azok  udvari  és  főúri 
ünnepélyek  lehettek,  melyekbe  a  külföld  pél- 
dájára kóbor  mimusok  és  zenészek   allegóriái 


*  Reidt  Hen.  Das  geistliche  Schauspiel  des  Mittelalters  in 
Deutschland.  Frankfurt,  1867.  11.  1. 

és  tánczos  mutatványai  szövettek  be.  Szóval 
okunk  van  hinni,  hogy  ez  adatok  a  virágzó 
rnysterium-drámából  kifejlett  népszínjáték  mel- 
lett nem  bizonyítanak.  A  dolgok  természeté- 
ből vett  okok  többet  nyomnak,  mint  oly  tör- 
téneti adatok,  melyeknek  értelme  legalább  is 
kétes.  Mi  azt  hisszük,  hogy  magyar  nyelvű 
mimusok  és  histriok  nem  voltak,  mert  ha  let- 
tek volna,  nem  csak  későbbi  századokban,  de 
még  ma  is  találkoznánk  velők.  Az  olasz  bajazzo, 
az  angol  clown,  a  német  hanswurst  és  báb- 
játékos még  ma  is  létezik.  De  hogy  valaha 
magyar  ezt  a  művészetet  űzte  volna,  akár  a 
régibb  akár  az  újabb  időben,  annak  semmi 
nyoma.  Nálunk  nem  volt  magyar  népszínjáték, 
épen  azért  mysteriumunk  sem  fejlődhetett 
úgy,  mint  más  európai  népeknél.  Volt  litur- 
giái mysteriumunk,  mely  az  isteni  tisztelet 
részét  képezte,  lehet,  sőt  valószínű,  hogy  ké- 
sőbb mint  a  liturgia  toldalékja  magyar  nyel- 
vűvé változott,  sőt  némi  fejlődésen  ment  át, 
de  nem  vált  valódi  mysterium- drámává  s  épen 
nem  vett  oly  lendületet,  hogy  az  újkori  dráma 
és  színészet  bölcsőjéül  szolgálhasson.  A  magyar 
mysterimu  részint  mint  liturgiái  rész,  részint 
mint  toldalék  folyvást  kedvencze  volt  a  nép- 
nek, s  midőn  az  egyház  felhagyott  vele,  maga 
vette  át.  Az  énekes  és  élénkebb  parasztlegé- 
nyek, kik  a  falusi  egyházakban  eddig  is 
közreműködtek,  az  egyházon  kívül  is  folytat- 

ták  az  ájtatos  mulatságot  egész  napjainkig, 
így  maradtak  reánk  e  magyar  mysteriumjáté- 
kok,  melyek  mindinkább  kimennek  a  divat- 
ból, s  melyek  közül  tizenötöt  ment  meg  gyűjte- 
ményünk az  enyészettől. 

Azonban  mindezek  csak  karácsoni  myste- 
riumok  és  vízkereszti  játékok ;  a  passiói  és  hiis- 
véti  játékok  teljesen  hiányzanak,  pedig,  hogy 
mint  a  liturgia  részei,  ezek  is  előadattak  egy- 
házainkban s  később  a  nép  között  is  elterjed- 
tek, alig  szenved  kétséget.  Emiékök  ma  már 
csak  egy  pár  közmondás  —  és  adomában  él. 
Szirmay,  Dugonia,  Erdélyi :  ((Molnár  lettél, 
pedig  kövesdi  Krisztus  vagy)) ;  (í Lisztlopó)), 
((Kötve  higyj  a  komának))  közmondásokat  az- 
zal magyarázzák,  hogy  Kövesden  a  passiói 
játékok  alkalmával  midőn  a  Krisztust  szemé- 
lyesítő molnárt  sárral  dobálta  a  nép,  ez 
mindent  szívesen  tűrt,  de  mikor  valaki  liszt- 
lopónak  csúfolta,  megfeledkezett  szerepéről, 
a  keresztet  eldobta  és  utána  iramodott.  Szálka 
János->^  egy  ponyván  árult  passiói  játékról 
tesz  említést.  ((Gyermekkoronban  —  ügy- 
mond vett  istenben  boldogult  anyám  ilye- 
tén vásári  nyomtatványt,  melyet  én  olvasgat- 
tam előtte,  s  tudom,  mind  rá,  mind  rám  mély 
hatást  gyakorolt.  A  mysterium  a  szent  szüzet 
írja  le,  hogy  jár  egyik  műhelyből  a  másikba, 

*  Religio.  1854.  I.  69.  sz.  551.  lap. 

s  kérdezősködik,  vajon  nem  hallottak-e  vala- 
mit az  ur  Jézusról?  Először  is  a  kovácsmű- 
helybe megy,  s  kérdi:  ((Mit  csináltok  kovács- 
legények? mit  értettetek  az  ur  Jézusról?)) 
Amazok  így  válaszoltak:  ((Épen  szegeket  csi- 
nálunk, melyekkel  fel  fog  feszíttetni.))  Innen 
elmegy  az  ácsokhoz,  kik  szintén  ily  leverő 
választ  adnak :  ((Most  faragjuk  a  keresztet, 
melyre  fel  fog  feszíttetni.))  Úgy  látszik  azon- 
ban, hogy  e  nyomtatvány  is  végkép  eltűnt, 
minthogy  a  legszorgosabb  kutatás  sem  veze- 
tett ekkoráig  reá))  stb.  Kétségtelen,  hogy  mind 
a  tartalom,  mind  a  felfogás  népies,  de  az  már 
kétséges :  vajon  ama  nyomtatvány  valóban 
népmysterium  volt-e?  Lehetett  párbeszédbe 
szedett  Krisztus-monda  is,  mert  magát  a  mon- 
dát mi  is  ismerjük,  s  még  a  következő  rész- 
letekkel bővíthetjük  ki:  Mária  beszélt  a  szíj- 
gyártóhoz is,  s  kérdezte,  nem  tud-e  valamit 
Krisztusról?  ((Épen  most  fonom  számára  az 
ostort!))  —  volt  a  felelet.  Mária  a  csősztől  is 
kérdezte  Krisztust,  ki  szintén  így  válaszolt: 
((Most  szedek  tövist  koronájához)).  Ipolyi  Ar- 
nold->^  Juhász  Máténak  1761-ben  nyomatott 
(íSzép  és  ájtatos  különféle  magyar  versek» 
czímű  munkáját  is  adatkép  idézi,  mint  amely 
számos  karácsoni,  passiói,  urnapi  és  ó-  szövet- 
ség-történeti   játékokat   foglal    magában.    Mi 

*  új  Magyar-múzeum.  1858.  354.  1. 

netn  láthattuk  e  könyvet,  de  azt  gyanítjuk, 
hogy  tartalmát  nem  valódi  népmysteriumok 
képezik,  hanem  csak  tanodái  drámák  vagy  a 
nép  számára  drámai  alakban  dolgozott  olvas- 
mányok. Úgy  látszik,  hogy  a  nép  a  passiói  és 
húsvéti  játékokat  nem  ápolta  oly  szeretettel, 
mint  a  karácsoniakat  és  vizkeresztieket.  Ama- 
zokra a  tavaszi  munka  kevesebb  időt  engedett, 
míg  ellenben  emezeket  a  téli  idő,  nyugalom 
és  a  családi  együttlét  mintegy  táplálták. 

De  térjünk  vissza  a  gyűjteményünk  kará- 
csoni  mysteriumai-  és  vizkereszti  játékaihoz, 
melyeket  a  legrégibb,  az  úgynevezett  liturgiái 
mysteriumok  maradványainak  neveztünk.  E 
maradványok  természetesen  nagy  változáso- 
kon mentek  át  az  idők  folyama  alatt,  midőn 
a  templomból  kiszorulva,  a  nép  védő  szárnyai 
alá  menekültek.  Egyik  egyszerű,  másik  mes- 
terkélt, emezen  népies  naivságot  erezhetni, 
amazon  iskolás  tud  ákosságot.  Egyikben  katho- 
likus  énekek  zendűlnek  meg,  a  másikban 
protestánsok,  van  olyan  is,  mely  mind  a  ket- 
tőt vegyíti.  Ide  népdaltöredékek  vegyültek, 
amott  egy  múlt  századi  népies  magyar  költő 
soraira  bukkanunk.  Néhol  a  liturgia  latin 
szavai  is  megmaradtak,  másutt  a  megújított 
magyar  nyelven  írt  versszakok  csengnek  fü- 
lünkbe. De  a  modern  külső  alól  mindenikben 
a  liturgiái  my sterium  régi  alkata  tűnik  ^  ki, 
mert    e    maradványok    a    legfőbb  pontokban 

megegyeznek  a  legrégibb  karácsoni  és  viz- 
kereszti  szertartásokkal  és  hasonlítanak  a 
franczia  és  német  legrégibb  liturgiái  myste- 
riumokhoz,  s  épen  azért  tartjuk  magyar  litur- 
giái mysteriumnak,  s  nem  a  kifejlett  myste- 
rium-dráma  töredékeinek,  mint  Toldy  véli. 

Karácson  ünnepe  a  IV-dik  században  alapít- 
tatott meg  a  nyugoti  egyházban,  honnan  a 
keleti  is  csakhamar  átvette.  Weinhold  a  német 
karácsoni  játékokról  és  énekekről  irt  munká- 
jában leginkább  Martene  és  Durandi  után, 
gondosan  és  bőven  összeállítja  a  karácsoni 
szertartások  fejlődését  illető  adatokat ;  *  átve- 
szünk belőlök  egy  párt,  melyek  szorosan  tár- 
gyunkhoz tartoznak.  Úgy  látszik,  Francziaor- 
szág  a  karácsoni  szertartások  bölcsője,  a 
mennyiben  itt  találhatni  a  legrégibb  nyomokat. 
Lássuk  Rouenben  hogyan  ünnepelték  Krisztus 
születését.  A  ccTe  Deum))  után  az  oltár  megett 
jászolt  emeltek,  a  melyre  a  szent  szűz  képét 
tették.  Az  énekkar  előtti  emelvényen  egy  fiu 
állott,  ki  mint  angyal  a  Krisztus  születését 
hirdette.  Az  énekkar  nagy  ajtaján  beléptek  a 
pásztorok  s  a  jászolhoz  mentek,  ((Paxin  terris))-t 
énekelve,  üdvözölték  a  szent  szüzet  s  imádva 
hódoltak  a  gyermeknek.  Az  oltár  előtt  misét 
olvasott  a  pap,  melyet  bevégezve  a  pászto- 
rokhoz   fordult    és    kérdezte:    Quem    vidistis 

*  Weinhold  44 — 55.  1. 

pastores  ?  A  pásztorok  felelték :  Natum  vidi- 
mus.  A  nantesi  egyházmegyében  szokás  volt, 
hogy  a  ((Benedicite))  ének  után  énekes  fiúk 
pásztorbotokkal  az  oltár  elébe  állottak.  A  kán- 
tor kérdezte :  ((Pastores  dicite))  etc,  a  fiúk 
felelték:  (dnfantem  vidimus)).  Ezután  közülök 
egy  elkezdte  a  ((Paroulus  filius))  antiphonát, 
melyre  a  ((Landate  dominum))  zsoltár  követ- 
kezett. Hasonló  szertartás  divatozott  Toursban 
és  némely  más  helyen.  A  rheimsi  szertartás  a 
következő  volt:  a  ((Pervulus  filius))  antiphona 
bevégzése  után  a  pap  a  főénekessel  rákezdte 
a  ((Pastores  dicite))  antiphonát.  A  kar  viszo- 
nozta: (dnfantem  vidimus)),  a  pap  ((Landate 
dominum  in  sanctis))-t  énekelte,  a  kar  a  Pastores 
dicite))  és  így  ment  tovább  az  énekes  felel- 
getés egész  a  ((Glória  patri  et  filio))-ig.  A  laoni 
templomban  mise  után  a  fő  és  alkántor  fejü- 
kön fehér  sipkával  az  énekkar  jobb  felőli 
ajtajához  állottak  és  énekelték:  ((Pastores  di- 
cite !))  A  klerikusok,  a  kik  az  ajtó  előtt  állot- 
tak, felelték:  (dnfantem  vidimus »  s  midőn  a 
harangok  megszólaltak,  a  kántor  rákezdett  a 
a  Lux  fulgebit))-ra,  mire  a  második  mise  követ- 
kezett. 

Vizkereszt  ünnepének  szertartásai  szintén 
ily  drámai  elevenségűek  voltak.  A  latin  egy- 
ház felfogása  szerint  a  három  napkeleti  bölcs 
hódolata  és  imádása  képezte  ez  ünnep  tárgyát 
s  ez  irányban  képződött  a  szertartás  is,  mely 

Ronenben  Martene  szerint  a  következő  volt: 
Ének  titán  megkezdődött  a  három  király  szer- 
tartása. A  templom  különböző  részeiből  előlép 
a  három  király  koronával  diszített  sipkában, 
szolgáktól  követve,  kik  az  ajándékokat  hozzák. 
Az  első  király,  ki  középről  jő,  botjával  a 
csillagra  mutat  és  így  szól :  Stella  fulgore 
nimio  rutilat ;  a  jobbról  jövő  második  király 
hozzáteszi :  Quem  regem  regum  natum  demon- 
strat,  és  a  harmadik,  ki  balról  lép  elő,  így 
végzi  be:  Quem  venturum  olim  profetiae  sig- 
naverant.  Az  oltárnál  mindnyájan  összetalál- 
koznak, megcsókolják  egymást  s  így  énekel- 
nek :  Eamus  ergo  et  inquisamus  eum  oíferentes 
ei  munera :  aurum,  thus  et  myrham.  Erre  a 
kántor  rákezd  a  ((Magi  veniunt))  responsorium 
s  a  körmenet  megindul.  Mihelyt  ez  a  templomra 
hajójába  ér,  a  keresztoltáron  levő  csillár  meg- 
gyujtatik  és  a  mágusok  éneklik :  Ecce  stella 
in  oriente  prsevisa  iterum  prsecedit  nos  lucida. 
Hsec  inquam  stella  natum  demonstrat,  de  quo 
Balaam  cecinerat  dicens :  Orietur  stella  ex 
Jacob  et  exsurget  homo  de  Izrael  et  confrin- 
get  omnes  duces  alienigenarum  et  érit  omnis 
terra  processio  ejus.  Ekkor  két  pap  dalmati- 
kában  öltözve,  az  oltárhoz  lép  és  szelid  han- 
gon énekli:  Qui  sünt  hi  qui  stella  duce  nos 
adeuntes  inandita  ferunt.  A  magurok  így  vála- 
szolnak :  Nos  síimus  qui  cermitis  reges  Tharsis 
et   Arabám    et   Sabse,   dona   ferentes    Christo 

regi  nato  dominó,  ([uem  stella  deducente  ado- 
rare  venimus.  A  dalmatikában  öltözött  két 
pap  a  függönyt  félre  vonva  így  szól:  Ecce 
puer  adest  quem  queritis,  quem  properate 
adorara,  quia  ipsa  est  redemtio  mundi.  A  há- 
rom király  térdre  esik  s  e  szavakkal  üdvözlik 
a  csecsemőt :  Salve  princeps  sseculorum !  Erre 
az  első  átveszi  szolgájától  az  ;'aranyat  s  így 
szól :  suscipe  rex  aurum  ;  a  második  a  tömjént 
e  szavakkal  áldozza :  Tolle  thus,  tu  vére  detts ; 
a  harmadik  a  myrrhát  nyújtja,  mint  a  halál 
jelképét.  Ezalatt  a  tömeg  áldozni  megy  s  a 
feláldozott  arany  a  dalmatikáa  papoknak  ada^ 
tik.  A  mögurok  térdelve  imádkoznak  s  majd 
mintha  álomból  ébrednének,  egy  fehérbe  öl' 
tözött  gyermek,  mint  angyal  a  következő 
antiphonat  énekli  nekik :  Impleta  sünt  omnia, 
quse  profetice  dicta  sünt.  stb. 

Erre  a  három  király  az  oldalhajón  kimegy 
a  templomból  és  a  balfelőli  ajtón  az  ének- 
karba lép,  mialatt  a  kántor  rákezd  e  respon- 
soriumra:  Tria  mnt  munera,  A  miee  alatt  a 
három  király  vezeti  az  énekkart  és  a  eKyrie 
fons  bonitatis»,  oAllelujao  és  ((Sandus)>  et 
(íAgnus))  énekeltetnek. 

A  limogesi  vizkereszti  ritnale  in  hasonló  volt 
a  rouenihez.  Mielőtt  a  nép  áldozott  volna, 
három  karénekes  selyemruhában,  fejőkön  koro- 
nával, kezökb-en  arany  pohárral  vagy  mág 
díg^'ellel  a  nagy  ajtón  az  énekkarba  lépett  és 

Gyulai  Pál :  Dramatui>;iai  dolgozatok.  25 

énekelte :  c(.0  quam  dignis  celebranda  dies 
ista  laudibtis))  kezdetű  prózát.  Ez  ének  alatt  a 
kar  közepére  érkeztek,  akkor  egyikök  fölemeli 
kezét  s  a  csillagra  mutat,  mely  egy  kötélen 
feléjök  ragyog.  Egyszerre  harsány  hangban 
törnek  ki:  Hoc  signum  magni  regis.  Azután 
megindulnak  a  főoltár  felé  énekelve :  E  amus, 
inquiramus  eum  et  offeramus  ei  munera  aurum, 
thus  et  myrrham.  Diszjelöket  lerakván,  áldozni 
mennek.  Az  oltár  mögül  egy  gyermek  így  szólítja 
meg  a  királyokat :  ((Nuncium  vobis  fero  de 
supernis,  natus  est  Christus,  dominator  orbis, 
in  Bethlehem  Judse,  sic  enim  propheta  dixerat 
ante.  Elcsodálkoznak  a  királyok  és  zavarodva 
mennek  ki  az  ajtón,  mely  a  sekrestyébe  ve- 
zet, mialatt  az  antiphonat  éneklik :  In  Beth- 
lehem natus  est  rex  coelorum. 

Ily  s  ezekhez  hasonló  szertartások  az  egész 
nyugoti  egyházban  elterjedvén,  liturgiái  mys- 
teriummá  fejlődtek.  S  vajon  mit  találunk  a 
magyar  karácsoni  népmysteriumokban  és  viz- 
kereszti  játékokban  ?  E  szertartások  emlékeit. 
Vizkereszti  játékaink  csillagos  lámpája  nem 
egyéb,  mint  a  limogesi  rituálé  kötélen  csüngő 
csillaga.  A  három  király  ajándékkal  hódoló 
jelenete  itt  is  megvan,  csakhogy  idő  folytán 
még  egyszerűbbé  vált  magánál  a  szertartásnál 
is.  Karácsoni  népmysteriumainkban  az  úgy- 
nevezett Betlehem  nem  egyéb,  mint  az  oltár 
mögötti  jászol,  s  nevénél  fogva  egyszersmind 

a  városnak  is  jelképe.  Szűz  Mária  képe  helyett 
egy  gyermekbáb,  a  Krisztus  van  benne,  de  ez 
is  szertartásos  szokás  volt,  kivált  a  XVI-ik 
században,  a  mennyiben  az  oltárra  egy  báb 
tétetett,  mint  Krisztus  jelképe,  mely  előtt  a 
gyermekek  karácsoni  verseket  énekel  tek.-*^ 
A  fehérbe  öltözött  angyal  szintén  ott  áll,  s 
épen  úgy  hirdeti  a  pásztoroknak  Krisztus 
születését,  mint  a  roueni  szertartásban.  A  pász- 
torok szintúgy  hozzájárulnak  Krisztushoz  és 
imádják.  De  a  mi  népmysteriumainkban  a 
pásztorok  tréfálkoznak  is  egymással  és  meg- 
ajándékozzák Krisztust. 

Ezt  nem  találhatni  az  idézett  szertartások- 
ban, sőt  a  legrégibb  franczia  és  német  litur- 
giái mysteriumokban  sem,  csak  a  német  nép- 
mysteriumok  gyűjteményeiben,  melyeket  Wein- 
hold  (1853.)  és  Lexer  (1862.)  adtak  ki.->^->^  Ez  úgy 
látszik  a  németeknél  is,  nálunk  is  későbbi 
fejlődés,  azonban  valószintí,  hogy  magokban 
az  egyházakban  is  divatoztak,  mert  az  egy- 
házi szertartások  közé  már  jókor  vegyültek 
világi  szokások  és  tréfák,  melyekhez,  mint  a 
karénekes  ifjak  kezdeményéhez,  csakhamar 
felnőtt  emberek  is  csatlakoztak.  Krisztus 
megajándékozása  is  nálunk  tejjel,  vajjal,  sajt- 


*  Sandys  Christmas  carols.  London.  1833.  CXX.  1. 
**  Kárntisches  Wörterbuch.  Lexer  M.  Mit  einem  Anhange : 
VVeinachtsspiele  und  Lieder  aus  Kárnten.  Leipzig,  1862. 

tal,  vagy  kenyérrel,  pólyarongygyal  és  bárány- 
kával,  a  németeknél  tyúkkal,  tojással,  vajjal, 
zsiradékkal,  sóval,  répával,  úgy  látszik,  a  há- 
rom király  ajándékozásának  utánzása  és  szin- 
tén későbbi  fejlődés. 

Hasonló  eredményre  jutunk,  ha  népmyste- 
riumainkat  a  legrégibb  franczia  és  német  kará- 
csom liturgiái  mysteriumokkal  kisértjük  meg 
összehasonlítani,  bár  itt  a  különbségek  fel- 
tűnőbbek. A  franczia  karácsoni  mysteriumok 
között  legrégibb  az,  melyet  az  orleansi  városi 
könyvtár  Xl-dik  század  codexéből  másolt  le 
Monmerqué  s  csak  harmincz  példányban  adott 
ki  a  franczia  bibliophilek  számára  s  melyet 
épen  azért  Wright  Tamás  újra  lenyomatott 
saját  gyűjteményében  is*  E  mysterium  két 
részből  áll,  vagy  jobban  mondva  kettő,  az  első: 
Heródes  sive  Magorum  adoratio ;  a  második : 
Interfectio  puerorum.  A  legrégibb  német  litur- 
giái mysterium  majd  oly  régi,  mint  a  franczia, 
s  abban  is  hasonlít  hozzá,  hogy  szintén  kettős : 
Heródes  sive  Magorum  adoratio,  et  Ordo 
Rachelis.  Egy  előbb  freisingi,  jelenleg  mün- 
cheni codexből  adatott  ki,  Weinhold  többször 
idézett  munkájában  újra  lenyomatta  s  gondo- 
san összehasonlította  az  orleansival.  Mind  a 
franczián,   mind  a  németen   meglátszik,   hogy 


*  Wright  Th.  Early  mysteries  and  other   latin    poems  of 
the  twelfth  and  thirteenth  centurles.  London,  1844. 

liturgiába  szőtt  mysteriumok ;  ezt   a  kar  sze- 
replése   is    bizonyítja   s    egyiknek    végén    az 
éneklendő    próza    előtt    e    kifejezés:    expleto 
officio,  mely  az  előzményt   officiumnak  jelöli. 
Szerkezetök  egyszerű,  a  rituáléra   támaszkod- 
nak, az  eseményeket   az    érzés  őszinte  kifeje- 
zésével ábrázolják  s  nem  árulnak   el    dogmai 
irányt,    mint    a    kifejlett    mysterium- drámák. 
Nyelvök    latin,    és    egyház ias.    Ha    karácsoni 
népmysteriumainkból    kivesszük   a   pásztorok 
tréfáját,  de  meghagyjuk   mindazt,    mi   tisztán 
egyházi  eredetű  s  a  szent  esemény   ábrázolá- 
sára   vonatkozik ;    ha    a    pásztorok    imádását 
odakapcsoljuk   a    három    király    hódolatához, 
szóval,  ha  karácsoni    mysteriumainkat    össze- 
vegyítjük   vizkereszti   játékainkkal,    előttünk 
állanak  a  legrégibb  franczia  vagy  német  litur- 
giái mysterium  körvonalai.  Azonban  a  mi  nép- 
mysteriumainkban  egy  s  más  megromlott  vagy 
egészen    kiveszett,   mit    a   franczia   és   német 
legrégibb  liturgiái  mysteriumokban  még  épen 
találunk.  Tudniillik  itt  Heródes  nagy  szerepet 
játszik  :  megtudja  a  mágusoktól,  hogy  királyok 
királya  született  Betlehemben  s  fegyvereseket 
küld   a   csecsemők  legyilkolására;    az   angyal 
inti   Józsefet   és   Máriát,   hogy   gyermekökkel 
Egyptomba  meneküljenek ;  a  menekülő  család 
szerencséjével    éles    ellentétben    hangzik    föl 
Ráchel  siralma,  melylyel  bevégződik   a  mys- 
terium.  A   mi    népmysteriumainkban    szintén 

előfordul  Heródes,  még  pedig  elég  hősies  mó- 
don, egy  huszár  alakjában,  de  egészen  elvesztve 
bibliai  jellemét.  A  bősz  király  igen  szelid 
emberré  változott  s  vagy  csak  a  betlehemesek 
prológj  ának  elmondója  (28.  sz.),  vagy  a  pászto- 
rok közé  őgyeledik  mint  katona  minden  ok  és 
következmény  nélkül  (5.  és  13.  sz.),  vagy  mint 
király  bölcselkedik  bizalmas  huszárjával  s  a 
keményszívű  házigazdát  játsza,  ki  Máriának 
és  Józsefnek  nem  akar  szállást  adni  (15.  sz.). 
József  s  Mária  gyűjteményünk  csak  két 
mysteriumában  fordulnak  elő,  de  itt  is  igen 
csekély  szereppel.  Szóval,  úgy  látszik,  hogy 
a  pásztorok  jelenetének  kiképzése  mintegy 
háttérbe  szorította  vagy  egészen  kitolta  mind- 
azt, mi  Heródes-  és  Józsefre  vonatkozott. 
Egyébiránt  nem  csoda,  hogy  a  pásztorok  jele- 
netét annyira  kedvelte  és  kiképezte  a  nép: 
legközelebb  volt  felfogásához  életéhez,  s  míg 
egyfelől  önmagát  látta  benne  megdicsőítve, 
addig  másfelől  legalkalmasabbnak  találta  arra, 
hogy  ide  szőjje  be  tréfáit  és  élczeit. 

Úgy  hisszük,  hogy  a  fejtegetések  és  hason- 
lítások mindenesetre  némi  figyelmet  s  leg- 
rosszabb esetben  némi  czáfolatot  érdemelnek. 
Nem  ok  nélkül  állítjuk,  hogy  gyűjteményünk 
mysteriuma  és  vizkereszti  játéka  nem  egye- 
bek, mint  liturgiái  mysteriumok  maradványai, 
melyek  a  falusi  egyházakból  a  nép  közé  mene- 
külve, részint  megbővültek,   részint  megcson- 

kúltak.  Mellettünk  szól  az  egyházi  rituálé  s  a 
legrégibb  liturgiái  mysteriumok  tanúsága.  Be 
nemcsak  a  múlt,  a  jelen  is  támogatni  látszik 
állításunkat.  Ha  megvizsgáljuk  a  német  nép- 
mysteriumokat,  melyek  szintén  nem  rég  gyűj- 
tettek össze,  első  tekintetre  két  csoportot 
különböztethetünk  meg.  Egyik  a  bonyolultabb 
szerkezetű,  cyclusos  tartalmú,  kidolgozottabb 
s  nagyobb  terjedelmű  népmysteriumok  csopor- 
tozata,  melyek  igen  hasonlítnak  a  középkor 
fejlettebb  mysterium-drámáihoz,  s  úgy  látszik 
e  korból  maradtak  meg  a  nép  közt,  s  itt-ott 
még  ma  is  előadatnak.  De  vannak  e  gyűjte- 
ményekben s  élnek  a  német  nép  ajkán  sok- 
kal nagyobb  számmal  oly  népmysteriumok  is, 
melyek  hasonlítanak  a  mieinkhez,  melyek 
szintén  csak  falusi  egyházak  liturgiái  mys- 
teriumainak  maradványai,  mert  úgy  látszik 
Németországon  is  csak  a  városokban  s  né- 
mely nagyobb  helyeken  élhette  át  a  myste- 
rium  a  fejlődés  minden  fokát  s  a  legtöbb  fa- 
lusi egyházban  liturgiái  mysteriumnak  maradt 
s  így  szállott  át  a  népre.  Hasonló  jelenséget 
tapasztalunk,  bár  csekélyebb  arányban  a 
magyarországi  németeknél  is,  kiknél  szintén 
találhatni  nagyobbszerű  karácsoni  myste- 
riumot,  melyet  a  középkori  virágzó  mysterium- 
dráma  maradványainak  tarthatni.  Ilyen  a 
főrévi  (Oberufer)  karácsoni  mysterium,  melyet 
a    XVII-dik   századbeli   német    telep    lakosai 

ma  is  játszanak,  s  melyet  Schröer  ki  is  adott 
némely  más  magyarországi  német  karácsoni 
és  vizkereszti  mysterium  kíséretében.  Ez 
egyen  kivül  a  többi  hasonlít  a  mieinkhez,  azaz 
liturgiái  mysteriumok  maradványai.* 

Oda  térünk  vissza,  a  honnan  kiindultunk. 
Csak  liturgiái  mysteriumok  maradványait 
mutathatjuk  fel,  de  még  eddig  se  középkori 
magyar  mysterium-dráma,  s  e  nagyobbszerű 
népmysterium  nyomaira  nem  akadhattunk. 
Fogunk-e  ezután  ?  oly  kérdés,  melyre  gondos 
kutatás  és  gyűjtés  adhatna  legjobb  feleletet. 
Egyházi  és  világi  levél-  és  könyv^táraink  e 
tekintetben  talán  még  nem  voltak  átkutatva, 
a  nép  ajkáról  való  gyűjtés  pedig  csak  most 
kezdődött  meg.  Azonban  kivált  a  gyűjtéssel 
sietni  kellene.  A  jobb  karba  helyezett  nép- 
iskolák, a  terjedő  míveltség  mindinkább  be- 
temeti a  népköltészet  maradványait.  A  nép  új 
kincseket  nyerve  a  régieket  veszíti  el,  melyek 
a  nyelvész,  régiségbúvár  és  sesth etikus  előtt 
becsesebbek  amazoknál.  Adja  isten,  hogy  a 
kutatás  és  gyűjtés  gazdag  eredményre  vezes- 
sen, oly  eredményre,  mely  megczáfolja  néze- 
teinket is,  Toldynak  adjon  igazat. 


*  Schröer  K.  J.  Deutsche  Weihnachtsspiele   aus   Ungam. 
Wien,  1858. 

A  Nemzeti  Színház,  sőt  általában  a  magyar 
színházak  műsora  húsz — huszonöt  év  óta  sokat 
változott.  Hugó,  Dumas  Seribe  helyett.  Feuillet 
és  Sardou  jöttek  divatba;  Shakespeare  és  Moliére 
gyakoribb  vendégeink,  mint  régen  ;  egy  pár  rég 
elfeledett  spanyol  színmű  ujabb  diadalait  ün- 
nepli;  Kisfaludy  Károly  és  Vörösmarty  majd- 
nem feledségbe  sűlyedtek;  Czakó  nem  tetszik 
többé ;  Nagy  Ignácz,  Obernyik,  Degré,  Dobsa 
színműveit  ujabbak  váltották  föl,  de  aligha 
tartósabb  szerencsével.  Csak  Szigligeti  nem 
szenvedett  csorbát.  Termékenységével,  -sike- 
reivel folyvást  uralkodik  a  magyar  színpadon 
s  műveit  most  is  annyiszor  vagy  még  többször 
játszszák,  mint  ezelőtt  huszonöt  évvel.  Leszo- 
rult műveit  újakkal  pótolta,  bukásait  sikereivel 
feledtette.  Innen-onnan  negyven  éve,  hogy  a 
drámaírói  pályára  lépett.  Csakhamar  a  közön- 
ség kedvenczévé  vált  s  háttérbe  szorította  leg- 
népszerűbb elődét,    Kisfaludy  Károlyt.    Azóta 

folyvást  megtartotta  a  helyét.  Az  utána  föllépő 
drámaírók  napjainkig  mintegy  ostromolni  lát- 
szottak őt,  de  nem  tudták  legyőzni.  Szigligeti 
túlélte  mindnyájokatsmost  hatvanadik  évében 
is  bátran  elfogadja  a  versenyt  a  színpad  és 
akadémia  küzdő  homokján  egyaránt. 

Valóban  Szigligeti  pályája  nem  egy  tekin- 
tetben sajátságos  és  figyelemre  méltó.  Költé- 
szetének fény-  és  árnyoldalai  sokkal  szorosb 
kapcsolatban  vannak  élete  körülményeivel  s 
azzal  az  állással,  a  melyet  a  színháznál  elfog- 
lal, mint  a  kor  irodalmi  és  politikai  viszonyai- 
val. Mint  színész  írta  első  drámáját  1834-ben 
s  mint  a  nemzeti  színház  titkára,  rendezője, 
dramaturgja  szakadatlanul  drámaírással  fog- 
lalkozott. A  lyrai  és  az  elbeszélő  költészet  terén 
alig  tett  kísérletet;  nem  volt  szerkesztő,  se 
hírlapíró.  Kizáróan  a  drámai  költészetnek  szen- 
telte életét  s  a  mit  azon  kivűl  írt  néhány 
színészettörténelmi  rajzot,  dramaturgiai  érte- 
kezést, szintén  e  körbe  vonhatni.  E  körülmény 
egyik  főoka  termékeny  ségének.  Aki  költészetnek 
csak  egy  nemére  szorítkozik,  sokkal  biztosab- 
ban megleli  az  illető  forma  szerinti  uralmat  s 
könnyebben  kap  új  kedvet  újabb  tárgyhoz, 
bár  ki  van  téve  annak,  hogy  gyakran  ismételje 
magát  s  formai  készségénél  fogva  könnyű  dol- 
gozásra ragadtassék.  Szigligeti  se  kerülte  ki 
ez  örvényt.  De  neki  a  drámaírás  egyszersmind 
életmód  volt.    Részint    ez,   részint   az   eredeti 

műsor  szegénysége  szakadatlan  és  gyors  mmi' 
kásságra  ösztönözték.  Ritkán  érlelhette  meg 
gondolatja  és  telhetett  el  tárgyával :  egy  szóval 
gyors  és  könnyű  dolgozáshoz  szokott  s  művei 
benső  értéke  nem  volt  arányban  termékeny- 
ségével. Azonban  ne  higyje  senki,  mintha 
Szigligetiben  hiányzott  volna  a  valódi  költői 
becsvágy.  Ha  eleget  tett  a  napi  szükség  kény- 
szerűségének, örömest  elmélyedt  s  kereste  a 
tisztáb  lelkesülés  óráit,  kivált  akadémiai  pályá- 
zatra készült.  De  az  írók  nem  írhatnak  máskép 
mint  a  hogy  körülményeiknél  és  hajlamaiknál 
fogva  szoktatták  magokat.  Aztán  valamely 
költői  műnek  sikere  ritkán  függ  az  akarattól 
és  készültségtől ;  okai  bár  esetlegeseknek  lát- 
szanak, bensőbb  természetűek,  mintsem  köny- 
nyen  kideríthetők  volnának.  Midőn  Szigligeti 
bizonyos  önbizalommal  és  követeléssel  fogott 
Bajusz  czímű  vígjátékához,  aligha  sejtette, 
hogy  sokkal  csekélyebb  becsű  művet  ír  a 
Liliomfi  czíműnél,  a  melyet  amúgy  könnyedén 
mintegy  csak  odavetett. 

Az  is  jellemző  a  Szigligeti  fejlődésére  nézve, 
hogy  őt  nem  az  irodalom  adta  a  gzínpadnak 
mint  elődeit,  hanem  a  színpad  az  irodalomnak. 
A  színpad  volt  dajkája  s  a  színészek  pártfogói. 
Nem  tartozott  az  irodalmi  pártok  egyikéhez 
se,  a  politikában  pedig,  épen  nem  vett  részt. 
Az  irodalmi  és  politikai  lapok  se  rokon-,  se 
eUensaenvvel  nem  viseltettek  iránta,    de  foly- 

vást  bírálták  minden  tekintet  nélkül.  Egyetlen 
egy  magyar  költőt  se  bíráltak  meg  annyiszor, 
mint  őt.  Ha  a  hasonló  termékenységű  Jósika 
és  Jókai  annyi  bírálatnak  lettek  volna  kitéve, 
a  magyar  közönség  kevésbbé  hinne  regényírói 
nagyságukban.  Ide  járult  még  az  is,  hogy  a 
fiatalabb  drámaírók,  Szigligeti  versenytársai, 
koronként  egész  hadjáratot  indítottak  ellene. 
Majd  minden  lapnak  meg  volt  a  maga  dráma- 
író barátja,  a  kit  borura-derűre  emelni  igye- 
kezett ;  néha  magok  a  drámaírók  váltak  színi- 
kritikusokká és  feltűnő  szenvedély ességgel  bí- 
rálták szerencsésebb  versenytársukat.  Szigligeti 
sohase  vol  t  egykedvű  akritik  a  nyilatkozatai  iránt, 
de  ahhoz  képest  majd  mindig  elég  nyugodtan 
tűrte  ugy  az  igazságos,  mint  az  igazságtalan 
bírálatokat.  Tulaj  donkép  nem  igen  hitt  az  el- 
méletben s  egész  ujabb  időkig  nem  is  foglal- 
kozott ilyesmivel.  Annál  többet  adott  tapasz- 
talataira, annál  nagyobb  buzgalommal  tanulta 
a  színpadot,  a  színészeket  és  közönséget.  Min- 
den nap  tapasztalta,  mint  színész,  rendező  és 
drámaíró,  hogy  nem  a  szép  nyelv,  lyrai  ömle- 
dezés,  mélyreható  reflexiók,  elmés  párbeszédek 
hatnak  leginkább  a  közönségre,  hanem  a  cse- 
lekvény. Tapasztalta,  hogy  az  expositió  világos, 
a  bonyodalom  fokozatosan  emelkedik  és  gyors 
kifejlést  ér,  a  hatás  nem  igen  szokott  elma- 
radni. Tapasztalta,  hogy  a  színészek  a  legjobb 
drámát  is  tönkre  tehetik,   ha  a  szerepek  nem 

természetök-  és  tehetségökhöz  valók,  ellenkező 
esetben  a  gyengébbek  is  sikert  vívnak  ki,  s  a 
mely  szerepet  megkedvelnek,  azt  javítni  is 
tudják  s  általában  sok  gyakorlati  jó  tanácscsal 
szolgálnak.  Tapasztalta,  hogy  a  közönségnek 
meg  vannak  a  maga  divatos  eszméi,  előítéletei, 
rokon-  és  ellenszenvei,  melyeket  nem  lehet 
figyelem  nélkül  hagyni  s  gyakran  némely  kül- 
sőség sem  téveszti  el  hatását. 

Szóval  Szigligeti  folyvást  oly  tapasztalatokkal 
gazdagodott,  melyeket  elődei  részint  elhanya- 
goltak, részint  alkalom  hiánya  miatt  meg  nem 
szerezhettek.  Mindez  elhatározó  befolyással 
volt  pályájára.  Egész  erejét  a  cselekvényre,  a 
bonyodalomra  fordította,  főleg  a  színészeknek 
írt  szerepet,  s  nem  egy  eszményi,  hanem  a 
nemzeti  színház  közönségét  tartotta  szeme 
előtt,  természetesen  a  tapsra  leghajlandóbb 
részt.  Fejlődését  ez  irányban  nagyon  elősegí- 
tette először  is  nem  mindennapi  leleményes- 
sége, mely  ha  koronként  kimerülni  látszott  is, 
ujabb  erővel  buzgott  fel ;  továbbá  a  bonyo- 
dalmas és  gyors  menetű  franczia  drámák  ha- 
tása, melyek  épen  föllépése  idejében  kezdették 
leszorítani  színpadunkról  a  nehézkes  német 
drámákat  és  végre  a  siker,  melyet  bajos  lett 
volna  tőle  elvitatni.  Már  első  műveiben  a  cse- 
lekvény föltűnően  erősb  oldala,  mint  a  szen- 
vedély és  jellem  rajza.  Nem  volt  szenvedélyes 
lélek,  világ-  és  emberismerete  szűk  körre  szo- 

rítkozott,  8  nem  igen  igyekezett  mélyebben 
fölfogni  a  múltat  és  jelent:  a  történelmet  és 
társadalmat.  Ritkán  írt  beliő  szükségből,  át- 
hatva tárgyától,  a  mi  fölemeli  a  lelket  és  ki- 
fejti rejtett  erejét.  A  történelem  és  élet  ese- 
ményei hamar  föllobbantották  képzelődését, 
leleményessége  könnyen  szőtt  belőlük  érdekes- 
nél érdekesebb  bonyodalmakat,  de  a  drámai 
összeütközéseket  ritkán  tudta  egyszersmind 
tragikaiakká  emelni  és  hőseinek  megadni  a 
fenséget.  A  komikumban  már  szerencsésebb 
volt,  de  inkább  az  alsóbb,  mint  a  fensőbb 
komikum  terén.  Azonban  a  jellemrajz  biztos- 
aága és  elevensége  se  itt  se  ott  nem  tartott 
lépést  a  bonyodalom  leleményességével  s 
a  sikert  m«jd  mindig  ez  utóbbinak  köszön- 
hette. 

Mint  nem  egy  költő,  ő  is  saját  szükségei 
szempontjából  alkotta  meg  dramaturgiai  elmé- 
letét. Szemben  a  költői  hatás  elvével,  a  mely- 
lyel  védeni  szokták  akkortájt  a  szépen  írt,  de 
gyönge  alkotású  drámákat,  nem  a  drámai 
hatást  vitatta,  mint  egyedül  jogost,  hanem  a 
színpadit,  a  mely  legalább  is  kétes  becsű,  sőt 
a  mint  a  gyakorlat  értelmezte,  veszélyes  is. 
Ezt  hirdette  beköszöntő  értekezésében  a  Kis- 
faludy-társaság  szószékén,  ezt  később  hírlapi 
polémiáiban  is,  Harmincz  év  óta  ez  elv  védel- 
mével és  ostromával  foglalkozik  dramaturgiánk. 
A  legtöbb  drámaíró  a  színpadi  hatás  elvét  pár- 

tolta,  sőt  a  kritikusok  egy  része  is  ide  szegődött. 
Majdnem  hitté  kezdett  válni,  kivált  a  színhá- 
zaknál, hogy  minden  oly  mű  jó,  a  mely  a  szín- 
padon egy  párszor  tetszést  arat  és  mind  az 
rossz,  a  mely  nem  részesül  ily  szerencsében, 
mintha  a  tetszés  és  nem  tetszésnek  nem  lehet- 
nének esetleges  okai,  a  melyeknek  kevés  közük 
a  drámai  művészettel ;  mintha  a  színpadon 
nem  hathatna  sok  olyas,  a  mi  nem  valóban 
drámai,  ennek  csak  külsősége,  álorczája  vagy 
épen  színpadi  csíny ;  mintha  a  közönség  zajo- 
sabb és  kevésbbé  mívelt  részének  változékony 
hangulata  döntő  ítélet  lehetne  a  művészet  leg- 
fontosabb kérdéseiben  ;  mintha  a  drámairoda- 
lom történelmében  nem  volna  elég  példa  arra, 
hogy  hidegen  fogadott  művek  később  nagy 
tetszést  vívtak  ki  s  az  eleinte  zajosan  meg- 
tapsoltak csakhamar  minden  hatásukat  elvesz- 
tették. Egyébiránt  abban,  a  mit  Szigligeti  a 
színpadi  hatás  elvénél  fogva  hirdetett,  sok  jó 
tanács  is  volt  a  dráma  technikájára  nézve.  De 
hibás  volt  kiinduló  pontja,  a  mennyiben  a 
tragikai  és  komikai  alapot  egészen  mellőzte,  a 
cselekvény  és  jellemrajz  szoros  kapcsolatát 
kevésbé  vette  s  mintegy  a  közönség  és  szín- 
pad tanulmányát  látszott  ajánlani  az  élet  és 
történelem  helyett. 

Nincs  ok  kicsiny  leni  vagy  épen  hibáztatni  a 
cselekvényre  fordított  gondot,  mert  épen  az 
egységes,  gyors  és  erős  összeütközések  között 

fejlődő  cselekvény  u  drámai  költészet  főjellem- 
vonása s  ez  értelemben  mondja  Aristoteles,  hogy 
cselekvény  nélkül  nincsen  tragédia.  De  hathat-e 
reánk  mélyebben  bármily  bonyodalmas  cselek- 
vény, ha  nem  a  szenvedély  és  jellem  rajzából 
szívja  éltető  nedvét?  Ringathat-e  bennünket 
ilhisioba  a  fordulatok  és  helyzetek  bármily 
változatossága,  ha  untalan  érezzük,  hogy  mind 
ebben  kevés  á  lélektani  s  még  kevesebb  a 
költői  igazság  ?  S  emberek  helyett  bármily 
ügyesen  mozgatott  bábok  kielégíthetik-e  az 
emberi  szívet,  mely  örömei  és  fájdalmai,  erényei 
és  gyarlóságai,  szenvedélyei  és  tévedései  rajzát 
keresi  a  költészetben  ?  Régi  vita  tárgya  és  sok 
egyoldalusággal  vitatták  a  mi  irodalmunkban 
is,  hogy  melyik  főbb  a  drámai  költészetben: 
a  jellemrajz  vagy  cselekvény?  Ugy  hisszük, 
egyik  félnek  sincs  igaza.  Mennél  nyomósabb 
okok  hozatnak  fel,  akár  a  jellemrajz,  akár  a 
cselekvény  védelmére,  annál  inkább  meggyő- 
ződünk annak  igazságáról,  hogy  a  cselekvény 
és  jellemrajz  egymásra  hatása  és  összhangja 
alkotja  a  valódi  drámát :  a  jellemrajz  e  hatás 
alatt  válik  drámaivá,  a  cselekvénynek  e  hatás 
adja  meg  benső  szervezetét  és  ez  összhang 
alsóbb  vagy  felsőbb  fokától  függ  valamely 
drámai  mű  csekélyebb  vagy  nagyobb  értéke. 
A  színpad  tanulmányát  se  lehet  hibáztatni.  A 
dráma  földje  a  színpad,  s  az  nem  épen  vélet- 
len szüleménye,  hogy   az   új    kor   legnagyobb 

drámaköltői,  Shakespeare  és  Moliére  színészek 
voltak.  A  ki  tanulta  a  színpad  természetét  s 
különböző  osztályokból  egy  nagy  tömegbe 
gyűlt  hallgatóság  hajlamait,  az  tulaj  donkép  a 
drámai  forma  titkait  tanulta.  A  valódi  dráma 
színpadon  és  olvasva  egyaránt  hat  s  épen  úgy 
megragadja  a  nagy  tömeget,  mint  kielégíti,  a 
mélyebben  gondolkozót,  ha  nem  is  mindig 
ugyanazon  okból.  Bizonyára,  ha  a  drámaíró 
minél  több  dráma  közvetlen  hatását  vizsgálja, 
saját  művészete  hatásának  annál  több  eszkö- 
zét ismeri.  De  mindez  nagy  részt  csak  a 
forma  tanulmánya.  A  tartalmat  nem  a  szín- 
pad, hanem  az  élet  tanulmánya  nyújtja.  S  ha 
a  költő  mellőzve  e  tanulmányt,  főleg  a  szín- 
padtól vesz  tárgyat  és  lelkesülést,  csak  a  szín- 
padot fogja  rajzolni  a  színpadnak  s  nem  a 
színpadnak  az  életet.  A  színpad  és  élet  tanul- 
mányának összeolvadása  épen  oly  befolyással 
van  a  dráma  valódi  sikerére,  mint  a  cselek- 
vény és  jellemrajz  összhangja.  Tulaj  donképen 
egymást  szülik  és  táplálják,  de  meghasonolva 
szintén  egymást  emésztik. 

Szigligeti  színműveiben  többé-kevésbbé  meg- 
találjuk e  meghasonlást,  s  hol  összhang  van 
is,  az  nem  fensőbb  fokú.  Érezzük,  hogy  a  költő 
inkább  a  mi  kedvünkért  ír,  mint  a  maga  jó- 
kedvéből s  nem  annyira  valamely  eszme,  tény 
vagy  szenvedély  által  felköltött  lelkesülés  ra- 
gadja, mint  a  lelemény  ösztöne,  a  bonyodalom 

ingere.  Érti  a  szövevény  logikai  folyamatos- 
ságát, az  érdek  fokozását,  de  nem  követi 
nyomról -nyomra  a  szenvedély  fejlődését,  nem 
leplezi  föl  a  szív  mélyebb  örvényeit,  a  jellem 
legbensőbb  mivoltát.  Ritkán  ír  saját  élemé- 
nyeiből  vagy  az  élet  és  történelem  közvetetlen 
hatásai  alatt,  önkénytelen  a  színpad  emlékei 
lepik  meg  képzelődését  s  a  szereplő  színészek 
állanak  előtte  mint  szobrász  előtt  az  élő  min- 
ták. Pályája  kezdetétől  mostanig  megismer- 
hetni darabjain,  hogy  kikre  gondolt  mint  ját- 
szókra. Valóban  jellemrajzai  akarva  nem  akarva 
a  színészekhez  vannak  mérve.  Legerősb  a 
genrealakokban ;  midőn  magasb,  eszményibb 
körbe  emelkedik,  gyöngülni  kezd,  épen  mint 
színészeink.  Nem  küzd  nagy  feladatokkal  új 
eszmékkel,  de  nem  esik  az  ál-lángeszűség  hó- 
bortjaiba se  ;  nem  lobog  lelkében  az  erkölcsi  és 
társadalmi  érdekek  erős  cultusa,  a  mely  mélyen 
érzi  s  másba  is  át  tudja  lehelni  az  emberi  dol- 
gokban nyilatkozó  nemesis  szent  félelmét,  de 
majd  mindig  megőriz  bizonyos  erkölcsi  érzéket, 
jó  tapintatot,  józan  ítéletet,  melyek  óvják  az 
élet  sivár  vagy  épen  léha  felfogásától.  E  tulaj- 
donok Szigligeti  jobb  műveinek  mindig  sikert 
biztosítanak,  de  ha  az  újság  ingere  enyészni 
kezd,  lassanként  mind  kevesebb  érdeket  talá- 
lunk bennök,  kivált  tragédiában.  Ismervén  a 
cselekvény  fordulatait,  majdnem  ismerjük  az 
egészet.  A  szenvedély  rajza  erőtlenebb,    mint- 

sem  felindulhatnánk  rajta,  aj  elleniekben  kevés 
olyas  nyilatkozik,  a  mi  tartósabban,  foglalkoz- 
tatná az  elmét,  a  párbeszédek  tartalmilag,  sőt 
gyakran  alakilag  sem  eléggé  vonzók,  a  nyelv- 
nek nincs  olyan  bubája,  a  mely  lekösse  a 
figyelmet,  aztán  a  színészek  se  a  régiek,  a 
kiknek  oly  jól  illett  ez  vagy  ama  szerep.  A  régi 
hatás  elpárolgott ;  a  bűvész  fogásait  nagyon  is 
észrevettük.  Ez  okból  Szigligeti  műveinek  sokat 
árt  az  idő ;  régebbiek  mind  inkább  vesztik 
hatásukat  s  ujakkal  kell  fen  tartani  uralmát.  De 
bár  hogyan  ítéljünk  Szigligeti  művei  sesthetikai 
értékéről,  egy  nagy  érdemét  senki  sem  hoz- 
hatja kétségbe  s  ezt  még  inkább  el  fogja  is- 
merni az  irodalom  történetírója,  mint  a  mi 
korunk.  Összes  munkássága  mindig  nevezetes 
mozzanata  marad  a  magyar  színészet  és  dráma 
fejlődésének.  Negyven  év  óta  főtámasza  a  fő- 
városi és  vidéki  színházaknak,  az  eredeti  mű- 
sor nagy  részt  műveiből  telik  ki,  s  nagyobb 
közönséget  vonzott  a  színházba  mint  elődei. 
Több-kevesebb  sikerrel  művelte  a  drámai  köl- 
tészet minden  faját,  sőt  nemzeti  irányban  ú] 
válfajnak  tört  utat,  ha  tévedések  árán  is,  ki- 
vívta a  nálunk  addig  elhanyagolt  cselekvény 
jogait  s  fensőbb  fokra  emelte  a  magyar  dráma 
technikáját. 

Először  is  tragédiákkal  lépett  föl  s  egy  jó 
darabig  leginkább  történelmi  tragédiákat  írt, 
Követte  Kisfaludy  Károlyt   és  Vörösmartyt,  a 

kik  egész  epikai  lelkesedéssel  fordultak  a  múlt- 
hoz. Nyelvet  is  tőlük  tanúit,  előbb  prózát, 
majd  verset.  De  már  fölléptekor  nyilatkoztak 
lényegesen  különböző  sajátságai.  Nyelve  és 
verselése  messze  maradt  elődeitől,  kivált  Vörös- 
martytól, s  e  tekintetben,  ha  évek  folytán  erő- 
södött is  Szigligeti,. máig  sem  elég  erős.  Szaba- 
tosan és  folyékonyan  ír,  nem  kellem  nélkül, 
de  kevés  bájjal  és  erővel.  Drámaibb  Kisfaludy 
és  VörÖsmartynál ;  kerüli  a  lyrai  áradozást,  de 
gyakran,  kivált  ha  prózában  ír,  csak  a  leg- 
szükségesebbek száraz  elmondására  szorít- 
kozik. 

Átalában  ritkán  emelkedik  a  szenvedély  ma- 
gaslatára, ily  nemű  törekvésén  majd  mindig 
erőltetés  érzik ;  hasonlatai  nem  meglepők,  ta- 
lálóak s  a  legtöbbször  bizonyos  bágyadtság 
jellemzi  pathoszát.  Mindez  lyrai  ere  csekély 
voltát  bizonyítja.  Igaz,  hogy  az  erős  lyrai 
alanyiság  árt  a  drámaírónak,  de  bizonyos  lyrai 
erő  és  hév  nélkül  meg  nem  születhetik  a 
drámai  páthosz,  amely  legtöbbször  nem  egyébb, 
mint  a  jellemek  és  helyzetek  szerint  a  leg- 
fensőbb  fokra  emelt  ódák  és  dithyrambok  tö- 
redéke. Igazolják  ez  állítást,  hogy  csak  a  leg- 
nagyobb példákra  hivatkozzunk,  épen  úgy 
Sophocles  és  Shakespeare,  mint  Corneille,  Ra- 
cine  és  Schiller,  sőt  nálunk  is  Katona.  Szig- 
ligeti magán-  és  párbeszédeiben  sehol  se  hal- 
latszik a  szenvedélyes  elragadtatás,  küzdelem 

és  kétségbeesés  oly  kifejezése,  mely  megra- 
gadja lelkünket  és  emlékünkben  maradjon. 
Egyetlen  verssora  se  került  a  közönség  ajkára, 
hogy  idézetté  váljék.  Nincsenek  nyelvtani  rög- 
eszméi, stylbeli  különösségei,  de  keveset  ad  a 
drámai  styl  fensőbb  művészetére  is.  Nem  tud 
kevésben  sokat  mondani  s  nem  látszik  ked- 
velni a  szenvedély  inversios,  szaggatott  nyel- 
vét s  egyenetlen  változatosságát.  Színészeink 
jó  színpadi  nyelvnek  tartják  Szigligeti  nyelvét, 
mert  könnyen  lehet  megtanulni  és  elmondani. 
De  vajon  megelégedjünk-e  ezzel  s  az  úgyneve- 
zett jó  színpadi  nyelv  maradjon-e  a  magyar 
drámai  nyelv  példánya  ? 

Sokkal  lényegesb  és  méltánylandóbb  az  a 
különbség,  a  mely  Szigligeti  első  tragédiáit 
cselekvény  tekintetében  jellemzi.  Itt  elődei 
maradnak  messze  tőle,  kiket  a  történelmi  tra- 
gédia terén  Shakespeare  példája  épen  úgy 
félre  vezetett,  mint  a  német  költők  nagy  ré- 
szét. Kétségkívül  Shakespeare  a  történelmi 
dráma  terén  is  örök  becsű  műveket  hagyott 
hátra.  Coriolan  és  Július  Caesar  a  történelmi 
tragédia  felül  nem  múlt  példányai  az  összes 
drámai  költészetben.  De  ha  római  tárgyú  tra- 
gédiáitól az  angol  történelem  írt  drámáihoz 
fordulunk,  egyet-kettőt  kivéve,  csak  törté- 
nelmi rajzok  állanak  előttünk,  melyekben  erő- 
teljes korrajz,  bámulatos  egyénítés  s  részben 
gazdag  drámai  élet  nyilatkozik  ugyan,  de  egész- 

ben  véve  se  drámák,  se  tragédiák.  Hajlanak 
az  eposz  felé  s  cyelusos  bevégzettségökben 
drámai  formában  írt  epopeiának  tűnnek  föl, 
melyekben  az  egyes  drámák  mind  megannyi 
rhapsodiák.  Maga  Shakespeare  Chronikled  his- 
tories  néven  nevezi  e  drámáit,  melyek  kedvencz 
darabjai  voltak  korának,  midőn  minden  mű- 
nem  és  faj  mint  egy  a  drámába  olvadt.  Mily 
különbség  a  római  tárgyú  tragédiái  s  az  angol 
történelemből  vett  .drámáinak  legtöbbje  között ! 
Amazokban  a  cselekvény  kerek,  egész,  egysé- 
ges :  emezekben  alig  találhatni  meg  az  alap- 
eszme egységét  is  s  csak  a  személy  egysége 
tartja  össze  a  cselekvény  szálait.  Amott  egymás- 
ból foly  a  cselekvény  a  fő  hős  fejlődő  szenve- 
délyével, a  legszorosb  kapcsolatban,  a  hatás 
és  visszahatás  drámai  fokozatain:  emitt  nagy 
részt  egymás  után  vagy  mellett  fűződnek  az 
események  s  kapcsolatuk  a  dráma  hősével 
meglehetős  külsőleges,  vagy  laza.  Szóval  ama- 
zok valóban  történelmi  drámák,  mig  ezek  csak 
dramatizált  életrajzok  vagy  krónikák.  A  né- 
metek között  előbb  Goethe  Götz  von  Berli- 
chingen-évely  majd  a  romanticusok  indultak  e 
nyomon  s  a  német  kritika  igazolásukra  a  tör- 
ténelmi dráma  oly  elméletét  állította  fel,  mely 
lényeges  pontokban  tér  el  drámáétól.  E  hatást 
a  magyar  irodalom  is  érezte.  Vörösmarty  tör- 
ténelmi drámáin,  sőt  Kisfaludy  Károly  Csák 
Máié  töredékén  is  észre    vehetni  a  német  ro- 

manticusok  szellemét,  kik  szerint  a  történelmi 
dráma  ikertestvére  az  epopeinak. 

Szigligeti  nem  követte  ez  irányt,  sőt  mint- 
egy tiltakozott  ellene.  Első  tragédiái  Dienes, 
Gyászvitézek,  Vazul^  Aba  épen  drámai  cselek- 
vény ök  által  vonták  magokra  a  ^figyelmet  s 
főérdemök  csak  is  ebben  áll.  Vörösmarty  a 
másik  irány  képviselője,  a  ki  azt,  legalább  el- 
méletben, elhagyni  készült,  méltán  üdvözölte 
e  műveket,  mint  olyanokat,  melyekben  a  cse- 
lekvény ügyesen  bonyolított,  az  elrendezés  jó, 
tisztán  drámai  gazdaságos :  s  méltán  rótta 
meg  a  jellemek  ürességét,  az  érzelmek  és  in- 
dulatok erőtlen  raj  zát.->^)  Szigligeti  tragédiáinak 
e  két  sajátsága  végig  vonul  egész  pályáján. 
A  cselekvény  bonyolításában  még  több  ügyes- 
ségre tett  szert,  jellemrajzai  tartalmasabbakká 
váltak,  de  egy  valóban  nagyobbszerű  tragé- 
diával annyi  küzdelem  díjában  se  ajándékoz- 
hatta meg  nemzetét.  Pályája  második  és  har- 
madik évtizedében  inkább  a  népszínművekhez 
és  vígjátékokhoz  fordult  nagy  előszeretettel, 
de  folyvást  írt  tragédiákat  is.  Ezek  nagyrészt 
leszorultak  a  színpadról  és  feledségbe  sűlyed- 
tek,  de  a  melyek  fenmaradtak  is,  mint  Griüi, 
Béldi  Pál,  a  Fény  árnyai,  nem  nagy  becsüek. 
Hiányzik   bennök   a  tragikai   fenség;   vagy  a 


*)  Vörösmarty  minden  munkái  Pest,  1864.  XI.  k.  324  1. 
XII.  k.  87.,  104.,  164.  1. 


4IO  GYULAI   PAL 

cselekvéiiyben  vagy  a  hősben  nincs  meg  a 
nagyság,  hogy  egymást  emelni  birják.  Gritti- 
ben  egy  pár  jó  jelenetet  találunk,  de  a  hősben 
íiagy  gonoszban,  nincs  se  nagy  ész,  se  hő- 
siség.  A  híres  olasz  oly  ügyetlen,  hogy  a  jám- 
bor Czibakot  se  tudja  elszédíteni  s  alig  tesz 
többet,  mint  hogy  orgyilkosokat  bérel  ellene. 
Béldinek  mind  tévedésében,  mind  erényében 
van  valami  gyámoltalanság.  A  Fény  árnyai-han 
a  főszemély,  Charlotte,  átalakulása  nem  eléggé 
drámai,  jellemének  alkatrészei  nem  olvadnak 
össze  egy  határozott  szenvedélylyé,  a  mi 
aztán  a  katasztrófát  inkább  csak  színpadi  ha- 
tásúvá teszi,  mint  egyszersmind  valóban  tra- 
gikaivá. 

Szigligeti  ujabb  tragédiái  köziil  (1868 — 1873) 
csak  három  került  színre  és  jelent  meg  nyom- 
tatásban. A  Trónkeresö,  Török  János^  Struen- 
see.-^)  Az  első  nemcsak  társai,  hanem  általában 
Szigligeti  összes  tragédiái  között  is  legjobb, 
évtizedek  óta  a  legsikerültebb  tragédia  iro- 
dalmunkban. A  közönség  a  gyönge  előadás 
mellett  is  tetszéssel  fogadta,  azonban  a  hírla- 
pok épen  azt  támadták  meg  benne,  a  mi  leg- 
jobb, a  tragikai  alapot.    Elmondották,  hogy  a 


*)  A  trónkereső.  Eredeti  szomorújáték  5  felvonásban. 
Pest  1868.  A  nemzeti  színház  könyvtára.  Első  füzet.  Török 
yduos  Eredeti  dráma  5  felvonásban.  Pest  1871.  Huszon- 
negyedik füzet.  Struensee.  Eredeti  tragédia  4  felvonásban. 
Pest  1871. 

főszemély  nem  a  tragikai  hős,  akit  a  szabad 
akarat  sodor  örvénybe,  hanem  csak  báb,  aki- 
vel az  események  játszanak  s  bukásában  nem 
az  erkölcsi  világrend  kényszerűsége  nyilat- 
kozik, hanem  a  sors  szeszélye.  Súlyos  vád 
de  mivel  nem  igaz,  nem  nyom  többet  ama 
dicséreteknél,  melyekkel  hírlapjaink  némely 
új  drámát  oly  méltatlanul  elhalmoznak.  Mind 
maga  a  kérdés,  mind  pedig  a  tragédia  megér- 
demelnek egy  kis  bővebb  fejtegetést. 

A  mű  hőse  Borics,  a  ki  nem  tudja,  hogy 
törvénytelen  szülött,  mert  kolostorba  vonult 
anyja  folyvást  rejti  előtte  születése  titkát. 
Nem  örökölhette  a  magyar  trónt,  de  mint 
Halics  fejedelme  boldogan  él.  Szeretett  férj  és 
uralkodó.  Midőn  egyszer  anyjánál  van  látoga- 
tóban, megjelennek  előtte  Magyarországból  az 
elégedetlenek  követei  s  felszólítják,  hogy 
mentse  meg  az  országot  a  zsarnokságtól  s 
foglalja  ela  trónt,  mely  jog  szerint  őt  illeti. 
Borics  nemes  szíve  föllángol  e  felhívásra ;  nem 
csak  trónját  foglalhatja  vissza,  hanem  nemze- 
tének is  szabadítója  lehet.  Anyja  Predzlava, 
a  ki  tudja,  hogy  fia  nem  törvényes  szülött, 
tartóztatná,  de  nem  meri  bevallani  bűnét. 
Borics  lengyel  segítséggel  betör  Magyaror- 
szágba. Csalódásai  egymást  érik.  A  helyett, 
hogy  az  ország  fölkelne,  csak  némely  érdekei- 
ben sértett  főurak  és  kóbor  vitézek  gyűlnek 
táborában.     A  két  tábor  szemben  áll  egymás- 

sal.  Magyarország  királya  részéről  megjelen  a 
nádor,  felmutatja  a  Borics  törvénytelen  szüle- 
téséről szóló  ítélet  okiratát,  melyet  még  azok 
a  főurak  is  aláírtak  volt,  akik  őt  most  behív- 
ták. Borics  nem  hisz  az  okiratnak,  mert  hiszen 
anyja  megvallotta  volna  neki,  hogy  nem  tör- 
vényes szülött.  Most  már  nemcsak  jogáért, 
hanem  anyja  becsületéért  is  vívni  akar,  és 
elveszti  a  csatát.  Anyja  ezalatt  lelkiismeret 
furdalásainak  martaléka  s  érzi  végelgyengü- 
lését. Egy  papnak  meggyónja  bűnét  s  Borics 
nejének,  Juditnak,  fia  számára  egy  lepecsételt 
iratot  ad  át,  a  melyben  neki  is  bevallja  tör- 
vénytelen szülő ttségét  s  egyszersmind  meg- 
esketi Juditot,  hogy  iratát  bontatlan  szolgál- 
tatja fia  kezébe.  Judit  sejti  a  titkos  irat  tar- 
talmát ;  fél  férje,  maga  és  gyermekei  meg- 
gyaláztatásától  s  hajlandó  eltitkolni  férje  előtt 
a  végzetes  iratot.  A  csatát  vesztett  Borics  haza 
érkezik,  keresi  anyját,  hogy  születése  titkát 
megtudja.  De  épen  akkor  kondul  meg  a  halál- 
harang :  anyja  meghalt.  Judit  látva  férje  két- 
ségbeesését, hogy  új  életet,  hitet  öntsön  bele> 
eltitkolja  előtte  az  iratot,  elhiteti  vele,  hogy 
anyja  rá  bízta  búcsúját,  végakaratát;  minden 
rágalom,  a  mit  beszélnek,  anyja  végszava  sze- 
rint ő  törvényes  szülött. 

Boricsot  nemes  szíve  s  jogának  hite  sodorta 
a  küzdelembe,  majd  anyja  becsülete  is  bele- 
vegyült   a   játékba;    most,    mert    legyőzetett. 

győzni,  mert  megalázott  uralkodni,  mert  sértett, 
bőszülni  akar.  Mindinkább  sűlyed,  de  mind 
erélyesebbé  válik  és  kész  mindent  koczkáztatni. 
Mint  keresztes  vitéz  ismét  Magyarországba  jő 
és  összeesküvést  szervez,  Bodomér,  Künország 
száműzött  fejedelme  és  leánya,  Rózsa,  hű  társai 
vállalataiban.  A  harczos  kün  leány  szereti  őt 
s  már  az  első  vesztett  csatában  megmentette 
életét,  a  mi  Judit  szívébe  a  féltékenység  fulánk- 
ját  ütötte.  Borics  nem  veszi  észre  se  Rózsa 
szerelmét,  se  neje  leplezett  féltékenységét; 
csak  trónkereső  tervei  foglalják  el.  Azonban 
neje  mindenütt  nyomában,  s  midőn  a  kün 
leány  másodszor  is  megmenti'  Boricsnak  ve- 
szélyben forgó  életét,  a  két  nő  összeszó- 
lalkozik ;  Judit  megerősödik  gyanújában  s 
férjét  bár  alaptalanul,  hütelennek  hiszi.  A 
másodszor'  is  megszabadult  Borics  Kúnor- 
szágba  menekül,  hol  Bodomér  visszanyerte 
ősei  trónját  és  szövetséggel  kínálja  Boricsot 
egy  Magyarország  elleni  hadjáratra.  Borics 
elfogadja  a  szövetséget ;  kigúnyolt  joga,  földig 
aláztatása,  boszúja  újabb  küzdelemre  sarkal- 
ják s  már  a  tábor  indulandó,  midőn  föllép 
féltékeny  neje  s  boszúból  átadván  anyja  ira- 
tát, születése  titkát  fölfedi  előtte.  Borics  le- 
sújtva áll  anyja  becsülete,  családi  boldogsága 
romjain ;  képzelt  jogaiért  elkövetett  tettei 
miatt  lelkifurdalások  kinozzák.  Fölébrednek 
nemes     érzelmei ;    többé    nem    vezet     sereget 

Magyarország  ellen.  Kihívóan  lép  a  kún  tábor 
elébe,  fölbontja  a  csak  előbb  megkötött  szö- 
vetséget ;  fölingerii  maga  ellen  a  lázadó  népet 
a  mely  aztán  leszúrja. 

E  vázlatból  is  könnyen  kivehetni  a  hasonló- 
ságot Szigligeti  tragédiája  és  Schiller  Demet- 
rius  czímű  tragédia- terve  és  töredéke  között. 
Mindketten  a  viszonyok  démoni  hatását  akar- 
ják rajzolni,  egy  nemes  jellem  küzdelmére  és 
megrontására.  Demetriiis  se  törvényes  szülött, 
de  jó  hiszemben  küzd  trónjáért  s  midőn  meg- 
tudja, hogy  hite  tévedésen  alapszik,  nem  lép 
vissza ;  tévedése  tíj  bűnökre  s  a  bukás  örvé- 
nyébe sodorja.  A  főkülönbség  köztük  az,  hogy 
Demetrius  a  tragédia  közepén  tudja  meg  tör- 
vénytelen születését,  Borics  a  végén  ;  amaz  új 
bűnre  ragadtatik,  ennek  nemes  érzelmei  éb- 
rednek föl;  amazt  a  titok  fölleplezése  rontja 
meg  erkölcsileg,  ezt  a  föl  nem  leplezés  és  tet- 
teinek visszahatása.  De  épen  e  főkülönbség  a 
baj,  mondák  hírlapjaink,  ez  emeli  tragikai 
hőssé  Demetriust  és  sülyeszti  ártatlan  szenve- 
dővé Boricsot.  Demetriusnak  módjában  lett 
volna  visszalépni,  midőn  megtudta,  hogy  nincs 
joga  a  koronához,  de  nem  lépett  vissza  követte 
szenvedélyét,  s  így  szabad  akarata  határozott 
jövőjéről.  Borics  egész  a  tragédia  végéig  jó 
hiszemben  küzd,  csalódásban  él  s  így  tettei 
nem  eshetnek  erkölcsi  beszámítás  alá.  De 
szemben  ez  ellenvetésekkel  nem  méltán  kérd- 

lietni-e :  Vajon  Boricsnak,  mint  Halics  fejedel- 
mének, nem  volt-e  módjában  tovább  is  nyu- 
godtan és  boldogan  élni  ?  Anyja  kolostorba 
vonulása,  mély  bánatja,  marasztása  nem  kelt- 
hetett-e benne  gyanút  ?  Borics  bizalmas,  hivő 
és  könnyen  lelkesülő  természet,  a  ki  nem  tud 
megnyugodni  sorsában.  Nemcsak  trónjáért 
küzd,  hanem  Magyarország  szabadítója  is  akar 
lenni.  Vakon  hisz  az  elégületlen  magyar  fő- 
uraknak, íme  hogyan  ragadja  a  szenvedély, 
mennyi  ballépést  követ  el,  melyek  még  akkor 
is  bukáshoz  vezethetik,  ha  csakugyan  törvé- 
nyes szülött.  Csalódásai  és  megvetése  gyűlö- 
letet és  boszút  keltenek  szívében,  egész  odáig 
sülyed,  hogy  hazája  ellen  idegenekkel  szövet- 
kezik s  azt  nekik  zsákmányul  igéri.  Szenve- 
délyét, hol  akaratlanul,  hol  akarva  mennyire 
táplálják  anyja  és  neje,  e  két  nő  kímélete  és 
ragaszkodása.  Igaz  ugyan,  hogy  Borics  pályá- 
jára nagy  befolyással  vannak  a  már  meglevő 
viszonyok,  anyja  végzetes  bűne,  de  nem  csak 
e  viszonyok  démoni  hatása  ragadja  őt  hanem 
szenvedélye  is,  mely  nélkül  egészen  más  fej- 
lődés állhatna  elő.  Hamlet  is  oly  viszonyok 
között  lép  föl,  melyeknek  nem  maga  az  oka, 
hanem  anyja  bűne,  de  hogy  azok  fejlődjenek 
tovább,  nagyrészt  tőle  függ.  Othello  is  csaló- 
dásban él,  őt  is  altatja  Jago  gonosz  indulatból, 
mint  Boricsot  anyja  és  neje  szeretetből,  de 
vajon    azért    ártatlan     szenvedővé    sűlyedt-e  ? 

Mind  az  életben,  mind  a  tragédiában  két  elem 
játszik  főszerepet :  a  viszonyok  és  szenvedély 
végzetessége ;  néha  amazok  szülik  emezt, 
néha  emez  amazokat,  néha  pedig  a  legszo- 
rosabban összeolvadnak.  Mindez  nem  zárja 
ki  a  szabad  akaratot,  mely  tulaj  donkép 
nem  egyébb,  mint  a  viszonyokból  fejlődő  és 
a  viszonyokra  ható  szenvedély.  És  épen 
abban  áll  a  tragikai  hatás  félelmletes  és  rej- 
télyes volta,  hogy  a  nemesis  fejlődése  egye- 
netlen és  aránytalan.  A  büntetés  ritkán  áll 
arányban  a  bűnnel,  tévedéseink,  sőt  erényeink 
is,  ha  nem  voltunk  elég  okosak,  nagyobb  vészt 
hozhatnak  reánk,  mint  bűneink.  A  fődolog, 
hogy  küzdő  és  erős  szenvedély  fejlődjék  ki, 
mert  ez  az  emberi  szabad  akarat,  és  szoros 
kapcsolatban  legyen  a  katasztróífal,  a  melyet 
fölidézett. 

Valóban  mi  nem  hibáztatjuk,  sőt  védjük  és 
dicsérjük  e  mű  tragikai  alapját.  A  Trónkereső 
Szigligeti  legnagyobbszerű  tragikai  conceptiója. 
Cselekvénye  is  sikerültebb,  mint  a  minőt  ré- 
gibb műveiben  találunk. 

Van  ugyan  benne  némi  mesterkedés,  de  ál- 
talában az  egymásra  ható  szenvedélyek  szövik 
és  lélektani  indokok  tartják  össze  bonyodal- 
mát. A  személyekben  sok  a  részvétre  gerjesztő, 
nemes  szívek  tévedéseit  látják  mindenütt,  a 
melyek  egymást  rontják  meg,  a  viszonyok  és 
szenvedélyek    nemezisének    hatását    érezzük. 

nemcsak  a  főhősben,  hanem  környezetében  is. 
A  mű  gyönge  oldala  egészen  másutt  rejlik. 
Itt  is  nyilatkoznak,  ha  nem  is  nagy  mérték- 
ben, mindazon  sajátságok,  a  melyek  Szigligeti 
tragédiáit  nem  igen  szokták  emelni.  A  cselek- 
vény inkább  combinálva  van  jól,  mint  meg- 
alkotva ;  a  szenvedély  kevésbbé  bágyadt  ugyan, 
de  nem  erős,  a  jellemrajz  nagyrészt  szabatos, 
de  itt-ott  jelentékenyen  hibás  és  sehol  sem 
eléggé  eleven. 

Legfeltűnőbb  ez  Judit  és  Rózsa  rajzában. 
Szigligetinek  a  cselekvény  fejlődése  szempont- 
jából szüksége  volt  arra,  hogy  Judit,  mint 
Borics  neje,  vágyjék  a  magyar  trónra,  szeresse 
férjét  és  féltse  a  kún  leánytól,  a  ki  réfztvesz 
harczaiban  és  kétszer  menti  meg  az  életét.  Ez 
indokok  jól  vannak  combinálva,  de  magában 
a  jellemben  nincsenek  jól  összeolvasztva  és 
elevenen  rajzolva.  Judit  mindjárt  első  jelene- 
tekben fájlalja,  hogy  bitorlás  győzte  le  a  jo- 
got, hogy  férje,  ki  oly  nemes,  vitéz  és  bölcs 
s  egy  világot  boldogíthatna,  Halicsra,  egy  tal- 
palatnyi földre  van  szorítva,  de  midőn  férjét 
az  elégületlenek  a  magyar  trón  elfoglalására 
szólítják  fel  s  anyja  lebeszélni  igyekszik,  hall- 
gat, teljes  szenvedőlegesen  viseli  magát,  pe- 
dig biztatása,  buzdítása  jelleméből  folyna, 
drámaiabbá  tenné  a  jelenetet  s  erősb  indokul 
szolgálna  később  arra  nézve,  hogy  anyja  vég- 
zetes iratát  férjének  ne  adja   át.   A   mi   félté- 

keriységét  illeti,  annak  okai  meg  vannak  a 
viszonyokban,  de  nincsenek  meg  természetében 
A  költő  minden  felvonásban  mondat  vele  va- 
lami olyast,  a  mi  féltékenységét  sejteti  s  elég 
fokozatosan  egész  a  kitörésig,  de  nem  rajzolja 
úgy,  hogy  azt  természetesnek  találjuk,  elhigy- 
jtik  s  ne  lássuk  mesterkedő  fogásnak.  Ez  ál- 
talában egyik  főhibája  Szigligeti  jellemzési 
módjának.  Az  alapul  vett  indokok  a  viszonyok- 
ból folynak  ugyan,  de  nincsenek  teljes  össz- 
hangzásban a  személyek  belső  természetével. 
Ez  az  oka  aztán  Szigligeti  gyakori  panaszai- 
nak, hogy  kritikusai  félre  értik,  vagy  nem  ta- 
lálják meg  jellemei  indokait,  pedig  elég  vilá- 
gosan megírta  ez  vagy  ama  sorokban.  De  nem 
egyes  mondatok  határozzák  meg  a  jellem  lé- 
nyegét, hanem  az  egész  rajz  szabatossága  és 
elevensége.  Rózsa  egész  elhibázott  jellem. 
Szükséges  személy  a  műben,  de  szavai  és  tettei 
között  nincs  meg  a  szükséges  összhangzat,  sőt 
tele  a  legkirívóbb  ellenmondásokkal.  Harczos, 
vad,  egészen  amazon  s  mégis  oly  szelíd  érzel- 
mekben áradoz,  mintha  a  modern  lyra  leg- 
érzelgősb  termékeivel  táplálkoznék.  Nem  ke- 
resztyén, a  házasság  szentségét  nem  ismeri  el, 
a  szenvedély  jogát  állítja  ellenében  s  mégis 
oly  keresztyén,  lemondó  érzelmű,  a  minő  egy 
sincs  az  egész  műben.  Valóban  a  többi  sze- 
mélyek inkább  hordják  magokon  a  kor  bélye- 
gét s  jellemzőbb   vonásokkal    emelkednek  ki. 

De  legkitűnőbb  a  két  főszemély :  Predzlava  és 
Borics,  kivált  ez  utóbbi,  a  kinek  fokonkénti 
fejlődése  lélektani  és  drámai  egyszersmind, 
bár  hiányozni  látszik  benne  valami  arra  nézve, 
hogy  a  tragikai  nagyság  erősb  benyomását 
tehesse  a  lélekre.  Miben  rejlik  e  hiány,  mert 
nem  merjük  hibának  mondani  ? 

Szigligeti  költészete  sajátságában,  a  mely 
ki  tudja  ugyan  fejezni  a  szenvedély  természe- 
tét, fordulatait,  de  nem  erejét,  változatosságát, 
aránytalan  hullámzásait  és  megdöbbentő  fen- 
ségét. Innen  hőseiben  nincs  elég  kedélygaz- 
dagság, lelki  emelkedettség,  gondol atbeli  mély- 
ség és  valódi  páthosz.  Borics  általában  gond- 
dal dolgozott  jellem,  szenvedélye  rajzában  sem 
hiányzik  bizonyos  hév,  de  fejlődése  majd  min- 
den lépcsőjén  lágyabb,  egyhangúbb,  mintsem 
a  keblében  dúló  szenvedély  megengedné,  s 
legválságosb  perczeiben  sem  emelkedik  hely- 
zete és  lelki  állapota  magaslatára.  El-elbágyad 
s  néha  oly  felkiáltásokban  tör  ki,  a  melyek 
inkább  az  idegesség,  mint  a  szenvedély  han- 
gyái, inkább  köznapias  panasz,  mint  egy  hősi 
lélek  fájdalma. 

A  más  két  műről  kevés  a  mondani  valónk. 
Szigligetinek  talán  nincs  műve,  a  melyben  a 
melyben  oly  kevés  összhangzat  volna  a  cse- 
lekvény és  jellemrajz  között,  mint  Török  Já- 
nosban, pedig  kiválóan  a  szenvedély,  a  félté- 
kenység rajza  akarna  lenni.  A  cselekvény  fordu- 

latai  mesterkéltségök  mellett  is  elősegíthetnék 
e  szenvedély  fejlődését,  de  a  személyek   épen 
nem  valók   e   czélra.   Az  a   körülmény,    hogy 
Borbála  kényszerítve  ment  nőül  Törökhöz,  bár 
később    becsülni   és   szeretni   tanulta   őt    s   a 
dráma  kezdetén   egész    szerelemmel   és   szen- 
vedély lyel  csüng  rajta,   nem   elég   arra,   hogy 
a  féltékenység  belső  indokául   szolgáljon,  mi- 
dőn a  Török  jellemében   nincs    semmi,   a   mi 
táplálója,  fejlesztője  lehetne,   például :   az   ön- 
bizalom   hiánya    nagyon    hivő    vagy    nagyon 
gyanakvó    természettel    egyesülve.   Neje   sem 
ártatlan  kaczér  vagy   gondolatlanul   bizalmas 
sőt  okos,  belátó  asszony,  a  ki  csakhamar   fel- 
fogja   helyzete   veszélyes    voltát    s    igyekszik 
felvilágosítani  férjét.  A  mi  pedig  Jago  helyet- 
tesét, Balassa  Menyhértet  illeti,    ez   iránt   oly 
kevés  rokonszenvet  tanúsít  Török,  sőt  annyira 
lenézi,  hogy  épen  nem  alkalmas  gyanúja,  fél- 
tékenysége táplálására.   Általában    Török  sok- 
kal   józanabbnak    van    feltüntetve,    mintsem 
észre  ne  vehetné,  hogy  ha   a  fenforgó  körül- 
mények között  valaki  gyanú  alá  jöhet,  az  nem 
az  ő  neje,  hanem  a  Menyhérté,  Judit.  A  félté- 
kenység árapálya,   a   kutatás,   vallatások,   ap- 
rólékos,   majdnem    vígjátéki   vonásokkal   tár- 
gyaltatnak. Nagy  szenvedély  nem    fejlődhetik 
ki,  s   a   cselekvény  folyvást   meghasonlásban 
áll  a  jellemekkel, 

Struensee  sem  sikerült    mű,   bár  tárgyánál 

fogva  is  gazdag  drámai  mozzanatokban  és 
felfogása  is  tragikai.  Struensee  erőszakos  re- 
former, ki  nagy  czélokért  lelkesülve  jól  ki- 
számított ármánynyal  kezébe  ragadja  a  főha- 
talmat s  azt  épen  oly  módon  veszti  el,  a  mint 
megnyerte ;  mindent  tesz  a  népért,  de  a  nép 
nem  érti  s  veszni  hagyja  szabadítóját;  nagy 
czéljaiért  küzdve  lankadni  kezd,  a  nagyravá- 
gyás mellett  a  szerelem  szenvedélye  is  föl- 
ébred benne,  tévútra  s  vészbe  sodorja  azzal 
együtt,  a  kit  szeretett.  Azonban  a  fölfogás  e 
valóban  tragikai  érdeke  a  cselekvény  folya- 
mában lassanként  elpárolog  s  tragédia  helyett 
egy  cselszövényes  melodráma  kerekedik  ki 
belőle.  Lehet,  hogy  ennek  egyik  oka  az  indo- 
kok gazdagsága  és  össze  nem  olvadása,  a  külső 
tényeknek  a  belső  küzdelemmel  nem  elég 
összhangzása  is.  De  a  legfőbb  mégis  az  erős 
és  határozott  szenvedély  hiánya,  az  érzések 
bizonyos  bágyadtsága.  Különösen  Struensee 
szerelme  nem  tud  elég  részvétet  kelteni.  Alig 
veszszük  észre  ébredését,  fejlődését  s  midőn 
már  erős  viszonynyá  válik  is,  egyetlen  nagyobb 
hullámot  sem  vet,  a  mely  szívünket  magával 
ragadhatná.  Azt  sem  vehetni  ki  tisztán,  hogy 
e  szerelem  mennyiben  idézi  elő  Struensee  bu- 
kását. 

Midőn  a  testőrök  ügyében  enged  a  király- 
nénak és  szerelemből  tovább  is  minister  ma- 
rad, bár  nagy  czélját  elérni  többé  nem  reméli, 

ez  bukásának  csirája  lehetne,  ha  a  fejlődés  ez 
irányban  haladna.  Ha  fölhagyva  czéJjával 
szerelmének  élne,  s  a  főhatalmat  csak  ezért 
kívánná  megtartani;  ha  ellenségei  a  múltért 
ki  nem  békülnének,  barátai  a  jelenért  ellene 
fordulnának ;  ha  titkos  szerelmének  kitörése 
a  gyanúnak  erősb  alapot  kölcsönözne  s  fel- 
költené  a  király  gyanúját:  mindinkább  érthe- 
tőbbé, drámaiabbá  és  tragikaiabbá  válnék  a 
fordulat.  Mind  ebből  keveset  vagy  épen  sem- 
mit sem  látunk.  Struenseet  leginkább  cselszö- 
vény  és  erőszak  buktatják  meg,  melynek  si- 
kerét öntudatlan  maga  nem  segíti  elő.  A  ne- 
gyedik fölvonásban  ezért  a  gyors  haladás  és 
fordulat  mellett  is  kevés  a  drámai  bensőbb 
érdek  s  azt  egyedül  Ranzau  tétovázása  tartja 
fönn.  Az  ötödik  fölvonás  e  tekintetben  már 
gazdagabb,  de  melodrámai  hatású  s  abban, 
hogy  Ranzau  csak  Struenseehez  megy  Schach 
ármányai  kijátszása  végett  s  nem  egyszers- 
mind a  királynéhoz,  kit  inkább  félthet,  feltűnő 
mesterkéltség  nyilatkozik.  Szigligeti  kelletnél 
több  indokot  és  tényt  ölelt  föl  s  a  cselekvény 
menetének  nem  adott  határozott  irányt.  Úgy 
látszik,  a  mellékdolgok  csábították  el,  melyek- 
től több  hatást  remélt  s  mintegy  megújult 
ifjúkori  hibája,  midőn  a  hatásnak  nem  egy- 
szer épen  a  szerfölötti  hatni  akarással  ártott. 
Szigligeti  épen  oly  szaporán  termékeny, 
bzívósan  kitartó  volt  a  vígjáték  terén,  mint  a 

komoly  drámáén.  Különösen  az  ötvenes  és 
hatvanas  években  ttint  ki  vígjátékaival.  Elő- 
szeretete a  mennél  bonyolultabb  cselekvény 
iránt  inkább  is  vonzhatta  a  vígjáték,  mint  a 
tragédia  felé.  Valóban  nem  egyszer  használt 
komoly  drámában  oly  indokot  és  szövevényt, 
a  melyek  inkább  vígjátékba  valók.  A  tragé- 
diának mnjd  mindig  használ  az  egyszerű  cse- 
lekvény, ha  erős,  ellenben  a  vígjáték  bizonyos 
fajában  a  főérdek  épen  a  cselekvény  bonyolult 
voltából  szokott  kifejlődni.  Egyébiránt  Szig- 
ligeti a  vígjáték  mindenik  fajában  tett  kísér- 
letet. Tárgyát  hol  a  múltból,  hol  a  jelen  élet- 
ből vette ;  érinteni  törekedett  a  fensőbb  ko- 
mikumot és  le-leszállott  az  alsóhoz.  Irt  prózá- 
ban és  versben,  sőt  a  magyar  vígjátékot  elő- 
ször  szólaltatta   meg  rímes  jambusokban. 

E  téren  is  a  cselekvényben  van  főereje,  de 
jellemrajza  elevenebb,  mint  drámáiban  és 
szorosb  kapcsolatban  áll  a  cselekvénynyel. 
Nem  mélyebb  vizsgálója  s  a  társadalomnak, 
s  az  emberi  szívnek,  de  az  élet  benyomásai 
itt  inkább  áthatják  színpadi  emlékeit.  Nem 
mélyebb  vizsgálója  se  a  társadalomnak,  se  az 
emberi  szívnek,  de  az  élet  benyomásai  itt  in- 
kább áthatják  színpadi  emlékeit.  Nem  szokása 
valamely  nagyobb  gyarlóságot,  rögeszmét,  di- 
vatos lelki  betegséget,  vagy  épen  bűnt  jellem- 
zően kidolgozott  typusban  vagy  egyénben 
tenni  vígjátéka  központjául,  de  a  kisebb  gyön- 

geség  és  gyarlótíág  egy-egy  felötlő  vonása 
hamar  megtermékenyíti  leleményességét,  s 
alakul  át  cselekvénynyé,  habár  a  fordulatok 
ritkán  hű  kifejezői  az  eszme  lényegének.  Nem 
tűzte  feladatul  a  magyar  élet  rajzát,  a  viszo- 
nyok, eszmék,  osztályok,  törekvések  komikai 
oldala  feltüntetését  a  családi,  társadalmi  és 
közélet  körében,  az  időszerintit  általános  ér- 
dekűre emelve,  de  azért  vígjátékaiban  nem 
hiányzik  bizonyos  magyar  élet,  noha  az  idő- 
szerinti és  általános  érdek  összeolvadása  nem 
emelkedik  fensőbb  fokra.  Leginkább  a  családi 
élet  rajzát  kedveli :  kedvencz  tárgyai  az  össze- 
zördülő  és  kibékülő  házas  pár,  az  uralkodni 
vágyó  anyós,  a  papucskormány  ellen  küzdő 
férj,  a  jó  parti  fejében  fényűzésbe  merülő  anya 
és  leány.  Legalább  jobb  vígjátékai:  Házassági 
három  parancs.  Fenn  az  ernyő  nincsen  kas, 
Mama,  Nőuralom,  nagyrészt  mind  e  körben 
forognak.  Népszínművei  sokkal  inkább  tükrei 
a  magyar  társadalomnak,  mint  vígjátékai,  sőt 
amazok  komikai  genre-alakjai  gyakran  sike- 
rültebbek emezek  főszemélyeínél.  Sokkal  in- 
kább emlékünkbe  nyomulnak  s  egy-egy  ötle- 
tökből  könnyen  válik  közmondás.  Nem  habo- 
zunk azt  is  kimondani,  hogy  Szigligeti  nép- 
színművei között  van  egy  bohózat,  Liliomíi, 
mely  többet  ér  közép  és  fensőbb  fajú  vígjátékai 
bármelyikénél.  Komikai  erő  seholsem  nyilat- 
kozik több  erővel  és    eredetiséggel,    mint    itt. 

A  mű  leleménye  épen  oly  önkénytelen,  mint 
gazdag,  mintegy  a  jó  kedv  szüli,  s  a  frisses- 
ség ragadja.  Alakjai  elevenek  s  a  cselekvény 
legszeszélyesebb  fordulatait  is  követni,  ma- 
gyarázni és  emelni  tudják.  Valóban  sajnálnunk 
kell,  hogy  Szigligeti  az  alsó  komikai  fajokat 
nem  mívelte  szorgalmasabban,  tigy  látszik 
nem  becsülte  eléggé  az  e  fajta  vígjátékokat. 
Pedig  soha  sem  a  műfajtól  függ  a  becs,  hanem 
magától  a  műtől  s  mi  részünkről  többre  be- 
csüljük a  Szent-Iván  éji  álmot,  sőt  a  Tévedé- 
sek vígjátékát  is,  mint  Shakespeare  némely 
fensőbb  fajú  vígjátékait. 

Szigligeti,  ha  fensőbb  vígjáték  felé  törekszik, 
könnyen  válik  igen  is  czélzatos  moralistává, 
ha  pedig  csak  mulattatni  akar,  a  kelleténél 
keveset  gondol  az  eszmei  tartalommal.  Víg- 
játékai nagyrészt  e  két  szélsőség  között  hány- 
kódnak, sőt  stíljében  is  vau  valami  ilyes:  ha 
versben  ír,  kissé  bőbeszédű,  keresett  és  czi- 
czomás,  ha  prózához  fog,  kevés  szavú,  száraz, 
köznapi.  De  nem  egyszer  meglábolja  ez  örvé- 
nyeket, s  ha  nem  is  emelkedik  a  szellemes 
könnyedség,  az  élezett  fordulatosság  s  a  gaz- 
dag árnyalatú  finomság  fensőbb  fokára,  álta- 
lán véve  drámaibb,  természetesb  és  könnye- 
debb, mint  elődei  és  kortársai  s  e  tekintet- 
ben is  emelte  a  magyar  vígjátékot.  Nagyobb 
baj  az,  hogy  naiv  komikai  vagy  nem  egészen 
komikai  személyeiben  igen   kevés    a    szellem. 

s  az  erényt  és  ártatlanságot  unalmasan  rajzolja. 
Példa  rá  a  Fenn  az  ernyő  nincsen  kas  czímű 
vígjátékban  előforduló  Várfoki  és  Etelka.  Amaz 
igen  becsületes  és  okos  ifjú,  ez  nemes  szívű 
és  házias  leány.  De  csak  így  bizonyára  nem 
arra  valók,  hogy  a  költészet  eszményei  legye- 
nek. Szigligeti  kedveli  s  gyakran  föllépteti 
őket  vígjátékai-  sőt  drámáiban  is  vígjátékíróink 
mintegy  örökölték  tőle  e  nemes  szívű  párt, 
kivált  az  okos  és  erényes  leánykát,  Tóth  Kál- 
mán, Bérezik  és  Toldy  vígjátékaiban  is  ott 
találjuk  őket  különböző  változatban.  Nagy  baj 
az,  a  mikor  a  színpad  kevés  igazsággal  és  báj- 
jal tudja  rajzolni  az  erényt  s  mintegy  meg- 
untatja a  közönséggel.  Jól  tudjak,  hogy  a  víg- 
játék nem  az  erények  visszatükrözése,  hanem 
épen  a  gyarlóságoké,  de  ha  ellentétül  vagy 
más  okból  szükséges  az  erények  föltünése  is, 
ne  tegyük  tönkre  sesthetikai  értéköket,  mert 
ártunk  vele  az  erkölcsinek  is.  Vígjátékíróink 
úgy  látszik,  azt  hiszik,  hogy  az  erény  már 
magában  is  hat.  De  a  költészetben  semmi  sem 
hat  költészet  nélkül.  Moliére  épen  oly  gondot 
fordított  okos  és  erényes  személyeire,  mint 
a  gyarlók  és  hóbortosokra.  Kivált  női  ki- 
tűnők. 

Elmira,  Marianna,  Henriette,  mily  nemes  és 
költői  alakok  !  Marianna  és  Valér  összezördü- 
lése a  legszebb  naiv  komikai  jelenet,  melyet 
valaha     költő    írt.     Moliére     tanulmányát    e 


SZIGLIGETI    ES    UJABB    SZÍNMÜVEI.  427 

szempontból  sem  ajánlhatni  eléggé  vígjáték- 
íróinknak. 

A  közelebbi  évek  alott  Szigligetinek  négy 
új  vígjátéka  adatott:  A  bajusz,  Ne  fújd  a  mi 
nem  éget,  Kedv  és  hivatás,  Az  udvari  bolond. 
Ez  utóbbi  megjelent  nyomtatásban  is. 

Közöttük  a  legjobbikát  sem  mondhatni  si- 
került vagy  épen  becses  műnek.  Az  első  a 
múlt  század  közepén  játszik,  Bécs  németesítő 
törekvéseit  rajzolja  a  társadalmi  téren,  házas- 
ság útján.  Egy  gazdag  magyar  nemes  Koltay, 
egy  előkelő  német  családból  származott  leányt 
vesz  nőül.  A  nő  szereti  férjét,  boldogul  él  vele 
falun,  de  meglepi  a  honvágy  s  telelni  Bécsbe 
költöznek.  Koltay  itt  is  magyar  marad,  még 
ruhában  is,  sőt  bajuszát  sem  vágja  le,  a  mi 
megbotránkoztatja  a  német  köröket  s  a  nőt 
kellemetlen  helyzetbe  hozza.  Kettőjök  között 
áll  Koltay  húga,  Erzsi,  egy  derék  magyar 
leány,  szeretve  és  támogatva  mindkettőt.  Kol- 
taynénak  van  egy  nagynénje  is,  Thurdreyspitz 
Thusnelda  grófné,  nagyvilági  nő.  a  ki  eddig 
Parisban  élt  és  pazarolt,  most  Bécsbe  jő,  el- 
foglalja Koltay  házát  s  őt  németesíteni  akarja. 
Elősegíti  Thusnelda  e  czélját  egyik  régi  imá- 
dója, Hugolini  gróf,,  de  a  kit  egészen  más  éri 
dek  vezérel,  tudniillik  beleszeret  Koltaynéba, 
s  őt  a  világba  sodorva,  el  akarná  csábítani. 
Közös  erővel  felköltik  Koltayban  a  hiúságot, 
hogy  Bécshez    köthessék.    Kamarási    és    grófi 

rangot  Ígérnek  neki,  csak  jelenjék  meg  az 
udvarnál,  vegyüljön  a  társaságba,  de  hogy  ezt 
tehesse,  német  ruhát  kell  öltenie,  sőt  levágnia 
bajuszát.  Magyar  ruhájából  még  kivetkőznék, 
de  a  bajusz  levágása  ellen  tiltakozik  magyar 
érzése.  E  közben  Erzsi  mátkája,  gróf  Várkövi, 
egy  kis  ármányt  szőnek  Thusnelda  és  Hugo- 
lini  ellen,  a  kik  aztán  megszégyenülve  oda 
hagyják  Koltay  házát  s  így  a  feleség  is,  bajusz 
is  megmarad. 

E  műben  inkább  csak  künduló  pont  az,  a 
mi  Mária  Terézia  korára  emlékeztet.  Az  egész 
cselekvény  nem  igen  hangzik  össze  a  korral. 
Ha  a  németesedés  oly  erős  ellentállásra  talált 
volna  a  magyar  előkelő  nemességben,  a  mint 
a  szerző  rajzolja,  nem  értük  volna  meg  fen- 
sőbb  osztályaink  elnémetesedését.  Sokkal  hűbb 
lett  volna  a  korhoz  az,  ha  Koltay  mind  ba- 
juszát, mind  feleségét  elveszti.  De  más  tekin- 
tetben sem  korrajz  e  vígjáték.  A  személyek 
meglehetős  újkoriak,  még  a  Thusnelda  név  is, 
mert  a  múlt  században  az  ős  német  neveket 
nem  igen  elevenítették  föl.  Különben  Thus- 
nelda legjobb  az  egészben,  érdekesen  lép  föl, 
s  van  benne  egy  pár  jellemző  vonás  is.  A  többi 
személyről  nem  mondhatni  ezt.  E  mellett  a 
cselszövény  is  durva,  s  a  társalgási  hang  sem 
finom.  Általában  Szigligeti  kevés  szerencsével 
rajzolja  a  fensőbb  köröket  s  e  tekintetben 
nem  sokat  tanult  a  francziáktól   Szigligeti  eié- 

nyes  typusaival,  az  unalmas  derék  ifjúval  és 
leánynyal  itt  is  találkozunk.  Várkövi  és  Erzsi 
nem  mások,  mint  Fenn  az  ernyő  nincsen  kas 
Várfokija  és  Etelkája.  Az  elsőnek  még  neve 
is  hasonló. 

A  Ne  fújd,  a  mi  nem  éget  czíműben  egy  öreg 
úr,  akarja  kigyógyítani  szintén  öreg  barátját,  a 
ki  egy  fiatal  nőbe  szerelmes,  de  gyógyítás  köz- 
ben maga  is  bele  szeret  s  így  barátja  verseny- 
társa lesz.  Mindakettőt  egymás  által  kijátssza 
és  kigyógyítja  egy  fiatal  unokaöcs,  részint 
hogy  maga  nyerje  meg  az  özvegyet,  részint, 
hogy  egyik  öreg  úr  leányát,  a  kit  atyja  épen 
neki  szánt,  kedvese  karjába  segítse.  Az  alap- 
eszme komikai,  a  helyzetek  is  azok,  de  a  bo- 
nyodalomban kevés  a  lelemény  s  a  jellemrajz 
is  nagyon  gj^önge.  Szigligetin  nem  csak  az 
esik  meg,  hogy  jellemrajza  és  cselekvénye 
meghasonlanak,  hanem  az  is,  hogy  vagy  a  jó 
komikai  alapeszméhez  nem  tud  cselekvényt 
találni  vagy  cselekvényét  nem  lelkesíti,  vezeti 
valamely  eszme  ereje.  Ez  utóbbi  bajban  szen- 
ved Kedv  és  hivatás  czímű  vígjátéka.  Ebben 
egy  csoport  genreképet  veszünk,  a  melyeket 
nem  olvaszt  össze  uralkodó  eszme.  Tulaj  donkép 
két  hőse  van.  Egyik  Szövési  Boldizsár,  egy  jó 
indulatú  ember,  a  kit  csendes  házi  életre  te- 
remtett isten,  de  nem  akar  másodszor  háza- 
sodni, mert  első  házassága  szerencsétlenül 
ütött  ki,  hanem  a  helyett  lopatja  magát  gazda- 

asszonyával,  tmalmában  philosoph  lesz  és  tit- 
kos író,  a  ki  a  dicsőségnek  szeretne  élni. 
Unokaöcscse  Szövési  Dezső,  könnyelmű  fia- 
tal ember,  a  kinek  nagy  tehetsége  van  a 
festészetre,  de  erőnek  erejével  költő  akar 
lenni. 

Nem  szeret  tanulni,  dolgozni,  de  mégis  sze- 
retne valami  állást  nyerni,  hogy  elvehesse 
Darvai  gyáros  leányát  s  épen  azért  egy  lap- 
hoz segédszerkesztőnek  szegődik.  A  vígjáték 
úgy  indul,  hogy  hősei  egészen  egyebek  akar- 
nak lenni,  mint  a  mire  valók,  a  miből  termé- 
szetesen annak  kellene  következni,  hogy  egyik 
se  érje  el  czélját,  mindenik  pórul  járjon  s  úgy 
térjen  vissza  hivatásához.  E  fölfogás  komikai, 
de  a  cselekvény  menete  nem  felel  meg  a 
czélnak. 

Czeczilia  egy  kissé  éltes,  de  különben  de- 
rék s  nem  kellem  nélküli  kisasszony  alak- 
jában leginkább  a  gondviselés  működik  s  ez 
vonja  más  felé  s  teszi  boldoggá  a  nagybátyját 
és  unokaöcscsöt.  Az  ember  azt  várja,  hogy 
Szövésit  philosophiája,  írói  viszketege  egy  cso- 
port kellemetlenségbe  bonyolítja,  a  melyek 
aztán  kigyógyítják.  Mindebből  keveset  látunk 
s  épen  nem  elhatározó  befolyással.  Szövési 
kigyógyul,  mert  észre  veszi,  hogy  Czeczilia 
iránta  titkos  hajlammal  valódi  szerelemmel 
viseltetik,  miért  aztán  nőül  is  veszi.  Szövési 
Dezső  is  kigyógyul    poétaságából,   nem   azért, 

mert  nevetségessé  vált  s  ez  úton  semmire  sem 
mehet,  hanem  mert  Czeczillia  jó  indulatú  csel- 
szövényei  következtében  a  műtárlatban  képei 
elkeltek,  s  mert  nagybátyja  házassága  vagyon- 
hoz juttatja,  s  így  kedvese  atyja  is  beleegye- 
zik a  házasságba.  E  gyönge  cselekvény  gyönge 
jellemrajzzal  párosul.  Czeczillia  kisasszony  még 
legeredetibb  s  legsikerültebb  az  egész  víg- 
játékban. Szigligeti  egy  éltes  kisasszonyt  raj- 
zol, a  ki  a  maga  módja  szerint  csendes-titko- 
sán szerelmes  egy  szintén  éltes  emberbe ;  e 
mellett  némi  anyai  érzelemmel  és  őrködő 
gonddal  viseltetik  az  egész  Szövési  család  iránt. 
Úgy  rajzolja,  hogy  nem  válik  komikaivá,  még 
sem  visszatetsző,  sőt  rokonszenvet  kelt.  Ha 
Czeczillia  leány  helyett  özvegy  asszony,  e  kö- 
rülmény még  inkább  emelte  volna  a  hatást. 
Egyébiránt  az  ily  jellemeket  könnyebb  re- 
gényben rajzolni,  mint  színműben ;  a  humoros 
elbeszélő  inkább  kiegyenlítheti  az  ellentéteket, 
mint  a  drámaíró. 

Legsikerültebb  a  négy  között  az  Udvari  bo- 
lond, mert  legalább  van  benne  lelemény.  Tör- 
ténelmi vígjáték  akarna  lenni,  de  igen  is  bo- 
hózatos. Általában  az  a  baja,  a  mi  történelmi 
vagy  úgynevezett  udvari  vígjátékainknak,  hogy 
akaratlanul  is  bohózatokká  válnak.  A  költő 
nem  akar  bohózatot  írni,  de  csakhamar  bele 
esik  a  bohózatos  hangulatba,  ki  is  akarna  be- 
lőle emelkedni,  de  ez  csak  félig-meddig  sikerül 


432  GYULAI   PAL 

s  így  mind  a  cselekvény,  mind  a  jellemrajz 
valami  határozatlan,  indokra  és  stilre  nézve 
egyaránt.  A  mű  a  XlV-dik  század  elején  ját- 
szik, Ill-dik  Endre  özvegyének  udvarában.  Az 
ifjú  Brebir  gróf  álruhába  belopódzik  az  ud- 
varba, hogy  az  udvari  hölgyek  egyikének, 
Jusztinnak,  a  kit  szeret  s  a  ki  viszont  sze- 
rette, szerelméről  újabban  meggyőződjék.  Az 
ifjú  cseh  Venczel,  választott  magyar  király  is 
álruhában  jő  az  udvarhoz,  hogy  megnyerje 
Erzsébet  királyleány  szerelmét  és  kezét,  de 
Jusztinba  szeret  s  épen  az  ál-Brebir  grófra 
bízza  Jusztinhoz  írt  szerelmes  levele  átadását. 
Brebir  gróf  kijátszsza  a  királyt,  de  ez  is  vissza- 
adja neki  a  kölcsönt,  mert  a  midőn,  mint  Er- 
zsébet vőlegénye,  felfödi  kilétét,  az  ál-Brebir 
grófot  udvari  bolondjává  nevezi  ki.  Ez  meg- 
megtartja a  csörgő  sipkát,  hogy  ellenőrizhesse 
kedvesét  s  kijátszhassa  a  királyt.  S  csakugyan 
meg  is  nyeri  bizalmát  s  elhiteti  vele,  hogy 
Jusztin  légyottra  hívja.  Arra  is  ráveszi,  hogy 
a  gyanú  elkerülése  végett  az  ő  udvari  bolond 
ruháját  öltse  fel  a  légyottra.  A  légyotton  Jusz- 
tin helyett  Deodata,  egy  vén  udvari  hölgy, 
jelen  meg,  majd  az  egész  udvar  föllép  s  az 
ifjú  cseh  Venczel  csúffá  téve,  elesik  Erzsébet 
kezétől,  Brebir  gróf  pedig  megnyeri  a  Jusz- 
tinét. 

A  cselekvényben  sok  a  lelemény,   de   maga 
az  alap  nem  igen   erős.   Nekünk   úgy   tetszik. 

hogy  Brebir  grófnak  teljességgel  nincs  szük- 
annyi  furfangra,  hogy  megnyerje  kedvese  ke- 
zét. Házasságukat  semmi  sem  akadályozza, 
legfeljebb  az,  a  mit  Brebir  gróf  mindjárt  az 
expositióban  megemlít,  hogy  őt  Jusztin,  mint 
íródiákot  szerette  meg  s  tudni  akarná:  vájjon 
hű-e  még  most  is  hozzá.  De  erről  mindjárt  az 
első  fölvonásban  meggyőződhetett  s  ha  föl- 
fedve rangját,  mint  kérő  állana  elébe,  aligha 
vége  nem  szakadna  az  egész  vígjátéknak.  Az 
sem  valószínű,  hogy  Venczel  egy  ismeretlen 
ifjúban  mindjárt  az  első  találkozáskor  annyira 
megbízik.  Igaz,  Venczel  nagyon  együgyűnek 
látszik,  csak  az  a  baj,  hogy  néhol  mégis  oly 
ügyes  és  találékony,  mintha  helyette  maga  a 
költő  szerepelne.  Mindamellett  a  cselekvény 
bonyodalma  méltányíatot  érdemel.  Folyvást 
új  meg  új  fordulattal  emelkedik  s  érdeket 
keltő  egész  a  kifejlésig.  A  jellemrajz  már  cse- 
kélyebb becsű.  A  színpad  ismert  s  meglehető- 
sen elkoptatott  alakjaival  találkozunk  mind- 
untalan, a  minők  Hancsik,  Deodata,  sőt  Ven- 
czel, Brebir  gróf,  Jusztin  is  inkább  csak  külső, 
mint  benső  érdeket  tudnak  kelteni.  Kevés 
bennök  az  élet  melege,  elevensége ;  a  jelmez 
kirívó  piperéjében  csillognak,  s  igen  is  érzik 
rajtok  a  színpadi  festék  szaga. 

Szigligeti  munkássága  harmadik  ágában,  a 
népszínműben  sem  volt  terméketlen  az  utóbbi 
évek  alatt.  Két  népszínművet   írt:   A   strikeot 

Gyulai  Pál :  ürauiatuigiai  dolgozatok.  II.  80 

és  az  Amerikait,-^^  a  melyek  folyvást  adatnak, 
sőt  a  népszínmű  oly  divatossá  lőn,  mint  ezelőtt 
húsz-huszonöt  évvel,  a  mennyiben  ismét  ren- 
des népszínmű-énekesünk  és  énekesnőnk  van, 
a  régibb  népszínművek  föleleveníttettek  és  va- 
sárnaponként a  műsor  rendes ,  és  kedvencz  da- 
rabjai. Ez  újabb  mozgalom  nem  szült  újabb 
fejlődést  s  a  kritika  is,  a  mely  gyakrabban 
kezd  foglalkozni  a  népszínművel,  nem  épen  a 
legjobb  tanácsokat  adja  a  költőknek,  mert  iu- 
kább  zavarja,  mint  tisztázza  a  fogalmakat. 
Mindennap  olvassuk,  hogy  a  népszínmű  tár- 
gyában és  alakjaiban  valami  ethnografiainak 
kell  lenni,  a  költőnek  népszokásokat  s  mennél 
kevésbbé  ismert  népsajátságokat  kell  feldol- 
gozni; a  népszínmű  csak  a  jelenben  játszhatik, 
de  nem  lehet  vígjáték,  tragikai  és  komikai 
vegyületűnek  kell  lennie ;  csak  a  népnek  sza- 
bad benne  szerepelni  más  osztályok  kizárásá- 
val, még  a  nagy  városi  népnek  sem,  csak  a 
falusinak,  hiszen  maga  a  népszínmű  elnevezés 
eléggé  kimagyarázza  a  válfaj  e  sajátságait. 
De  a  név  nem  sokat  magyaráz,  mert  ha  a 
népdal,  népmese,  népballada  neveket  tekint- 
jük, a  melyek  analógiájára  neveztetett  el  a  nép- 
színmű, egészen   más   magyarázatot   nyerünk. 

•  Nemzeti  Színház  könyvtára.  Huszonhatodik  füzet, 
A  strike.  Népszínmű  három  szakaszban.  Pest,  1871.  Ötven- 
egyedik füzet.  Az  amerikai.  Népszínmű  három  szakaszban. 
Pest,  1872.  Pfeifer. 

A  népdal,  népmese,  népballada  oly  költemé- 
nyek, a  melyeket  a  nép  maga  teremt,  s  a  me- 
lyeket, ha  utánoz  a  műköltészet,  azt  szint'  oly 
népi  vagyis  naiv  felfogással  igyekszik  tenni. 
Vajon  a  népszínművet  a  nép  teremti-e  ?  Ellen- 
kezőleg a  népnek,  vagy  színházi  nyelven 
szólva,  a  nagy  közönségnek  írják,  s  a  költő 
álláspontja  nem  épen  a  népi  naivság.  A  nép- 
mese, népballada  nemcsak  az  alsó  osztályok- 
kal foglalkozik,  sőt  hősei  gyakran  királyok, 
várurak,  mert  a  népiesség  nem  annyira  a  tárgy- 
ban van,  mint  a  felfogásban.  De  a  népszínmű 
nem  egy  határozott  faj  neve,  mint  a  tragédia 
vagy  komédia,  hanem  több  válfajé,  a  melye- 
ket más  nemzetek  más  névvel  neveznek,  noha 
a  németek  is  használják  a  Volksstück,  Volks- 
drama  kifejezést.  Épen  azért  jobb  a  népszín- 
műnek neve  helyett  fejlődését  venni  szem- 
ügyre s  magából  a  lényegből  magyarázni 
jellemét  s  jelölni  ki  sesthetikailag  jogos  ha- 
tárait. 

A  magyar  népszínmű  a  negyvenes  évek 
elején  született  s  fejlődése  első  stádiumán  se 
vígjáték,  se  bohózat,  se  dráma,  se  tragédia 
nem  volt,  de  mindebből  valami,  bizonyos  kö- 
zép faj,  vegyes  tartalommal,  társadalmi  irány- 
nyal, segédül  véve  a  népdalt  és  zenét  is. 
A  magyar  színköltészetben  már  volt  némi  előz- 
ménye, külföldi  mintái  sem  hiányoztak,  de 
legnagyobb  hatással  volt  reá  úgy   az  európai, 

mint  a  magyar  politikai,  társadalmi  és  irodalmi 
viszonyok  democratiai  és  nemzeti  szellemű 
fejlődése.  A  tragikomikai  elem  többé-kevésbbé 
mindig  megvolt  a  keresztyén  drámában  s  az 
úgynevezett  középfajú  drámának  mintegy  ala- 
pul szolgált,  bár  a  tárgy  szerint,  hol  az  egyik 
hol  a  másik  elem  túlsúlyával,  most  a  tragé- 
diához, majd  a  vígjátékhoz  közeledve.  A  spa- 
nyol, angol,  franczia  színköltészetben  és  később 
a  németben  is  mindig  volt  egy  csoport  válfaj, 
melyek  az  idő  szelleme  szerint  különböző  vál- 
tozásokon mentek  át.  Mi  mások  Shakespeare 
közép  fajú  drámái,  mint  a  XVIII-dik  századéi 
és  ezek  mennyire  különböznek  a  jelen  század 
úgynevezett  melodrámáitól  és  komoly  vaude- 
villeitől.  A  regény  mindig  nagy  befolyással 
volt  az  e  fajú  drámára  s  van  még  ma  is,  úgy 
szólva  az  amabból  táplálkozik.  A  harminczas 
években  a  franczia  középfajú  dráma  társadalmi 
irányt  vett,  épen  mint  a  regény.  A  párisi  bou- 
levard-színházak  darabjai  többé-kevésbbé  vád- 
dal léptek  föl  a  társadalom  ellen,  a  socialis- 
mus  érdekében  s  kirívó  színekkel  festhették 
az  alsóbb  osztályok  szenvedéseit.  A  magyar 
népszínmű  is  előszeretettel  rajzolta  politikai 
és  társadalmi  intézményeink  hiányait  s  a  nép 
szószólója  kivánt  lenni.  Politikai  vezérczikkeink 
fejtegetéséit  a  jobbágyság  eltörlésétől  a  bör- 
tön-rendszer javításáig  örömest  fogadta  alap- 
eszméül s  általában  ott  is,   hol   nem   vett  föl 


SZIGLIGETI   ÉS    UJABB    SZÍNMÜVEI.  437 

valamely  speciális  kérdést,  részvétet  igyeke- 
zett kelteni  a  társadalom  alsóbb  osztályai 
iránt  és  sokszor  igen  is  kirívóan  a  fensőbb 
osztályok  rovására.  Politikai  életünk  democra- 
tiai  mozgalmainak  egyik  hatásaként  tűnt  föl 
a  népszínmű  színpadunkon.  Ez  .volt  az  egyik 
forrás,  melyből  merített,  a  másikat  az  iroda- 
lom nyújtotta,  hol  szintén  hasonló  forrongás 
mutatkozott.  A  fejlődő  nemzeti  költészet  örö- 
mest fordult  a  népies  felé,  részint  democratiai 
ösztönből,  részint  művészi  czélból;  szorosb 
kapcsolatba  jött  a  magyar  élettel  s  nem  ve- 
tette meg  a  magyar  genrerajzot.  A  magyar 
dalokat  nemcsak  jambusok-  és  trochseusokban 
írták  már  s  költői  rhytmusunk  ismét  össze- 
olvadt zenénkkel. 

Mindez  elősegítette  a  népszínmű  fejlődését. 
Szigligeti  drámai  formába  öntötte  mindazt,  a 
mi  politikai  és  irodalmi  mozgalmainkban  czél- 
jára  szolgált.  Elődei  nyomdokain  új  utat  tört, 
nem  elégedett  meg  Kisfaludy  komikai  genre- 
képeivel,  s  a  mit  Munkácsy  és  Gaal  csak  fé- 
lénken kisértettek  meg,  a  magyar  népdal  föl- 
használását drámai  czélokra,  egész  bátorság- 
gal érvényre  emelte.  Eddig  csak  pár  víg  nép- 
dalt hallottunk  a  garaboncziás  diák-  és  Pe- 
leskei  nótáriusban,  most  a  víg  mellett  az 
érzelmes  egész  csoportja  zendült  meg,  mint  a 
drámai  mozzanatok  kifejezőié,  vagy  kísérője. 
Szigligeti    népszínművei    egész    1848-ig  nagy 

részt  középfajú  drámák,  a  melyekben  tragikai 
és  komikai  elemek  vegyülnek.  Közttik  a  Szö- 
kött katona  és  A  csikós  vívták  ki  a  legnagyobb 
tetszést  és  méltán,  mert  mind  cselekvény, 
mind  jellemrajz  tekintetében  legkitűnőbbek. 
Azonban  a  népszínmű  sem  kerülhette  ki  a 
középfajú  drámák  örvényét.  Gyakran  erősb 
tragikai  összeütközéseket  használt,  mintsem 
kiegyenlíthetők  lettek  volna,  a  tragikai  és  ko- 
mikai elemeket  ritkán  vegyítette  a  tárgy  ter- 
mészete és  hangulata  szerint.  Mindig  fölvette 
a  komoly  és  víg  részt,  de  arra  nem  igen  volt 
gondja,  hogy  ezek  egymásnak  árthatnak  is, 
gátolhatják  egymás  fejlődését  s  minthogy  a 
víg  rész  inkább  sikerűit,  a  legtöbbször  hát- 
térbe szorította  a  komoly t.  Nem  a  tragikai  és 
komikai  vegyületet  hibáztatjuk,  hanem  annak 
a  módját.  Shakespeare  tragédiáiba  is  vegyít 
némi  komikai  elemet,  de  csak  egy  pár  nép- 
jelenetben és  csak  annyit  és  úgy,  hogy  semmi 
sem  zavarja  meg  a  mű  stíljét.  Közép  fajú  drá- 
máiban már  sokkal  több  van,  de  nagyrészt 
az  alapeszme,  tárgy  természetéhez  és  hangu- 
latához alkalmazkodik.  A  magyar  népszínmű- 
ben e  két  elem  inkább  egymás  mellett  van, 
mint  egymásért,  inkább  rontja  egymást,  mint 
elősegíti,  és  együttvéve  ritkán  aesthetikai  hatású. 
Ide  járult  még  az  is,  hogy  az  énekes  rész 
aránylag  nagy  tért  foglalt  el  s  nem  igen  ol- 
vadt be  a  mű  szervezetébe.  A  népszínmű-éne- 

kesnő  szerepe,  egyénisége  miatt  ritkán  lehe- 
tett drámai,  néha  nem  is  volt  fontos,  de  meg- 
rontotta a  fontosabb  szerepeket.  A  népszínmű 
komoly  része  majdnem  oly  nemű  vázlat  volt, 
mint  az  opera-szövegé,  s  így  alig  lehetett  szó 
drámai  cselekvényről  és  jellemrajzról.  Az  éne- 
kes és  komikai  részek  egészen  nyakára  nőt- 
tek a  komoly  részeknek  s  a  hatásból  az  orosz- 
lánrész mindig  őket  illette.  Látni  ^való  volt, 
hogy  e  részint  össze  nem  olvadt,  részint  ily 
alakban  össze  sem  olvadható  részeknek  a  fej- 
lődés bizonyos  folyamán  kell  átmenniök :  vagy 
összeolvadniok,  vagy  elválalniok.  Az  énekré- 
szek nagyobb  kiterjedése  majd  kifejleszti  a 
magyar  operettet,  a  komikai  részek  túlsúlya 
a  magyar  bohózatot,  a  komoly  rész  polgári 
vagy  népdrámává  emelkedik  és  eldobja  a  nép- 
dalt, vagy  ha  megtartja  is,  mérsékli  s  egészen 
czéljához  alkalmazza,  mint  a  komolyabb  fran- 
ezia  vaudeville  Csak  ez  lett  volna  természetes 
és  helyes  útja  a  magyar  népszínmű  fejlődésé- 
nek, hogy  nyerjen  tartalomban  és  sesth etikai 
becsben.  S  egy  darabig  úgy  is  látszott,  mintha 
ez  úton  akarna  fejlődni.  A  forradalom  után  a 
viszonyok  miatt  elvesztvén  irányszerűségét, 
inkább  a  komikai  conceptio  felé  hajlott,  sőt  a 
népdalt  is  inkább  alkalmazta  tárgyához  s  igye- 
kezett szervezetébe  olvasztani.  Valóban  Liliomfi 
és  Dalos  Pista  a  legsikerültebb  magyar  bohó- 
zatok, kivált  az  első,  a  melyet  fennebb   is  ki- 

emeltünk.  S  nemcsak  Szigligeti  indult  ez  úton, 
hanem  Szigeti  is.  A  magyar  polgári  vagy  nép- 
dráma felé  való  törekvés  sem  hiányzott,  sőt  a 
magyar  operetté  terén  is  tettek  kisérletet. 
Ilyen  magyar  népdráma  Szigligeti  Lelencze, 
ilyen  magyar  operetté  a  Debreczeni  biró,  csak- 
ugyan Szigligetitől.  De  úgy  látszik,  hogy  mind 
ez  a  körülmények  kényszerűségéből  folyt  s 
nem  a  fejlődés  belső  ösztönéből.  A  Lelenczet 
e  legjobb  népszínművet,  a  komoly  nemben 
a  népszínmű  énekesnő  hiánya  szülte,  a  Deb- 
reczeni birót  pedig  alkalmasint  a  zeneszerző 
nógatása.  Ezzel  aztán  annyiban  maradt  min- 
den s  most  midőn  a  népszínmű  új  életre  kezd 
ébredni,  nem  látunk  egyebet,  mint  a  fejlődés 
első  stádiumának  ismétlését  csekélyebb  tar- 
talommal, erővel,  frisseséggel. 

A  strike  és  Amerikai  annyiban  egészen  a 
régi  népszínművekre  emlékeztetnek,  a  meny- 
nyiben a  komikai  és  tragikai  elemet  nem  jól 
vegyítik  s  az  énekes  részek  háttérbe  szorítják 
a  cselekvény  és  jellemrajz  drámai  fejlődését. 
Inkább  tárgyukban  van  valami  új,  mert  a 
cselekvény  főbb  mozzanatai  a  gyári  munkás 
és  kézműves  életviszonyain  sarkallanak,  a  me- 
lyekhez Szigligeti  eddig  nem  igen  nyúlt.  Né- 
mely lap  ezt  hibáztatta,  mintha  csikósok  és 
szegénylegények  nélkül  nem  is  lehetne  nép- 
színmű. A  népszínmű  nem  szorítkozhatik  csak 
pusztai  vagy  falusi  élet  rajzára,  sőt  a  fensőbb 

osztályokat  sem  zárhatja  ki.  Hiszen  akkor 
mellőzné  a  legérdekesebb  összeütközéseket, 
melyek  a  különböző  osztályok  és  egyének  vi- 
szonyaiból és  szenvedélyeiből  keletkeznek. 
A  népszínművet  tárgya  választásában  nem 
korlátozhatják  holmi  önkényes  szabályok.  Ezt 
maga  a  műforma  természete  szabja  meg  épen 
mint  a  tragédia  és  komédiában.  De  az  már 
csakugyan  hibája  mind  két  műnek,  hogy  oly 
viszonyokat  tárgyal  tragikai  felfogással,  a  me- 
lyek nálunk  erre  még  nem  elég  alkalmasok, 
mert  a  mi  társadalmunkban  se  a  munkás  kér- 
dés, se  az  amerikai  párbaj  nincs  előtérben. 

Mindamellett  ezen  könnyen  túltehetnők  ma- 
gunkat, ha  más  tekintetben  nyerhetnének 
kárpótlást.  De  a  legjobb  akarat  mellett  is,  meg 
kell  vallanunk,  hogy  leginkább  csak  az  éne- 
kes és  komikai  részleteket  élvezhetni  bennök. 
Mindkettő  leleménye  szegény,  jellemrajza  váz- 
latos és  bágyadt,  s  a  cselek  vénynek  alig  van 
más  érdeme,  hogy  gyors.  A  Strikeban  Szikráné, 
a  ki  csak  mellékszemély  s  nélküle  megtörtén- 
hetnék az  egész  népszínmű,  inkább  kiemelke- 
dik, mint  István  gazda,  a  mű  hőse.  Az  Ame- 
rikaiban Csupri  bohózatos  alakja  legjobban 
a  többi  kopott  vagy  elmosódott.  Megvan  ben- 
nök a  régibb  népszínművek  minden  árnyoldala, 
de  a  fényoldal  csak  a  szerkezet  ügyességében, 
a  technikai  készségben  nyilatkozik,  a  mely 
ritkán  szokta  elhagyni  Szigligetit. 

Egy  szóval  e  két  új  népszínműben,  sőt  a 
régiekhez  mérve  is  a  kevésbbé  értékesek  kö- 
zött foglal  helyet.  Nem  is  hiszsztik,  hogy  a 
népszínmű  fejlődése  a  Nemzeti  Színházba  na- 
gyobb lendületet  vehessen.  Itt  nincs  erre  se 
elég  tere,  se  elég  alkalma,  se  valódi  közön- 
sége. Erre  népszínház  volna  szükséges,  hol 
hamarább  és  biztosabban  átesnék  azon  a  fej- 
lődési folyamon,  a  melyet  fennebb  érinténk, 
s  a  melyet  maga  Szigligeti  is  megindított.  De 
fejlődjék  vagy  ne  fejlődjék.  Szigligeti  dráma- 
írói pályájának  mindig  fénypontja  marad. 
Drámai  költészetünket  nemzeti  alapon  egy  új 
válfajjal  gazdagította,  a  mely  nemcsak  közön- 
séget vonzott  a  színházba,  hanem  egyszers- 
mind elősegítette  politikai  és  irodalmi  átala- 
kulásunk diadalmas  harczait.  Azonban  mon- 
danánk le  a  jövő  reményéről  is  ?  Előbb-utóbb 
gyökeret  kell  verni  Pesten  egy  valódi  népszín- 
háznak, s  fejlődnie  mindazon  válfajoknak,  a 
melyeket  most  népszínműveknek  nevezünk. 
E  fejlődésnek  Szigligeti  vetette  meg  alapját, 
jelölte  ki  irányát  s  egy  pár  műve  még  akkor 
is  élni  fog,  midőn  talán  nagyobb  tehetségek 
a  magyar  népszínművet  a  fejlődés  és  sesthe- 
tikai  becs  magasabb  színvonalára  emelik,  a 
mit  adjon  isten! 

Ballada  Jókai  Mórtól.  Előadatott  a  Magyar    irók  és  Művé- 
szek estélyen  1874. 


E  ballada  nem  jelent  meg  külön  füzetben 
de  mint  a  magyar  irók  és  művészek  estélyen 
Liszt  zongorakisérete  mellett  elszavalt  költe- 
ményt közölte  több  lap  s  általában  ngy  ünne- 
pelték, mint  a  magyar  költészet  rendkivüli 
tüneményét.  íme  az  ok,  a  miért  hozzá  szólunk 
s  nem  tartjuli  fölöslegesnek  vizsgálni:  vajon 
csakugyan  gazdagodott-e  költészetünk,  vagy 
az  egész  zaj  csak  egyike  azon  irodalmi  hum- 
bugoknak, melyeknek  épen  nem  vagyunk  szű- 
kében. 

Jókai  balladájának  tárgya  Petőfi  neje  és  fia. 
Nincsenek  ugyan  megnevezve,  de  a  költő  czél- 
zata  nagyon  is  észre  vehető.  Nem  vizsgáljuk : 
ajánlatos-e  a  nem  rég  elhunytakat,  kiknek  roko- 
nai még  élnek,  kikhez  sok  gyöngéd  emlék  fűző- 
dik, ily  módv^n  regény,  dráma  vagy  ballada 
tárgyaivá  tenni,  s  mellőzve  egyéb  szempontot, 
magának  a  költői   hatásnak   szempontjából  is, 

nem  jobb  kerülni  mindent,  a  mi  a  kedély  el- 
fogultsága miatt  épen  ugy  csökkentheti  a  költő 
szabad  alkotását,  mint  a  közönség  nyugodt  élve- 
zetét !  Legyen  elég  csak  azzal  a  kérdéssel  fog- 
lalkoznunk: méltóan  énekelte-e  meg  Jókai 
Petőfit,  a  költőt,  a  hőst,  a  jó  barátot,  s  vajon 
a  költemény  mélabús  hangjával  nincs-e  kiáltó 
ellentétben  a  conceptio  komikai  hóbortossága  ? 
Gyönge  költeményt  irni  akár  kin  megesik, 
még  a  legnagyobb  költőn  is,  de  hogy  valaki 
annyira  félre  ismerje  tárgya  természetét  s  az 
eredetiséget  és  hatást  abban  keresse,  a  minek 
sem  eszmei  jelentősége,  sem  sesthetikai  értéke 
nincs,  az  ugy  látszik  Jókainak  valóságos  irányává 
kezd  válni.  Őt  annyira  túlbecsülte  a  közönség 
és  hirlapirodalom,  hogy  ő  maga  igen  termé- 
szetes viszonzásul  épen  nem  becsüli  őket  s  azt 
hiszi,  hogy  mindent  irhát  nekik,  mert  minden- 
nel megelégesznek,  mindent  dicsőitenek  a  mit  ir. 
A  ballada  azon  kezdődik,  hogy  hőse,  a  költő 
harczba  indul  és  búcsúzik  neje-  és  gyermekétől. 
Ez  a  bal  ládának  legjobb  része,ebben  egy  pár  szép 
lyrai  helyet  találhatni,  bár  csodálkozunk,  hogy 
Petőfi  Szeptember  vé(jén  czimű  elegiáját,  mely 
hasonló  érzést,  hasonló  rytmusban  fejez  ki,  nem 
használta  fel  Jókai,  mert  igy  erősebben  és  köz- 
vetlenebbül hatott  volna  az  olvasóra  a  búcsúzó 
költő  hal  ál  sejtelme.  Ez  után  mind  inkább  rom- 
lik a  mű,  egy-egy  szebb  sor  vagy  épen  vers- 
szak igyekszik  ugyan  fentartani  az  érdeket,  de 

mind  hiába;  a  tragikai  conceptio  csakhamar 
komikaivá  torzul.  A  hős  ugyanis  elesik ;  a  holló 
a  fán  megjelenti  férje  halálát  e  nőnek,  a  ki 
aztán  nem  sokára  férjhez  megy.  De  a  halott 
nem  nyughatik  sirjában,  megjelen  a  nőnek 
koszorús  kalpaggal  fején,  hanem  a  fő  nem  az 
övé,  valaki  másé,  egyé  a  sok  közül,  a  kikkel 
együtt  esett  és  temettetett  el.  Koszorúját  meg- 
lelte, a  fejét  nem  a  mi  alkalmasint  azt  akarná 
kifejezni,  hogy  a  költőknek  még  a  sirban  is  leg- 
több gondjok  van  koszorújokra.  A  nő  nem  ismer- 
vén reá,  hiába  hivja,  nem  megy  vele.  ((Te  nem 
vagy  ő,  férjem  sohasem  voltál,  arczod  nem  az 
övé))  kiált  fel  a  nő.  Ekkor  a  szellem  —  ha  ugyan 
megérdemli  e  nevet  —  mentegetőzni  kezd,  hogy 
nem  lelte  meg  fejét,  téved  a  kéz,  majd  vissza- 
megy érte  s  megleli,bár  a  közös  sirban  nagyon 
nehéz  a  válogatás.  És  megjelen  újra,  de  akkor 
sem  a  maga  fejével.  Húsz  évig  j ár-fel  a  sirból 
más-más  fejjel,  végre  megtalálja  a  magáét* 
A  nő  ekkor  már  őszül,  a  gyermek  vén  ifjú  lett, 
a  ki  unja  az  életet.  Most  reá  ismernek  mind- 
ketten s  elmennek  vele  a  sirba,  hogy  örökre 
csókolhassák  egymást. 

Ki  nem  érzi,  a  kinek  csak  egy  kis  költői 
érzéke  van,  hogy  Jókai  itt  lábbal  tapod  minden 
népköltészeti  hagyományt,  költői  illusiót,  s  a 
tragikai  conceptiónak  a  fejkeresés  komikai  for- 
dulatával oly  groteszk  irányt  ad,  mely  ellen 
egyaránt  fellázad  erkölcsi  és  aesthetikai  érzé- 

sünk.  A  népköltészetnek  régi  hagyománya  a 
sírból  feljáró  lélek,  a  melyet  a  műköltők  nagy 
hatással  szoktak  feldolgozni,  kivált  a  ballada- 
költők. De  e  költői  motívummal,  a  mely  min- 
dig fönséges,  nem  lehet  gyermekjátékot  űzni. 
A  balladaköltők  ezt  rendesen  mint  subjectív 
csodást,  mint  visiót  használják  a  feldúlt,  lázas 
lelki  állapot  költői  kifejezésetil,  a  minő  az  erős 
bánat,  kétségbeesés  vagy  lelkiismeret  furdalása. 
Ilyenkor  mindig  az  élő  kebelében  rejlik  az  a 
varázs,  a  mely  a  halottat  felkelti  sirjából  s  a 
halott  ez  érzés  ereje  által  nyer  hatalmat  az  élő 
fölött.  Az  élőnek  a  halott  nem  jelenhet  meg 
más  alakban,  mint  a  hogy  képzeli,  s  a  halott 
nem  tehet  mást  az  élővel,  mint  a  mit  ez  óhajt 
vagy  a  mitől  fél.  így  találjuk  ezt  az  északi, 
így  a  magyar  népballadákban,  így  magának 
Shakespeare-nek  tragédiáiban  is.  S  ha  Jókai  e 
motívumot  akarta  használni,  elég  lett  volna, 
ha  a  férjhez  ment  özvegy  nem  tud  boldog  lenni 
uj  férje  karjai  között,  régi  férje  emléke  miatt, 
ha  a  sírból  feljáró  halott  vádoló  arczczal  mély 
búval  tölti  el,  ha  a  gyermeket  anyja  búja  her- 
vasztja s  ha  a  férj  és  atya  végre  magával  viszi 
a  boldogtalanokat  a  sir  nyugodalmába.  De  Jókai 
nem  kedveli  az  egyszerűt,  a  lélektanit,  a  köl- 
tőit, neki  valami  hallatlan  kellett  s  így  terem- 
tette meg  a  fejét  nem  találó  halottat,  a  ki  azt 
húsz  évig  keresi,  tövistől  megtépve,  elfáradva 
a  nagy  munkában,   ruhájaszakadtan.    S   van-e 

Jókai  e  leleményének  bármily  tekintetben  esz- 
mei jelentősége,  van-e  kapcsolatban  a  nő  lelki 
állapotával  s  általában  fejez-e  ki  valamit?  Ha 
csakugyan  fejez  ki  valamit  a  költő  akarata 
ellenére  is,  az  nem  lehet  egyéb,  mint  paródia  a  sir- 
ból  feljáró  szellemekre,  épen  mint  Arany  János 
komikai  eposzában,  a  Nagyidai  czigányok-han^ 
Puk  Mihály  esete,  a  ki  levágott  fejét  hóna  alatt 
hozza  s  Csóri,  a  vajda,  azt  mondja  neki :  ((Tedd 
fel  a  fejedet,  én  is  voltam  olyan  szegény  ember, 
mint  te.))  De  ezt  Csóri  csak  álmodja  s  külön- 
ben is  a  mi  illik  s  igen  helyén  van  egy  komi- 
kai eposzban,  a  mely  rendesen  a  komoly  epo- 
szok paródiája  szokott  lenni,  nemeiilik  egy  tra- 
gikai  balladába  s  legkevésbbé  Petőfi  emlékéhez. 
Petőfi  1848-ban  heves  polémiát  folytatott  Jókai 
ellen  és  szemére  vetette,  hogy  ((öt  impertinen- 
tiát))  követett  el  rajta.  Nem  akarjuk  itt  eldön- 
teni, vajon  Petőfi  vádjai  alaposak  voltak-e,  de 
bogy  Jókai  e  balladájával  nagy  méltatlanságot 
követett  el  Petőfi  emlékén,  az  előttünk  bizo- 
nyos. Úgy  rajzolni  Petőfit,  mint  fejevesztett 
költőt !  Ha  a  két  költő  közül  valamelyik  csak- 
ugyan elvesztette  a  fejét,  az  bizonyára  nem 
Petőfi. 

Semmi  sem  mutatja  inkább  drámai  költé- 
szetünk meddőségét,  mint  az,  hogy  Csiky  szín- 
művei szokatlan  figyelemben  részesülnek.  Az 
if}ú  költő  egymásután  nyeri  az  akadémia  drá- 
mai pályadíjait ;  a  nemzeti  színház  bizonyos 
előzékenységgel  adatja  elő  minden  ujabb  mű- 
vét; a  hírlapoknak  épen  kedvencze  s  úgy  te- 
kintik őt,  mint  a  jövÓ  drámaíróját. 

Mi  elejétől  fogva  nem  tartoztunk  Csiky  bá- 
mulói  közé,  de  értjük  e  jelenségeket.  Az  aka- 
démia Teleki-pályázatán  a  viszonylag  legjobb 
műnek  mindig  kiadatik  a  díj,  a  Karácsonyi- 
díjat csak  önálló  becsűnek  adhatni  ugyan  ki, 
azonban  ha  nyolcz-tíz  évi  várakozás  után  nem 
akad  kitűnő  mű,  a  bírálók  elvégre  oly  művet 
is  megjutalmaznak,  mely  ha  nem  kitűnő  is,  de 
egy  vagy  más  tekintetben  önálló  becsű.  A  nem- 
zeti színház  kapva  kap  minden  újdonságon,  a 
melytől  közönséget  remél,  különösen  Csiky 
művein,  a  kit  boldogult  Szigligeti  annyira 
pártfogásába   vett.    A   hírlapok    az    akadémia 

ellenében  fölmagasztalván  a  Jóslatot^  Csiky 
első  művét,  s  nagy  drámaírót  jósolván  belőle, 
már  csak  következetességből  is  folyvást  dicsé- 
rik kedvenczöket,  bár  lanyhábban,  mint  föl- 
léptekor. 

Csiky  termékenységgel  viszonozta  a  közön- 
ség és  krítika  figyelmét.  A  Jóslat  után  csak 
hamar  két  tragédiát  írt :  a  Mágus zt  és  Jánust 
s  egy  vígjátékot,  az  Ellenállhatatlan  czíműt. 
Mind  e  művek  fejlődésről  tanúskodnak,  s  bizo- 
nyos haladást  épen  nem  tagadhatni  meg  Csiky- 
től.  Első  művében  sok  mindent  összezavart, 
rosszul  vegyítette  a  komoly  és  komikai  eleme- 
ket, meséje  kuszált  és  nehezen  érthető  volt,  a 
mellékdolgok  erőt  vettek  a  főcselekvényen : 
újabb  műveiben  tisztább  stílre  törekszik,  tra- 
gédiát és  vígjátékot  ír,  cselekvénye  is  kere- 
kebb. Drámai  forma,  nyelv  és  verselés  tekin- 
tetében is  haladt,  a  mennyiben  párbeszédei 
gyorsabb  menetűek,  kevésbbé  látszik  kedvelni 
a  közhelyeket  s  olykor  szabatosan  és  hangza- 
tosan tudja  kifejezni  gondolatait. 

Azonban  a  drámai  ér  még  most  sem  fakadt 
föl  benne,  s  még  folyvást  keveset  gondol  a  ha- 
gyománynyal, történelemmel,  sőt  a  valószínű- 
séggel is.  Cselekvénye  inkább  külső,  mint 
belső,  inkább  mechanikai  csinálmány,  mint 
élő  organismus ;  jellemrajza  egy-két  durva  vo- 
násból áll,  a  szenvedély  fejlődését,  erejét  és 
hangját  épen  oly  kevéssé  képes  felfogni,  mint 

visszaadni.  Tragikai  conceptióiban  maga  sem 
látszik  hinni,  komikuma  pedig  csak  tréfa,  a 
melynek  nincs  semmi  mélyebb  jelentősége. 
Általában  nem  ismeri  a  külső  világot  s  belső 
világa  szegény.  Mintha  nem  belső  szükségből, 
hanem  külső  kényszerből  írna.  Nem  látszik, 
hogy  valami  meghatotta  volna.  Hiába  keres- 
sük az  eszméket,  s  melyek  lelkén  feküsznek, 
az  érzéseket,  a  melyekkel  szíve  telve.  Nem 
tapasztalatokból,  az  élet  és  történelem  átélt 
vagy  átérzett  emlékéiből  ír,  hanem  olvasmá- 
nyokból s  a  képzelődcs  ködképeiből.  Innen 
cselekvényében  nincsen  élet  alakjaiban  eleven- 
ség. Nem  annyira  természetesen  alkot,  mint 
erőszakosan  combinál,  élő  emberek  helyett  el- 
vont forgalmakat  mozgat,  s  minthogy  nincs 
leleményes  phantaziája,  erőszakolja  a  bonyo- 
dalmat és  lélektani  absurdumokba  téved.  Ér- 
zéke levén  a  drámai  forma  iránt,  s  némi  tech- 
nikai ügyességet  sajátítván  el,  könnyen  önti 
drámába  a  mit  így  kigondolt.  S  azok  szemre- 
főre mutatnak  is  valamit,  de  belől  üresek,  s 
a  legjobb  esetben  is  hidegen  hagyják  a  szívet. 
A  Mágusz  egy  felvonásos  tragédia.^  Egy  fel- 
vonásban jó  tragédiát  írni  nehéz,  majdnem 
lehetetlen.  Bármely  jó  tárgy  megromlik  így 
összeszorítva,  mert  nincs  hely  érdekes  bonyo- 


*  A  mágusz.  Tragédia  egy  felvonásban.    Irta  Csiky  Ger- 
gely. Temesvár,  ^ByS. 

dalom  szövésére  s  a  szenvedély  fejlődésének 
rajzára.  Más  a  vígjáték,  a  hol  egy  felvonásba 
könnyen  szoríthatni  egy  kis  komikai  össze- 
ütközést, sőt  vannak  tárgyak,  a  melyek  az 
egy  felvonást  .úgyszólva  követelik.  Egy  kis 
vígság  elmulathatja  az  embert,  de  egy  kis 
szomorúsággal  nem  elégszünk  meg,  a  nagy 
szomorúság  pedig  kicsinynyé  törpítve  hatás- 
talan. Midőn  részvétet,  félelmet,  szánalmat  és 
megnyugvást,  a  tragikum  ez  alkatrészeit,  egy 
pár  negyed  óra  alatt  kell  átéreznünk,  az  lesz 
belőle,  hogy  egyiket  sem  érezhetjük  át  egé- 
szen. Az  életben  is  örömest  nevetünk  egy  jó 
tréfán  néhány  perczig  s  aztán  dolgunk  után 
látunk,  de  ha  igazán  meg  vagyunk  hatva,  s  ki 
akarjuk  sírni  magunkat,  arra  több  idő  kell. 
Csiky  nemcsak  azzal  gyöngítette  műve  tragi- 
kai  hatását,  hogy  egy  nagy  tárgyat  összeszorí- 
tott, hanem  azzal  is,  hogy  hőse  iránt  nem  tu- 
dott részvétet  gerjeszteni. 

Ki  az  a  gittoni  mágusz,  a  kit  Simonnak  ne- 
veznek ?  Úgy  látszik  titkos  keresztyén,  a  ki 
csak  színleg  űzi  szemfényvesztő  mesterségét, 
egészen  át  van  hatva  az  új  hittől  s  azt  az 
egész  római  birodalomban  el  akarja  terjesz- 
teni. Hogy  titkolja  másoktól  keresztyén  hitét, 
az  érthető,  de  hogy  nekünk  nézőknek  sem 
vallja  be,  az  egy  kissé  különös.  Egy  határo- 
zott nagy  czél,  a  melyet  értünk,  inkább  fog 
iránta  érdeket  kelteni,   mint   a   homályos   be- 

széd,  a  melyből  tisztán  ki  nem  vehető,  hogy 
tulaj  donkép  minő  hitért  küzd,  a  Krisztus  hite- 
ért-e vagy  maga  egy  új  Krisztus.  S  mi  által 
reméli  elérni  nagy  czélját?  Azzal,  hogy  ma- 
gához vesz  egy  tyrusi  utcsai  leányt,  a  ki  sza- 
kasztott mása  Nero  meghalt  kedvesének,  Phoe- 
henek,  s  azt  úgy  szándékszik  kiadni  Nérónak, 
mint  máguszi  mesterség  által  halottaiból  fel- 
támasztott kedvesét,  a  miért  őt  Nero  pontifex 
maximussá  fogja  emelni.  íme  Simon  nagy 
czélja,  a  melyért  föláldozza  szerelmét,  mert  a 
leányt  ő  is  szereti,  bár  e  föláldozásból  sokat 
levon  az,  hogy  szerelmét  nem  hiszi  viszon- 
zottnak.  De  vajon  Nero  elhiheti-e,  hogy  He- 
léna csakugyan  a  föltámasztott  Phoebe  ?  Hiszen 
ha  beszélni  fog  vele,  könnyen  meggyőződhetik 
az  ellenkezőről,  mert  Heléna  semmit  sem  tud 
a  múltról.  De  ha  Nero  Phoebe  helyett  meg- 
elégszik egy  hozzá  hasonló  leánynyal  is,  és 
Simont  pontifex  maximussá  emeli,  vajon  el 
fogja-e  tűrni  az  új  vallást,  s  ha  ő  eltűri  is, 
eltűri-e  Róma?  Nem  lábbal  tapodása  ez  úgy 
a  valószinűségnek,  mint  a  történelmi  hűségnek 
s  vajon  oly  hígvelejű  ember  iránt,  minő  Si- 
mon, érezhetünk-e  tragikai  részvétet? 

Bizonyára  a  tragikai  hős  vagy  czéljában 
vagy  eszközeiben  mindig  tévedő  s  ellenkezésbe 
jő  a  fennálló  renddel,  de  mind  czéljának,  mind 
eszközének  olyannak  kell  lenni,  a  melyet  éi  t- 
hesstink,  a  melybe  hihessünk,  a  mely  bizonyos 

sikerre  számíthat,  annyira,  hogy  hasonló  kö- 
rülmények között  talán  magok  a  nézők  is  ha- 
sonlóan cselekednének.  Ha  minden  tévedés 
tragikai,  akkor  a  félkegyelmű  emberek  épen 
oly  tragikai  hősök,  mint  a  Coriolanok  és  Bru- 
tusok.  De  a  Mágiisz  tragikai  alapjának  még 
más  baja  is  van.  Úgy  látszik,  hogy  Simon  föl- 
hagyna nagy  czéljával,  ha  tudná,  hogy  Heléna 
őt  szereti,  legalább  azt  mutatja  a  Heléna  és 
Simon  közti  utolsó  jelenet.  A  költőnek  tehát 
úgy  kellett  volna  rajzolnia  Helénát,  hogy 
Simon  csak  a  kifejtésnél  vegye  észre  szerel- 
mét, vagy  Simont  úgy,  hogy  egy  darabig  le- 
győzi szerelmét,  de  az  később  erőt  vesz  rajta. 
De  e  helyett  Heléna  már  az  első  jelenésben 
úgy  beszél,  hogy  Simon  könnyen  észrevehetné 
hajlamát.  A  mily  könnyen  bánik  el  Csiky  a 
lélektani  mozzanatokkal,  ép  oly  kevés  gondja 
van  a  korrajzra.  Az  összes  személyzet  úgy 
beszél  mintha  keresztyén  volna,  s  midőn  a  mű 
végén  Nero  föllép,  épen  nem  ismerünk  a  tör- 
ténelem Nérójára.  A  kegyetlen  Nero  itt  oly 
kegyelmes,  bölcs,  mintha  Simon  már  rég  meg- 
térítette volna. 

Janiishan^*  a  mely  öt  felvonásos  tragédia, 
szintén  a  pogányság  és  keresztyénség  közti 
küzdelmet  rajzolja   Csiky,   csakhogy  itt  nem 

*  Janus.  Tragédia  öt  felvonásban.  Irta:  Csiky  Gergely. 
Temesvár  1877.  Az  1876-iki  Teleki-pályázaton  100  arany  ju- 
talmat nyert. 

a  római,  hanem  a  magyar  pogánysággal  foly 
a  küzdelem.  A  míg  a  Máguszhan  a  pogányok 
is  keresztyén  színezetűek,  itt  a  pogányság  túl- 
nyomó, kivéve  magát  Janii st,  a  pogányság 
fejét,  a  ki  oly  jámbor  ember,  hogy  keresztyén- 
nek is  beillenék,  ellenben  a  keresztyének  oly 
jóindulattal  viseltetnek  pogány  honfitársaik 
iránt,  hogy  nem  volna  nehéz  őket  visszatérí- 
teni. A  mű  tele  van  pogány  táltossal  és  jósnő- 
vel, azonban  keresztyén  papnak  se  híre,  se 
hamva,  mintha  ezek  részt  sem  vettek  volna  a 
küzdelemben.  De  nemcsak  ebben  vét  Csiky  a 
történelmi  hűség  ellen.  A  mint  I.  Béla  királyt 
rajzolja  és  megindítja  a  cselekvényt,  az  már 
a  soknál  is  több.  I.  Bélát,  az  erélyes  királyt, 
a  ki  egész  gondját  a  keresztyénség  megszilár- 
dítására fordította,  úgy  rajzolja,  m'nt  a  ki  va- 
dászsza  a  pogány  magyarok  barátságát,  meg- 
látogatja vezéröket,  Janust  személyesen  hívja 
meg  az  országgyűlésre,  mindenkép  igyekszik 
megnyerni  őt  és  párthíveit  a  közjó  érdekében, 
sőt  meg  is  esküszik  előtte,  hogy  az  ősmagyar 
hitet  sohasem  fogja  bántani. 

Én  Béla,  a  magyar  nemzet  királya 
Királyi  szóm  kötöm  le  s  esküszöm, 
Hogy  téged,  Janus  s  a  tiéidet 
Hitedben,  ős  szokásaidban  soha 
Nem  foglak  háborítni,  bántani ; 
S  mindenki  ellen,  bárki  légyen  az, 
Királyi  kardom  lesz  az  oltalom! 

Hanem  legyünk  elnézők  s  fogadjuk  el  a 
szerző  álláspontját,  a  mely  nemcsak  történel- 
mileg valótlan,  hanem  lélektanilag  sem  való- 
szinű.  Hiszen  az  újabb  drámaírók  úgy  is 
hozzászoktattak  bennünket  a  történelemellenes 
történelmi  drámához  s  ha  láttuk  Miltont,  a  ki 
a  legélesb  ellentéte  az  író  és  államférfiú  Mil- 
tonnak, ha  elfogadtunk  a  hagyományos  Iska- 
riót  helyett  egy  egészen  képzelt  ifjonczot,  miért 
ne  fogadhatnánk  el  egy  pogánybarát  Béla  ki- 
rályt s  egy  keresztyén  jámborságú  Janust,  a 
kik  atyafiságosan  kiegyeznek.  Ez  alapon  mi 
lehetne  természetesb  fejlemény,  mint  az,  hogy 
a  két  kibékült  ellentétes  irány  mindinkább 
összeütközik ;  a  viszonyok  és  szenvedélyek 
kényszerűségénél  fogva,  a  király  és  Janus  aka- 
ratlan is  esküszegőkké  válnak  és  végre  Janus 
elbukik  nem  azért,  mert  megszegte  esküjét' 
hanem  mert  ki  nem  egyenlíthető  dolgokat 
akart  ö^szebékéltetni  s  a  keresztyénség  ellen 
támadva,  elvégre  is  az  ősvallást  törekedett 
visszaállítani,  a  melynek  nincs  jövője.  A  val- 
lásos és  politikai  összeütközéseket  éleszthette 
volna  a  szenvedélyeké,  a  mire  elég  anyag  van 
azon  körülményben,  hogy  Janus  leánya.  Ara, 
bele  szeret  egy  keresztyén  lovagba,  elszökik 
vele  és  keresztyénné  lesz. 

Azonban  Csiky  nem  a  viszonyok  és  szenve- 
délyek összeütközéséből  indítja  meg  a  bonyo- 
dalmat, hanem   cselszövénynyel   idézi  azt  elő, 

melynek  a  politikai  és  vallásos  eszmék  és 
szenvedélyek  küzdelmében  csak  mellékesen 
lehet  helye.  O  ezt  teszi  fővé  s  Janus  tulaj  don- 
kép csak  báb  Rasdi  jósnő  és  meghitte.  Karvaly, 
kezében,  a  kik  egy  kissé  durva  furfanggal 
mindent  elkövetnek,  hogy  megtörténjék  az,  a 
mi  különben  is  bekövetkezhetett  volna  s  el- 
hitessék Janussal,  hogy  mindez  a  hitszegő 
Béla  király  műve.  E  cselszövők  tudniillik  Bo- 
leszlót  éjjel  titkon  Arához  vezetik  légyottra, 
bár  nincs  szükség  reá,  mert  Boleszló  különben 
is  látogathatja  a  leányt,  elősegítik  elszökteté- 
sét  és  áttérését  a  keresztyén  hitre  s  midőn 
Janus  visszahozza  Arát  várába,  szintén  ők  esz- 
közlői  újabb  szökésének.  E  mellett  föllázítják 
a  keresztyének  ellen  pogány  társaikat  s  mi- 
dőn már  minden  készen  van,  nógatják  Janust, 
hogy  álljon  bosztit  szenvedett  sérelmeiért  s 
tűzze  ki  az  őshit,  a  lázadás  zászlóját.  De  majd- 
nem kudarczot  vallanak,  mert  Janus  egyik 
nőcseléde  elárulja  Karvalyt,  elmondja,  hogy 
kezdettől  fogva  ő  volt  biztosa  Boleszlónak,  ő 
vezette  Arát  a  keresztyén  papokhoz,  ő  segí- 
tette elő  újabb  elszökésöket  is,  s  hazugság 
mindaz,  a  mivel  Janust  ámítja.  Erre  Janus 
leszúrja  Karvalyt,  a  ki  aztán  a  jósnő  biztatá- 
sára haldokolva  azt  hazudja,  hogy  az  egész 
ármányt  Béla  király  szőtte  s  ő  az  oka  minden 
szerencsétlenségnek.  És  Janus  Karvalynak,  a 
kit   azelőtt  egy  pár   perczczel    épen  hazugsá- 

gáért  szúrt  le,  most  minden  újabb  hazugsá- 
gát elhiszi  s  kitűzi  a  lázadás  zászlaját,  sőt 
akkor  sem  vonja  vissza  azt,  midőn  Béla  király 
megjelen  nála,  s  visszahozva  leányát,  elmondja, 
hogy  minden  tudtán  kívül  történt,  s  a  bűnö- 
söket megbünteti.  Bánkódik  ugyan  egy  kissé, 
hanem  aztán  annál  nagyobb  hévvel  kezdi  rá- 
beszélni a  királyt,  hogy  térjen  vissza  az  ős- 
hitre  s  álljon  a  pogány  magyarság  élére.  Béla 
visszautasítja  az  ajánlatot,  s  kitör  a  polgár- 
háború. Janus  elveszti  a  csatát,  s  őt  magát  is 
megtöri  most  párthívei  aljassága,  majd  leánya 
halála;  megszállja  a  lelkiismeret  is,  nem  akar 
tovább  küzdeni  s  visszautasítva  a  király  aján- 
latát, a  ki  megkegyelmez  neki,  ha  keresztyén 
hitre  tér,  egy  tőrszúrással  véget  vet  éle- 
tének. 

íme  Rasdi  és  Karvaly  cselszövényéből  mily 
nagy  forradalom  támadt.  Nélkülök  talán  még 
ma  is  békén  élne  együtt  Magyarországban  ke- 
resztyén és  pogány  a  haza  üdvére.  De  fogad- 
juk el  alapul  e  cselszövényt  is,  vajon  akkor 
is  összhangzásban  van-e  az  Janus  jellemével, 
s  így  elhihető-e  sikere  ?  Könnyenhivő,  szenve- 
délyes ember-e  Janus  ?  Épen  nem  ;  mérsékelt, 
nyugodt,  mindent  megfontoló.  Viseltetik-e  Rasdi 
és  Karvaly  iránt  némi  kiváló  rokonszenvvel 
és  bizalommal  ?  Nem,  sőt  úgy  látszik,  hogy 
Béla  király  az,  a  kit  különösen  tisztel,  s  a  ki- 
ben  leginkább   bízik.    Hogy    ily    cselszövény 

kifoghasson  rajta,  egészen  máskép  kellett 
volna  rajzolni  őt.  Csiky  nem  igen  látszik  ér- 
teni, hogy  a  jellemrajz  és  cselekvény  mily 
benső  kapcsolatban  vannak  egymással  és  egy- 
mást szülve  és  táplálva  alkotják  a  dráma  or- 
ganismusát.  A  legjobb  cselekvény,  a  legerősb 
indokok  elvesztik  hatásukat,  ha  a  jellemrajzzal 
ellenkezésbejönnek.  Például  Othello  egész  cse- 
lekvénye megromlik,  sőt  nevetségessé  válik, 
ha  Othello  jelleme  nem  táplálja  a  fejlődést. 
Egyébiránt  Janus  jellemrajza  nem  egyéb  hideg 
abstractiónál,  s  annak  is  hibás.  Szegényes  és 
nyomorék  alak,  itt-ott  fölcziczomázva  Bru- 
tus,  Bánk  bán  s  a  trónkereső  Borics  ron- 
gyaival Többé-kevésbbé  a  többi  személyek  is 
ilyenek. 

Mindamellett  a  műnek  van  méltánylandó 
oldala  is.  Ha  Csiky  nem  tudott  tragikai  hőst 
rajzolni,  legalább  tragikai  alapot  keresett ;  ha 
jellemrajzában  és  cselekvényében  nincs  törté- 
nelmi hűség,  lélektani  igazság,  benső  élet, 
költői  elevenség,  legalább  a  cselekvény  kerek, 
mely  folyvást  halad,  emelkedik  és  siet  a  ki- 
fejlés felé.  Ha  nyelve  nem  drámilag  jellemző, 
legalább  nem  szószaporító  s  épen  nem  hiány- 
zik benne  a  külső  drámaiság.  Általában  Csiky- 
nek  sok  érzéke  van  drámai  forma  iránt  s  hogy 
e  tekintetben  folyvást  halad,  miitatja  legújabb 
vígjátéka  is. 

Valóban  az  Ellenállhatatlan  ^  czímű  három 
felvonásos  vígjátékának  főbecse  a  tiszta  drá- 
mai formában,  kerek  cselekvényben  s  a  ki- 
dolgozás bizonyos  széparánytiságában  áll.  Ha 
a  tartalom:  a  jellemrajz  és  cselekvény  benső 
értéke  megfelelne  a  forma  szabatosságának, 
az  Ellenáll hatatlanhan  kitűnő  vígjátékot  bír- 
nánk. De  a  belsőt  nem  lehet  úgy  elsajátítani, 
mint  a  külsőt.  A  külsőt  inkább  a  tanulmány 
és  gyakorlat  nyújtja,  a  belsőt  inkább  az  élet, 
ha  van  szemünk  látni  a  látnivalót,  s  ha  van 
elég  erőnk  azt  átalakítva  visszasugározni  a 
phantasia  tükrében.  Csiky,  a  mint  már  meg- 
jegyeztük, keveset  merít  az  élet  tapasztalatai- 
ból, a  kedély  benső  világából  s  nagyrészt  csak 
olvasmányait  dolgozza  föl,  inkább  combináló, 
mint  alkotó  tehetséggel.  Jelen  művében  Moreto 
Szép  Diegójáhól  átvette  a  főalakot  s  egy  új 
cselekvényt  gondolt  hozzá,  mely  egységes  és 
kerek  ugyan,  de  majdnem  oly  szegény,  mint 
nem  valószínű.  Leleményre  nézve  több  mint 
Janus,  jellemrajza  sem  oly  ellenmondó,  alak- 
jai is  tetszetősbek,  de  egyaránt  erezhetni 
benne  az  élet  és  költészet  elevenségének  hiá- 
nyát. Ide  járul  még,  hogy  a  mű  a  fensőbb,  a 
jellem  vígjáték  követelésével  lép  föl,  különösen 
a  külső  forma  és  nyelv  tekintetében   s   tulaj - 

*  Az  Ellenállhatatlan.  Vígjáték  három  felvonásban.  Irta 
Csiky  Gergely.  Temesvár,  1878.  Az  1877-ki  Karácsonyi- 
pályázaton 400  arany  jutalmat  nyert. 

donkép  nem  is  annyira  bohózat,  mint  valósá- 
gos operetteszerű  mű,  a  jobb  operettek  hegyke, 
de  találó  vonásai  s  derült  frissesége  nélkül. 
A  forma  és  tartalom  e  meghasonlása  sokat 
árt  a  mű  hatásának,  a  színészt  is  zavarba 
hozza,  a  közönséget  is,  is  egyik  sem  adhatja 
át  magát  valamely  határozott  hangulatnak,  a 
mely  oly  könnyen  szokta  illusióba  ringatni  az 
embert. 

A  vígjáték  Spanyolországban  történik.  Amióta 
Rákosi  és  Dóczi  fölfedezték  Spanyolországot, 
vígjátékíróink  örömest  vándorolnak  e  szép 
országba,  a  hol  minden  lehetetlenség  megtör- 
ténhetik. Asturiában  vagyunk.  Diego  régens 
és  gyám  férjhez  akarja  adni  a  herczegnőt, 
Florindát,  de  nem  mondja  meg  nekik,  a  miből 
Florinda  és  dajkája  azt  következtetik,  hogy 
maga  akarja  elvenni.  Pedig  Florinda  Roland 
herczeget  szereti,  a  ki  a  mórok  ellen  harczol, 
kit  szeretne  értesíteni  bújáról  és  segítségül 
hívni.  íme  a  mű  kiinduló  pontja.  Egy  régens, 
egy  gyám  nem  mondja  meg  herczegnőjének, 
hogy  kit  szánt  férjéül,  egy  leány,  ki  nem  tuda- 
kolja, hogy  kihez  akarják  férjhez  adni.  Ezt 
bizony  bajosan  hiszi  el  valaki  még  Spanyol- 
országban is.  De  hát  miért  nem  mondja  meg 
Diego  a  férj  nevét  ?  Azért,  mert  heves  termé- 
szetű, a  ki  senkit  nem  enged  szóhoz  jutni.  Ez 
nem  baj,  annál  többet  beszélhet  maga,  annál 
inkább    elmondhatja,  hogy  ki  a  választott  vő- 

Gyulai  Pál:  Dramaturgiai  dolgozatok.  II.  3^ 

legény.  S  azt  hogyan  veszi  fejébe  a  herczegnő, 
hogy  gyámja  akarja  elvenni  ?  Valamely  félre- 
értett czélzásából  talán  vagy  magaviseletéből  ? 
Épen  nem.  Egy  szóval  a  szerző  úgy  akarja, 
hogy  Florinda  aggódjék  és  segítségül  hívja 
kedvesét.  De  kitől  küldjön  neki  levelet  ?  A  dajka 
Rodrigo  kóbor  lovagot  ajánlja,  a  ki  komája, 
Gil  Perez  vendéglőjében  szállásol  s  igen  sze- 
gény ördög.  Ez  egy  hiú,  képzelgő  ember,  a  ki 
ellenállhatatlannak  tartja  magát,  s  mert  a  her- 
czegnő és  dajkája  a  templomból  jövet  szem- 
ügyre veszik,  azt  hiszi,  hogy  Florinda  bele- 
szeretett. S  csakugyan  hivatja  is.  Rodrigónak 
igen  viseltes  ruhája  levén,  jobb  után  látna,  de 
se  pénz,  se  hitel.  Azonban  Dorido  kóbor  lovag- 
társa elmondja  Rodrigo  berezegi  szerencséjét 
kedvesének,  a  vendéglős  leányának,  ez  atyjá- 
nak, a  ki  mindjárt  harmincz  aranyat  kölcsö- 
nöz neki,  remélvén,  hogy  a  bérlett  vendéglő 
a  herczegnő  kegyéből  majd  tulajdonába  megy. 
Ez  a  vígjáték  másik  kiinduló  pontja,  a  me- 
lyet szintoly  kevéssé  hihetni,  mint  az  elsőt. 
Hogy  az  udvarból  senkit  sem  küldhet  a  her- 
czegnő kedveséhez,,  azt  még  érthetni,  de  hogy 
az  egész  városban,  ne  találkoznék  senki  isme- 
rős, a  ki  jó  pénzért  a  levelet  elvinné  Roland 
herczeghez,  ez  kevésbbé  hihető.  Azt  is  bajos 
elhinni,  hogy  a  herczegnő  Rolanddal,  a  kivel 
oly  bizalmas  viszonyban  áll,  folyvást  ne  leve- 
lezzen.  De  különben  is  épen   nincs   okuk   tit- 

kölni  szerelmöket  a  gyám  előtt.  Csiky  épen  a 
kiinduló  pontokat  hanyagolja  el,  pedig  ha  ezek 
valószinűek  s  illusiót  tudnak  kelteni,  a  bonyo- 
dalom folyamában  sokkal  könnyebben  el- 
hiszünk még  olyat  is,  a  mi  kevésbbé  indokolt. 
S  a  műnek  erre  nagy  szüksége  lett  volna, 
mert  minden  lépten-nyomon  találni  benne  va- 
lami bajosan  hihetőt.  De  folytassuk  a  cselek- 
vényt. Rodrigo  megjelen  a  herczegnőnél  s 
ennek  szives  szavait  szerelmi  vallomásra  ma- 
gyarázza, míg  ez  az  övéit  csak  lovagi  hódo- 
latnak veszi.  Azonban  a  herczegnő  elfeledte 
az  elküldendő  levelet  megírni  s  elsiet,  hogy 
azt  megírja.  Rodrigo  meghökken  a  levélre,  de 
megnyugtatja  magát,  s  mint  a  herczegnő  ke- 
gy encze  jobbra-balra  kegyeket  osztogat.  Itt 
megint  azt  kérdhetjük:  hogyan  feledheti  el  a 
herczegnő  a  levél  megírását,  midőn  épen  annak 
átadására  hivatja  Rodrigót  s  vajon  általában 
szükséges-e,  hogy  Rodrigót  magához  hivassa, 
hisz  a  levelet  a  dajka  is  átadhatná. 

Az  egész  bonyodalom  oly  kevéssé  van  jól 
előkészítve,  mint  szőve,  de  a  komikai  hős  jel- 
lemvonása egész  a  harmadik  felvonásig  követ- 
kezetes. Itt  az  is  megromlik.  Ugyanis  a  gyám 
vallatni  kezdi  a  herczegnőt  s  csak  oly  föltétel 
alatt  ad  hitelt  szavának,  hogy  nem  szereti 
Rodrigót,  ha  azt  szemébe  mondja  s  távozást 
parancsol  neki.  Rodrigót  fölhivatják,  s  a  gyám 
a  mellékszobából  hallgatja  ki  beszélgetésüket. 

30* 

A  herczegnő  fenhangon  elmondja,  a  mit  gyámja 
parancsolt,  de  titokban  megsúgja  Rodrigónak, 
hogy  még  találkozni  óhajt  vele  a  levél  átadása 
végett.  Mindez  még  jobban  megerősíti  Rodri- 
gót  abban,  hogy  ő  a  herczegnő  választottja  s 
cselhez  folyamodik.  Színleg  mérget  vesz  be  a 
leselkedő  gyám  előtt,  haldoklást  tettet,  papot 
kivan  s  halála  előtt  még  egyszer  látni  óhajtja 
a  herczegnőt  és  Dorido  barátját.  Mind  meg- 
jelennek s  a  herczegnő  egyszersmind  elhozza 
az  elküldendő  levelet  is.  Ekkor  Rodrigó  föl- 
ugrik, a  herczegnőt  megragadja,  a  pap  elébe 
áll  vele  és  esküdni  akar.  Azt  hiszi,  hogy  a 
szerelmes  herczegnő  beleegyezik  az  improvi- 
sált  esküvőbe.  De  a  herczegnő  vonakodik,  a 
pap  zajt  üt,  mire  a  gyám  berohan,  kiragadja 
Rodrigo  kezéből  a  levelet,  a  mely  mindent 
fölvilágosít.  A  gyámnak  tudniillik  eszeágában 
sem  volt  gyámleánya  kezére  vágyni,  sőt  épen 
kedveséhez,  Rolandhoz  akarja  férjhez  adni,  a 
kiért  már  hírnököt  küldött  s  a  ki  a  mű  végén 
meg  is  érkezik.  A  herczegnő  férjhez  megy, 
Rodrigó  pedig  tovább  álmodozik  ellenál Ihatat- 
lan ságár  ól. 

Cstky  aMoreto  ellenál Ihatatlanjából  nemcsak 
a  férfihiúság  vonásait  vette  át,  hanem  azt  is, 
hogy  csellel  vágja  ki  magát  a  hínárból.  De 
Moreto  hőse  csak  abban  hóbortos,  a  mi  hiú- 
ságával van  kapcsolatban,  egyébben  elég  józan 
eszű  s  ezért   cselfogásában   van   valószínűség. 

A  Csiky  ellenállhatatlanja  mindenben  bárgyú 
s  arra  számít,  hogy  az  udvari  pap  csak  úgy 
rövid  úton  megesketi  őt  az  uralkodó  herczeg- 
nővel.  Ez  még  a  legközönségesebb  bohózatban 
sem  volna  helyén.  Nem  ártott  volna,  ha  Csiky 
Moretót  a  bonyodalom  szövésében  is  követi, 
akkor  vígjátéka  gazdagabbá  válik  s  az  egész 
cselekvény  nyer  valószínűségben  és  drámai- 
ságban egyaránt.  Moreto  hősének  felsülése  egy 
szerelmes  párt  segít  czéljához,  itt  a  Rodrigóé 
semmit  sem  eszközöl ;  ott  cselszövény  sodorja 
bonyodalomba  a  hiú  képzel gőt,  a  melyet  aztán 
ő  saját  cselszövény  ével  is  élénkít,  itt  mindent 
csak  oly  félreértés  szül,  a  melyben  kevé^  a 
valószínűség  ;  ott  a  hőst  mindenki  hóbortosnak 
tartja,  itt  mindenki  komolyan  veszi,  a  mi  még 
valótlanabb  színűvé  teszi  az  egész  vígjátékot. 
De  Csiky  nem  bohózathoz  hajló  vígjátékot 
akart  írni,  mint  Moreto,  hanem  fensőbb,  sőt 
úgynevezett  jellemvígjátékot.  Azért  egyszerű- 
ségre törekedett  stílben,  cselekvényben  egy- 
aránt. Igaz,  a  jellemvígjáték  kevesebb  cselek- 
vénnyel is  beéri,  mint  az  övé ;  például  Moliére 
Mísa/?/ro/)jában  sokkal  kevesebb  a  cselekvény. 
De  a  cselekvény  egyszerűségét  pótolja  a  jel- 
lemzés gazdagsága,  a  szív  és  emberi  viszonyok 
hű  rajza.  Hol  van  ebből  valami  az  Ellenállha- 
tatlanhan  ?  Csikyn  betelt  Horatius  szava  :  Ani- 
phora  coepit  institui,  urceiis  exít.  Fensőbb  víg- 
játékba kezdett  s  igen  is  alsó  lett  belőle. 

A  Nemzeti  Színház  ujabb  eredeti  szinművei 
közül  kettő  igényli  különösebben  figyelmün- 
ket :  Bartók  Legszebbje-^  és  Csiky  Proletárjai,^^ 
nem  mintha  értékre  és  hatásra  nézve  egyen- 
lők volnának,  hanem  mert  mindkét  mű  egy- 
aránt képviselője  dramaturgiai  mozgalmaink 
két  különböző  irányának.  Bartók  egészen  azon 
irányhoz  csatlakozott,  a  melyet  ezelőtt  néhány 
évvel  Rákosi  és  Dóczy  kezdeményeztek  s 
melyet  már-már  magát  túléltnek  hittünk, 
Csiky  ellenben,  a  ki  első  művét  szintén  e  szel- 
lemben irta,  legújabb  művében  hátat  fordított 
a  költött  görög  és  spanyol  világ  képtelen 
meséinek    s    a    magyar    társadalom    rajzához 


*  A  legszebb.  Vígjáték  három  felvonásban.  Irta :  Bartók 
Lajos.  Buda  Pest.  1880.  Franklin-társulat.  Először  adatott  a 
Nemzeti  Színházban  1879  deczember  21-éii. 

**  A  proletárok.  Színmű  négy  f  Ivonásban.  Ír  a:  ("siky 
Gergely.  Nyomtatásban  még  nem  jelent  meg  Először  ada- 
tott 1880.  június  23-án. 

fogott,    mint    egykor    Kisfaludy    Károly    és 
Szigligeti. 

Bartók  nem  az  első  drámai  kisérletével  lép 
először  a  közönség  elébe.  Mint  lyrai  és  satirai 
költő  már  évek  óta  ismeretes.  Az  Üstökösben 
Jókai  védszárnyai  alatt  növekedett  föl  s  mint 
a  Tiszapárt  hive  kiméi  etlenül  gúnyolta  a 
Deák-pártot,  majd  a  szélső  baloldalhoz  ment 
át  s  a  Bolond  Istókot  alapítva,  kettőzött  hév- 
vel döntögette  hajdani  bálványait.  Tehetsége 
és  féktelensége  egyaránt  elősegítették  hatását. 
Általában  véve  jól  versel  s  bár  szerelmi  lyrája 
könnyen  dagályba  téved  vagy  puszta  játékká 
fajul,  de  egy-egy  hazafi  felindulásnak  néha 
erélyes  kifejezést  tud  adni.  A  satirai  eret  ba- 
jos volna  elvitatni  tőle,  de  az  még  kétségte- 
lenebb, hogy  hajlik  a  pasquil  felé,  a  mennyi- 
ben örömest  foglalkozik  a  magánviszonyokkal 
s  minden  mende-mondát,  rágalmat  készpénz 
gyanánt  vesz.  A  férfiasb  satira  nem  tud  kifej- 
lődni benne  részint  sekélyes  műveltsége,  ré- 
szint diákos  vásottsága  miatt,  a  nemesebb 
felindulás  finom  gúnya  vagy  az  értelmesség 
humora  bizonyos  vad  indulatosságba  fulad 
nála.  S  e  hangulat  nem  is  épen  őszinte  ;  min- 
den esetre  egy  jó  adag  affectatio  vegyül  bele. 
Mi  legalább  azt  tartjuk,  hogyha  Bartók  hiszi 
is  mindazt,  a  mit  ir,  semmi  esetre  sem  érzi 
oly  mélyen,  mint  a  hogy  velünk  el  akarná 
hitetni.  Erre  vígjátéka  is  némi  bizonyíték. 

Egy  költő,  a  ki  annyira  el  van  telve  a  ma- 
gyar politikai,  társadalmi  és  irodalmi  élet 
visszásságai,  sőt  bűnei  gyűlöletével,  a  kinek 
keserűsége  majdnem  a  dühig  emelkedik,  ha 
vígjátékot  ir,  bizonyosan  az  életből  veszi  tár- 
gyát, alapeszméjét,  az  élet  komikai  alakjait 
viszi  színpadra,  hogy  mindazt,  a  mi  szivén 
fekszik  s  a  mit  eddig  gúnyos  epigrammákban, 
személyeskedő  torzképben  s  élezés  ötletben 
öntött  ki,  most  eszményítve  egy  költői  cselek- 
vényben tárja  a  közönség  elébe.  Oh  nem ! 
Legalább  Bartók  nem  így  tett.  Költőitlennek 
találta  a  jelent  s  a  múltba  menekült,  szűk 
volt  neki  Magyarország  és  Lesbos  szigetére 
vándorolt.  De  talán  mindezt  csak  azért  tette, 
hogy  mint  a  XVIII -dik  század  franczia  regény- 
írói, egy  idegen  mese  leple  alatt  saját  hazája 
viszonyait  annál  szabadabban  rajzolja  ?  Teljes- 
séggel nem.  Bartók  a  görög  világból  egy  igen 
hideg  szerelmi  tréfát  tár  élénkbe  és  semmi 
mást.  Bizonyára  nem  akarta,  hogy  szerelmi 
tréfája  hidegen  hagyjon  bennünket.  Ebben  tel- 
jesen ártatlan,  de  nem  méltán  kérdhetjük-e: 
egy  magyar  satirairó  nem  választhatott  volna-e 
magának  méltóbb  tárgyat ;  vajon  a  magyar 
társadalom  visszásságai  annyira  szivén  feküsz- 
nek-e,  mint  a  hogy  lapjában  hirdeti;  vajon 
hihetünk-e  teljesen  szenvedélyes  gúnya  őszin- 
teségében ? 

Mi  régóta  követeljük  regény-    és   vígjáték- 

Íróinktól  a  magyar  társadalom  rajzát.  Erős 
szemrehányásokat  nyertünk  feleletül.  Mi  ön- 
kényesen korlátolni  akarjuk  a  költő  szabad- 
ságát, megfosztjuk  legköltőibb  tárgyaitól  s  az 
általános  emberit  alárendeljük  az  esetleges 
nemzetinek.  Isten  mentsen,  hogy  bárminemű 
szabadságot  korlátolni  akarjunk,  azonban  min- 
den szabadságnak  megvan  a  maga  természe- 
tes korlátja.  A  költőiség  nem  annyira  a  tárgy- 
tól függ,  mint  inkább  magától  a  költőtől,  s  az 
általános  emberi  legtermészetesebben  egyéni 
és  nemzeti  formákban  nyilatkozik.  Általában 
e  kérdést  nem  a  költő,  sem  a  kritikus  önkénye 
dönti  el,  hanem  a  drámai  műfajok  lényeges 
sajátságai  s  a  történeti  fejlődés  tanulsága. 

A  tragédia  kedveli  a  multat:  a  monda  és 
történelem  homályát,  hogy  nagyíthassa  alak- 
jai körvonalait  s  így  fenségesebb  hatást  tehes- 
sen, a  komédia  a  jelenhez  ragaszkodik,  mely 
mindig  törpébbnek  tetszik  a  múltnál,  a  min- 
dennapi élet  zajába  merül,  mert  hatásainak 
egy  jó  része  az  uralkodó  erkölcsökön  és  szoká- 
sokon sarkallik.  De  mind  kettő  élénk  kifeje- 
zése korának  és  nemzetének  tárgyban  és  szel- 
lemben egyaránt.  A  görög  hős  mondáiból 
merítette  tragédiáit  s  társadalmi  élete  esemé- 
nyeiből vígjátékait.  A  római,  a  kinek  mytho- 
logiája,  hős  mondája,  költészete  s  egész  művelt- 
sége oly  szoros  kapcsolatban  volt  a  göröggel, 
szintén  követte  a  példát.  A  keresztyén  költé- 

szet  más  nemű  fejlődést  mutat  a  nélkül,  hogy 
megváltoztatná  a  drámai  költészet  némely 
lényeges  sajátságait.  Midőn  a  középkor  végén 
a  renaissance  a  keresztyén  polgárosodás  egyik 
lényeges  elemévé  válik  s  a  mysteriumok 
tragédiákká,  a  moralitások  és  közbeszőtt  tré- 
fák vígjátékokká  kezdenek  átalakulni,  a  nem- 
zeti elem  félig-meddig  háttérbe  látszik  szorulni, 
különösen  a  francziáknál.  Corneille,  Racine  és 
követőik  a  görög  tragédiák  tárgyait  dolgozták 
föl,  előszeretettel  fordultak  a  római  történe- 
lemhez s  azt  hitték,  hogy  a  hazájok  mondái- 
nak és  történelmének  feldolgozása  ellenkezik 
a  tragédia  fönségével.  De  mindamellett  fran- 
eziák  maradtak  s  egész  gondolat-  és  érzés- 
világuk a  renaissance  érintésére  fejledező 
franczia  szellem  lüktetése.  Moliért  vígjátékai- 
ban még  határozottabban  a  franczia  társada- 
lom rajzolja  s  az  általános  emberi  és  nemzeti, 
a  typikai  és  egyéni  a  legösszhangzóbban  olvad- 
nak össze  néha  műveiben.  Calderon  egészen 
spanyol  tárgyban  és  szellemben  s  a  catholicus 
világrésznek  képviselője.  Shakspeare,  a  pro- 
testáns Anglia  költője  szintén  előszeretettel 
fordult  hazája  mondáihoz  és  történelméhez, 
de  épen  úgy  földolgozta  a  klasszikái  kor  mon- 
dáit és  történelmét,  mint  a  közép-  és  újkor 
némely  elbeszélést.  A  XVIII-dik  században 
a  jelen  felé  kezdett  hajlani  a  tragédia,  mind 
Angol-,  mind  Franczia-  mind   Németországon, 


478  GYULAI    PÁL 

vesztett  ugyan  fönségéből,  de  nyert  élet- 
elevenségében, szemben  a  kimerült  klassi- 
cismussal.  Diderot,  Lessing,  de  különösen 
Schiller  kitűnő  képviselői  ez  új  iránynak. 
A  vígjáték  is  át-átcsapott  koronként  a  múltba, 
de  legnagyobb  sikereit  folyvást  a  jelennek 
köszönhette. 

A  XlX-dik  század  előttünk  áll  forrongó  poli- 
tikai, társadalmi  és  irodalmi  irányaival,  nem- 
zeti erős  érzésével  és  történeti  tisztultabb 
látkörével.  Nemcsak  a  tudomány  szélesbitette 
határait,  hanem  a  költészet  is;  új  műfajokat 
élesztett  föl  vagy  teremtett,  a  melyeknek 
semmi  köze  a  klasszikái  hagyományokkal. 
Különösen  a  regény  indult  nagy  fejlődésnek  a 
félig  költői,  félig  prózai  műfaj,  a  mely  legin- 
kább megfelel  az  újabb  kor  Ízlésének.  A  drá- 
mai költészet  érezte  mindezek  hatását.  Az 
angol  regény  társadalmi  és  történeti  rajzai  új 
tárgyakat  kölcsönöztek  a  drámának.  Franczia- 
országban  háttérbe  szorult  a  klassicismus  az 
új  romanticismus  támadásaira,  a  német  köl- 
tészetben Schiller  és  Goethe  törekvései,  a  kik 
egy  új  klassicismust  akarták  megalapítani, 
nem  találtak  viszhangra,  sőt  a  német  roman- 
ticismus keresztyén-germán  heviben  egész 
középkori  álmodozásba  merült,  a  melyet  a 
politikai  és  társadalmi  küzdelmek  zaja  csak- 
hamar oszlani  kezdett.  De  e  mozgalmak  és 
változások  közepette  is  a  tragédia  hű  maradt 

eredetéhez.  A  tragédia  termőföldje  máig  is 
a  monda  és  történelem  s  bár  a  jelenből  gyak- 
rabban veszi  tárgyait  mint  régebben,  de  ha 
a  szenvedélyek  kiváló  erejével  nem  tudja 
pótolni  azt  a  fenséget,  melyet  az  idők  homálya 
s  a  nagyobbszerű  viszonyok  kölcsönöznek, 
örömest  válik  középfajú  drámává  s  a  külön- 
böző elemeket  összhangzatosban  igyekszik 
összeolvasztani,  mint  a  régibb  e  fajta  művek, 
A  vígjáték  néha  visszaszáll  ugyan  a  múltba 
egy-egy  történeti  adoma  vagy  monda  feldol- 
gozása végett,  de  főleg  most  is  a  jelen  élet 
visszásságaiból  táplálkozik.  A  mi  a  tárgyakat 
illeti,  a  nemzeti  elem  majd  minden  nemzet 
költészetében  túlnyomóságra  emelkedett;  az 
újabb  kor  drámairói  épen  nem  követik  a 
franczia  klassicismus  megalapítóit,  de  mind- 
amellett nem  egyszer  örömest  fordulnak  a 
görög,  római  és  az  újabb  történelem  egy-egy 
tragikai  érdekű  mozzanatához.  A  vígjáték  rit- 
kábban vesz  föl  idegen  tárgyat,  legfeljebb  egy- 
egy  mélyebb  értelmi  alapeszme  vagy  rendkí- 
vül érdekes  mese  kedvéért  vagy  azért  bur- 
kolózik idegen  lepelbe,  hogy  annál  szabadab- 
ban rajzolhassa  hazája  némely  kétes  termé- 
szetű viszonyait. 

íme  az  idők  tanúsága,  melyet  se  tagadni,  se 
hibáztatni  nem  akarunk.  Épen  nem  kívánjuk 
megszorítni  azt  a  költői  szabadságot,  melyet 
a  géniusz  sikere  kivívott   s   a  gyakorlat  foly- 

tonossága  megszentelt.  Nem  hibáztatjuk  a 
magyar  költőt,  ha  egyszer-másszor  egy-egy 
idegen  tárgyú  tragédiát  vagy  vígjátékot  ir, 
mert  képzelmét  megragadta  a  régi  vagy  újabb 
történelem  egy-egy  nagy  alakja  vagy  új  lele- 
ményre serkentette  egy-egy  klassikai,  közép- 
vagy újkori  adoma,  elbeszélés.  Mi  szivesen 
üdvözöljük  az  ily  kísérleteket,  mert  a  költői 
ihlet  mindig  tiszteletreméltó.  De  vajon  a  kivé- 
tel váljék-e  szabálylyá  ?  Vajon  türjük-e,  hogy 
mintegy  hirdessék  drámaíróink:  a  magyar 
történelem  és  társadalom  nem  nyújt  költői 
anyagot,  forduljunk  külföldhöz,  kalandozzuk 
be  Európát  s  áraszszuk  el  a  nemzeti  színpa- 
dot idegen  népek  és  viszonyok  rajzaival  ? 
Drámaíróink  a  külföldi  költők  példájára  hivat- 
koznak. De  vajon  túlnyomó-e  azoknál  az  ide- 
gen tárgy  s  ha  idegen  tárgyhoz  nyúlnak,  nem 
nemzetök  ízlése  szerint  dolgoiízák-e  föl  ? 
Tapasztalunk-e  ilyesmit  a  mi  külföldíeskedő 
drámaíróinknál?  S  vajon  a  legkitűnőbb  kül- 
földi drámaírók  azért  fordulnak-e  idegen  tár- 
gyakhoz, mert  az  idegen  tárgy  elsőséget  ér- 
demel vagy  mert  valamely  idegen  monda, 
elbeszélés  vagy  történelmi  esemény  megra- 
gadta képzelmöket?  Vajon  ugyanazt  teszik-e, 
a  mit  a  mi  drámaíróink,  a  kik  nem  idegen 
hagyományt  dolgoznak  föl  a  mi  számnnkra, 
hanem  itthon  költött  meséjökuek  keresnek  idegen 
országot.  Ez  az,  a  mit  mi   leginkább  hibázta- 

tunk,  ez  az,  miért  az  egész   irányt  hajlandók 
vagyunk  elítélni. 

Bartók  Legszebb-je  oly  kevéssé  alapszik  vala- 
mely történeti  vagy  mondai  hagyományon, 
mint  Rákosi  Szerelem  iskolája^  Dóczy  Csók-ja 
és  Csiky  Jóslata.  Mind  itthonn  készült  mesék, 
a  képzelem  szabad  szülöttei,  s  azért  menekül- 
tek Spanyol-  vagy  Görögországba,  hogy  minél 
szabadabban  csaponghassanak.  De  ez  a  csa- 
pongás  mind  inkább  veszti  uj  donsági  ingerét 
s  kezd  vergődéssé  válni.  Bartók  vígjátéka  már 
sokkal  kevesebb  sikert  tudott  kivívni,  mint 
társai.  Igaz  a  külső  körülmények  sem  kedvez- 
tek neki  annyira,  mint  a  Dóczyénak  vagy 
Csikyének,  de  az  is  igaz,  hogy  kevesebb  drá- 
mai vagy  komikai  érdeket  nyújtott,  mint  eme- 
zek. A  Bartók  cselekvénye  is  zavaros  és  nehe- 
zen felfogható,  mint  társaié,  de  ezekben  leg- 
alább még  akad  egy-egy  színpadilag  hatásos 
jelenet;  a  jellemrajz  itt  is  bábok  rángatása, 
de  kevésbbé  színpadi  s  inkább  elmosódó  bá- 
boké. Bartók  nemcsak  cselekvényben  és  jel- 
lemrajzban követi  drámánk  új  irányát,  hanem 
stílben  is.  Az  elmés  és  mesterkélt  beszédmód 
az  ő  vígjátékainak  is  egyik  főjellemvonása. 
Euphemismussal  beszél  itt  mindenki  és  minden 
alkalommal,  de  míg  amazoknál  egy-egy  lyrai 
ömlengést  vagy  elmés  szóváltást  a  helyzet 
fordulata  kiemel  és  hatásossá  tesz,  addig  Bar- 
tók szebben  írt  helyei  épen    a   kevésbbé  drá- 

mai  vagy  épen  henye  jelenetek.  Azonban  azt 
meg  kell  adni,  hogy  Bartók  nyelve  magyaro- 
sabb, mint  a  Dóczyé,  a  ki  gyakran  idegenszerű, 
és  erőteljesebb,  mint  a  Csikyé,  a  ki  simább 
ugyan,  de  áradozóbb  s  hajlik  a  közhelyekhez. 
Bartóknál  is  találhatni  egy-ej^y  nyelvhibát, 
mint  például : 

Ah,  ily  gyanúra 
Hogy  meg  nem  ütközöl  .  .  .  (36.  1.) 

A  bölcs  nevet 
Hívságos  embertársai /(?/^íí  .  .  .  (55.  1.) 
Van-e  így  eltelve  ?  .  .  .  (124.  1.)  sat.; 

jambusaiba  is  nem  egyszer  vegyül  trochaeus, 
például : 

Erre  tanítsa  bölcseség  mondása  (52.  1.) 
Sárga  kalász  fűződött  .  .  .   (156.  1.) 
Meggyökereztek  rohanó  lábaim  (156.  1.)  sat.  ; 

néhol  bőbeszédűségbe  is  téved,  különösen  mi- 
dőn Oxylos  az  archon  előtt  oly  kevéssé  böl- 
csen, mint  elmésen  magyarázta  meg  a  Pluto 
és  Aristoteles  közti  különbséget  vagy  otthon 
eléggé  unalmas  monológokat  tart.  De  általá- 
ban véve  Bartók  nyelve  és  verselése  méltány- 
latot  érdemel ;  tudna  írni,  csak  nem  igen  van, 
a  mit  megírjon. 

A  vígjáték  expositiója  is  hasonlít  társaiéhoz. 
A  mint  Rákosi  AesopusáhaLn  a  király  paran- 
csára minden  nőtlen  embernek   egy  pár   nap 

alatt  meg  kell  házasodnia ;  a  mint  Dóczy  Csók- 
jában  senkinek  sem  szabad  csókolózni  a  királyi 
udvarban ;  a  mint  Csiky  Jóslatában  bizonyos 
nőknek  húsz  év  alatt  két  ikerleányt,  három  nem 
ikerleányt  kell  szülniök  s  közülök  négynek 
Apolló  ünnepén  férjhez  kell  menniök :  úgy  itt 
is  az  archon  fiának,  Myrsilosnak,  meg  kell 
házasodni,  nőül  vennie  a  szépség  versenyünne- 
pén győztes  leányt,  tudniillik  a  kit  a  birák 
da  legfenköltebb  szívtől  lelkesült  legszebb 
leánynak))  Ítélnek.  A  versenybírók  régebb 
fiatal  emberek  voltak,  de  most  az  archon, 
minthogy  a  fiatalság  megromlott,  három  éltes 
tanácsosára  ruházza  a  birói  tisztet  s  meghagyja 
nekik,  hogy  a  verseny  napjáig  titkolják  tisztö- 
ket,  valamint  azt  is,  hogy  a  győztes  leányt 
fiának  szánta.  De  ha  már  változtatott  az  ar- 
chon a  régi  szokáson,  miért  bizta  meg  a  bíró- 
sággal épen  azt  a  három  tanácsosát,  a  kikről 
keveset  tart,  a- kiknek  tanácsát  mellőzi,  a  kik 
közül  egyik,  Menander,  papucshős,  a  másik, 
Dioméd,  a  kicsapongás  és  pazar  költés  hirében 
áll,  a  harmadik  pedig,  Oxylos,  a  philosoph, 
oly  együgyű,  hogy  az  archon  fiának  egy  tán- 
czosnővel  való  összeházasítását  javasolja.  Az 
archon  ily  körülmények  között  sokkal  inkább 
magát  tehette  volna  bírónak  vagy  legalább 
magának  tarthatta  volna  fenn  az  itélet  megerő- 
sítését. Ezt  inkább  elhittük  volna,  de  akkor 
összeomlott    volna    a    vígjáték    egész    alapja. 

3^* 

Általában  az  új  iskola  vígjátékírói  képtelenek 
a  cselekvényt  úgy  megindítani,  hogy  egy  pár 
szerencsés  vonással  illusióba  ringassák  a  kö- 
zönséget, pedig  ez  a  fődolog,  ha  eleinte  hitetni 
tudunk,  később  a  kevésbbé  hihetőt  is  köny- 
ny ebben  elhitetjük. 

Minden  esetre  jobban  tett  volna  a  szerző, 
ha  az  archon  tanácsosait  kevésbbé  nyomorul- 
taknak festi.  Ha  egyik  vitéz  katona,  a  másik 
derék  jogász,  a  harrradik  hires  philosoph  s  a 
király  ragaszkodván  hozzájok,  épen  e  tulaj- 
donaiknál fogva  mindenre  alkalmasoknak  hiszi 
őket,  mind  maga  komikaibb  helyzetbe  jut, 
mind  a  birák  megtántorodása  komikaibb  össze- 
ütközésekre adhat  alkalmat.  így  e  haszontalan 
emberek  elcsábitásában  kevés  komikum  nyi- 
latkozhatik.  Tüstént  kifecsegik  a  király  szán- 
dékát hol  félig,  hol  egészen  s  Corinna,  egy 
haetera,  csakhamar  a  maga  részére  hódítja 
mindnyájokat:  Diomedet,  ki  különben  is  ked- 
vese, Oxylost,  a  kit  szintén  szerelmével  biztat 
s  egyszersmind  azt  igéri  neki,  a  mit  Dioniéd- 
nak  is  megígért,  hogy  mint  az  archon  menye 
sokat  meg  fog  tenni  érdekében  és  végre  Me- 
nandert,  a  kinek  pártfogását  neje  által  nyeri 
meg.  Ezzel  telik  el  az  egész  második  felvonás, 
de  a  mű  érdekesebb  és  tulaj  donképi  bonyo- 
dalma a  harmadik  felvonásban  kezdődik,  mi- 
dőn Árion,  Menander  fia,  lép  az  előtérbe,  a  ki 
Melittát  szereti,  egy  jövevény  phrygiai  harczos 

leányát,  de  a  kinek  hajlama  szülői  ellenkezé- 
sével találkozik.  De  vajon  miért  ellenzik  Árion 
szülői  a  viszonyt  ?  Leginkább  uri  gőgből,  bár 
az  archon  kinyilatkoztatta,  hogy  Melitta  egy- 
rangú  a  többi  bennszülött  leányokkal  s. pályáz- 
hat a  szépség  versenyén: 

Ha  atyja  országunkért  harczola, 
Kevesbet,  mint  hazát  nem  adhatunk 
E  lánynak.  Jog  szerint  fölvétetik. 

Ha  Melitta  az  archon  menye  is  lehet,  bizony 
Menander  is  elfogadhatja  annak ;  így  társa- 
dalmi állása  nem  ok  az  ellenzésre,  mely  kü- 
lönben sem  látszik  oly  erősnek,  hogy  a  fiú  más 
Hton  le  ne  győzhetné.  Valóban  ha  Menander 
annyira  mene  szabadulni  akarna  e  jövevény 
leánytól,  mint  versenybiró  Corinna  helyett  őt 
pártolná  s  a  legtisztességesebb  módon  túl- 
adhatna rajta.  Egyébiránt  Bartók  görög  társa- 
dalma csodálatos  társadalom :  egy  phrygiai 
leány,  a  kinek  atyja  vérét  ontottíi  Mitelenéért 
nem  méltó  egy  miteléni  tanácsos  fiához,  de 
egy  haetara  vagy  még  ennél  is  rosszabb,  egy 
Corinna,  a  kinek  ruhaszámláit  Diomed  fizeti, 
épen  megilleti  az  archon  fiát.  A  tanácsosok 
azt  hiszik,  hogy  itéletökön  senki  sem  fog  meg- 
botránkozni, legkevésbbé  az  archon.  Boldog 
görögök,  a  kiknek  minden  szabad,  boldogtalan 
magyar  közönség,  hogy  veled  ily  dolgokat 
akarnak  elhitetni  a  nemzeti  színházban. 

Arioii  mindent  elkövet,  hogy  kedvese  győz- 
zön a  szépség  versenyén.  A  szemérmes  leányt 
reá  veszi  a  versenyre,  elhurczolja  a  birákhoz 
szavazatkoldulás  végett,  bár  ismerve  a  viszá- 
lyokat, tudhatná,  hogy  mindez  haszontalan  s 
nem  annyira  a  birák  m.egvesztegetésére,  mint 
megbuktatásukra  kellene  törekednie.  Oxylos- 
nak,  bár  megígéri  neki  a  pártolást,  esze  ágá- 
ban sincs  Ígéretének  megtartása  s  Árion,  a 
philosoph  a  gazdasszonyával,  Dókiával  együtt 
kihallgatja,  hogy  Corinna  hogyan  csábítja  a 
maga  részére  mind  a  három  birót.  Ebből  az 
következnék,  hogy  Árion  tettre  buzduljon  s 
bevádolja  a  megvesztegetett  birákat.  Később 
eszibe  is  jut,  hogy  ezt  kell  tennie,  de  most 
nem  gondol,  nem  tesz  semmit,  hanem  helyette 
gondol  és  tesz  Dókia  valami  olyast,  a  mit  épen 
nem  várnak  tőle.  Összeszedi  mindazon  ékszer- 
ajándékot, melyeket  Oxylos  a  versenyző  nők- 
től kapott  s  indul  az  archonhoz  bevádolni  urát. 
Mi  ragadja  őt  e  lépésre  ?  Fölháborodik  Oxylos 
jellemtelenségén  s  némi  rokonszenvet  érez 
Melitta  iránt.  De  vajon,  mint  régi  gazdasszony, 
csak  most  tapasztalja-e,  hogy  ura  megveszte- 
gethető s  vajon  Melitta  iránt  ébredt  futó  ro- 
konszenve oly  erős-e,  hogy  érette  mind  maga 
mind  ura  jövőjét  oly  könnyen  koczkára  tegye? 
Ha  Dókia  Oxylosnak  nemcsak  gazdasszonya, 
hanem  annál  több,  régi  szeretője,  a  ki  látva, 
hogy  ura   Corinnába   bolondult,    féltékenynyé 

lesz,  teljesen  értenők  mindent  koczkáztató  föl- 
gerjedését.  De  ez  igen  természetes  indok  lett 
volna  s  az  új  drámai  iskola  köznapinak,  köl- 
tőié tlennek  tartja  mindazt,  a  mi  természetes. 
Azonban  Bartók  ezzel  meg  nem  elégedve,  még 
nagyobb  természetlenségbe  téved,  midőn,  hogy 
tovább  bonyolíthasson,  csavar  egyet  Corinna 
szívgépezetén  s  így  egészen  új  leányt  állít 
élőnkbe,  gondolván,  hogy  a  fiatal  nők  még 
könnyebben  változnak,  mint  a  vének. 

Oxylos  ugyanis  észrevévén  a  tolvaj ságot, 
azt  hiszi,  hogy  Árion  lopta  meg  s  az  ékszer- 
ajándékokkal akarja  támogatni  vádját  az  ar- 
chon előtt.  Fölkeresi  birótársait  s  elmondja 
nekik,  hogy  mily  veszély  fenyegeti  mindnyáju- 
kat. Ezt  csak  úgy  lehetne  elfordítani,  ha  föl- 
fedik Arionnak  a  titkot  s  megértetik  vele, 
hogy  Melitta  győzelme  a  versenyen  reá  nézve 
veszély,  mert  ez  esetben  elveszti  őt,  azért  ne 
vádaskodjék  az  arc  hon  előtt  s  ne  gátolja  Co- 
rinna sikerét.  Társai  nem  hallgatnak  reá  s 
Corinnát  bizzák  meg  az  ügy  rendbehozásával, 
a  ki  arra  különben  is  ajánlkozik.  Azonban 
Corinna  nem  sokat  gondol  velők,  egészen  más 
jár  a  fejében;  hogy  s  hogy  nem,  bele  szeret 
Arionba,  a  ki  hajdan  udvarlója  volt,  vissza 
akarja  őt  csábítani,  szerelmet  vall  neki,  s  mi- 
dőn ez  visszautasítja,  dúl-ful,  visszalép  a  ver- 
senytől, hogy  Melitta  legyen  a  győztes  s  neki 
maradjon  Árion.  Mi  idézte  elő  ezt  a  nagy  vál- 

tozást  Corinnában,  mi  oly  kevéssé  tudjuk,  mint 
m.aga  Bartók.  Corinna  nemcsak  úgy  lép  föl  a 
mű  elején,  mint  egy  szép  és  kaezér  hölgy, 
pedig  a  vígjáték  bonyodalma  ezt  kívánná, 
hanem  mint  Dioméd  kitartott  kedvese,  a  ki 
csak  azért  akar  győzni  a  szépség  versenyén, 
hogy  az  archonfi  neje  legyen,  kielégíthesse 
dics  vágyát  és  fényűző  hajlamait,  a  ki,  mint 
maga  mondja,  férjhez  menne  az  öreg  archon- 
hoz is,  csakhogy  uralkodhassék.  Épen  azért 
egész  következetesen  mindent  elkövet  a  ver- 
senykoszorú elnyerhetéséért.  Kaczérkodik  s 
épen  nem  finom  módon  Oxylossal,  a  míg  el- 
bolondítja,  hízeleg  Menander  nejének,  hogy 
általa  férjére  hathasson,  s  midőn  veszély  fe- 
nyegeti szövetségeseit,  megmentésökre  vállal- 
kozik. S  im  egyszerre  csak  elfordul  tőlük,  s 
oly  szenvedélyesen  kezd  szeretni,  a  hogy  egy 
üres  szív  nem  képes  és  szerelméért  annyira 
kész  feláldozni  mindent,  a  mi  eddig  élte  czélja 
volt,  hogy  azt  kell  hinnünk:  vagy  eddig  tet- 
tetett vagy  most  tettet.  Az  emberi  szív  nagy 
változáson  mehet  át  életben  és  drámában,  de 
ennek  csirája  mindig  megvan  benne,  úgy  any- 
nyira,  hogy  az  nem  is  változás,  mint  inkább 
lassúbb  vagy  gyorsabb  fejlődés.  Ha  a  költő 
ezt  képtelen  rajzolni,  csak  bábokat  rángat  ? 
valóban  Bartók  Corinnája  épen  oly  érthetet- 
len, mint  a  görög  társadalom,  melyben  játszatja. 
De  lássuk  a  mese  végét.  Árion  csakugyan  be- 

vádolja  a  bírákat  az  archonnak  s  vádját  iga- 
zolja Dókia  megielenése,  a  ki  felmutatja  az 
ékszerajándékokat  és  végre  Corinna  is,  a  ki 
megsúgja  az  archonnak,  hogy  titkát  a  birák 
elárulták.  Az  archon  megfosztja  a  birói  tiszttől 
tanácsosait  s  helyökbe  ifjakat  nevez  ki,  köztök 
Ariont  is,  kinek  bizalma  jeléül  megsúgja,  hogy 
a  győztes  leányt  fiának  szánta.  Árion  meg- 
semmisülni látva  törekvését,  le  akarja  beszélni 
Melittát  a  versenybe  való  részvételtől,  de  ez 
azt  hiszi,  hogy  kedvese  Corinnához  pártolt,  mert 
meghitten  beszélgetve  találta  őket  s  beszélgeté- 
sök  töredéket  félreértette,  epén  azért  még  inkább 
megmarad  feltétele  mellett.  E  jelenetek  az  egész 
bonyodalom  legtermészetesebb  s  legkomikaibb 
részei.  Szegény  Arionnak  nincs  más  menek- 
vése, mint  elárulni  a  reá  bizott  titkot,  tudni- 
illik, hogy  a  győztes  leány  az  archonfi  neje 
lesz,  mire  Melitta  visszavonul.  Árion  pedig  le- 
mond tisztéről,  bevallva,  hogy  megszegte  sza- 
vát, elárulta  a  titkot.  Az  archon  haragját 
végre  megenyhíti  egy  levél,  a  melyet  Cyprus 
szigetéről  fia  küld  s  mely  jelenti,  hogy  meg- 
házasodott, atyja  áldását  kérve.  Az  archon 
nem  tagadja  meg  áldását,  a  nap  örömére  min- 
denkinek megbocsát  s  eltörli  a  szépségversenyt. 
A  cselekvény  kirívó  valószínűtlensége  s  a 
jellemrajz  durva  hibáin  kivűl,  melyeket  nagy- 
jában kimutattunk,  még  sok  más  baja  van  e 
műnek.  Szerző  mindazt  elkerülve  sem  írt  volna 

sikerűit  vígjátékot.  Komikai  eszme  és  komikai 
typusok  nélkül  fogott  művéhez.  Tetszett  neki 
a  szépségverseny  gondolata,  a  nők  korteske- 
dése,  a  bírák  zavara  s  egyébre  nem  is  gon- 
dolt. Megindította  a  cselekvényt,  s  az  ragadta 
magával,  maga  sem  tudta  merre  ;  fölléptette 
személyeit,  élezés  ötleteket,  lyrai  ömlengést 
adva  ajkaikra,  de  azok  mint  árnyak  lebegtek 
ide-oda  határozatlan  irányban.  Nem  tűzött 
maga  elébe  feladatot  s  nem  volt  mit  meg- 
oldania. Az  archonfi  levele  nélkül  be  se  vé- 
gezhette volna  vígjátékát.  Egy  a  műben  nem 
is  szereplő  egyénnek  kellett  ketté  vágni  a  cso- 
mót. Egy-egy  kívülről  jövő  esemény  segítheti 
ugyan  a  megoldást,  elég  példa  van  erre  a  leg- 
jobb vígjátékokban  is,  de  megoldani  a  csomót 
és  ketté  vágni  két  különböző  dolog.  A  szerző 
úgynevezett  humoristasága  sem  igen  kedvezett 
vígjátékának,  s  megszokva  lapjában  az  élez  és 
torzkép  könnyű  sikerét,  azt  hitte,  hogy  a  víg- 
játék sem  egyéb,  mint  ötletek  és  torzképek 
sorozata.  Megszokván  keveset  törődni  a  való- 
val, sőt  valószínűvel  is,  azt  hitte,  hogy  a  víg- 
játék személyeire  is  épen  úgf  rá  lehet  fogni 
mindent,  mint  a  közélet  szereplőire.  Valóban 
Bartók  Andrássy  Gyulája,  Tisza  Kálmána, 
Csengery  Antala,  stb.  Bolond  /s/óAjában  sati- 
railag  is  épen  oly  valótlanok,  mint  Legszebb- 
jenek  komikai  alakjai.  Ha  Bartók  vígjátékíró 
akar  lenni,  egy  kissé  el  kell    szoknia    attól,  a 

mit  Bolond  /s/óAjában  igen  is  megszokott,  hogy 
az  írónak  minden  szabad.  Az  íróra  nézve  a 
sajtótörvényen  kivűl  vannak,  még  fensőbb 
törvények  is:  a  lélektan  és  a  jó  ízlés  tör- 
vényei. 

Jól  esik  Bartóktól  Csikyre,  Lesbosból  Buda- 
Pestre  térnünk.  Csiky,  a  ki  eddig  szintén  hol 
Spanyol-  hol  Görögországban  bolyongott,  végre 
letette  vándorbotját  és  vissza  telepedett  hazá- 
jába. A  siker,  a  melyet  kivívott,  alkalmasint 
állandóbb  hazai  lakossá  teszi.  Hogy  vígjátéka 
oly  nagy  tetszésben  részesült,  annak  egyik  oka 
bizonyára  az  volt,  hogy  a  magyar  társadalom 
rajzát  kísérletté  meg.  A  közönség  rég  megunta 
már  drámaíróink  görög  és  spanyol  meséit,  be- 
teg álmodozását  s  örömmel  üdvözölte  a  hazai 
képeket  s  a  való  élet  rajzát.  Úgy  rémlett  előtte, 
mintha  a  hazai  tárgy  termékenyebbé,  az  ismert 
személyek  és  dolgok  tartalmasabbá  tették  volna 
a  költő  képzelmét.  A  visszahatás  valamely 
megunt  irány  ellen  mindig  fokozza  a  közönség 
érdeklődését.  Azonban  igazságtalanok  volnánk, 
ha  a  sikert  leginkább  csak  magából  a  tárgy- 
ból akarnók  kimagyarázni.  A  műnek  drámai 
becse  is  van.  A  jellemrajz  benne  elevenebb,  a 
cselekvény  biztosabb  s  a  drámai  technika 
erősb,  mint  Csiky  korábbi  műveiben  s  folyvást 
emelkedő  fejlődést  tanúsít.  Épen  azért  nem 
csodálhatni,  hogy  közönség  és  kritika  egyaránt 
túlbecsülték.  Mi  jó  oldalai  mellett  látjuk  tete- 

mes  fogyatkozásait  és  hibáit  is.  A  jellemrajz 
elevensége  néhol  durvaság-  és  túlzásba  csap, 
másutt  bágyadtság  vagy  épen  erőtlenségbe 
hanyatlik;  a  cselekvény  alapja  nem  mindenütt 
elég  erős,  a  megoldás  épen  elhibázott. 

A  dráma  cselekvénye  a  házas  felek  könnyű 
elválásából  indul  ki,  a  mi  a  protestánsoknál, 
különösen  Erdélyben  nem  épen  ritka  eset.  Egy 
erdélyi  nemes  ember.  Zátonyi  Bencze  elpaza- 
rolván vagyonát,  elválik  nejétől,  mert  ez  egy 
kedvelt  udvarlóra  tett  szert.  Bankó  Bénire,  a 
ki  a  nő  tudtán  kivűl  örömest  fizet  a  férjnek 
tízezer  forintot  az  elválásba  való  beleegyezé- 
sért. Bencze  Budapestre  jő,  s  elköltve  a  pénzt 
adósságba  merülve  a  házasodás  és  elválás 
újabb  üzlete  után  lát,  a  mire  csakhamar  al- 
kalma nyílik.  Él  a  fővárosban  egy  álözvegy, 
Héderváry  Kamilla,  a  küküllő-dombi  harangozó 
leánya,  kit  harczias  hajlamai  annyira  ragadtak, 
hogy  hadjáratokban  is  részt  vett,  bájai,  útle- 
vele mellett  gyakran  pótolta  a  tábori  postát, 
sőt  meglehetős  sikerrel  kémkedett  is,  abban 
különbözve  a  közönséges  paraszt  kémektől, 
hogy  ha  valami  szép  szemű  tisztre  akadt,  ennek 
is  szívesen  tett  hasonló  apróbb  szolgálatokat. 
Később  álnév  alatt  koholt  iratokkal  özvegy- 
kedni  kezdett  s  mint  egy  kivégzett  főtiszt 
özvegye,  az  emberek  hiszékenységéből  élt,  a 
miben  nagy  segítségére  volt  egy  Mosolygó 
nevű  silentiumra  ítélt  ügyvéd,  a  ki  a  kéregető 

leveleket  fogalmazta  számára  s  vezette  egész 
üzletét.  Az  özvegynek  van  egy  fogadott  leánya 
is,  Irén,  de  a  kit  ő  magáénak  ad  ki  s  maga  a 
leány  is  ebben  a  hitben  él.  Irénbe  egy  fiatal 
ügyvéd  szerelmes.  Darvas  Károly,  a  ki  meg 
is  kérné,  mert  a  leány  viszonozza  szerelmét, 
de  nincs  oly  anyagi  körülmények  között,  hogy 
hozzáadhassák.  Azonban  egy  új  szerelmes  lép 
föl,  Timót  Pál,  gazdag,  de  együgyű,  becsü- 
letes, de  éltes  ember,  a  ki  az  álözvegy  se- 
gélyt kérő  levelére  megjelen  a  háznál,  meg- 
bámulja a  vértanú  özvegyét  s  beleszeret  a 
leányba.  Bencze  észrevévén  ezt,  tüstént  kész 
tervével :  mielőtt  Timót  nyilatkozhatnék,  ő  kéri 
meg  és  veszi  el  a  leányt;  az  özvegy  múltját 
ismerve,  majd  rá  riaszt  s  kicsikarja  az  özvegy 
beleegyezését  s  általa  a  leányét  is ;  Darvast 
eltávolítja  Pestről,  Timót  uradalmi  fiskálisává 
segítve,  a  ki  úgy  is  régi  jó  ismerőse  s  atyja 
jó  tetteiért  hálával  viseltetik  iránta  s  már  is 
kölcsönt  vett  fel  tőle ;  Elzát,  hajdani  nejét,  a 
ki  elszegényedett  férjével  szintén  Buda-Pestre 
készült  s  járatos  az  özvegyhez,  titkába  avatja, 
szövetséget  köt  vele  terve  valósítása  végett, 
részt  Ígérve  neki  a  nyereségből ;  az  esküvő 
után  tüstént  elutazik  s  nejét  Elzára  bízza, 
hogy  egy  hónap  alatt  hozza  hírbe  őt  Timóttal 
s  így  egyengeti  a  leendő  elválás  útját.  Minden 
úgy  történik,  a  hogy  kitervezte.  Irén  bele- 
egyezik a  házasságba,  mert  nem  akarja,  hogy 

anyját  börtönbe  burczolják,  örvend,  hogy  férje 
az  esküvő  után  tüstént  elutazott,  s  Elza  fel- 
ügyelete alatt  maradhat,  a  ki  őt  nemcsak  hírbe 
hozta  Timóttal,  hanem  ennek  titkos,  félénk 
szerelmét  folyvást  táplálja  is.  Egy  hónap  múlva 
a  férj  haza  jön  és  fényes  estélyt  ad.  Timót 
észrevévén  az  estélyen,  hogy  őt  mindenki  Irén 
ndvarlójának  tartja,  a  rágalom  fáj  becsületes 
szívének  s  Benczének  megvallja,  hogy  ő  ugyan 
titkon  szereti  Irént,  de  teljesen  ártatlan,  le- 
küzdi szenvedélyét  s  elutazik.  Bencze  tervét 
immár  érettnek  látva,  felajánlja  Timótnak  a 
válást,  hogy  mind  neje  becsületét  megmentse, 
mind  pedig  Timótot  boldoggá  tegye.  Eddig 
minden  kedvez  Bencze  tervének,  de  most  már 
akadályok  gördülnek  elébe.  Darvas,  Irén  ked- 
vese, bár  hivatlanúl,  szintén  megjelen  az  esté- 
lyen, heves  szemrehányással  illeti  hűtlennek 
vélt  kedvesét,  fölfedi  előtte,  hogy  mily  hírben 
áll,  a  mit  igazol  az  is,  hogy  neki  udvarlója 
által  hivatalt  adatott  és  eltávolított  a  fővárosból. 
Irén  kétségbeesve  hivatja  Benczét  s  követeli, 
hogy  hagyják  ide  a  fényes  szállást,  a  mely 
nem  az  ő  pénzökből  telik,  ő  követni  fogja  fér- 
jét bármely  szegénységbe,  de  gyalázatba  soha. 
Férje  csillapítni  igyekszik,  valamint  anyja  is, 
a  ki  az  estélyen  sok  puncsot  iván,  mindinkább 
felhevülve  így  kiált  fel:  (íki  vagy  te,  hogy 
így  beszélsz  velem,  egy  tisztességben  meg- 
őszült asszonynyal !  Ki  vagy  te,  ml  vagy  te,  a 

kit  én  a  porból  vettelek  föl,  semmiből  emel- 
telek föl  s  nem  hagytalak  elpusztulni  a  szal- 
mán szüléiddel,  a  kik  nyomorult  bányamun- 
kások voltak  s  te  éhen  vesztél  volna  el,  ha  én 
meg  nem  szánlak  s  lányommá  nem  fogadlak.)) 
Irén  így  megtudva,  hogy  nem  leánya  az  özvegy- 
nek, nem  érez  többé  iránta  feláldozó  kötelessé- 
get, oda  hagyja  a  házat  s  Mosolygó  ügyvédhez 
költözik,  a  ki  sok  jóakaratot  és  részvétet  ta- 
núsított iránta.  Beneze  azonban  nem  hagy  föl 
tervével.  Elzát  küldi  Irénhez,  a  ki  reá  akarja 
beszélni  őt  Mosolygó  szállása  elhagyására  és 
a  hozzá  való  költözésre.  De  Mosolygó  vissza- 
tartja Irént  és  megleczkézi  Elzát,  akinek  jobb 
érzése  fölébredvén,  fölhagy  a  cselszövénynyel 
s  elhatározza  Timót  fölvilágosítását.  Beneze  is 
megjelen  nejénél,  fölajánlja  az  elválást,  mely 
engesztelhetetlen  gyűlölség  czímén  könnyen 
valósítható,  de  ő  csak  azon  föltétel  alatt  egyez- 
hetik bele,  ha  Timóthoz  megy  férjhez,  mert 
ezt  kívánja  mindkettőjük  becsülete.  Irén  vona- 
kodik, Beneze  azzal  fenyegeti,  hogy  feltétele 
teljesítése  nélkül  soha  se  fog  beleegyezni  az 
elválásba,  sőt  az  álözvegyet,  a  ki  ugyan  nem 
anyja,  de  mégis  felnevelője,  nyomorba,  bör- 
tönbe taszítja.  Irén  nem  ad  ugyan  határozott 
választ,  de  lesújtva  szobájába  vonul,  hogy  az 
imádságban  keressen  erőt.  Ezalatt  Elza  Timótot 
fölvilágosítja  a  cselszövényről,  a  ki,  hogy  hi- 
báját jóvá  tegye,  Irén  pártjára  áll    férje    elle- 

nében.  Bencze  Elzától  megcsalva,  Tinóttói  el- 
hagyva, nején  akarja  bosszúját  tölteni,  s  azt 
követeli  tőle,  hogy  mint  törvényes  férjét  kö- 
vesse házába.  De  ekkor  megjelennek  Mosolygó 
és  Darvas,  akik  közül  ez  utóbbi -Irén  nevében 
megkezdte  a  válópert,  bebizonyította,  hogy  a 
házasság  erőszakkal  köttetett  s  így  semmis,  a 
tanúk  :  a  szolgáló,  szomszédasszony,  sőt  maga 
az  özvegy  is  bevallották  az  erőszakot,  s  már, 
végzés  is  van  kezében,  mely  a  formaságok 
miatt  curiai  végeldöntésig  megtiltja  a  házas- 
feleknek az  együttlakást.  Az  özvegy  bocsána- 
tot nyer  leányától,  Timót  és  Mosolygó  pedig 
az  atyai ,  szerepet  vállalják  el  addig,  a  mig 
Darvasnak  kiadhatnák  menyasszonyát. 

Csiky  nem  iránydrámát  akart  írni  a  házas- 
ság katholikiis  felfogása  mellett  szemben  a 
protestánssal,  bár  e  két  felfogás  leginkább  a 
válóperekben  nyer  gyakorlati  fontosságot.  O 
tulaj  donkép  csak  az  emberi  szenvedélyek  küz- 
delmét akarta  rajzolni,  a  melyet  válóper  kezd 
meg  s  válóper  végez  be.  Inkább  költői  czélja 
volt,  mint  társadalmi  vagy  épen  felekezeti, 
noha  a  házasság  intézményének  mind  tár- 
sadalmi, mind  felekezeti  oldalát  érinteni  kel- 
lett, s  ezt  természetesnek  találjuk.  Az  állami 
és  társadalmi  intézmények  mindig  nagy  be- 
folyással vannak  az  egyén  fejlődésére  és 
sorsára,  mert  köztük  születik,  növekedik  föl  s 
velők  vagy  ellenök  küzdve  éli  le  napjait.  Épen 

azért  a  költő,  kinek  főczélja  az  emberi  szenve- 
délyek rajza,  nem  mellőzheti  mindazon  állami 
és  társadalmi  intézmények  hatását,  melyek  a 
szenvedélyeket  táplálják,  élesztik  vagy  épen 
szülik.  Csak  így  magyarázhat  meg  némely 
szenvedélyt,  de  tulaj  donkép  nem  arra  törek- 
szik, hogy  egy  vagy  más  intézményt  megtá- 
madjon vagy  védjen,  mint  inkább  hogy  fel- 
tüntesse :  mennyi  örvény  vonja,  sodorja  az 
emberi  szívet,  ha  féket  nem  ismer.  A  házasság 
akár  katholikus,  akár  protestáns  felfogásának 
egyaránt  rajzolhatni  örvényeit,  tragikumát.  A 
katholikus  felfogás  szigora,  mely  a  tridenti 
zsinat  óta  inkább  csak  érvénytelen  házasságot 
ismer,  mint  teljesen  felbonthatót,  jobban  meg- 
felel az  eszményi  erkölcsnek,  mint  a  protestáns, 
de  az  emberi  gyarlóságnál  fogva  nagy  erkölcs- 
telenségeket is  idézhet  elő :  könnyen  szülhet 
tényleges  bigamiát,  szaporíthatja  a  törvénytelen 
gyermekeket,  élesztheti  a  gyűlöletet  az  elvá- 
laszthatatlan házastársak  közt,  sőt  néha  gyil- 
kosságra is  ragadhatja  őket.  A  protestáns  fel- 
fogás, mely  nem  tartja  a  házasságot  szentség- 
nek s  nemcsak  az  érvénytelenség,  hanem  a  tel- 
jes elválasztás  elvét  is  vallja,  gyakorlati  szigor 
tekintetében  eleinte  keveset  különbözött  a  ka- 
tholikustól. 

Milton  szíve  vérével  irta  híres  polémiáit 
a  presbyteriánusok  ellen,  a  kik  a  csak  há- 
zasságtörés esetében   ismerték   el    a    házasság 

felbonthatóságát.  Később  a  szigor  többé-ke- 
vésbbé  enyhült  s  az  engesztelhetetlen  gyűlöl- 
ség czinién  való  teljes  elválasztás  nem  egyszer 
tág  kaput  nyitott  a  könnyelműségnek,  az  ér- 
zéki szenvedély  rohamainak,  sőt  az  aljas  pénz- 
vágynak is.  A  költő  mindezt  feldől goznatj  a, 
mert  mind  két  felfogásban  a  drámai  bonyo- 
dalom és  tragikum  rejlik,  sőt,  ha  tetszik,  irány- 
művet is  írhat,  csak  tudja  a  társadalmi  vagy 
felekezeti  irányát  teljesen  összeolvasztani  az 
sesthetikai  czéllal.  De  bármelyik  felfogás  kö- 
vetkezményeit dolgozza  fel,  oly  esetet  kell 
fölvennie,  mely  nem  a  legkivételesebbek,  ha- 
nem a  szokottabbak  közé  tartozik.  A  költészet 
ugyan  mindig  nagyit,  de  nagyítása  nem  a  ki- 
vételesség  hajhászásában  áll,  hanem  a  többé- 
kevésbbé  mindenkivel  közöz  szenvedélyek  ere- 
jének emelésében  s  a  szokott  esetek  szokat- 
lanabb bonyodalmában.  A  Csiky  drámáját  a 
theologus  moralista,  ha  azt  irányműnek  tartja, 
azzal  támadhatja  meg,  hogy  e  mű  oly  kivételes 
esettel  akar  bizonyítani  protestáns  házassági 
elválás  ellen,  mely  legfeljebb  kivé  telesen  vagy 
talán  sohasem  történik  meg,  többetakar  bizo- 
nyítani, mint  a  mennyit  lehet  s  így  irányát 
eltévesztette;  az  irodalmi  kritikus  pedig,  a  ki 
főleg  aesthetikai  szempontból  indul  ki,  így  fog 
szólani :  a  drámai  cselekvény  nem  a  kivételes 
vagy  épen  hihetetlen  esetek  feldolgozása.  Csiky 
drámai  cselekvényének  egyik  főpontjában  ke- 

vés  a  valószínűség  s  így  rontva  az  illusiót,  árt 
az  egész  hatásának  is. 

Bizonyára  van  eset  reá,  hogy  a  válni  ké- 
szülő házastársak  engesztelhetetlen  gyűlölséget 
színlelnek,  mert  egyik  vagy  másik  gazdag 
vőlegényre  vagy  menyasszonyra  tett  szert. 
Az  is  megesik,  hogy  a  férj  az  udvarló  kedvé- 
ért örömest  elválik  nejétől,  ha  akár  a  nő,  akár 
az  udvarló  nagy  összeg  pénzt  fizet  érte,  sőt 
az  is  valószínű,  *hogy  az  így  másodszor  meg- 
házasodott férj  másodszor  is  ugyanazt  teszi, 
ha  kedvező  alkalom  kínálkozik.  De  hogy  valaki 
a  házasságot  és  elválást  rendszeres  üzletté 
tegye  s  csak  azért  házasodjék  líjra  meg  újra, 
hogy  eladhassa  magát,  nem  valószínű,  mert 
sokkal  kétségesebb  és  koczkáztatóbb  vállalat 
mintsem  az  emberek  rászánják  magukat  meg- 
kísérlésére. Meglehet,  hogy  a  nőnek  akad 
udvarlója,  de  nem  gazdag  vagy  ha  gazdag 
akad  is,  a  nő  nem  hajlandó  hozzá,  mert  talán 
férjéhez  ragaszkodik,  vagy  épen  mást  szeret. 
A  férjnek  sok  módja  van  ugyan  nejét  kínozni 
és  válásra  kényszeríteni,  de  vajon  az  elvált 
nőt  kényszerítheti-e  arra,  hogy  épen  ahhoz 
menjen  nőül,  a  kit  ő  választott.  Ha  már  Csíky 
ily  kivételes,  ily  kevéssé  valószínű  esetet 
választott  drámája  tárgyául,  mindent  el  kellett 
volna  követnie,  hogy  azt  a  jellemrajzzal  vala- 
mennyire hihetővé  tegye.  A  jellemrajz,  hibája 
gyakran   még   a    természetes    cselekvényt  is 

hihetetlenné    teszi,    hát    még    a  kevésbbé  hi- 
hetőt. 

Lássuk  először  is  Kamilla  jellemrajzát,  a  ki 
oly  nagy  befolyással  van  az  egész  cselekvény 
menetére.  Meg  kell  vallanunk,  hogy  e  nő  raj- 
zában igen  sikertilt  vonásokat  találhatni.  Csiky 
színpadra  hozott  egy  oly  typust,  melylyel  a 
közelebbi  évtizedekben  gyakran  találkoztunk, 
de  a  melyhez  eddig  se  vígjáték,  se  regény- 
íróink nem  nyúltak.  Ez  az  ájhonvéd-özvegy, 
a  ki  a  hazafi  és  emberbaráti  részvétre  egész 
üzletet  alapít.  Vértanú  özvegyének  adja  ki 
magát,  mindig  gyászol,  de  otthon  vigan  él, 
sőt  kelleténél  többet  iszik,  ha  pénzre  tesz  szert. 
Megadóztatja  a  világot,  hazug,  képmutató,  de 
találékony,  elmés  és  vidám.  Műveletlen,  de 
van  egy  külső  máza;  rendetlen  háztartást 
visz,  de  különben  jó  számító;  romlott,  de  nincs 
minden  jó  indulat  nélkül.  Mindjárt  első  jele- 
nete, melyben  titkárával.  Mosolygóval  a  kicsa- 
pott ügyvéddel,  üzlete  felöl  értekezik,  vala- 
mint a  harmadik  felvonásbeli  estély  jelenete 
Í8,  a  midőn  ittasan  kifecsegi  titkát,  mind  igen 
sikerült  jelenetek  s  jellemzetes  elevenséggel 
tüntetik  föl  e  szerencsésen  választott  alakot. 
Sokkal  kevésbbé  sikerültek  leányával  és  Zá- 
tonyival való  jelenetei.  Csiky  igen  helyesen 
Kamillában  némi  részvétre  gerjesztő  vonáso- 
kat igyekszik  felcsillámoltatni.  Kamilla  nem 
örömest,     csak     kényszerítve     egyezik     bele 

Irén  házasságába  s  később,  midőn  ez  válni, 
készül,  semmivel  nem  gondolva  kész  javára 
tanúságot  tenni  az  erőszakolt  házasság  mellett. 
De  ragaszkodásából  Irénhez  vajon  foly-e  az, 
hogy  oly  hamar  beleegyezzék  az  erőltetett 
házasságba,  a  midőn  Zátonyi  kényszerítő  esz- 
közei nem  oly  félelmesek.  Zátonyi  birtokában 
oly  okiratok  vannak,  melyek  Kamilla  egykori 
kémségét  bizonyítják.  De  ezért  büntetheti-e 
őt  a  törvényszék  vagy  olyan-e  társadalmi 
állása,  hogy  fölleplezése  sokat  árthasson  neki. 
Kamilla  álözvegy,  a  ki  az  emberek  hiszé- 
kenységét  zsákmányolja  ki  és  Zátonyi  azzal 
ijeszti,  hogy  föladja  a  rendőrségnek.  Ez  már 
egy  kissé  hathatósabb  eszköz,  de  vajon  olyan-e, 
hogy  egyszerre  lesújtson  egy  tapasztalt  és  sok 
mindenen  keresztülment  nőt.  Nincs-e  módjá- 
ban húzni,  halasztani  a  házasságot,  hisz  erre 
az  a  körülmény,  hogy  Irén  csak  fogadott 
leánya  s  a  házassághoz  szükséges  keresztleve- 
let nehéz  lesz  megszerezni  elég  ürügyet  nyújt, 
sőt  színleg  kény  szeri  thetné  a  leányt,  mig  tit- 
kon ellenállásra  ösztönözné  s  mit  tehetne  ez 
ellen  Zátonyi.  Kamilla  mindenben  találékony, 
csak  ott  nem,  a  hol  legfőbb  érdeke  van  a 
koczkán,  hol  jó  indulatja  és  önzése  egyaránt 
tettre  sarkalják.  Megfoghatatlan,  hogy  e  nő, 
a  ki  sajátjaként  kiadott  fogadott  leányában 
tisztességes  vagy  nem  tisztességes  módon 
öregsége  támaszát  keresi,    még   csak    nem    is 

sejti  Zátonyi  czélját,  a  ki  Irénen  nyerészkedni 
akar,  nem  is  gondol  Timótra,  a  kit  ő  szintúgy 
felhasználhatna  czéljaira,  mint  Zátonyi.  A  szerző 
nem  oly  együgyűnek  mutatta  be,  hogy  min- 
dent elhigyen  és  semmit  át  ne  lásson  s  nem 
oly  gyámoltalannak,  hogy  ármányt  ne  örmény- 
nyel igyekezzék  visszaverni.  Egy  szóval  Kamilla 
jellemrajzának  épen  azon  vonásai  nem  elég 
biztosak,  a  melyek  elhatározzák  a  cselekvény 
bonyodalmát.  Vagy  a  bonyodalmat  máskép 
kellett  volna  szőni  vagy  Kamilla  jellemébe 
más  elemeket  olvasztani,  hogy  bonyodalom 
és  jellemrajz  nagyobb  öszhangzásra  emel- 
kedjenek. 

Zátonyiban  sem  hiányzanak  a  jól  eltalált 
vonások.  Nem  új  typus  a  magyar  színpadon, 
de  érdekesen  megújított.  Zátonyi  egy  nemes 
család  gyermeke,  a  kinek  már  atyja  adóssá- 
gokból élt  s  a  ki  nem  örökölt  tőle  mást,  mint 
a  kényelem  megszokását,  úri  vágyakat  és 
mnnkátlanságot.  Szegény,  de  élvezni  született 
frivol  és  cynikus  s  mindenre  kész,  a  miből 
élvet  vagy  hasznot  húzhat,  csak  attól  őrizke- 
dik, hogy  ne  jöjjön  a  büntetőtörvény  nyel  össze- 
ütközésbe s  a  világ  előtt  megóvja  külső  becsü- 
letét. Néha  a  jobb  érzés  felszólal  benne,  de 
sophismákkal  altalja  el.  Szeme  mindent  meg- 
lát, agya  termékeny  tervekben,  ajka  mindent 
kigtmyol.  Eszes,  emberismerő  és  humoros 
hajlamú,  a  mi  enyhiti  romlottságát.    Azonban 

Úgy  hiszszük,  hogy  Irénnel  szemben  sokkal 
több  cynismust  mutat,  mint  a  mennyi  czéljá- 
val  összhangzik.  Az  sem  igen  bizonyít  átható 
esze  mellett,  hogy  Timót  hajlama  Irén  iránt 
oly  nyaktörő  vállalatra  ragadja,  holott  együ- 
gyű barátját  más  utón  talán  biztosabban 
kifoszthatná.  Hogy  a  vállalatra  hajdani  nejé- 
vel szövetkezik,  a  kit  erkölcsileg  és  anyagilag 
megcsalt,  nem  épen  nagy  emberismeretre 
mutat.  Eben  is  különös  teremtmény,  hogy 
minden  biztosíték  nélkül  oly  könnyen  hisz 
annak,  a  ki  őt  oly  rútul  megcsalta  Általában 
Elza  jellemrajza  nem  sikerült.  Szövetsége  és 
árulása,  ármánya  és  megtérése  egyaránt  eről- 
tetett. Nincs  semmi  benne  a  mi  aesthetikailag 
érdeket  kelthetne.  Bágyadt,  élettelen  alak,  a 
ki  csak  színpadi  csínyekre  alkalmas.  De  ha 
mind  elhiszszük  is  azt,  a  mit  Zátonyi  három 
felvonásban  tervez  és  tesz,  mert  egy  s  más, 
ha  nem  erősen  is,  de  mégis  támogatja,  utolsó 
felvonásbeli  jelenetein  lehetetlen  meg  nem 
ütköznünk,  mert  nem  folynak  se  körülmé- 
nyekből, se  jellemébőr  s  minden  alap  nél- 
küliek. A  mű  a  harmadik  felvonásban,  mint 
dráma  bevégződött.  Mihelyt  Irén  megtudta, 
hogy  Kamilla  nem  anyja  s  oda  hagyta  férjét, 
mihelyt  a  per  megindult,  a  tanuk  vallottak. 
Zátonyi  ármánya  megbukott  s  a  csomó  meg 
van  oldva.  Az  utolsó  felvonásban  többé  nincs 
valódi  drámai  élet,  csak  mesterkélt,  melyet  a 

szerző  holmi  képtelenségekkel  igyekszik  elő- 
idézni. El  akarja  hitetni  velünk  a  következő- 
ket :  először,  hogy  Irén  semmit  sem  tud  erről, 
hogy  nevében  válópert  indítottak,  másodszor, 
hogy  Zátonyi  semmit  sem  ttid  arról,  hogy  a 
tanúk,  különösen  Kamilla  ellene  vallottak  s 
ezért  föllép  kényszeríteni  Irént  a  Timóttal 
kötendő  házasságra,  mert  csak  ez  esetben 
válik  el  tőle,  s  nem  juttatja  anyját  börtönbe. 
Irén  megtörve  ingadozni  kezd.  De  hogyan 
hihessük  el  mindezt?  Hiszen  Zátonymak  tud- 
nia kell  a  per  folyamáról,  ha  mint  alperes 
már  megidéztetett,  Irént  pedig  még  azon 
esetben  is,  ha  tudta  nélkül  indították  meg  a 
válópert,  a  mi  képtelenség,  tíz  nap  alatt 
Mosolygó  és  Darvas  csak  megnyugtathatták 
és  felvilágosíthatták  arról,  hogy  Zátonyi  már 
semmit  sem  tehet  ellene  s  házasságát,  mint 
erőszakoltat  az  ő  beleegyezése  nélkül  is  meg- 
semmisítik. Azt  nem  tagadhatni,  hogy  az  utolsó 
felvonás  is  sok  ügyességgel  van  irva.  Tartunk 
tőle,  hogy  Csikyt  mind  inkább  erősbülő  tech- 
nikai készsége  inkább  a  színpadi,  mint  a 
drámai  hatás  felé  ragadja,  bár  ez  a  tömeget 
is  csak  ideig-óráig  elégíti  ki,  a  gondolkozót 
pedig  soha.  Mind  két  fél  tapsa  nyújtja  a  dráma- 
irónak az  örökzöld  koszorút. 

Mosolygó  és  Timót  az  életből  szerencsésen 
kikapott  alakok.  Mosolygó  rajza  legjobb  az 
egész  műben.  A  silentiumra  itélt  ügyvéd   ne- 

hány  biztos  vonással  oly  elevenen  emelkedik 
ki,  hogy  egy  perczig  sem  kétkedhetünk  benne. 
Nincs  rajta  semmi  nyoma  a  fáradságnak, 
mesterkélésnek,  a  mi  a  többi  személyeken 
többé-kevésbbé  észrevehető.  A  becstelenség 
és  becsület,  a  lágy  érzés  és  durva  gúny,  a 
megnyugvás  és  elégületlenség,  a  gyöngédség 
és  komiszság  művészien  olvadnak  össze  benne 
egész  sajátságos  beszédmodoráig.  Ily  biztosan 
és  önmérséklőn  még  nem  rajzolt  Csiky,  épen 
azért  kár,  hogy  az  utolsó  felvonásban  egy  kis 
szinpadi  hatásra  számított  ötlet  kedvéért  meg- 
zavarja rajzának  összhangját.  Ugyan  miért 
növeli  Mosolygó  tiz  éves  inaskáját,  Gáspárt, 
nemcsak  asszonygyülölőnek,  hanem  szemtelen- 
nek is.  Ez  az  egész  ízetlen  tréfa  nem  foly 
Mosolygó  jelleméből,  s  magában  sem  mulat- 
ságos. A  mi  Timót  jellemrajzát  illeti,  abban 
inkább  az  elemek  jók,  mint  összeolvasztásuk, 
inkább  az  alapvonások  sikerültek,  mint  az 
árnyalat.  A  meggazdagodott  s  kissé  már  éltes 
falusi  gazda  jó  hazafi,  de  korlátolt  eszű,  becsü- 
letes, de  a  nagy  világban  járatlan,  jó  szívű, 
de  egy  kissé  hiú  a  nélkül,  hogy  maga  is  tudná. 
A  fővárosba  jó  elverni  vagyonát  s  képmuta- 
tók és  csalók  kezébe  kerül.  Parlagi  hazafisá- 
gának inkább  ki  kellett  volna  emelkedni  még 
pedig  oly  módon,  hogy  ez  ébreszsze  föl  áldozat- 
készségét az  özvegy  és  szerelmét  Irén  iránt. 
Az,  hogy  egy   vértan ii   özvegyének   tesz  jót  s 

egy  vértanii  leányát  veszi  nőül,  egyaránt  táp- 
lálta volna  hiúságát,  hazafias  és  szerelmi 
érzelmeit  s  több  jellemzetességet  és  komikai 
színezetet  adott  volna  az  egész  alaknak.  Együ- 
gyűséget a  világ  dolgaiban  talán  azzal  lehe- 
tett volna  enyhíteni,  hogy  itt-ott  több  észt 
tanúsítson  abban,  a  mihez  ért. 

Bankó  s  a  többi  mellékszemélyek  obligát 
színpadi  álorczák.  A  két  szerelmes  főbb  személy- 
ről, Darvasról  és  Irénről  sem  sok  jót  mond- 
hatunk. Nemes  szívű  erényes  személyek,  de 
unalmasak  és  gyámoltalanok.  Nagy  baj,  a 
mikor  a  költő  meg  akarja  szerettetni  az  erényt 
és  megunatja.  Irénben  nagyon  sok  a  jóság,  de 
igen  kevés  az  aesth etikai  báj.  Darvasnak  bár 
lenne  valami  hibája  csak  ne  volna  oly  gyámol- 
talan, ne  emlegetné  oly  keservesen,  hogy  nem 
tud  megélni  s  tenne  egyebet  is,  mint  azt, 
hogy  Irén  válóperében  allegál,  a  mit,  ügyvéd 
lévén,  bizonyára  idegennek  is  megtenne.  Úgy 
látszik,  hogy  nemes  szivök  nemcsak  tettere- 
jöket  bénítja  meg,  hanem  megfigyelő  tehet- 
ségüket is.  Irén  az  álözvegy  házában  úgy  nő 
föl  mint  valami  kolostorban,  semmit  sem  tud 
a  világról  s  nem  if.meri  környezetét.  Darvas 
iár  a  házhoz,  de  nem  tudja,  kikkel  van  dolga. 
Armánykodik  ellenök  az  egész  világ,  ők  csak 
szenvednek  és  sirnak.  Jó  volna  az  erény  ár- 
tatlanul szenvedő  és  tétlen  hőseit  és  hősnőit 
Iflandnak   és   Kotzebuenak   hagynunk,    habár 

az  ujabb  franczia  drámaírók  néha  elkölcsön- 
zik  is  tőlök.  A  németektől  és  francziáktól 
valami  jobbat  is  tanulhatni. 

A  dráma  czimére  nézve  sem  nyomhatunk 
el  egy  megjegyzést.  A  proletár  a  nép  oly 
osztályát  jelenti,  a  melynek  nincs  vagyona, 
biztos  keresete,  csak  gyermekei.  Szerző  nem 
ilyeket  rajzol,  hanem  szédelgőket,  csalókat,  a 
kik  nem  vagyonosak  ugyan,  de  azért  elég  úri 
módon  élnek.  Ezeket  legföljebb  úri  proletá- 
roknak lehetne  nevezni.  Midőn  a  színlapot 
olvastuk,  azt  hittük,  hogy  a  mű  a  proletárság 
kérdését  vette  tárgyul  s  ime  egy  más  nemti 
társadalmi  kép  tárult  élőnkbe,  egy  oly  kép,  a 
melyben  a  gonosz  emberek  eszesek  és  ügye- 
sek, a  jók  pedig  együgyűek  vagy  gyámoltala- 
nok. Vajon  a  magyar  társadalom  rajza-e  ez  ? 
Bizonyára  egy  regény  vagy  dráma  ritkán 
rajzolhatja  az  egész  társadalmat  s  legfeljebb 
egyik  vagy  másik  oldalát  mutathatja  be.  De 
nekünk  úgy  tetszik,  hogy  Csiky  e  szempont- 
ból is  egy  kissé  egyoldalúan  fogta  föl  a  ma- 
gyar társadalmat  s  igen  is  rikitó  színekkel 
festett.  Azonban  nem  egy  hirlap  épen  ezt 
szerette  benne  s  mintegy  kárörömmel  kiál- 
tott föl :  íme  corrumpált  társadalmunk.  Egész 
divat  már  állami  és  társadalmi  corruptiónkat 
diadallal  hirdetni,  ott  is  megtalálni,  a  hol  nincs 
s  a  hol  van,  oly  nagynak  festeni,  hogy  okos 
ember  el  nem  hiheti.  Hiu  és  nem  épen  lelki- 

ismeretes  Hírlapírók,  a  kik  a  tehetséget  és 
tudományt  szenvedélylyel  hiszik  pótolhatni, 
ezzel  akarják  magokra  vonni  a  tömeg  figyel- 
mét s  felizgatni  szenvedélyeit.  Őrizze  meg 
drámaíróinkat  jó  szellemök  attól,  hogy  ily 
vezérczikkekből  merítsék  lelkesülésöket.  Köves- 
sék az  élet  és  saját  keblök  sugallatát. 

A  PHILOSOPHUS. 

Ii'ta  Bessenyei  György.  Föleleveníttetett  a  Nemzeti  Szin  ház- 
ban 1881  augusztus  ii-én. 

íme  egy  száz  évesnél  régibb  vígjáték,  Bes- 
senyei György  műve,  a  kitől  a  legújabb  kori 
irodalmunkat  számítjuk.  Különös  tünemény- 
nek látszik,  hogy  elhanyatlott  irodalmunkat 
néhány  dráma  éleszti  föl  oly  korban,  midőn 
színészeink  és  színházaink  még  nem  voltak. 
De  mégis  mi  se  volt  természetesebb,  mint 
az,  -hogy  a  huszonnyolcz  éves  testőr,  kinek 
szivét  erős  nemzeti  érzés  dobogtatta  s  lelkét 
egészen  elbájolta  a  franczia  irodalom,  írói 
pályáját  drámákkal  kezdette  meg. 

Egy  szabolcsmegyei  faluból  Bécsbe  kerülve, 
csakhamar  fájdalmasan  érezte  maga  ás  hazája 
elmaradottságát.  Mivelte  magát  idegen  nyelve- 
ken, de  erős  meggőződésévé  vált,  hogy 
az  egész  nemzet  csak  anyanyelvében  lehet 
mi  veit.  Mint  akkor  az  egész  világ,  ő  is 
leginkább  a  franczia  irodalmat  kedvelte, 
melynek  mindenha  a  dráma  volt  egyik  leg- 
főbb dicsősége.  Akkor  már  Coneille-t,  Racine-t 

és  Moliére-t  Voltaire  váltotta  ugyan  föl,  de 
azért  a  franczia. dráma  uralkodott  egész  Európán. 
Voltaire  némi  újításaival  s  a  kor  szellemét 
lehelő  eszméivel  uj  életet  öntött  a  hanyatló 
franczia  drámába  s  mint  nagy  drámairót  ünne- 
pelték. Bessenyei  leginkább  az  ő  hatása  alatt 
állott,  általában  ifjú  lelkére  mély  benyomást 
tett  a  franczia  tragédia:  eltelt  az  eszmék  és 
érzések  fenköltségével,  bámulta  stilje  szónoki 
erejét,  megkisérlette  utánzását,  vagy  a  mint 
maga  mondj  a,  meg  akarta  mutatni,  hogy  magyar 
nyelven  is  lehet  elég  erővel,  mélységgel  és 
méltósággal  írni.  Nem  a  színpadnak  írt,  nem 
a  néző,  hanem  az  olvasóközönség  lebegett 
előtte.  Azt  hitte,  hogy  ha  őt  elragadták  példá- 
nyai, mint  olvasmányok,  úgy  fognak  hatni 
utánzatai  is,  Nem  csalódott ;  a  siker  uj  drámai 
kísérletekre  buzdította,  majd  megszólaltatta 
nyelvünkön  a  franczia  tanköltészetet  is:  a 
költői  levelet,  satirát,  és  tankölteményt ;  és  külö- 
nösen lelkesült  tolmácsa  volt  kisebb  és  nagyobb 
munkáiban  a  franczia  szellem  új  philosophiai 
eszméinek.  Senki  sem  volt  irodalmunkban,  a 
ki  a XVIII.  század  franczia  irodalmát  oly  hévvel 
oly  sok  oldalról  fogta  volna  fel  s  oly  élénken 
tudta  volna  visszatükrözni.  Hanem  kénytelen  oly 
korán  magányba  temetkezve,  mintegy  elsza- 
kadni az  irodalomtól ;  ha  tehetsége  szabad 
fejlődését  nem  akadályozza  a  censura :  nemcsak 
azt  teszi,  a  mit  tett,  tudniillik,  hogy  föléleszti 

irodalmunkat,  hanem  maradandóbb  művekkel 
is  gazdagítja  vagy  legalább  mérsékli  egy- 
oldalúságát. 

Első  művével,  Agis  tragédiával,  1772-ben 
lépett  föl,  a  melyet  követtek  még  ugyanazon 
évben  Hunyadi  László,  a  következőben  Buda 
tragédiái,  majd  1777-ben  A  philosophiis  vígjá- 
téka, 1779  ben  A  hármas  vitézek  tragédiája 
Voltaire  után,  és  végre  Laisz  vígjátéka,  mely 
azonban  csak  ezelőtt  egy  pár  évvel  adatott  ki. 
Mind  e  művek  korukban  nagy  4iatást  tettek. 
A  csekélyre  olvadt  közönséget,  mely  anya- 
nyelvén évek  óta  leginkább  csak  naptárt,  imád- 
ságos könyvet  és  egyházi  beszédet  olvashatott, 
meglepték  ez  egész  uj  nemű  könyvek.  Bécsben 
néhány  lelkes  testőrtársa  követte  példáját,  egy 
egész  kis  társaság  képződött  körüle,  benn  a 
hazában  pedig  egy  pár  eddig  titkon  dolgozó 
író  kilépett  magányából,  kikhez  ujabbak  csalat- 
koztak s  irodalmunk  kezdett  fölzsendíilni.  De 
Bessenyei  drámái  csak  uj  irodalmunk,  de 
nem  egyszersmind  drámairodalmunk  alapját 
vetették  meg.  Ö  tulaj  donkép  nem  volt  dráma- 
írói tehetség  s  drámáival  nem  is  czélzott  egyebet, 
mint  hogy  uj  gondolatokat  és  érzéseket  fejez- 
zen ki  a  köznapinál  emelkedettebb  nyelven. 
Minden,  a  mi  drámában  fő,  mellékes  volt  előtte. 
Keveset  gondolt  a  drámai  cselekvénynyel  és 
jellemfejlesztéssel,  megelégedett  bizonyos  hely- 
zetek-   és    szenvedélyekkel,    melyek    alkalmat 

szolgáltatnak  ömledezésre,  szónoklatra  és  elmél- 
kedésre. Jól  nevezi  személyeit  beszélő  sze- 
mélyeknek: valóban  többet  beszélnek,  mint 
cselekesznek. 

Azonban  tévedés  azt  hinni,  mint  némelyek 
hiszik,  hogy  a  franczia  klasszikái  dráma  iskolája 
nyomta  el  benne  a  drámaírót.  Ez  iskola  szükség- 
telen korlátokat  is  állít  ugyan  föl,  de  nem 
nyomja  el  a  drámaírót,  példa  reá  Corneille, 
Racine  és  Moliére.  De  különben  is  Bessenyei 
nem  volt  föltétlen  híve  a  franczia  classzikai 
dráma  szabályainak.  Az  idő  és  hely  egységét 
nem  tartja  meg  minden  művében,  s  meri  azt 
is,  a  mit  a  classikai  drámaíró  nem  mert,  tudni- 
illik, hogy  nemzete  történelméből  vesz  tárgyat. 
Tehetsége  épen  oly  kevéssé  ösztönözte  a  valódi 
tragédiára,  mint  czélja.  O  csak  olvasmányt 
akar  nyújtani  nemzetének,  mely  fölemelje  lel- 
két s  gondolathoz  és  illő  kifejezéshez  szok- 
tassa, ötigy  hiszem  —  mondja  Agis  előszavá- 
ban, hogy  egy  tragédiában,  mint  minden 
egyéb  írásokban^  legjobb  törvény  az  igaz 
Ságnak,  emberi  indulatoknak  stermészete 
fölfedezések,  továbbá  mindn  mesterség  ab- 
ban áll,  hogy  a  beszélők  illendőképen  be- 
széljenek.)) íme  a  dráma  neki  épen  csak 
külső  forma,  egy  neme  a  párbeszédnek,  s  czélja 
szerinte  nem  más,  mint  minden  irodalmi  mű- 
nek, hogy  igazat  mondjon,  természetesen  érez- 
zen, s  iilőkép  beszéljen.  Bessenyei  e  czélját  el 

is  érte.  Drámáiban  fölemelte  olvasói  lelkét,  a 
szabadság-  és  igazságért  elvérzett  hősök  gon- 
dolataihoz és  érzéseihez,  kifejezte  eszméit  a 
társadalom-,  államról  és  emberről  a  ujkor  szelle- 
mében és  egyszersmind  példát  adott,  hogyan 
kell  kiemelni  lassanként  nyelvünket  azidegenes 
tarkaság-  és  bőbeszédű  laposságból.  Hirdette, 
hogy  a  gondolatnak  kell  szülni  a  szót  és  rímet 
s  nem  megfordítva.  Épen  azért  a  négy  sorú  és 
rímű  Sándorverset  kettőre  szállította  le,  mert 
a  négy  rím  áradozásra  csábítja  a  költőt,  még 
ha  Zrínyi  is. 

E  tragédiák  közül  egyik  sem  került  szín- 
padra. Midőn  1790-ben  megalakult  az  első  szín- 
társulat s  mindent  elkövetett,  hogy  a  fordított 
s  átdolgozott  művek  mellett  egy  pár  eredetit 
is  játszhassék,  a  Bessenyei  tragédiáihoz  nem 
mert  nyúlni,  annyira  nem  volt  bennök  szerep 
s  oly  kevés  hatást  lehetett  remélni  csekély 
bonyodalmuktól.  Azonban  a  A  philosophus  víg- 
játéka 1793  jun.  4^én  Budán,  —  a  mint  a  színlap 
mondja  —  a  híd  mellett  levő  nyári  játékszín- 
ben, előadatott  és  hatással,  9-én  ismételték  s 
később  Pontiji  czím  alatt  Pesten  is  többször.-*' 
Bessenyeié  vígjátékát  1777-ben  írta  s  ugyanazon 
évben  adta  ki  Pesten.  Laczka  János,  barátja,  a 
ki,  halála  után,  rövid  életrajzát  írta  meg,  így  ír 

*  Magyar  hirmondó  tíécs,  1792.  jun.  8.  sz.  Szigligeti :  A  dráma 
és  válfajai.  Buda-Pest.  462.  1. 

a  mű  keletkezéséről:  ((Eddig  többnyire  philo- 
sophusi  darabokat  és  szomorújátékokat  írt  ami 
Bessenyeink:  most  már  segédje  és  barátja  is 
levén  a  háznál  (tudniillik  Laczka),  arról  tana- 
kodott, halelietne-e  és  mi  módon  a  hazai  nyelven 
eredeti  vígjátékot,  ko'médiát  dolgozni.  Hamar 
meglett  az  elszánás,  elkészült  a  plánum  és  a 
Philosophus  czímű  játékdarab,  melyet  közön- 
ségesen egy  abban  nevezetes  rollt  játszó  sze- 
mélyről Pontyinak  is  hivnak,  megszületett.  Te- 
gyen Ítéletet  erről  a  darabról  a  ki  olvassa: 
ennek  a  biographiának  írója,  minthogy  magá- 
nak is  benne  nagy  része  volt,  abba  nem  avat- 
kozik :  elég  szerencsésnek  tartja  magát,  hogy 
azt  néhány  esztendőkkel  ezelőtt  a  pesti  ma- 
gyar játszó  társaság  által  ugyanott  Pesten  el- 
játszattatni  láthatta.^ 

E  helyből  kiindulva,  Bessenyei  egyik  élet- 
rajzírója azt  következteti,  hogy  Laczka  befolyt 
volna  e  vígjáték  terve  előleges  megbeszélé- 
sébe és  megállapításába.-^'*  De  vajon  Debre- 
czenből  épen  1777-ben  följött  ifjú,  a  milyen 
Laczka  volt,  a  kit  Bessenyei  akkor  kezdett  a 
német  és  franczia  nyelvre  tanítani  s  a  ki  azért 
a  dramaturgiában    nem    lehetett   igen   jártas, 


*  Laczka  J. :  Bessenyei  Gy.  élete  ;  kéziratban  nemz.  mú- 
zeum, kiadva  1872-ben  Ballagi  Aladár:  A  m.  kir.  testőrség 
története  függelékében.  433.  1.  ^ 

**  Závodszky  Károly :  Bessenyei  György.  Irodalmi  tanul- 
mány. Pest,  1872.  114.  1. 

adhatott-e  tanácsot  egy  már  gyakorlott  író- 
nak ?  Azt  hisszük,  hogy  nem,  s  ha  Laczka  mégis 
Bessenyei  dolgozótársának  mondja  magát,  azt 
csak  arra  érthetni,  hogy  segített  neki  abban, 
a  miben  jártasabb  volt  nála,  tudniillik,  hogy 
Pontyi  falusias  beszédéhez,  különösen  Pontyi 
tiszttartója  parlagi,  s  ügyvéde  diákos  leveléhez 
szolgáltatott  kifej ezéseket.iS  ezt  az  a  körülmény 
is  valószínűvé  teszi,  hogy  Bessenyei  akkor,  a 
midőn  e  vígjátékot  írta,  már  húsz  év  óta  Bécs- 
ben lakott  s  elhomályosodhattak  emlékében 
az  ily  jellemző  kifejezések.  Egy  másik  életrajz- 
írója "^'b.  Orczy  Lőrincz  sugalmazásának  tulaj- 
donítja Pontyi  alakját,  mert  benne  s  az  egész 
vígjátékban  az  Orczy éhoz  hasonló  irányt  vél 
fölfedezni,  az  arany  középszer  magasztalását,  a 
túlfinom  és  túldurva  elem  ellentétét,  hogy  mind- 
kettő helytelen  oldala  annál  inkább  kitűnjék. 
Azonban  ily  irányt  bajos  fölfedezni  Orczy  költe- 
ményeiben, melyek  mindig  a  falusi  életet,  a 
nép  egyszerű  erkölcseit  dicsérik  szemben  a 
városi  élettel  s  a  nagy  urak  szokásaival,  sőt 
még  magával  a  tudományos  haladással  is.  S  ha 
Bessenyei  Pontyiban  kigúnyolja  is  a  parlagi 
magyart,  a  többiben  épen  nem  teszi  a  finom 
életet  nevetségessé. 
Egy  szóval  se  Laczka,    se    Orczy   nem   volt 


*  Ballagi  Aladár :  A  magyar  királyi  testőrség  története  külö- 
nös tekintettel  irodalmi  működésére.  Pest,  1872.  97.  1. 

sugalmazója,  hanem  volt  Destouches  Vhomme 
singulier  czímű  vígjátéka,  a  mint  azt  Petz  Ge- 
deon nem  rég  alaposan  kimutatta.-^'  Az  alap- 
eszme, a  cselekvény  és  jellemzés  néhány  fő- 
vonása  onnan  van  véve,  bár  némi  eltéréssel. 
De  merített  Bessenyei  önmagából  s  a  magyar 
társadalom  akkori  viszonyaiból  is.  O  maga  Par- 
menio,  a  ki  Rosseau  hatása  alatt  philosophál  s 
legfeljebb  csak  abban  különbözik  tőle,  hogy  a 
mint  előszavában  mondja— a  házasságra  nem 
tökélheti  el  magát.  A  többi  férfi  szt  mély :  Titius, 
Lilisz,  az  ő  barátjai,  művelt  lelkű,  nemes  szívű 
férfiak,  a  kikben  legfeljebb  csak  azt  hibáztatja, 
hogy  egy  kissé  kapnak  a  divatos  Öltözeten. 
Szidalisz,  Berenisz,  Angyelika  szép,  elmés,  ér- 
zelmes nők,  az  ő  barátnői,  a  kiket  tisztel  és 
szeret  s  a  kikben  ifjúsága  emlékei  újulnak 
meg.  Pontyi  rokonai  csak  szomszédai  egyike 
lehet,  a  kiknek  körében  töltötte  Szabolcsban 
gyermekségét,  első  ifjúságát,  a  kikre  felférne 
egy  kis  műveltség,  s  a  kikhez  ő  is  hasonló  lesz, 
ha  tovább  is  otthon  marad.  A  Parmenio  szol- 
gájában, Lidásban,  a  ki  Markaifon  é  a  Nyul- 
historián  táplálkozik  és  Kónyit  tartja  legna- 
gyobb magyar  költőnek,  mintegy  a  nagy  közön- 
séget akarta  megszemélyesíteni,  a  ki  még  nem 
emelkedett  az  uj  irodalom  színvonaláig.  íme  a 
benyomások,  a  melyek  alatt  keletkezett  e  mű, 

*  Philolugiai  Közlöny  1884.  Nyolczadik  évfolyam.  558.  lap. 

az  eleinek,  melyeknek  vegytiléke.  Bessenyei 
egy  mívelt  magyar  társaságot  akart  a  közön- 
ség elé  varázsolni,  s  hirdetni,  hogy  a  művelt- 
ség nemesíti  szivünket,  emeli  boldogságunkat, 
Pontyi  és  Lidás  ellentétes  alakjait  is  szintén 
csak  azért  rajzolja,  hogy  ez  eszmét  annál  élén- 
kebben kifejezze.  Magában  a  mű  előszavában 
is  czéloz  ilyesmire,  midőn  azt  mondja,  hogy 
nincs  dicsőségesebb  dolog,  mintha  az  ifjú  ne- 
mes erkölcscsel  és  arany  elmével  bír.  Az  egész 
vígjátékon  nemes  ábránd  és  boldog  optimis- 
mus  ömlik  el,  mintha  a  műveltség  megszün- 
tetné az  ész  és  szív  tévedéseit,  s  kiegyenlí- 
tené a  szenvedélyek  és  érdekek  összeütközé- 
seit. Itt  mindenki  jó  és  nemes,  legföljebb  egy 
kis  szeretetreméltó  gyöngesége  van,  mindenki 
küzdelem  nélkül  ér  czélt  és  szenvedés  nélkül 
lesz  boldog. 

Ily  fölfogással,  ily  hangulattal  bajos  a  leg- 
egyszerűbb cselekvényt  is  megalkotni.  S  való- 
ban a  Philosophiisnak  a  szó  szoros  értelmében 
nincs  is  cselekvénye.  A  bonyodalom  oly  cse- 
kély, hogy  alig  mondhatni  annak.  Parmenio 
unja  a  hiú  és  léha  mulatságot,  szeret  magába 
vonulni;  a  nőket  tiszteli  ugyan,  de  nem  igen 
kedveli  vagy  hogy  saját  szavaival  éljünk,  okos- 
kodásai miatt  nem  lelheti  bennök  tárgyát.  Tulaj- 
donkép nem  hiszi,  hogy  szívre  és  szellemre 
magához  hasonlót  találjon.  Húga,  Angyelika, 
nógatja,  hogy  keressen  és  találni  fog,  de  Par- 

menio  megmarad  könyvei  és  magánya  mellett. 
Szidalisz  hasonló  lelki  állapotban  van.  Ki  nem 
állhatja  a  férfiak  hizelkedéseit ;  neki  nem  rab, 
hanem  férj  kell,  férfiú,  a  ki  őt  inkább  belső 
tulaj  donságaiért,  mint  külső  tekintetből  szeresse. 
Anyja  Eresztra,  hiába  aggódik  miatta,  hiába 
inti  őt :  Szidalisz  hű  marad  elveihez.  A  két 
bölcselkedő  rokonszellem  találkozik  egymás- 
sal, megszereti  egymást,  de  egyik  sem  mer  a 
másiknak  nyilt  vallomást  tenni,  végre  Angye- 
lika  észre  veszi  bátyja  változását,  szerelmes 
levelet  irat  vele  Szidalisznak,  a  ki  azt  viszo- 
nozza s  csakhamar  egybekelnek. 

íme  a  megoldás  bonyodalom  nélkül.  A  ko- 
mikai alapeszme,  mely  kölcsönzés  Destouches- 
től,  igen  jó,  két  bölcselkedő  elme,  a  kiken 
erőt  vesz  a  szív,  két  szeretni  nem  akaró  szív, 
a  kik  mégis  szeretni  kénytelenek.  De  hol  a  küz- 
delem, s  az  abból  folyó  bonyodalom,  a  tulaj - 
donképi  drámai  érdek  ?  Sejiol.  Sem  külső,  sem 
belső  akadály  nincs,  a  melyeket  le  kellene 
győzniök.  Küzdelmük  csak  annyi,  hogy  szégyen- 
lik bevallani  szerelmöket.  De  Angyelika,  a  ki 
összehozta  őket,  könnyen  segít  rajtok;  S  való- 
ban az  egész  műben  ez  az  egyetlen  cselekvő 
személy.  A  többiek  általában  nem  folynak  be 
a  főcselekvénybe,  sőt  mellékcselekvényök 
sincs,  mert  Angyelika  és  Lilisz  rövid  pörpatvá- 
rát  nem  lehet  annak  venni.  Berenisz  és  Titius 
pedig  első  jelenettől  fogva  utolsóig  zavartala- 

nul  szeretik  egymást.  Eresztra,  az  anya  csak 
int,  csillapít,  és  áldázkodik.  Pontyi,  a  ki  annyit 
j ár-kel  és  beszél,  senki  törekvésének  nem  vet 
gátot,  senki  czélját  nem  mozdítja  elő  és  saját 
magának  más  czélja  nincs,  mint  ujságot  mon- 
dani, másoktól  vett  leveleit  felolvasni  s  meg- 
jegyzéseket tenni  dolgokra  és  személyekre.  A 
két  cseléd,  Lucinda  és  Lidás,  a  spanyol  gracio- 
sok  módjára,  köznapias  józan  eszökkell  és  cse- 
kély míveltségökkel  mintegy  gúnyos  ellentétei 
ugyan  uraik  föllengzésének,  mulatságos  alakok 
is,  de  nem  cselekvők. 

Bizonyára  atyáink  nem  a  bonyodalmat  tap- 
solták meg  e  műben,  hanem  az  irányt,  a  szel- 
lemet, a  szabatos  és  élénk  jellemrajzot  s  a 
párbeszédek  kellemét,  a  mely  korán  jóval  túl- 
emelkedik. Valóban  Bessenyei  vígjátékában  a 
jellemzés  sokkal  természetesebb  és  élénkebb, 
mint  tragédiáiban.  Parmenio  mintegy  typusza 
a  kor  legmíveltebb  magyar  emberemek,  a  ki- 
ket a  XVIII-ik  századi  franczia  philosophia 
eszményi  oldalai  lelkesítenek,  de  kételyei  is 
háborgatnak.  O  csak  ennyiben  philosophus  s 
épen  nem  szobatudós,  a  ki  rendszeren  töri  fejét 
és  könyvet  ír.  Magasabb,  philosophiai  szem- 
pontból fogja  fel  az  életet ;  mélyebben  gondol- 
kozik és  érez  mint  mások,  a  mi  komolylyá,  s 
egy  kissé  szomorúvá  teszi.  Nemeslekű,  de  a 
búskomorság  némi  árnyával,  heves  szenvedélyű, 
de  önmérséklő,   félénk,  a  ki  nem  ismeri  a  női 

szivet  s  nem  hisz  a  szerelmi  boldogságban. 
Komolysága  visszariad  a  tréfás  és  gondtalan 
beszédtől,  még  Pontyival  sem  igen  gúnyolódik, 
de  felderül,  ha  Angyelika  hiigát  látja  s  midőn 
ismerni  tanulja  Szidaliszt,  szerelme  erőt  vesz 
rajta,  zavara,  önuralma,  csendes  határozott- 
sága s  végre  boldogsága,  mely  n-em  annyira 
szenvedélyes  kitörésben  mint  inkább  mély  ér- 
telmű és  érzelmű  szavakban  nyilatkozik.  Mind 
találó  vonások  és  jól  vegyített  szinek.  Szidalisz 
komolysága  nem  annyira  bölcselkedéséből  foly, 
mint  inkább  női  méltósága  érzetéből ;  mert 
büszke,  megveti  a  hizelgést  és  bókot :  mert 
szép  és  gazdag,  azt  hiszi,  hogy  nem  benső 
érdemeiért  szeretik ;  elhagyatva  érzi  magát 
segy  nagy  szív  után  sóvárog.  Barátnői  víg  ked- 
vét, boldog  szerelmét  lenézi  és  mégis  irigyelni 
látszik.  De  azért  nem  válik  kesernyéssé,  sőt 
komolyságába  sok  gyöngédség  vegyül,  különö- 
sen anyja  iránt.  Szerelme  ébredésekor  őszinte- 
ségétszemérme mérsékli  s  midőn  szeretve  is  érzi 
magát,  heves  fölindulása  boldog  envelgéssé 
lágyul. 

Mindez  jellemző  és  sikerült  rajz,  de  legsi- 
kerültebb a  mű  női  alakjai  közt  Angyelika, 
lehet  talán  azért  is,  hogy  legcselekvőbb.  E  be- 
szédes és  nyughatatlan  leány  épen  ellentéte 
Szidalisznak,  de  azért  nem  kevésbbé  nemes 
szívű  és  eszes.  Vidámságában  némi  naiv  ka- 
czérság  vegyül  ugyan,  de  ez  még  kedvesebbé 

teszi.  'Híven  szereti  Liliszt,  de  óhajt  az  egész 
világtól  szerettetni  s  mindenkihez  részvéttel 
fordul.  Nemcsak  földeríti  környezetét,  hanem 
okosságával  vezeti  is.  Mindent  fölfog,  mindent 
belát,  de  bölcseségét  elmésségbe  és  tréfába 
burkolja.  Mint  az  ily  természetek,  mindenki- 
vel szeret  ingerkedni,  de  mindig  megtartja  az 
illem  korlátait.  Kedvesét  szerelemből  néha  meg- 
kínozza, megbünteti,  de  úgy,  hogy  szerelmét 
még  inkább  kimutassa  iránta.  A  harmadik  nő 
Berenisz,  mintegy  közép  helyet  foglal  el  Szida- 
lísz  és  Angyelika  közt,  épen  mint  kedvese, 
Titius,  Lilisz  és  Parmenio  közt.  Ez  ifjú  cso- 
porthoz jól  sorakozik  egy  agg  nő,  Eresztra,  a 
kinek  házában  foly  le  az  egész  cselekvény  s 
a  ki  türelmével  és  tapintatával  uralkodik  kör- 
nyezetén. 

E  személyek  mindnyájan  a  fölsőbb  komi- 
kum képviselői,  míg  Pontyi,  Lucinda  és  Lidás 
inkább  az  az  alsóbbéi,  a  nélkül,  hogy  kiríná- 
nak a  mű  hangulatából.  Pontyi  gazdag  nemes, 
de  míveletlen,  bár  szeret  egy  kis  tudákosságot 
szenvelegni.  Nem  olvas  hírlapot,  kocsisa  s  a 
vándor  görög  kereskedők  látják  el  politikai 
hírekkel'  melyeket  örömest  mond  el  másoknak, 
megjegyzésekkel,  kisérve.  Jó  gazdának  tartja 
magát,  de  inkább  csak  parancsolgatni  szeret, 
mint  utána  látni  a  dolognak.  Szeret  pörölni, 
ősiségi  pöröket  folytat,  nyegle  és  tudákos  ügy- 
védeket kedvel,  a  kik  megcsalják.  Örömest  be- 

szél  a  maga  s  más  családja  geneologiájáról  s 
el-elérzékenyül,  ha  egy  megholt  atyaíiáról  van 
szó,  kiről  azt  hiszi,  hogy  valaha  megsértette. 
De  nincs  minden  természetes  ész  és  elmésség 
nélkül  s  néha  találóan  gúnyolja  ki  a  mívelt- 
ség  és  divat  ferdeségeit,  épen  mint  a  peleskei 
nótárius.  Ez  alak,  melyet  nagy  tetszéssel  fo- 
gadott a  közönség,  mint  egy  ősatyja  a  magyar 
vígjáték  későbbi  ifjú  és  vén  nyers  magyar  neme- 
seinek, Kisfaludy  Károly  Mokánya,  Gaal  Baczur 
más  alakok  ugyan,  de  az  anyag,  eszme  ugyanaz : 
a  nyers  magyar,  az  elmaradottság  képviselője, 
szemben  a  mívelt  társasággal  s  a  haladó  kor- 
ral. Ama  két  levélben,  melyeket  Pontyi  tisztar- 
tója  és  ügyvéde  irnak,  Bessenyei  a  kor  csökö- 
nyös magyarságának  stiljét  akarta  kigúnyolni ; 
a  tisztartó  levelében  a  parlagi  magyarságot^ 
az  ügyvédében  a  latinnal  tarkázott  beszédet, 
melyet  értekezéseiben  is  ostoroz.  Később  Kis- 
faludy Károly  Perföldyében  e  latinos  beszédet 
egy  egész  jellemrajzzá  dolgoz ba  föl.  Valóban 
Bessenyei  inkább  Pontyi  alakjával  hatott  a  ma- 
gyar vígjáték  fejlődésére,  míg  tragédiáinak 
semmi  nyoma  nem  maradt  drámai  törekvése- 
inken. 

Lidász  utánozza  urát,  ő  is  philosophus  akar 
lenni,  csak  hogy  Lucinda  hamar  kigyógyítja 
őt,  hamarább  mint  Szidalisz  Parmeniót.  Azon- 
ban a  szolga  olvasmányai  nem  a  franczia  phi- 
losophok,    hanem    Markalf,    A    nyiil  históriája, 

Almos  könyv,  Trója  veszedelme  stb.  czímű 
könyvek.  Kónyi  János  verseiből  tanul  érzelegni 
és  szerelmet  vallani.  Bessenyei  itt  kora  nép- 
szerű olvasmányára  czéloz  s  ugyanazt  a  gon- 
dolatot fejezi  ki  komikailag,  a  mit  Magyar 
Nezó'-jében  komolyan.-^^  Ott  is  előszámlálja  az 
említett  könyveket,  idéz  is  belőlök,  s  így  kiált 
fel:  ((ítéljétek  meg  már,  hogy  micsoda  szép 
versek  lehetnek  az  előszámlált  könyvekben, 
melyeket  több  olyakkal  hazánkban  árulnak, 
vesznek  és  nyomtatnak.  Tegyük  hozzá  ezek- 
hez a  mai  magyarságot,  hadd  tessék  ki  a  kü- 
lönbség.)) 

Ha  valakinek,  bizonyára  Bessenyeinek  volt 
joga  kikelni  kora  népszerű  olvasmányai  ellen 
tartalom  és  forma  tekintetében  egyaránt.  Sen- 
kinek nem  volt  akkor  több  eszméje,  mint  neki, 
senki  sem  írt  több  ízléssel  és  tisztább  magyar- 
sággal, mint  ő.  Vígjátékának  párbeszédei  is 
bizonyságot  tehetnek  erről.  Épen  úgy  kerüi  a 
köznapi  magyarságot,  mind  a  latinos  keveréket. 
Nyelvtanilag  nem  elég  szabatos  ugyan,  például 
az  z/c-telen  igéket  néha  bihariasan  íÁ:-es  módon 
ragozza,  de  nem  egy  helytt  könnyed,  fordula- 
tos s  néha  ki  tudja  fejezni  az  újkori  társalgás 
finomságait  is.  E  tekintetben  egész  Kisfaludy 
Károlyig   egyetlen   drámaírónk    se  közelítette 


^  Magyar  Néző.  Hely  és   évjegy  nélkül;  alkalmasint  Bécs- 
ben 1779.  60.  1. 

meg,  nemhogy  fölülmúlta  volna.  Nem  ok  nél- 
kül elevenítette  föl  színpad  és  irodalom  rég 
elfeledett  vígjátékát.  Nem  tehet  ugyan  elég 
hatást  már  cselekvényhiánya  miatt  is,  de  ke- 
gyeletet érdemel,  mint  első  figyelemreméltó 
kísérlet  a  magyar  vígjáték  terén.  E  mellett 
némi  tanulság  is  rejlik  benne.  Nem  méltán 
kérdhetjük-e :  vajon  száz  év  múlva  a  magyar 
vígjáték  társalgási  nyelve,  párbeszéde  csín,  for- 
dulatosság és  műgond  tekintetében,  haladott-e 
annyit,  a  mennyit  Bessenyei  kezdeménye  után 
várhattunk?  Vajon  nem  ártana-e  néha  a  fen- 
sőbb  komikum  fölé  törekednünk  s  a  szenve- 
délyek és  viszonyok  köznapiságából  valamivel 
magasabb  légkörbe  emelkednünk,  mint  azt 
Bessenyei  tette  a  miénknél  sokkal  nyomasz- 
tóbb viszonyok  között. 


MÁTYÁS  KIRÁLY  VAGY  A  NEP 
SZERETETE  JÁMBOR  FEJEDELMEK 
JUTALMA 

Nemzeti  érzékenyjáték  három  felvonásban.  Irta:  Szentjóbi 
Szabó  László,  azon  alkalmatosságra,  midőn  Ferencz  Buda 
várában  1792  június  6-án  magyar  királylyá  koronáztatott. 
Föleleveníttetett  a  Nemzeti  Színházban  1881  augusztus  12-én. 

A  magyar  történelem  drámai  földolgozása 
egyidős  színészetünkkel,  sőt  már  iskolai  drá- 
máinkban is  megtaláljuk  előzményét.  II.  József 
németesítő  iránya  és  újításai  anyanyelve  műve- 
lésére és  ősi  alkotmánya  védelmére  buzdítván 
a  magyart,  élénkebb  kegyelettel  fordult  dicső 
múltja  és  nagy  emlékei  felé  is.  Költőink  epi- 
kai lelkesedésöket  és  hazafi  vágyaikat  öntöt- 
ték drámai  formába,  melyet  idegen  költőkből 
igyekeztek  elsajátítani.  Dugonics  András  és 
Szentjóbi  Szabó  László,  Katona  József  és  Kis- 
faludy Károly,  Vörösmarty  Mihály  és  Szigligeti 
Edvárd  egymást  váltották  föl,  mint  történelmi 
drámánk  fejlődésének  legkiválóbb  képviselői. 
Mindnyájan  a  hazafiság  érzéséből  s  az  ősi  dicső- 
ség kegyeletéből  merítették  ugyan  lelkesedé- 

söket  s  nem  egy  pontban  találkoznak  is,  de 
mégis  elválasztják  őket  nemcsak  tehetségök 
külömbségei,  hanem  azon  hatások  is,  melyet 
a  külföld  drámairodalma  tett  reájok, 

Eleinte  a  német  lovagdrámák  és  Kotzebue 
történelmi  és  néem  történelmi  színmővei  hatása 
alatt  írnak  drámaíróink,  sőt  néha  nem  tesznek 
egyebet,  mint  egy-egy  magyar  mondát  vagy 
történelmi  eseményt  alkalmaznak  valamely 
német  lovagdráma  leleményéhez.  Előttök  in- 
kább a  tárgy  a  fő,  mint  a  tárgyalás,  a  hazafi 
erények  dicsőítése,  mint  a  szenvedély  festése, 
némi  történelmi  rajz,  mint  a  drámai  cselek- 
vény, a  jelenre  hatást,  mint  a  kor  hű  képe.  Első 
drámáiban  maga  Katona  is  a  német  lovag- 
regények és  érzékeny  drámák  hatása  alatt 
állott,  de  csakhamar  Shaksepeare  kezdette  lel- 
kesíteni ;  történelmi  rajz  helyett  drámai  szerke- 
zetre törekszik,  érzékeny  dráma  helyett  valódi 
tragédiát  ír,  kort  és  szenvedélyt  mesterin  ecse- 
telve, de  nem  talál  fogékonyságra  s  m^g 
kevésbbé  követőkre.  Kisfaludy  Károly  folytatja 
a  hagyományos  irányt,  de  több  ízlés-,  tehet- 
ség- és  eredetiséggel ;  drámaibb  s  művészibb 
és  szélesebb  körű  hatás  látszik  rajta :  Schiller, 
a  német  romantikusok,  sőt  Shaksepeare  is. 
Utolsó  történelmi  drámájában,  CsdA-ban,  Shake- 
spearenek  az  angol  történelemből  vett  drámái, 
úgynevezett  históriái,  lebegnek  szeme  előtt  s 
a   német   romantikusok    elméletét   látszik   el- 

fogadni,  a  mely  szerint  a  történelmi  dráma 
ikertestvére  az  eposznak.  Vörösmarty  törté- 
nelmi drámáiban  egészen  ez  iránynak  hódol, 
míg  Szigligeti  a  franczia  romantika  hatása  alatt 
kezdi  feldolgozni  a  magyar  történelmet. 

Szentjóbi  Mátyás  királya  mintegy  tisztult  ty- 
pusa  a  magyar  kezdetleges  történelmi  drámá- 
nak s  annyival  érdekesebb,  mert  e  korból  kevés 
történelmi  dráma  maradt  reánk  nyomtatásban. 
Az  előadott  színművek  rikán  nyomattak  ki  s 
máig  is  a  színházak  könyvtárában  lappanga- 
nak vagy  nyom  nélkül  elvesztek,  mint  a  Vit- 
kovicséi.  Szentjóbi  huszonöt  éves  volt,  midőn 
ez  első  drámáját  megírta  és  huszonnyolcz  éves 
korában  már  meghalt.  Rövid  életének  gyér 
adatait,  Horvát  István  közlése  szerint,  Toldy 
jegyezte  föl  a  Magyar  költészet  kéziköny vé-hen.* 

Biharmegyében  Ottományban  született  1767- 
ben,  helvét  hitvallású  szülőktől ;  Debreczenben 
folytatta  tanulását  s  ott  végezte  a  hittudományt 
is,  mert  lelkész  akart  lenni. 

Azonban  megváltoztatta  szándékát;  II.  József 
alatt  szabadabb  tér  nyilt  a  protestánsoknak  s 
1786-ban  Szentjóbi  is  kineveztetett  az  úgyne- 
vezett nemzeti  iskolák  egyik  tanítójává  Nagy- 
Váradra,  majd  1790-ben  a  rhetorika  tanárává 
a  nagybányai  gymnasiumhoz.  A  lelkes  ifjú 
korán  kezdett  foglalkozni  a  költészettel  s  élénk 

*  Pest,  1857.  I-  köt. 

részt  vett  föléledt  irodalmunk  erősbülő  moz- 
galmaiban. Hogy  buzgó  magyar  író  létére  hiva- 
talt vállalt  Il-ik  József  alatt,  azon  oly  kevéssé 
lehet  csodálkozni,  mint  azon,  hogy  Kazinczy 
is  elvállalta  a  kassai  kerületben  a  nemzeti 
iskolák  felügyelőségét.  Akkor  nem  az  volt  a 
kérdés,  hogy  magyar  vagy  német  legyen  a 
közoktatás  és  igazgatás  nyelve,  hanem  az,  hogy 
latin-e  vagy  német.  Ha  már  a  kettő  között 
kellett  választani,  nem  egy  újkori  szellemű 
magyar  író  inkább  hajlott  a  némethez,  mint 
a  latinhoz,  mert  azt  hitte,  hogy  ez  az  európai 
műveltséget  inkább  terjeszti,  s  az  alatt  a  fejlődő 
magyar  irodalom  kiművelvén  a  magyar  nyel- 
vet, az  könnyebben  elfoglalhatja  a  német, 
mint  a  latin  helyét. 

Szentjóbi  az  irodalom  terén  is  követte  Ka- 
zinczy példáját.  Előbb  ugyan  (1787)  a  Magyar 
Musáhan  lépett  föl,  de  már  a  következő  évben 
a  Kazinczy  Magyar  Museiimát  majd  Orphensát 
gazdagította  jeles  költeményeivel  és  prózai  dol- 
gozataival. O,  Kazinczy  és  Dayka  voltak  az 
akkori  új  magyar  lyra  képviselői,  a  kik  a  német 
irodalom  befolyása  alatt,  kiemelkedve  a  leiró 
és  elmélkedő  költészet  békóiból,  a  tiszta  lyra 
felé  törtek  utat.  Dayka  hévben,  Kazinczy  forma- 
szépségben felülmúlják  ugyan,  de  némi  naiv 
éríés*-  és  szeszélyben  nem  vetekedhetnek  vele. 
E  mellett  Szentjóbiban  egy  kis  komikai  ér  is 
lappangott.  Az  Kgyi'igyi'i  paraszt  czímű  víg  köl- 

tői  beszély  kéje  máig  is  föntartotta  magát  iro- 
dalmunkban s  korában  páratlan  volt.  Prózai 
dolgozatai :  egy  pár  idyll,  műfordítmány  s  Első 
Mária  magyar  királyné  czímű  történelmi  el- 
beszélése mindjárt  a  Kazinczy,  Kármán  prózai 
művei  után  következnek.KÖlteményei  annyira 
tetszettek,  hogy  1790-ben  merhette  összegyűjté- 
söket ;  gyűjteménye  összesen  négy  kiadást  ért 
az  utolsót  Toldy  eszközölte,  mely  egyszersmind 
mgaában  foglalja  prózai  munkáit  is> 

Az  1790-ik  év  más  tekintetben  is  fordulópont 
volt  életében.  Alig  foglalta  el  nagybányai 
tanári  állomását,  már  oda  kellett  azt  hagynia, 
mert  II.  József  halála  után  a  protestáns  tanárok 
a  katholikus  állami  iskolákból  elbocsáttattak. 
Szentjóbi  törvény  tudományra  adta  magát  és 
Pestre  jött.  Itt  megismerkedett  a  nevezetesebb 
magyar  írókkal.  Kazinczyt  és  Bacsányit  már 
régebben  ismerte,  most  ezekhez  Verseghy  és 
Koppi  járultak, ♦^■^^  sőt  Hajnóczy  és  Szentmarjai 
is,  kiknek  befolyása  reá  végzetessé  vált.  Úgy 
látszik,  hogy  az  itt  megszületett  magyar  színé- 
szet is  hatással  volt  reá.  A  drámai  pályán  még 
nem  tett  kísérletet,  csak  Gellértnek  A  pdní/íTca 
czímű  egy  felvonásos  pásztori  játékát  fordította 
le,  mely  költeményei  gyűjteményében  meg  is 


*  Szentjóbi  Szabó  László  költeményes  munkái.  Pest. 
1791.  —  Újra:  Debreczen  1820.  —  Pest,  1840.  —  Pest,  1865. 

**  Bacsányi  költői  levele  Szentjóbihoz  Hazafiúi  aggódás 
czime  alatt  Bacsányi  János  költeményei  Pest,  1865.  37  1. 

jelent.  Most  egy  történelmi  drámára  lelkesítette 
őt  részint  az  alkalom,  I.  Ferencz  közelgő  koro- 
názása, részint  a  vágy,  hogy  kifejezhesse  haza- 
fiúi eszméit  és  érzéseit.  így  írta  1792  tavaszán 
néhány  hét  alatt  Mátyás  királyát^  melyet  még 
azon  évben  ki  is  nyomatott.* 

Fölléptekor  Dugonics  volt  a  magyar  törté- 
nelmi dráma  képviselője.  Drámává  átdolgozott 
regényei  és  eredetileg  a  színpad  számára  írt 
drámái  tetszésben  részesültek;  mert  hazafi- 
ságra, nemzeti  önérzetre  s  az  ősi  hagyomány 
tiszteletére  buzdították  a  közönséget.  Szentjóbi 
is  ily  hangulattal  irta  drámáját,  de  legalább 
egy  fokkal  feljebb  igyekezett  emelni  a  magyar 
történelmi  dráma  színvonalát.  Dudonics  a 
drámai  bonyodalmat  a  legtöbbször  idegen  költő- 
ből vette  át  s  ritkán  érintette  multunk  való- 
ban nagy  emlékeit :  Szentjóbi  mindent  a  törté- 
nelemből merít  s  a  Hunyadiak  korát  leplezi 
föl.  Dugonics  inkább  törekszik  cselekvényre 
és  szenvedélyfestésre,  de  nincs  hozzá  ereje: 
Szentjóbi  nem  becsüli  túl  erejét  s  némi  egyen- 
letes színvonalon  marad.  Dugonics  ízlése  mű- 
veletlen, nyelve  nyers  s  majdnem  a  pórias  felé 
hajlik:  Szentjóbi  az  újabb  irodalom  szülötte, 
a  Kazinczy  tanítványa  s  ha  nyelve  nem  drámai 
is,  azért  ízléses,  hangzatos  és  szónokiasan  emel- 

*  Mátyás  király  vagy  a  nép  szeretete  jámbor  fejedelmek 
jutalma.  Nemzeti  érzékeny  játék.  3  felv.  Buda,  1792.  Német 
fordítása  ugyanott  és  akkor. 

kedett.  E  mellett  a  hazafi  eszmék  és  érzések 
tekintetében  is  van  köztök  különbség.  Dugonics 
a  nemzeti  visszahatás  képviselője  szemben 
József  reformjaival,  együtt  érez  a  papság  és 
nemesség  nagy  többségével  s  épen  azért  nem 
hajlik  a  szabadelvű  eszmék  felé :  Szentjóbi  is 
osztozik  a  visszahatásban,  de  csak  annyiban, 
a  mennyiben  nemzeti;  különben  épen  nem 
conservativ  s  hive  a  szabadelvű  eszméknek. 
Dynastikus  érzelmű,  de  nem  a  régi  módon, 
m.egérzik  rajta  a  franczia  forradalom  fuvallata. 
II.  József  halálára  sírverset  ír  és  szabadelvű- 
ségéért nagyobbnak  mondja  századánál ;  Mira- 
beau  halálát  megénekli  s  a  Mai  világ  czímű 
költeményében  pedig  ostorozza  azokat,  a  kiket 
önző  magánérdek  vezet  s  a  közérdek-  és  szabad- 
ságért lelkesedik. 

I.  Mátyás  és  I.  Ferencz  trónralépet  között 
alig  van  hasonlatosság;  amaz  választás,  emez 
örökösödés  útján  jutott  trónjához,  amaz  egy 
dicső  magyar  család,  emez  egy  európai  dynas- 
tia  sarjadéka.  Azonban  Szentjóbi  mégis  talált, 
Mátyást  atyja  érdemei  emelték  trónra ;  Ferencz 
atyja,  II.  Lipót,  szintén  nagy  érdemű  fejedelem, 
a  ki  visszaállította  a  magyar  alkotmányt,  barátja 
volt  a  haladásnak,  ezért  fiának  épen  oly  örö- 
mest nyiíjtja  a  magyar  nemzet  koronáját,  mint 
Mátyásnak,  de  megvárja  tőle  törvényei  tiszte- 
letét s  jóíéte  és  dicsősége  emelését.  Ez  alap- 
eszme sugalja  a  dráma   alakjait.   Szentjóbi  az 

ijgú  Mátyásban  a  magyar  király  eszményéi 
akarta  fölmutatni  a  szintén  ifjú  Ferencz  király- 
nak s  környezetében  a  dynastikus,  de  alkot- 
mányához ragaszgodó  magyar  nemzet :  Szilágyi- 
ban és  társaiban  a  hazafias  aristocratiát,  Vitéz- 
ben az  alkotmányos  papságot,  Erzsébetben  a 
fenkölt  lelkű  és  erélyes  magyar  nőt  s  a  Hunyadi- 
házhoz ragaszkodó  vitézekben  a  hű  és  hálás 
magyar  népet. 

A  párbeszédekben  egyenes  vonatkozások  is 
találhatók  minderre.  Midőn  Vitéz  Ujlakynak  és 
Lindvaynak  Mátyást  ajánlva  (I.  f.  6.  j.)  így 
szól :  ccEgy  ilyen  jól  indult  fából  nem  várha- 
tunk-e méltán  áldást,  a  ki  magát  már  most  is 
oly  gazdagon  mutatja,  életének  tavaszában  a 
legszebb  termést,  nyárra  és  őszre  a  legjobb  izű 
gyümölcsöket  igéri  .  .  .  Legyetek  az  ő  bölcs 
baráti,  és  hamikor  oztán  valamely  nemes  csele- 
kedetetvéghez viszen,  a  haza  bajain  könnyebbít, 
minden  korba  és  állapotba  levőket  boldog  meg- 
elégedéssel eltölt,  a  haza  javát  állandóul  meg- 
erősítette, az  országnak  méltó  fényességet  szer- 
zett, akkor  érezzétek  azon  kimondhatatlan  édes 
örömöt,  mely  csak  egy  nemes  kevélységből 
származhatik :  ezt  a  gondolatot  én  adtam  neki 
ebben  az  én  tanácsomat  követte,  ezen  dolog- 
nak véghez  vitelében  én  is  vele  együtt  segítet- 
tem s  azon  háládatos  örömkönnyei  a  hazának, 
melyeket  a  maga  tulajdon  boldogságán,  jó 
királyának  emberi  szeretettel  teljes  uralkodá- 

sán  huliat,  én  reám  is  szinte  úgy  haramiának)) : 
mindezt  maga  a  költő  mondja  bennök  I.  Ferencz- 
ben  és  tanácsosaiban  vetett  reményét  fejezi  ki. 
Erzsébet  e  felkiátásai  (I.  f.  5.  j.):  ((Hevesek 
ngyan  az  én  hazámfiai,  de  valósággal  jószivűek, 
a  kik  hazájokat  igazán  és  szívesen  szeretik. 
Csak  szelid  hangon,  jó  kivánó  lélekkel  mondd 
meg  nekik  az  igazságot:  soha  sem  vetik  meg)). 
Majd  hátrább  (III.  felv.  i.  j.) :  «0h  nem  akkor 
vethetné  le  a  magyar  igazán  természetét,  ha 
a  kényszerítés  és  erőszakoskodás  többet  tenne 
rajta  mint  a  jóság  és  a  bizodalommal  való 
bánás.  Esmérem  én  az  ő  szíveket,  örömest 
visznek  annak  végbe  mindent,  a  ki  az  ő  kész 
akaratjokat  szelid  meggyőzés  által  tudja  meg- 
nyerni, csak  a  kényszerítést  nem  szenvedhetik)) : 
czélzások  II.  József  korára,  a  kényuralom  rende- 
leteire. Sőt  a  költő  tudva  nem  átall  anachro- 
nismust  is  elkövetni,  csak  hogy  kifejezhesse  a 
nemzet  közérztiletét.  aVálaszd  Buda  várát 
lakóhelyedül))  —  szól  Gara  Mátyáshoz  (III.  f. 
5-  j-)  —  ((építsd  meg  ennek  romladozott  kő- 
falait és  ékesítsd  meg  hajlékait))  stb.  Vajon 
uralkodása  kezdetén  hol  lakhatott  volna  másutt 
Mátyás,  mint  Budán,  midőn  Bécset  csak  évtize- 
dek múlva  foglalta  el  ?  Szentjóbi  nem  a  XV-ik, 
hanem  a  XVIII-ik  század  Budájára  gondolt, 
mely  rég  óta  nem  látott  már  királyt  s  nem 
tudta  visszanyerni  régi  fényét. 

A   szónoklattal    megelégedő    hazafias    irány 

nem  kívánta  meg,  az  ünnepélyes  alkalom  pedig 
épen  kizárta  az  erős  drámai  összeütközést.  De 
valamivel  több  cselekvényt  nemcsak  megtűr, 
hanem  megiván  az  alkalmi  drámai  mű  is.  Szent- 
jóbi  műve  cselekvényében  az  események  nem 
annyira  egymásból,  egymásra  hatva  folynak, 
mint  inkább  csak  egymás  után.  Két  összeütkö- 
zés van  benne,  de  egyik  sem  alkot  bonyodal- 
mat s  mindenik  csak  hamar  elsimul,  kibékül. 
Mindjárt  az  első  felvonásban  Gara  és  Ujlaky 
akadályozni  akarják  Mátyásnak  király lyá  vá- 
lasztását, de  Vitéz,  Szilágyi  és  Erzsébet  ígére- 
tei, rábeszélései  s  a  nép  zajongása  kicsikarják 
tőlök  a  beleegyezést.  Erzsébet  ugyan  felajánlja 
nekik  fia  megpróbáltatását  is,  tudniillik,  hogy 
puhatolják  ki  titkon:  hogyan  dolgozik  Mátyás 
testvére  haláláról,  boszut  akar-e  állani  érte 
rajtok  s  ha  bosszúállónak  találják,  rekesszék 
ki  örökre  a  királyi  székből.  Ezzel  akarja  a  költő 
fentartani  a  drámai  érdeket,  de  csaknem  bizo- 
nyosan tudjuk  már,  hogy  Mátyás  anyja  óhaj- 
tása szerint  fogja  magát  viselni,  de  ha  máskép 
viselné  is,  lehetne-e  már  megsemmisíteni  a 
királyválasztást?  Ebből  hát  nem  fejlődik  semmi, 
hanem  a  helyett  egy  más :  a  második  össze- 
ütközés áll  elő.  Podiebrád  nem  akarja  kiadni 
Mátyást,  mert  megígérte  azt  a  magyar  koronára 
vágyó  lengyel  királynak  s  fél  haragjától,  de 
Erzsébet  szintén  háborúval  fenyegeti.  Erre 
megijed,  mert  ha  ily  erélyesek  a  magyar  asz- 

szonyok,  milyenek  lehetnek  a  férfiak.  Azonban 
megtudva,  hogy  leányát  szereti  Mátyás  s  nőül 
akarja  venni,  mindenbe  beleegyezik  s  így  mind- 
két akadály  minden  nagyobb  küzdelem  nélkül 
le  van  győzve  s  a  dráma  véget  ér. 

A  költő  nem  cselekvényre  törekszik,  csak 
helyzeteket  keres,  hogy  személyei  kifejezzék 
érzelmeit  s  elszónokolják  eszméit.  A  cselek- 
vény ez  erőtlensége  s  a  lyrai  és  szónoki  elem 
e  túltengése  később  is,  sokáig  jellemvonása 
volt  a  magyar  történelmi  drámának  s  még 
máig  sem  szabadult  meg  egészen  tőle.  De  Szent- 
jóbi  némi  drámai  érzékkel  önti  jelenetekbe 
nem  elég  drámai  cselekvényét  s  általában  bizo- 
nyos mozgalmasságot  és  takarékosságot  tanusit, 
a  mi  Dugonicsnak  épen  nem  sajátja.  A  jellem- 
rajzba is  fölülmúlja  Öt.  Sehol  sem  találkozunk 
drámájában  Dugonics  lélektani  ellenmodásai- 
val,  erőltetett  szenvedélyeivel  s  kirivó  ana- 
chronismusaival.  Azonban  Szentjóbi  alakjai  sem 
elevenek  s  korrajza  sem  jellemzetes.  Mátyás 
és  a  többi  személyek  is  inkább  csak  abstractiók, 
bizonyos  eszmék  jelképei.  Mátyásban  nincs 
semmi  fiatalság,  oly  okos,  erényes,  minővé 
még  érett  korában  sem  válik  az  ember.  A  többi 
magyar  úr  oly  hazafias,  jó  akaratú  vagy  köny- 
nyen  megtérő  és  kibékülő,  a  milyeneknek 
óhajtotta  Szentjóbi  az  I79í2-ik  országgyűlés  alsó 
és  felső  tábláját.  Podiebráddal  nem  tud  mit 
csinálni  a  szerző  s  utoljára  is  inkább  csak  arra 

használja,  hogy  elérzékenyülve  hámulja  a 
magyarok  nagylelkűségét.  Leánya  már  hatá- 
rozottabb alak,  de  igen  is  érzik  rajta  Kotzebue 
naturalismusa.  A  cseh  királykisasszony  az 
ártatlanság  és  természet  gyermeke,  a  ki  egész 
ártatlanul  be-besuhan  Mátyás  börtönébe  s  igen 
természetesnek  találja  a  szerelmet.  Abban  az 
időben  bámulta  e  világ  Kotzebue  Gurliját,  a 
ki  minden,  neki  megtetszett  idegen  férfi  nya- 
kába borul,  megcsókolja,  s  kinyilatkoztatja, 
hogy  örömest  hozzá  megy  nőül.  Az  akkori 
színművek  hemzsegtek  az  egész,  fél  és  negyed- 
rész Gur liktól.  Csoda-e,  ha  Szentjóbi  sem  kerül- 
hette ki  a  ragályt? 

Bár  Mátyás  király  I.  Ferencz  koronázási  ün- 
nepélyére íratott,  mely  1792  jun.  6-án  volt  végbe- 
menendő,  mindamellett  azon  évben  nem  ada- 
tott elő.  Endrődy  Magyar  játékszínében'^ 
pontosan  előszámlálja  az  e  hónapban  előadott 
színműveket,  de  Mátyás  király  sehol  sem  fordul 
elő,  sőt  e  napon  nem  is  volt  olőadás,  s  a  szín- 
ház ablakai  bérbe  adattak  a  koronázási  mene- 
tet néző  közönségnek.  Csak  1793  jul.  3-án  került 
először  szinre,->'->^  s  azután  többször,  századunk- 
ban is  egész  a  negyvenes  évekig  tetszéssel  ada- 
tott, különösen  országos  és  megyei  ünnepélyek 
alkalmával  s  1834-ben  dalművé  alakították  át, 


*  Pest,  1793.  II.  k. 

**  Tedtromi  zsebkönyvecske.  Pest.  1793. 

melynek  zenéjét  Heinisch  József  és  Arnold 
György  írták.-^' 

Szentjóbi  nem  soká  élvezhette  drámája  sike- 
rét; 1794-ben  ugyan  biharmegyei  aljegyző  s 
gr.  Teleki  Sámuel  titkára  lett,  de  ugyanazon 
év  deczember  közepén  elfogatott  és  Budára 
hozatott,  mint  a  Martinovics  féle  titkos  társa- 
ság tagja.  Tulaj  donkép  nem  volt  valóságos  tagja 
a  társaságnak,  azonban  Hajnóczy  vallomásából 
kiderült,-^'^  hogy  tudott  létezéséről,  ismerte  káté- 
ját, s  bár  utóbb  értésére  adta  Hajnóczynak, 
hogy  nem  akar  benne  részt  venni,  de  mint- 
hogy nem  tett  jelentést  a  hatóságnak,  1795 
május  8-án  a  királyi  tábla  min*  felségsértőt 
halálra  ítélte,  mit  másnap  a  hétszemélyes  tábla 
is  helyben  hagyott.  Azonban  a  király  ez  Íté- 
letet fogságra  változtatta  bizonytalan  időig, 
((míg  az  őszinte  búbánat  és  teljes  javulás  jeleit 
adván,  a  körülmények  tekintetbevételével  más 
intézkedés  fog  tétetni.)) 

íme  a  dynastikus  érzelmű  drámaíró,  a  ki  I. 
Ferenczben  egy  ujabb  Mátyást  remélt  s  taná- 
csosaiban az  igazság  és  eszély  megtestesülését 
óhajtotta,  börtönbe  vettetett,  mert  egy  demo- 
kratiai  elveket  terjesztő  kátét  ismert  s  elmulasz- 
totta azt  följelenteni.  Kufsteinba  vitetve,  nem 
sokáig  raboskodott,  mert  1715  okt.  lo-én  meg- 

*  Honművész  1843. 

**  Franknói  V. ;  Martinovics  és  társainak  összeesküvése 
Buda-Pest  1881.  255.  1. 

halt,  élete  huszonnyolczadik  évében.  Emlékét 
nem  jelöli  sirkő,  arczképe  sem  maradt,  csak 
egy  árnyképét  őrizte  meg  Bacsányi,  melyet 
fekete  papírból,  úgy  látszik  maga  vágott  s 
költeményei  közé  rejtett,  s  melyet  ezelőtt  tiz 
évvel  a  Vasárnapi  Újsága  közölt  is.  Bacsányi 
Szentjóbi  barátja  és  fogolytársa  volt,  ki  Gyötrő- 
dés czimű  költeményében  szívszaggatón  énekli, 
hogy  a  szomszéd  börtönből  áthallik  haldokló 
barátja  nyögése  s  nem  mehet  hozzá,  hogy 
enyhítse  kínjait,  halálát  is  megéneki  Egy  szeren- 
csétlen  ifjú  sírjánál ^"^   czimű   költeményében: 


Ö  néki  megnyitotta  már 
Révét  a  jóltevő  halál : 
A  mi  hajónk  habok  közt  jár, 
S  nem  tudjuk  partot  hol  talál 


Ti    szüzek  s  ti  is,    óh    Tirol 
Ifjú  polgári,  jöjetek, 
S  az  emberség  barátiról 
Barátom  sirján  zengjetek. 


*^  «V.   U.»  1870.  I.  félév.  2  sz.   58.  1. 

**  Bacsányi  János  költeményei  Pest.  1865.  58  1. 

Szomorújáték  öt  fölvonásban.  Szerzetté  Gombos  Imre.  Föl- 
eleveníttetett  a  Nemzeti    Színházban    1881  augusztus  13-án. 

Egy  elfeledett  régi  magyar  tragédiát  vesz  itt 
az  olvasó  új  kiadásban,  melyet  legközelebbről 
a  nemzeti  színház  műsora  is  fölelevenitett. 
Katona  és  Kisfaludy  Károly  előtt  e  mű  volt  a 
magyar  tragédia  legkiválóbb  képviselője  iro- 
dalomban és  színpadon  egyaránt  s  igy  irodalom- 
történeti szempontból  is  érdekes  jelenség. 

Szerzőjéről,  Gombos  Imréről,  keveset  tudunk 
A  m.  t.  akadémia  névkönyve  tartott  fenn  róla 
néhány  adatot,  de  ezek  inkább  csak  külső,  mint 
balső  életére  vonatkoznak.-^'  Született  1791  jú- 
lius 6-án  Szent  Laadon  Borsodmegyében  kör- 
nemes szüléktől;  atyja  Gombos  Ferencz,  megyei 
táblabíró  volt.  Iskoláit  Kassán  végezte  s  1810- 
ben  a  pesti  egyetem enjogtudori  oklevelet  nyert 
s  részint  az  eperjesi  kerületi  tábla,  részint  a 
kir.  tábla  mellett  járatuskodott.  Nem  sokára 
1812-ben,  Borsodmegyében  tiszteletbeli  aljegy- 

*  M.  T.  Társasági  Névkönyv  1841-re  75—76.  1. 

zővé  neveztetett  ki,  majd  a  m.  kir  udvari 
cancellaria,  utóbb  a  köz-udvari  kamara  mellett 
fogalmazó,  gyakornokká,  i8i6-ban  ugyanitt 
udvari  fogalmazóvá,  1817-ben  a  magyar  udvari 
kamaránál  titkárrá  s  mint  ilyen  ez  évben  ifj. 
gr.  Zichy  Károly  mellett  a  közinség  dolgában 
Tót-  és  Horvátországba  küldött  udvari  biztos- 
ságnak s  újra  1823-ban  az  akkori  kamaraelnök, 
gr.  Majláth  József,  mellett,  a  Száván  túli  ré- 
szek és  magyar  tengermellék  visszakapcsolá- 
sára kirendelt  királyi  biztosságnak  tollvivője 
volt ;  ugyanekkor  fiumei  tiszteletbeli  patrícius- 
tanácsos  ;  1826-ban  magyar  udvari  kamarai 
tanácsos,  1830-ban  a  pesti  törvénykar  tagja, 
1835-ben  cs.  kir.  kamarás,  1837-ben  udv.  taná- 
csos és  a  magyar  királyi  udvari  cancellariánál 
referendarius,  majd  Heves-Szolnok  főispáni 
helytartója,  mely  hivatalától  azonban  1839  ^^' 
gén  saját  kérelmére  feloldoztatott. 

Gombos  korán  kezdett  írni  s  úgy  látszik  ki- 
záróan drámákat.  Első  kísérlete  Lilla  czímű  há- 
rom fölvonásos  vígjáték  volt,  de  a  melynek 
közel  fele  hiányzik  kéziratai  közt;  második 
Bavariai  Albert  szomorújáték  négy  fölvonásban 
1812);  a  harmadik:  A  testvérek,  vígjáték  egy 
fölvonásban ;  a  negyedik :  A  szekrény  és  rózsa- 
bokor, szintén  vígjáték  egy  fölvonásban,  be- 
fejezve, mint  kézirata  bizonyítja,  1815  júliusá- 
ban ;  ötödik :  Az  esküvés,  szomorújáték  öt  föl- 
vonásban,   befejezve    1816   novemberében    és 

szintén   egykorúlag   a   hatodik :   Elek   és  Poly- 
xena^  polgári  szomorújáték  öt  fölvonásban. 

Tehát  huszonegy  éves  korától  huszonhatig 
mintegy  hat  színművet  ír  s  a  mikor  a  legjob- 
bat írja  meg,  úgyszólva  pályája  küszöbén,  visz- 
szavonul,  épen  mint  Katona.  De  -míg  Katonát 
családi  körülményei  s  a  sikeretlen  küzdelmek 
temették  magányba,  Gombost,  úgy  látszik,  a 
hivatal  fényesebb  pályája  vonta  el  a  drámaírás- 
tól, a  mit  elősegített  csekély  költői  becsvágya  is. 
Inkább  műkedvelő  volt  mint  művész,  inkább 
csak  ifjú  hév  fogatott  vele  tolltat,  mint  komoly 
és  tartós  lelkesülés.  Szerénysége  sokáig  vissza- 
tartóztatta a  nyilvános  föllépéstől.  Eskiivését 
sem  maga  adta  ki,  hanem  barátja,  Dömötör 
Miklós  s  nevének  csak  első  betűivel  megjelölve. 
Többi  színművei  máig  is  kiadatlanok ;  a  negy- 
venes években  Toldy  akarta  kiadni  a  Nemzeti 
könyvtárban^  de  abban  maradt,  azonban  a  kéz> 
iratok  megtalálhatók  Toldy  kéziratgytijtemé- 
nyében,  a  melyet  a  m-  t.  akadémia  váltott 
magához.  Gombos  tragédiáját  nagy  tetszéssel 
fogadta  olvasó  és  néző  közönség  egyaránt. 
Alkalmasint  már  megjelenése  évében  előadták 
a  vidéki  színészek,  de  arra  már  biztos  adataink 
vannak,  hogy  1819  márczius  19-én  Rozsnyón 
nagy  hatássall  adta  elő  a  műkedvelő  ifjúság, 
József  nádor  nevenapján,  az  épülő  félben  levő 
evang  gymnasium  javára,  mint  ((oly  szép  theat- 
romi  darabot,  melynek   tárgya,  elrendeltetése 

és  ékes  magyarsága  megérdemli  a  közmegked- 
veltetést.-^'  Ugyanazon  év  ápril.  15-én  Székes- 
Fehérvárott  is  adatott, ■^'■^^  s  a  székes-fehérvári 
társaság  Pestre  jővén,  május  3-tól  jun.  i6-ig 
tizenháromszor  lépett  föl  a  német  színpadon, 
tizenegyedszer  épen  az  Esküvéshen.-^^-^  Ledvay- 
nak  kedvencz  szerepe  volt  Csesar  s  1833-ban 
Budán  ebben  lépett  föl  először,  nagy  mérték- 
ben magára  vonva  a  közönség  figyelmét,  f  Egész 
a  negyvenes  évekig  kedvencz  darabja  volt  a 
pesti  és  vidéki  színházak  műsorának,  sőt  egy- 
szerű czímét  is  fölczifrázgatták  Szent  a  törvény 
és  szent  az  esküvésvQ.  Gombost  a  siker  nem 
ösztönözte  nagyobb  termékenységre,  legfeljebb 
reá  vette,  hogy  már  kész  Elek  és  Polyxena  czímű 
tragédiáját  is  átadja  a  színészeknek  előadás 
végett,  f  t  E  műnek,  úgy  látszik,  már  sokkal  keve- 
sebb sikere  volt.  Vajon  befolyt-e  ez  visszavonu- 
lására vagy  Kisfaludy  Károly  diadalai  köze- 
pett nem  kívánt  már  új  művel  föllépni?  Oly 
kérdések,  melyekre  nem  adhatni,  hatá- 
rozottfeleletet. Annyi  bizonyos,  hogy  1817-ben 
bevégezte  írói  pályáját,  azután  csak  párt- 
fogója volt  a  magyar  irodalomnak  és  művészet- 
nek s  mint   ilyen  a   magyar    akadémia    által, 

^  Hazai  és  külföldi  Tudósítások  1819.  I.  30.  sz. 
**  Magyar  theatromi  zsebkönyv  1819-re.    Székes-Fehérvár 
1820. 

***  Hazai  és  Külföldi  Tudósítások  1819.  I.  49.  sz.  t  Hon- 
művész. 1883.  39.  sz.  tt  Benkő:  M.  Színvilág  55.  1. 

1835.  szept.  14-én,  tiszteleti  taggá  választatott, 
melynek  kisgyűléseiben  nem  ritkán  elnökölt  s 
a  Nagy  Szótár  előkészületeiben  is  részt  vett. 
Meghalt  1840  január  12-én. 

Gombos  Esküvése  élénken  tünteti  föl  a  régibb 
magyar  dráma  egyik  főjellemvonását.  Midőn  a 
múlt  század  végén,  mint  visszahatás  József 
germanisatiójára,  megszületett  a  magyar  szín- 
pad, főkiinduló  pontja  a  nyelvmívelés  és  haza- 
fiság volt.  Védeni  és  csinosítani  a  nyelvet, 
éleszteni  és  fentartani  a  hazafi  érzést,  volt  leg- 
főbb czélja  színésznek  és  drámaírónak.  Azonban 
ha  volt  is  színész,  alig  volt  drámaíró.  Német  szín- 
műveket, fordítottak  dolgoztak  át  vagy  utánoz- 
tak, s  épen  nem  a  legjavát.  A  forma  idegen  volt, 
néha  a  gondolat  is,  de  a  tárgy  és  irány  ma- 
gyar. Különösen  kedvelték  a  lovag  drámákat, 
a  történeti  érzékeny  rajzokat  s  magok  is  meg- 
kísérlették  e  műfajt.  Szentjóbi  Szabó  László 
Mátyás  királya  (1792)  egyik  kifejezőbb  szü- 
lötte ez  iránynak.  A  múlt  dicsőségével  éleszti 
a  jelent  s  a  jelen  eszméit  és  érzéseit  kölcsönzi 
a  múltnak.  Nem  a  tragikai  és  drámai  érdek  a 
főczél,  hanem  a  hazafiúi  lelkesedés  s  a  nemes 
és  nagy  tettek  dicsőítése.  Egész  Kisfaludy 
Károlyig  ez  irány  uralkodott  a  magyar  szín- 
padon, sőt  legtöbb  komoly  drámájában  maga 
sem  tőn  egyebet,  mint  ez  irányt  igyekezett 
költőibbé  emelni,  mind  forma,  mind  tartalomra 
nézve.   Katona,  a  ki  Bánkbánjáhsiíi   a  magyar 

történelem  tragikai  oldala  felé  fordult,  nem 
tehetett  hatást,,  mert  mintegy  ellenkezésben 
állott  a  kor  eszméivel  és  ízléseivel.  De  a  tör- 
téneti érzékeny  drámákon,  s  még  inkább  azo- 
kon, melyek  idegen  tárgyúak  voltak,  egy  más 
jellemvonástis  észre  vehetni.  Drámaíróinkon  más 
tekintetben  is  erősen  megérzett  a  német  dráma 
hatása.  Örömest  utánozták  Schiller  ifjúkori  drá- 
máinak fellengző  rhetorikáját,  lágy  érzelmes- 
ségét, előszeretettel  fordultak  Kotzebue  felé  s 
komoly  drámáiban  is  nemcsak  leleményét, 
technikáját  bámulták,  hanem  mesterkélt  com- 
positióit,  önkényes  jellemrajzait  s  kétes  becsű 
erkölcsi  fölfogását  is.  Kölcsönöztek  valamit  a 
német  romantikai  iskola  sorstragédiáiból  is,  a 
nélkül^  hogy  egészen  zászlója  alá  szegődtek 
volna. 

Mindezt  sajátságos  s  a  szokottnál  költőibb 
vegyületben  olvasztja  össze  Gombos  Eskiwésé- 
ben,  de  ennél  többet  is.  Ő  tulaj  donkép  polgári 
tragédiát  akart  írni  mint  Lessing.  Előtte  Galotti 
Emília  lebegett  s  Orsinija  egy  Marinelli-féle  ud- 
varoncz,  a  ki  épen  úgy  elragad  egy  leányt  her- 
czege  számára,  de  több  hasonlóság  nincs  köz- 
tök. Orsini  a  köznapi  német  drámák  cselszövő- 
iévé sülyed;  nagy  gazember,  de  kevés  eszű  s 
unalmas;  bár  ő  okoz  minden  bajt,  mégis  ép 
bőrrel  menekül  számkivetésében,  de  azért  foly- 
vást óbégat  hogy  mily  szerencsétlen,  míg  végre 
megnyugodva   sorsán,  jobbulást  igér  a  közön- 

ségnek.  A  szerelmesek  fellengős  és  túlérzelmes 
magán-  és  párbeszédein  Schiller  Károlya,  Ferdi- 
nándja, Amáliája  és  Luizája  pathoszát  érezzük ; 
Ottavio  és  Angelo  erkölcsös  fölbuzdulásai  Kotze- 
buere  és  Ifflandra  emlékeztetnek,  de  nem  egy 
helyt  elárad  Gombos  iQ*ú  lelkesedése  is  s  az 
obligát  phraseologián  áttör  egy-egy  eredeti 
eszme.  Megismerjük  benne  a  magyar  hazafit 
is ;  bár  a  tárgy  idegen,  de  a  magyar  dráma 
hazafias  iránya  mégis  megcsillan  rajta.  Olvas- 
suk csak  Ottaviónak  fiaihoz  intézett  búcsú- 
szavaiból a  következő  helyeket:  ((Tartsd  meg 
a  honi  szent  törvény t,mely  hajdan  eleidnek  adá  a 
haza  kormányát .  .  .  Tiszteld,  pallérozd  az  anyai 
nyelvet,  ez  által  él  a  nemzet,  ez  a  polgári  rend 
szent  palládiuma  ...  A  mely  nemzet  nem 
becsüli  nyelvét,  az  önmagának  készíti  örök  sír- 
halmát. Becsüld  meg  a  tudósokat,  kik  anyai 
nyelven  oktatják  polgártársaikat;  6  benne  él 
a  nemzet  bölcsesége,  ők  tették  paradicsommá 
a  durva  világot.  De  anyai  nyelven  szóljanak  a 
haza  bölcsei.  A  mely  tudós  idegen  nyelven  írja 
le  gondolatait,  hasonló  egy  háládatlan  fához,  a 
mely  ugyan  ami  földünkből  szívja  nedveit,  de 
ágai  más  felé  hajolván,  a  szomszéd  kertjébe 
hullatja  gazdag  gyümölcseit.))  Mindez  nsm  egy 
olasz  herczeg,  hanem  egy  magyar  hazafi  ömlen- 
gése. 

Gombos  a  Werner  és  MüUner-féle  sorstragé- 
diákból is  kölcsönzött  valamit.  Személyei  sokat 

35* 

emlegetik  a  sorsot.  Corunnátiak  megjósolja  egy 
remete,  hogy  lator  kéz  döfi  le,  mint  atyát  s  a 
jóslat  teljesül.  Ottavio  a  sors  bosszújának  tekinti 
azt  a  csapást,  mely  családját  sújtja,  s  oda  veti 
magát  áldozatul  a  sors  megengesztelésére.  De 
a  kérlelhetetlen  sors  egyszersmind  kérlelhetet- 
len nemesis.  A  sors  kényével  Gombos  össze 
igyekszik  olvasztani  a  szenvedélyek  tévedését 
s  prológj  ában  egyaránt  kiemeli  a  sors  hatal- 
mát, mely  vaskezével  lesújtja  a  hőst,  mint  a 
gyarló  ember  szenvedélyeit,  melyek  ((hamar 
lángot  vetnek,  ha  a  körülmények  szorítják  lel- 
künket s  kettős  erővel  rohannak  ellenünk.))  A  mű 
alapja  tulajdonkép  erős  összeütközés  a  köteles- 
ség követelése  s  az  atyai  szeretet  érzése  között. 
Ottaviónak,  Mirandola  herczegének,  egyik  fia 
Csesar  bele  szeret  Júliába,  Fontanelli  tanácsos 
leányába,  a  ki  már  Don  Alfonso  de  Corunna 
jegyese,  s  kit  Orsini  udvar noka  által  elrabol- 
tat.  A  jegyes  nyomára  jő  a  titoknak,  meglepi 
Caesart  épen  akkor,  a  midőn  jegyesének  sze= 
relmet  vall,  párbajra  kel  vele  s  elesik.  Fonta- 
nelli leánya  elrablását  elpanaszolja  Ottaviónak, 
a  kit  felindít  az  erőszakos  tett  s  midőn  később 
Corunna  halálát  és  Júlia  megőrülését  is  hallja, 
megesküszik,  hogy  a  rabló  és  gyilkos  halállal 
fog  bűnhődni.  Ekkor  föllép  Csesar  és  bevallja 
bűnét.  Az  atya  nem  kegyelmezhet,  meg  akarja 
tartani  esküjét,  de  atyai  szeretete  visszariad  a 
tettől  s  hogy  mégis  megtartsa  esküjét,  betöltse 

a  törvényt  azt  a  közép  utat  választja,  hogy  bün- 
tetésül párbajt  rendelt  életre  halálra  és  zárt 
sisakkal  maga  vívja  a  párbajt  s  tompa  kard- 
dal, s  gyönge  bádog  mellvassal  állván  ki  meg- 
öleti magát  fiával.  Meghagyta  ugyan,  hogy  zárt 
sisakkal  temessék  el,  de  Orsini  fölnyitván  a 
sisakot,  a  nép  megismeri  benne  herczegét,  Cae- 
sar pedig  atyját  és  kétségbeesésében  megöli 
magát.  A  herczeg  kapitánya  mintegy  chorus- 
kep  ezzel  végzi:  ((Borzadva  imádom  Nemesist, 
s  mélyen  érzem,  hogy  szent  az  esküvés,  hogy 
főkincs  a  tiszta  lelkiismeret)). 

Ottavio  esküje  épen  oly  indokolatlan,  mint 
szükségtelen.  Se  Jnlia  se  Corunna  iránt  nem 
viseltetik  valami  szokatlanabb  részvéttel,  mégis 
egyszerre  szokatlan  in  diilaba  jő;  nyugodt,  fon- 
tolgató ember  s  mégis  a  nélkül,  hogy  megvizs- 
sgáltatná  az  ügyet,  nagy  esküt  tesz. De  külön- 
ben is,  ha  szent  a  törvény  előtte,  mely  halált 
mond  a  leányrablóra,  mire  való  az  eskü;  az 
öszszeütközés  fejedelmi  kötelessége  és  atyai 
érzése  közt  így  is  megvan.  Azzal,  hogy  közép 
utat  választ  kötelessége  és  érzése  közt,  a  tragi- 
kai  érdek  egészen  megromlik.  Ha  megöletné 
fiát  s  ennek  pártja  föllázadna  vagy  megkegyel- 
mezne neki  s  kihívná  Fontanelli  bosszúját  s  e 
bonyodalmak  közt  semmisülne  meg,  sokkal  tra- 
gikaibb  álakká  válnék,  mint  igy  jezsuita  dia- 
lektikájával, s  erénymázas  alakoskodásával. 
Caesar   kétségbeesése  és   öngyilkossága  is  így 


55 O  GYULAI    PAL 

kevésbbétragikai,  hiszen  atyja  halni,  keze  által 
akar  halni  s  így  ő  tulaj  donkép  nem  gyilkosa. 
Általában  az  egész  cselekvénynek  sokat  árt, 
hogy  a  költő  keveset  ad  a  valószínűségre,  a  szen- 
vedélyeket nem  eléggé  természetesen  indítja 
meg  s  midőn  azok  tombolni  kezdenek,  még 
kevésbbé  természetes  útra  tereli.  Az  egész  mű- 
vön megérzik  Kotzebue  érzéke  nykedő,  de  áler- 
kölcsössége  s  hatást  vadászó,  de  határozatlan  és 
önkényes  jellemrajzi  modorú.  Csesar  hevesen 
szereti  Júliát,  de  szenvedélye  term  észetéről  nem 
igen  világosodunk  föl.  Egyszer  úgy  tűnik  föl  az, 
mint  valódi  szerelem,  máskor  mint  puszta  érzéki- 
ség. Ceesra  körülményei  nincsenek  úgy  festve, 
hogy  táplálják  erőszakos  szenvedélyét.  Mi  aka- 
dályozta, hogy  udvaroljon  Júliának,  s  ha  haj- 
lamát tapasztalja,  nőül  vegye?  Atyja  bizony 
nem,  hiszen,  a  mint  később  mondja,  örömest 
beleegyezett  volna  házasságába.  Csesarnk  se  jó, 
se  rósz  hajlamaiban  nem  nyilatkozik  erő.  Nem 
érezhetünk  iránta  elég  részvétet  s  kétségbe = 
esése  nem  indíthatja  meg  szívünket,  mert  nem 
hihetünk  eléggé  benne.  Júlia  túlérzelmes,  túl- 
gyöngéd  hölgy  s  midőn  kedvesét  megölik,  átok- 
ban tör  ki,  bosszuló  kardot  ragad,  aztán  meg- 
őrül mint  Ophelia,  majd  visszanyerve  lelke 
épségét  oly  nyugodt,  hideg  lesz  mint  egy  férfiú. 
Ottavio  majd  igen  elmélkedő,  majd  igen  heve ; 
erényes  bölcseségében  több  a  hóbort,  mint  a 
belátás  s  önmegtagadása  inkább  tehetetlenség. 

mint  erő.  Fontanellit  mélyen  lesújtja  leánya 
sorsa,  de  aztán  nem  sokat  gondol  vele,  sőt 
Caesarnak  kegyelmet  akar  eszközölni,  s  azt 
nem  nyerve,  ő  tanácsolja  a  párbaj -büntetést  s 
végül  örömest  oda  adná  leányát  nőül  a  győztes 
Csesarnak. 

Azonban  a  jellemek  e  következetlen  és  össz- 
hangtalan  rajzában  vannak  sikertilt  vonások 
is,  s  az  igen  is  fellengző  vagy  igen  is  alant- 
járó pathoszban  megcsendül  egy-egy  tiszta 
hang  is.  A  költő  küzd  a  nyelvvel ;  a  neologiából 
inkább  csak  egy-két  űj  szót  merít,mint  művészi 
csínt,  de  a  nehézkességet  itt-ott  könnyedség, 
s  a  bágyadtságot  hév  és  erős  váltják  föl.  Min- 
den esetre  technikája  színpad-ismeretet  s  nem 
közönsges  tehetséget  árul  el.  A  cselekvény  gyor- 
sánfejlődik s  fokozatosan  emelkedik  tetőpontra. 
A  kerti  jelenet,  melyben  Corunna  meglepi 
Caesart,  nagy  hatású  jelenet,  de  a  költő  fokozni 
tudja  a  hatást,  midőn  a  tetőpont  jeleneteiben, 
melyekben  az  őrült  Júlia  föllép,  Ottavio  esküt 
tesz  és  végre  Caesar  bevallja  bűnét,  még  ár- 
nyaltabban rajzol,  még  erősebb  színeket  hasz- 
nál. Ezentúl  a  cselekvény  egy  kissé  vontatott 
ugyan,  de  a  jól-roszúl  fölköltött  érdeket  mind 
végig  meg  tudja  tartani.  Kisfaludy  Károly  első 
drámáiban  nincs  ennyi  technikai  készség  s  ily 
fokozatos  hatás.  De  a  tárgy  magyar,  a  jellem- 
rajz természetesebb,  a  nyelv  költőibb  s  rajtok 
^gy    AJ)    eredetibb    szellem   fuvalma   érzik,   s 


552  GYULAI    PAL 

mindez    némikép     háttérbe    szorítja    Gombos 
kísérletét. 

E  mellett  a  kritika  is  szigorúbb  volt  Gom- 
bos, mint  Kisfaludy  iránt.  A  Tudományos  Gyüj- 
temény-hen^  mindjárt  a  mű  megjelenése  után 
egy  névtelen  bírálat  jelent  meg,  mely  hiányait 
találóan  emeli  ki.  Már  meséje  ismertetésében 
megró  egy  pár  valószínűtlenségét,  nem  helyesli 
a  cselekvény  fordulópontját,  midőn  Ottavio  a 
párbaj -büntetésben  állapodván  meg,  leeresztett 
sisakban  megöleti  magát  fiával.  ((Ezen  termé- 
szetlen fordulás  indító  okait  —  úgymond  —  nem 
látja  által  a  recensens.  Fel  tévén,  hogyha  az  ily 
kettős  viadal  fölbonthatná  az  esküvést,  bizo- 
nyára nem  szükséges,  hogy  az  atya  legyen  a 
bajnok :  ha  pedig  az  öreg  berezeg  halála  szük- 
séges az  esküvés  megsemmisítésére,  miért  kell 
annak  fia  által  elveszni?  Miért  akarja  a  jó 
atya,  a  kegyes  jó  keresztyény,  fia  bűneit  atya- 
gyilkossággal, ha  tudatlan  is,  tetézni  ...  A 
bajvívásra  a  szükséges  készületek  megtétetnek. 
Ottavio,  hogy  titkon  plánja  el  ne  árultassék, 
még  a  bajvívás  előtt  hosszú  útra  elindulását 
tetteti  .  .  .  Valamivel  élesebb  elméjű  emberek 
előtt,  mint  a  szegény  mirandolaiak,  az  ily  tit- 
kolódzó parancsolatok  az  Ottavio  plánját  bizo- 
nyosan fölfedezték  volna.  De  hogy  is  lehet, 
^^ogy  egy  fejedelem   útnak   indulni   készüljön 

*  Ví.  köt.  1817.  86.  1 

és  el  ne  induljon  ;  megölettessék  a  nélkül,  hogy 
észre  ne  vétessék,  kivált  midőn  senki  sem  ik- 
tatván titkaiban,  senki  által  sem  segíttetik 
szövevényes  plánja  kivitelében  ?» 

Ajellemrajzról  még  bővebben  és  szintén  ala- 
posan szól :  ((Legkevesebbé  szerencsés  a  költő 
folytatja  —  a  karakterek  előadásában.  A  sze- 
lid,  kegyes  Ottavio  gyakran  igen  hideg,  máskor 
tüzével  nem  bír,  s  így  magával  meg  nem 
egyező.  Az  angyali  erkölcsű,  érzékeny  szívű 
Jnlia,  ki  a  darab  elején  mint  a  legtüzesebb 
szerető  festetik,  az  utolsó  fölvonásban  ádáz 
sorsában  egészen  megnyugodva  szemléltetik, 
egyszerre  mintegy  tüzes  szívből  hideg  ésszé 
változik,  a  nélkül,  hogy  karakterében  vagy  a 
körülményekben  ennek  okát  találhatnók.  Or- 
sini,  a  kiben  a  recensens  eleintén  egy  nagyra- 
vágyó, álnok,  alattomos  úton  czéljára  törekedő, 
színlelését  mesterségesen  elfedező  udvarnokot, 
Marinelli  és  Jago  mását  szemlélt,  a  további 
előadásban  egy  alávaló,  otromba  hízelkedő  lesz. 
Legjobban  előadta  a  költő  a  Caesar  karakterét, 
kiben  az  indulatok  mind  nagyok,  tüzesek,  zabo- 
látlanokra ;  a  szív  jó  ugyan,  de,az  értelem  nem 
léte  miatt,  az  indultoktól  a  legnagyobb  gonosz- 
ság okra  vezéreltetik;  szörnyű  gyengeségei 
mindazonáltal,  melyek  fölemelkedett  nagy  tulaj- 
donságokkal, nincsenek  párosodva,  azt  a  karak- 
tert is  megfosztják  a  szomorújátéki  méltóságtól. 

((A  beszéddel  alkalmasint  meg  van  a  recen- 

sens  elégedve.  A  gondolatok  sok  helyt  szépek 
és  igazak,  a  hasonlatosságok  ujjak,  az  előadá- 
sok  és  leírások  elevenek.  Különösen  tetszettek  a 
recensensnek  a  szélvésznek  és  a  gálya  veszedel- 
meinek leírások,  (g—  lo.  1.) ;  Júliának  aggódása  a 
kettős  viadal  alatt,  a  kardok  csattogásait  hallván; 
a  megtébolyodott  Julia  beszélgetései  (88—93.  !•) 
psychologiai  belátással  vannak  írva.  Caesarnak 
megnyugvása  atyja  akaratában  és  a  halálos 
ítéletben  (107. 1.)  philosophiai  okoskodással  ada- 
tik elő.  Az  emberi  életnek  egy  híddal  való  egy- 
béhasonlítása  (134.  1.)  szép  ha  nem  tökéletes  is. 
Ottavionak  intései  Angelo  fiához  (141.  1.)  a 
hazai  nyelv  kimívelése  iránt,  egy  igaz  hazafihoz 
illők.  Sok  helyen  kitetszik  a  szerzőnek  közelebbi 
ismeretsége  az  újabb,  kivált  német  írókkal,  kik- 
től sok  gondolatokat  kölcsönözött.  A  beszéd 
külső  formája  tiszta,  eleven,  folyó.  De  némely 
közönségesebb  kifejezések  elhagyását  vagy 
megváltoztatását  kívánta  volna  a  recensens. 
Az  (( Angyalomé  (13. 1.) ;  íMammont  hívjad  kó- 
mának»  (13.  1.) ;  ftNem  egyszerre  érik  a  gyü- 
mölcs)) (50.  1.) ;  (cVan  eszek  az  egeknek»  (76.  1.) 
stb.  nem  egyeznek  meg  Melpomene  méltósá- 
gával. A  versek  harmóniája,  a  kötött  beszéd 
kellemei,  melyek  nélkül  minden  költemény  a 
folyó  beszédhez  többet  vagy  kevesebbet  köze- 
lít, az  előadás  szépségét  ezen  szomorújátékban 
is  emelték  volna. 

ttA  mint  az  eddig  mondottakból  kitetszik,  a 

jelenvaló  munkácska  épen  nem  valamely  töké- 
letes költemény.  Ezen  ítélet  nem  lehet  sértÖ  a 
szerzőnkre  nézve  ;  mert  maga  megmondja  ajánló 
levelében,  hogy  poetai  hírt  e  költeményével 
nem  keres.  Minden  tetemes  hibái  mellett  is 
mindazonáltal  a  szorosabban  vizsgálódó  olvasó 
e  szomorújátékból  észreveheti,  hogy  a  szerző- 
jének költői  elméje,  szép  tragédiái  talentuma 
és  lágy  érzése  vagyon,  melyek  csak  hosszas 
gyakorlás  által  fejlődhetnek  ki  voltakképen.  A 
recensens  tökéletes  bizodalommal  óhajtja,  hogy 
ezen  szép  tulajdonságait  tovább  is  honi  littera- 
turánk  előmozdítására  fordítván,  ezen  első  szüle- 
ményében találtató  hiányosságok  elkerülésével 
mindig  jobb  meg  jobb  és  tökéletesebb  szín- 
játéki  darabokkal  megajándékozza  a  magyar 
közönséget. 

((Trattner  úr,  kinek  hazánk  oly  sok  honi  nyel- 
vünkön írt  tudományos  művek  és  most  ezen 
munkácska  kiadásáért  is  köszönettel  tartozik, 
még  nagyobb  érdemet  szerzett  volna  magá- 
nak, ha  a  nyomtatás  szépségére,  a  könyvecske 
kellemetesebb  külső  formájára  jobban  vigyá- 
zott és  kivált  az  ocsmány  minden  ízlés  nélkül 
gondolt  és  mesterség  nélkül  késztilt  czímmet- 
szés  helyett,  melyen  a  személyek,  mint  meg 
annyi  meredt  fabábok,  a  jobb  ízlésű  szemet 
bántják,  e  tragédiát  egy  más  szebbel  ékesí- 
tette volna.)) 

Eddig  a  bírálat.    Valóban    a   bíráló    méltán 

ítéli  el  az  első  kiadás  czímképét,  de  mi  mégis 
hű  lenyomatban  ide  csatoljuk,  mert  jellemző 
mind  a  korra,  mind  a  műre  nézve.  Gyakran 
egy  régi  könyv  metszetei,  czifrázatai,  sőt  betűi 
mkább  élőnkbe  varázsolják  a  kort,  mint  sok 
egyéb.  Mai  képeink,  czifrázataink  egy  félszázad 
múlva  szintén  a  kor  tükrévé  válnak  s  hány 
ünnepelt  drámánk  fog  a  Esküvés  sorsára  jutni! 

Szinmű  három  felvonásban.    Irta   Dóczi  Lajos    Előadatott 
a  Nemzeti  Színházban  1889  márczius  29-én. 

Dóczi  kitűnő  drámaíró  hirében  áll.  Midőn 
Csó/cjával  föllépett,  azt  oly  dicsőítéssel  üdvö- 
zölték a  fővárosi  magyar  és  német  lapok,  a 
minőben  a  legnagyobb  magyar  költők :  Vörös- 
marty, Petőfi,  Arany  legjobb  művei  sem  része- 
sültek a  magok  idejében.  Később  is  a  ma- 
gyar romantika  koszorúsának,  költői  drámánk 
képviselőjének  nevezték.  Bizonyára  Dóczi 
tehetséges  és  szellemes  író,  de  hogy  kiválóan 
drámai  tehetség  volna,  azt  se  régibb,  se  ez 
újabb  műve  nem  igen  bizonyítják.  S  mily 
különös  jelenség !  Némely  régibb  hírlapi 
dicsőitői  ez  ujabb  művét  bírálva,  azt  épen  nem 
találják  sikerültnek,  holott  ebben  is  épen  oly 
fény-  és  árnyoldalak  vannak,  mint  a  régiek- 
ben, melyeket  annyira  sikerülteknek  hirdettek. 
A  fényoldalak  inkább  általános  irodalmiak,  az 
árnyoldalak  nagy  részt  specifikus  drámaiak. 
Dóczi  párbeszédeit  lyrai  hév,  elmés  dialectika, 

szellemes  ötletek  jellemzik;  mindezt  újabb 
művében  is  feltaláljuk,  azzal  a  különbséggel, 
hogy  a  lyrai  hevet  itt  szónoki  lendület  pótolja 
s  a  prózai  forma  nem  ragadja  oly  merész 
soloecismusokra,  mint  a  verses.  Az  elmésség, 
szójáték  néha  itt  is  keresett  vagy  köznapi,  de 
a  jelen  társalgási  nyelvének  élénk  fordulatai 
épen  úgy  föltalálhatók  benne,  mint  a  régiek- 
ben a  szikrázó  lyrai  ötletek. 

Azonban  a  drámai  cselekvény  és  jellemrajz 
Dóczi  ez  új  művében  sem  sikerültebb,  mint 
a  régiekben.  Expositiója  itt  sem  biztos,  lele- 
ménye csekély,  a  cselekvény  bonyodalma  eről- 
tetve s  nem  egy  csapáson  fejlődik  s  a  kifej- 
lés szintoly  önkényes,  mint  a  CsóA'-ban,  Utolsó 
szerelem-hen  vagy  Széchy  Máriá-han.  A  jellem- 
rajz is  hasonló  a  régiekhez.  A  főszemélyek 
nem  eléggé  érthetők,  inkább  abstractiók,  mint 
élő  emberek,  de  mint  ilyenekben  sincs  hatá- 
rozottabb indok,  a  melyből  szükségkép  foly- 
jon a  tett.  Malvin  oly  kevéssé  érthető,  mint 
Blanda  vagy  Széchy  Mária;  Turgonyi,  mint 
Szever,  Apor  vagy  Wesselényi.  Kapkodok  és 
határozatlanok.  Mindent  megtehetnek,  a  mi 
csak  lehetséges,  sőt  azt  is,  a  mi  nem  épen 
az ;  sorsuk  nem  annyira  magoktól  függ,  mint 
a  szerző  önkényétől.  De  a  rosszul  indult  s 
erőltetve  fejlődő  cselekvény  jelenetei  tűzzel 
vannak  megírva  s  egy-egy  drámaibb  helyzet 
kellő     hatásra     emelkedik.      Valóban     Dóczi 

kitűnő  színműíró  volna,  ha  valaki  sikertilt 
librettót  Írna  neki;  ő  bizonyára  jól  tenné 
szóra. 

Ha  mindez  igaz,  mi  az  oka  mégis,  hogy 
Dóczinak  ez  új  műve  kevésbbé  tetszik  a  hír- 
lapoknak és  közönségnek,  mint  a  régiek  ? 
Alkalmasint  tárgya  az  ok.  Dóczi  régibb  szín- 
műveinek tárgya  a  mondák  világából  vett, 
vagy  történelmi  hátterű  volt.  A  majdnem  hi- 
hetetlen viszonyokat  a  mondának  és  törté- 
nelemnek tudta  be  a  közönség.  Régen  sok 
oly  dolog  megtörténhetett,  a  mi  most  nem 
történhetik  meg.  A  hírlapok  e  költői  kicsa- 
pongásokat  a  phantasia  gazdagságának  tar- 
tották. De  az  űj  mű  a  jelen  életben  játszik. 
Egy  elszegényedett  nemes  ifjú  egy  kitért 
gazdag  zsidó  leányt  vész  nőül,  s  e  házasság 
bonyodalmait  tárja  élőnkbe  a  szerző.  A  közön- 
ség a  színmű  cselekvényét  az  élettel  hason- 
lította össze,  s  az  egyik  ezt,  a  másik  azt 
találta  túlzottnak  vagy  épen  valószínűtlennek. 
A  hírlapi  kritika  szintén  kénytelen  volt  a  reá- 
lis élet  szempontjából  is  itélni  s  épen  oly 
viszonyokról,  melyekről  kinek-kinek  megvan 
a  maga  rokon-  vagy  ellenszenve.  Igazán 
sajnáljuk  Dóczit.  Kár  volt  leszállnia  a  spanyol 
légvárakból.  Nagy  Lajos  udvarából,  az  ost- 
romlott Murányból,  a  hol  oly  háborítlanúl 
uralkodott.  Ott  mindent  megbocsátottak  neki 
közönség  és  hírlapok,  itt  még  bírálni  is  merik. 

Gyulai  Pál:  Dramaturgiai  dolgozatok.  II.  3" 

De  a  birálók  épen  úgy  tévedhetnek,  mint  a 
költők.  Egy  gáncs  ellen  minden  esetre  védel- 
mébe veheti  Dóezit  az  is,  a  ki  soha  sem  volt 
dicsőítője.  Egy  pár  lap  szemére  hányja,  hogy 
tárgya  nem  új ;  ötven  év  óta  különféle  vál- 
tozatban a  nemes  és  polgár  közt  való  házas- 
ság kedvencz  tárgya  a  franczia  dráma-  és 
regényíróknak ;  az  a  körülmény,  hogy  Dóczi 
ez  esetben  a  nemességet  kitért  zsidókkal  állítja 
szembe;  csak  jelentéktelen  árnyalat.  Bizonyára 
nem  érdemelt  szemrehányás.  Teljesen  új  tárgy 
nem  igen  van  a  költészet  birodalmában  s  ha 
e  szempontból  kezdjük  bírálni  a  drámaírókat, 
a  legnagyobbak  is,  például  Shakespeare  és 
Moliére,  igen  pórul  járnak.  A  fődolog  az,  hogy 
a  költő  tudja  újjá  szülni  a  régi  tárgyat,  tud- 
jon új  érdeket  adni  az  örök  és  ezer  változat- 
ban folyvást  ismétlődő  emberi  viszonyoknak 
és  szenvedélyeknek.  Bizonyára  tárgyáért  nem 
érheti  jogos  gáncs  Dóezit,  sőt  dicsérnünk  kell 
őt,  hogy  elég  bátorsága  volt  hozzá  nyúlni  e 
kényes  tárgyhoz  s  épen  oly  árnyalattal,  a 
mely  társadalmi  életünkben  nem  épen  ritkaság. 

Egészen  más  kérdés :  vajon  sikerült-e  műve  ? 
Lássuk. 

A  személyek  között  van  egy  orvos,  Gold 
nevű,  a  ki  ugyan  semminemű  befolyással  sincs 
a  színmű  menetére,  de  néhány  szóval  kifejezi 
a  költő  alapgondolatát,  czélzatát.  Ez  mindjárt 
az  első  jelenetben  a  többek    között   így    szól : 

((Igen  bolond  politika  az,  a  mely  azt  hiszi, 
hogy  a  házasság  fogja  eltünteni  a  társadalmi 
különbséget  ember  (js  ember  között.  Előbb  el 
kell  tűnni  a  különbségnek,  azután  lehet  jó 
házasság.  Vannak  elemek,  a  melyek  csak  bi- 
zonyos hőfokon  egyesülnek  új  elemekkel, 
hidegen  pedig  csak  rombolva  hatnak  egymásra.)) 
E  szerint  a  költő  egy  oly  házasságot  akart 
rajzolni,  a  mely  nem  ily  hőfokon  köttetett. 
Három  út  állott  előtte  :  vagy  polgári  tragédiát 
ír,  mely  e  romboló  hatás  bonyodalmait  és 
katastróphját  tárja  élőnkbe ;  vagy  középfajú 
drámát,  melyben  a  küzdő  elemek  utólag  érik 
el  a  hőfokot ;  vagy  vígjátékot,  hol  a  hő- 
folyam  komikai  utón  ér  véget.  Dóczi  se  tragé- 
diát, se  drámát,  se  vígjátékot  nem  irt ;  mind- 
egyikből vett  valardit  s  ez  elemeket  úgy 
keverte  össze,  hogy  sesthetikailag  meglehetős 
rombolva  hatnak  egymásra.  Az  első  felvonás 
inkább  dráma,  a  második  vége  a  tragédia  felé 
hajlik,  a  harmadik  vígjátéki  fordulatot  vesz, 
sőt  itt-ott  a  bohózatig  száll  alá.  Mindez  nem- 
csak stiltelenné  teszi  a  művet,  hanem  inga- 
dozóvá, erőltetette  is  a  cselekvény  folyamát 
és  zavarosokká  a  jellemrajz  indokait.  Ily  föl- 
fogással alakítani  e  tárgyat  még  más  nagyobb 
költőnek  sem  sikerül,  annál  kevésbbé  Dóczinak, 
a  ki  különben  sem  elég  biztosan  szokta  szőni 
a  cselekvényt  s  rajzolni  a  jellemeket. 

Ide  járul  még,  hogy  a  viszonyok   nem  táp- 

lálják  se  a  cselekvény,  se  a  jellemrajz  való- 
színűségét. Már  a  cselekvény  megindítása  nem 
bír  hitetni,  pedig  ha  ezt  eltalálja  a  drámaíró, 
már  megvetette  műve  sikerének  az  alapját. 
Ha  mindjárt  elején  illttsióba  ringatja,  magá- 
val ragadja  a  nézőt,  az  könnyebben  hisz  neki 
később  is,  még  akkor  is,  a  mikor  kétkedni 
kellene,  épen  mint  az  életben,  annak,  a  kiben 
bízunk,  még  akkor  is  hiszünk,  a  mikor  csalni 
akar,  míg  annak,  a  kiben  nem  bízunk,  még 
akkor  sem  hiszünk,  a  mikor  őszinte.  Dóczi 
hőse,  Turgonyi  Lajos,  egy  régi  nemes,  de  el- 
szegényedett család  sarjadéka,  a  ki  a  főváros- 
ban lakik  mint  ministerí  titkár ;  nőül  vett  egy 
kitért  zsidó  leányt,  Rózsai  Malvint,  a  kit  egy 
bálban  megvédett  a  sértések  ellen  s  a  kiért 
párbajt  is  vívott.  Az  atya  maga  is  kitért  s  egy 
kerek  milliót  adott  leányával,  tudniillik  any- 
nyit  érő  falusi  jószágot  vett  és  leánya  nevére 
irattá.  Turgonyi  inkább  érdekből,  pénzeért 
vette  el  a  leányt,  de  mint  nejébe  egészen  bele 
szeretett.  Boldogul  élnek,  Malvin  nem  vágy 
ki  házi  köréből,  nem  akar  szerepelni  a  világ- 
ban. Egyszer  kirándulnak  jószágukra;  Turgonyi 
nejével  a  szomszédságba  látogatásokat  tesz 
régi  nemes  ismerőseinél,  de  senki  sem  viszo- 
nozza. Pedig  Turgonyi  nagyon  óhajtja,  hogy 
nejét  befogadja  a  vidék  társasága,  mert  a  mint 
mondja,  positiót  akar  neki  szerezni.  Végre 
apósa  révén,  egy  berezeg  ajánló  levele  követ- 

keztében,  meghívja  őket  Kamóczy,  a  herczeg 
uradalmi  igazgatója,  névnapi  mulatságra,  mely- 
ben részt  fog  venni  több  vidéki  nemes.  Tur- 
gonyi  elviszi  nejét,  bár  ez  vonakodik  s  ott 
találja  Kenessey  grófot,  egy  tönkre  jutott 
gavallért,  ki  a  hercegi  ménes  igazgatója ;  báró 
Somvárynét,  aki  azért  látogatja  a  hercegi  ura- 
dalom-igazgató családját,  mert  titkon  szereti 
a  grófot;  egy  elszegényedett  nemest  és  volt 
képviselőt,  Binczkey  Tamást;  ennek  nejét, 
fiát  és  leányát;  az  ifjú  Kamóczit  leány-test- 
vérével ;  végre  Dadányit,  egy  bukott  nemes 
család  ivadékát,  aki  gazdasági  irnok.  Mindezek, 
kivéve  a  grófot,  oly  antisemiták,  akik  a  kike- 
resztelkedett zsidót  sem  állhatják,  haragusznak 
Turgonyira  házasságáért  s  elhatározzák,  hogy 
éreztetni  fogják  mind  vele,  mind  pedig  nejé- 
vel ellenszen vöket ;  vele  azért,  mert  pénzért 
házasodott,  nejével  azért,  mert  zsidó  szárma- 
zású. Turgonyi  a  férfiaknál  valahogy  megtöri 
a  jeget,  megigéri  nekik,  hogy  a  képviselő- 
választáskor Binczkey  fiát  fogja  támogatni, 
ezért  megint  barátságukba  fogadják,  de  nejé- 
vel a  nők  rosszul  bánnak,  megsértik.  Nem 
tudjuk  ugyan,  hogy  mennyire  és  mikép,  ezt 
férje  sem  tudja,  mert  az  egész  a  színfalak 
mögött  történik,  de  annyit  látunk,  hogy  az 
érzékeny  Malvin  egész  a  kétségbeesésig  oda 
van.  Haza  akar  menni,  férje  tartóztatja,  de 
amidőn    magára    marad,    mégis    végrehajtja 

szándékát.  Befogat  és  hazamegy.  ((Ha  férjem 
szeret,  utánam  jő,  ha  nem,  nem  szeret))  — 
suttogja  magában  s  elfogadja  gróf  Kenessey 
karját,  aki  kocsijáig  vezeti  s  majd  lóháton  haza 
kiséri.  Turgonyi  nem  megy  neje  után,  nemes 
társainál  marad,  akik,  úgy  látszik,  teljesen 
megbocsátják  neki,  hogy  a  Rózsai-családba 
házasodott. 

Dóczi  mindent  elkövet,  hogy  a  rokonszen- 
vet hőse  iránt  elölje  bennünk.  Valóban  Tur- 
gonyi kevés  eszű  s  meglehetős  szivtelen  ember, 
vagy  legalább  is  nem  lovagias.  Buda-Pesten 
kellemes  társadalmi  viszonyok  között  él  —  az 
ellenkezőről  se  ő,  se  neje  nem  panaszkodnak  — 
falusi  jószágára  csak  ritkán  rándul  le  ;  s  mégis 
erőlteti  nejét,  erőlteti  magát  egy  oly  vidéki 
társaságba,  mely  nem  akarja  befogadni.  Meg- 
aláztatásokat szenved,  kegyet  koldul  hajdani 
ismerőseitől.  Mindezt  nem  teszi  önérzetes  em- 
ber, különösen  akkor  nem,  amikor  semmi 
nemű  érdek  nem  ösztönzi  reá.  Egészen  más 
volna,  ha  lemondva  hivataláról,  állandóan  fa- 
lun laknék,  szerepet  akarna  játszani  a  megyén, 
képviselőnek  lépne  föl,  vagy  neje  óhajtana 
akár  unalomból,  akár  hiúságból  férje  nevéhez 
és  saját  gazdagságához  illő  társadalmi  helyzetet 
a  vidéki  birtokosok  között.  S  vajon  az  a  tár- 
saság, melybe  Turgonyi  föl  akarja  vétetni  nejét 
és  vissza  vívni  magát,  bármely  szempotból 
megérdemli-e   a   fáradságot  ?   Bizonyára  nem. 

Kikből  áll  e  társaság  ?  Bukott,  alárendelt 
helyzetű  és  műveletlen  nemesekből,  akik  a 
vegyes  párnak  se  hiúságát,  se  szellemibb  vá- 
gyait nem  ingerelhetik  s  társadalmi  állásuknak 
sem  nyújthatnak  támaszt.  Dóczi  rajza  nemcsak 
valószínűség  tekintetében  egyoldalú  torzkép, 
hanem  drámai  céljával  is  ellenkezik,  amely  a 
küzdő  elemeket  ki  akarja  békíteni.  Szorgalom 
szellem  és  erény  jellemzik  a  kitért  zsidókat, 
míg  a  nemesek  nagy  részt  a  renyheség,  a 
gőg,  a  műveletlenség  képviselői.  Ily  elemek 
bajosan  fognak  összeolvadni,  nem  is  sok  ha- 
szon volna  belőle.  A  drámai  célnak,  az  élet- 
hűségnek is  inkább  megfelel  vala,  ha  külön- 
böző árnyalatban  mindenik  félnek  oly  fény-  és 
árnyoldalai  vannak,  amelyek  a  másikban 
hiányzanak  s  egymást  úgyszólva  kiegészítik. 
Különösen  megvártuk  volna  az  egyik  fősze- 
mélytől,  Turgonyitól,  aki  az  ősi  név  varázsá- 
ról oly  szép  szónoklatot  tart,  hogy  legalább 
is  lovagias  legyen  s  midőn  nejét  megsértik,  ne 
hagyja  magára,  s  midőn  ez  haza  megy,  kövesse 
s  ne  maradjon  és  mulasson  sértői  között.  Eny- 
nyit  még  idegen  nőért  is  megtesz  a  lovagias 
férfiú,  annyival  inkább  azért,  aki  nevét  viseli 
s  akit  nagyon  szeret.  Turgonyi  a  társaság  sér- 
tését azzal  tetézi,  hogy  ugyanazon  társaság 
előtt  még  jobban  megsérti  nejét,  azt,  akit 
leánykorában  hasonló  sértések  ellen  védett. 
Ily  dolgot  bajos  kiegyenlíteni    s   ha  Malvin  a 

tXKŰ   végén    mégis    hisz    férje    szerelmében,    a 
közönség  nem  igen  hihet  benne. 

Dóczi  a  mily  mostoha  Turgonyihoz,  épen 
olyan  szive s  és  nagylelkű  Malvin  iránt.  Egész 
eszményi  alakká  akarja  emelni.  Minden  esetre 
lovagiasabb  hozzá,  mint  férje ;  bámulja  és 
bámtiltatni  óhajtja.  Fölruházza  a  sziv  minden 
nemességével  s  a  szellem  minden  gazdagságá- 
val. Talán  igen  is  sok  a  jóból  s  épen  azért 
önkénytelen  kétkedünk  benne  s  ami  még  na- 
gyobb baj,  nem  igen  találjuk  meg  a  kulcsot 
jelleméhez.  Oly  rohamosan  változik  s  esik 
egyik  hangulatból  a  másikba,  hogy  alig  tud- 
juk képzelni.  Midőn  az  első  fölvonásban  föllép, 
Ggy  egészen  a  férjén  csüggő,  félénk  és  mély 
érzelmű,  sőt  túlérzékeny  hölgyet  látunk  ma- 
gunk előtt,  aki  egészen  férje  uralma  alatt  áll. 
A  második  fölvonásban  a  családi  reggelinél, 
amidőn  féijével  a  balul  kiütött  látogatás  után 
találkozik,  már  úgy  tűnik  föl,  mint  a  ki  egye- 
dül úr  a  háznál  és  korlátlanul  parancsol.  Azt 
értjük,  hogy  duzzog,  hogy  férjének,  a  ki 
bocsánatot  kér  és  ad  a  tegnap  történtekért, 
kitérően  felel,  de  azt  nem  értjük,  hogy  oly 
könnyedén  rendelkezik  férjéről  s  ez  oly  aláza- 
tosan engedelmeskedik  neki.  Malvin  elhatá- 
rozza, hogy  férje  lemond  hivataláról,  képvise- 
lőnek lép  föl,  kifizeti  a  képviselőnek  föllépett 
Binczkey  költségeit  és  hivatalt  szerez  számára, 
fölfelé  tör  s  ha  már  alázkodni  kell,  inkább  az 

Mristocratia  kegyét  hajhássza.  S  Tttrgonyi  mind 
ebbe  bele  egyezik,  de  midőn  az  atya  és  fia 
eltávoznak,  s  a  házaspár  magára  marad,  kitör 
köztök  a  viszály.  Malvin  szemére  veti  férjének, 
hogy  szerelme  elhűlt,  mert  nem  oltalmazta 
meg.  Turgonyi  védekezik,  hogy  érdekéért 
tette,  a  mit  tett.  Szóból  szó  jön  ki.  Turgonyi 
védi  az  öröklött  ősi  nevet,  Malvin  az  önsze- 
rezte  érdemet,  de  leginkább  a  szeretet  nagy 
gondolatát  és  erős  érzelmét.  Végre  kijelenti, 
hogy  férje  őt  ma  szóval,  tegnap  pedig  tettel 
tanította  meg,  hogy  válaszfal  van  köztök,  s  ő 
már  csak  névleg  neje.  Turgonyi  fölkiált :  ((Azt 
hiszi-e  ön,  hogyha  elég  könnyelmű  voltam  is 
önt  pénzeért  elvenni,  most  elég  nyomorult 
leszek  megmaradni  férjének,  mikor  tudom, 
hogy  nem  szeret)).  S  egyszersmind  bevallja 
nejének,  hogy  csakugyan  pénzeért  vette  el,  de 
azután  megszerette  s  most  híven  szereti.  Ez 
csak  új  olaj  a  tűzre,  Malvin  dühöng,  de  a  férj 
tovább  ostromolja,  lábaihoz  borul  és  szerelmét 
bizonyítja,  s  midőn  ez  meg  nem  indul,  arra 
kéri,  hogy  legalább  becsülje  őszinteségeért. 
((Ki  mondja,  hogy  nem  becsülöm  —  felel  a 
nő  —  s  honnan  tudja,  hogy  nem  szeretem? 
Én  nem  mondom,  hogy  szeretem,  azt  sem 
mondom,  hogy  nem.  De  az  ön  szerelmében 
kétkednem  kell  mind  addig,  míg  bizonyságom 
nem  lesz  reá,  addig  pedig  kérem,  tekintsen  a 
világ   előtt    hitvesének)).   Turgonyi   nem    haj- 

landó  ily  szerepre.  « Akkor  csak  egy  mód  ma- 
rad fönn:  váljunk))  végzi  be  a  nő  s  titkon 
örvend,  hogy  férjét  megrémíti  e  szándék.  Ek- 
kor vendéget  jelentenek  be,  gróf  Kenesseyt, 
megszakad  a  házaspár  versengése  s  bevégző- 
dik a  második  fölvonás. 

E  jelenet  sok  tűzzel  van  írva,  mindkét 
fél  szíve  mélyéig  fölindul.  Köztök  az  elvek 
és  érzelmek  heves  harca  fejlődik  ki  s  már- 
már  tragikai  összeütközést  és  fordulatot  vá- 
runk. Azonban  a  szerző  amúgy  hirtelené- 
ben a  vígjáték  felé  tereli  fő  személyeit,  még 
pedig  nem  oly  módon,  hogy  érdekes  bonyo- 
dalmat és  kifejlést  várjunk.  Midőn  a  nő  férje 
előtt  kinyilatkoztatja,  hogy  kétkedik  szerel- 
mében mind  addig,  mig  bizonysága  nem 
lesz  reá,  már  tudjuk,  hogy  kibékülnek,  mert 
a  nő  akarja,  a  férj  pedig  könnyen  elkészülhet 
a  megpróbáltatásra.  S  a  harmadik  felvonás 
csakugyan  a  megpróbáltatást  tárja  élőnkbe, 
a  mely  két  módon  történik.  Először:  Malvin 
Kenessey  gróf  látogatásait  fölhasználja  arra, 
hogy  férjében  némi  féltékenységet  ébresszen, 
de  maga  sem  helyez  reá  nagy  súlyt  s  fcrje 
sem  mutat  több  fölindulást,  mint  a  mennyi 
akkor  is  illő  volna,  ha  nem  szeretné  nejét,  de 
tart  valamit  becsületére.  Másodszor  ügyvédet 
hivat,  titkon  értekezik  vele,  hogy  férje  higy- 
jen  a  válópör  előkészületeiben,  azonban  egy 
oly  okirat  készítését  rendeli   el,  mely   szerint 

minden  ingó  és  ingatlan  vagyonát  férjére 
ruházza  s  ez  adomány  még  akkor  is  érvény- 
ben marad,  ha  elválnának  egymástól.  S  az 
okiratot  egy  engesztelékeny  percben  olvasat- 
lanul aláíratja  férjével,  a  ki  azt  megolvasván, 
természetesen  széttépi.  így  kibékülnek  s 
ugyanakkor  a  méllékszemélyzetből  három  pár 
egy  kissé  bohózatos  módon  házassági  frigyre 
lép,  a  kik  közül  csak  Kenessey  gróf  és  Som- 
váry  báróné  voltak  némi  befolyással  a  cselek- 
vény menetére. 

íme  a  két  főszemély :  az  egyik,  Turgonyi, 
nem  tesz  egyebet,  mint  durván  megsérti  nejéfc 
s  aztán  szenvedőlegesen  viseli  magát ;  a  má- 
sik, Malvin,  sok  mindent  akar  cselekedni,  de 
a  mit  cselekszik,  nem  igen  szolgál  céljaira, 
mert  egy  nő  bajosan  gerjeszthet  féltékenysé- 
get férjében,  ha  se  udvarlója  nincs,  se  maga 
nem  kacérkodik  valakivel,  s  nem  nehéz  pró- 
bára teszi  tisztességes  embernek  tudott  férjét, 
ha  vagyonát  reá  ruházza,  mert  tudhatja,  hogy 
az  nem  fogja  elfogadni,  hiszen  ha  kibékülnek, 
a  vagyon  úgy  is  közös  marad,  ha  pedig  elvál- 
nak, az  elfogadás  nagy  fokú  aljasság  volna. 
így  nem  annyira  férjét  teszi  próbára,  mint  a 
maga  áldozatkészségéről  tesz  bizonyságot  az 
affectativ  és  a  magát  rákötő  szándék  némi 
szinezetével.  S  méltán  kérdhetjük:  ez-e  az  a 
hőfok,  mely  a  házasság  előtt  nem  egyesülhe- 
tett elemeket  a  házasság   után   teljesen  egye- 

siti?  Bizony,  ez  se  drámai,  se  vígjátéki  úton 
nem  történt  meg  s  nem  úgy  lépünk  ki  a 
színházból,  hogy  akár  aesth etikailag,  akár 
társadalmilag  megnyugodhatnánk.  Ha  már 
Dóczi  nem  akart,  vagy  nem  tudott  valóságos 
drámát  irni,  minden  esetre  a  vígjáték  inkább 
sikerült  volna  s  inkább  is'  illett  volna  tár- 
gyához. 

Ha  a  vegyes  pár  helyzetéből  és  jellemé- 
ből folyó  nemes  tulajdonokat  és  gyengesége- 
ket rajzol,  a  melyek  könnyen  adhatnak  alkal- 
mat az  összezördülésre  a  nélkül,  hogy  bár- 
melyiket eltörpítnék ;  ha  a  küzdelemben  a 
gyöngeségek  mindkét  részről  nevetségesekké 
válnának  s  a  nemes  tulajdonok  fölülkerekedve, 
megerősítenék  a  szerelmet ;  ha  szerencsés  lele- 
ménnyel a  cselekvényben  kifejlődött  volna  az 
az  eszme,  a  melyet  Malvin  érint  is,  tudniillik, 
hogy  csalódva  férjében,  megpróbálja:  vajon 
nem  ébredne  föl  benne  is  utólag  a  szerelem, 
mint  férjében,  a  ki  pénzért  vette  el  s  utóbb 
bele  szeretett:  talán  sikerült  vígjátékot  irha 
tott  volna. 

így  a  vegyes  pár  drámája  nagyon  is  vegyem 
dráma  lett :  ex  omnibus  aliquid  ex  totó  nihil. 
Mindent  összevéve,  az  ékítmények  többet  ér- 
nek benne,  mint  a  cselekvény  és  jellemrajz 
épülete. 

A  librettó  keveset  ér,  de  a  szóra  tétel 
méltánylást  érdemel.   Tárgya   miatt   kíváncsi- 

Ságból  egy  darabig  vonzhatja  a  közönséget  a 
színházba,  de  az  irodalom  nem  nyert  benne 
sikerültebb  művet,  legfeljebb  a  nemzeti  szín- 
ház eredeti  műsora  gazdagodott  oly  művel,  a 
milyeneknek  igen  is  bővében  van. 

